
TURINYS 


AVIGNONO POPIEŽIAI IR LIUDVIKAS BAVARAS 


1. Europos kultūra XIII-XIV amžiuje pasiekė savo apogiejų. Iš 
esmės ji buvo romaniška (pirmiausia — prancūziška), bet iki XIV a. 
politiškai jai vadovavo Vokiečių imperatoriai ir Romos popiežiai. Tačiau 
abiem tarpusavy kovojančiom valdžiom nepasisekė politiškai suvienyti 
Europos ir įkūnyti žemiškosios Dievo karalystės idealo. Jųdviejų aikš- 
tėn keliamoji internacijonalinė Europos vienovė rados nebeįvykdoma; 
prieštaravo tiek Europos kultūrai, kuri buvo dauginga tautų vienovė, 
tiek kultūrinei Prancūzijos pirmenybei. Šita politinė Europos krizė pa- 
sireiškė ir tuo, kad negalėjo būti išspręstas ir Bažnyčios santykių su 
valstybe klausimas (3—6). Bet ir pati politinė krizė buvo kultūros kri- 
zės, kuri sutampa su jos apogiejumi, reiškinys. Tos krizės esmė yra 
pagrindinė vakarų krikščionybės antinomija — dualistinio krikščionybės 
momento kova su panteistiniu ir pirmojo įsigalėjimas. Dualistiniam mo- 
mentui atstovavo tikri Europos kultūros kūrėjai prancūzai (ir italai), 
panteistiniam mėgino atstovauti kultūriškai atsilikę vokiečiai. Taigi, 
minėtųjų momentų kova "savaime virto tautų kova ir, antra vertus, reli- 
ginės pasaulėžiūros kova su vis stiprėjančia pasaulininkų dvasia. Tai 
aiškina mums iš sintetinės pasaulėžiūros troškimas, ir sintezės neįvyk- 
domumas, ir tautinėmis virstančių literatūrų istorija, ir menas. Neatsi- 
tiktinai ir ekonominės istorijos atžvilgiu XIII-XIV amžius buvo Eu- 
ropos kultūros apogiejus (tiesa, ne paskutinis) ir krizė (6—10). 

2. Avignone gyvendami, popiežiai apiprancūzėjo ir ėmė priklausyti 
Prancūzų karaliaus (10—11); bet padidino bažnytinę savo valdžią ir, 
ypačiai Jonas XXII, finansinę savo galią; neišsižadėjo ir politinių 
planų tiek Italijoj, tiek Vokietijos ir visos Europos atžvilgiu 
(13—14). Popiežių valdymas bei politika pasaulino kuriją ir visą Bažny- 
čią, kurstė prieš popiežius tautinius valdovus, rašytojus ir net pačius 
popiežininkus; gaivino Evangelijos idealus, kuriuos skelbė pranciškonai, 
itin spiritualai bei fratičelliai, ir eretikai; kėlė aikštėn Bažnyčios 
reformos idėją (14—19). 

3. Kitaip popiežiauti negalėjo popiežiai ir norėdami. Mat, bažnytinė 
jų valdžia priklausė politinės, kuri nuo XIII a. vis labiau rėmėsi pini- 
gais; o politinei popiežių valdžiai grėsė tradicinė Vokiečių imperatorių 

politika. Tiesa, Vokiečių imperatorių galia buvo visai sunykus. Bet Ita- 
lijoj ir pačioj popiežių valstybėj viešpatavo anarchija, verčianti popie- 
žiūs gyventi Avignone; popiežių vasalas Neapolio karalius Rober- 
tas II turėjo kovoti su Sicilijos karaliumi, ghibelliniškaisiais miestais 
bei sinjorais ir su pačiu imperatorium, be to, atrodė ir popiežiui pavo- 
jingas. Tokiomis sąlygomis ir silpnas imperatorius rados pavojingas 
popiežiui, ir savaime suprantama, kad, imperijos ideologijai toli gražu 
neišgaravus, popiežininkai ir patys popiežiai karštai gynė politinę popie- 
žių pirmenybę (19—22). 

4. Jonas XXII uoliai tvarkė Bažnyčią (pirmiausia jos finan- 
sus, $ 2) ir viskuo rūpinosi (net dogmomis, $ 7); susiginčijo su 
pranciškonais. Daug jo persekiojamų pranciškonų, Kristaus bei 
apaštalų neturto gynėjų, sugužėjo po Liudviko Bavaro sparnu 
(23—24), kuris savo rėžtu buvo susiginčijęs su popiežium. Jo, kartu su 
Friedrichu Habsburgu imperatoriauti išrinkto ir Friedrichą 
nuveikusio, Jonas nepripažino imperatorium ir pagaliau atskyrė nuo 
Bažnyčios. Tiek pranciškonais, tiek kitais bažnytiniais Jono priešais 
remdamasis, Liudvikas ėmė patį popiežių kaltinti eretiškumu ir apeliavo 
visuotiniam Bažnyčios sinodui. Globojo ir Marsilijų Padovieti 
(24—28), 

5, kuris laisvai galėjo išleisti savo Defensor Pacis. Čia dėstė 
Marsilijus naują, racijonalistinę - demokratinę valstybės ir Bažnyčios 
teoriją, gražiai sutinkančią su naujomis filosofijos (ypačiai occamiz- 
mo) tendencijomis ir su pasaulininkų (pirmiausia — miestelėnų, $ 1) 
dvasia (28—33). 

6. Kadangi susitaikinti su popiežium negalėjo, Liudvikas turėjo 
Marsilijaus idėjomis remti savo pretenzijas į imperatorių sostą ir savo 
politiką. 1327 m. nužygiavo jis Italijon, sukilusių prieš popiežių romėnų 
„išrinktas“ buvo imperatorium ir jų parlamente paskelbė „eretiką“ 
Joną nuverstą esant. Romėnų parlamentas išpildė ir kitą Bavaro norą: 
Jono vieton išrinko popiežium pranciškoną Petrą Rainalucci 
(Nikalojų V, 33—36). Bet negalėjo Liudvikas reformuoti Bažnyčios, kuo 
tikėjosi priešpopiežininkai, ir net įsiviešpatauti Italijoj: 1329. IV grįžo 
Vokietijon (36—37). 

7. Kad ir mėgino tarpininkauti Liudvikui ir Jonui XXII Vokiečių 
kunigaikščiai, Jonas nenusileido, o Jono preišai, pranciškonas Occa- 
mas (Š$ 5) ir kiti, nenustojo kaltinę jo erezijomis. Pats popiežius pa- 
dėjo jiems savo mokslu apie pomirtinį vėlių likimą (visio beatifi- 
ca, 37—38). Nelabai tesisekė Jonui ir politika. — Čechų karalius ]Įo- 
nas Luxemburgas (39) popiežininkų (guelfų) šaukiamas įsibrovė 
1330 m. Italijon ir bemanąs buvo, popiežiui sutinkant, įvykdyti jo legatų 
„planą — įsteigti Lombardijoj vasalinę kurijos karalystę. Bet karalius 
netrukus persimetė Liudviko pusėn, o popiežiaus legatai rados bejėgiai. 
Tiesa, ir Jonas Luxemburgas taikino Liudviką su popiežium (39—41), 
Tačiau taikintis nenorėjo nei pats Jonas XXII, nei jo įpėdinis Bene- 
diktas XII, kurį kurstė prieš Liudviką Robertas II ir Prancūzų 

karalius Pilypas VI. Tai padidino kiek Liudviko autoritetą pačioj 
Vokietijoj, kur kurfiurstai Rensės deklaracija (1338 m.) užstojo im- 
perijos teises ir garbę. Be to, Prancūziją paveikti norėdamas susidėjo 
Liudvikas su jos priešu Anglų karalium Edwardu III, o tuo privertė 
Pilypą VI su savim susitaikinti. Tačiau popiežius tebebuvo nesukalba- 
mas, o nustojęs sąjungininkavęs su Edwardu, Liudvikas pats sukurstė 
prieš save ir be to jo politika nepatenkintus Vokiečių kunigaikščius 
(41—43). 

8. Klementui VI atgaivinus griežtą Jono XXII politiką, tie 
kunigaikščiai ėmė galvoti apie naujo imperatoriaus rinkimus. Paties 
Klemento kurstomi, 5 kurfiurstai 1346 m. išrinko imperatorium Ka- 
rolių IV Luxemburgą. Staigi Liudviko Bavaro mirtis padėjo 
įsiviešpatauti tam „kunigų karaliui“ (43—46). 


II 


KAROLIUS IV, VOKIETIJA IR RYTINIS EUROPOS 
PASIENIS 


9. Karoliaus įsiimperatoriavimas (47) atrodė nepaprastas kurijos 
laimėjimas. Bet Karolius buvo atsargiai ir gudriai savo tikslų siekiąs 
valdovas, o norėjo pirmiausia Prancūzijos karalių ir Italijos tironų pa- 
vyzdžiu sutvarkyti bei padidinti savo Čechijos karalystę, sustiprinti čia 
savo valdžią ir tik paskui, Čechija remdamasis, atgaivinti, kiek galima 
bus, imperatoriaus valdžią Vokietijoj; antra vertus, imperatoriaus val- 
džia naudojosi jis čechiškajai savo politikai (47—49). Atsargiojo valdo- 
vo politikai turėjo įtakos ir rytinio Europos pasienio (Vengrijos, 
Austrijos, pačios Čechijos, Lenkijos, Lietuvos, Teutonų Ordino) ypa- 
tybės, pirmiausia primityvusis to pasienio tautų imperijalizmas (49—50). 
Iš visų minėtųjų valstybių Čechija tuo metu buvo labiausiai sutvarky- 
ta. Sutartimis apsisaugojo Karolius nuo Austrijos, Vengrijos ir Lenkijos. 
spaudimo ir prisijungė Sileziją, Žemutinę Luzaciją, Brandenburgą, 
Pifalzo dalį bei kitas žemes. Visos jos sudarė „Čechų karalystės karūną“, 
o Čechų karalius paskelbtas buvo garbingiausiu Vokietijos kunigaikščiu 
(50—52). Savo karalystę Karolius ir aptvarkė: padidino ir teisės san- 
tvarka parėmė karaliaus valdžią, padarė Čechų Bažnyčią nebepriklauso- 
mą, pakėlė ekonominį karalystės gyvenimą, įsteigė Prahos universitetą 
(52—53). Krašte prasidėjo kultūrinis-tautinis sąjūdis, kuris sijo su reli- 
giniu atgijimu (53—55). 

10. Vokietijoj, kurią, kaip ir visą Europą, ištiko 1347 m. juo- 
doji mirtis, Karoliui IV iš pat pradžios prireikė kovoti su viso- 
kiomis suirutėmis (54—55). Mėgino jis betgi, susitaręs su galingiausiais 
kunigaikščiais, aptvarkyti ir imperiją. Auksine Bule (1356 m.) 
nusakė jis kurfiurstų kolegijos sudėtį ir teises; stengėsi paversti ją ta- 
rytum imperatoriaus senatu, o tylomis nieku pavertė ir popiežių preten- 

zijas tvirtinti imperatorių: grąžino sau suverenitetą, kurio 1346 m, pats 
buvo popiežiaus labui išsižadėjęs (55—58). Bet tie laimėjimai neatgaivi- 
no dar imperatoriaus ir imperijos galios. Karoliui pasisekė susitaikinti 
su Wittelsbachais ($ 9) ir Habsburgais, bet turėjo jis faktiškai pripa- 
žinti Auksinės Bulės draudžiamas kunigaikščių ir net miestų sąjungas. 
Šveicarų Sąjunga, kuri nuo 1291 m. kovojo su Habsburgais, tapo 
faktiškai nepriklausoma valstybe (58—60). 

11. Taip pat tik formaliai tepriklausė imperijos ir Hansa. Ji visai 
savarankiškai politikavo, naudojosi Danijos, Norvegijos ir 
Švedijos suirutėmis ir po ilgos kovos nuveikė įsigalėjusį Skandina- 
vijoj Danijos karalių Waldemarą IV, ėmė pati viešpatauti Pabal- 
tėje (60—63). Tai ėjo sveikaton kolonizaciniam vokiečių są- 
jūdžiui, bet Hansa, pirklių-miestų sąjunga, tuo sąjūdžiu nesirūpino, 
ir išviso jis greičiau stichijinio pobūdžio buvo. Pats jis virto vokiečių 
imperijalizmu, kuris susijo su kryžiaus karo idėja ir aiškiausiai pasireiš- 
kė Teutonų Ordino istoriją, o Teutonų Ordinas nemažiau už 
Čechija ir Vengriją traukė į Europos kultūros sfera Lenkija (63— 
64) ir 

12. Lietuvą, susikūrusią kovoj su Ordinu ir Rusais. Jau veržlia 
Mindaugo politika pasireiškė primityvusis Europos pasienio imperi- 
jalizmas ($ 9). Gindamasis nuo Ordino ir trukdydamas jam tolydiniu 
žemių ruožu sujungti Prūsiją su Livonija, Mindaugas plėtė Lie- 
tuvą į rusiškuosius rytus. Didinti savo kunigaikštystė rusų žemėmis 
Mindaugui atrodė lengviau ir svarbiau, kaip kariauti su vokiečiais: vo- 
kiečių atžvilgiu griebėsi dimplomatijos priemonių — susitaikino su 
Livonijos magistru, užleido vokiečiams sūduvių bei žemaičių žemes 
ir apsikrikštijo. Bet Lietuvos krikštas (tiesa, jo nesiėmė ir savo valdinių 
stabmeldžių bei stačiatikių suvaržytasis Mindaugas) Ordinui nerūpėjo 
ir užkariaujamosios jo politikos nesustabdė, Mindaugo valdomosios rusų 
žemės vakarų krikšionybei priešinosi, o Žemaičiai užpuolė Ordiną, 
prieš kurį sukilo ir Prūsai (64—66). Mindaugo įpėdiniai, vėl stab- 
meldžiai, ir rusų žemes tebejungė, ir su Odinu tebekariavo. Vytenis 
ir Gediminas (1316—41 m.) varė toliau ir diplomatinę Mindaugo 
akciją — sąjungininkavo su Rygos miestu bei arkivyskupu prieš Ordiną; 
Gedimino žadėta net apsikrikštyti. Susidėjo jis, be to, prieš Ordiną su 
Lenkija, kuri, tiesa, netrukus su pačia Lietuva susivaidijo dėl Valui- 
nėsir Haličo. Lietuvą nuo vokiečių gindamas ir plėsdamas, Gedi- 
minas rados ir rusų gynėjas nuo Totorių, net rusų žemių vienytojas. Tai 
kėlė klausimą — katrai krikščionių kultūrai, vakarinei ar rytinei, pri- 
klausys Lietuva, nes stabmeldiška būti ji nebegalėjo. Neišsprendė jo nei 
pats Gediminas (66—19), nei jo sūnūs diarchai Algirdas ir Keęs- 
tutis. Juodu tebesigynė nuo Ordino (pirmiausia Kęstutis) ir sąmonin- 
gai vertė Lietuvą rusiškosios imperijos branduoliu (pirmiausia Algir- 
das), bet nė nemanė tėvų tikėjimo išsižadėti. Tačiau kova su Ordinu 
darėsi vis smarkesnė ir trukdė vykdyti rusiškąją Algirdo programą 
(69—73). 

13, Lietuvos kultūros problemą išsprendė ir Lietuvos likimą nulėmė 
jos unija su Lenkija. — Vaclovas Čechas, Vladislovas Lokietek ir Ka- 
zimieras Didysis atgaivino subyrėjusią Lenkiją, bet, karaliaus val- 
džią stiprindami, turėjo jie žiūrėti byrėjimo laikais susidariusios ir 
Europos feodalizmo neigiamai paveiktosios politinės-socijalinės santvar- 
kos. Lenkijoj buvo jau įsigalėję pralotai ir didikai (ponai), apie ku- 
riuos spietėsi riteriai, arba šlėktos, ir kurių priklausė baudžiauninkai ir 

"baudžiauninkais tapę žemdirbiai. Tiesa, karaliai rėmėsi įsikurdinančiais 
Lenkijoj vokiečių ateiviais, miestelėnais ir žemdirbiais, bet jais ėmė 
remtis ir pralotai bei didikai (73—76). Kiekvienoj Lenkų kunigaikštystėj, 
„Žeme“ (communitas terrarum) pasidariusioj, susiformavo va- 
dovaujantis jai pralotų bei didikų sluoksnis. Jie būdavo žemės valdinin- 
kai ir susirinkdavo į seimelius svarbesnių klausimų spręsti. Su jais lenk- 
tyniavo karaliaus skiriamieji valdininkai (storastos, burggrafai) ir centri- 
nės įstaigos. Su seimeliais ir provincijų seimais tardamasis, valdė Kazi- 
mieras Lenkiją, dorojo jos teisę, tvarkė kariuomenę ir didino savo val- 
džią. Bet jo įpėdiniui Liudvikui Anjou (1370—1382 m.) Lenkijos 
reikalai mažai terūpėjo, ir jo, o dar labiau jo dukters Jadvygos 
laikais (1384—1386 m.) karaliaus valdžia vėl nusilpo (76—77). 

14, Liudvikas Didysis Anjou pirmiausia buvo Vengri- 
jos karalius (1342—82 m.). Ją vertė galinga valstybe ir tvarkė, jos 
labui politikavo — kovojo dėl Adriatikos pajūrio su Venecija (78), 
su slavais (78—79), su Osmanais (79—80), brovėsi į Italiją 
($ 16) ir padėdinėjo Kazimierui kovoti su Lietuva dėl Valuinės ir 
Haličo, kurį, Lenkijos sostą gavęs, prijungė prie Vengrijos (80). Liud- 
vikui numirus, Lenkai atskilo nuo Vengrijos ir iš Liudviko dukterų iš- 
sirinko karaliauti ne Vengrijos karalienę Mariją, bet Jadvyga. No- 
rėdami įsigyti Raudonąją Rusiją (Haličą) ir Valuinę ir apsiginti nuo 
Ordino bei Vengrijos, mažlenkiai ir papiršo Jadvygai Jogailą (80— 
81). Jis paveldėjo savo tėvo Algirdo valdžią ir politinius planus; dėl 
jų, dėl rusiškosios savo politikos, mėgino net susitaikinti su Ordinu, su 
kuriuo tebekariavo Kęstutis. Su Kęstučiu susirėmęs, jį pagaliau nuveikė, 
bet turėjo susitaikinti su pasidavusiu Ordinui Vytautu ir grąžinti 
Vytautui Kęstučio žemes, išskyrus Trakus (81—83). 1385—86 m. Jo- 
gaila sudarė unijos sutarti su Lenkija (Krėvos aktas, 1385. VIII. 14), 
apsikrikštijo, vedė Jadvygą ir paskelbtas buvo Lenkų karalium. Tuo bū- 
du rytiniame Europos pasieny iškilo galingoji Lenkijos-Lietuvos val- 
stybė, pavojinga ir Rusijai, ir dėl Lietuvos krikšto nebetekusiam religi+ 
nės-kultūrinės savo reikšmės Ordinui (83—84). 

15, Lenkijos - Lietuvos ir Vengrijos siena rados Vokiečių imperi- 
jos siena, nors Ordino valstybė, Čechija, iš dalies ir Austrija, su tuo 
Europos pasieniu buvo susimezgusios nemažiau, kaip su pačia imperija. 
Kad ir kaip sistemingai tvarkė Karolius IV Vokietiją, nebebuvo ji betgi 
vieninga, galinti aktyviai politikuoti ir savo reikalais rūpintis valstybė. 
Europinės savo reikšmės ji nebeteko, ir Karolius nė nemanė kovoti su 
popiežiais dėl Italijos ($ 20). Tarpininkavo vis dėlto Vokietija romaniš- 

kajai Europos kultūrai ir rytiniam Europos pasieniui, bet tą pasienį 
(Čechiją, Vengriją, Lenkiją) romaniškoji kultūra ėmė ir teisiog veikti 
(84—85). 

AVIGNONO POPIEŽIAI IR ITALIJA 


16. Robertui II numirus (1341 m.), nustojo politinės savo reikš- 
mės Neapolio karalystė. Su jo įpėdine Ona I (1341—81) ko- 
vojo dėl karalystės Liudvikas Didysis ($ 14) ir kiti jos gimi- 
naičiai. Onai paskyrus savo įpėdiniu Liudviką II Anjou, Neapoly 
įsikaraliavo pirma Karolius III, paskui jo sūnus Vladislovas, 
duktė Ona II ir jos vyras Alfonsas Aragonietis, kuriems 
visiems reikėjo kovoti su Onos I „įpėdiniais“ Valois- Anjou. Ro- 
magna, Benediktui XII popiežiaujant, išsivadavo iš popiežiaus val- 
džios, ir pačią Bologną pasigrobė Milano Viscončiai (1350 m.). 
Romoj „tauta“ kovojo su didikais, o didikai — savybėj, ir popiežių 
valdžia rados grynai nominali. Bet Romą visi patrijotai laikė Italijos 
sostine (86—-88). 

17 Tam sentimentalinio - literatūrinio pobūdžio patrijotizmui gra- 
žiausiai atstovauja Petrarka (88—90) ir 

18. Cola di Rienzo. Bet Rienzo mėgino patrijotų svajones ir 
įkūnyti: 1347 užėmė Kapitoliumą, sušaukė Romėnų parlamentą ir buvo 
paskelbtas Romos tribunu (90—93). Jis stengėsi, kad jo sutvarkytoji ir 
valdomoji Roma vadovautų visai Italijai ir pasidarytų suvienytosios 
Italijos, italų imperijos sostinė. Bet italai buvo tam planui, apskritai 
imant, abejingi, o popiežius, pats Italijos suvienyti negalėdamas, neno- 
rėjo, kad vienytų ją ir Rienzo. Kovos su popiežium ir Romos baronais 
nelaimėjęs, Rienzo pabėgo iš Romos (1347), kur valdžią vėl pasigrobė 
didikai (93—97). 

19. Nei tie didikai galėjo nuveikti prasidėjusios Romoj ir jos val- 
stybėj suirutės, nei popiežiaus legatai. Centrinėj Italijoj ėmė plėšikauti 
karių samdinių vadai, kondottieriai. Romagnoj (Š$ 16) ir 
Emilijoj popiežių galia visai nusmuko; Lombardijoj įsigalėjo 
Milano sinjorai Viscončiai (ib.); Florencija ir kiti guelių 
miestai šaukėsi Karoliaus IV. Laimė, kad Innocentijus VI paskyrė savo 
legatu Italijai Albornozą (98—99). Albornozo priklausė ir susitai- 
kinęs su popiežium ir jo paties Italijon nusiųstas Rienzo (99—101). Al- 
bornozas paskyrė jį pagaliau (1354 m.) Romos senatorium, bet po dviejų 
mėnesių buvo Rienzo sukilusių romėnų nužudytas. Pačiam Albornozui 
pasisekė nuraminti ir aptvarkyti popiežiaus valstybė, bet naujasis po- 
piežius, Urbanas VI, sustabdė jo karą su Viscončiais ir pasirašė su jais 
taiką (1364 m., 101—102). 

20. Neužgesusi po Rienzo mirties tautinės vienovės idėja, nuolatinė 
miestų bei tironų kova ir anarchija daugelį italų vertė pasitikėti impe- 
ratorium ir šaukti jį Italijon. Bet 1354—55 m. aplankęs ją ir Romoj 

apsikarūnavęs Karolius IV visas tas viltis išblaškė. Italai įsitikino, 
kad imperatoriui krašto taika ir vienovė dar mažiau rūpi, kaip popiežiui. 
Negalėjo tapti tautine kariuomene — tik tedidino pusiasalio anarchiją ir 
kondottieriai, kurių tirštai visur priviso. Juos samdydavosi mies- 
tai bei valdovai, ir patys jų vadai troško būti valdovai. Nenuostabu, kad 
kova su kondottieriais nesisekė. Tūli patrijotai ėmė šauktis popiežiaus, 
prašė jį grįžti Romon (103—106). 

21. Suprato, kad „reikia Romon grįžti, ir popiežiai, o Alborzono lai- 
mėjimai jų grįžimą galimą padarė. 1367 m. Urbanas V grįžo apaš- 
talų miestan; bet Italų vadu netapo — nepajėgė suvaldyti savo vasalų 
ir susitaikinti su Viscončiais; tad 1370 m. vėl atsidūrė Avignone. 
1371 m. vėl prasidėjo popiežiaus karas su Viscončiais, be to ir su 
Florencija, kuri prisibijojo popiežiaus įsigalėjimo ir ėmė vadovauti 
miestų bei valdovų sąjungai. Kadangi tuo pat metu ėmė irti ir popiežių 
valstybė, Grigalius XI, romėnų šaukiamas, 1377 m. įsikūrė Romoj 
(106—109). 

22. Ir grįžę Romon popiežiai, kaip ir imperatoriai, negalėjo įkūnyti 
politinės Italų vienovės; taip pat negalėjo to padaryti tarpusavy kovo- 
jančios italų valstybės (109—110). Iš jų, be Neapolio karalystės, galin- 
giausios buvo Venecija, kuri nuo XIV a. galo ėmė plisti ir pačiame 
pusiasaly (110), Milanas, kurio tironai Visconti nuolat didino 
savo valstybę ir stengėsi pirmininkauti Italijai (110—113), ir čia su 
Milanu, čia su Venecija kovojanti Florencija. Respublikonišką jos 
santvarką Cosimo il Vecchio Medici 1434 m. pavertė savo 
principatu - tironija. Neapolio, popiežių valstybės, Venecijos, Milano ir 
Florencijos tarpusavio santykiai ir lėmė XIV—XV amžiaus Italijos 
istoriją (113—116). 

23. Italų istorija buvo politinės jų vienovės nykimas ir jų išsiskai- 
dymas į daugelį valstybėlių, vadinasi — tų valstybėlių augimas ir tarpu- 
savio kova. šiuo atžvilgiu Italija mažu mastu vaizduoja visos Europos 
istoriją; svarbieji jos miestai — dideles Europos valstybes. Net anks- 
čiau, kaip kitur Europoj, tuose miestuose įsigalėjo racijonalistinė-demo- 
kratinė dvasia, individas nusikorė Viduramžių bendruomenių jungu ir 
išaugo absoliutinė monarchija (tironijos, sinjorijos). Ne tik socijalinį- 
politinį gyvenimą būdina individualizmas, bet ir visą Italijos kultūrą, 
kuri tapo italų tautos augimo reiškiniu, o tuo pat metu reikšdino ir visos 
europiečių kultūros krizę (116—120). 

24. Visa tai gražiai rodo italų menas — jų architektūra (120— 
123), skulptūra (123—126), tapyba (126—128) — ir į 

25. literatūra, kuri, žinoma, labiau aiškina italų ir išviso euro- 
piečių kultūros tendencijas, problemas bei antinomijas, pirmiausia — 
pasaulininkų pasaulėžiūros kovą su Viduramžių dvasia (129—120; plg. 
$ 1). Vienas iš pirmiausių ir būdingiausių tos literatūros, o kartu ir 10- 
tyniškosios „humanistų“ literatūros atstovų buvo Petrarka (130— 
135; plg. $ 17). 

26. Nemažiau reikšmės itališkajai literatūrai turėjo jo draugas 
Boccaccio, irgi klasiškosios senovės tyrinėtojas ir gerbėjas. Juodu 
baigia pirmąjį itališkosios literatūros perijodą ir pradeda lotyniškąją 
italų literatūrą, vadinamųjų „humanistų“ darbą (135—140). 

27. Pirmieji tikri humanistai, tai C. Salutati, N. Niccoli, 
L. Bruni, Poggio Bracciolini, Fidelfo, vėliau — L. 
Valla. Humanistai atidžiai tyrinėjo lotynų (nuo XIV a. galo ir grai- 
kų) kalbą bei literatūrą, buvo pirmieji filologai - mokslininkai; mėgz- 
džiojo, dažnai — vergiškai, senovės rašytojus; gaivino senovės dvasią 
ir dėl senovės pasaulėžiūros, kuri rėmė naujas kultūros tendencijas, 
karštai kovojo su „Viduramžiais“. Tai ugdė kriticizmą ir istorinį jausmą 
ir lavino skonį. Itališkąją literatūrą daugumas humanistų niekino. Svar- 
biausias humanizmo židinys buvo Medičių Elorencija, kur atsirado net 
Accademia Platonica (143). Iš Florencijos humanizmas įsi- 
skverbė į popiežių Romą, Neapolio karalystę, Milaną ir į kitas Italijos 
valstybes (141—146). 

šIMTO METŲ KARAS IR PRANCŪZIJA IKI 1377 METŲ 


28. Politinei Viduramžių Europos vienovei iširus, nusmuko ne tik 
politinis, bet ir bažnytinis popiežių autoritetas, kurį ėmė griauti (X 
skyr.) didžioji Bažnyčios schizma ir pulti eretikai bei reformatoriai 
($$ 2, 5, 39). Tuo pat metu Prancūzija buvo jau pradėjus versti kultū- 
rinę savo pirmenybę ir politine; bet čia Prancūziją sustabdė 100 metų 
karas su Anglija (147). Abiejų kraštų valdžia (čia — karalius, čia — 
parlamentas) dėjosi su miestelėnais; tik parlamentas rėmėsi savivaldybe 
ir sydino įvairius visuomenės sluoksnius, o Prancūzijoj savivaldybės 
įstaigos didelės reikšmės neturėjo, augo karaliaus valdininkija, įvairūs 
visuomenės sluoksniai tarpusavy kovojo ir pirmieji Valois ėmė atsto- 
vauti feodalijai; be to, Prancūzijos feodalija nebeteko politinės ir ka- 
rinės savo reikšmės, o angliškoji nenustojo buvus kariuomenė, kurią 
stiprino gera ūkininkų milicija. Iki XIV a. pabaigos, Anglų karaliai ir 
vadovaująs kraštui sluoksnis atstovavo prancūzų kultūrai, ir Anglų ka- 
ralius buvo ir kai kurių Prancūzijos žemių (Akvitanijos - Guien- 
nės) valdovas, Prancūzų karaliaus vasalas. Bet pjudė vieną karalių 
antru kaip tik tie feodaliniai jųdviejų santykiai, ekonominiai Anglų ry- 
šiai su Flandrija, Prancūzų sąjunga su Skotais ir Edwardo III 
pretenzijos į Prancūzijos sostą. Abu karaliai, Edwardas III ir Pilypas 
IV, ruošėsi kariauti. Edwardas patraukė savo pusėn Hainaut, Olandiją- 
Zelandiją, Brabantą ir Liudviką Bavarą, o ekonominėmis represalijomis 
vertė atskilti nuo Prancūzijos ir Flandriją; Pilypas sąjungininkavo su 
Jonu Luxemburgu ir su Kastilijos karaliumi, 1337 m. pra- 
dėjo kariauti (148—151). 

29. Tuo metu Edwardo III politikos paveikta Flandrija ėmė 
bruzdėti. Jokūbo Arteveldes vadovaujamas Gand'o (Gento) 

miestas sukilo, susijungė su kitais miestais, ir Flandrijos parlamentas 
1340 m. pripažino savo valdovu Prancūzijos karaliumi pasiskelbusį Ed- 
wardą. Flandrijiečių padedamas Edwardas ties Sluysu laimėjo jūros 
kautynes ir įsibrovė Prancūzijon, bet, Prancūzams laimėjus Guien- 
nėj ir sukursčius prieš Anglus Skotiją, jis pasirašė paliaubas 
(1340. IX.). Tačiau, pasinaudojęs Bretagnės įpėdinystės karu, 
1342 m. vėl užpuolė Prancūziją; 1343 m. vėl pasirašė paliaubas (1343. I; 
151—153). Politinė jo buitis pablogėjo. Liudvikas Bavaras susitaikino su 
Pilypu, Arteveldė buvo nužudytas, o Prancūzai 1337—1344 m. užsika- 
riavo dalį Bretagnės. Bet 1346 m. įsibrovęs Prancūzijon Edwardas ties 
Crėci sumušė Pilypo kariuomenę ir 1347. VIII paėmė Calais uostą 
(153—157). 

30. Naujasis Prancūzų karalius Jonas Gerasis (157—158) 
pralaimėjo ir 1355—56 m. kompaniją: ties Poitiers buvo sumuštas 
ir paimtas nelaisvėn (1356. IX). Prancūziją ėmė valdyti jo sūnus dofinas 
(160) Karolius (157—160). 

31. Bet valdyti ji rados nepaprastai sunku. Feodalinė bajorija nebe- 
teko politinės ir karinės savo reikšmės, nelaimingomis Poitiers bei 
Crėci kautynėmis pati save sukompromitavo ir sušiundė prieš save kitus 
visuomenės sluoksnius. Jos dalis virto plėšikais, o be jų baisiai plėšika- 
vo ir samdinių karių kompanijos (plg. $ 19 t., 160—161). Pinigų 
pristigusi valdžia priversta buvo kreiptis į luomų atstovybę, Etats 
Gėnėraux, o luomai ypačiai miestelėnai, reikalavo reformų. Pary- 
žiuje miestelėnams ėmė vadovauti ir įsigalėjo pirklių prevotas Etien- 
ne Marcel (161—162). Ilgainiui Etats Gėnėraux vis labiau darėsi 
vienų miestelėnų, pirmiausia — paryžiečių atstovybe, o tėvynės nelaimės 
kėlė karaliaus bei dofino autoritetą, bet su Etienne'u Marceliu susidėjo 
politiniai Valois priešai, Navarrės karaliaus Karoliaus šalinin- 
kai (162—163). Etats Gėnėraux 1356 m. ėmėsi reformų darbo, o reformų 
sąjūdis, dofinui jam pasipriešinus, virto revoliucija ir revoliucijonierių 
sąjunga su Valois priešais navarrininkais ir su Anglija. Vargais negalais 
pasisekė dofinui pasprukti pagaliau iš revoliucijonierių nagų ir pradėti 
su jais kovą (163—166). 

32. Etienne'o Marcelio vadovaujamieji revoliucijonieriai mėgino su- 
sidėti su prieš bajorus sukilusiais žemdirbiais, bet ta jacguerie bu“ 
vo numalšinta, o 1358 m. dofinininkai nužudė E. Marcelį ir įsiviešpatavo 
pačiame Paryžiuje. Dofinas Karolius pasigriebė valdžią (167—170). 

33. Anglai, navarrininkai ir kompanijos tebedraskė Prancūziją; su 
jais kovojo savanoriai, iš jų garsusis Du Guesclin (170—172). 
Brėtigni kaimely 1361 m. buvo pagaliau sutarta taika su Anglija, ir 
karalius Jonas grižo Prancūzijon. Bet Calais mieste pasirašytoji 
taika sunku buvo įvykdyti ir Prancūzijai, ir Anglijai. Pats dofinas laikė 
ją paliaubomis, reikalingoms Prancūzijai atgaivinti. Karaliui Jonui grį- 
žus nelaisvėn ir 1364 m. numirus Londone, jis įsikaraliavo (172—174). 

34. Karolius V padėjo savo broliui Pilypui Drąsiajam ap- 
ginti naują jo dukatą, Burgundiją, nuo Karoliaus Blogojo, prisijungė 

Normandijąir Bretagnę. Du Guesclino padedamas pradėjo kovą 
su kompanijomis ir, įsikišęs į Kastilijos reikalus, sudarė sąjungą su 
nauju jos karalium Heinrichu de Trastamare, paskui su Por- 
tugalija ir su imperatoriumi Karoliumi IV. Rėmė be to Karolių 
V ir jo brolis Pilypas Drąsusis, tuo tarpu padidinęs savo dukatą 
Flandrijos grafyste (174—177). Gudriai naują karą su Anglija 
ruošdamas, Karolius sistemingai tvarkė ir gaivino karalystę, didino ka- 
raliaus valdžią, išsirinko gerus patarėjus, mielai naudojosi planais, ku- 
riuos revoliucijos metu vykdė Etats Gėnėraux, bet karaliavo savarankiš- 
kai. Jis pagerino finansų sistemą ir pertvarkė kariuomenę; rūpinosi ar- 
tilerija, statydino laivyną (177—181). 

35. Prancūzijos kišimasis į Kastilijos reikalus ($ 34) rados 
naujo karo su Anglija proga. Tą karą laimėjęs, Karolius susigrąžino be- 
veik visą karalystės teritoriją (181—183). 

36. Karolius V griebėsi Pilypo IV politikos tradicijų — vėl ėmė 
remtis miestelėnais; mėgino sutaikinti juos su feodaline bajorija. Ta- 
čiau tas darbas darėsi vis sunkesnis (183—184). — Politinės savo reikš- 
mės feodalai nebeteko; nyko ir socijalinė jų reikšmė, nes griuvo eko- 
nominė jų parama — agrarinė Viduramžių bendruomenė (184—186). 
Savo socijalinių privilegijų feodalai nebegalėjo teisinti politine ir ka- 
rine savo funkcija ($ 31). Tai ir pasireiškė 50-ųjų metų revoliucija. Ji 
nepavyko, bet pasinaudojo ja karaliaus valdžia, o ne feodalija (186—187). 

KETURIOLIKTOJO AMŽIAUS ANGLIJA 


37. Karą su Anglija laimėti padėjo Karoliui V pačioj Anglijoj pra- 
sidėjusi krizė. Edwardas III ėmė kariauti tikrai tautiniais sumetimais, 
su tautine kariuomene ir sustiprėjusiu parlamentu remdamasis. Bet 
Anglijoj iro agrarinė Viduramžių bendruomenė ($$ 36), o naujai ekonomi- 
nei santvarkai augti reikėjo patogių sąlygų, ne karo ir maro ($ 10, 188— 
190), 

38. kuris išnaikino beveik pusę Anglijos gyventojų. Čia prisidėjo 
dar politinė krizė, Johno Lancastero kova su parlamentu, ir priešbaž- 
nytinė lankasterininkų politiką, kurią kurstė ir literatūra pasireiškęs 
religinis Anglijos atgijimas (191—194). Religinis atgijimas virto Baž- 
nyčios reformos idėja (194). 

39. Tą idėją aiškiai išreiškė John Wiclif. Savo De dominio 
Divino jis dėstė naują valdžios teoriją ir griovė hierarchinės Baž- 
nyčios pamatus (194—196). Kovoj su Bažnyčia padarė jis visas išvadas 
iš savo teorijos; tikėjimo pamatu pripažino šv. Raštą, atmetė Bažny- 
čios tradiciją ir atgaivino griežtą predestinacijos mokslą, šv. sakra- 
mentą išaiškino simboliškai ir pačią Bažnyčią laikė išrinktųjų visuo- 
mene (196—200). Visa tuo Wiclifas tapdino Bažnyčią su valstybe, o 
valstybę norėjo reformuoti pagal Evangeliją (200—201). Savo idėjas 
jis skleidė ir angliškais savo veikalais, išvertė šv. Raštą ir įsteigė ku- 

nigų beturčių draugiją. Ypačiai tie kunigai, lollardai, ir sydino 
Wiclifo skelbiamąją ideologiją su socijaliniu sąjūdžiu (201—204). 

40. Marui išpjovus pusę gyventojų ($ 38), Anglijoj prasidėjo žem- 
dirbių darbininkų krizė, su kuria ėmė kovoti tiek žemės savininkai, tiek 
valdžia. Darbo įstatymais parlamentas prirakindavo darbininkus prie 
darbo ir nusakydavo jų algą; griežtomis bausmėmis kovojo su nusi- 
žengėliais. Jis, kaip ir Žemės savininkai, vadovavosi socijaline Vidur- 
amžių ideologija ir kovojo su individualistine naujosios ekonominės 
santvarkos dvasia (204 — 209). Žemės savininkai mėgino atgaivinti se- 
nasias savo teises bei privilegijas. Tačiau nei jie galėjo atgaivinti agra- 
rinės Viduramžių bendruomenės ($ 37, 36), nei valdžia. Agrarinė ben- 
druomenė nebegrįžtamai nyko (209—210). 

41. Darbininkų krizė, apskritai imant, pagerino žemdirbių buitį. Jie 
ne tiek gynėsi nuo ponų, kiek patys juos puolė; kovojo dėl tikrų bei 
tariamųjų savo teisių ir bruzdėjo. Kurstė juos ir lollardų, J. Ballo bei 
kitų, skelbiamoji lygybės evangelija (210—212). Ponus globodama ir vis 
naujų mokesčių reikalaudama valdžia pavertė tą valstiečių bruzdėjimą 
ne tik socijaliniu, bet ir politiniu sukilimu. Essexo grafystės valstiečiai 
1381 m. sukilo prieš valdininkus bei ponus ir susibūrė į tikrą kariuo- 
menę; su jais susidėjo kentiečiai, suffolkiečiai ir norfolkiečiai. W. Ty- 
lerio ir kitų vadovaujami sukilėliai, degindami ir plėšdami kraštą, nu- 
žygiavo į Londoną. Maištininkavo jie karaliaus ir jo ištikimųjų  ben- 
druomenių vardu, norėjo išžudyti neištikimus valdininkus, reformuoti 
valstybę ir visuomenę (212—214). 

42. Londoniečių padedami, sukilėliai įžengė Londonan. Liaudis ėmė 
teisti ir bausti „išdavikus“, pultim paėmė Towerį, išžudė daug „liaudies 
priešų“. Karalius Richardas II sutiko pagaliau su jais tartis ir savo 
pažadais nuramino dalį sukilėlių, kurie nukeliavo sau namo. Bet radi- 
kalesnė dalis reikalavo daugiau, ir karaliaus pasikalbėjimai su ja pasi- 
baigė W. Tylerio nužudymu (215—219). Valstiečiams pasitikėjus kara- 
liaus pažadais bei laiškais ir išsisklaidžius, valdžia ir ponai žiauriai nu- 
malšino sukilimą (219—221). 

43, Tai, kad valstiečių sukilimas susijęs buvo su religiniu sąjūdžiu, 
sukompromitavo priešbažnytinę lankasterininkų politiką ir Bažnyčios 
reformos šalininkus. Su tais sąjūdžiais sutapusi politinė krizė ($ 38) 
pasibaigė pagaliau Richardo II laimėjimu ir įsigalėjimu. Bet jis atsisa- 
kė nuo užkariaujamosios lankasterininkų politikos, griežtai lollardų ne- 
persekiojo ir mėgino karaliauti be parlamento. Tuo visus prieš save siun- 
dė. Johno Lancastero sūnus Heinrichas ėmė vadovauti Richardo 
priešams, patį Richardą suėmė, privertė išsižadėti sosto, ir 1399 parla- 
mento išrinktas buvo karaliumi (222—224). 

4. Heinrichas IV įsteigė naują Lancasterų dinastiją. Re- 
liginė-socijalinė-politinė XIV amžiaus Anglijos krizė yra ne jos silp- 
numo, bet jos tautėjimo ir augimo reiškinys. Iš tikro, tuo metu įsivy- 
ravo pagaliau anglų kalba ir sužydėjo anglų poezija (224—227). Jai 
ststovavo W. Langland (227—228), Gower (228—229), o pirmiausia 

45. genijalusis Chaucer. Buvo jis Prancūzijos poetų, iš dalies ir 
italų mokinys; prancūzus mėgzdžiodamas, sukūrė (poetinę anglų kalbą 
(Z29—233), o savo Canterbury Tales apibūdino ir anglų visuo- 
menę, ir tautos dvasią (233—236). 

46. Gabių sekėjų jis neturėjo, bet tuo pat metu ėmė klestėti skotų 
poezija (236—237), baladžių žanras (237), anglų teatras (237 — 238) 
ir menas (238—239). 

47. Heinrichas IV priklausė karūną jam davusio parlamento. 
Kadangi turėjo malšinti priešų sukilimus ir kovoti su Walesu, tai ne- 
galėjo atgaivinti karo su Prancūzija, kurio troško baronai. Tik vieną 
Richardo priešų, o savo šalininkų, pralotų, norą teišpildė — persekiojo 
lollardus. Kariauti su Prancūzija vėl pradėjo jo sūnus Heinrichas 
V (239—240). 

šIMTO METŲ KARO PABAIGA IR PRANCŪZIjJOS ATGIJIMAS 


48. Aštuonerius metus (1380—1388 m.) vietoj jauno Karoliaus 
VI Prancūziją valdė jo dėdės, Anjou, Berriir Burgundijos 
dukai, kurių kiekvienam pirmiausia rūpėjo savo feodas. Karalystės rei- 
kalus jie niekino, be to, rėmė feodaliją. Malšino nuolat bruzdančius, 
mokesčius sumažinti reikalaujančius ir kylančius miestelėnus, ypačiai 
Roueno, Paryžiaus ir Flandrijos sukilimus. Liudvikas Anjou sten- 
gėsi įsigyti karalystę Italijoj; Pilypas Drąsusis prijungė prie 
Burgundijos Flandriją ($ 34), kuri, tiesa, greit nebeteko ekonomi- 
nės savo reikšmės (241—246). 

49. Tik 1388 m. tenusikratė Karolius VI dėdžių įtaka ir pavedė val- 
dyti karalystę žemo kilimo, bet prityrusiems valdininkams, marmou- 
sets'ams. Bet užsienių politiką lėmė karaliaus brolis Orlėans'o du- 
kas Liudvikas, kuris greit susidūrė su Pilypu Drąsiuoju (246—248). 
Karaliaus dėdės ėmė dėtis su Bretagnės duku ir, karaliui iš proto 
išėjus (1392 m.), pašalino marmusetus ir vėl pasigrobė visą valdžią (246 
— 249). Orlėans'o ir Burgundijos dukų tarpusavio kova tebetruko ir 
dar smarkesnė pasidarė; 1405. VIII Liudvikas Orlėans'as buvo Pilypo 
Drąsiojo sūnaus ir įpėdinio Jono Bebaimio žmonių nužudytas 
(249—251). 

50. Kiti karaliaus dėdės, Akvitanijos grafas B. Armagnac 
ir didžioji diduomenės dalis susitelkė apie mažą Liudviko sūnelį K a- 
rolių. Bet kovoj su tais armanjakais Jonas Bebaimis galėjo pa- 
siremti demokratiškesniais visuomenės sluoksniais, ypačiai Paryžiaus. 
demokratija. Jo šalininkais, burgundininkais, tapo smulkioji Pa- 
ryžiaus buržuazija, turtingieji mėsiai ir jų cecho priklausą darbininkai, 
jų vado Caboche'o vardu praminti kabochininkais, be to — 
kai kurie universiteto profesoriai ir žymūs valdininkai, kurie tarėsi su 
duko pagelba reformuosią karalystę (251—153). Jie ėmė vadovauti 1413. 
I. sušauktiesiems Paryžiun Ėtats Gėnėrausx ir, kabochininkams sų- 

kilus, privertė valdžią paskelbti vadinamąjį POrdonnance Cabo- 
chienne, kuris reformavo valdyseną. Bet 1413. VII dukai susitarė. 
Paryžiuje įsigalėjo armanjakai, ir ordonansas buvo panaikintas (253 
—256). 

51. Jonas Bebaimis slapta susitarė su Heinrichu (1414. 
V; 847); žadėjo jam padėti kovoj dėl Prancūzijos sosto; o Heinrichas 
pareikalavo iš Karoliaus VI Prancūzų karalystės ir 1415. VIII įsibrovė 
Normandijon. Ties Azincourt'u sumušė jis prancūzų kariuomenę. 
Jonas Bebaimis ėmė kariauti su armanjakų vadovaujama vyriausybe 
(1415 m.), pripažino Heinrichą Prancūzijos karalium (1416. X) ir, Hein- 
richui vėl išlipus Normandijoj (1417. VIII), pasivergė Paryžių (1418. 
V-—-VII). Susispietę apie dofiną Karolių, armanjakai įsiviešpatavo 
vidurinėj Prancūzijoj ir tebekovojo tiek su karaliaus Karoliaus VI var- 
du Prancūziją valdančiu Jonu Bebaimiu, tiek su slaptu jo sąjungininku 
Heinrichu V (256—261). Heinrichas užsikariavo Normandiją ir pasiskel- 
bė Prancūzijos karalium, bet Jonas kartu tarėsi ir su juo, ir su dofinu; 
1419. VII pasirašė su pastaruoju sutartį ir dėjosi kariaująs su Heinri- 
chu, bet nenustojo su juo ir derėjęsis, kol IX. 10 buvo dofino šalininko 
nužudytas. Jo sūnus Pilypas Gerasis pasirašė sutartį su Hein- 
richu, o 1420. I, jam tarpininkaujant, buvo Troyes mieste pasirašyta 
ir Heinricho taika su Karolium VI, kuris pripažino Heinrichą savo 
įpėdiniu. Heinrichui ir Karoliui numirus (1422), Prancūzijos karalium 
paskelbtas buvo Heinricho sūnus vaikas Heinrichas VI (261—263). 

52. Visą anglų užimtąją Prancūzijos dalį Heinricho VI vardu valdė 
ir mėgino užkariauti visą karalystę Bedfordas. Antroji dalis klausė 
karalium pasiskelbusio Karoliaus VII vyriausybės (263—264). 
Prancūzai dvejojo, katrą karalių pripažinti, bet ilgainiui tautinio kara- 
liaus autoritetas ėmė didėti; ir Bedfordui vis sunkiau darėsi plėsti savo 
valstybę ir kovoti su partizanais. Jam apsiautus Orlėans'o miestą 
(264—267), ' 

53. prancūzų patrijotizmą sužiebė Jeanne d'Arc. Karoliaus „karo 
vadu“ paskirta (267—270), išvadavo ji Orlėans'ą ir, prancūzams sumu- 
šus anglus ties Patay, palydėjo Karolių Reimsan, kur jis apsikarūnavo 
(1429 m.). Bet Karoliaus patarėjai priešinosi kariniams Jeannės bei 
kitų karo vadų planams i pradėjo derybas su Pilypu Geruoju. 
Jaenne nenustojo betgi kariavus, buvo paimta nelaisvėn ir pakliuvo į 
anglų rankas (270—274). 

54. Roueno mieste buvo ji apkaltinta erezija ir sudeginta (275—278). 

55. Tuo tarpu Karoliaus kapitonai ir partizanai sėkmingai kariavo 
su priešais, o nauji karaliaus patarėjai, senuosius nuvertę, ėmė geriau ir 
patrijotiškiau politikuoti. Karoliaus VII taika su Burgundija (Arraso 
taika, 1435. IX) atėmė Anglams galingąjį sąjungininką. Beldfordui nu- 
mirus, Prancūzai susigrąžino didžiąją dalį Anglų užkariautųjų žemių, 
atėmė jiems Paryžių (1436. IV), įsibrovė net į Normandiją ir privertė 
juos 1444. V pasirašyti paliaubų sutarti (278—281). 

56. Tomis paliaubomis Prancūzijos vyriausybė pasinaudojo pertvar- 
kyti kariuomenei (281—283) ir apdoroti finansų sistemai (283—284). 
Prancūzija pasidarė biurokratinė absoliutinių polinkių monarchija, kur 
nebeteko ilgainiui pirmykštės savo reikšmės luomų atstovybė (284—287). 

57. Apsitvarkius, Prancūzija atgaivino karą su Anglija, atsikariavo 
Normandiją (1450 m.) ir Akvitaniją (1451—1453 m.). Iš es- 
mės 100 metų karas tuo pasibaigė (287—288). 

ANGLIJA DVIEJŲ ROŽIŲ KARO METU 


58. Šimto metų karas, tam tikra prasme, buvo romaniškosios kul- 
tūros krizė, nes tai kultūrai atstovavo ne tik Prancūzija, bet iki XV 
amžiaus pradžios ir Anglija, vadinasi, jos šviesuomenė ir karalystei 
vadovaujantis sluoksnis. Krizė pasireiškė tuo, kad yranti feodalinė san- 
tvarka susidūrė su nauja, beaugančia individualistine-kapitalistine, ku- 
rią aiškiai rodo miestų evoliucija, be to — valstiečių sukilimai. Ta 
socijalinė-ekonominė krizė virto ir valstybės krize: biurokratijos, mies- 
telėnų ir feodalų tarpusavio kova dėl valdžios, valdžios kova dėl nuola- 
tinės, nebefeodalinės kariuomenės ir dėl biudžeto. Imperatorių ir po- 
piežių galiai sunykus, Prancūzija siekė politinės pirmenybės, bet kaip 
tik minėtoji romaniškosios kultūros krizė ir pavertė niekais jos sieki- 
mus (289—292; plg. $ 1). 

59, Vaiko Heinricho VI karaliavimas nusilpnino  Lancasterų 
valdžią pačioj Anglijoj. Įsigalėjo parlamentas, bet jis vis labiau skyrėsi 
nuo tautos, o jam pačiam vis labiau vadovavo baronai. Karas su Pran- 
cūzija padarė juos karingesnius, ir, karui pasibaigus, prasidėjo jų gimi- 
nių kova savybėj ir dėl karaliaus valdžios (292—296). 

60. Karoliaus VII laimėjimai visai diskreditavo vyriausybę. Dėl 
įtakos nesveiko proto Heinrichui VI ir dėl sosto ėmė kovoti su Lan- 
casterais Yorkai, o ta kova surizgo su pilietiniais kilniųjų gimi- 
nių karais. Richardas Yorkas buvo paskelbtas Anglijos pro- 
tektorium (1453 ir 1458 m.) ir troško karūnos, bet žuvo kautynėse 
ties Wakefieldu (1461 m.). Tačiau neilgam laimėjo kovą lankaste- 


rininkai (raudonoji rožė) — parlamentas paskelbė karalium Londonan 
įžengusį Richardo sūnų Edwardą IV, ir, lankasterininkus sumušęs, 
Edwardas įsikaraliavo (296 — 299). Bet susirėmė jis su savo brolėnu 


Warwicko grafu, kuris, susidėjęs su lankasterininkais ir Liudvi- 
ko XI remiamas, grąžino sostą Heinrichui VI (1470 m.). Tiesa, kitais 
metais Edwardas atsikariavo sostą (299—301). 

61. Su Burgundijos duku Karoliumi Patrakėliu susitaręs, 
Edwardas 1475 m. įsibrovė Prancūzijon, bet jau po mėnesio pasirašė 
Picguigni Taiką su Liudviku XI. Išviso karas jam nerūpėjo, 


kais (301—302). Pilietiniai karai sugriovė baronų galią ir tuo ($ 59) 

nusilpnino parlamentą, bet mažai tepakenkė ekonominei krašto gerovei. 
Visai natūralu, kad Edwardo IV vyriausybė ėmė remtis miestelėnais ir 
pasidavė absoliutizmo tendencijai, kuris tuo pat metu stiprėjo ir Pran- 
cūzijoj bei Italijoj (302—304). Tačiau atsirado daug Edwardo politika 
ir nepatenkintų, kurie ėmė dėtis su lankasterininkais. Pasigrobusiam 
Edwardo vaikų sostą jo broliui Richardui III nepasisekė nuveikti 
tos opozicijos. Tolimas Lancasterų giminaitis Heinrichas Tudoras 
sumušė Richardą ties Bosworthu (1485) ir, Richardui mūšyje žuvus, 
įžengė sostan. Jis vedė Edwardo IV dukterį ir tuo būdu sutaikino Yor- 
kus su Lancasterais. Buvo pirmas Tudorų dinastijos karalius, Hein- 
richas VII (304—306). 

62. Kaip ir Prancūzija, šimtamečio karo metu Anglija tapo tikrai 
tautine valstybe. Anglai — tai rodo J. Fortescue veikalas — suprato 
tautinį savo ir politinės santvarkos būdą; ėmė didžiuotis savo tautybe 
(306—308). Paaiškėjo kiek ir naujųjų amžių Anglijos uždaviniai bei jos 
politika (308—309), pirmiausia — Anglijos santykių su Skotija ir 
Airija reikšmė (309—300). 

LIUDVIKAS XI 


63. Šimtamečio karo metu, savaime suprantama, nusmuko visi Pran- 
cūzijos visuomenės sluoksniai: žemdirbiai, miestelėnai ir bajorai. Tai 
ėjo sveikaton ne tik karaliaus, bet ir galingiausių feodalų, princų, valdžiai 
(311—312). Ypačiai įsigalėjo Burgundijos dukas, kurio valstybė 
pasidarė pavojinga pačiai Prancūzijai (312—314). Kiti princai ir galin- 
gieji feodalai buvo greičiau vidujiniai karaliaus priešai; susimokydavo, 
dėdavosi su Burgundijos duku ir su Prancūzijos priešais, bet aiškios 
politinės programos neturėjo ir pirmiausia kovojo su naujais karaliaus 
patarėjais. Dalyvavo jų sąmoksluose ir dofinas Liudvikas (314—315). 

64, Nuo 1438 m. Liudvikas dalyvavo kiek karalystės valdyme, 1444 m. 
vadovavo Šveicarijoj prancūzų kariuomenei, valdė ir tvarkė savo 
Dauphinė, bet dėl kovos su tėvu 1456 m. pabėgo pas Burgundijos 
duką ir Burgundijoj susilaukė Karoliaus VII mirties (1461 m., 315 — 
317). Pilypo gerojo padedamas Liudvikas įsikaraliavo, tačiau jo įtaka 
greit nusikorė ir ėmė karaliauti bei politikuoti visai savarankiškai. 
Buvo naujo tipo karalius, klastingas politikas, miestelėnų "dvasios ir 
absoliutinių polinkių valdovas (317—320). 

65. Iš pat pradžios susidūrė jis su nauju Burgundijos dukuų Karo- 
liumi Patrakėliu, kuris rėmė ir kylančius prieš Liudviką princus. 
Ilgai truko Liudviko kova su princais ir su Karolium (321—324); 

66. Įsipainiojo į ją Ispanija, Navarre ir Italija (325). Užkariauja- 
—327). Kare su Šveicarija 1477. I ir žuvo (327—328). Liudvikas prisi- 
jungė Burgundiją, Franche-Comtė, Artois ir Pikardi- 

ją; bet Niederlandai (Flandrija, Brabantas, Olandija, Zelandija ir 
Luxemburgas) pateko į Habsburgų rankas (328—829). 

67. Įsigijo be to Liudvikas Provencę ir Roussilloną, o ka- 
ralystę nepilnamečio jo sūnaus Karoliaus VIII vardu valdą Beau- 
jeu — dar ir Bretagnės duką (329—330). Savo karalystę Liudvi- 
kas ir sutvarkė; nugalėjo pagaliau feodalus; daug padarė ekonominiam 
miestų augimui ir prekybai. Karaliavo betgi despotiškai, luomų atstovybę 
ir Paryžiaus parlamentą niekino, didino paties karaliaus valdžią. Kaip 
ir Italijos tironai bei Heinrichas VII Tudoras, atstovauja jis absoliu- 
tizmui (330— 333). 

PRANCŪZŲ KULTŪRA XIV—XV AMŽIUJE 


68. Karoliaus V, Karoliaus VII ir Liudviko XI laikų Prancūzijoj 
nauja ekonominė-socijalinė santvarka sėkmingai kovojo su feodaline. 
Feodalija nebeteko politinės-socijalinės bei kultūrinės savo reikšmės. 
Feodalinė visuomenė ištvirko (334—339). Tiesa, nelabai doras buvo ir 
buržuazijos gyvenimas. Vis dėlto feodalai tebevadovavo kultūrai, ir lite- 
ratai garsino atgyvenusius jų idealus. Gyvenimo būdas rados dirbtinis, 
įmantrus ir teatrališkas (339—342). 

69. Feodalinei-kurtuazinei kultūrai atstovavo žymiausias XIV a. 
istorininkas J. Froissart (342—344), kaip ir daugumas kitų istori- 
ninkų (344—345). Poetai perdirbinėdavo senąsias temas bei senuosius 
motyvus. Nenuostabu, kad jiems pirmiausia rūpėjo torma (345). Tai 
rodo vadinamieji „retorininkai , G. Machaut (345—347), P. De- 
schamps ir kiti (347—348). Atgijo kiek poezija XVa. Christinos 
Pisietes (348—349), Karoliaus Orlėans'o, Alaino Char- 
tier ir kitų veikalais (349—350). 

70. Feodalinę Viduramžių kultūrą merdint sako ir XIV—XV a. 
menas, ypačiai — gotinė architektūra (350—353). Vietoj ar- 
chitektūros įsigalėjo tapyba (minijatiūrininkai, niederlandiečiai, 
Fouguet ir kiti, (353—358) ir skulptūra (niederlandiečiai ir pran- 
cūzai, 358—360). Tapyba ir skulptūra aiškina mums ir 

71. naujas kultūros tendencijas, mažiau — teatras (360—363). 
Bet aiškiausiai tos tendencijos pasireiškė F. Villono kūryba (363— 
366). Šiuo, atžvilgiu įdomi ir prancūzų proza (366—368). Su „retorinin- 
kų“ ($ 69) mokykla susijęs buvo humanizmas (368). 


VIDURINIŲ IR NAUJŲJŲ AMŽIŲ 
SĄVARTOJ 


Avignono Popiežiai ir Liudvikas 
Bavaras 

Maždaug IX amžiuje gimusi, krikščioniškoji Europos kultū- 
ra XIII-XIV amžiuje pasiekė savo apogiejų. Išaugo ji iš ro- 
mėnų helenistinės kultūros ir iš pirmykščių Europos kultūrų. 
Jos dvasia, tai krikščionybė, tiksliau — tam tikra krikščionybės 
forma; jos kūnas — nauja Europos tauta, kurią sudarė apromėję 
iberai, keltai bei germanai ir kuri, tik ką gimusi, ėmė skirstytis 
daugelių tautų, įvairiomis vienos europiečių tautos individuacijo- 
mis. Taigi, Europos tauta ir pati Europos kultūra iš pat pradžios 
buvo dauginga vienovė, europiškumo atžvilgiu hierarchiškai 
sutvarkyta. Mat, ją kūrė ir ja reiškėsi romaniškosios tautos, ypa- 
čiai prancūzai. Italų tautai iki XIII amžiaus trukdė gimti, o vė- 
liau — augti senovės Romos tradicijos; Ispanija negalėjo dar 
vaidinti reikšmingos kultūrinės rolės, nes jos valdovai tebekovo- 
jo su maurais, o galingiausias iš jų, Aragono karalius XIII am- 
žiaus gale pavertė savo valstybę didžiule, bet įvairiataute Vidur- 
žemių jūros imperija. Mažiausiai Romėnų kultūros tradicijos pa- 
veikusios buvo vokiečius, kurie turėjo be to ir savosios, germa- 
niškosios kultūros pradų. Instinktyviai stengėsi jie įkūnyti ger- 
maniškąjį Europos kultūros aspektą, bet — tik tegermanino kiek 
romaniškąjį. Mat, nemažiau už italus gerbė Romos tradicijas ir 


visuomet, čia noroms — čia nenoroms, ėjo romaniškųjų tautų 
pėdomis. 
Vis dėlto — įdomus Europos istorijos paradoksas — iki 


XIV amžiaus politiškai vadovavo visai Europai ne Pran- 
cūzai, bet Vokiečių imperatoriai ir Romos popiežiai. Prancūzams 

Europos kultūrą bekuriant, ir tie, ir tie mėgino ją aptvarkyti ir 
kėlė aikštėn Dievo karalystės, internacijonaliosios europiečių vie- 
novės, idėją. Toji idėja sutiko su jaunosios europiečių kultūros 
religingumu ir su natūralia jos tendencija susikurti savo vieno- 
vės formą, bet suprantama buvo romėniškai. — Iš vienos pusės 
rėmėsi Dievo karalystė Romos imperijos tradicijomis (dėl kurių 
ir kovojo popiežiai su imperatoriais) ; iš kitos — primityviomis, 
iš lėto „europiečiais“ tapusių, vokiečių jėgomis. Tuo būdu tiek 
popiežiai, tiek imperatoriai vienijo Europos kultūrą forma ne-. 
visai su tąja kultūra sutinkančia. Tiesa, savos formos Europos 
kultūra nebuvo dar susikūrus; net negalėjo susikurti, nes tau- 
tinėmis valstybėmis skirstėsi. Politinės vienovės ir Europos kul- 
tūros dviejų priešybių būta. Žinoma, tai sako mums, kad ir pa- 
čiai Europos kultūrai, net religinei jos pasaulėžiūrai, trūko vie- 
novės, kad buvo toji kultūra iš esmės antinominga. 

Nekartą atrodė, kad imperatoriams ar popiežiams pasiseks 
įkūnyti savo idealas, juo labiau, kad derino jį kiek su feodaline 
Europos santvarka. Bet abi valdžios atrodė galingos, kol viena 
su antra kovojo ir kol nė viena negalėjo baigtinai laimėti kovos. 
Nei genijaliajam Friedrichui II pasisekė suplakti Europos tautų 
į vieną imperatoriaus vadovaujamą federaciją, nei Innocentijui 
IV ir jo įpėdiniams — įsteigti popiežių imperijos. Tautiniai val- 
dovai nesutiko klausyti imperatoriaus, kurio pirmenybė nebesi- 
rėmė krikščioniškąja idėja ir bažnytinėmis jo pareigomis, o 
pasigniaužti tų valdovų jis negalėjo, nes ilga bei sunki kova dėl 
pasaulinės imperijos pakirtus buvo Vokiečių karalystės sveikatą: 
vienos Sicilijos karalystės pajėgų tam tikslui neužteko. Nelai- 
mėjo kovos, Staufenų imperijai žuvus, ir popiežiai. Su imperato- 
riais kovodami, atstovavo jie bažnytinei Europos vienovei, rodė, 
kad Europa pirmiausia turi būti Dievo karalystė. Dabar mė- 
gino ir pasaulinę valdžią pasigrobti, pačią Bažnyčią pasauline im- 
perija paversti. Tačiau nesutiko tai su religiniais visuomenės 
idealais, su pačia Dievo karalystės idėja. Iš tikro, politinė 
kova vertė popiežius labiau žiūrėti žemės, nei dangaus, baisiai 
tvirkino kuriją ir pasaulino visą Bažnyčią. Be to, Vokietijai suby- 
rėjus, visiems aišku rados, kad popiežiai ne Bažnyčios laisvę gi- 
na, o pasaulinės valdžios trokšta. Tos valdžios visai nenorėjo da- 
lintis su jais įsigalėję tautiniai valdovai. 

Staufenai paskutinį kartą iškėlė imperiją, nebe tik Vokie- 

čiais, bet ir Italija pasirėmusią, tikrai internacijonalinę. Kovoj su 
popiežiais didysis Friedrichas mėgino suvienyti Europos valdo- 
vus; dėstė nuo popiežių nepriklausomos valstybės ideologiją. Ji 
nežuvo — žuvo pati imperija, o imperatoriaus valdžia tuščiu ti- 
tulu pavirto — naująja ideologija pasinaudojo tautiniai karaliai. 
Pilypas Gražusis sugriovė politinę popiežių valdžią, didžiausiai 
tame pačiame XIII amžiuje iškilusią; ir Avignono nelaisvė rodo, 
kiek tos valdžios iliuzinės būta: kaip negalėjo imperatorius pir- 
mininkauti Europai be popiežiaus pagelbos, taip be stipriojo im- 
peratoriaus pagelbos ir popiežius. Žinoma, Avignono popiežiai 
neišsižadėjo imperijalistinių kurijos troškimų. Bet tie troškimai 
dabar tik teologų bei kanonistų veikalais tegalėjo reikštis ir te- 
sireiškė. 

Taigi, Dievo karalystės idealo apogiejus buvo tuo pat metu 
ir jo, idealo, krizė. Niekuomet dar nebuvo Europa taip aiškiai 
pažinusi kultūrinės savo vienovės, kaip XIII amžiuje; niekuomet 
dar nebuvo taip uoliai bei nuosekliai mėginusi politiškai susivie- 
nyti, surasti tai vienovei universalios politinės-bažnytinės 
formos. Bet XIII amžiuje išėjo aikštėn ir tai, kad popiežių bei 
imperatorių vykdomoji forma buvo antinominė ir neįvykdoma. 
Tos formos internacijonalumas nesutiko su Europos tautų įvai- 
rumu ir daugumu. Bendra, todėl ir abstrakti, forma negalėjo kon- 
krečiai suderinti tųjų tautų; daugingai kultūros vienovei netiko 
universalistinė, internacijonali vienovė. Europa taip ir nesusira- 
do politinės formos, kuri tikusi būtų daugingai kultūros vieno- 
vei. Nuo XIII amžiaus politinė kultūros vienovė buvo ne kas ki- 
ta, kaip netvari kovojančių savybėj valstybių pusiausvyra; ir 
šiuo atžvilgiu nei imperija, nei popiežių valstybė nuo kitų valsty- 
bių nebesiskyrė. 

Kova dėl Dievo karalystės neišsprendė ir kito klausimo — 
kaip galima suderinti Bažnyčia su valstybe (išviso su valstybe, 
ne tik su imperija). Kol imperija nebuvo dar sunykus, Bažnyčia 
turėjo nusileisdinėti kitoms valstybėms, o jos sustiprėjo ir susi- 
tvarkė. Be to, amžių kovoj su imperija pati Bažnyčia tapo savo- 
tiška politine organizacija, kuri, Šv. Petro valstybe remdamos, 
plito Italijoj ir skverbėsi į visas kitas valstybes, visur su jų val- 
dovais susidurdavo. Popiežių kova su imperija buvo ir Bažnyčios 
kova su valstybe, kaip gražiai įrodinėjo Friedrichas II (IV, $ 19). 
Maža to — Bažnyčia, gali sakyt, ir pati su savimi kovojo, nes pa- 
saulinė valdžia bei jos rūpesčiai nė kiek nesutiko su religiniais 

Bažnyčios idealais, kuriuos skelbė naujieji ordinai ir kuriais už- 
sikrėsdavo visuomenė. 

Čia ir galima pastebėti pagrindinė Europos kultūros antino- 
mija, kurią iškėlė aikštėn pats tos kultūros augimas. — 

Krikščionių tikėjimas sydina empirinę būtį su antempirine ir 
sako žmones turint transformuoti empirinę būtį taip, kad ji ne- 
išnyktų ir nebūtų pakeista kita (antempirine), bet kad taptų in- 
tegraliniu antempirinės būties momentu, sutobulėtų ir sudievėtų. 
Tuo būdu empirinė būtis (žemiškasis gyvenimas, kultūra, gam- 
ta) iš esmės turi ir absoliučią vertę, nors tik todėl, kad turi su- 
tobulėti (— jos netobulumas tik reliatyvią vertę teturi). Bet va- 
karų krikščionybės esama dualistinės. Antempirinę būtį (Dievą, 
dangiškąjį gyvenimą) ji griežtai skiria nuo empirinės būties; že- 
miškąjį gyvenimą yra linkus laikyti tik priemone dangiškajam 
įsigyti (tai reiškia tik reliatyvią pirmojo vertę) ir kildina as- 
ketinio gyvenimo idealą. Tačiau negali ji asketiškai nusikratyti 
empirine būtimi ir paniekinti žemiškojo gyvenimo bei kultūros. 
Antraip — būtų nebe krikščionybė. Nuoseklus dualizmas ir nuo- 
sekliai išrutuluotoji teorija tik reliatyvios žemiškojo gyveni- 
mo vertės prieštarauja pačiai krikščionybės dvasiai, prieštarau- 
ja ir žmonių kuriamajai kultūrai. Negi gali žmonės kurti kultū- 
ros ir tam darbui savo gyvybės aukoti, jei tąją kultūrą tik laiki- 
niu dalyku telaiko. Pats kūrybinis jų darbas liudija, kad bent in- 
stinktu pripažįsta jie ir absoliučią kultūros vertę. Čia žodžiai ir 
filosofinės sistemos mažiau sveria, nei faktai. Pati Bažnyčia ne 
tik asketinį idealą skelbė ir mokė žmones tikrai tikėti bei dorai 
gyventi — kūrė ji kultūrą, stengėsi transformuoti pasaulį, pa- 
saulėjo ir valstybėjo. 

Europos kultūrą iš pat pradžios ardė dvi priešingos tenden- 
cijos — idealistinė - asketinė, kuri neigė empiriją dėl dangaus 
gyvenimo, bent laikė ją tik priemone tam gyvenimui įsigyti, ir 
empiristinė - kūrybinė, kuri absoliutino empirinius tikslus ir 
dažnai niekino antempirinę būtį. Tųjų tendencijų kova vaizdavo 
Europos kultūros dualizmą; ir griežtai skiriant Dievas nuo jo 
sutvėrimo negalima buvo tos antinomijos nuveikti. Norint ji nu- 
veikti būtų reikėję suderinti dualistinė romaniškoji kultūra su 
germaniškąja, kur primityvusis germanų panteizmas (I, 67) su- 
sijęs buvo su panteistiniu krikščionybės momentu, ir, pagaliau, 
su rytų krikščionybės kultūra, kas reiškė Bažnyčių uniją. Pan- 

teistinis krikščionybės momentas su dualistiniu suderinus (ib. 
$ 38), būtų buvę galima sukurti tikrai sintetinė pasaulėžiūra — 
išaiškinti absoliuti empirijos reikšmė, bet ne absoliutinti, ne die- 
vinti jos netobulumo. Tai buvo kultūros uždavinys. Kaip ir baž- 
nytinės - politinės vienovės, reikėjo jai sintetinės pasaulėžiūros ; 
ir didžiosios XIII amžiaus sistemos (deja, ne sintezės!) rodo 
mums, kiek ji pati tos pasaulėžiūros troško. Tačiau kultūrai va- 
dovavo romaniškosios tautos, ir čia vokiečiai negalėjo su jomis 
lenktyniauti. Dualistinis kultūros momentas nuveikė panteistinį; 
ir visos minėtosios sistemos sintezėmis netapo: neišsprendė kul- 
tūros antinomijos, tik tepridengė ją gudrių definicijų skraiste, 
tarytum gotinės katedros skliautais bei ornamentais, kuri, vadi- 
namajam style flamboyant ($ 69) atsiradus, ėmė nie- 
kinti pačius gotikos meno principus. 

Kad ir kaip trokštama buvo XIII — XIV amžiuje sintetinės 
pasaulėžiūros, tik romaniškąją kultūrą savin suėmusieji vokiečiai 
tegalėjo sistemą paversti sinteze. Tai ir mėgino padaryti meis- 
teris Eckehartas (IV, 93 t.). Tačiau nepasisekė jam savo su- 
manymo įkūnyti, ir visus jis nubaugino tariamuoju savo panteiz- 
mu. Tiesa, jo paskelbtosios idėjos tebegyvavo vokiečių mistikoj ; 
bet ir čia ilgam nustojo teorinės savo reikšmės, nes pati ta mis- 
tika tapo savotišku asketinės doros (nebe metafizikos) mokslu. 
Tik XV amžiuje atgaivino jas Nikalojus Kuesietis 
(Cusanus). Išviso vokiečių šviesuomenė pasidavė romaniško- 
sios teologijos bei metafizikos įtakai; ir pats Liuteris tąja įtaka 
toli gražu nebuvo nusikratęs. Daugeliu sistemų sužydo XIII-—- 
XIV amžiuje religinė romaniškųjų tautų metafizika. Bet nė viena 
negalėjo nuveikti minėtosios antinomijos; todėl nė viena ilgam ir 
neįsigalėjo. Ir čia — kultūros apogiejaus būta ir jos krizės. Juo 
toliau, juo labiau aiškėjo, kad tikros sintezės nebeįvykdomos būta. 
Sistemos susidurdavo viena su kita, o visos jos — su mokslu 
ir su pasaulininkų dvasia. 

Nuo XII amžiaus pusės iki XIV pradžios aukščiausiai buvo 
pakilus vadinamųjų Viduramžių literatūra. Tuo metu atsirado 
beveik visi jos žanrai ir daugumas didžiųjų veikalų. Neilgai te- 
truko antrasis (pirmasis, tai vadinamasis Karolingų renesansas) 
lotynų kalbos renesansas (III, 65, 54); XIII — XIV amžiuje ji 
pavirto visai nauja, internacijonalia kalba, mokslininkų bei filo- 
sofų žargonu (IV, 96), o grožinės literatūros srityje įsiviešpata- 

vo tautinės kalbos. Iki XIV amžiaus pirmininkavo prancūzų li- 
teratūra, bet, ją mėgzdžiodami, vokiečiai nuo XII amžiaus ėmė 
reikšdinti ir savo tautos ypatybes bei problematiką, o didžiausias 
Viduramžių poetas, Dantė užmezgė italų literatūrą. Ne tik poli- 
tinė europiečių vienovė žuvo, bet ėmė Europa ir kultūros atžvil- 
giu diferencijuotis. 

Literatūros veikalai rodo mums tą bazę, ant kurios augo fi- 
losofijos sistemos; vaizduoja pažiūras, polinkius, jausmus, ku- 
riuos aiškino bei sistemino filosofai. Be to, XIII amžiaus pusėj 
pati literatūra tapo mokslinė bei filosofinė. Taigi, nenuostabu, 
kad jos istorija atspindi metafizikos ir išviso kultūros krizę. — 
Jau XII amžiuje prancūzų literatūra išsivadavo iš bažnytinių, net 
išviso iš religinių pažiūrų įtakos, supasaulėjo. Žinoma, ir XIII-me 
atsirasdavo religinio pobūdžio veikalų; bet, apskritai imant, li- 
teratams neberūpėjo Bažnyčios pasaulėžiūra ir jos sintezė su em- 
pirinio gyvenimo problematika: rūpėjo jiems pati ta problemati- 
ka, pats gyvenimas. Trubadūrai ir kurtuazinių romanų autoriai 
kūrė naują, žemiškosios meilės religiją. Kad ir krikščionimi save 
laikė, Clopinelis (IV, 99) skelbė gamtos ir natūraliosios visuo- 
menės religiją, su Bažnyčios tikėjimu nebesutinkančią.  Bažny- 
čios asketams kultūrą tebeniekinant, atsirado kultūros religija. 

Vokiečių, jaunesnės tautos, literatūra buvo ir religingesnė, 
ir reliatyviai vientėgė. Vokiečių literatai stengėsi suderinti Baž- 
nyčios tikėjimą su kultūra. Tačiau ne vokiečiai vadovavo kultū- 
rai, o jų sumanytoji sintezė nederėjo su romaniškosios kultūros 
pradais — su hierarchiniu Bažnyčios principu, su jos sakramen- 
tų ir kunigų reikšme. Taip pat religinga buvo ir jaunoji italų li- 
teratūra, o Dantė ėmėsi sintezės darbo. Iš tiesų, Divina 
Commedia vaizduoja visą Viduramžių pasaulėžiūrą, bet — 
ir visas jos priešybės, kurių suderinti poetui nepasisekė. Ne sin- 
tetinė idėja daro veikalą vieną, bet — poeto menas ir asmuo, va- 
dinasi, empiriniai kultūros faktai. Neatsitiktinai Dantę, didįjį Vi- 
duramžių žmogų, pripažįsta tūli mokslininkai pirmuoju naujosios 
Europos žmogumi. 

Pirmaisiais XIV amžiaus metais sulėtėjo ekonominė Euro- 
pos evoliucija, kad ir nauji kraštai — Lenkija, Čechija, Vengrija 
— ėmė gyvai toj evoliucijoj dalyvauti. Iki XV amžiaus pusės 
prekybos keliai, kaip ir XIII amžiuje, baigiasi Pabaltėje iš vienos 
pusės, Viduramžių ir Juodojoj Jūroj iš kitos. Kolonizavimo sąjū- 

dis aprimo ant Lietuvos ir Latvijos sienų, Lenkijoj, Čechijoj ir 
Vengrijoj. Champagnės „mišios“ nusmuko. Flandrijoj gelumbių 
industrija nustojo augus, o XIV amžiui įpusėjus, ėmė greit nyk- 
ti. Tuo pat metu subankrutavo ir garsieji Italijos bankininkai 
— Buonaccorsi, Bardi, Peruzzi, Acciaiuoli ir 
kiti. Europos gyventojų skaičius pasiekė savo maksimumą (apie 
75 milijonus?) ir ilgam susistabilizavo. Taigi, ir ekonominės is- 
torijos atžvilgiu XII — XIII amžius galima laikyti apogiejum 
viso perijodo trukusio nuo IX iki XV amžiaus galo. 

Tačiau ekonominis XIII amžiaus vaizdas taippat yra anti- 
nominis. — Agrarinė visuomenė (II, 25) tebebuvo ekonominio 
gyvenimo pamatas. Jai tebevadovavo ir ja tebesirėmė feodalija, 
didžia dalimi ir valstybė. Iš agrarinės visuomenės augo amatnin- 
kų miestai; ir jų cechai, kaip ir visa tokių miestų santvarka, 
gražiai sutiko su jos gyvenimu ir pasaulėžiūra. Agrarinės visuo- 
menės ir amatninkų gyvenimą bei pažiūras ir piešė tie rašytojai, 
kuriuos nuo romantizmo laikų mes tebevadiname Viduram- 
žių (ne laiko, bet gyvenimo stiliaus prasme) žmonėmis. Tosios 
visuomenės pasaulėžiūrą ir aiškino, sistemino bei kūrė Vidur- 
amžių (ta pačia prasme) metafizikai — Bonaventūra, Akvi- 
natas bei kiti. Bet, antra vertus, XIII amžiuje sustiprėjo stam- 
biųjų pirklių su užsieniu, kapitalistų (pramonininkų ir bankinin- 
kų) sluoksnis, o žemesnis daugelio miestų sluoksnis ėmė prole- 
tarėti. Augta industrijalinės visuomenės, ir skirtasi jos nuo ag- 
rarinės ir nuo natūraliojo pastarosios bendravimo su gamta. 
Vieni miestai (ypač Italijoj ir Flandrijoj) tapo naujosios visuo- 
menės branduoliais; kituose prasidėjo įvairių socijalinių klasių, 
gali sakyt — pačių tydviejų visuomenių, kova savybėj; tačiau ir 
amatninkų miestai užsikrėsdavo kiek industrijalinės visuomenės 
dvasia. O toji visuomenė ilgainiui nauju luomu tapo, nauja 
valdovų parama. Kaip pasaulininkų kultūra gyveno bažnytinės, 
ją išugdžiusios kultūros energija, taip ir industrijalinė — agra- 
rinės. Bet pirmoji griežtai skyrėsi nuo antrosios savo tendenci- 
jomis, galvosena, pažiūromis ir tikslais (III, 39, 44). Šiuo at-- 
žvilgiu buvo ji naujosios Europos užuomazga; aktyviu savo em- 
pirizmu, savo racijonalizmu, individualizmu ir demokratizmu ar- 
dė Viduramžių kultūrą ir jos pasaulėžiūrą. Visa tai ir buvo Eu- 
ropos kultūros krizė, kuri reiškėsi čia ekonomine-socijaline ko- 
va, kaip kitur — naujomis literatūros tendencijomis ir metafi- 
zikų ginčais. 

Tryliktąjį amžių Europos kultūros apogiejaus bei krizės 
metu laikydamas gerai žinau, kad istorinio proceso perijodizavi- 
mas (o be perijodizavimo kaipgi gali jį suprasti?) yra labai opus 
dalykas. Pirmiausia priklauso jis požvilgio į tą procesą, to, kaip 
procesas įvertinamas ir kas jo esme laikoma. O čia sunku istori- 
ninkui objektyviam būti, savo amžiaus ir savo paties pažiūromis 
nusikratyti. Antra — objektyviai ir absoliučiai reikšminga pro- 
ceso esmė, perijodizavimo principas, išaiškinus, reikia turėti gal- 
voj dar viena istorijos ypatybė ir štai kuri. — Istorijos subjek- 
tas, žmonija, yra netobula esybė. Žmonija (tiksliau sakant, tam 
tikros kultūros žmonės, tam tikra kultūra) aiškinasi absoliučią 
savo gyvenimo reikšmę ir tikrus savo veikimo tikslus; stengiasi 
tuos tikslus įvykdyti, atseit, savo pasaulėžiūrą išreikšti ir įkū- 
nyti. Bet negi gali netobula empirinė žmonija tobulai suprasti 
ir įvykdyti savo idealų, kurie ją su absoliučia būtimi sydina; tik 
iš dalies juos tesupranta ir tevykdo: čia vienus, čia kitus, visus 
— nevisai ir vienašališkai. Todėl nėra kultūros, kuri viena siste- 
ma suderinus bei išreiškus būtų visus savo idealus, ir kultūros 
apogiejus yra sykiu ir jos krizė. Kitaip sakant, ir savo apogiejaus 
metu kultūra tik dalį savo potencijų bei idealų teįvykdo, o tai, ką 
įvykdo, įvykdo nevisai. Tvirtinu, kad Europos kultūra pasiekė 
savo apogiejų kaip tik XIII amžiuje, nes ji, mano galva, pirmiau- 
sia yra vakarų krikščionybės kultūra. Anksčiau buvo ji, 
gal, ir religiškesnė, bet nebuvo taip išsiaiškinus krikščioniškosios 
savo esmės ir taip suderinus savo krikščionybės su visu savo 
darbu. Vėliau jos darbas rados įvairesnis, o jo vaisiai — be galo 
įspūdingesni; bet — nususo kultūros krikščioniškumas ir nebe- 
buvo nė tų sintezių, nė tos reliatyvios vienovės, kurią galėjai ma- 
tyti XIII amžiuje. Kultūros apogiejus nevaizduoja visų jos tur- 
tų; nė nemanau tad neigti, kad vėlybesnieji amžiai turi savų, net 
absoliučiai vertingų uždavinių, kurie nežinomi buvo XIII-am. 
Tik visos kultūros istorija tegali išaiškinti, kas yra ta kultūra, 
ko ji siekė ir ką pasiekė. Šiaip nė neverta būtų verstis jos istorija. 

Nenoroms pasiliko popiežiai Avignone. Klementas V 
nekartą bemanąs buvo grįžti Romon, bet baugino jį ir kardino- 
lus įsiviešpatavusi Italijoj anarchija (dėl jos ir pasisekė Pilypui 

IV nuveikti Bonifacijus VIII), kuri, Heinrichui VII 
Luxemburgui apsikarūnavus (1312 m.), pavirto impera- 
toriaus kova su popiežiaus vasalu Neapolio karalium Rober- 
tu II (1309 — 1343 m.) ir su pačiu popiežium. Be to knietėjo 
ir Klementui V kryžiaus karas, o norint jis suruošti, reikėjo su- 
taikinti Prancūzija su Anglija, tad — su Pilypu IV draugauti 
ir jam nusileisdinėti. Pagaliau, neleido popiežiui palikti Avigno- 
no svarbūs reikalai — Pilypo IV noras pradėti Bonifacijaus 
VIII procesą ir templierų procesas. Taippat norėjo, bet negalė- 
jo grįžti Italijon ir Klemento įpėdiniai. Jonas XXII (1316 — 
1334) ir Benediktas XII (1334 — 1342) kovojo su Liu- 
dviku Bavaru (1314 — 1349), o Italija tik Urbanui 
V popiežiaujant (1362 — 1370) teaprimo. Tuo tarpu suprancū- 
zėjo popiežių kurija. Klementas V (Bordeaux arkivysku- 
pas Bertrand de Got), Jonas XXII (Cahors'o mies- 
telėnas, Karoliaus II Anjou kancleris, Porto kardinolas vyskupas 
Jacgues Duėse), Benediktas XII (Pamiers. vysku- 
pas Jacgues Fournier), Klementas VI (Roueno 
arkivyskupas Pierre Roger, 1342 — 1352), Innocen- 
tijus VI (Etienne Aubert 1352—1362), Urbanas 
V (Klemento VI brolis Hugues Roger) ir Grigalius 
"XI (Klemento VI sūnėnas Pierre Roger de Beaufort, 
1370 — 1378) visi buvo prancūzai. Iš 134 kardinolų, kuriuos iš- 
sirinko minėtieji popiežiai, 113 buvo prancūzų, 14 italų, 5 ispa- 
nai ir 2 anglai. Dar labiau, savaime suprantama, suprancūzėjo 
žemesnis kurijos personalas ir popiežių dvaras. 

Organizacinių ir finansinių Jono XXII gabumų dėka kurija, 
Avignone gyvendama, net įsigalėjo. Jonas pertvarkė Bažnyčios 
finansus, visą pajamų ir išlaidų sistemą, o jo įpėdiniai ją patobu- 
lino. Avignono „nelaisvės“ laikais Bažnyčia patapo galingu fi- 
nansiniu organizmu, po visą Europą paplitusiu, į visas valstybes 
giliai įsiskverbusiu. Daug pinigų gaudavo kurija iš savo valsty- 
bės — iš Venaissino grafystės bei Avignono (jį 1348 m. 
pardavė popiežiui Neapolio karalienė ir Provencės grafienė 
Ona I) ir iš Italijos žemių. Tai buvo įvairūs mokesčiai, muito 
ir baudos pinigai, testamentu Bažnyčiai užrašomieji turtai, vasa- 
lų (Este, Visconti, Scaligeri, Bolognos, Piacenzos ir kitų mies- 
tų) mokesčiai (census), apie 300.000 florinų. Taip pat „cen- 
są“ mokėjo kasmet kurijai Neapolio karalystė (8.000 uncijų auk- 

so), Sicilijos (Trinakrijos) karalystė (3.000 uncijų), Aragonas 
(2.000 markių sidabro — už Korsiką ir Sardiniją, popiežiaus feo- 
dus), Anglija (1.000 markių). Tačiau pelningesnės rados kitos 
pajamos: servitia communia (paties popiežiaus skiria- 
mųjų bei tvirtinamųjų vyskupų ir abatų mokesčiai, paprastai L4 
metinių vyskupystės ar abatystės pajamų), servitia minu- 
ta (naujųjų vyskupų bei abatų „dovanos“ popiežiaus ir kardi- 
nolų dvariškiams), sacra, pallium (mokestis už vyskupo 
gaunamąjį pallijumą), visitationes ad limina (apaš- 
talų grabo ir kurijos lankytojų mokesčiai), visokie mokesčiai 
popiežiaus kanceliarijai, kurijos teismų pajamos ir kt. Kurijos 
siunčiamieji collectores visur rinkdavo dešimtinę 
(decimae), subsidium loco decimae, annatas 
(annatae, annualia, fructus primi anni; jas 
mokėjo kas gavo iš popiežiaus beneficijumą), prokuratijas 
(droit de gite, vėliau piniginis mokestis), jus spolii 
(numirusiųjų popiežiaus beneficijarijų palikimas), subsidia 
caritativa (kas nenorėjo tų „meilės dovanų“ mokėti, buvo 
ekskomunikuojamas), činšus, vakuojančiųjų beneficijų pajamas 
ir kt. Ypačiai svarbu, kad Jonas XXII pradėjo „rezervuoti“ sau 
vis daugiau beneficijumų, vadinasi, neleisdavo rinkti vyskupų, aba- 
tų, net kunigų, bet pats juos skirdavo. Grigalius XI „rezervavo““ 
visas patriarchų, arkivyskupų bei vyskupų Bažnyčias ir visus. 
vyrų vienuolynus, kur, jam gyvam tebėsant, numirdavo vysku- 
pas ar abatas. Bet jau Klementas VI rašė, kad popiežiaus pri- 
klauso visos bažnyčios ir visi Bažnyčios beneficijumai. Neveltui 
XIV amžiaus vyskupai patys ėmė vadinti save Dei et Sedis 
Apostolicae gratia vyskupais. Be abejonės, vyskupų 
bei abatų rinkimai dažnai būdavo netvarkingi, o valdovai begė- 
diškai į juos kišdavos. "Tačiau negeresnis rados ir popiežių des- 
potizmas: kova dėl Bažnyčios laisvių jos verginimu pavirto. 

Šiaip ar taip, tos finansinės politikos rezultatai buvo labai 
įspūdingi. — Prieš mirdamas, Klementas V turėjo 1.040.000 auk- 
sinių florinų (apie 4.500.000 litų), iš kurių tepaliko Jonui XXII 
tik 70.000. Per 18 savo pontifikato metų Jonas išeikvojo 
4.191.446 fl. ir paliko Benediktui XII 750.000. Klementas VI 
išeikvojo ir Benedikto XII palikimą (1.117.000 fl.), ir viso savo 
pontifikato pajamas (2.000.000 fl.). Savo išlaidumu jis pakirto 
kurijos biudžetą, ir trys paskutinieji Avignono popiežiai priversti 

buvo jieškotis ir skolintis pinigų. Išviso kurijos biudžetas buvo 
deficitinis: perdaug išlaidų būta. — Pusę pajamų gaudavo kar- 
dinolai. Brangiai kainojo popiežiaus dvaras (tik savo dvariškių 
drabužiams Jonas XXII kasmet eikvojo apie 8.000 £l.), popiežių 
pastatai Avignone, šventės, pramogėlės ir pokyliai. Dar bran- 
giau atsieidavo politika, ypač karai Italijoj. Karo išlaidos suda- 
rydavo 63,77, visų Jono XXII išlaidų; labdarybės reikalams ir 
visokioms dovanoms eikvodavo jis 7,16, biudžeto. Nekartą po- 
piežiai skolindavo dideles sumas Prancūzijos bei Anglijos kara- 
liams ir kitiems valdovams, bet galų su galais sudurti nemokėjo. 

Finansinę savo galią didindami popiežiai rėmėsi bažnytinės 
ir net politinės savo pirmenybės idėja, antra vertus — tą idėją 
bent iš dalies kūnu darė, konkretino ir realizavo. Tai, kad Avig- 
nono popiežiai, užuot tvirtinę vyskupų bei abatų rinkimus, pa- 
tys, motu proprio, juos skirdavo, kad jie motu pro- 
prio reformuodavo ordinus ir net mokslinius universiteto laips- 
nius duodavo, kad, pagaliau, tik vieną (Viennės) Bažnyčios si- 
nodą tesušaukė, sako popiežių monarchiją įsigalėjus.  Bailusis 
Klementas V tarė minėtojo sinodo tėvams: „Kad sutiksite ati- 
duoti templierų turtus hospitalininkams, tai mielai taip ir išsprę- 
siu šitą klausimą su jūsų sutikimu; kad ne, tai aš vistiek taip jį 
išspręsiu, ar norite to, ar ne“. Vienas anglų metraštininkas rašė, 
kad Viennės sinodo nė sinodu negalima pavadinti, nes popiežius 
visa savo noru daręs, ex capite proprio. 

Tas Bažnyčios monarchinimas, popiežinimas, ne naujiena 
buvo, bet sena ir esminga romaniškosios vakarų kultūros tenden- 
cija. Popiežiai ją tik teaiškino ir tevykdė. Labai čia svarbu, kad, 
Europos valstybėms tautėjant, Bažnyčia tebebuvo internacijo- 
nalinė įstaiga, kuriai internacijonalumas trukdė suimti savin įvai- 
rių tautų idealus, pagrįsti juos tikėjimu ir pačiai suskeldėti tau- 
tinėmis Bažnyčiomis. Juk ir dabar, teologų nuomone, tik reliaty- 
vią, empirinę reikšmę teturį tautos idealai, ypatybės ir valstybė. 
Žinoma, kunigija užsikrėsdavo savo tautos idealais, tačiau ne ji, 

"bet valdžia kūrė tautinę valstybę. Kunigija tą valdžią rėmė, kol 
neprieštaravo tai Bažnyčios mokslui ir labui, arba net spietėsi 
apie valdžią, kai norėjo apsiginti nuo kurijos reikalavimų. Bet 
nerečiau, savo privilegijas nuo karalių gindama, dėdavos kunigi- 
ja su kurija prieš karalius. Antra vertus, ir patys karaliai dažnai 
didindavo popiežių valdžią savo Bažnyčios nenaudai, nes tuo bū- 

du sekdavosi jiems paskirti vyskupais savo šalininkai arba ap- 
dėti kunigija naujais mokesčiais (plg. IV, 57). 

Vis dėlto Bažnyčios popiežinimas, o ypačiai finansinė kuri- 
jos politika nevisai slidžiai ėjo. Net Prancūzijoj — o ją, savaime 
suprantama, popiežiai rėmė, nes patys ja rėmėsi — Paryžiaus 
parlamentas ir kiti teismai, net karaliai atkakliai kovojo su Baž- 
nyčios jurisdikcija ir kurijos pretenzijomis. Dar smarkiau prieši- 
nosi toms pretenzijoms Anglų parlamentas ir karaliai. Vokietijoj 
Liudviko Bavaro laikais padidinti savo valdžios kurijai nepasi- 
sekė; o Karoliui IV įsikaraliavus, popiežiai ir su jo pagelba ne- 
begalėjo suvaldyti kunigaikščių ir vyskupus teberenkančių kapi- 
tulų. Aišku, kad kova visu tuo tik teprasidėjo, nes nuolat augo 
tautinės valstybės ir jų valdovų galia. Be to, su popiežiais kovo- 
dami, valdovai galėjo motyvuoti savo kovą labai gražiais argu- 
mentais. Carlislės parlamentas (1307 m.) prikišo popie- 
žiui, kad gavusieji iš jo beneficijumus tik pinigus tegauną, o Ang- 
lijoj nė nosies nerodą. "Todėl bažnyčios griūvančios, kultas bei 
vargšai niekinami, žmonių ir pamaldumo smunkama. Pripažinti 
popiežių pretenzijos reiškią Anglų Bažnyčią naikinti. Pats Jonas 
XXII savo pontifikato pradžioj rašė Prancūzų karaliui: „„Paty- 
rimu esu įsitikinęs, kad Šv. Sosto skiriamieji pralotai nėra dėkin- 
gi Bažnyčiai. Jie ne pamaldūs jos sūnūs, bet išgamos“. Deja, 
Jono XXII žodžiai nesutiko su jo politika. . 

Taigi, valdingas popiežių kišimasis į tautinių Bažnyčių rei- 
kalus nėjo joms sveikaton. Tuo naudojosi valdovų teises ginan- 
tieji publicistai. Tuo tarpu, kai Aegidijus Colonna (jo 
De ecclesiastica potestate mintis ir žodžius karto- 
jo garsioji Una Sancta, IV, 66), Jokūbas Capocci 
(De regimine Christiano), Heinrichas Cre- 
monietis, Tolomeo di Lucca ir kiti kildino politinį 
popiežių siuzerenitetą, o Dantė (IV, 108) gaivino imperijos ideo- 
logiją, Prancūzijos publicistai įrodinėjo, kad karalius jokiu būdu 
nepriklauso popiežiaus. Dominykonas Jonas Paryžietis 
(Jean Ouidort) polemizavo su minėtaisiais popiežininkais 
(De potestate regia et papali). Jo nuomone, kara- 
lius atstovaująs natūraliai žmonių visuomenei, kuri galinti gerai 
gyventi, vivere secundum virtutem moralem 
acguisitam, ir be Bažnyčios. Bažnyčia visai kitus užda- 
vinius turinti, antgamtinius. Žinoma, ji garbingesnė už valstybę, 

bet valstybė priklausanti jos tiktai dvasios dalykuose. Kristus 
nedavęs Bažnyčiai pasaulinės valdžios, nes ir pats jos neturėjęs. 
Ne turtus, tik žmonių širdis Jis teturįs. Tiesa, kunigai galį rei- 
kalauti, kad valdžia juos maitintų; bet čia valdovai esą Bažnyčios 
skolininkai, ne jos valdiniai. Autorius pripažįsta popiežiaus tei- 
sę valdyti Bažnyčios turtus Bažnyčios labui ir bausti 
visus, net valdovus, ekskomunika bei kitomis kanoninėmis 
bausmėmis. Tačiau — kad neteisingai ištraukiąs popiežius dva- 
sinį savo kalaviją, tai valdovai galį su juo kovoti. - Kad darąs jis 
daug žalos pačiai Bažnyčiai, tai galį jie net priversti jį išsižadėti 
valdžios ir tuo reikalu kreiptis į Bažnyčios sinodą. Jonas Pary- 
žietis siūlė pertvarkyti Bažnyčią — įsteigti visų Banyčios provin- 
cijų atstovų tarybą, su kuria pasidalintų savo valdžią popiežius. 
Jonas buvo dominykonas. Publicistai pasauliečiai — Pierre 
Dubois, Jean Clopinel (IV, 99) — puolė finansines 
bei politines kurijos pretenzijas daug smarkiau; žiūrėjo į kunigus 
kaip į karaliaus valdininkus ir gudriai grasino juos tuo, kad Baž- 
nyčios turtai, popiežiui įsigalėjus, pateksią į jo nepotų rankas 
(Disputatio inter clericum et militem). Tai 
buvo argumentum ad hominem. Mokslinius argu- 
mentus teikė Aristotelis. Veltui derindavo jo valstybės teoriją su 
kurijos ideologija Akvinatas ir popiežininkai. Ir čia sintezės ne- 
išeita: Aristotelio teorijos lengvai skirtasi nuo bažnytinės. Be to, 
daug įtakos turėjo averroesininkai. Su Jono Jandunie- 
čio pagelbba Marsilijus Padovietis išdėstė visai 
naują valstybės ir Bažnyčios teoriją ($ 5). 

Klementui VI, prašmatniausiam Avignono popiežiui, Bažny- 
čią valdant, 1351 m. ant vieno kardinolo durų buvo prikabintas 
„Liucipierio laiškas jo vikarui popiežiui ir jo tarnams, kardino- 
lams bei kitiems pralotams“. Pragaro valdovas labai visus juos 
gyręs. Kad nenustosią jam padėdinėję, tai tikįsis, jog greit nu- 
veiksiąs Kristų. Sveikinąs jis savo talkininkus jų motinos Pui- 
kybės ir jų tetulių Gobšybės bei Prašmatnybės vardu. "To laiško 
reikšmės perdėti, žinoma, nereikia: satyrininkų visuomet būna 
(plg. III, 54), o gal — tą laišką parašė koks nelaimingas prašy- 
tojas kunigėlis. — Jono XXII penitentijarijus Alvarez Pe- 
layo (Alvarus Pelagius, į1352 m.) karštai gynė po- 
piežiaus, „tarytum žemiškojo dievo“, valdžią nuo Marsili- 
jaus Padoviečio, vadino popiežių „imperatoriaus dievu“ 

ir rašė: „Popiežius valdo ir tvarko visa, visa išsprendžia savo 
noru, guod ei placet legis habet vigorem. 
Savo veikalą pavadino betgi Alvarezas De planctu Ec- 
clesiae ir čia be pasigailėijmo plakė ir kuriją, ir visą supa- 
saulėjusią Bažnyčią, neglostė nė popiežių. Taip pasinaudojus ku- 
rija Konstantino Dovana, kad tikru Babilonu pavirtus ir kuo ne- 
pražudžius pačios Bažnyčios. Kiekvieną kartą, būdamas popie- 
žiaus dvariškių rūmuose, temačiau ten tik tai, kad dvariškiai ir 
bankininkai skaito ir svarsto krūvas pinigų“. Be pinigų bei do- 
vanų nieko negalima esą padaryti kurijoj. Ji tik aukso, turtų ir 
valdžios tetrokštanti; stenėdami moką jai kunigai, o popiežiai 
svaidą pinigus savo nepotams. Tik angeliškasis popiežius tegalįs 
išgelbėti Bažnyčią ir atgaivinti Evangelijos idealus. 

Alvarezas buvo pranciškonas, bet panašiais žodžiais apibūdi- 
no Avignono kūrėją ir šventieji, ir šiaipjau žmonės. Šv. Bir- 
gittai (Brigittai, 1303—1373 m.) pats Kristus baisiai 
peikęs kuriją ir popiežių, kuris daugiau sielų žudąs, nei Liucipie- 
ris, ir esąs neteisingesnis už Pilotą, žiauresnis už Judošių. Be- 
veik visus, kas Avignono dvarą lankąs, siunčiąs popiežius tiesiog 
į pragarą. Petrarka išleido anoniminį veikalą (Liber 
sine nomine), kur kartojo pranciškonų spiritualų ir Dantės 
invektyvas. — Bažnyčia žūstanti.  Avignonas, tai Apokalipsio 
Babilonas. Popiežių rūmai — pragaro šuns Kerbero saugoja- 
mas Labyrinthas, kur lenktyniuoją, pešąsi ir paleistuvaują tie, 
kas turėtų Dievą garbinti. 

Savaime aišku, negalima visai pasitikėti šventųjų, moralistų 
ir tokių retorių, kaip Petrarka, žodžiais. Tačiau tie žodžiai su- 
tinka su objektyviais faktais ir, kas daug svarbiau, rodo, kaip žiū- 
rėjo į kuriją visuomenė. Be abejo, net palyginti su Innocentijaus 
IV laikais, kurija baisiai supasaulėjo. „Mano pirmtakūnai“, sa- 
kė puikiausias Avignono popiežius Klementas VI, „nemokėjo po- 
piežiauti. (Pats jis mokėjo). O kurijai pasaulėjant, nuolat augo 
ir plito evangelinės Bažnyčios idealas. Ištikimi Šv. Pranciškaus 
broliai, spiritualai, tebekovojo su ordinui vadovaujančiais kon- 
ventualais dėl ordino neturto, dėl apaštališkojo gyvenimo. Kad 
ir smarkiai persekiojo Bonifacijus VIII spiritualus, jie toli gražu 
neišnyko. Ties Ancona Angelo Clareno vadovavo kelioms 
jų brolijoms. Pietų Prancūzijoj spiritualai net įsigalėjo. Uber- 
tino da Casale, vienas iš jų vadų, gynė juos pačioj kuri- 

joj, ir Viennės sinode Klementas V savo Exivi de paradiso 
konstitucija paaiškino ordino įstatus palankia spiritualams pras- 
me. Ordino turtų savininku paskelbė (kaip kad jau Nikalo- 
jus III 1279 m. bule buvo padaręs) popiežius pačią Romos 
Bažnyčią (ordinui tik usuiruktą tepaliko) ir įsakė broliams var- 
gingai gyventi ir kalėdoti. "Tačiau spiritualai nenorėjo sutikti su 
tuo, kad ordiną tebevaldė konventualai. Italijoj dalis spiritualų 
atskilo ir įsisteigė fraticelli (brolelių) draugiją, kuri greit 
buvo ekskomunikuota; Provencėj jų bendraminčiai ėmė bruzdėti 
ir pulti pačią supasaulėjusią Bažnyčią. Užsidegė jie abato Jo- 
Ikymo (III, 68) idėjomis, skaitė, interpoliavo ir komentavo jo se- 
kėjo ir žymaus teologo Petro Olivi (Jean Pierre 
Olieu) „Apokalipsio Komentarą“, nors Olivio pažiūros buvo 
Viennės sinode Klemento V pasmerktos. Ordino valdžia ir Jo- 
nas XXII be pasigailėjimo persekiojo naujus eretikus. Daug jų 
inkvizitoriai supūdė kalėjime, keturis Marseillės mieste sudegino. 
Popiežiaus bulė (Sancta Romana, 1317. XII. 30) pa- 
skelbė jų brolijas panaikintas esant. Bet Italijoj tos brolijos ne- 
išnyko; kai kurie valdovai ėmė net globoti ištikimuosius Šv. Pran- 
ciškaus mokinius. Nemaža fratičellių ir spiritualų ramiai gyveno 
Neapolio karalystėj, kur gynė juos nuo popiežiaus pats Rober- 
tas II ir jo žmona karalienė Sancia. Jos broliai, Majorkos 
karaliaus Jaimės (Jokūbo) I sūnūs, buvo vienas — minori- 
tas, antras, Pilypas, — pranciškonų tretininkas ir karštas tikro- 
sios Šv. Pranciškaus regulos šalininkas. Kiti spiritualai pasislėpė 
Aragono karalystėj, pas pamaldųjį Jaimę II, arba Sicilijos 
(Trinakrijos) karalystėj, pas jo brolį Friedrichą (Fadri- 
gue); kai kurie susidėjo su Liudviku Bavaru. 

Ne vieni spiritualai ir fratičelliai atstovavo Evangelijos idea- 
lams. Sudegintojo 1300 m. Segarellio (IV, 63) mokiniai, 
„apaštalėliai“ (apostolici), paplito šiaurės Italijoj ir Ispa- 
nijoj. Sektą atgaivinęs, Dolcino pranašavo, kad neturtu 
būsianti atgaivinta ir Bažnyčia, ir visa žemė. Keturi kryžiaus 
žygiai paskelbti buvo prieš „erezijarchą“, bet tik 1307 m. žiauriai 
tebuvo išnaikinta apaštalėlių sekta. Tačiau panašių „apaštalų“ 
atsirado ir pietų Italijoj, ir Languedoce, ir Vokietijoj. Be to, 
XIV amžiaus pradžioj nebuvo dar išnykę nei katharai, nei val- 
densai, o laisvosios dvasios broliai ėmė syti su beginėmis, begar- 
dais ir su pranciškonų bei dominykonų tretininkais (IV, 91). In- 

kvizicija siautė, bet ją tvardė valdovai, jai priešinosi visuomenė ir 
ją diskreditavo templierų procesas. Pietų Prancūzijoj atgaivino 
inkviziciją sąžiningasis  Pamiers vyskupas Jacgues 
Fournier; Carcassonės inkvizitoriui sutinkant, įsteigė savo 
diecezijoj atskirą tribunolą ir septynerius metus (1318—1325) 
naikino katharus, valdensus, burtininkus ir kitus eretikus. Šė- 
tonu vadino jį nelaimingieji. „Kad pagyvens dar daugiau“, sakė 
vienas, „tai visai žemei bus galas“, bet 1334. XII. 13 Tacgues tapo 
Benediktu XII. 

Taigi, Avignono popiežių politika kurstė prieš juos ir beau- 
gančias tautines valstybes, ir visuomenę, ir pačią dvasininkiją. Iš 
dalies gyveno kurija senąja kovos su imperatoriais ideologiją — 
tebesikišo į Vokietijos reikalus ir stengėsi atgaivinti popiežių 
valstybę Italijoj; iš dalies (kaip ir kitos Europos valstybės) pri- 
sitaikindavo prie naujojo ekonominio gyvenimo — tapo interna- 
cijonalia pinigų valstybe. Tai buvo vidujinė popiežių imperijos 
antinomija, o su ja sijo ir antra antinomija: religinis Bažnyčios 
idealas nesutiko su politiniais ir ekonominiais jos tikslais. Žinoma, 
tem idealui prieštaravo ir Grigaliaus VII politika. Vis dėlto čia 
antinomija nebuvo dar taip ryškiai pasireiškus, nes, ekonominei 
revoliucijai dar neprasidėjus (III, 27-29; IV, 38 t.), tebegyvavo. 
agrarinė visuomenė (II, 51) ir reliatyviai natūralūs ekonominiai 
idealai. Ne dėl turtų kovojo Grigalius VII, bet dėl to, kad Baž- 
nyčia vadovautų visai kultūrai. Kad ir kaip daug tarnavo žemės 
tikslams jis ir jo įpėdiniai, tie tikslai, blogos priemonės, neužtem- 
dydavo religinio idealo. Patys popiežiai kurstė ir globojo religi- 
nius reformatorius. Staufenų dinastijai išnykus, visiems rados. 
aišku, kad popiežiai nebesigynė nuo imperijos, bet patys ją puolė 
ir norėjo imperatoriauti. Be to, ne tik politinės valdžios — ir 
turtų troško kurija. "Tas troškimas griežtai prieštaravo XI am- 
žiaus reformatorių paskelbtam, ilgai Bažnyčios globojamam ir 
XIII amžiuje įsigalėjusiam religiniam idealui. Tiesa, Innocenti- 
jus III ir kiti XIII amžiaus popiežiai sutriuškino evangelizuojan- 
čius eretikus ir, mendikantus globodami, suneutralizavo ereziją. 
Bet opozicijos tuo nepanaikino, priešingai — savo veikla vis la- 
biau ją kurstė, net, kaip kad ir pranciškonų ordino istorija rodo 
(plg. $ 4), pačioj Bažnyčioj. Vėl ėmė augti Bažnyčios reformos 
idėja; ir savaime aišku, kad dabar ji sijo su tautinių valdovų, tau-- 
tėjančių jų Bažnyčių ir tautų kova su kurija. Tačiau ir pati ku-- 

rija suprato, kaip reikalinga reforma: Įonas XXII, Benediktas 
XII, Innocentijus VI, Urbanas V ir Grigalius XI reformavo ir 
vienuolių ordinus, ir išviso Bažnyčią. Deja, norint Bažnyčią re- 
"formuoti, reikėję būtų popiežiams atsisakyti nuo finansinės savo 
sistemos, o kadangi be jos nebegalima buvo politikuoti, tad ir nuo 
politinės savo programos. 

Mums dabar visai aišku, kad XIV amžiaus pradžioj Vokie- 
čių imperija buvo popiežiams nebepavojinga. Kurijos politikams 
tas dalykas kitaip atrodė, nebekalbant apie jų norą padaryti im- 
peratorių popiežiaus vasalu. Kurijos persikėlimas Avignonan ir 
apiprancūzėjimas politinių jos planų nepakeitė, juo labiau, kad 
nuo XIII amžiaus pusės buvo ji susidėjus su Prancūzija ir pran- 
cūziškąja Neapolio dinastija. prieš Vokietiją. Ne tik Pilypo IV 
verčiamas apsigyveno Klementas V Avignone, bet ir todėl, kad 
bijojo Italijoj ir pačioj Romoj siaučiančios anarchijos. Ne vieną 
iš jo pirmtakūnų buvo ji privertus gyventi ne Romoj, bet Viter- 
bo, Anagni ir kitur. Beveik visi Avignono popiežiai norėjo grižti 
Italijon, bet suprato, kad pirma reikėjo itališkoji popiežių val- 
stybė atgaivinti. 

„Ai man! verge Italija, nelaimių buveine, baisios audros me- 
tu laive be vairininko! Tu nebe kilni senųjų laikų ponia esi, bet 
kekšynas. Toji ponia, tik ką išgirdus savo žemės balsą, buvo jau 
beruošianti savo tėvyniečiams šventę. O dabar nenustoja savybėj 
kariavę tie tavo vaikai, kurie tebėr gyvi; ir tie, kam vieni mūrai 
ir vieni kapai tėra lemti, vienas kitą graužia. Pažvelk, nelaimin- 
goji, į tavo laivų plaukiamąsias jūras, į savo žemes; pajieškok, ar 
džiaugiamasi kur taika!“ Dantė šaukė imperatorių pažiūrėti, 
kaip apleistas „imperijos sodas“, che il giardin del im- 
perio sia dis erto. Štai be paliovos kovojama Montecchi 
su Capuletti, Monaldi su Filippeschi; vienų verkiama dėl žūstan- 
čios savo giminės, kitų to žuvimo laukiama. Štai verkianti Roma, 
našlė, vienui viena; dieną naktį šaukianti: „„Ciesoriau mano, ko- 
dėlgi tu ne su manimi?“ 

Vieni a veder la tua Roma che piagne, 
Vedova e sola, e di e notte chiama: 
Cesare mio, perchė non m'accompagne? 


„Italijos žemės pilnos tironų“... 


„m 


Sunku buvo Avignono popiežiams ne tik atgaivinti, bet ir 
apsaugoti itališkoji savo valstybė, kurią sudarė 7 provincijos: 1. 
Benevento dukatas, 2. Roma bei Romos apskritis (Campag- 
na ir Maremma), 3. Šv. Petro patrimonium Toska- 
noj, 4. Spoleto dukatas, 5. Anconos marka, 6. Romagna, 7. Bo- 
lognos apskritis. Sicilijos karalystė, Bažnyčios feodas, te- 
bebuvo suskilus (IV, 34): pačioj Sicilijoj (Trinakrijoj) ka- 
raliavo Friedrichas II (III) Aragonietis, kurio ne- 
norėjo pripažinti popiežiai, Neapoly — Karoliui II numi- 
rus, antrasis jo sūnus (vyresniojo, Karoliaus Martello, sūnus Ka- 
rolius Robertas tapo Vengrų karalium) Robertas II Iš- 
mintingasis (1309 — 1343). Nuolatinė kova su Friedri- 
chu didžiai silpnino Robertą, turėjo jis tad atsisveikinti su pla- 
čiais Staufenų ir savo protėvio Karoliaus I Anjou užsimojimais. 
Buvo betgi Neapolio karalystė galingiausia Italijos valstybė ir 
stipriausia kurijos parama. Tas pats pavojus — Vokiečių impe- 
rija — vertė Robertą remtis popiežium, o popiežių — Robertu. 
Neapolio karaliaus kariuomenė nedavė Heinrichui VII pa- 
sivergti visos Romos, privertė jį karūnuotis Laterane (ne Šv. 
Petro Bazilikoj) ir skubotai palikti amžinąjį miestą. Karas su 
Robertu buvo paskutinis Heinricho sumanymas. Visai natūralu, 
kad Robertas vadovavo Italijos guelfams ir kad popiežius laikė 
savo vasalą tikruoju Bažnyčios „advokatu“. Heinrichui VII dar 
tebesiruošiant žygiuoti Italijon, Klementas V paskyrė Robertą 
Bažnyčios vikaru Romagnai, 1312 m. — Ferrarai, 1313 m. (Hein- 
richui numirus) — Romos senatorium, 1314 m. — imperijos 
vikaru visai Italijai, kur daug miestų, Heinricho bijodami, patys 
buvo jau davę Robertui sinjoriją (signoria). 

Heinricho VII mirtis vėjais paleido ir jo paties planus, ir 
visas ghibellinų viltis. Tačiau ghibellinai tebesilaikė. Pie- 
tuose Friedrichas Aragonietis nenustojo kovojęs 
su Robertu. Imperatoriaus vikaras Genovai Ugo della 
Faggiola tapo Pisos sinjoru (signoru) ir Italijoj pasili- 
kusių Heinricho VII samdinių bei ghibellinų vadu. Veronoj 
ir Vicenzoj įsigalėjo garsusis Dantės globėjas Can Gran- 
de della Scala, o Milane — Visconti. Šito ghibelli- 
no klausė Pavia, Piacenza, Cremona, Bergamo, 
Alessandria, Lodi, Como ir Tortona; bemanąs 
buvo jis užsikariauti ir Genovą. Be tų „tironų“ reikia dar pa- 


8 = 


minėti Urbino valdovas Federigo da Monteieltre, 
Luccos valdovas Castruccio Castracani, Ferra- 
ros markizai Este ir Savojos grafas Amedėjas V. 
Ne pats jų ghibelliniškumas svarbus — mažai jiems visiems te- 
rūpėjo imperija, o tai, kad ghibelliniškumas buvo jiems proga 
susidėti ir — tiek su popiežium, tiek su Robertu kovojant — 
praplėsti savo valstybėms. 

Su visais tais valdovais ir valdovėliais kovoti trukdė Rober- 
tui kova su Friedrichu Aragoniečiu, o popiežiui — pačios jo val- 
stybės anarchija. Čia žmonės nepasitikėjo popiežiaus legatais ir 
valdininkais, daugiausia svetimšaliais, be to — visur priviso tiro- 
niukų. Romoj ir jos apskrity siautė pilietinis karas. Romėnai 
1305 m. išsirinko seniūnų (anziani) tarybą, kapitaną ir sena- 
torių; bet netrukus didikai vėl pasigrobė visą valdžią. Ghibelli- 
nai Colonnos susitaikino su guelfais Orsini ir išvijo pa- 
galiau imperatoriaus vikarą. Imperatorių užstojo Romos tauta — 
sukilo prieš didikus ir vėl išsirinko tarybą, o kapitanu paskelbė 
Jacopo Arlotti Stefaneschi. Atrodė, kad atgijo 
Brancaleonės (IV, 29 t.) laikai. Didikai aprimo; Roma su- 
demokratėjo. „Tauta“ paskelbė Romą imperijos miestą esant ir 
pasikvietė Heinrichą VII grįžti bei imperatoriauti Romoj. Hein- 
richas delsė, bet Klementas V naująją Romos valdžią pripažino, 
„patvirtino“; be reikalo, nes tais pačiais 1313 m. didikai ją nu- 
vertė ir senatoriais tapo Sciarra Colonna (IV, 67) ir 
Francesco Orsini. Heinrichui VII numirus, popiežius, 
kaip minėta, paskyrė Romos senatorium karalių Robertą, ir jo 
vikarai guelfai ėmė valdyti miestą. Bet neturėjo Robertas didelio 
autoriteto, ir Romoj vėl įsiviešpatavo anarchija. Tiek pačiame 
mieste, tiek jo apskrity be paliovos kariavo savybėj Orsini, Co- 
lonnos, Gaetani, Savelli ir kiti didikai. Jų rūmai-tvirtovės tapo 
plėšikų lindynėmis. Tų kariai ir tarnai užpuldinėjo žmones gat- 
vėse, plėšė pirklius ir piligrimus. 

Kad ir nebūtų popiežiai perdėję Vokietijos golių, tokiomis 
sąlygomis ir silpnas imperatorius pavojingas atrodė. Visuomet 
galima buvo laukti, kad imperatorius sumažins popiežių valsty- 
bę ir pasistengs vėl sujungti su Vokietija pietų Italiją. Tai no- 
rėjo juk padaryti Heinrichas VII, nes — totus mundus 
imperatoris est. O popiežiams ne tik sava valstybė ir jos 
feodai rūpėjo — tebevykdė jie ir politinę didžiųjų savo pirmta- 


= m 


kūnų programą, Bažnyčios imperiją steigė; tebepriklausė Pran- 
cūzijos karalių, turėjo nusileisdinėti galingajam savo vasalui 
Robertui, bet nė nemanė nusileisti Vokietijai, nesuprato, kad 
Prancūzija buvo jiems daug pavojingesnė. 

Prieš renkant kurfiurstams Heinrichą, popiežininkas T o0- 
lomeo di Lucca grasino jiems norintiems apsieiti be po- 
piežiaus. Popiežius turįs patvirtinti išrinktąjį; šiaip — galįs at- 
imti Vokiečių imperatoriui valdžią ir titulą. Nieko neprašomas, 
Klementas V Heinrichą VII ir patvirtino. Heinricho priesaiką 
ginti Bažnyčią aiškino jis vasalo priesaikos prasme ir laikė Hein- 
richą savo vasalu. Žinoma Heinrichas ir jo teisininkai tų aiškini- 
mų ir pretenzijų nepripažino. Bet, Heinrichui numirus, ir popie- 
žininkai, ir pats Klementas ėmė kildinti popiežiaus valdžią. Savo 
Romani principes dekretalija paskelbė Klementas Hein- 
richo preisaikas vasalines esant, o Pastoralis cura de- 
kretalija — kad Šv. Sostas pirmininkaująs imperijai. Imperato- 
riaus siuzerėno valdžia ir valdžia, kurią davęs Petrui Kristus, pa- 
naikino Klementas Heinricho VII aktą Robertą smerkiantį: 
„Naikiname jį, nes Šv. Sostas neabejotinai pirmininkauja impe- 
rijai, nes Bažnyčios vadas turi teisę valdyti imperiją, kai nėra 
imperatoriaus, ir nes Petro įpėdinis visišką galią yra gavęs iš Jė- 
zaus Kristaus, karalių karaliaus ir valdovų valdovo“. Savo valia 
paskyrė Klementas Robertą imperijos vikaru Italijai. O 
pats Robertas, Italijos guelfų kurstomas, atsiuntė popiežiui ilgą 
laišką, kur reikalavo, kad Šv. Sostas nebeleistų rinkti imperato- 
riaus, nes imperatorius esąs amžinas Bažnyčios, Italijos ir Pran- 
cūzijos priešas. Kad ir išrinksią kurfiurstai vis dėlto imperatorių, 
tai Šv. Sostas neturįs nei pripažinti jo, nei karūnuoti. Reikią už- 
drausti tokiam „imperatoriui“ įžengti Italijon. Klemento įpėdi- 
niui, Jonui XXII Robertas atsiuntė net naujosios bulės projektą: 
siūlė atskirti Italiją nuo imperijos ir paskelbti popiežiaus teisę 
nusakyti Italijos ir Vokietijos sieną (atseit, Arelato karalystę 
prijungti prie Prancūzijos; pats Robertas valdė Provencės gra- 
fystę, Arelato karalystės feodą). "Tačiau Jonui negardžiai kvepė- 
jo toks Prancūzų karaliaus ir Roberto įsigalėjimas. Nė manyt 
nemanė mažinti Šv. Sosto pretenzijų, bet norėjo, kad Vokietija 
galėtų Bažnyčios labui pažaboti kiek ir galingąjį kurijos vasalą, 
ir dar galingesnį jos globėją. 

Buvusis Karoliaus II Anjou kancleris Jacaues Dučse, 
Jonas XXII, buvo žemo stogo, išdžiūvęs ir išbalęs, plikas 72 
metų senelis, darbštus, uolus ir nepaprastai gyvas. Viskuo jis do- 
mėjosi — ir dogmatikos bei teisės klausimais, ir politika, ir, pir- 
miausia, pinigų reikalais. Klementui V numirus (1314. IV. 24), 
tik po 28 mėn. išrinko jį kardinolai (1316. VIII. 7): ilgai nega- 
lėjo susitarti Klemėnto giminės bei šalininkai (,„,gaskonai“), 
prancūzai ir italai. Joną papiršo Neapolio karalius Robertas, ku- 
ris nepašykštėjo pinigų rinkėjams, o Prancūzų karalius Pily- | 
pas V privertė tuos rinkėjus pasiskubinti. Gal turėjo įtakos ir 
tai, kad nemanė kardinolai, jog dienagalis popiežius gyvens dar 
18 metų. Bent netrukus trys kardinolai įtarti buvo norėję nužu- 
dyti naująjį popiežių, o 1317 m. Įono policija suėmė Cahors'o 
vyskupą, kuris mėgino nužudyti popiežių nuodais ir burtais. 
Vyskupas buvo sudegintas. 

Plačią programą vykdė Jonas XXII. Reorganizavo Bažny- 
čios valdyseną ir finansinę kurijos sistemą, padėjo ekonominės 
jos galios pamatus ($ 2). Reformavo Bažnyčią, ypačiai vienuo- 
lių (pranciškonų ir hospitalininkų) ordinus; išleido 7-ąją D e- 
kretalijų knygą (IV, 73); kovojo su erezija (pasmerkė 
Eckeharto ir Olivio mokslą, sustiprino inkviziciją), globojo mi- 
sijonierius net tolimoj Persijoj. Bet reformacine savo veikla 
padarė savo priešais pirma spiritualus, paskui didžiąją dalį ir pa- 
ties pranciškonų ordino. 

Mat, blaivaus proto žmogus būdamas, ĮJonas aiškiai matė, 
kad minoritų gyvenimo ir jų idealo dviejų priešybių esama. Dėl 
skelbimo skelbė jie neturtą, o turtų nemaža buvo prisikrovę ir 
ramiai jais naudojosi. Tiesa, Nikalojus III ir Klementas V gu- 
dria teisės fikcija ($ 2) nuramino visus: galėjo broliai ir savo 
turtais naudotis, ir savo neturtu didžiuotis. Ne tik spiritualai, 
bet ir konventualai laikė save tikrais Kristaus sekėjais ir garsi- 
no vargingą Jo bei apaštalų gyvenimą, sakė juos (kaip kad ir jie, 
minoritai) jokios nuosavybės neturėjus. Ar tikrai taip buvo? — 
Dominykonai ginčijo minoritų nuomonę, tvirtino, kad Kristus ir 
apaštalai, tiesa, nuosavybės neturėję, bet šio pasaulio daiktais 
naudojęsi. Kai prireikė kardinolams tas ginčas spręsti, jų nuomo- 
nės toja išsiskyrė. Tonas, geras teisininkas, buvo palankus mino- 

ritų priešams. Tačiau Mykolas Česenietis, generalinis 
minoritų ministeris, nelaukė popiežiaus sprendimo: sušaukė Pe- 
- Tugijoj generalinę brolių kapitulą, kuri ir paskelbė visišką Kris- 
taus bei apaštalų neturtą (1322. V. 30). Popiežius tuoj atšaukė 
Nikalojaus III bulę ($ 2), vadinasi, pripažino minoritus jų tur- 
tų savininkais, ir nauja bule (Cum inter nonnulos, 1323. 
XI. 12) pasmerkė minoritų kapitulos nutarimą. — Tai, kad Kris- 
tus ir apaštalai nieko neturėję (in speciali non aligua, 
nec in communi etiam), prieštaraują ir katalikų mok- 
slui, ir Šv. Raštui. Negalima esą sakyti, kad jie negalėję naudotis 
tuo, ką yra turėję, arba kad negalėję to parduoti ar padovanoti. 
Taigi, turėję jie ius utendi, vendendi, donandi et 
alia acguirendi, kas ir esą nuosavybės teisė, 

Na, tiek to. — Minoritai priversti buvo tapti ir formaliais 
savo turtų savininkais, o jų idealas pavirto erezija. Savaime su- 
prantama, visas ordinas subruzdo ir, kaip įmanydamas, ėmė prie- 
šintis popiežiui. Argi nėra rašęs Olivi, kad klystąs bei atkak- 
liai savo klaidas ginąs popiežius esąs eretikas ir kad jo neberei- 
kią klausyti? Tai buvo ne vieno Olivio nuomonė: taip pat aiški- 
no kanonų teisę (Grat. Decr. I d. 40 c. b: popiežius a ne- 
mine est iudicandus nisi deprehendatur a 
fide deviujs) popiežininkai Augustinas Trium- 
phus ir Alvarez Pelayo ($ 2). Juodu tvirtino, kad šiuo 
atveju Bažnyčios sinodas galįs pats susirinkti ir nuversti popie- 
žių. Vienas iš protestantų vadų, Vilhelmas Occam greit 
įsitikino, kad Tono XXII tikro eretiko esama. Tačiau popiežius 
nusileisti minoritams visai nenorėjo. Ordino apeliaciją įteikusį 
Bonagratiją (minoritų prokuratorių kurijoj) liepė suimti; 
taippat pasikvietė Avignonan ir suėmė Mykolą Česenietį. Kad 
ir kaip karštai gynė savo idealus, daugumas ordino brolių, žino- 
ma, nedrįso atskilti nuo popiežiaus. Bet nemaža brolių atkakliai 
jam priešinosi, vadino jį antikristu, kaltino erezija, dėjosi su vi- 
sais Jono XXII priešais. O didžiausias jo priešas buvo politinis 
— naujas imperatorius Liudvikas Bavaras. 

Sedisvakancijos metu kurfiurstai išsiskyrę išsirinko du kara- 
lius (IV, 35) — Friedrichą Gražųjį (1314. X. 19) ir 
Liudviką Bavarą (X. 20). Tiek pirmojo, tiek antrojo 
rinkėjai pranešė apie rinkimus kardinolams laišku „būsimajam 
popiežiui“; prašė karūnuoti imperatorium savo išrinktąjį, friedri- 

chininkai be to — ir patvirtinti pačius rinkimus. Abiem karaliam 
pranešė apie savo rinkimus ir Jonas; ir vieną, ir antrą vadino „iš- 
rinktuoju Romos karalium“, bet nė vieno netvirtino ir nė vienam 
nieko nežadėjo. Nepaminėjo popiežius ir savo „teisės“ tvirtinti, 
nors nei jis pats, nei popiežininkai neabejojo, kad Christus 
in terrair Deus deorum in ecclesia militanti 
(kaip vadino popiežių Arnaldas de Villanova) tą „tei- 
sę“ tikrai turi. Vėlėliau (1320 m.) Augustinas Trium- 
phus rašė (Summa de potestate papae), kad im- 
peratorius esąs popiežiaus tarnas (minister). Dievas pa- 
skyręs imperatorių popiežiaus tarnu: imperatorius turįs staty- 
dinti ir atstatydinti bažnyčias, gerbti kunigus ir ginti juos nuo 
eretikų bei maištininkų (rebelles). Savaime aišku, kad po- 
piežius galįs ir pats rinkti imperatorių. Iš tiesų — ius eligen- 
di imperatorem duota kurfiurstams ne jų pačių, bet Baž- 
nyčios ir krikščionių tautos labui, o tos tautos galva — popie- 
žius. Taigi, prireikus, galįs popiežius atimti iš jų savo paties ir 
duotąją jiems teisę. Net savo įstatymus leidžiąs imperatorius tik 
popiežiaus autoritetu, nes lex imperialis... dependet 
a lege divina: nulla lex est populo christia- 
no danda, nisi ipsius papae auctoritate. Ga- 
lįs popiežius imperatoriaus paskelbtuosius įstatymus ir pataisyti. 

Savo „teisę“ tvirtinti rinkimus nutylėdamas norėjo, gal būt, 
Jonas ir liudvikininkus savo nepartyvumu įtikinti, kad ramiau 
lauktų jo nutarimo. Mat, pilietinį abiejų karalių karą laikė gu- 
druolis labai naudingu Bažnyčiai, nes silpnino tas karas Vokie- 
tiją, šitą naują „varinį žaltį“, kuris reikią sutrypti, o tuo leng- 
vino itališkąją kurijos politiką. Paskelbė Jonas imperiją vakuo- 
jant, uždraudė Heinricho VII vikarams eiti savo pareigas Ita- 
lijoj ir pats paskyrė imperijos vikaru Italijai karalių Robertą 
(1317. VII, $ 3). Du popiežiaus nuncijai buvo nusiųsti „taikinti“ 
Lombardijos, vadinasi, kovoti su ghibellinais. Matteo Vis- 
conti buvo įsakytas išvaduoti bei atiduoti popiežiaus įgalioti- 
niams senuosius Milano sinjorus della Torre, o kadangi 
nepaklausė — ekskomunikuotas (1317. XII). Tiesa, tironas ne- 
bojo ekskomunikos ir apsiautė Genovos miestą. Nuncijai rašė po- 
piežiui, kad, norint Lombardija sutvarkyti, reikią įsteigti čia 
tautinė karalystė. 

Jonas bemanąs buvo pats šiaurinėj Italijoj įsiviešpatauti. 

Nusiuntė jis čionai savo legatą kardinolą Bertrand'ą Pou- 
get, kad priverstų Viscontį išsižadėti valdžios. Lombardijoj tu- 
rėjęs legatas kūnu padaryti „imperijos“ vikaro Roberto valdžią. 
Davė Jonas Bertrand'ui ir kariuomenę; bet jos permažos būta, 
todėl prašė popiežius Prancūzų karaliaus Pilypo V padėti. Ta- 
čiau pagelbos kreipėsi į Pilypą ir Italijos ghibellinai. Pilypas 
mielai būtų su jais susidėjęs ir susikūręs šiaurės Italijos karalys- 
tę, bet nenorėjo vaidytis su popiežium; antra vertus, nelinkęs bu- 
vo nutraukti ryšių su ghibellinais ir didinti karaliaus Roberto 
galios. Taigi, nieko iš Pilypo kariuomenės žygio Italijon ir ne- 
išėjo. Kariauti nebegalėdamas Bertrand'as ėmė kaltinti Viscontį 
erezija, 1322. I ekskomunikavo ir paskelbė prieš jį kryžiaus ka- 
rą. Milaniečiai išsigando, subruzdo. Matteo Visconti atidavė val- 
džią savo broliui Galeazzui ir numirė ekskomunikuotas 
(1322. VI). Legatas su „kryžiuočių“ pagelba paėmė kelis mies- 
tus ir apsiautė patį Milaną. 

Deja, įsikišo čia į kovą Liudvikas Bavaras. Tik ką buvo jis 
ties Mūhldorfu am Inn sumušęs ir paėmęs nelaisvėn 
savo priešą Friedrichą (1322. IX. 28; IV, 35). Prašė jis dabar po- 
piežiaus, kad karūnuotų jį imperatorium, o Galeazzui Visconti nu- 
siuntė 400 riterių. Galeazzo atrėmė popiežininkus, bet karas te- 
betruko. Liudviko vikaru Italijai paskirtasis Bertholdas 
von Neiffen ėmė vadovauti ghibellinams, kurie atgaivino 
savo sąjungą (1323. VI). Žinia, kad visa tai reiškė kovą su po- 
piežium. Po Liudviko sparnu sugužėjo Jono priešai — spiritualai 
ir išviso minoritai, be jų du Paryžiaus profesoriai Jonas jan- 
dunietis ir jo draugas Marsilijus Padovietis. 
Juodu atsidūrė karaliaus dvare 1324 — 1326 m. ir atsivežė su 
savim Marsilijaus Paryžiuje parašytąjį Defensor Pacis, 
kur autorius (gal, padėjo jam čia ir averroesininkas Jonas) dėstė 
naują valdžios teoriją. Netrukus, 1328 m., paspruko iš Avignono 
trys minoritai — Mykolas Česenietis, Bonagra- 
tija ir garsus Occamas; Pisos mieste pasidavė Liudviko 
globai. Pasaulinės valstybės ideologai, kuriems atstovavo Marsi- 
lijus, susidėjo su religiniais Jono priešais ir ėmė remti bei kur- 
styti prieš jį Liudviką. 

Pradėti kovai su Liudviku Jonas visa to nelaukė. Jo nepa- 
veikė Miihldorfo kautynės arba — savotiškai paveikė. Jis, girdi, 
nebuvęs dar išsprendęs ginčo, ir Liudvikas kaltas esąs savava- 

liavimu. Sutinkąs betgi ir dabar popiežius sutaikinti priešus ir 
jųdviejų ginčą išspręsti. Kadangi Liudvikas į tokį juokingą pa- 
siūlymą dėmesio nekreipė, ir, kaip minėta, ėmė gaivinti impera- 
toriaus valdžią Italijoj, tai Jonas viešame savo konsistorijos po- 
sėdy apkaltino Liudviką tuo, kad savavališkai bei neteisėtai pa- 
sigrobęs karaliaus titulą ir imperatoriaus valdžią. Tuo paniekinęs 
Liudvikas popiežiaus teises. Be to globojąs ir eretiką Viscontį, ir 
kitus Bažnyčios priešus. Ekskomunika grasindamas, įsakė Jonas 
Liudvikui pasitaisyti ir atsisakyti nuo valdžios, kol popiežius jį 
patvirtinsiąs. Davė jam tris mėnesius laiko ir kvietė Avignonan 
pasiteisinti. Visiems uždraudė popiežius klausyti karaliaus; lie- 
pė pakabinti savo nutarimą ant Avignono katedros dūrų ir supa- 
žindino su juo Europos valdovus. Vyskupai turėjo skaityti jį 
bažnyčiose (1323. X). 

Pradžioje Liudvikas nežinojo, kas daryti; prašė popiežiaus 
pailginti terminą pasiteisinti. Jonas mielai sutiko, nes tikėjosi, 
kad įbaugintas Liudvikas nusileis. "Tačiau karalius greit susi- 
griebė — sakėsi turįs išpildyti karališkąją savo priesaiką ir ap- 
ginti valdžios nepriklausomumą. Nirnbergo mieste (1323. XII. 
18) viešai protestavo. — Gerbias jis Romos Bažnyčią, gerbiąs ir 
klausąs popiežiaus; mielai atitaisysiąs visa, ką negerai padaręs. 
Bet esąs jis išrinktas ir karūnuotas Romos karalius, turįs būti 
visų pripažįstamas karaliumi ir galįs valdyti imperiją. Jam iš- 
rinktam esant, imperija nebevakuojanti. O popiežius neturįs tei- 
sės, kad ir kaip to norįs, tirti ir tvirtinti Romos karaliaus rinki- 
mų. Jis tik tepripažįstąs išrinktąjį, bet jokių naujų teisių jam 
neduodąs, kaip neduodąs jų ir karūnuodamas jį imperatorium. 
Liudvikas apeliuojąs visuotiniam Bažnyčios susirinkimui. Iš tie- 
sų, ne jis, Liudvikas, bet pats Jonas erezija kaltas, nes impera- 
toriaus valdžią panaikinti norėdamas priešinąsis Dievo valiai. Be 
to, globojąs popiežius ir remiąs prieš kunigus tuos minoritus, ku- 
zie išpažinties sakramentą laužą. 

Jonas atskyrė Liudviką nuo Bažnyčios (1324. III. 23), taip 
pat ir jo įgaliotinius Italijoj. Liudvikas atsakė nauja apeliacija 
visuotiniam sinodui ir „būsimajam, teisėtajam popiežiui“, nes 
„Jonas popiežium tik tesivadinąs, se dicit papa, ir esąs 
„taikos priešas ir imperijos griovėjas“ (1324. V. 22). Čia kara- 
lius ne tiek gynėsi, kiek puolė. Stačiai kaltino Joną erezija ir ža- 
dėjo tai Bažnyčios susirinkimui įrodyti. Jonas naikinąs pačios 

Bažnyčios teisę ir santvarką; neberūpį jam kryžiaus žygis. „Ta- 
sai blogasis popiežius puola net patį Kristų, Panelę Šv., apašta- 
lus ir visus, kurių gyvenimas yra įvykdęs Evangelijos mokslą, 
tobulą neturtą. Septyni popiežiai patvirtino regulą, kurią davė 
Šv. Pranciškui pats Dievas ir kurią Kristus stigmatais, kaip sa- 
vo antspaudu, patvirtino. Bet šitas vargšų. skriaudėjas, šitas 
Kristaus ir apaštalų priešas trokšta klasta ir melu panaikinti to- 
bulą neturtą“. 
Perplačiai dėstė Liudviko apeliacija tas Jono nuskriaustųjų 
minoritų pažiūras; čia tikru teologijos traktatu virto. Vėliau pats 
"Liudvikas sakė, kad visa tai be jo žinios įterpęs į apeliaciją jo 
protonotaras. Mat, popiežiaus priešų spiestasi jau apie Liudviką. 
Atrodo, kad 1324 m. atvyko ir Jonas Jandunietis su Marsilijum. 
Juodu, kaip ir Occamas, nuo 1322 m. karštai dalyvavo minoritų 
kovoj su popiežium, bijojo tad persekiojimų ir šaukėsi Liudviko 
globos. Ideologas būdamas, norėjo Marsilijus savo teorija jam 
ir patarnauti. Liudvikas pirma net išsigando nepaprastai drąsių 
Marsilijaus idėjų, bet negi galėjo — 1324. VII. 1 popiežius eks-. 
komunikavo visus jo šalininkus, o jo žemėms paskelbė interdiktą 
— atstumti naujų padėjėjų. 

Marsilijus gimė (po 1270 m.) Padovoj, mokėsi teisės, filo- 
sofijos ir medicinos Padovos universitete, kur tada profesoriavo 
garsusis averroesininkas Petras d'Abano; 1312 m. pats 
Marsilijus buvo jau Paryžiaus artistų fakulteto profesorius ir 
rektorius, dėstė filosofiją ir gydytojavo, gal ir kunigavo, bent 
naudojosi keliais popiežiaus jam duotais beneficijumais. Italijoj 
matė jis politinį miestų gyvenimą, įvairių partijų kovas dėl val- 
džios ir konstitucijos, užsikrėtė, manau, racijonalistine - demo- 
kratine miestelėnų pasaulėžiūra. Valstybė buvo jam pirmiausia 
miestas (IV, 44). Jam Paryžiuje begyvenant, Pilypas IV kovo- 
jo su Bonifacijum VIII ir karaliaus legistai skleidė naujas pa- 
žiūras į valstybę. Vienas iš tų legistų, Pierre Dubois (IV, 
69), buvo averroesininko Sigero Brabantiečio mokinys. To pa- 
ties Sigero, o gal — ir kito averroesininko Boethijaus, idėjas po- 
puliarino savo Rožės Romanu Jean Clopinel. Ir Sigeras, 
ir Boethijus dėstė politines Aristotelio teorijas. Politinėmis 

Aristotelio idėjomis domėjosi ir averrcesininkas Įonas jan- 
dunietis, su kuriuo susibičiuliavo Marsilijus ir kuris dauge- 
lio tebėr laikomas antruoju Defensor Pacis autorium. 
Susipažino Marsilijus Paryžiuje ir su Occamu; gal, mokėsi 
pas jį, gal, suėmė savin kai kurias jo pažiūras į Bažnyčią; bet tas 
pažiūras pats Occamas apsistemino ir išdėstė vėliau, nei Mar- 
silijus. 

Aristoteliu sekdami kūrė politines savo teorijas ir Tomas Ak- 
vinietis, ir kraštutiniai popiežininkai, „tiesioginės“ popiežiaus 
valdžios (potestas directa) gynėjai. Bet visi jie arba 
senąją ideologiją aristoteliškai aiškino, arba aristoteližmą su ja 
sydino.  Averroesininkai mėgino atgaivinti „tikrąjį“ Aristote- 
lio mokslą ir griežtai skyrė filosofiją nuo tikėjimo, kaip ir pra- 
lėnkęs čia patį Dunsą Skotą Occamas. Todėl averrocsininkams ir 
neberūpėjo tradicinė valstybės teorija. Su tuo sutiko tūlos teisi- 
ninkų, Romėnų teisės auklėtinių, tendencijos, kurios pasireiškė 
garsiuoju Melfi kodeksu (IV, 21) ir Pilypo IV legistų raš- 
tais. Bet ir tos tendencijos, ir Dunso bei Occamo „mokslišku- 
mas“, ir averroesininkų racijonalizmas vaizdavo Viduramžių pa- 
saulėžiūros krizę, religinės dvasios kovą su pasaulininkų dvasia, 
kuri augo ir stiprėjo miestuose. Racijonalistinės averroesininkų, 
Dunso Skoto ir Occamo sistemos buvo pasaulininkų dvasios lai- 
mėjimai filosofijos srityje. Marsilijus Padovietis, vėliau ir pats 
Occamas palenkė pasaulininkų dvasiai ir valstybės ideologiją. 
O jų įsivaizduojamoji valstybė rados labai panaši į demokratinę 
miesto valstybę; pasaulininkų dvasios būta pirmiausia miestelė- 
nų dvasios. 

Visai natūralu, kad senųjų valstybės teorijų priešai ir nau- 
jųjų kūrėjai buvo tautinių karalių arba imperatorių (Friedricho 
II, Heinricho VII, Liudviko Bavaro) šalininkai. Politinė impe- 
ratorių ir karalių kova su popiežiais savaime sijo su dviejų poli- 
tinių pasaulėžiūrų kova; net daugiau — abi buvo tos pačios an- 
tinomijos reiškiniai. Nereikia perdėti Marsilijaus originalumo: 
turi jis pirmtakūnus — Clopinelį, Dantę, Joną Paryžietį ir kitus 
($ 2). Bet niekas dar nebuvo dėstęs naujųjų idėjų taip nuosek- 
liai, aiškiai ir drąsiai. 

Savo teorijos pamatan Marsilijus padėjo Aristotelio idėją. — 
Valstybė esanti žmonių visuomenė, civium universitas, 
kurią Marsilijus įsivaizduoja individualistiškai, atomistiškai — 

kaip individų sumą, bet kuri, jo nuomone, turinti bendrą tikslą: 
vivere ipsum et bene vivere conveniensho- 
minibus. Tačiau valstybei-visuomenei rūpi ne tik žemės gėriai, 
bet ir dangaus, guoddam temporale sive munda- 
num, aliud vere aeternum sive caeleste. Iš 
čia autorius išvedžioja, kad valstybėje turį būti amatai, švietimo 
įstaigos, valdžia ir — pro statu futuri saeculi — re- 
ligija bei kultas. Visa tai galinti įsisteigti ir sutvarkyti tik pati 
visuomenė, visų piliečių susirinkimas, civium universi- 
tas. Tas susirinkimas susitarimu kūriąsis valdžią; o kadangi 
visi galį ir nesusitarti, tai, Marsilijaus galva, užtenką, kad susi- 
tartų. daugumas piliečių, valentior universitatis 
pars, valentior! multitųdo. Taip ir daroma buvo 
miestelėnų susirinkimų ir tarybų, o racijonalistiškai-individualis- 
tiškai samprotaujant kitaip išaiškinti teisėtos valstybės kilimo 
ir negalima. Taigi, piliečių susirinkimas, tauta renkanti sau 
valdovus ir duodanti jiems valdžią, esanti vienintelis le gisla- 
tor humanus; galinti tauta valdovus ir nuversti, nes aukš- 
čiausia valdžia (suverenitetas) tautai tebepriklausanti. 

Aišku, kad popiežius neturįs teisės rinkti, tvirtinti arba ver- 
sti valdovų, nes tuo būdu panaikinta būtų valstybė ir žmonija 
nebegalėtų bene vivere, Marsilijus griauna visus popieži- 
ninkų argumentus. Visų pirma tepripažįsta jis tik Naująjį Įsta- 
tymą, o aiškina jį laisvai ir kritiškai: jokio dėmesio nekreipia į 
Bažnyčios tradiciją. Evangelija ir Bažnyčios istorija neremian- 
čios nei politinės, nei bažnytinės popiežiaus pirmenybės. Negali- 
ma esą įrodyti, kad Šv. Petras tikrai aplankęs Romą. O kad ir 
buvęs jis Romoj, tai vėliau, nei šv. Povilas. Taippat nebuvęs 
Petras ir apaštalų kunigaikštis. Bažnyčios galva ne jis, kuriam 
visi apaštalai buvę lygūs, bet pats Kristus. Taigi, nėsą jokio 
pagrindo tikėti Romos vyskupo pirmenybe. "Tiesa, Romos Baž- 
nyčia išsena kitų gerbiama, kreiptasi į ją ir tebesikreipiama viso- 
kiais klausimais. Bet panašiai ir Orlėans'o universitetas kreipią- 
sis į Paryžiaus. Autoritetas nereiškiąs dar pirmenybės, ypačiai 
vyskupo pirmenybės. Mat, Bažnyčia, kaip kad ir Evangelija mo- 
kanti, ne kas kita esanti, kaip tikinčiųjų visuomenė, univer- 
sitas fidelium credentium et invocantium 
nomen Christi. Ją tvarkydamas Kristus paskyręs jai apaš- 
talus; paskui atsiradę presbiterų (kunigų), arba vyskupų, nes 


pradžioje, kaip kad ir Šv. Įeronimas rašąs, tai tebuvę tik du tų 
pačių pareigų pavadinimai. Vėliau, „netvarkos ir schizmos iš- 
vengti norėdami išsirinko kunigai vieną iš savo tarpo, kad kitus 
valdytų ir skirtų (gui alios dirigeret et ordina- 
ret)... Tasai išrinktasis... įprasta vadinti vyskupu, tarytum 
prižiūrėtoju (superintendens)... Bet tas žmonių pada- 
rytasis rinkimas arba paskyrimas nedavė išrinktajam daugiau 
esminės reikšmės (meriti essentialis) arba sakramen- 
tinio autoriteto“. 

Marsilijaus (ir Occamo, kuris vėliau tas pačias mintis pa- 
kartojo, ir, gal, kaip minėta, paveikė Marsilijų) dėstomoji Baž- 
nyčios istorija gražiai sutiko su Evangelija ir su faktais, bet ne 
su pačios Bažnyčios tradicija (plg. I, 43). Tos tradicijos princi- 
pijaliai Marsilijus neneigė: sakė, kad, norint išganytam būti, rei- 
kią tikėti Šv. Raštu ir Bažnyčios sinodų aiškinimais. Laisvai žiū- 
rėjo dėlto į tuos aiškinimus. Nebekalbant apie tai, kad nepripa- 
žino jis ypatingo popiežių autoriteto, pats aikštėn jo keliamas 
tiesos kriterijus — visų tikinčiųjų nuomonė, visuotinis Bažny- 
čios susirinkimas arba jo daugumas — buvo neaiškus. (Occamas 
rašė, kad visuotiniai sinodai irgi galį klysti ir nekartą suklydę). 
Iš tikrųjų, kas tai yra visa Bažnyčia, visų tikinčiųjų nuo- 
monė? Kokie objektyvūs tikrojo visuotinio sinodo požymiai? Be 
abejo, Kristaus Bažnyčia neklysta. Kurgi žmogus gali tikrus 
tos Bažnyčios žodžius išgirsti? Kaip gali tikrai žinoti, kas yra 
lex divinairtos sententiae, kuriomis nebegalima abe- 
joti? Žodžiu, Marsilijaus ir Occamo skelbiamoji Bažnyčios sąvo- 
ka buvo labai panaši į rytiečių, bet prieštaravo visai romaniško- 
sios krikščionybės dvasiai. Juodu revoliucino religinę vakarų pa- 
saulėžiūrą. 

Kaip ten yra — tiektos. Bažnytinę popiežiaus pirmenybę 
ginčijant, Marsilijui dar lengviau rados atmesti politinės popie- 
žių pretenzijos. — Pats Kristus neturėjęs jokios pasaulinės val- 
džios; priešingai — pasaulinės valdžios klausęs ir jos teismo tei- 
siamas bei nuteistas buvęs. Taigi, negalėjęs Kristus tos valdžios 
ir duoti nei apaštalams, nei popiežiui; negalėjęs ir nedavęs. Nei 
popiežius, nei kitas kuris vyskupas, nei visuotinis susirinkimas ne- 
turįs principatum seu iurisdictionem coacti- 
vam supra guemguam clericum aut laicum; 
niekas iš jų negalįs versti ir bausti žmonių poena vel supp- 

licio temporali. Tai tegalįs leisti kunigams tik valdovas. 
Taip antai, Konstantinas Didysis davęs popiežiui Silvestrui savo 
Konstituciją. Bet davęs ją imperatorius imperijos, valstybės, var- 
du, kuriai atstovavęs; tad, valstybės - visuomenės valią vykdant, 
galima toji Konstitucija iš popiežių ir atimti. Veltui bemėginą 
jie įrodyti tariamąją savo teisę tuo, kad karūnuoją impera- 
torius. Reimso arkivyskupas taip pat karūnuojąs Prancūzų kara- 
lius, o jokių politinių teisių jiems neduodąs. Marsilijaus many- 
mu, politinės teisės, valdžia, turtai esą Bažnyčiai net kenksmingi. 
Kristumi sekdami turį kunigai būti beturčiai ir išsižadėti pasau- 
lio. Jie nesą Žmonių teisėjai; net nuodėmes žmonėms atleisdami, 
ne patys savo valia tai darą, bet tik Dievo nutarimą teskelbią — 
saką, kad Jisai žmogų surišąs ir išrišąs. Negalima versti net ere- 
tiko, nes Dievas nenorįs, kad žmonės Įį tikėtų ir Jo klausytų 
verčiami. Žinoma, kartais reikią nubausti eretikas arba sudrausti 
žmonės visuomenės labo dėliai. Bet tada turinti juos drausti ir 
bausti valdžia, ne Bažnyčia. 

Marsilijus nusakė Bažnyčios sąvoką beveik tais pačiais žo- 
džiais, kaip ir valstybę. Popiežininkams Bažnyčia buvo pirmiau- 
sia kunigų visuomenė, universitas clericorum; ži- 
noma, ir pasaulininkai esą Bažnyčios nariai, bet ne tokie kilnūs, 
non ita nobiles, kaip kunigai, kaip potior pars ecc- 
lesiae. Marsilijaus (ir Occamo) nuomone, Bažnyčią lygia da- 
lia sudarą ir kunigai, ir pasaulininkai. Be abejo, vieni kunigai 
turį teisę teikti sakramentus ir esą Dievo įsakyti žmonėms Evan- 
gelijos mokslą skelbti, o už tai galį reikalauti atlyginimo (ius 
petendi temporalia). Ne tik Bažnyčios susirinkimus 
pripažino Marsilijus — ir visą jos santvarką, jos hierarchiją, net 
popiežiaus autoritetą, nes laikė visa tai reliatyvios reikšmės da- 
lyku (ne ius divinum) ir naujoviškai prasmino. Tačiau 
Bažnyčios valdžios (be to — tiktai dvasinės valdžios) šaltinis 
esąs visuotinis susirinkimas, kur ir pasaulininkai dalyvaują, ir 
kurį pasaulininkas, valdovas, sušaukiąs: Taigi, iš esmės tikinčių- 
jų visuomenės nesiskiriama nuo piliečių visuomenės, o, kadangi 
valstybė turinti ir amžinais gėriais rūpintis, tai su valstybe net 
sutampanti. 

Bažnyčią su valstybe tapdindamas griovė Marsilijus pačius 
popiežininkų teorijos pamatus. Tikėjimo dalykai tapo valstybės 
reikalų. Tautos vardu valdovas turįs (teisiog ar netiesiog) skirti 

kunigus ir vyskupus, juos prižiūrėti, teisti, valdyti Bažnyčios 
turtus, leisti Bažnyčiai įstatymus ir šaukti sinodus. Žemės daly- 
kuose popiežius visiškai priklausąs imperatoriaus, juo labiau, 
kad ne popiežius, bet pats Kristus esąs Bažnyčios galva. Žinoma, 
popiežius, kaip ir kiekvienas vyskupas, galįs aiškinti Evangelijos 
mokslą ir bausti nusidėjėlius kanoninėmis bausmėmis, skirti tas 
bausmes vieton skaistyklos ugnies. Vis dėlto geriau esą, kad svar- 
biausius Bažnyčios mokslo klausimus aiškintų visuotinis sinodas 
ir kad tik jam arba valdovui leidžiant tebūtų skelbiamos eksko- 
munikos. Be abejonės, neteisėtoji ekskomunika mažai ką tereiš- 
kianti: „,nevisuomet Dievas žiūri Bažnyčios, vadinasi, kunigų, 
teismo; bet ekskomunika galinti pakenkti žmogui ir žemės da- 
lykuose. 

Marsilijaus pasaulėžiūra buvo iš esmės racijonalistinė - indi- 
vidualistinė. Kaip vėliau Rousseau ir kitiems XVII — XX 
amžiaus „švietėjams“, visuomenė (valstybė) tebuvo Marsilijui 
tik individų suma, o žmogus — tik individas (net ne „politinė 
esybė“, ne Aristotelio Zwov zoluzwowv). Čia toji pasaulėžiūra 1a- 
bai simptominga — vaizduoja XIII-—XIV amžiaus individualizmą 
ir griauna krikščioniškąjį universalizmą, tikrąjį Bažnyčios pama- 
tą. Tačiau Bažnyčios atstovai nebeturėjo gerų argumentų Marsi- 
lijaus idėjoms ginčyti, nes patys buvo jau pasidavę įsigalėjusio 
individualizmo įtakai. Suprato betgi Marsilijaus mokslo pavojin- 
gumą Avignono kurija; 1337. X. 23 popiežius ir Marsilijų, ir Joną 
Jandunietį pasmerkė. Bet Liudvikas Bavaras nebuvo nei Friedri- 
chas II, nei Pilypas Gražusis. Nepripažino jis Jono popiežium, 
kaltino jį erezija, ir tiek: nei ideologija jam rūpėjo, nei kovoti 
su Bažnyčia drįso, nors daug miestų ir kunigaikščių priešinosi 
popiežiaus paskelbtam interdiktui, o Marsilijaus ideologija leng- 
va buvo paversti Bažnyčios reformos programa. 

Nepasinaudojo, kaip būtų reikėję, politine situacija ir Jonas 
XXII. Jo ekskomunikos ir interdiktai paveikė kiek žmones, įdrą- 
sino Liudviko priešus, kurie spietėsi apie Austrijos hercogą 
Leopoldą I Habsburgą, Friedricho Gražiojo brolį. Ta- 
čiau Jonas turėjo žiūrėti Prancūzų noro ir, užuot rėmęs Friedri- 
cho Gražiojo teises, ėmė piršti kurfiurstams Karolių IV, 

Prancūzų karalių. Kadangi popiežiui ir Karoliui IV pasisekė pri- 
sivilioti Leopoldas, Liudvikas Bavaras greituoju susitaikino su 
Friedrichu. Išlaisvino jį, nuo karaliaus titulo atsisakiusį (Traus- 
nichto sutartis, 1325. III 13), o paskui (Mūncheno su- 
tatis, IX, 5) sutiko net drauge su juo valdyti imperiją; pagaliau 
(Ulmo sutartis, 1326. I. 7) pasiūlė jam Vokiečių karalystę, 
kad tik jam, Liudvikui, palikta būtų Italija ir Romos karaliaus ti- 
tulas. Bet popiežius atkakliai teberėmė Karoliaus IV kandidatū- 
rą, kad ir nebepavojingas jau buvo Liudvikui didžiausias jo prie- 
šas Leopoldas (į 1328. II 28). Bavaras atgaivino Miūncheno su- 
tartį (Friedrichas iki gyvos galvos, 1330. I. 30, tebevadino save 
Vokiečių karalium, bet nekaraliaudamas gyveno Austrijoj) ir 
1326 m. susitaikino su kitais Habsburgais. Jonas diplomatinę 
kovą pralaimėjo, ir Liudvikas galėjo E griebtis aktyves- 
nės politikos — žygiuoti Italijon. 

Pačioj 1327 m. pradžioj Triento mieste aplankė Liudvi- 
ką Italijos ghibellinų vadai. Nutarta buvo, kad Liudvikas žygiuo- 
tų Romon imperatorium karūnuotis; pripažinta, kad „kunigas 
Jonas“ eretikas ir popiežiaus sosto nevertas: Ubertino da 
Casale, kiti minoritai, Marsilijus ir Jonas Jandunietis padėjo 
suformuluoti Jono „erezijas“. Liudvikas pasiskelbė norįs atgai- 
vinti „imperijos teises ir viso pasaulio vadlžią, kurią kilniu savo 
krauju yra įsigiję Vokiečiai“. Tiesiog iš Triento nužygiavo jis 
Italijon; 1327. V. 31 du Jono ekskomunikuotieji vyskupai apka- 
rūnavo jį Milane geležine Lombardijos karalių karūna; X. 8 pa- 
ėmė jis Pisos miestą; pasmerkė imperijos banu Robertą II ir 
1328. I. 7 įžengė Romon. Romėnų jau laukta jo. Veltui nuo 
1326 m. kvietėsi jie popiežių grįžti Šv. Petro miestan. Popiežiui at- 
sisakant, sukilo pagaliau, išvijo robertininkus ir vėl paskelbė res- 
publiką: išsirinko 52 žmonių tarybą, o kapitanu paskyrė Sciar- 
rą Colonną (1327. V). Jis atrėmė guelfų puolimus, iškil- 
mingai sutiko Liudviką ir palydėjo į Vatikaną. Tauta džiaugėsi 
— popiežiaus nebetekusi, gavo Roma imperatorių. Bet kardino- 
las legatas paskelbė miestui interdiktą ir dvasininkija, išskyrus 
nedaugelį Liudviko šalininkų, iškilmėse nedalyvavo. 

Noroms nenoroms turėjo Liudvikas Marsilijaus idėjomis 
vadovautis. Kapitoliume sušaukė jis tautos susirinkimą, parla- 
mentą (1328. I. 11). Čia pati tauta davė jam senatoriaus titu- 
1ą ir — vieneriems metams — Romos sinjoriją, paskui išsirinko 

jį imperatorium. „Buvo abejojančių, ar teisėta, kad visa tai 
prieš poipežiaus valią daroma. Bet Romėnų tauta ginčydamos 
sakė, kad jos dalykas yra imperiją duoti, o popiežiaus — impera- 
torių šventinti. Ir Karolius Didysis, girdi, tik tada buvęs karū- 
nuotas, kai įsakiusi jam imperatoriauti Romėnų tauta. Po šešių 
dienų Venecijos arkivyskupas šv. Petro Bazilikoj patepė Liudvi- 
ką ir jo žmoną, o senasis Sciarra Colonna, kadai kitkart eksko- 
munikuotasis Bonifacijaus VIII priešas, apvainikavo juodu impe- 
ratoriaus diadema. „(Tuo būdu“, rašo Villani, „Romėnų tauta ka- 
rūnavo imperatorium Liudviką Bavarą, kas buvo didelė gėda ir 
pasipriešinimas popiežiui ir šv. Bažnyčiai. Kokio akiplėšos to 
Bavaro būta! Visoj istorijoj nebuvo dar tokio atsitikimo, kad 
imperatorių, nors anksčiau ar vėliau ir būtų jis buvęs didžiausias 
popiežiaus priešas, karūnavęs būtų ne popiežius ar ne popiežiaus 
legatas. Tasai Bavaras viena išimtis tėra. Baisiai visų tuo ste- 
bėtasi“; 

o Marsilijaus ir kitų ideologų džiaugtasi. Liudvikas laikė 
save iš Dievo malonės imperatorium ir tikrosios Bažnyčios gy- 
nėju. Paskelbė jis dekretus, Bažnyčią, kunigus ir vargšus globo- 
jančius, ir paskyrė savo vikaru Romai tikėjimo dalykuos — Mar- 
silijų. Tas, savaime suprantama, tuoj ėmė vykdyti savo progra- 
mą: išrinko sindikus kunigams prižiūrėti ir naujojo popiežiaus 
rinkimams suruošti, nepaklusniuosius griežtai persekiojo. Mino- 
ritai iš kailio nėrėsi — įrodinėjo visiems, kad Jono popiežiaus 
sostas simonija įsigyta, minoritai, tikri Kristaus mokiniai, jo per- 
sekiojama ir Romon grįžti nenorima. Savo erezijomis griaunąs 
jis Bažnyčią, o karu — Italiją; norįs atiduoti imperiją Prancūzų 
karaliui. Negalima buvo sušaukti visuotinio sinodo popiežiaus 
teisti bei nuversti, tad Liudvikas pavedė dalyką Romos tautai ir 
senatui. Šv. Petro aikštėje sušauktas buvo parlamentas, kur pa- 
skelbtas imperatoriaus dekretas, kiekvieną erezija apkaltintąjį 
teisman traukiąs, o Jonas XXII erezija apkaltintas. Po keturių 
dienų imperatorius vėl sušaukė parlamentą (1328. IV. 18). Pats, 
su karūna ant galvos, su skiptru ir žemės skrituliu rankose ant 
sosto sėdėdamas, parlamentui ir pirmininkavo. Vienas minoritas 
įlipo į klotą ir triskart sušuko: „Ar yra čia žmogus, norįs ginti 
kunigą Jokūbą iš Cahors'o, kuris pats save popiežium Jonu XXII 
vadina?“ Visiems tylint, vienas vokiečių abatas perskaitė kalti- 
namąjį aktą ir imperatoriaus nutarimą, Marsilijaus ir Ubertino 

da Casale suredaguotą. Tuo nutarimu imperatorius skelbė „,ere- 
tiką ir antikristą Jokūbą iš Cahors'o“ nuverstą esant, nes Romos 
tauta ir kunigija prašančios imperatoriaus sudrausti eretiką Jo- 
kūbą ir, Ottono I bei kitų imperatorių pavyzdžiu, duoti Romai 
naują popiežių. Po dešimties dienų, jonininkų pasipriešinimu 
įgeltas, Liudvikas įsakė net mirtimi Joną nubausti, nors galėjo 
žinoti, kad niekuomet nepasiseks jam suimti Avignone tebegy- 
venančio popiežiaus; bet tik V. 12 naujas Romėnų parlamentas 
more antiguitus observato išrinko popiežium ku- 
nigų ir pasaulininkų komisijos pasiūlytąjį minoritąų Petrą 
Rainalucci. Pats imperatorius aprengė jį, Nikalojų V, 
popiežiaus insignijomis, Venecijos arkivyskupas patepė. 

Taip buvo įsteigta demokratinė Liudviko Bavaro imperija ir 
sudemokratinta Bažnyčia. Tačiau mažai kas tetikėjo drąsiomis 
Marsilijaus idėjomis; net pats imperatorius tik kaip politinė prie- 
mone jomis tesinaudojo ir tiktai politiniais sumetimais tesusidė- 
jo su demokratiniu Romėnų sąjūdžiu. Ne tik kunigija, bet ir visi 
religingi žmonės negalėjo pripažinti tikru imperatorium valdovo, 
kuris abejotinos ortodoksijos žmonėmis rėmėsi, sukilusių prieš po- 
piežių Romėnų (be to — nelaisvai balsuojančių) nutarimus savo 
dekretais vertė, nė neišklausęs popiežiaus, liaudies susirinkime, 
o ne Bažnyčios sinode, pats jį pasmerkė ir visą senąją Bažnyčios 
santvarką griovė. Jono pasmerkimas ir naujojo popiežiaus rinki- 
mai greičiau mažino, nei didino imperatoriaus autoritetą. Marsili- 
jus ir Jonas Jandunietis laikė tuos įvykius Bažnyčios reforma, ir 
reformų laukė iš Liudviko ir jo popiežiaus minoritai imperato- 
rininkai. Greit (1328. VI) atvyko pas imperatorių generalinis 
minoritų ministeris Mykolas Česenietis, Bonagratija ir Occamas. 
„Tu ginsi mane kardu, aš tave — plunksna“, sakęs Liudvikui 
Occamas, vienas iš principingiausių XIV amžiaus žmonių. Bet ką 
reiškė Marsilijaus ir Occamo plunksnos? — Ir norėdamas nebū- 
tų galėjęs reformuoti Bažnyčios Liudvikas, nes Bažnyčia apie 
popiežių spietėsi. Norint ji reformuoti, reikėjo nuveikti popiežius 
ir jo globėjai, Prancūzijos ir Neapolio karaliai; o Liudvikas ne 
tik Italijoj — ir pačioj Romoj įsiviešpatauti negalėjo. 

Didžiausias Liudviko sąjungininkas Castruccio Cas- 
tracani priverstas buvo palikti Romą ir ginti savo paties val- 
stybę nuo EFlorencijiečių (1328. I); nuveikė juos, bet netrukus 
numirė (1328. IX). Sicilijos karalius Friedrichas tebežadėjo pa- 

dėti imperatoriui kovoj su Robertu, bet delsė ir Nikalojaus V po- 
piežium nepripažino. Romėnams imperatorius nusibodo, juo 1a- 
biau, kad reikalavo iš jų pinigų, kurių vistiek neužteko žygiui 
prieš Robertą. Kariuomenė tirpo. Ir norint sunku rados kas pa- 
daryti. Pakariavo kiek Liudvikas Kampanijoj ir 1328. VIII atsi- 
sveikino su Roma. Akmenimis ir keiksmais palydėjo „nedėkin- 
goji tauta“ „eretiką“ ir jo karius. Valdžią vėl pasigriebė popie- 
žininkai. Robertas atsiuntė savo kariuomenę ir, vėl Romos sena- 
torium pripažintas, ėmė skirti savo vikarus, prosenatorius. 

Ne iškarto išsižadėjo Liudvikas itališkųjų savo planų. Be- 
manąs buvo kariauti su Robertu ir mėgino pasiglemžti Toskaną 
bei Lombardiją. Tačiau neskyrė čia guelfų nuo savo sąjunginin- 
kų ghibellinų ir susivaidijo su galingiausiais iš pastarųjų, su 
Visconti, kurie buvo susigrąžinę Liudviko 1328. V atimtąjį 
iš jų Milaną, su Castruccio Castracani sūnumis, iš 
kurių atėmė Pisą ir Luccą, su Este. Tuo būdu guelfų impera- 
torius nenugalėjo, o ghibellinų partiją baigtinai išardė; 1329. XII 
ir Italiją paliko. Net antipopiežius Nikalojus V Pisoj išsiskyrė su 
imperatorium (1329. III-IV) ir, visų apleistas, pasislėpė vieno 
savo globėjo tvirtovėj. Jonas XXII pažadėjo jam duoti pensiją, 
jeigu viešai atgailos. Nikalojus sutiko, pasidavė Jonui (1330 m.) 
ir po trejų metų numirė Avignone. 

Demokratinės imperijos idealas ir Bažnyčios evangelinimas 
pačiam Liudvikui nerūpėjo. Pasidavė Marsilijaus ir minoritų, 
nuo 1329 m. ypačiai Occamo, įtakai todėl, kad šiaip negalėjo įsi- 
imperatoriauti ir kad išviso nesavagalvis žmogus buvo. Vokie- 
tijon grįžusį ėmė jį veikti kitoniškų pažiūrų ir taikingesnės nuo- 
taikos žmonės. Įtakingieji jo patarėjai ir Vokiečių kunigaikščiai 
priešinosi kurijai ir gynė nuo jos valstybės teises, bet nė nemanė 
niekinti bažnytinės popiežių valdžios, iš pagrindų pertvarkyti 
Bažnyčios ir tikėti Marsilijaus ar Occamo žodžiais. Nekreipė jie 
ypatingo dėmesio į Jono XXII ekskomunikas ir interdiktus, nes 
laikė juos politinės kovos priemonėmis ir neteisingu, tad netu- 
rinčiu reikšmės dalyku; bet aiškiai matė, kiek kenksminga buvo 
valstybei ir visuomenei imperatoriaus kova su popiežium, ir no- 
rėjo juos sutaikinti. Niekas nebebuvo linkęs pasinaudoti popie- 

žiaus ekskomunikomis kovai su Liudviku, nė patys Habsburgai 
($ 6). Triero arkivyskupas, Austrijos hercogas Ottonas, Če- 
chų karalius Jonas Luxemburgas, Olandijos grafas ir 
net Danijos karalius Christoforas tarpininkavo Liudvikui 
ir Jonui XXII. Imperatorius sutiko atsisakyti nuo apeliacijos si- 
nodui, nuo savo popiežiaus, išsiskirti su eretikais savo patarėjais, 
pripažinti Joną ir jo ekskomunikas, kad tik pats Jonas pripažin- 
tu jį karalium bei imperatorium. Tačiau Jonas nesukalbamas ra- 
dos: sakė Liudviką nebegalint karaliauti ir reikalavo naujo ka- 
raliaus rinkimų; skelbė prieš Liudviką kryžiaus karą. 

Taigi, priverstas buvo imperatorius ir toliau kovoti su po- 
piežium, niekinti popiežiaus interdiktus ir kitus versti juos nie- 
kinti; turėjo globoti visus Jono XXII priešus. Įsakė savo valsty- 
bės minoritams tebelaikyti generaliniu ordino ministeriu popie- 
žiaus 1328 m. nuverstąjį Mykolą Česenietį; leido Occamui laisvai 
skelbti jo mokslą, nors pats su tuo mokslu ir nesutiko. Occamas 
prisispyręs įrodinėjo, kad Jonas esąs eretikas. Garsusis teologas 
nebojo, kad daugumas minoritų Joną pripažįsta. Gerenalinei sa- 
vo ordino kapitulai sakėsi neišsižadėsiąs tiesos daugumo žmonių 
dėliai, nes Šv. Raštas sveriąs daugiau, nei popiežius, o šv. tėvų 
mokslas — nei bet kurio žmogaus nuomonė. Niekuomet dar ne- 
buvo skaitęs Occamas rašto, kuris tiek pilnas būtų buvęs klaidų, 
kaip Jono bulės dėl neturto. Tiesa sakant, popiežius pats padėjo 
savo priešui teologui. — Viešai paskelbė jis (1331 m.) negirdė- 
tąjį mokslą, kad prieš kūnų atsikėlimą šventųjų vėlės tiesiog Die- 
vo nematančios ir nematysiančios, tik — žmogaus Kristaus kū- 
ną. Iki Paskutiniojo Teismo dienos jos esančios „po altorium“, 
sub altare. Numirusių vėlės iki minėtojo laiko nėsančios 
amžinos ir laimingos; taip pat pasmerktųjų vėlės ir velniai dar 
negyveną pragare. Net Jono šalininkai išsigando, ėmė sakyti, 
kad visi tie klausimai nėsą dar išaiškinti ir kad todėl popiežius 
galįs skelbti privačią savo nuomonę; priverstas buvo pagaliau 
sutikti su jais ir pats popiežius, prieš mirdamas savo nuomonės 
išsižadėjo. Padarė betgi toji nuomonė didelį triukšmą ir pakenkė 
popiežiaus autoritetui. — Paryžiaus universitetas griežtai pro- 
testavo; Prancūzų karaliaus sušauktasis pralotų ir teologų susi- 
rinkimas pasmerkė Jono išgalvotąją dogmą; Occamas ir kiti mi- 
noritai triukšmingai ėmė reikalauti, kad sušauktas būtų Bažny- 
čios sinodas popiežiaus eretiko teisti. 

Nelabai sekėsi Jonui XXII ir politika. — Pačioj jo pontifi- 
kato pradžioj jo nusiųstieji Lombardijon legatai patardinėjo jam 
įsteigti čia vasalinę kurijos karalystę, panašią į Neapolio karalys- 
tę pietuose ($ 4). Tai buvo neblogas patarimas. Tačiau Jonas 
dvejojo; pasiūlė pagaliau Lombardijos karūną Prancūzų karaliui 
Pilypui VI Valois, bet greit atsimetė, nenorėjo, gal, kad 
Prancūzija perdaug įsigalėtų. Pats tąja legatų idėja užsidegė Če- 
chų karalius Jonas Luxemburgas. 

Jonas, imperatoriaus Heinricho VII sūnus, buvo tikras kur- 
tuazinės prancūzų riterijos atstovas; troško žygdarbių ir turny- 
rų, mėgzdžiojo karaliaus Artūro riterius, bet neniekino ir diplo- | 
matijos gudrybių; visur savo nosį kišo: „be Čechų karaliaus“, sa- 
kydavo žmonės, „niekas negali savo darbo atlikti“. Iš tikro, po- 
litinės avantiūros labiau jam rūpėjo, nei politinė - socijalinė savo 
karalystės tvarka. Tiesa, ir norėdamas maža tegalėjęs būtų čia 
padaryti. — Po Vaclovo III mirties Čechijoj įsigalėjo luomai 
(ypačiai pralotai, didikai ir riteriai, mažiau miestelėnai). Kad ir 
nepripažino imperatorius Albrechtas seimo karalium išrinktojo 
Heinricho Karintiškio, paskyrė Čechijai savo sū- 
nų Rudolfą, priverstas buvo betgi tasai Rudolfas pasižadėti, 
kad gerbs ir saugos luomų privilegijas, ir iki gyvos galvos (1307 
m.) su didikais kovojo. Jam numirus, luomai nuvertė įsikaralia- 
vusį pagaliau Heinrichą ir atidavė karūną (1310 m.) Jonui Lu- 
xemburgui (IV, 35), kuris turėjo ypatingu aktu laiduoti luomų 
privilegijas. "Tas aktas dar labiau sumažino karaliaus valdžią, 
privertė jį pasidalinti ją su seimu. Tik iš seimo, iš luomų, tegalė- 
jo jis gauti pinigų, kurių reikėjo užsienių politikai. "Tiesa, toji 
politika iš dalies ir pati save maitino, nes, apskritai imant, Jonui 
sekėsi. Nenuostabu tad, kad ji labiausiai jam ir knietėjo. Pra- 
džioje Jonas uoliai rėmė Ludviką Bavarą prieš Habsburgus, bet, 
kai Bavaras investino Brandenburgu ne jį, o savo sūnų 
Liudviką (1323 m.), ėmė sąjungininkauti su Habsburgais. 
Tarėsi įsigysiąs pagaliau Tirolį ir Karintiją, o tuo tar- 
pu didino savo valstybę Vokietijos rytuose: susidėjęs su Teu- 
tonų Ordinu, kariavo su Vladislovu Lokieteku 
ir su Lietuva (1328 m. „kryžiaus karas“) ir darė savo vasa- 
lais Silezijos hercogus (1327—1329 m.). 

Perdaug užkariaujamųjų planų turėta Jono; todėl nuosek- 
lumo ir aiškių tikslų jo politikai trūko. Kai Liudvikas Bavaras 

1330 m. Triento mieste įkalbinėjo kunigaikščiams vėl žygiuoti 
Italijon, Brescijos guelfai kreipėsi į Joną, prašė apginti 
miestą nuo Veronos tirono Mastino della Scala ir siū- 
lė Jonui savo miesto sinjoriją. Ilgai negalvodamas Jonas įsibro- 
vė Lombardijon. Ne tik Brescija — pasidavė jam ir daugelis kitų 
miestų, kurie bijojo tironų ir troško nuolatine partijų kova nu- 
sikratyti. Greičiau ir sėkmingiau, nei Heinrichas VII, taikino Jo- 
nas Italiją, tik niekam, nei jam pačiam, nebuvo aišku, kieno var- 
du tai daroma — imperatoriaus ar popiežiaus. Pradžioje abudu 
Jono nepripažino. Bet Jonas XXII greit suprato, kad Luxembur- 
gas gali jam padėti suvienyti šiaurės Italiją, kur Bertrand'as Pou- 
get tebekovojo su Viscončiais ir ghibellinais ($ 4). Kodėlgi iš tik- 
rųjų nebuvę galima įsteigti Lombardijoj vasalinės Šv. Sosto ka- 
ralystės? Tokia karalystė ir Italiją nuo imperatoriaus gintų, ir 
Neapolio karaliaus galią mažintų. Pagaliau galima esą po kiek 
laiko karalium Jonu ir nusikratyti. Šiaip ar taip, bet 1331. IV 
Bertrand'as pasimatė ir susitarė su Jonu Luxemburgu ir pripa- 
žino jo feodais kai kuriuos miestus. Ghibellinai ir guelfai lygia 
dalia išsigando, užmiršo savo kovą savybėj ir susimokė: sudarė 
Ferraros Sąjungą, kur įstojo Este, Scaligeri, Visconti, 
Gonzaga (Mantova), Perugija, Siena, Florencija, Orvieto, Vol- 
terra, Prato ir pats Robertas II (1332. IX), ir ėmė kariauti su 
Jonu. Pamatė tada Jonas, kad persilpnas yra didingam savo su- 
manymui įkūnyti — Lombardijos bei Toskanos karalium, vėliau, 
gal, ir imperatorium tapti. Pavedė karą su Ferraros Sąjunga savo 
sūnui Karoliui ir Bertrand'ui, o pats išvažiavo Vokietijon 
su Liudviku derėtis (1331 m.) ir Prancūzijon (1332 m.) bei 
Avignonan pagelbos prašyti. Popiežius padėti jam žadėjo ir be- 
manąs buvo net persikelti su kurija Bolognon; Prancūzijos kara- 
lius davė Jonui pagelbinių pulkų. Bet 1334. IV Ferraros Sąjunga 
sumušė ir tuos pulkus, ir Bertrand'o kariuomenę. Visa Romagna 
sukilo. Bertrand'as priverstas buvo bėgti iš pačios Bolognos. Ka- 
ralius Jonas grįžo Vokietijon naujų žygių žygiuoti. 

Buvo jis žadėjęs popiežiui Jonui nebepripažinti Liudviko nei 
imperatorium, nei karalium. Nedykai gavo paspirties ir iš Pily- 
po VI Valois — sutiko padėti Prancūzijai prisijungti Arelato 
karalystę. Dar pavojingesnė atrodė Liudvikui vokiškoji Luxem- 
burgo politika. — Karintiją ir Tirolį, kaip jis norėjo, įsigijęs, 
Jonas iš dviejų pusių aprėptų savosiomis Wittelsbachų žemes ir 

taptų galingesnių už pačius Habsburgus. Todėl Liudvikas sustip- 
rino savo sąjungą su Habsburgais (1331 m., pažadėjo atiduoti 
jiems Karintiją ir pasidalinti su jais Tirolį) ir įtraukė į ją V e n- 
grijos bei Lenkijos karalius, kuris tuoj užpuolė Jono 
žemes. Tai ir privertė Toną taip greit palikti Italiją. Kadangi bi- 
jojo Liudvikas ir Habsburgų įsigalint, greit susikalbėjo sų juo 
Jonas. Gavo iš jo per imperijos feodą Luccą, o kitus sau priklau- 
sančius Italijos miestus ėmė valdyti nebe popiežiaus, bet impe- 
ratoriaus vardu. Tiesa, pareikalavo Jonas, kad Liudvikas susitai- 
kintų su popiežium. Deja, kovą dėl Italijos pralaimėjęs, Jonas 
XXII visai nelinkęs buvo taikintis ir imperatoriui gražiai pasi- 
sekė tai įrodyti. — 

Apsimetė jis sutikęs su Jono Luxemburgo planu: sakėsi iš- 
sižadėsiąs imperijos, jeigu nuimsiąs jam popiežius ekskomuniką 
ir pripažinsiąs jį Vokietijos karalium bei Bavarijos hercogu 
(Frankfurto sutartis, 1333 m.). Imperatoriaus karūną sutiko 
Liudvikas atiduoti savo brolėnui Heinrichui, Jono Luxemburgo 
žentui. Ar atspėjo dienagalis popiežius, kad Liudvikas nori jį ap- 
gauti, ar nusileido Jono Luxemburgo planų bijančiam Robertui 
II, ar paprastai niršo, bet iš derybų nieko neišėjo, ir imperatorius 
viešai paskelbė, kad nė nemanęs išsižadėti sosto (1334. VI. 24). 
Pradėjo dėlto, Jonui XXII numirus (1334. XII. 2), vėl derėtis 
su jo įpėdiniu Benediktu XII, sąžininguoju ir taikinguoju 
Bažnyčios ganytoju. Pats Benediktas ir būtų, gal, susitaikinęs 
su Liudviku; bet priešinosi taikai Robertas II ir Prancūzų kara- 
lius, o su juo kovoti popiežius negalėjo. „Kad dvi sielas turė- 
čiau“, taręs kartą jam, „abi tau atiduočiau“. Politiniams impera- 
toriaus priešams nusileisdamas, Benediktas atmetė jo pasiūlymą 
(1337 m.) : nenuoširdžiai jo gailimasi, kad ne tai — būtų jau im- 
perijos ir karalystės išsižadėjęs. 

Tai ir buvo Liudviko politikos laimėjimas. — Niekas Vokie- 
čiuose nenorėjo kovoti su Bažnyčios galva, bet visi pagaliau su- 
prato, kad vienas popiežius tėra tąja kova kaltas. Jis po kojų pa- 
mynęs imperatoriaus, kurfiurstų ir pačios Vokietijos teises. Vis 
stipriau augo neapykanta ir meilė tėvynei, Avignono popiežių že- 
minamai. Ne tik beveik visi miestai, bet ir daugumas kunigaikš- 
čių, ir didžioji Vokiečių Bažnyčios dalis ėmė remti Liudviką. 
Mainzo arkivyskupas Heinrichas von Virneburg 
vadovavo patrijotams. Pralotai, kunigaikščiai ir daugelio miestų 


m= 


atstovai 1338. III. 27 susirinko Speyerio mieste. Imperatorius pa- 
pasakojo jiems visa, ką buvo padaręs; kaltino Prancūziją, sakėsi 
ir dabar esąs linkęs popiežiui nusileisti. Susirinkimas nusiuntė 
pas popiežių savo įgaliotinius, prašė susitaikinti su imperatorium. 
Bet nemaloniai priėmė popiežius pasiuntinybę. Po 4 mėnesių 
Lahnsteine susivažiavo visi kurfiurstai, išskyrus Čechų 
karalių; pasižadėjo išvien eiti ir ginti savo pačių bei imperijos 
teises. Kitą dieną (1338. VII. 16) ties Rense jie ir kiti kuni- 
gaikščiai parašė ir prisiekė deklaraciją. — "Teisė ir senas papro- 
tys esą, kad kurfiurstų Romos karalium išrinktasis neturįs būti 
apaštalų Sosto skiriamas ar tvirtinamas. Jis turįs karaliaus titu- 
lą ir valdžią valdyti imperiją nulla approbatione vel 
licentia dicte sedis apostolicae super hoc 
habita et obtenta. Taigi, tik viena teisė popiežiui beliko 
— Romėnų karalius imperatorium karūnuoti Frankfurto 
seime (1338. VIII. 6) buvo toji deklaracija naujais įstatymais pa- 
tvirtinta. Čia pabrėžta, kad kurfiurstų išrinktasis pačiu tuo rinki- 
mu,ex sola electione, esąs tikras karalius ir kad Romėnų 
imperatoriaus valdžia bei garbė, dignitas et potestas, 
paties Dievo teikiama, est immediate a solo Deo. 

Bet užsienių imperijos politika, o pirmiausia tai, kad Liudvi- 
kas pats buvo vienas iš kunigaikščių ir kad savo kunigaikštyste 
rūpinosi, trukdė jam pasinaudoti patrijotų sąjūdžiu. Esam jau 
pastebėję, kad kurijos kova su Liudviku ilgainiui virto Prancūzų 
imperijalizmo kova su Vokietija. Prancūzijos politikai stengėsi 
įkūnyti Dubois (IV, 69) svajones, troško Arelato, Italijos, 
imperijos. Suprato pagaliau ir Liudvikas, kad taika su Avignonu 
Paryžiaus priklausė. Todėl 1337 m. susidėjo su Pilypo VI priešu 
Anglų karalium Edwardu III, su kuriuo, tiesa, nuo sena są- 
jungininkavo ir kurį rėmė Pareinio kunigaikščiai. Iš Vokietijos 
valstybių tik Čechiją ir Žemutinę Bavariją tepatraukė savo pu- 
sėn Prancūzija. Edwardas III 1338. IX aplankė savo sąjungi- 
ninką Liudviką ir Koblentzo mieste paskelbtas buvo imperijos 
vikaru šiaurinei Vokietijai. Tačiau Liudvikui sąjunga su Ed- 
wardu tebuvo tik priemonė su popiežium susitaikinti, ir ne Pran- 
cūzijos, bet Italijos žemėmis norėjo jis didinti savo imperiją (kas 
kaip tik ir darė taiką su popiežium neįvykdomą); be visa to bi- 
jojo jis kariauti su Prancūzija. "Taigi, kai, anglams sumušus 
prancūzų laivyną ties Sluysu, Pilypas VI paprašė Liudvi- 

ko tarpininkauti, Liudvikas atsimetė nuo sąjungos su Edwardu 
ir susidėjo su Pilypu. Deja, dabar ir Pilypui nepasisekė sutai- 
kinti imperatoriaus su popiežium — dėl padarytos be jo žinios 
sąjungos baisiai supyko Benediktas; o visa, ką buvo sąiunga su 
Edwardu laimėjęs, Liudvikas nieku pavertė. — 

Anglams palankūs kurfiurstai ir kiti kunigaikščiai nustojo 
gynę imperatorių nuo popiežiaus. Mainzo ir Triero arkivyskupai 
bemaną buvo taikintis su kurija. Patrijotizmas išgaravo, ir nie- 
kas nebenorėjo niekinti savo paties reikalų dėl imperijos, juo la- 
biau, kad ir Liudvikas nuolat didino savo giminės, Wittelsbachų, 
žemes, o tuo visus piktino. Jam sutinkant, ne Luxemburgai, bet 
Habsburgai gavo pagaliau Karintiją ir Krainą (1335 
m.) Tiesa, karaliaus Jono sūnus vedė Tirolio grafaitę Mar- 
garitą. Tačiau nei Margarita buvo stačioku savo vyru patenkinta, 
nei Tirolio didžiūnai, kurie greit susiuostė su Liudviku. Išvijo jie 
1341 m. Margaritos vyrą ir papiršo ją Liudviko sūnui Branden- 
burgo markgrafui Liudvikui. Pats imperatorius savo edik- 
tu paskelbė pirmąją Margaritos santuoką neįvykus ir suvesdino 
su ja savo sūnų (1342 m.), kad ir artimi giminaičiai juodu buvo. 
Tuo būdu įgijo Liudvikas Wittelsbachams Tirolį ir kelią į Ita- 
liją, bet baigtinai susivaidijo su Luxemburgais, o visus nepapras- 
tu savo elgesiu (jį, tiesa, apgynė traktatu De iurisdictio- 
ne imperatoris in causis matrimonialibus 
Occamas) prieš save sušiundė. 

Luxemburgai, Jonas ir jo sūnus Karolius, vėl tapo didžiausiais 
imperatoriaus priešais. Sumanė juodu su popiežiaus ir Pilypo VI 
pagelba nuversti Liudviką, įkalbėti kurfiurstams išrinkti jo vie- 
ton kitą. Kaip tik tuo metu, 1342. IV. 25, numirė Benediktas 
XII. „Dievo įkvėpti“, V. 7 kardinolai paskelbė jo įpėdiniu Rou- 
eno arkivyskupą Pierre Roger. „Dievo įkvėpimu“ galima 
čia labai abejoti, nes Klementas VI (1342—1352 m.) buvo 
Prancūzų karaliaus draugas ir net buvusis patarėjas. Kilniojo 
didiko sūnus, pasižymėjo jis ne šventu, bet linksmu ir prašmatniu 
gyvenimu. Per 10 savo pontifikato metų praūžė visa, kas jo pirm- 
takūnų per 26 metus sutaupyta buvo. Jo laikais Avignono dva- 
ras gaudė garsėjo visoj Europoj. Tapytojai, skulptoriai, archi- 

tektai, literatai, astrologai ir gražios ponios zirzė apie manda- 
gų, svietišką popiežių ir jo kardinolus. Nebuvo galo šventėms ir 
visokioms pramogėlėms. „Popiežius“, sakydavo Klementas, „turi 
būti savo valdinių geradaris“, ir „niekas negali atsisveikinti su 
popiežium juo nepatenkintas“. Gal būt, tas žavingas ypatybes ir 
supainiojo rinkėjai su „Dievo įkvėpimu“. Be to, Klementas buvo 
mokytas teologas, garsus oratorius ir labai lankstus politikas, kad 
ir nė manyt nemanė išsižadėti kurijos pretenzijų. Pilypo VI ir 
Karoliaus Luxemburgo (su juo susibičiuliavo Paryžiaus dvare) 
draugas būdamas, nekentė Klementas Liudviko ir jo patarėjų, 
ypačiai — jo nuomone baisiausio visų laikų eretiko — Marsili- 
jaus. 

Iš pat pradžios atgaivino jis griežtą Jono XXII politiką; įsa- 
kė kas sekmadienį anatematizuoti Liudviką bažnyčiose, vadino jį 
Dievo ir Bažnyčios priešu, nei imperatorium, nei karalium nepri- 
pažino ir sakė visą valdžią popiežiui priklausant. Piktino, žino- 
ma, Klementą ir tai, kad, Tirolį įsigijęs, grėsė Liudvikas Italijai. 
Smarkiai parašyta bule, kur išdėstė visas Liudviko kaltes, pasi- 
kvietė jį popiežius Avignonan, "Tai ne visai sutiko su anatemo- 
mis, nes kvietė Klementas Liudviką teisman, betgi įspūdį padarė. 
— Liudvikas ėmė siuntinėti pas popiežių pasiuntinius ir derėtis 
dėl susitaikinimo sąlygų; savo nuolaidumu (žinia, kad gudravo) 
patį popiežių nustebino. Ne tiek nusileido betgi Liudvikas, kiek 
Klementas reikalavo.  Nesutiko imperatorius, kad popiežius jį 
tvirtintų kitaip, nei Heinrichą VI arba kitus imperatorius. Rei- 
kalavo, kad pirmiausia pripažintų jį popiežius teisėtu karalium ir 
pasižadėtų jį imperatorium karūnuoti. Žodžiu, gynė Liudvikas 
imperijos teises. 

Kaip ir 1338 m., kreipėsi Liudvikas į luomų atstovus; klausė 
jų, ar tebenori imperijos garbę bei teises ginti. K6lne susiva- 
žiavę (1342 m.) kunigaikščiai, tikrai, užstojo imperiją. Jų pa- 
siuntiniai pareikalavo, kad popiežius tas teises viešai, savo bule 
pripažintų. "Tačiau laikė kunigaikščiai dabar jau galimu dalyku, 
kad Liudvikas personaliai atliktų popiežiaus užduotąją atgailą, 
nors tada būsiąs jis omni iure privatus ir, gal, reikė- 
sią išrinkti kitas imperatorius. Frankfurto seimas (1344. 
IX. 8) priėmė kunigaikščių pasiūlymą. Miestų atstovai karštai 
parėmė Liudviką; bet po kelių dienų ties Rense susirinkę kuni- 
gaikščiai iškėlė klausimą, ar ne geriau būtų išrinkti naujas kara- 

lius, Karolius Luxemburgas. Liudvikas — jis sutiko išsižadėti 
sosto ir atgailoti — siūlė savo sūnų Brandenburgo markgrafą 
Liudviką. — „Tu, Bavare, kuo tik nepanaikinai imperijos. Gana 
mums karalių Wittelsbachų!“. 

Taip pakito nuo 1338 m. kunigaikščių pažiūros! Popiežius 
tuo negaišdamas ir pasinaudojo. — Parašė Kė6lno arkivyskupui 
kurfiurstui, kad pats norįs gerbti bei saugoti iura vel con- 
suetudines imperii (1344. XI. 19), paskyrė Mainzui 
naują arkivyskupą popiežininką, o Liudviką vėl prakeikė (1346. 
IV. 13). — „Melste meldžiame, kad Dievas paskelbtų savo nuta- 
rimą, kad padarytų Jis gėdą bepročiui Liudvikui ir sugniužintų 
išdidųjį. .., kad atiduotų jį priešų rankosna... Tebūnie Liudvi- 
kas prakeiktas ir išeidamas, ir įeidamas. "Tesmogie jį Viešpats 
beprotybe, aklumu ir dvasios siutuliu. Tegul nutrenkia jį dan- 
gus perkūnu. Tegul ir žemėje, ir danguje degina jį Dievo ir šv. 
Petro ir Povilo pyktis, kurių Bažnyčią griauti išdrįso ir tebe- 
drįsta. Tegul visa žemė su juo kovoja, prasiskiria ir gyvą jį pra- 
ryja... Tegul visi gaivalai esti jam priešingi... Tegul jo vai- 
kai ištremti esti iš savo namų ir, jam matant, į savo žudikų ran- 
kas tepakliūva“. Pagaliau įsakė popiežius kurfiurstams, k u- 
riems tą teisę yra davęs apaštalų Sostas, 
išrinkti naują karalių (IV. 28). Skubino juos. Šiaip — pats ka- 
ralių Vokiečiams paskirsiąs. Taip ištesėjo popiežius savo paža- 
dus gerbti bei saugoti imperijos iura vel consuetudi- 
nes. 

Prieš šešias dienas (IV. 22) Avignone Karolius Luxembur- 
gas prisiekė popiežiui panaikinti, jeigu būsiąs išrinktas, Liudviko 
prieš Bažnyčią išleistuosius įstatymus, nepulti Bažnyčios žemių 
Italijoj, nežengti į tas žemes be Šv. Sosto leidimo, karūnavimo 
metu tik vieną dieną telikti Romoj, Romos Bažnyčios paskirtaisiais 
pralotais pakeisti visus priešingus jai vyskupus ir kita. Nė vie- 
nas imperatorius nebuvo dar tiek daug kurijai nusileidęs. Čechų 
karalius Jonas, Saksonijos hercogas, Mainzo, Kėlno ir Triero ar- 
kivyskupai 1346. VII. 11 ties Rense vienu balsu išrinko Karolių 
Vokiečių karalium. Iš esmės tai buvo ne rinkimai, bet popiežiaus 
įsakymo pildymas, popiežiaus provisio. Occamas kaltino 
penkis kurfiurstus išdavimu ir pajuokdavo „kunigų karalių“. 
Miestai nepripažino išrinktojo; Aacheno miestelėnai apsiginklavo 

ir neįsileido Karoliaus karūnuotis. Nepripažino jo ir daugelis 
kunigaikščių, iš jų — amžini Luxemburgų priešai Habsburgai. 
Patys rinkėjai nė kiek nepadėjo Karoliui. O jis su tėvu ir 500 
riterių tuoj nužygiavo Prancūzijon, kur šaukėsi juodu talkon Pi- 
lypas VI. Čia, ties Crėci (1346. VIII. 26), žuvo kautynėse 
Jonas, o Karolius vos ne vos paspruko. Vargais negalais XI. 26 
buvo jis Bonno mieste karūnuotas ir tuoj, ginklanešiu apsivilkęs, 
pabėgo Čechijon tėvo sosto paveldėti. Ruošėsi kariauti su Liud- 
viku, bet 1347. X. 11 staiga stabo ištiktas numirė imperatorius. 

Karolius IV, Vokietija ir rytinis 
Europos pasienis 

Staigi Liudviko Bavaro mirtis buvo visai netikėtas kurijos ir 
jos imperatoriaus, Karoliaus IV Luxemburgo (1347 
— 1378), laimėjimas. Tiesa, wittelsbachininkai išsirinko impera- 
torium pirma Anglų karalių Edwardą III, paskui (1349 m.) 
Schwarzburgo grafą Ginterį. Bet Karolius įkalbėjo Ed- 
wardui atsisakyti ir pasirašė su juo net sąjungos sutartį, o Gūn- 
terio nepavojingo priešo būta, po trijų mėnesių irgi išsižadėta ka- 
rūnos. Susitarė pagaliau Karolius ir su Habsburgais, ir net su 
Bavaro sūnumi Brandenburgo markgrafu Liudviku. ' Taigi, visi 
pripažino „kurijos samdinį ir pasiuntinį“, ir 1349. VII. 25 jis an- 
trusyk apsikarūnavo, dabar jau pačiame Aachene. Klementas VI 
laikė savo draugą paklusniu sau vasalu. Iš tikro, kantriai laukė 
Karolius, kol patvirtino rinkimus popiežius, ir tik tada apsikarū- 
navo; pakartojo savo pažadus Klementui, atidavė jam formaliai 
imperijai priklausantį Avignoną ir, rodos, prisiekė Klementui kai- 
po savo siuzerėnui. Tačiau Karolius buvo daug savarankiškesnis, 
nei kad atrodė. 

Švietėsi jis Paryžiuje, pas savo tetą ir jos vyrą Karolių IV; 
išmoko prancūzų ir lotynų kalbos (mokėjo dar vokiškai, čechiškai 
ir itališkai), tapo prancūzų kultūros žmogumi, didžiu mokslo, li- 
teratūros ir meno mėgėju, mokslininkų ir poetų draugu. Vėliau 
ir pats ėmėsi literatūros darbo: parašė autobijografiją, Šv. Vac- 
lovo gyvenimą ir keletą religinių-moralinių veikalėlių. Religin- 
gas žmogus buvo ir Bažnyčios reformatorių globėjas, bet savo 
valdžią atkakliai, kad ir atsargiai gynė nuo teokratinių kurijos 

pretenzijų. Mat, ir Klementas VI nesuprato, kad valdovo ideo- 
logija ne tiek jo asmens, kiek pačios valstybės priklauso ir kad 
pats paklusniausias Bažnyčios sūnus turėjo, imperatorium tapęs, 
jai priešintis. Anksti susidomėjo Karolius politikos teorijomis ir 
praktika. Paryžiuje bebūdamas, mėgo kalbėti politikos klausi- 
mais su daug už save senesniu Klementu VI, tada dar Fėcamp'o 
abatu; gerai susipažino su legistų kuriamąja politine Prancūzijos 
santvarka, sumanė ir savo valstybę Prancūzijos pavyzdžiu per- 
tvarkyti. Atseit, ėmė jis branginti absoliučią valdovo, Dievo vie- 
tininko, valdžią, bet žiūrėjo ir to valdovo pareigų. "Teisybę, teisę 
ir taiką laikė valstybės pagrindu. ,„,Kad ką gera nori padaryti 
valstybei“, rašė vėliau savo sūnui, „tai nekariauk“. Daug galvojo 
jis apie tai, koks turi būti valdovas ir ką turi jis daryti. Be to, 
vidutiniško, bet praktiško ir blaivaus proto žmogus buvo, suprato 
tad valdovo ir valstybės uždavinius konkrečiai. Matė, kad nega- 
lima apsaugoti tvarkos be įstatymų, be teisės kodekso, kad vals- 
tybė pirmiausia reikalinga gerų finansų. Nebuvo bailus — prirei- 
kus drąsiai kovėsi ir pavojų nevengė; bet visai nepanašėjo į rite- 
riškąjį savo tėvą: ne žygdarbių troško, nerizikavo — ramiai ir 
giliai kiekvieną savo žingsnį apsvarstydavo. Ne garbę ir garsą 
vertino — realią valdžią ir pinigą. Amžininkų nuomone nemo- 
kėjo karališkai elgtis; Vokiečių karalium tapusį ūdijo jį Klemen- 
tas VI, kad mėgsta rotušėj su miestelėnėmis šokius drožti. 
Sunkūs buvo pirmieji Karoliaus įspūdžiai — tėvo kova su 
Čechijos baronais ir su žmona, intrygos, vienišas gyvenimas be 
tėvo ir motinos; paskui, nuo 7 iki 15 metų, — Paryžius, svetimi 
žmonės. "Todėl, gal, ir pasidarė slapus bei nepatiklus — valdovui 
labai naudingos ypatybės. O kaip reikia politikuoti, išmoko jis 
iš gudriausių to meto diplomatų, italų, nes 15 metų jaunikaičiui 
pavedė karalius Jonas ne tik Luxemburgą valdyti, bet ir Italijoj 
politikuoti bei kariauti; po to, 1333 m., paskyrė jį savo vietininku 
Čechijoj ir Moravijoj. Čia ėmė Karolius vykdyti politinę savo 
programą: gaivinti karaliaus valdžią, kovoti su didikais ir tvarkyti 
Čechų bažnyčią, kurią 1344 m. išvadavo iš priklausomybės Main- 
zo arkivyskupui. Kaip ir tėvas, stengėsi jis padidinti Luxembur- 
gų valstybę; todėl pirmiausia ir norėjo tapti imperatorium, juo 
labiau, kad Wittelsbachai perdaug jau buvo įsigalėję ir nedavė 
Luxemburgams nei Brandenburgo, nei Karintijos (dėl jos 
1335 m. kariavo pats Karolius), nei Tirolio. Karoliui, rašė 

Enea Silvio Piccolomini, labiau rūpėjus Čechija, 
nei imperija. Čechijai buvęs jis tėvas, Vokietijai — patėvis, griež- 
čiau išreiškė tą mintį imperatorius Maksimilijonas. Teisybė, bet 
ir imperatorius buvo Karolius IV vienas iš geriausių. Esam jau 
matę, kad tiktai galingas kunigaikštis tegalėjo gerai imperato- 
riauti (IV, 33-—35); taigi, norint gerai imperatoriauti reikėjo di- 
dinti savo kunigaikštystė, o norint ji didinti gera buvo imperato- 
riauti. Ne tiek jau svarbu kas pirmiau rūpėjo Karoliui — Če- 
chija ar Vokietija, nes Karolius buvo realių, įvykdomųjų planų 
politikas ir nė nemanė gaivinti itališkosios savo pirmtakūnų poli- 
tikos, lygia dalia kenksmingos ir Vokietijai, ir kiekvienai Vokie- 
čių kunigaikštystei. 

Tuo, kad pirmiausia stengėsi Karolius sutvarkyti bei pra- 
plėsti savo paties valstybę, nesiskyrė jis nei nuo Liudviko Bavaro, 
nei nuo Habsburgų (Rudolfo I, Albrechto I, Maksimilijono I). 
Bet šitą Karoliaus politikos ekspansyvumą motyvavo ir politinė 
Čechų karalystės buitis, ir jos valdovų tradicijos. — Čechija užė- 
musi buvo centrinę dalį plataus ruožo, kur Europos kultūra asi- 
miliavo, pirmiausia vokietino, slavus ir susidurdavo su rytų krikš- 
čionybės kultūra. To ruožo pietuose augo įvairiatautė Austri- 
jos valstybė, o toliau į rytus driekėsi Vengrija; nuo Lie- 
tuvių skyrė Čechiją Lenkija ir Teutonų ordinas 
(IV, 17). Bet ir Čechija, pasisavinus XIV amžiuje Sileziją, 
Luzaciją ir, pagaliau, Brandenburgą (1373 m.), savo 
rėžtu atskyrė Lenkiją nuo Vokietijos, su kuria pati seniai 
jau buvo glaudžiai susijus. Anksčiau, nei Lenkijoj ir Vengrijoj, 
išmirė Čechijoj tautinė dinastija (1306 m.) ir ėmė karaliauti vo- 
kiečiai valdovai (Rudolfas Habsburgas, 1306-07, Heinrichas Ka- 
rintiškis, 1307-10, ir Jonas Luxemburgas, 1310-47), bet karalys- 
tės branduolį sudarė slavų žemės — Čechija ir Moravija, ir Lu- 
xemburgai paveldėjo Premyslų imperijalizmą arba — susydino jį 
su natūralia visų to meto valdovų tendencija. 

Rytų Europos tautų imperijalizmas reikia, mano galva, skirti 
nuo ekspansyvinės Vokiečių kunigaikščių politikos. Viena, po- 
litinė-socijalinė tųjų tautų santvarka, jų kultūra buvo, palyginti 
su centrinės Europos, labai primityvi: primityvaus, stichijinio im- 
perijalizmo dar neišnykta, ir valstybės istorijos tebebūta jos val- 
dovų istorijos. Antra, vokiečiai, išskyrus Teutonų ordino vals- 
tybę, XIII amžiuje atsisakė nuo energingos užkariaujamosios po0- 

litikos, o kolonizaciniu jų sąjūdžiu ėmė savo valstybių labui nau- 
dotis Čechų, Lenkų ir Vengrų karaliai: privilegijuodavo vokiečių 
kolonistus, žemdirbius, kalnakasius, amatninkus bei pirklius, 
steigdavo vokiečių teisės miestus bei kaimus; taigi, vokietėjo tos 
karalystės, ir nebereikėjo joms nuo Vokietijos (be to, baisiai su- 
silpnėjusios) gintis. O trečia — sydino visas minėtojo ruožo 
valstybes tai, kad daugumas gyventojų buvo slavai (ir Vengrų 
karalius XIII amžiuje vadino save rex Slavoniae:be Ven- 
grijos priklausė jam Regnum Croatiae, Slavoniae 
st Daimatiae), ir bendri, ne į vakarus — į rytus nukreip- 
tos, politikos uždaviniai. Minėtasis ruožas buvo vakarų sandora 
su rytais. 

Neilgametė Premyslo-Otakaro II valstybė (IV, 33, 35) plito 
nuo Bohemijos kalnyno iki Adriatikos. Mėgino Otakaras pasi- 
didinti ją prūsų bei lietuvių žemėmis ir prisijungti Lenkiją, kaip 
kitkart Boleslovas Chrobry (II, 96) kad buvo prijungęs prie Len- 
kijos Čechiją ir Moraviją. Bet Rudolfas Habsburgas sugriovė 
Otakaro, „imperijos vikaro žemėms į rytus nuo Reino“, valstybę. 
Vaclovas II 1300 m. karūnavosi Lenkų karalium, o Vengrų kara- 
lium apkarūnavo savo sūnų Vaclovą III (IV, 35). Jonas Luxem- 
burgas turėjo išsižadėti tų įspūdingų planų: 1935 m. sutartimi 
su Kazimieru Didžiuoju atsisakė nuo Lenkijos sosto, bet už tai 
gavo Sileziją. 

Negalėjo dėlto lenktyniuoti su Čechija nei Vengrija, nei 
Lenkija. Vengrijoj 1308 m. įsikaraliavo Karolius Ro- 
bertas (Karobertas) Anjou, bet turėjo jis kovoti su 
didikais, kariauti su Vengrija ir Serbija; be to, įsikišo į Neapolio 
karalystės reikalus. Tiesa, vedė jis Kazimiero Didžiojo seserį, ir 
1339 m. Kazimieras pripažino jo sūnų Liudviką savo įpėdiniu. 
Tačiau tik 1370 m. tapo Ludvikas Didysis (1342— 
1382) ir Lenkų karalium. Lenkija greit po Boleslovo III 
Kreivaburnio mirties (1138 m.) visai subyrėjo. Draskė ją kuni- 
gaikščiai ir įsigalėję žemvaldžiai, pralotai bei didikai, plėšė toto- 
riai (ypačiai Mažąją Lenkiją), karpė kaimynai. Pradėjo gaivinti 
jos vienybę Čechų karalius Vaclovas II (1296—1305); 
tikrai suvienijo ir sutvarkė Vladislovas Lokietek 
(1306—1333) ir jo sūnus Kazimieras Didysis (1333— 
1370). Tačiau ir jiems nepasisekė susigrąžinti Pomereli- 
jos (Pamarėlių, Pamario), kurią pasigrobė pagaliau Teutonų. 

ordinas, ir Silezijos. Tiesa, užėmė Kazimieras Raudonąją 
Rusiją ir Valuinės dalį. 

Karolius IV pradėjo politikuoti atsargiai, neskubėjo; 
didino savo karalystę gudrios diplomatijos priemonėmis, vedybo- 
mis, pirkimais. Antrajai savo žmonai, Pfalzo princesei, numirus, 
įsigijo Aukštutinio Pfalzo dalį (1353 m.) ir tuo pra- 
plėtė Čechiją iki paties Niūrnbergo. Schweidnitzo her- 
cogo įpėdinę vedęs, gavo kraičio paskutiniąsias, savo tėvo dar ne- 
pasisavintas Silezijos žemes. Sukiršino Bavarijos Wit- 
telsbachus su Liudviko Branderburgiečio sūnumi, ir pastarasis 
pripažino jį savo įpėdiniu (1363 m.). Tąja sutartimi remdamasis 
Karolius 1367 m. įsigijo Žemutinę Luzaciją, o 1373 m. 
ir patį Brandenburgą. Be to, prisiplėšė daug žemių bei 
miestų Saksonijoj ir Thūringijoj. Su Habsburgais, kaip minėta, 
susitaikino — atidavė Rudolfui IV Tirolį (1363 m.) ir pasi- 
rašė su juo sutartį (1364 m.), kuria, vienai dinastijai išmirus, an- 
troji turėjo paveldėti jos žemes. Panašią sutartį pasirašė jis ir su 
Vengrijos karalium Liudviku. "Tuo metu Liudvikas laikomas jau 
buvo Kazimiero įpėdiniu. Prisiviliojo Karolius ir patį Kazimierą 
— vedė jo anūkę, Pomerėlijos (Pamario) princesę Elzbietą. 

Visos tos žemės Karoliaus manymu turėjo būti viena nebe- 
daloma corona regni Bohemiae. Jau 1348 m. Pra- 
hos seime Karolius imperatoriškąja savo valdžia patvirtino vi- 
sas Čechijos privilegijas ir paskelbė dvi naujas. — Čechų kara- 
lius pripažintas buvo didžiausiu visos valstybės valdovu ir tei- 
sėju, jo sostas — paveldėtiniu (tik visai jo šeimai išmirus tega- 
lėjo rinktis naują karalių seimas), Moravija, Silezija, Luzacija 
(1374 m. ir Brandenburgas) — paveldėtiniais Čechų karūnos feo- 
dais. Čechijos vienybę ir teises mėgino apginti  Karolius ir kai 
kuriais Auksinės Bulės (1356 m., $ 10) punktais. Toji 
bulė sakė Čechų karalių, rex coronatus et unctus, 
esant pirmąjį kurfiurstą, o pačią Čechiją — sancti imperii 
membrum nobilius. Naują dinastiją Čechijai skiriąs ne- 
be imperatorius (kaip kad kitoms kurfiurstystėms), bet Čechijos 
seimas. Čechijos karaliaus valdiniai negalį kreiptis į imperato- 
riaus teismą (privilegium de non evocando) ir ape- 
liuoti imperatoriui (privilegium de non apellando). 
Imperatoriui numirus, Reino pfalzgrafas ir Saksonijos hercogas 
tampą imperijos regentais (provisoresimperii), bet Če- 

chija jų nepriklausanti. Norint suprasti visą tų punktų reikšmę, 
reikia turėti galvoj, kad Karoliui pasisekė neduoti kurfiursto ti- 
tulo nei Bavarijos Wittelsbachams, nei Habsburgams ir kad 1371 
m. kurfiurstai išrinko bei karūnavo Vokiečių karalium Karoliaus 
sūnų Wenzelį (Venceslovą, Vaclovą, nuo 1363 m. — Čechų 
karalių). Imperatoriaus titulas vėl tapo paveldimu, o imperija 
— Čechijos priedėliu. 

Savo karalystę plėsdamas, Karolius ją ir tvarkė. Žinoma, 
nebegalėjo jis pasigniaužti Čechijos didikų, kurie, kaip pats ra- 
šo savo autobijografijoj, jo pirmtakūnų laikais „patapo tironais 
ir nė kiek negerbė karaliaus, nes valstybę buvo pasidalinę“. Pa- 
tvirtino Karolius Čechijos ir Moravijos luomų teises, perijodiš- 
kai šaukdavo seimus arba bent didikų bei bajorų atstovus ir su 
seimo sutikimu teskelbė naujus įstatymus. Bet daug reiškė, kad 
Karolius tiksliai, juridiškai nusakė didikų teises; dar daugiau — 
kad nepaprastai padidino karūnos turtus ir karališkąją savo va!- 
džią. Išpirko jis svarbiąsias karaliaus tvirtovėles, kurios buvo ir 
valdymo bei karo apskričių centrai, paskyrė joms valdyti savo 
burgrafus ir įsteigė jose savo teismus. Išvadavo, kaip minėta, 
Čechų Bažnyčią iš Mainzo arkivyskupo valdžios ir tapo vy- 
riausiu vienuolynų žemių savininku.  Bažnyčioj susirado ir ge- 
riausius padėjėjus — Prahos arkivyskupą Arnoštą ir 
Olomouco (Olmitz) vyskupą Joną, savo kanclerį, Pe- 
trarkos draugą. Su jų pagelba sutvarkė Karolius centrines, ne 
tik Čechijos, bet ir imperijos įstaigas, padėjo pamatus biurokra- 
tinei valstybei. 

Ypačiai knietėjo Karoliui teisės santvarka; tik ja tarėsi nu- 
veiksiąs anarchiją. Jau 1348 m. bemanąs buvo apkodifikuoti Če- 
chijos teisę. Karalium tapęs, išleido Ordo iudicii terrae 
(kriminalinio proceso reglamentą) ir pavedė italų teisininkui 
Bartolommeo di Sassoferrato suredaguoti įstaty- 
mų kodeksą. Tą kodeksą, vadinamąją Maiestas Carolina, 
1355 m. pasiūlė Karolius priimti visos karalystės seimui. Bet 
pralotams bei didikams patogiau buvo gyventi ir spausti žmonės 
be jokio kodekso. Karaliaus pasiūlymui visom keturiom jie prie- 
šinosi, juo labiau, kad Maiestas Carolina didino jo val- 
džią, saugojo karūnos žemes, gynė nuo ponų žemdirbius ir t. t. 
Ponų verčiamas, Karolius turėjo savo sumanymo išsižadėti; sa- 
kė pagaliau, kad kodekso originalas neva sudegęs. Kituose kraš- 

tuose (Breslau mieste, Silezijoj, Brandenburge) pasisekė jam iš- 
leisti įstatymų rinkiniai. 

Daug padirbo Karolius ekonominei karalystės gerovei. Tie- 
sė kelius, statydino tiltus, nusakė muito mokesčius, globojo pirk- 
lius, amatninkus ir pramonininkus. Jo laikais Čechuose atsirado 
daug stiklo, dažų, cinkinių dirbinių dirbtuvių, popieriaus malūnų, 
kasyklų; padaugėjo prekybos laivų, ir Vltava tapo plaukiojama 
upe. Liepė karalius gerinti žemdirbystę, sodinti vynmedžius ir 
vaismedžius, kasti kūdras žuvims auginti. Savo veikla ragino jis 
tobulinti ūkį ir pralotus, ponus bei miestelėnus. Savo valdymo 
pradžioj nežinojo jis, kur pinigų gauti; 1373 m. sumokėjo Wit- 
telsbachams už Brandenburgą 200.000 aukso guldenų. ,,Pra- 
hos grošai“ paplito po visą Vokietiją. Padidino ir pagražino Ka- 
rolius savo sostinę Prahą; pastatė Naująjį Miestą ir sujungė 
jį ir priemiesčius su senąja Praha; perstatydino pilį (hrad 
pražsky); regalijoms ir archyvams saugoti pastatė gražų 
Karlūv tyn, sugotino katedrą. Praha tapo tikra ir visos im- 
perijos sostinė; ėmė garsėti gražiais savo pastatais, savo mado- 
mis ir kultūra, nuo 1348 m. ir savo universitetu, pirmu Vokiečių 
imperijoj. 

Jį su Klemento VI sutikimu įsteigė Karolius ad modum 
et consuetudinem studii Parisiensis, kad „ne- 
reikėtų jo karalystės žmonėms kitur duoneliauti“. Bet netrukus 
ėmė čia mokytis ir kitų kraštų žmonės, vokiečiai, vengrai, lenkai, 
lietuviai. Et facta est civitas Pragensis ex stu- 
dio huiusmodi famosa et celebris in terris 
alienis. Savo universitetu Karolius sustiprino prancūzų bei 
italų kultūros įtaką Čechijai, o netiesiog ir Vokietijai. Toji kul- 
tūra ėmė tuo pat metu plisti ir Vengrijoj, kurią valdė Neapolio 
Anjou dinastija, ir Lenkijoj, kur Kazimieras papildinėjo Pran- 
cūzijos bei Italijos universitetų mokiniais savo kunigiją, o 1364 
m. įsteigė savą universitetą Krokuvoj. Kad ir kaip prancūzų kul- 
tūrą vertino, ugdė Karolius dėlto ir jauną pačių čechų kultūrą. 
Mat, XIII amžiuje pasireiškė čechų patrijotizmas. Vyskupai, 
abatai, didikai ir bajorai, kaip ir karaliai, įkurdindavo savo že- 
mėse vokiečių kolonistus ir steigdavo jiems naujus miestus. Pas- 
kutiniųjų Premyslų dvaras buvo vienas iš kultūringiausių Vokie- 
tijoj. Vaclovas I (1230 — 1253) lenktyniavo su žymiausiais vo- 
kiečių minnesūngeriais. Daug didikų ir bajorų ėmė vadinti save 

vokiškais vardais, Vitkovičiai tapo von Rosenberg, Zai- 
cai — von Hasenburgiir t. t. Bet tie patys didikai ir ba- 
jorai nekentė vokiečių miestelėnų, kuriais mėgino remtis kara- 
"liai, ir išviso vokiečių. „Visi vokiečiai“, rašo metraštininkas Da- 
limila, „nori čechams bloga“; „pirma dedasi jie geros širdies 
esą, o įsišakniję, nebeboja mūsų žemės ir tik iš savo žemės te- 
laukia sau viešpaties“; „greičiau artojas bus geras kunigas, nei 
vokietis sąžiningas žmogus“. Mėgzdžiojo vokiečių papročius po- 
nai, bėt gynė čechų kalbą ir teisę. Neveltui buvo dirbę Čechijoj 
šv. Kirilas ir Metodijus. Bažnytinė slavų kalba padėjo augti če- 
chų literatūrai; XII — XIV amžiuje čechiškai buvo išverstas 
visas Šv. Raštas. Karoliaus IV laikais ponas Andrius Mrac- 
kij iš Dubos ir „senasis ponas iš Rosenbergo“ išleido čechiš- 
kai įstatymų rinkinius. Patrijotinis čechų sąjūdis savaime sijo 
su pasipriešinimu supasaulėjusiai bei svetima kalba krikščionybę 
skleidžiančiai Bažnyčiai ir su nevisai dar išnykusio slaviškojo 
kulto tradicijomis. Kai kur XII — XIV amžiuje Kristaus kūnas 
ir pasaulininkams tebeteikiamas buvo abiem pavidalais. Visuo- 
menė nenustojo reikalavus, kad mišios būtų laikomos, o pamoks- 
lai sakomi slavų kalba. Karalius Vratislavas prašė to Grigaliaus 
VII. Vaclovas II dažnai tam reikalui kviesdavos kunigų iš rusų 
ir iš pietų slavų. Karolius IV 1346 m. išsirūpino Avignone Kle- 
mento VI leidimą įsteigti slaviškąjį Emauso vienuolyną, 
kur pakvietė vienuolių iš Chorvatijos. Vėliau, 1391 m., įsteigta | 
buvo Prahoj Betliejaus koplyčia čechiškai pamoks- 
lams sakyti. Prahos arkivyskupo Arnošto sušauktasis sinodas 
įsakė, kad kunigai mokytų savo parapijiečius čechiškai išvers- 
tųjų Tėve mūsų, 10 Dievų įsakymų ir trumpojo apaštalų tikėjimo 
simbolio. Tiek arkivyskupas, tiek pats imperatorius globojo 
karštus pamokslininkus Konradą Waldhauserį ir 
Joną Miličą. Arkidiakonas ir kanclerio vietininkas, Miličas 
sakydavo pamokslus čechiškai. Kaip ir Konradas, baisiai puolė 
jis vienuolius, neglostė nei imperatoriaus, kurį vieną kartą viešai 
pavadino dideliu antikristu, nei popiežiaus. Pagaliau priverstas 
buvo Miličas teisintis pačiame Avignone, kur 1374 m. ir numirė. 
Jo mokinys Motiejus iš Janovo (j1394 m.) didžiame 
savo veikale (De regulis veteris et novi testa- 
menti) griežtai skyrė tikrąją krikščionybę nuo netikrosios; 
skundėsi, kad žmonės savo išmislus didžiau vertina, nei dorą ir 

meilę broliams; peikė perkarštus relikvijų bei šv. paveikslų gar- 
bintojus. Jis buvo Prahos katedros klebonas ir Paryžiaus magis- 
tras, labai mokytas žmogus. Bet visam sąjūdžiui daugiau reikš- 
mės turėjo Prahos universitetas, kur skverbėsi naujos, Paryžiu- 
je ir Oxforde skelbiamos idėjos. Vienas iš pirmųjų Prahos uni- 
versiteto studentų, Tomas Štitny ze Štitneho išlei- 
do cechiškai daug moralinių ir religinių - filosofinių veikalėlių, 
kur skleidė Jono Miličo ir, kas daug svarbiau, Wiclifo 
idėjas. 

Pats Karolius IV buvo labai palankus Bažnyčios reformato- 
riams, bet nepastebėjo, kad reformatorių sąjūdis virto erezija ir, 
su Karoliaus irgi globojamu nacijonaliu sąjūdžiu susisiedamas. 
nacijonaline - socijaline revoliucija. Taip pat nepastebėjo jis, kad 
pats griovė savo paties sustiprintąją karalystės vienybę ją, ka- 
ralystę, dalindamas. — Luxemburgo grafystę padarė jis herco- 
gyste ir atidavė savo broliui Wenzeliui (Vaclovui), Mora- 
vijos markgrafystę — kitam broliui Jonui, sūnums, Sigis- 
mundui — Brandenburgą, Jonui — Luzacijos dalį, V ac- 
lovui — kitą jos dalį, Čechiją ir Sileziją. Vaclovas buvo pa- 
skelbtas Čechijos karalium, išrinktas Vokiečių karalium ir pripa- 
žintas savo dėdžių bei brolių siuzerėnu. Bet šita formali pirme- 
nybė, žinoma, mažai ką tereiškė. — Prancūzijos karalių ir Ita- 
lijos miestų mokinys, Karolius kūrė naujo tipo valstybę (kaip 
tuo pat metu ir Kazimieras Didysis), bet turėjo kovoti su seno- 
sios politinės santvarkos tradicijomis ir dažnai — čia noroms, 
čia nenoroms, čia nesąmoningai joms nusileisdinėjo. Ir Čechijoj, 
ir Lenkijoj daug kas priklausė valdovo gabumo ir energijos: 
menki įpėdiniai galėjo greit nieku paversti visa, ką buvo padarę 
Karolius ir Kazimieras. 

Čechija remdamasis gaivino Karolius IV imperatoriaus val- 
džią Vokietijoj. Tai buvo sunkus ir ilgas darbas, juoba, kad nė 
kiek nepadėjo čia Karoliui niekinanti jį kurija. Be to, 1347—1353 
m. visoj Europoj šėlo baisusis maras, „juodoji mirtis“. 
Iš Azijos ir Aigipto prasismerkė tas maras į Genovą ir Pisą, o iš 
čia paplito po Prancūziją, Flandriją, Angliją ir Vokietiją, pasie- 
kė net Skandinaviją, Islandiją ir Groenlandiją.  Užsikrėtęs per 

tris dienas mirdavo. „Mirė žmogus net tarnų paliktas, vienui vie- 
nas; be kunigo buvo laidojamas. Tėvas nelankė savo sūnaus, nei 
sūnus — tėvo. Meilė buvo numirus, o viltis išnykus“. Avignone 
išmirta pusė gyventojų ir 7.000 namų apleista; kardinolų pabėgta; 
vieno popiežiaus tesimelsta ir su maru tekovota. Narbonnėj 5 
mėn. būvyje žūta 30.000. Prancūzija nebeteko, gal, pusės savo 
gyventojų, o išviso nusinešė maras apie 40 milijonų. Šviesuoliai 
aiškino nelaimę tuo, kad 1345 m. pasirodė danguje kometa, ar- 
ba tuo, kad Jupiteris susitiko su Saturnu Naščių žvaigždyne; bet 
daugumas sakė žydus apnuodijant šaltinius ir upes. Ėmė nelai- 
minguosius deginti, kitoniškai žudyti ir plėšti, pirma Prancūzi- 
joj, paskui Strasburge, Speyery, Wormse ir kitur Vokietijoj. 
Daugelis valdovų ir miestų nesipriešino tiems žydų persekioji- 
mams, net mielai jais naudojosi — savo kreditoriais ir skolomis 
nusikratė. Popiežius ekskomunikavo persekiotojus ir davė pa- 
bėgėliams žydams prieglaudą savo žemėse; Vokietijoj su perse- 
kiotojais kovojo Karolius IV. Tačiau sustabdė persekiojimus ne 
popiežius ar imperatorius, bet greit prasidėjusi kredito krizė, 
kuri ir privertė valdovus bei miestus pasikviesti atgal ištremtuo- 
sius žydus. Tuo pat metu, kaip ir 1260 m. (IV, 30), visur atsi- 
rado flagelantų brolijų. Eidavo jie procesijomis, plakdavo save 
ir, prireikus, žydus Avignone, Prancūzijoj, Anglijoj, Vokietijoj, 
Lenkijoj, Švedijoj; Vokietijoj smarkiai puolė kunigus, pajuok- 
davo Bažnyčią ir jos sakramentus, sakydavo Šv. Dvasią davus 
jiems, saviplakoms, kunigų valdžią. Popiežius juos ekskomuni- 
kavo (1349 m.), Paryžiaus universitetas pasmerkė, o valdovai 
greit ir žiauriai numalšino. . 

Visų pirma reikėjo Karoliui susitarti su galingiausiais Vo- 
kiečių kunigaikščiais, ne tik su Habsburgais bei Wittelsbachais 
($ 9), bet ir su trimis Pareinio kurfiurstais-arkivyskupais. 
Triero arkivyskupas Balduinas (į 1354 m.) buvo jam 
giminė, o Mainzo ir K6lno arkivyskupai kaip tik didžiai 
susilpnėjo. Visa tuo ir pasinaudojo imperatorius iš dalies savo 
paties valdžiai padidinti, iš dalies imperijai aptvarkyti. — Su- 
šauktam 1355. XI Nūrnberge seimui pasiūlė jis išspręsti 
štai kokius klausimus: 1. kas turi būti kurfiurstai , 2. kaip gali- 
ma pagerinti pinigai, 3. sumažinti muito mokesčiai ir 4. atgai- 
vinti imperijoj teisės santvarka (Landfrieden), 4 ar ne- 
reikia nusakyti, kad imperatorius turi būti renkamas kurfiurstų 

balsų daugumu? Svarbiausias klausimas buvo pastarasis, nes, jį 
išsprendus, galima buvo ateityje išvengti, kad kurfiurstų kolegija 
skirtųsi ir būtų renkami kartu du karaliai. Nesunku rados čia ir 
susikalbėti, nes kurfiurstai griežtai priešinosi tik 3 punktui (ne- 
norėjo finansinių savo privilegijų mažinti), o 2 ir 4 punktas bu- 
vo bendrai suformuluotas. Daug rekėjo dėlto Karoliui gudrauti 
ir tartis dėl pirmojo punkto. Visi pripažino, kad kurfiurstai turi 
būti 7 ir kad iš arkivyskupų kurfiursto titulas tik Mainzo, Kėlno 
ir Triero ganytojams tepriklauso. Tačiau, kam priklauso kitos 
keturios vietos, buvo nevisai aišku. Niekas neginčijo  Branden- 
burgo markgrafo, Saksonijos hercogo ir Reino pfalzgrafo teisių, 
bet dėl septintosios vietos nuo sena kovojo Čechija su Bavarija. 
Be to, Saksonija 1260 m. išsiskyrė dviem dalim — Sachsen- 
Lauenburg ir Sachsen-Wittenberg; pirmąją da- 
lį valdančioji Askanijų (Albrechto Meškos palikuonių) ša- 
ka buvo vyresnė, bet kovojo su Karolium, ir nuo Rudolfo Habs- 
burgo laikų kurfiursto titulas Wittenbergo Askanijams priklau- 
sė. Karoliaus norai sutiko čia su įsigalėjusiu papročiu. O Čechi- 
jos teisę apginti padėjo jam tai, kad Bavariją, Pfalzą ir Bran- 
denburgą valdė Wittelsbachai: dviejų vietų tai galingajai gimi- 
nei užteko. Taip ir išsprendė klausimą Niurnbergo seimas, kuris 
papildė Karoliaus pasiūlymą ir naujais punktais; 1355 m. sure- 
daguotas buvo įstatymas, 1356. I. 10 paskelbė jį Auksine 
Bule (ji turi 23 skyrius; 1356. X Metzo seimas pridėjo dar 
8) Karolius. 

Jokių principijaliai naujų normų Auksinė Bulė nekūrė, tik 
aiškino, dorojo ir teisės normomis vertė senuosius papročius. 
Bet ir tai buvo svarbu. Iš tikro, „kiekviena karalystė, kuri pati 
su savim nesutinka, neišliks“ (Mato, XII, 25), o imperijoj ėmę 
kovoti savybėj net kurfiurstai, kurie turį jai šviesti, kaip viena 
septyniažvakė žvakidė. Bulė ir nusako jų kolegijos sudėtį, jų tei- 
ses, privilegijas ir pareigas (plg. $ 9). Jie esą septyni didieji im- 
perijos kunigaikščiai, paveldėtiniai nedalytinų savo kunigaištys- 
čių valdovai. Turį jie aukščiausiąją jurisdikciją, pinigų kaldini- 
mo, muito, kasyklų ir salyklų regalijas. Kasmet turį jie rinktis 
ir drauge su imperatorium svarstyti bendrus imperijos reikalus. 
Imperatoriui numirus, Reino pfalzgrafas laikinai valdąs valsty- 
bės pietus, Saksonijos hercogas — žiemius. Kurfiurstų arkivys- 
kupų pirmininkas esąs (nebe Mainzo, bet Luxemburgų faktiškai 

priklausančio) Triero arkivyskupas, arkikancleris kairiajam Rei- 
no paupiui; po jo einą Kėlno arkivyskupas, arkikancleris Itali- 
jai ir Mainzo arkivyskupas, arkikancleris Vokietijai.  Kurfiurs- 
tams kunigaikščiams, kurie galį būti renkami imperatorium, pir- 
mininkaująs Čechų karalius ($ 9). Imperatoriui numirus, Main- 
zo arkivyskupas turįs sušaukti visus kurfiurstus į Frankfurtą 
a/M. naujojo imperatoriaus rinkti, ir ne vėliau, kaip po 3 mėn., 
kurfiurstai turį jį balsų daugumu išrinkti. Karūnuotinas jis 
Aacheno mieste. Popiežiaus „teisės“ tvirtinti išrinktąjį Bulė nė 
žodžiu nepaminėjo. Tokio jau Karoliaus būta — kur nebūtinai 
reikia ginčytis, tylėti. O kadangi tuo metu popiežius Innocenti- 
jus VI Karoliaus pagelbos šaukėsi, tai ir jis nutylėjo, tik vėl pa- 
tvirtino Klemento V bules Romani principes ir Pas- 
toralis cura ($ 3). „Kurijos samdinys ir pasiuntinys“ ty- 
lomis panaikino kurijos pretenzijas. 

Taigi, Karoliui IV knietėjo ne tik Čechijos galia, bet ir im- 
perijos nepriklausomybė bei santvarka.  Kurfiurstus pakylėda- 
mas mėgino jis paversti juos tiesioginiais imperatoriaus padėjė- 
jais, tikrais arkikancleriais, ir visų kitų kunigaikščių vadais. Deja, 
kurfiurstai ties savimi žiūrėjo, o kiti kunigaikščiai nelabai pa- 
tenkinti buvo jų įsigalėjimu, ypač išdidusis ir galingasis Habs- 
burgas Rudolfas IV (1358-65 m.). Jo giminė davus buvo 
imperijai tris valdovus (Rudolfą I, Albrechtą ir Friedrichą Gra- 
žųjį). Pats save laikė jis nemažesniu už kurfiurstus ir vadino 
Pfalz-Erzhercogu; norėjo kiek galima padidinti Aus- 
triją (net Vengriją įsigyti), ir taip, kad imperija jam padėdinė- 
tų, o jis pats jos nepriklausytų. Baisiai įgėlė jį Auksinė Bulė: 
ėmė įrodinėti, kad Romos imperatoriai, Caesaris ir Neronas, pri- 
vilegijavę buvo Austrijos valdovus net daugiau, kaip Auksinė 
Bulė kurfiurstus, o rėmė savo pretenzijas suklastotais aktais; 
reikalavo, kad Karolius juos patvirtintų. Bet Karoliaus prašomas 
Petrarka įrodė juos netikrus esant. Tik 1364 m. susitaikino su 
Karolium Rudolfas ($ 9). 

Išviso 1335—1356 m. aptvarkyti imperijos Karoliui dar ne- 
pasisekė. Mažai tereiškė, kad Auksinė Bulė draudė vasalams ir 
miestams steigti sąjungas ir kariauti su savo siuzerėnais. Pats 
Karolius turėjo tokiomis sąjungomis remtis, nes jos tebuvo vie- 
nintelė priemonė taikai saugoti. Kai kurias ėmė jis savo globon, 
kai kurias ir steigė. Taip antai, dalyvavo Frankonijos, Bavarijos, 

Švabijos ir Pareinio valdovų sąjungose. Panašių sąjungų buvo 
dar Saksonijoj, Thiiringijoj, Westfalijoj ir Brandenburge. Kiek- 
viena turėjo savo 5—15 prisiekusiųjų, teisėjų, kolegiją, kuri im- 
davo bendriems reikalams mokesčius ir prireikus sušaukdavo sa- 
jungos kariuomenę. Nepasisekė Karoliui bei kunigaikščiams 
įvykdyti ir to Auksinės Bulės nutarimo, kuriuo specijaliai drau- 
džiamos buvo miestų sąjungos. Nepatenkinti tuo, kad Ka- 
rolius apdėjo juos persunkiais mokesčiais, 14 Švabijos mies- 
tų 1376 m. susijungė. Norėjo nuo tųjų nepaprastų mokesčių ap- 
siginti ir tvirtai priešinosi tiek imperatoriaus banui, tiek jo, o 
paskui Bavarijos hercogo ir Wirtembergo grafo kariuomenei. 
Pagaliau, Švabijos Sąjunga buvo pripažinta; patys Austrijos her- 
cogai pasirašė su ja sutartį (1378 m.). 

Dar svarbesnė buvo Šveicarų Sąjunga. Šveicarija 
XIII amžiuje buvo vienas iš gausiausiai gyvenamųjų Europos 
kraštų, bet jos miestai ir kaimai priklausė keliems valdovams — 
Habsburgams, Savojos grafams ir tiesiog imperatoriui (Uri, 
Schwytz ir kt.). Miestus valdė turtingas patricijatas, bet ne 
visi kaimai miestų priklausė; laisvųjų žmonių (medžiotojų, žve- 
jų, piemenų ir žemdirbių) buvo daugiau, nei vilanų, ir daugelis 
kaimų turėjo savivaldybę. Minėtųjų valdovų, bažnyčių, vienuo- 
lynų ir kitų senjorų vogtai negalėjo pasiglemžti ne tik miestelė- 
nų, bet ir kaimiečių, kalnuose pakrikusių. Schwytzo (Švei- 
co) ir Uri žemės (Orte, vietos; prancūziškasis žodis ka n- 
tonas tik XVI amžiuje teįsigalėjo) 1291 m. pasirašė amžino- 
sios sąjungos sutartį, kuria žadėjo viena antrai visur padėdinėti 
ir tiesioginiu savo valdovu pripažinti tik imperatorių. Adoltas 
Nassaujietis 1297 m. patvirtino Uri ir Schwytzo 
laisvę, o Heinrichas VII išvadavo iš Habsburgų valdžios ir U n- 
terwaldeno žemę (Orte, kantoną). Visi trys kantonai 
1315 m. ties Morgartenu baisiai sumušė Austrijos herco- 
go Leopoldo III kariuomenę ir tuo apgynė „Šveicarijos“ 
(nuo Schwytz-Šveic vardo) nepriklausomybę; nauja, vo- 
kiškai parašyta, sutartimi patvirtino savo sąjungą. Imperijos val- 
džiai ėmė atstovauti imperatoriaus vogtas, visiems trims kanto- 
nams vienas. Netrukus, 1322 m. pasirašė su Šveicarija amžino- 
sios sąjungos sutartį Habsburgų Luzernas, o 1351 m. ir 
Zūrichas. Veltui Karolius IV užstojo Habsburgų teises ir 
1354 m. net apsiautė Zirichą. Šveicarų Sąjunga nuolat augo ir 

stiprėjo; 1370 m. Schwytz, Uri, Unterwalden, Ziricho miestas 
ir Zugo (Cugo) kantonas pasirašė vadinamąjį Pfaffen- 
brief, kuriuo saugojo savo žemių taiką ir didino valstybės 
teismų jurisdikciją. Naująjį karą su Šveicarija Austrija pralai- 
mėjo: sąjungininkai sumušė austrus ties Sempachu (1386 
m.) ir Ndfelsu (1388 m.). Austrija turėjo pripažinti „Aš- 
tuonių senųjų žemių Sąjungą“ (Eidgenossenschaitt 
von acht alten Orten — Schwytz, Unterwal- 
den, Uri, Zug, Glarus, Zūrich, Luzern, Bern). 
Miestelėnų ir kaimiečių respublika laimėjo ilgąją kovą; tebepri- 
pažino imperijos valdžią, bet tas imperijos suverenitetas greit 
pavirto grynu formalumu. 

Su imperija nekovodama, bet jos ir nepadedama, baigtinai 
susitvarkė Hansa (IV,37), XII amžiaus gale miestų sąjun- 
ga pavirtusi. Jos prekybos ašys galima schematiškai atvaizduoti 
keturiomis linijomis: viena eina nuo Loirės iki Suomių įlankos, 
kitos trys eina iš Anglijos į Kė6lną, iš Bergeno per Schoneną 
(Švedijoj), Daniją ir Liibecką - Hamburgą į Vokietiją ir iš Šve- 
dijos per Wisby ir Novgorodą į Rusiją. Tikru tos prekybos 
centru XIII amžiuje tapo Liibeckas; o XIV amžiui įpusėjus, 
nustojo pirminės savo reikšmės ir Hansos santykiai su pradėju- 
siomis 100 metų karą Prancūzija bei Anglija: Hansa suvokietėjo. 
Hansa netroško naujų teritorijų, bet rūpėjo jai bendroji preky- 
bos teisė, sutvarkytoji pinigų apyvarta, savo pirklių privilegijos 
ir pirmiausia politinė bei socijalinė Pabaltės taika. Todėl noroms 
nenoroms kišosi į Pabaltės valstybių politiką, juoba, kad jos toli 
gražu nebuvo dar susitvarkiusios. 

Maždaug iki 1340 m. Hansa sėkmingai naudojosi Dani- 
jos, Norvegijos ir Švedijos (jiedvi sujungė Mag- 
nus Smex, 1319-63 m.) suirutėmis savo pirklių privilegijoms 
padidinti. Bet karalius Magnus apkarpė Danijos karalystę ir no- 
rėjo visą ją prisijungti, o su juo sąjungininkavo Danijos kara- 
liaus priešai, Holsteino grafai ir didikai. „Daug nuostolių 
daro jie pirkliams ir jūroj, ir žemėse“, skundėsi Liibecko metraš- 
tininkas. Kadangi ir pats Magnus hansininkams nepalankus bu- 
vo, tai nenuostabu, kad Liibeckas ir kiti „vendų miestai“ padėjo 

energingam Danijos karaliui Waldemarui IV At- 
terdagui (1340-75) kariauti ir su maištininkais, ir su pačiu 
Magnumi. Tačiau Waldemaras greit rados Hansai baisesnis, nei 
visi kiti jos priešai. Mokėjo jis ilgai laukti patogios sau valandos. 
Pradžioje už gerą krūvą pinigų atsisakė nuo Magnaus pasigrob- 
tųjų žemių (Schoneno ir kt.) ir sutvarkė apirusią savo karalys- 
tę; pardavė Estiją (ji faktiškai jam ir nebepriklausė) Teu- 
tonų Ordinui. Savo dukterį Margaritą sužiedavo su Magnaus sū- 
numi, Švedijos ir Norvegijos sosto įpėdiniu. Sustiprėjęs, ėmė jis 
drąsiai ir greit veikti. Atėmė atgal Schoneną, o kai Švedų 
didikai privertė Magnų sužieduoti sūnų su Holsteino grafaite, 
užpuolė (1361 m.) Gotlando salą ir paėmė Wisby mies- 
tą. Patvirtino jis visas Wisby privilegijas, ir miestas nenustojo 
buvęs Hansos narys — tik Švedų karaliaus vietoj atsirado Danų 
karalius. Bijojo betgi visi Pabaltės miestai užkariaujamųjų Wal- 
demaro planų, spėjo, kad nori jis sumažinti Hansos galią Dani- 
jos labui ir visas tris Skandinavijos valstybes paversti viena ga- 
linga imperija. 

Taigi, nutraukė Hansa visus ryšius su Danija ir susidėjo 
prieš ją su Teutonų Ordinu ir su Magnumi; paskelbė Waldema- 
rui karą. Bet Waldemaras sumušė Liibecko burmistro Jono 
Wittenborgo vadovaujamąjį laivyną (1362 m.), privertė 
Magnaus sūnų Hakoną susituokti su Margarita, o Witten- 
borgą pasirašyti su Danija paliaubas. Libeckiečiai nukirto sa- 
vo burmistrui galvą (1363 m.), tačiau sąjunga vistiek iširo ir 
Hansa turėjo pasiduoti Waldemaro valiai: sunkiomis sąlygomis 
(Wordingborgo Taika, 1365 m.) susitaikino su Danija. 
Hansininkų privilegijos sumažinta. Dabar Danų karaliaus valdi- 
ninkai ėmė spausti ir plėšti juos sutarčių nė nepaisydami. „Be 
galo pyksta ir kremtasi pirkliai“, rašė Liibeckiečiams iš Schone- 
no jų vogtas, „sakosi tokiais mokesčiais esą apdėti, kokių nie- 
kuomet dar nebuvę; sako, kad niekam jie, pirkliai, neberūpį, kai 
deramasi dėl taikos, ir prašo jūsų dėl Dievo, kad kitaip darytu- 
te ir kad rašytute mums, kaip mums reikia su didžiomis to- 
mis nelaimėmis kovoti“. Subruzdo kuone visi Hansos miestai, 
pasiryžo gintis; o čia kaip tik staiga susmuko ir Waldemaro 
galia. 

Hakono vedybomis nepatenkintieji švedų didikai pasikvietė 
karaliauti Mecklenburgo hercogo sūnų Albrechtą, 

kuris su Holsteino grafo pagelba ir įsismerkė į Švediją (1363 m.). 
Magnus buvo nuverstas, ir jo kariuomenė sumušta (1365 m.). 
Hakonui tik Norvegija beliko, kur jis nuo 1350 m. karaliavo. Mė- 
gino pasinaudoti Švedijos suirute Waldemaras, bet negi galėjo 
Albrechtas pradėti karaliauti savo karalystės išdavimu. Čia ir 
įsikišo į kovą Hansa. — Kėlno miestan (mat, norėta ir vakarinių 
Hansos miestų pagelbos) susivažiavo 1367. XI. 19 Liibecko, Ros- 
tocko, Wismaro, Stralsundo, Kulmo, Thorno, Elbingo, Kampeno, 
Harderwijko ir Elborgo, be to — dar Hansai nepriklausančių 
Amsterdamo ir Bielio atstovai. Nutarė suruošti 41 laivo laivyną, 
kuriam turėjo vadovauti Liibecko burmistras Brunas Wa- 
rendorp, ir kariauti su Waldemaru bei Hakonu; susidėjo su 
Švedija, Mecklenburgu, Holsteinu ir su Jutlandijos didikais maiš- 
tininkais. Prieš pradėdama žygį, Hansa apskundė „labiau į ti- 
roną bei piratą, nei į karalių panašų“ Waldemarą popiežiui, impe- 
ratoriui (lai žinąs Karolius, kad Waldemaras norįs atimti imperi- 
jai Libecką; kadangi imperatorius toli gyvenąs ir negalįs apginti 
silpnos ir visų apleistos savo kaimenės, lai nepykstąs, kad miestai 
su Dievo pagelba patys save giną), Prancūzijos, Anglijos bei 
Lenkijos karaliams ir daugeliui kitų kunigaikščių. Waldemaras 
gintis negalėjo: paliko karalystę, „nieko nepersekiojamas, bet už 
savo nusikaltimus Dievo keršytojo ujamas““. 

Šįkart Hansa ir jos sąjungininkai puikiai laimėjo karą: 1368. 
V. 2. pultim paėmė Kopenhagą, paskui užkariavo Scho- 
neną, Falsterbo, Skan6r, Malmė, Lundą, 
Moeno, Laalando ir Falstero salas; privertė Ha- 
koną pasirašyti taiką. Kai 1368. IX po ilgos apsiausties pasidavė 
Hansai ir Helsingborgas, Danų karalystės Taryba nu- 
sileido (1369. XI. 30): sutiko grąžinti hansininkams visas jų pri- 
vilegijas ir 15 metų mokėti jiems duoklę; 1371. XII. 29 pasirašė 
tą Stralsundo Taiką ir Waldemaras. Hansa ne tik 
susigrąžino bei padidino savo privilegijas visoj Skandinavijoj. — 
Dabar tapo ji Sundo valdovu ir gavo tos naujosios savo galios ga- 
rantijas — svarbiąsias Sundo tvirtoves (15-ai metų) ir Danų Ta- 
rybos pasižadėjimą neberinkti, Waldemarui numirus, naujo ka- 
raliaus be jos, Hansos, sutikimo. Liūbecko metraštininkas pasa- 
koja, kad 1375 m. miestą aplankęs Karolius IV pavadinęs jo bur- 
mistrus viešpačiais (Herren), nes tas vardas nemažiau tinkąs 
Liibeckui, kaip Romai, Venecijai, Pisai ir Florencijai. 

Liibeckas vadovavo didelei miestų sąjungai, kurios teritori- 
ja XIV amžiuje driekėsi maždaug nuo Sluyso (Bruges'o) iki Nar- 
vos ir nuo Dinant'o (per Kolną, Soestą, Magdeburgą, Frank- 
furtą a/O) iki Dobrzyno-Danzigo. Bet ta sąjunga nebuvo vals- 
tybė, tik — ekonomiškai vienijo minėtąjį žemės plotą ir padėdi- 
nėjo vokiečių pirkliams, amatninkams ir žemdirbiams skverbtis į 
rytus ir į Skandinaviją. Savo prekybos reikalais tesirūpindama, 
viso to sąjūdžio nė kiek ji neorganizavo; negalėjo nei jo pamatu 
tapti, nei pati savęs ilgainiui apginti nuo sutvarkytųjų valstybių. 

Rytų kolonizavimas ir vokietinimas buvo stichijinis, tikrai 
tautinis vokiečių sąjūdis, bet visai atsiknojo jis nuo imperijos va- 
dų politikos, ir niekas nebesuprato tautinės jo reikšmės, sąmo- 
ningai jo nebetvarkė. Nevadovavo jam, tikra to žodžio prasme, 
nei imperatoriai, nei Brandenburgo markgrafai, nei Mecklenburgo 
ir Pomeranijos hercogai; visi juo tik naudojosi ir — daug daug 
-— nesąmoningai jo įtakai pasiduodavo, juo labiau, kad lengvai 
sijo jis su imperijalistinėmis valdovų tendencijomis ir pats vo- 
kiečių imperijalizmu virto (arba — primityvų ir šiurkštų, barba-. 
rišką jų imperijalizmą reikšdino). Teisino tą žiaurų imperijaliz- 
mą ir religinis motyvas, kryžiaus karo su pagonimis idėja. Taigi, 
nenuostabu, kad vokiečių avangardu tapo Teutonų Ordinas, kry- 
žiuočio ir lapės nuokarta. 

Teutonų Ordinas (IV, 17) niekuomet nebūtų taip 
praplėtęs ir sustiprinęs savo valstybės, kad nebūtų jis rėmęsis 
nuolat plaukiančiais į rytus vokiečių kolonizatoriais ir kad ne- 
būtų jo karuose su lietuviais ir lenkais dalyvavę kryžiuočiai, vo- 
kiečių riteriai ir valdovai. Visą XIV amžių atplūstantieji iš Vo- 
kietijos riteriai, o dažnai ir valdovų kariuomenės dėdavosi su Or- 
dinu kariauti su Lenkais arba žygiuoti (Reise) į stabmeldžių 
Lietuvą. Tuo pat metu visur dygo vokiečių naujakurių dvarai, 
kaimai ir miestai, kuriems Ordinas davė savivaldybę ir Liibecko 
arba Magdeburgo teisę. Nuo i233—1416 m. Prūsijoj atsirado 
apie 90 naujų miestų. Svarbiausieji iš jų (Karaliaučius-Konigs- 
berg, Braunsberg, Elbing, Kulm, Thorn, Klaipėda-Memel, o Li- 
vonijoj — Ryga, Wenden, Dorpat) dalyvavo Hansos sąjungoj. 
Ateiviai papildinėjo Ordino kariuomenę ir jo valstybės valdinin- 
kiją. Pats Ordinas buvo pastovus kariuomenės ir valdininkijos 
branduolys; auklėjosi puikių karvedžių ir diplomatų. Jis tapo 
stipriai sutvarkyta valstybe, kur ėmė klestėti ne tik materijalioji, 

bet ir dvasinė kultūra. Didžiųjų magistrų Lutherio Braun- 
schweigiečio, o ypačiai Winricho von Knie- 
prode (1351—1382) laikais Marienburgas tapo antruoju Wart- 
burgu. Tiesa, nubluko pirmykščiai idealai. Riteriai niekino savo 
pažadus: „pietaudami tik apie gražuoles ir žirgus tešnekėjo““, tai- 
kos metu pokyliavo ir su meilužėmis bovijosi. Vyskupai, bajorai 
ir miestelėnai piktinosi Ordino ir riterių savavaliavimu. ,,Užda- 
ryk duris nuo Ordino riterių“, sakydavo šiaipjau žmonės. Prū- 
sai nieko nebesakydavo: daugumas jų „dangun nuėję buvo, kad 
kankintų ten vokiečius taip, kaip jie kankino juos žemėje“. 

Pačioj XIV amžiaus pradžioj Ordinas įsigijo Pomere- 
liją (Pamarį) su Danzigu ($9). Nei Vladislovas Lo- 
kietek, nei popiežius negalėjo grąžinti jos Lenkijai, o Kazimieras 
Didysis tik Kališo Taika, kuria atsisakė nuo Pomereli- 
jos, tepabaigė ilgą ir nepaprastai žiaurų Ordino karą su Lenkija 
(1327-43 m.). Nuo to laiko Ordinas valdė visą pajūrį nuo Lebos 
upės iki Peipuso ežero, o nuo 1346 m. įsigijęs buvo dar Estiją 
iki Narvos. Tiesa, Livonijoj silpnino jo valstybę Rygos ir kitų 
vyskupų valdžia, o Novgorodo kunigaikščiui Aleksandrui pasisekė 
baigtinai sustabdyti riterių žygiai į Rusiją. 

Tasai Rusų laimėjimas nėjo sveikaton kitam Ordino priešui, 
Lietuviams. Nuo sena jau puldinėjo Lietuviai Livoniją, 
Estiją ir net Oeselio salą, žinoma, ir Rusiją. Tie Lietuvių (IV, 17) 
puolimai tapo Ordinui pavojingesni, kai suvienijo savo tautą 
Mindaugas (1226—1263 m.). Kova su juo ir privertė ties 
Šiauliais (1236 m.) lietuvių baisiai sutriuškintuosius kalavi- 
juočius susijungti su "Teutonais (1237 m.), kaip kova su rusais, 
lenkais ir vokiečiais savo rėžtu buvo privertus susivienyti pačius 
Lietuvius. Natūraliai, kaip stichija, plito Lietuviai į rytus ir į pie- 
tus; čia bendravo ir prekiavo su savo kaimynais, čia juos puldinė- 
jo, plėšė ir vergė, čia, nuo jų gindamies, susiburdavo ir valstybėjo. 
Jų ekspansija buvo tas pats primityvusis imperijalizmas, kuris ka- 
daise kūrė įspūdingas, bet neilgametes germanų valstybes ir kuris 
XIII-XIV amžiuje tebesireiškė Čechijos ir Vengrijos plėtra. 
Tiktai pavėlavo Lietuviai — susidūrė su pilna jėgų krikščioniš- 
kąja Europos kultūra ir su totorių valdžioj beaugančia rusiškąja. 

Reikėjo jiems su abiem kovoti ir arba visai nauja religija, naujos 
kultūros pradas, paskelbti, arba sukrikščionėti ir ilgainiui su viena 
iš minėtųjų kultūrų susyti, kaip besyją buvo su Europos kultūra 
Lenkai, Čechai ir Vengrai. 

Lietuvą suvienijęs, Mindaugas ėmė plėsti jaunąją savo vals- 
tybę — plėšė Novgorodo žemes, užėmė Polocką ir kuriam laikui 
Smolenską, mėgino išvyti vokiečius iš Kuršo. Tuo pats privertė 
susidėti savo priešus — Ordiną, Valuinės-Haličo ir net lietuvių 
Žemaičių kunigaikščius. Laimė, kad sąjunga rados nestipri ir 
kad Valuinę bei Haličą tebesilpnino pilietiniai karai, o nuo 
1239 m. ir totoriai. Pačioj Livonijoj Rygos arkivyskupas ir 
miestas nuolat kovojo su Ordinu ir nenorėjo, kad jis perdaug įsi- 
galėtų. Visa tuo pasinaudojo Mindaugas — nebesitikėdamas 
ginklais apsiginti, ėmė tartis su Livonijos magistru. „Atidavė“ 
Ordinui kai kurias sūduvių ir žemaičių žemes (jos faktiškai jam 
nepriklausė) ir apsikrikštijo (1251 m.), o užtai su magistro pa- 
gelba gavo iš paties popiežiaus karaliaus karūną (1253 m. apkarū- 
navo jį Kulmo vyskupas; tuo pat metu, 1253 ar 1254 m., davė po- 
piežius karūną ir Valuinės bei Haličo kunigaikščiui 
Danieliui) ir padarė Lietuvai paskirtąjį vyskupą Kipri- 
joną tiesiog popiežiaus priklausomą. Tai ištrenkė vokiečiams 
iš rankų geriausią ginklą, kryžiaus karo idėją, ir padėjo Mindau- 
gui susitaikinti su Valuinės ir Haličo kunigaikščiais (1255 m.). 
“Mindaugas pasidarė krikščioniškosios Europos valdovu, bet 
valdė iš dalies lietuvių — iš dalies rusų, iš dalies krikščionių — 
didžiąja dalimi stabmeldžių žemes. Ir jeigu lietuviams krikščio- 
nybė pirmiausia buvo amžinųjų jų priešų tikėjimas, o stabmel- 
dybė — lietuvybės simbolis, tai ir Ordinui nebe krikščionybė, bet 
valdžia ir žemės rūpėjo. Su Mindaugu susitaikinęs, Ordinas, sa- 
vaime suprantama, mėgino įvykdyti taikos sąlygas ir pasivergti 
Sūduvius bei Žemaičius, kad tolydžiu žemių plotu sujungtų Prū- 
siją su Livonija. Pajūry pasistatė Ordinas 1252 m. Klaipė- 
dos-Memelio tvirtovę, ties Nemunu — Karšovės. 
Bet Žemaičiai ties Durbės ežeru sumušė (1260 m.) 
vokiečių kariuomenę; su jais susidėjo Kuršiai bei Žiem- 
galiai, o Teutonų žemėse sukilo Prūsai. Įsikišo į tą karą 
ir Mindaugas, susidėjo su Žemaičiais ir jų kunigaikščiu Tre- 
niota; pats įsismerkė į Livoniją, o kitą kariuomenę nusiuntė į 
Prūsus. Gal būt, su karštu stabmeldžiu Treniota susidėdamas 

ir visai lietuvių stabmeldžių tautai vadovaudamas ir tikrai atsi- 
metė Mindaugas nuo krikščionybės. Atrodo, kad įmanė jis la- 
biau didinti savo karalystę rusų žemėmis, nei varyti toliau beviltį. 
karą su Ordinu. Šiaip ar taip, Treniota ir kai kurie kiti kuni- 
gaikščiai susimokė ir nužudė Mindaugą (1263 m.). 

Jam žuvus, Lietuva nesubyrėjo. Po 15 metų suiručių atgijo 
ir Mindaugo valstybė, ir jo politika. Kaip ir Mindaugas, Trai- 
denis (1270—1282) lygia dalia ir su Ordinu kovojo, ir rusų. 
žemėmis Lietuvą didino. Taip pat Mindaugo pėdomis ėjo nauja 
didžiųjų Lietuvos kunigaikščių dinastija — Liutavėras, jo 
sūnus Vytenis (1293—1316) ir Gediminas (1316— 
1341). Nuo Ordino besigindama ir jo stumiama, Lietuva plito į 
rytus, kur Gediminas prisijungė Vitebsko žemę, Bere- 
zinos bei Pripeties upyną ir Bugo aukštupį. Tuo bū- 
du didysis Lietuvos kunigaikštis nevaldė visų lietuvių, o rusų 
valdinių turėjo ne mažiau, kaip jų. Pats Gediminas vadino save 
Rex Lithvanorum et multorum Rutheno- 
rum. Valstybė nebegalėjo būti tautinė, juo labiau, kad Ordino 
puolimai tarytum vertė ją plisti į rytus ir niekas čia jos ekspansi- 
jos netrukdė: tik paties Gedimino laikais susidūrė Lietuva su Ka- 
zimiero Didžiojo Lenkija. Lietuvių valstybė buvo tautinių 
kunigaikščių padaras, bet tie kunigaikščiai noroms nenoroms va- 
dovavosi ne tautybės, bet didžiulės valstybės idėja, imperijalizmu. 
Kultūros atžvilgiu jie neišvengiamai rusėjo; negalėjo dėlto visai 
surusėti, nes patys tebebuvo lietuviai ir lietuviais rėmėsi. Kad bū- 
tų jie priėmę stačiatikių tikėjimą, tai, be abejo, būtų palengvinę 
sau rusų žemių užkariavimą ir, gal, būtų pagaliau suvieniję visą 
Rusiją, kurios valdovai patys negalėjo dar nusimesti totorių jun- 
go. Bet tam reikėjo ne tiktai su lietuvių stabmeldybe kovoti ir lie- 
tuviškumo išsižadėti. Žinojo Lietuvos kunigaikščiai, kad stačia- 
tikių tikėjimas nelabiau apgins juos nuo Ordino ir Lenkijos, 
kaip lietuvių stabmeldybė. Katalikybė buvo taikos su minė- 
tomis valstybėmis sąlyga, kaip buvo tai supratęs jau Min- 
daugas. Bet čia turėjo Lietuvos valdovai paisyti ir savo valdi- 
nių stačiatikių, rusų. Tai trukdė jiems ir katalikų tikėjimą vals- 
tybės religija padaryti. 

Valdovų ir valstybės buitis rados nepaprastai sunki. Rei- 
kėjo suvienyti ne tik įvairaus kilimo ir įvairios kalbos, bet ir 
įvairaus tikėjimo (vadinasi, kultūros) tautos. Nebegalima buvo 

nei atimti vokiečiams jų užkariautųjų žemių, t. y. sugriauti Or- 
dino ir suvienyti etninės Lietuvos, nei, nuo Ordino besiginant ir 
į rytus plintant, remtis gyventojų mažumu, lietuviais, ir ilgai lai- 
kytis stabmeldybės, kuria tik ir tebuvo pasireiškus dar potenci- 
jali jų kultūra: tarp dviejų kultūrų-tikybų įsiterpus, turėjo Lie- 
tuva su viena iš jų susyti ir vieną iš jų individualinti. Bet kuri 
Bažnyčia pripažinti? Rusų? — Ji padėtų Lietuvos valdovams 
jungtis rusų žemes, bet pati priklausė didžiųjų Rusijos kunigaikš- 
čių ir nepripažino jos popiežių prieš ją kurstomi kaimynai; pri- 
pažįstant ji nebegalima būtų susitaikinti nei su vokiečiais, nei su 
lenkais. Katalikų? — Jos nepripažino rusai stačiatikiai; Lietuvai 
katalikų, žiauriųjų jos priešų, valstybe pasidarius, sunku būtų 
glemžtis rusų žemės ir Lietuvių-Rusų imperijos idėja virstų pa- 
prasta užkariaujamąja politika, kurios viena Lietuva varyti nega- 
lėtų, nes dėl jos greit susidurtų su Lenkija ir Vengrija. Tai ir 
buvo tragiškojo istorinio Lietuvos likimo užuomazga. Žinoma, 
didieji Lietuvos kunigaikščiai taip abstrakčiai jos problematikos 
nesiaiškino: jiems politinė klausimo pusė, stichijinis Lietuvių tau- 
tos imperijalizmas, terūpėjo. Valdinių tikėjimo ir kultūros įvai- 
rumas vertė juos būti tolerantingus; bet ilgainiui vistiek reikėjo 
pasirinkti valstybei tikėjimas. 

Lietuvių stabmeldybe teisino Ordinas užkariaujamąją savo 
politiką, savo „kryžiaus karus“, vadinasi, nuolatinius, nepapras- 
tai žiaurius žygius į Lietuvą. Jam net pravartu buvo, kad lietu- 
viai ir toliau stabmeldžiautų. Kad iš esmės Ordinas kovojo su 
Lietuva nebe dėl Kristaus tikėjimo, aiškiai rodo Vytenio ir 
Gedimino santykiai su Rygos arkivyskupu ir miestu. Vy- 
tenis nuolat arba gynėsi nuo Ordino, arba į jo žemes pats bro- 
vėsi. Tačiau arkivyskupas ir Rygiečiai 1298 m. susidėjo su juo 
prieš Ordiną; net apskundė Ordiną popiežiui, kad savo grobštu- 
mu ir visokiomis skriaudomis Ordinas pats gresiąs lietuvius nuo 
krikšto. Todėl, girdi, ir Mindaugas pagaliau atsimetęs nuo krikš- 
čionių tikėjimo. Popiežius paskelbė Ordino žemėms interdiktą. 
Tą diplomatinę kova su Ordinu pradėdamas Rygos arkivyskupas 
tikėjosi apkrikštysiąs pagaliau savo sąjungininkus Lietuvius. Pa- 
lankus buvo arkivyskupo planams ir naujas Lietuvos valdovas 
Gediminas. Jo įsakymu ir jo kanceliarijoj Vilniuje parašyti 
buvo laiškai (1322-23 m.) popiežiui ir „visiems krikščionims“, 
pranciškonams bei dominykonams, Liibeckui ir kitiems Vokietijos, 

Livonijos ir Estijos miestams. Didysis Lietuvos kunigaikštis kal- 
tino Ordiną, iš dalies kartojo arkivyskupo kaltinimus, iš dalies 
smulkiau dėstė visas skriaudas, kurių buvo pridarę Lietuvai rite- 
riai. Tis, Gediminas, su krikščionimis nekovojąs; priešingai, glo- 
bojąs Dievo žodį lietuviams skelbiančius vienuolius ir jų bažny- 
čias Vilniuje bei Naugarduke. Kviečiąsis Lietuvon vokiečių 
amatninkus, pirklius bei žemdirbius ir žadąs juos bei jų tikėjimą 
globoti. Savo karus su Ordinu aiškino Gediminas tuo, kad pri- 
verstas gintis, kaip ir krikščionių karaliai kad ginąsi nuo savo 
priešų. Sutinkąs jis krikštytis ir klausyti popiežiaus, kad tik ne- 
priklausytų Ordino ir kad popiežius jį su krikščionimis sutai- 
kintų. 

Kaip tik tuo metu su Gediminu taikos bei prekybos sutartį 
pasirašę Rygiečiai, savaime suprantama, mielai skleidė tuos laiš- 
kus ir kaip įmanydami išpūsdavo Gedimino norą krikštytis. Visa 
tai buvo juk bendra Gedimino ir Rygos arkivyskupo bei miesto 
diplomatijos akcija. Jonas XXII negalėjo niekinti tokios pro- 
gos savo valdžiai padidinti ir Ordinui, Liudviką Bavarą remian- 
čiam, apsilpninti. Nusiuntė 1324 m. Rygon savo legatus su Ge- 
diminu tartis ir laišku žadėjo jam savo globą, kad apsikrikštys. 
Bet tuo tarpu Gedimino noras pakito. Mat, jo valdiniai rusai ėmė 
jam grasinti atpulsią nuo Lietuvos, jei tik pripažinsiąs popiežių, o 
Teutonai sukurstė prieš jį stabmeldžius Žemaičius, kurie grasino 
išžudyti jį ir visą jo giminę. Vilniun atvykusiems legatų pasiun- 
tiniams Gediminas pareiškė, kad jo laišką popiežiui iškraipę ver- 
tėjai ir kad jis krikštytis nė nemanęs. Ordinas ėmė skleisti pa- 
skalas, kad patys Gedimino laiškai buvę Rygiečių suklastoti, su- 
sidėjo prieš Gediminą ir Rygą su Novgorodu ir visiems užkirto 
kelią į Lietuvą. Nė nepaisė, kad legatai įsakė visiems kunigaikš- 
čiams 4 metus nekariauti su Gediminu. Rygos arkivyskupas at- 
skyrė Ordiną nuo Bažnyčios (1325 m.). Ordinas pats kariauti 
su Gediminu negalėjo ir greit pasirašė su juo 10 metų prekybos 
sutartį. 

Bet, su Livonijos žemės magistru taikindamasis, Gediminas 
nebuvo dar susitaikinęs su visu Ordinu. Nenorėjo jis atsisakyti 
ir nuo 1325 m. pasirašytos sąjungos su Ordino priešu Vladis- 
lovu Lokietekuų, už kurio sūnaus Kazimiero išleido 
savo dukterį Aldoną. "Tuo metu Vladislovas mėgino atsikariauti 
Pomereliją, ir tiek Gediminas, tiek Vengrų karalius Ka- 

rolius Robertas, Brandenburgas ir Čechija padėdinėjo 

jam kariauti su Ordinu. Tik Vladislovas pats Gediminui padėti 
negalėjo, o jo sūnus Kazimieras Didysis (1337— 
1370) labiau pasitikėjo diplomatija, nei karu, ir, Kališo Tai 
ka (1343 m.) nuo Pomerelijos atsisakęs, nukreipė akis į Valuinę 
ir Haličą, dėl kurių ir susipešė su Lietuva. 

Ordinas neišsižadėjo savo planų. Neatsitiktinai ir neveltui 
1337 m. Liudvikas Bavaras padovanojo jam visą Lietuvą. Ordi- 
nas prisistatė naujų pilių ir iš visur kvietėsi riterių kariauti su 
lietuviais ir rusais. Norėjo jis, žinoma, pasinaudoti ir po Gedi- 
mino galvos prasidėjusia Lietuvoj suirute. Mat, Gediminas išda- 
linęs buvo savo valstybę broliui ir šešiems sūnums, o jie visai ne- 
klausė besėdinčio sostinėje, Vilniuje, Jaunučio. Jaunutis 
„nebuvo narsus“; negalėjo nei apginti Valuinės ir Haličo, kuriuos 
valdė Gedimino sūnus Liubartas, nuo Kazimiero Didžiojo, 
nei apsiginti nuo vokiečių, kurie pirmiausia grėsė Kęstu- 
čio žemėms (Žemaitijai, Kauno, Gardino ir Trakų apskritims) 
ir Algirdo Polocko kunigaikštystei (ją valdė Algirdo sūnus, 
pats Algirdas — Vitebsko ir Krėvos kunigaikštystes). Kęstutis 
ir Algirdas atėmė Jaunučiui Vilnių ir, gali sakyt, pasidalino Lie- 
tuvą, nes kiti broliai jiedviem prisiekė ir rados jųdviejų priklau- 
są kunigaikščiai. Rytinę Lietuvos pusę (daugiausia rusų žemes) 
ir sostinę Vilnių pasiėmęs Algirdas patapo didžiuoju kunigaikš- 
čiu (1345—1377 m.), bet tiktai titulu tesiskyrė nuo Kęstučio, ku- 
ris be jo sutikimo galėjo perduoti valdžią savo sūnui, dalinti savo 
žemes ir t. t. Broliai visą savo amžių gyveno taikoj ir meilėj, per- 
pus dalinosi užkariaujamas žemes ir vedė bendrą politiką. Iš 
esmės buvo tai ne tiek Algirdo monarchija, kiek jo ir Kęstučio 
diarchija. Kęstutis pirmiausia gynė Lietuvą nuo vokiečių, Al- 
girdas — plėtė ją į rytus, savinos vis naujas rusų žemes. 

Čia įsigijo kuone visą Dniepro upyną (nuo aukštupio netoli 
Smolensko iki Vorkslos su Briansku, Trubčevsku, Naugardu Sie- 
versku, Černigovu ir Kijevu, o šiapus Dniepro iki Juodosios Jū- 
ros), pajūrį nuo Dniepro iki Dniestro ir dešinįjį Dniestro paupį. 
Tik Valuinės ir Haličo dalis tepasisekė atsikariauti Kazimie- 
rui Didžiajam ir jo įpėdiniui Vengrų bei Lenkų karaliui 
Liudvikui (1340-77 m.). Rusų žemės užsikariauti lengvai 
sekėsi. Algirdas negriovė esančios politinės-socijalinės santvar- 
kos, tik skyrė kunigaikščiais savo sūnus ar gimines arba net se- 

nuosius kunigaikščius darė savo vasalais. Nuveikė jis politinę 
rusų žemių anarchiją, išvadavo bei apgynė jas nuo totorių. Kaip 
ir Maskvos kunigaikščiai, tapo jis vėl susivienijančios Rusijos 
vadu, be to — totorių nepriklausomu. Lenktyniavo su Maskva ir 
dėl naujai užkariaujamų savo žemių, ir dėl Novgorodo bei Psko- 
vo. Rėmė prieš Maskvą Tvėrio kunigaikščius; 1368 m. su Tvė- 
rio ir Smolensko pagelba sumušė Maskvos kunigaikščio Dimitro 
kariuomenę ir, Dimitrui Kremliuje užsidarius, sudegino pačią 
Maskvą. Po dviejų metų vėl apsiautė Maskvą ir privertė Dimitrą 
taikintis. Iš Auksinės Ordos chano išsirūpino net didžiojo Vladi- 
miro kunigaikščio titulą, tik paties Vladimiro įsigyti negalėjo ir 
po naujo karo su Dimitru (1372 m.) atsisakė remti Tvėrio kuni- 
gaikštį. Ligi laiko Maskva apsigynė; tačiau visai dar buvo ne- 
aišku, kas suvienys Rusiją — Maskva, totorių vasalas, ar Vilnius. 

"Tai priklausė, viena, demografijos fakto (Rusijos gyventojai 
tirštėjo kaip tik apie Maskvą) ir, antra, tikėjimo, paties kultūros 
pamato. "Tikėjimo reikšmę Algirdas suprato, kaip buvo supratęs 
ir Gediminas. Gediminas stengėsi išvaduoti savo žemių stačiati- 
kius iš Rusų metropolito valdžios, kuris 1299 m. nusikraustė į 
Vladimirą, o po 25 metų — į Maskvą; 1316-17 m. Lietuvos Nau- 
garduke buvo atskiras Lietuvos metropolitas, 1337—1347 m. 
Rusų nepriklausąs Haličo metropolitas valdė ir Lietuvos stačia- 
tikių Bažnyčią. Konstantinopolio patriarchui Haličo' metropoliją 
panaikinus, Algirdas ėmė derėtis su juo dėl atskiro metropolito 
savo žemėms. Bet Lietuvos metropolitui Romanui taip ir 
nepasisekė, kad patriarchas pripažintų jį „Kijevo ir visos Rusijos 
metropolitu“. Formaliai kovą laimėjo Maskvos metropolitas 
Aleksiejus. Tačiau, kai mėgino Aleksiejus 1358 m. Kijeve 
pasirodyti, buvo Algirdo suimtas, ir vos vos iš jo nagų bepaspru- 
ko. Romanui numirus (1361 m.), po dešimties metų iškovojo 
Algirdas, kad Konstantinopolis paskyrė Lietuvai naują metropo- 
litą Kiprijoną; bet 1390 m. tapo Kiprijonas ir Maskvos me- 
tropolitu. 

Vargu ar „ugnies garbintojai“ galėjo laimėti tą kovą su di- 
džiaisiais Maskvos kunigaikščiais, valdovais stačiatikiais, — pa- 
traukti savo pusėn Rusų Bažnyčią, be kurios negalima buvo ir 
Rusų kultūrai vadovauti. Algirdas ir Kęstutis globojo savo kraš- 
to krikščionis. Algirdas smarkiai nubaudė fanatikus, kurie už- 
puolę buvo pranciškonų vienuolyną Vilniuje ir išžudę brolius. 


Abi jo žmonos buvo stačiatikės ir stačiatikiškai auklėjo vaikus. 
Rusų žemes valdantieji Gediminaičiai rusėjo ir tapo stačiatikiais. 
Tačiau, didžiuoju kunigaikščiu tapęs, Algirdas vaikų nebekrikš- 
tijo. Neišsižadėjo tėvų tikėjimo ir pats, nors buvęs, kaip rašo vie- 
nas graikų istorininkas, „mūsų dieviškosios tikybos dogmatams pa- 
lankus, noromis klausinėjo apie juos, gyrė juos, mokėsi pranašų 
ir apaštalų raštų“. Rodos, kad patys stačiatikiai nemėgino krikš- 
tyti Gediminaičių. Labiau tas darbas rūpėjo katalikams — Ka- 
zimierui Didžiajam, popiežiams, imperatoriui Karoliui IV. Popie- 
žius siūlė Lietuvos valdovui net karaliaus karūną. Kęstutis ir 
Algirdas derėjosi, bet branginosi: reikalavo, kad už tai Ordinas 
grąžintų Lietuvai žemes tarp Priegalės ir Dauguvos ir kad pats 
persikeltų į Rusijos stepes su totoriais kovoti. Be to — omnis 
Russia ad Letwinos deberet simpliciter 
pėrtinere (1358 m.). i 

Tie reikalavimai lygūs buvo atsakymui, bet aiškina mums 
politinę brolių programą. — Manyta jųdviejų susikurti galinga 
imperija, kuriai priklausytų visos lietuvių ir rusų žemės. Iš čia 
išėjo ir tikėjimo klausimo neišsprendžiamumas, ir savotiška poli- 
tinė Lietuvos santvarka, diarchija. Motyvavo juk tą diarchiją pir- 
miausia užsienių politika: Algirdas ėmėsi kovos dėl rusų žemių, 
Kęstutis — kovos su vokiečiais. 

Taigi, „karingas ir teisingas“, „ktškiusoi savo pažadus pil- 
dąs“ Kęstutis iki gyvos galvos (1382 m.) vadovavo tikrai tautinei 
Lietuvos politikai. Kaip minėta, Gediminui numirus, Ordinas 
mėgino pasinaudoti laikiniu Lietuvos nusilpimu. Kališo Taika 
(1343 m.) išvadavo jį nuo kovos su Lenkais; 1342—1346 m., pa- 
siglemžė jis Estiją; nuo 40-ųjų metų statėsi vis naujų pilių Lietu- 
vos pasieny ir tiesė naujus kelius į ją, ruošėsi įsibrauti, šaukėsi 
talkon Europos riterius bei valdovus. Daug talkininkų atsirado — 
1345 m. atvyko Prūsijon, nebekalbant apie šiaipjau riterius, apie 
200 valdovų, iš jų Tonas Luxemburgas, jo sūnus, tada dar Mora- 
vijos markgrafas, Karolius, Vengrų karalius Liudvikas ir Olandi- 
jos grafas. Bet Lietuviai netikėtai įsibrovė Livonijon ir baisiai api- 
plėšė visą kraštą, net pačios Rygos apylinkes. Tuo taip paveikė 
Teutonus ir kryžiuočius, kad jų kariuomenė atsisakė nuo pradė- 
tojo jau žygio Lietuvon ir grįžo atgal. Ordinas net apkaltino iš- 
davimu ir nuvertė savo magistrą. Svarbiau buvo, kad pakito pats 
karo būdas. — Užuot mėginęs pasivergti Lietuvą keliais smar- 

kiais smūgiais, Ordinas labiau įmanė pirma ją susilpininti nuolati- 
niu pasienio karu ir dažnais įpuoliais. Iš savo pilių vokiečiai ne- 
dideliais būriais be perstogės puldinėjo Lietuvą, degindavo kai- 
mus, plėšdavo ir žudydavo gyventojus, o lietuvių kariuomenei ar- 
tinantis, skubiai grįždavo. Sistemiškai ėmė ruošti Ordinas ir di- 
desnius žygius (Reise, $ 11). Išsiuntinėdavo žvalgus Lietu- 
vos kelių, pilių ir gyvenamųjų vietų ištirti; iš anksto sudarydavo 
žygių planus (Wegeberichte). Pagal tuos planus, kasmet 
ir net dažniau Ordino raitelių kariuomenė ir su juo susidėję sava- 
noriai kryžiuočiai iš Europos skverbėsi į Lietuvos vidurį iš anksto 
numatytosios apskrities išterioti. Kartais ir pėstininkai priplauk- 
davo Nemunu kurią vietą ir, išniokoję ją, su grobiu grįždavo. 
Nuo 1345—1382 m. Prūsijos riteriai atliko 66 tokius Reise, 
Livonijos — 30. Lietuviai, kuriems čia vadovavo Kęstutis, kar- 
tais ir Algirdo padedamas, slėpdavosi savo miškuose, medžiais 
užversdavo kelią ir puldavo su grobiu ir belaisviais grįžtančius 
vokiečius. Kaip ir vokiečiai, statėsi jie pilių, iš kurių svarbiausia 
buvo Kaunas, ir, surinkę didelę kariuomenę, patys teriodavo Or- 
dino žemes. Kęstučio laikais 31 kartą apiplėšė jie tuo būdu Prū- 
siją ir 11 kartų Livoniją. 

Visi tie „karai“ buvo labai panašūs į kryžiuočių karus su 
;muslimais rytuose, dar labiau — į ispanų karus su saracėnais. 
Tik Ispanijoj Europos ekspansija pavirtus buvo tautinių valsty- 
bių augimu bei plėtra, o Pabaltėje, kaip ir rytuose, pati Europa 
nustojo plitus. Čia ekspansijos dvasia buvo išgaravus, be to, XIV 
amžiuje visa Europa gyveno sunkią kultūros krizę. Savo valsty- 
bę ginąs ir plečiąs Ordinas nebesirėmė nei Europa, nei Vokieti- 
ja, tik — atsilikusia jau, anarchine riterija, pakariauti ir parite- 
riauti iš visur atplūstančia. Galėjo dėlto kilti abejonių, ar įvyk- 
doma Kęstučio - Algirdo programa, ar vienai stabmeldiškajai 
Lietuvai pasiseks atremti galingojo, puikiai išlavintą ir apgink- 
luotą kariuomenę turinčio Ordino puolimai. Iš tikro, 1348 m. 
Ordinas sumušė Algirdą ir Kęstutį ties Stravės upeliu, 1362 m. 
sugriovė Kauną, 1365 ir 1377 m. pasiekė Trakus ir Vilnių; Kęs- 
tučiui 1379 m. užpuolus Klaipėdą, Ordinas atkeršijo jam nauju 
žygiu ir nudriokojo visą kraštą tarp Lietuvos Brastos ir Gardi- 
no. Tiesa, abiejų valstybių sienų kuriam laikui nusistota. Tai, 
bent iš dalies, pripažinta ir Trakų sutartimi (1379 m.), kur 
Ordinas žadėjo 10 metų nebepulti Gardino ir L. Brastos žemių, 

o Kestutis ir, didžiuoju Lietuvos kunigaikščiu tapęs (1377 m.), 
Algirdo sūnus Jogaila — pietinės Ordino sienos. Bet jeigu 
neįvykdoma rados Algirdo - Kęstučio programa, tai turėjo nu- 
stoti reikšmės ir diarchijos sistema. "Tas klausimas susijęs buvo 
su kitu, daug svarbesniu — reikėjo pagaliau išspręsti, ar pasi- 
darys Lietuva rusų imperijos branduoliu, ar nauja katalikų Eu- 
ropos valstybe, kitų politinių Ordino priešų sąjungininku. 

Kazimieras Didysis pabaigė Vaclovo ir Vladislo- 
vo Lokieteko darbą: atsisakęs nuo Pomerelijos ir Silezijos, grą- 
žino Lenkijai Mazoviją (Mozūriją), Kujaviją, Do- 
brzyną ir ėmė tempti prie jos Valuinės ir Haličo že- 
mes. Ne užkariautojas, bet diplomatas ir karalystės tvarkytojas 
buvo. Čia ėmėsi jis pavyzdžiu Karolių IV ir savo svainį Vengrų 
karalių Karolių Robertą. Kaip ir jie, norėjo ne tik atgaivinti savo 
karalystės teritoriją, bet ir įsteigti stiprią centro valdžią. 

Lenkijai po Boleslavo Kreivaburnio subyrėjus, karaliaus 
valdžia visai nusmuko. Karaliai išsižadėjo savo ius ducale; 
išvadavo nuo tos teisės pirma atskirus žmones, paskui visuome- 
nės sluoksnius, kurie todėl ir ėmė virsti luomais. Valdovai apdo- 
vanodavo tuos luomus privilegijomis ir suvereniškąsias savo tei- 
ses pakeitė sutartimis su jais. Ypačiai svarbu, kad kunigaikščių 
buvo daug ir kad jie tik nominaliai tepriklausė karaliaus. Aibė 
smulkiųjų ir savybėj kovojančių kunigaikščių, savaime aišku, tu- 
rėjo nusileisdinėti besitvarkantiems luomams — pralotams ir di- 
dikams. Su jais priversti buvo kunigaikščiai tartis; jų seimeliuo- 
se (colloguia) teisė, skelbė įstatymus, išspręsdavo taikos 
ir karo klausimą. 

Pralotai (vyskupai, abatai, katedrų kanauninkai) bu- 
vo privilegijuoti žemvaldžiai, kurie beveik nepriklausė valdovo 
ir jo teismo. Nuo XIII amžiaus pačios kapitulos rinkosi vysku- 
pus. Nemažiau įsigalėjo ir didikai, „baronai“, irgi žemval- 
džiai. Jų žemes dirbo iš dalies baudžiauninkai (homines i!- 
liberi, adscripticii, servi), iš dalies pačių baronų 
įkurdinamieji laisvieji žmonės, kurie ėjo lažą ir mokėjo duoklę. 
Baronams, kaip ir pralotams, pasisekė XII — XIII amžiuje iš- 
vaduoti savo valstiečiai nuo mokesčių kunigaikščiui ir jo teismo. 

Savo žmonių atžvilgiu didiėji baronai prilygo kunigaikščiams. 
Turėjo ir savo karius; riteriai spietėsi apie galinguosius baronus. 
Riteriai, arba bajorai, nevaidino dar politinės rolės, bet tu- 
rėjo žemių, valstiečių, tam tikrą jurisdikciją ir privilegijų (ius 
militare). Be pilnateisių riterių (nobilis, miles fa- 
mosus, suprema nobilitas), arba šlėktos, buvo 
dar vadinamųjų vlodikų (sciercalca, scartabel- 
lus, medius nobilis), riteriais tapusių laisvųjų valstie- 
čių. Kaip tik šlėktos ir spietėsi apie baronus. Daug šlėktų buvo 
nuskurdę baronų giminaičiai ir didžiavosi tuo pačiu herbu ir ta 
pačia pavarde. Tokie šlėktos ėjo išvien su savo seniores ir 
globėjais. Dažnai neturtingieji šlėktos ir jų giminaičiai gyveno 
baronų dvaruose ir jiems, savo herbo vadams, tarnavo, tapo jų 
familiares. 

Pralotų, baronų ir riterių priklausė daugumas žemdir- 
bių. Vadinamieji adscripticijai negalėjo palikti pono 
dvaro, ėjo lažą, javais ir kitais produktais mokėjo ponui čyžę. 
Ponas juos valdė ir teisė. Bet XIII amžiaus gale ėmė ponai teis- 
ti ir laisvuosius savo žemdirbius (liberi); pagaliau buvo 
kuone panaikinta net jų teisė palikti pono žemę. Tačiau gynė 
kiek valstiečius žemės paprotys, ius terrestre, arba ius 
polonicum, lenkiškoji teisė, lenkiškoji todėl, kad Vokietijos 
ateivių sodžiai gyveno vokiškąja teise. 

Taigi, tuo tarpu, kai visoj Europoj kadaise ją išgelbėjęs ir 
aptvarkęs, tautines jos valstybes išugdęs feodalizmas nyko ir 
tapo tik vienu naujosios politinės - socijalinės santvarkos mo- 
mentu, Lenkuose sijo tas feodalizmas su daug primityvesnės jų 
valstybės anarchija. Lenkuose nebeturėjo feodalizmas kūrybinių 
jėgų, tebuvo tik iš svetur paimta vietinės anarchijos forma, kuri 
tą anarchiją didino ir stiprino. Tiesa, veikė Europos kultūra 
Lenkus ir kitomis nebefeodalinėmis savo tendencijomis. Čia ir 
turėjo reikšmę ateiviai iš Vokietijos. 

Vokiečių žemdirbius, amatninkus ir pirklius ėmė kviestis 
pirma bažnyčios ir vienuolynai, paskui kunigaikščiai, pagaliau ir 
kiti žemvaldžiai. Ypačiai priviso tokių ateivių po totorių puoli- 
mų. Paprastai kunigaikščiai susitardavo su kokiu vokiečių „kur- 
dintoju“, „lokatoriu“ (locator), sava privilegija duodavo 
jam tam tikrą žemių plotą būsimojo miesto ar sodžiaus gyvento- 
jams išdalinti, gyventojams — lengvatų (kurį laiką buvo jie lais- 

vi nuo mokesčių bei prievolių) ir savivaldybę. Kurdintojas tap- 
davo miesto vaitu (Vogt, wėjt) arba sodžiaus skultetu 
(Schultheiss, soltys, LV, 44) ir vokiečių teise valdė bei tei- 
sė gyventojus (miestuose su patarėjų, radcų, ir skabinų 
lawnikų, pagelba; sodžiuose be skulteto tik tawnikų 
kolegija tebuvo). Svarbesnes kriminalines bylas vaitai ir skulte- 
tai išspręsdavo drauge su ypatingais kunigaikščio teisėjais; pa- 
čius skultetus ir vaitus teisė kunigaikštis arba „dvaro teisėjas 
vokiečių teisei“ drauge su 7 skultetais arba vaitais. Skultetai ir 
vaitai turėjo eiti karan; daug jų tapo žemesnės rūšies riteriais. 
Kunigaikščių pavyzdžiu steigė vokiečių ateivių sodžius bei mies- 
tus ir pralotai bei didikai. Kunigaikščiai mielai patvirtindavo pri- 
vilegijas ir jų miestelėnams bei kaimiečiams, nes tai turtino kraš- 
tą ir didino pačios valdžios pajamas. 

"Tiek vokiečių ateivių miestai, tiek jų sodžiai ilgainiui pavei- 
kė ir lenkų miestelėnų bei kaimiečių buitį: žemvaldžiai ėmė duo- 
ti savo kaimiečiams savivaldybę ir vokiečių kaimiečių privilegi- 
jas. Išviso labai didelė buvo vokiečių ateivių įtaka ekonominiam 
ir kultūriniam Lenkų gyvenimui. Augo prekyba (svarbiausi jos 
keliai ėjo iš Vroclavo bei Krokuvos ir iš Danzigo bei Plocko į 
Lvovą, o iš čia į genoviečių kolonijas Juodojoj Jūroj; tai aiškina 
Kazimiero Didžiojo ekspansijos politiką į rytus, o vėliau Lenki- 
jos susivienijimą su Lietuva) ir amatai; miestuose atsirado švie- 
suomenės, kuri tarpininkavo Lenkų ir Vokiečių kultūrai. Pats 
turtėdamas, kraštas turtino aukštesnius visuomenės sluoksnius 
ir kunigaikščius. Miestelėnais galėjo pasiremti ir Lenkų karalys- 
tės gaivintojai. — Vaclovas Čechas ir Vladislovas Lokietek tvir- 
tindavo privilegijas visiems miestams ir tuo patraukė savo 
pusėn visus miestelėnus, darė juos valdžią remiančiu luomu ir 
savo sąjungininkais. Tą pačią reikšmę turėjo ir karalių globo- 
jami žydai, kurių daug atplūdo Lenkijon iš Vokiečių kryžiaus 
karų ir religinių persekiojimų laikais. Tačiau daugumas miestelė- 
nų buvo vokiečiai, ir, kaip ir Čechuose, mažai jiems terūpėjo tau- 
tinė kultūra ir valdžia. Kai kurias Lenkijos sritis visai jie suvo- 
kietino (Sileziją). Miestelėnai vokiečiai pasikvietė kraštan sve- 
timtautį Vaclovą. Be to, vokiečių gyvenamosios vietos ne tik 
kad naudojosi vokiečių teise — kai reikėjo išaiškinti keblus koks 
teisės klausimas, kreipėsi į savo Mutterstūdte (IV, 44), 
į Magdeburgą, Kulmą ir kt., kurie parduodavo joms savo spren- 

dimus (Urtheile). Tuo būdu ir daug pinigų Vokietijon ėjo, 
ir miestai atsiknodavo kiek nuo Lenkijos. 

Lenkijos byrėjimo laikais kiekvienoj kunigaikštystėj su- 
siformavo ir vadovaujantis pralotų bei didikų sluoksnis, ir šlėk- 
tos, ir valdininkija. Visa to negalėjo naikinti karalystės gaivinto- 
jai Vaclovas, Vladislovas ir Kazimieras. Kunigaikštystės liko, 
kaip ir buvusios, politiniais-socijaliniais vienetais, beveik val- 
stybėlėmis, communitates terrarum, kurias tebeval- 
dė senoji „žemei“ atstovaujanti valdininkija: vaivados, kaštelio- 
nai, teisėjai. Žemės valdininkų, pralotų, didikų ir šlėktų susirin- 
kimai, arba seimeliai (colloguia, wiece), spręsdavo vi- 
sus svarbesnius klausimus. Vienijant visos tos „žemės“, kara- 
liams pirmiausia reikėjo sutvarkyti bendrosios valdžios apara- 
tas. Jau Vaclovas paskyrė atskiroms žemėms savo storastas. 
Jie neišnyko ir Vladislovo laikais, o Kazimieras atidavė jiems 
valdyti karaliaus žemes, rinkti mokesčius ir karius, teisti svar- 
biąsias bylas ir išviso valdyti savo provinciją. Didesnėse provin- 
cijose jų priklausė svarbiausiuose miestuose gyveną burggrafai. 
Tuo būdu karalius ėmė žaboti kiek provincijų savivaldybę. Tai 
buvo juo lengviau, kad teoriškai karaliaus valdžia nesu- 
mažėjo. Storastas prižiūrėdavo karaliaus dvaro valdininkai — 
kancleris, maršalka, pakamarinis (iždininkas) ir kiti. 

Kazimieras Didysis pats lankydavo provincijų seimelius ir 
— apeliacijos būdu — dažnai pakeisdavo jų nutarimus. Sušauk- 
davo jis ir bendrus provincijų (vaivadysčių) atstovų susirinki- 
mus, kur skelbė naujus įstatymus. Mat, turėjo karalius valdyti 
kraštą una cum baronis nostris, su jų (žinoma, ir 
pralotų) sutikimu (consilium) bei valia (de volunta- 
te, ut visum fuit baronis). Tokiuose seimuose (Vis- 
licoj ir Petrakave, 1347 m.) apdorojo jis Lenkijos teisę, 
vadinasi, tie seimai pripažino iš anksto suredaguotus Visli- 
cos Statutą ir Didžiųjų Lenkų Statutą (1368 
m. abu tie statutai sudarė vieną kodeksą). "Tai buvo teisės pa- 
pročių bei įstatymų kodifikavimas. Taip pat Krokuvoj, Sando- 
miere, Sončoj ir Poznanėj įsteigė Kazimieras vokiečių tei- 
sės teismus; Krokuvos teismą padarė aukščiausiąja tos tei- 
sės bylų instancija, aukščiausiu bendru vokiečių 
teisės teismu Lenkuose, ir įsakė, norint teisės nor- 
mas išsiaiškinti, į jį, nebe į užsienio miestus kreiptis. 

Kantriai ir nuosekliai stiprino Kazimieras karaliaus valdžią; 
rėmėsi miestelėnais, globojo pirklius ir prekybą — tapo turtin- 
gu valdovu, mėgino, kr61 chlopkėw, prisitraukti lais- 
vuosius kaimiečius: Vislicos - Petrakavo Statutas patvirtino kai- 
miečių (kmiet) teisę palikti savo žemvaldį ir kai kurias kitas 
jų teises; sutvarkė miliciją - kariuomenę (joje, pospolite 
ruszenie, turėjo dalyvauti visi žemės savininkai, skultetai, 
vaitai ir miestelėnai). Kazimieras stengėsi neišnykusią Lenkuo- 
se karaliaus valdžios idėją padaryti kūnu ir teisės faktu. Teisi- 
ninkams ir valdininkams auklėti įsteigė 1364 m. Bolognos uni- 
versiteto pavyzdžiu Krokuvos universitetą. Didžiai 
rūpinosi švietimo reikalais. 

Lenkijos nelaimė buvo, kad Kazimieras neturėjo sūnų ir 
kad politinė Lenkijos buitis privertė jį jieškotis įpėdinio svetur. 
Mat, tebegrėsė Lenkijai pavojus iš Ordino; antra vertus, kad ir 
gavo Haličo ir Valuinės dalį, Kazimieras pasirašė betgi 1350 m. 
su savo sąjungininku Vengrijos karaliumi Liudviku sutartį, ku- 
ria tos žemės, jam, Kazimierui, numirus, turėjo būti atiduotos 
Vengrijai. Tąjį Liudviką, savo svainį, dar anksčiau (1339 m.) 
pripažino Kazimieras savo įpėdiniu. Lenkų pralotai ir didikai 
sutiko, bet už tai turėjo Liudvikas pasižadėti grąžinti Lenkijai 
Pomereliją, išorėj Lenkijos kariauti tik savo lėšomis, o pačioj 
Lenkijoj tik lenkus skirti valdininkais, nedėti lenkams naujų 
mokesčių ir saugoti visas jų teises. Šita Vyšgorodo sutar- 
tis buvo 1355 m. patvirtinta. 

Liudvikui (1370—1382) nerūpėjo Lenkijos reikalai, 
tik — savo dinastijos labas. Kadangi ir jam negimė sūnų, o 1355 
m. lenkų magnatai pripažino sostą tik jo sūnums paveldimą, tai 
dukteriai sostą atiduoti norėdamas, turėjo jis vėl jiems nusileisti. 
Košicų privilegija 1374 m. patvirtino jis visus savo pažadus, 
atleido šlėktas nuo mokesčių bei pareigų ir pažadėjo atlyginti 
kaskart, kai reikės jiems kariauti užsieny. Tąja privilegija 
Liudvikas ne tik sumažino karaliaus pajamas bei valdžią, bet ir 
šlėktas padarė vienu luomu. Liudviko įpėdiniai priversti buvo 
prašyti pralotų, magnatų ir šlėktų, kad duotų jiems subsidijas, ir 
tam reikalui ėmė šaukti vaivadysčių seimelius ir bendrus kara- 
lystės seimus. Dar daugiau įsigalėjo luomai Liudvikui numirus, 
bekaralmečio metais (1382—1384 m.) ir Liudviko dukteriai 
Jadvygai karaliaujant (1384—1386 m.). 

Popiežiai padėjo Karoliui Robcrtui (Karober- 
tui) Anjou įsikaraliauti Vengrijoj (1307-42 m.), bet 
nepasisekė popiežiams paversti Vengrijos tokia pat vasaline Šv. 
Sosto valstybe, kaip Anjoujiečių Neapolis: luomai tepripažino po- 
piežiui teisę tik tvirtinti pačių luomų išrinktąjį karalių. Karolius 
Robertas aptvardė kiek Vengrijos luomus (magnatus ir ba- 
jorus, nobiles taxati, arba ordo eguestris). Jo 
sūnus Liudvikas Didysis (1342-82 m.) teisių atžvilgiu 
sulygino magnatus su bajorais. Karolius Robertas, miestelėnais 
ir vokiečiais ateiviais remdamasis, turėjo kovoti su diduomene; 
Liudvikas apsiėjo be seimų — karaliavo su savo pralotų ir di- 
džiųjų valdininkų tarybos pagelba ir tapo absoliutinio pobūdžio 
valdovu: tiek buvo jau išaugus karaliaus valdžia, jo žemės ir pa- 
jamos. Budos (Ofeno) miestan perkraustė Liudvikas puikų 
savo dvarą, kur ėmė spiestis apie karalių vengrų magnatai bei 
bajorai ir klestėti itališkojo pobūdžio kultūra. Čia gyveno ir 
švietėsi kitų valdovų (Habsburgų, Luxemburgų, Bosnijos)  sū- 
nūs. Fiinfkircheno mieste įsteigė Liudvikas universitetą (1367 
m.). Nuostabiai greit Vengrija pavirto galinga karalyste, ir 1359 
m. atsirado politikų, norinčių įkelti Liudviką Karoliaus IV vie- 
ton. Italijoj — savo laimėjimų kovose su Venecija ir savo 
giminingumo su Neapolio valdovais dėka — buvo jis galingesnis 
už Karolių. Atrodė, kad vienas Liudvikas tegalėjo atremti turkų 
Osmanų puolimus. 

Daug padirbėjo Karolius Robertas ir Liudvikas savo kara- 
lystei sutvarkyti, pagerinti jos amatninkų bei pirklių buičiai, pa- 
didinti valdžios pajamoms. Tačiau labiau rūpėjo jiems imperija- 
listinė užsienių politika, kuri buvo valstybiniam jų darbui kenks- 
minga. Karolius Robertas pradėjo ilgąją kovą su Venecija 
ir su slavų valdovais. 
| Antroji, Asienių sukurtoji (III, 103), Bulgarų ka- 
ralystė XIII amžiaus gale suiro ir kurį laiką buvo net pavergta 
totorių. Rytų Bulgarijos valdovas tebesėdėjo savo sostinėj 
Trnovo ir tebesivadino caru; bet Vidino mieste įsivieš- 
patavo kunigaikštis Šišmanas, Moldavija ir Vala- 
chija tapo nepriklausomomis ir užkirto Bulgarams kelią į žie- 
mius, o iš pietų bei rytų puolė Bulgariją pirma Bizantija, 


O is 


paskui Serbaiir Osmanai. Kad ir atskilo nuo Serbų 
Bosnija, jų karaliai XII — XIV amžiuje praplėtė savo kara- 
lystę, susigiminiavo su Bulgarijos caru, Šišmaną pavertė savo 
vasalų ir ėmė pulti Bizantiją. Steponas Urošas IV Du- 
šanas (1336-55 m.) valdė be pačios Serbijos Bosniją, Dalma- 
tiją, Makedoniją, Thessaliją, Epirą, Etoliją — kraštą nuo Beo- 
grado iki Korinto įlankos ir nuo Adriatikos iki Maricos upės. 
Serbų metropolitą padarė jis patriarchu, pats save paskelbė „Ser- 
bijos, Albanijos, Graikijos, Bulgarijos, pajūrio ir vakarų žemių 
caru ir autokratu“; norėjo užkariauti patį Konstantinopolį. Va- 
karuose kovojo jis su Venecija ir sąjungininkavo su jos 
priešu Raguzos respublika; Dunojų gynė nuo Vengrų. 
Dušanas buvo klastingas diplomatas ir užkariautojas; bet mėgi- 
no ir sutvarkyti milžinišką savo valstybę — tiesė kelius, rūpinosi 
ekonominiu gyvėnimu bei švietimu, kūrėsi valdininkiją, savo Za- 
konniku (kodeksu) apdorojo teisę. Tačiau tuoj po jo mirties 
išėjo aikštėn greit, bet neorganiškai išaugusios valstybės silpnu- 
mas. Jo sūnaus Stepono Urošo V (1356-67 m.) laikais 
atskilo nuo Serbų Akarnanija, Thessalija, Bosnija ir Bulgarija, o 
Bizantija susigrąžino Makedoniją. Karaliaus valdžia nusmuko. 
Karalius Vukašinas tik mažą Serbijos dalį tevaldė ir žuvo 
kautynėse su turkais ties Adrianopoliu (1371 m.). Jo sūnaus 
Morkaus Karalaičio didikai karaliumi nepripažino, o 
išsirinko menką kunigaikštį Lozorių (1374 m.). Lozorius 
nebegalėjo atremti Turkų. 

Tai buvo Turkai Osmanai, kuriuos XIII amžiaus 
pradžioj mongolai išvijo iš Chorassano. Tryliktojo amžiaus gale 
Osmanai įsikūrė Frigijoj, Bizantijos pasieny, ir ėmė kas pavasaris 
brautis į imperiją bei plėšti jos žemes. Jų vadas Osmanas 
(Othmanas, 1299—1326 m.) užkariavo Brussą, kurią padarė 
savo sostinę, ir Nikomedijos bei Nikėjos aplinką; Urkhanas 
(1326-60) — Nikomediją, Nikėją, Misiją, Pergamą, Gallipolį ir 
Thrakiją iki Rodosto. Muradas (1359-89) pasivergė Philip- 
popolį ir Adrianopolį (1360-61), kur perkėlė sostinę; tuo būdu 
kuone apsiautė Konstantinopolį. Bizantijos imperatoriai veltui 
šaukėsi Europos pagelbos — Urbano V sukurstytieji kryžiaus 
žygiai (Vengrų, Bosnijiečių, Serbų, Valachų ir Savojos grafo) 
nė kiek jiems nepadėjo, ir imperatorius Jonas V pripažino 
save Murado vasalu (1374 m.). Lengvai ir greit užkariavo Mu- 

radas Bulgariją (1370-71 m.), sumušė Serbų kariuomenę ties 
Maricos upe (1371) ir pasiekė Vardaro slėnį; 1375 m. sutriuš- 
kino Lozoriaus pulkus ir jį patį padarė savo vasalu. Paskutinį 
kartą nubudo slavų patrijotizmas ir privertė Lozorių vadovauti 
susibūrusiems apie jį serbams ir Bosnijos bei Albanijos kuni- 
gaikščiams. Kossovo slėny Muradas sumušė sąjungininkus; 
pats žuvo kautynėse, kaip ir Lozorius (1389. VI. 15). Lozoriaus 
sūnus Steponas tapo paklusniu Osmanų vasalu. 

Osmanai grėsė dabar tiek visai nusmukusiai Bizantijai, tiek 
vakarų Europai. Kryžiaus karą jiems skelbdami, Urbanas V 
it Grigalius XI tikrai gynė Europos kultūrą. Jautė pavojų 
ir Liudvikas Didysis. Bizantijos imperatoriaus prašo- 
mas, 1364 m. žadėjo pulti Osmanus. Bet perdaug planų turėjo 
— stengėsi pasiglemžti Valachiją, Moldaviją, Bosniją, Serbijos 
dalį, kovojo su Venecija, kuriai atėmė Dalmatiją (1358 m.), įsi- 
kišo į dinastines Neapolio karalystės kovas, padėdinėjo Kazimie- 
rui Didžiajam kovoj su Lietuva dėl Valuinės bei Haličo, o po jo 
mirties priverstas buvo rūpintis ir pačios Lenkijos reikalais. Jis 
irgi atstovavo primityviam Europos pasienio imperijalizmui, ku- 
ris vargiai galima buvo suderinti su valstybės bei kultūros užda- 
viniais. Liudvikui mirštant, jo valstybė plito nuo Dalmatijos pa- 
jūrio iki Ordino žemių ir Lietuvos, nuo Čechijos ir Austrijos iki 
Moldavijos ir Osmanų užkariautųjų žemių. Tokia įvairiatautė 
valstybė, kaip kad ir Dušano Serbija, ilgai gyvuoti negalėjo. 
Liudvikui besūniam numirus, Vengriją paveldėjo jo duktė Ma- 
rija, Karoliaus IV sūnaus Sigismundo sužadėtinė, o Lenkai at- 
siskyrė nuo Vengrijos ir pasiskelbė karaliene kitą Liudviko duk- 
terį Tadvyga, kuri 1384. X. 14 ir buvo karūnuota Krokuvoj. 

Trylikos metų mergaitės vardu ėmė valdyti karalystę ponai, 
ypačiai Mažosios Lenkijos. Tie mažlenkiai atstovavo Kazimiero 
Didžiojo politikos tradicijoms, vadinasi, nuo Pomerelijos atsisa- 
kę, norėjo padidinti Lenkiją pietų Rusijos žemėmis ir, Baltijos 
jūros uostų nebetekę, įsiviešpatauti Įuodosios pajūry. To reikėjo 
ir Lenkijos prekybai ($ 13), ir kolonizaciniam lenkų skverbimui- 
"si į Raudonąją Rusiją bei Podoliją sutvarkyti, bet rados visai ne- 
lengva įvykdyti. Mat, Liudvikas Didysis ne prie Lenkijos, o prie 
Vengrijos prijungė Raudonąją Rusiją ir pavedė ją valdyti savo 
giminaičiui bei vietininkui VladislovuiišOpolijos. An- 
tra vertus, Valuinė, Podolija ir pačios Raudonosios Rusijos dalis 

priklausė jau Lietuvai, ir Liubartas uoliai didino savo ku- 
nigaikštystę; Lietuva atrodė Lenkijai pavojingesnis priešas, nei 
Vladislovas iš Opolijos ir Liudviko Didžiojo dukters Marijos pa- 
veldėtoji Vengrija. Turėjo politikai vadovaują mažlenkiai žiūrė- 
ti kiek ir Didžiosios Lenkijos norų, o Didžiajai Lenkijai tebegrė- 
sė pavojus iš Ordino. Didlenkiai buvo siūlę pirma lenkų sostą, 
paskui Jadvygos ranką Mazovijos (Mozūrų) kunigaikščiui Zie- 
movitui, senosios Piastų dinastijos atžalai. Tačiau, kad ir 
mėgino įsiviešpatauti Lenkijoj, kad ir įsibrovė pagaliau su ka- 
riuomene į Lenkiją, Ziemovitas buvo betgi persilpnas kunigaikš- 
tis: negalėjęs būtų ne tik grąžinti Lenkijai Pomerelijos, bet ir 
apginti Lenkijos nuo Ordino, kaip Vladislovas iš Opolijos (jis 
irgi Jadvygai piršosi) — kovoti su Lietuva. Kaip ten yr — tiek- 
tos, bet mažlenkiai ponai nesitikėjo mergaitės vardu patys su- 
valdysią prasidėjusią suirutę, nuveiksią Lietuvą bei Vengriją ir 
apsiginsią nuo Ordino. Todėl įkalbėjo Tadvygai ir jos motinai 
Elžbietai išsižadėti seniai sumanytųjų pirmosios vedybų su Aus- 
trijos princu Vilhelmu Habsburgu ir papiršo Jadvy- 
gai didijį Lietuvos kunigaikštį Jogailą; 1383 m. (?) pradėjo 
tuo klausimu su juo derėtis. 

Algirdas ir Kęstutis nayviai kiek tikėjo savo diarchijos sis- 
tema; susitarė, kad kiekvienas pats paskirs sau įpėdinį ir kad 
Algirdo sūnus gaus ir didžiojo kunigaikščio titulą: vienos val- 
stybės idėja nebuvo dar nusmelkusi vienos, hierarchiškai sutvar- 
kytos valstybę valdančiosios šeimos idilijos. Taigi, Algirdas, 
prieš mirdamas, paskyrė, o Kęstutis tuoj (1377 m.) pri- 
pažino didžiuoju Lietuvos kunigaikščiu penktąjį Algirdo sūnų 
Jogailą; Kęstučio žemės bei valdžia turėjo atitekti Jogailos 
brolėnui ir draugui Vytautui. Tačiau vyresnieji Jogailos 
broliai, surusėję stačiatikiai, ypač Polocko kunigaikštis A n- 
drius, nepatenkinti buvo tėvo nutarimu ir norėdami Jogailą 
nuversti, susidėjo su Livonijos magistru ir su didžiuoju Maskvos 
kunigaikščiu Dimitru. Nuo Maskvos gindamasis, Jogaila su- 
sijungė su Totorių chanu Mamajumi (1379-80 m.); tik, lie- 
tuvių kariuomenės nesulaukęs, Mamajus Kulikovo laukuose 
užpuolė rusus ir buvo sumuštas. Maskvos karas su totoriais neįga- 
lino jos tinkamai padėti Jogailos priešams, ir netrukus visi 
Algirdaičiai jį pripažino. Tas Algirdaičių susitaikinimas nemaža 
reikšmės turėjo. Mat, didžiuoju kunigaikščiu tapęs, Jogaila ėmė 

ir savo broliams, Algirdo šeimai, vadovauti, o toji šeima neno- 
rėjo dalintis valdžios su senuoju Kęstučiu ir visur sekti jo pata- 
rimais, dar mažiau — nusilenkti brolėnui, jaunikaičiui Vytautui. 
Valdingoji Algirdo našlė stačiatikė Julijona turėjo didelę 
įtaką savo sūnaus politikai. O toji Vilniaus dvaro politika skyrė- 
si nuo Algirdo-Kęstučio programos. 

Iš tikro, sukilusiųjų Algirdaičių sąjunga su Maskva ir Mas- 
kvos reikšmę staiga pakėlęs Kulikovo laimėjimas verste vertė 
abejoti, ar viena Lietuva, be to — su Ordinu kovojanti, begali 
ir toliau sėkmingai su Maskva lenktyniauti. Norint Algirdo už- 
kariautosios rusų žemės apginti, reikėjo, Vilniaus politikų nuo- 
mone, susitaikinti su Ordinu, su kuriuo iš paskutiniosios tebeka- 
riavo Kęstutis, ir, gal, priimti krikštą. Kęstučiui puolant Klai- 
pėdą (1379 m.), Jogaila nusiuntė savo brolį tartis su Teutonų 
Ordinu, su imperatorium Vaclovu ir su jo broliu Vengrų 
karaliumi Sigismundu; 1379. IX. 29 drauge su Kęstučiu 
pasirašė jis su Ordinu paliaubų sutartį, kuri 10-ai metų davė tai- 
ką Ordino ir rusų gyvenamųjų Lietuvos sričių (tik mažą jų dalį 
valdė Kęstutis) pasieniui ($ 12), 1380. II. 27, jau vienas, be dė- 
dės, papildė ją panašia sutartimi su Livonijos magistru, o 1380. 
V. 31 Dovydiškiuose pasirašė su Ordinu slaptąją sutar- 
ti. Jaja žadėjo nebepadėdinėti Kęstučiui karuose su Ordinu, va- 
dinasi, dėl rytinės Algirdo programos atsisakė nuo tautinės jo 
ir Kęstučio politikos. 

Rodos, kad Vytautas čia Jogailai pritarė. Bet Kęstutis suži- 
nojo Jogailos išdavimą (gal, norinčio jį su Jogaila suvaidyti ir 
pilietiniu karu pasinaudoti Ordino buvo įspėtas), atėmė Jogailai 
Vilnių ir pats patapo didžiuoju kunigaikščiu (1381 m.). Tik ne- 
pasisekė senajam lietuvybės didvyriui įsiviešpatauti: Algirdaičių 
ir kitų savo šalininkų remiamas, Jogaila vėl užėmė Vilnių ir vy- 
liumi paėmė nelaisvėn Kęstutį ir Vytautą (1382 m.). Kestutis 
žuvo Krėvos pilies kalėjime; Vytautas paspruko ir greit atsidū- 
rė pas Teutonus, kurių prašė grąžinti jam, Vytautui, tėviškę. Or- 
dinas padėjo Jogailai nuveikti Kęstutį, bet dabar mielai priėmė 
pabėgėlį kunigaikštį. Nenuostabu — apsikrikštijęs Vytautas „ati- 
davė“ Ordinui Žemaičius iki Nevėžio ir Užnemunę iki Rumšiš- 
kės, o savo dar neatgautą tėviškę gavo iš Ordino per feodą, pasi- 
darė Ordino vasalu; antrą vertus, Vytautu Jogailą gąsdindamas, 
galėjo Ordinas daugiau išsiderėti ir iš paties Togailos. Iš tikro, 


— 28 2 


1382. X. 31 ĮTogaila savo paties, motinos ir brolių vardu „atidavė“ 
Ordinui Žemaičius iki Dubysos, pasižadėjo geruoju gyventi su Or- 
dinu, be Ordino sutikimo nebepradėti jokių karų ir po kelerių metų 
apsikrikštyti. Atrodė, kad Ordinas ilgąją kovą su Lietuva laimėjo 
ir greit padarys ją vasaline savo valstybe. Bet pačią paskutinę 
valandą išgelbėjo Lietuvą Togaila savo vedybomis su Jadvyga. 

Kaip minėta, 1383 m. prasidėjo Lenkijos ponų derybos su 
Jogaila. Tačiau ėdė jos daug laiko, o 1382 m. sutarties Jogailai 
nepatvirtinus, Vytautas su Ordino pagelba įsibrovė į Lietuvą ir 
ėmė grąžintis tėviškę (1383 m. rudenį). Noroms nenoroms rei- 
kėjo Jogailai taikintis su Vytautu, kuris pagaliau pasidavė įkal- 
bamas. Ordino magistras 1384. VI. 14 viešai paskelbė Vytautą 
savo vasalu, o rudens metu abu brolėnai susijungė ir pradėjo ko- 
vą su Teutonais. Jogaila grąžino Vytautui visas, išskyrus Tra- 
kus, Kęstučio žemes, kad ir ne visą Kęstučio valdžią: Vytautas 
priklausė Jogailos, kaip ir kiti Lietuvos kunigaikščiai. Dabar Jo- 
gaila galėjo ramiai sau važiuoti Krokuvon krikštytis (1386. II. 
15 — gavo Vladislovo vardą), tuoktis su Jadvyga (II. 
18) ir karūnuotis Lenkų karalium (III. 4). 

Lietuvos unija su Lenkija abiem valstybėms lygiai reikalin- 
ga atrodė. Bet daug už lietuvius kultūringesni ir gudresni lenkai 
mokėjo geriau ją savo labui panaudoti. Jie laikė save katalikybę 
priimančių stabmeldžių lietuvių, jų nuomone — barbarų, bei jų 
valdovo Lenkijos karaliaus užkūrio geradariais ir stengėsi pa- 
prastai inkorporuoti bei sulenkinti Lietuvą. Jie išsirinko Jogailą 
savo viespačiu bei karalium (pro domino ac rege... 
Poloniae praeelegimus et assumpsimus, in 
regem et dominum suscepimus), bet, savo teisę 
rinkti karalių saugodami, Lenkijos ponai nė žodžiu nepaminėjo 
(neteigė, bet ir neneigė) Jogailos ir Jadvygos vaikų teisės pavel- 
dėti sostą. Tai buvo labai pavojingas Lietuvai gudriųjų diploma- 
tų surašytosios sutarties neaiškumas. Mat, Krėvos sutartimi 
(1385. VIII. 14) Jogaila pasižadėjo ne tik atgauti visas žemes, 
kurių nebetekus buvo Lenkija, bet ir „savo Lietuvos ir Rusijos 
žemes amžinai pridėti prie Lenkų karalystės karūnos 
žemių“, terras suas Latvaniae et Russiae coro- 
nae Regni Poloniae perpetuo applicare. Lie- 
tuvos kunigaikščiai prisiekė Lenkijos karaliui bei didžiajam Lie- 
tuvos ir Rusijos kunigaikščiui, o be to dar Jadvygai ir Lenkijai. 

Žinoma, tai nereiškė, kaip tebetvirtina lenkų istorininkai, kad Lie- 
tuva nustojo buvus valstybė ir pavirto Lenkijos provincija, buvo 
Lenkijos įsikorporuota. (Patys Krėvos akto autoriai kalbėjo čia 
ne apie Lenkiją, bet pavartojo, gal — Karoliaus Luxemburgo pa- 
vyzdžiu, $ 9, bendresnį terminą — corona Regni Polo- 
niae. Tai „karūnai“ galėjo priklausyti ir pati Lenkija, ir kitos 
jos nepriklausančios žemės, kaip kad šv. Vaclovo (Čechijos) ka- 
rūnai priklausė Moravija, Brandenburgas, Luxemburgas ir kt.). 
Tiesa, lenkai ėmė kištis į Lietuvos reikalus, bet formaliai Didžio- 
ji Lietuvos Kunigaikštystė tapo tiktai vasaline Lenkų karaliaus 
valstybe, vasalu, o Jogaila tebevaldė ją ne tik kaipo Lenkų kara- 
lius, bet ir kaipo didysis jos kunigaikštis. 

Tiektos, Lietuva išsprendė savo likimą ir tapo katalikiš- 
kosios vakarų kultūros valstybe. Algirdo kova su Maskva dėl 
Rusijos pavirto Lenkijos-Lietuvos (ir išviso vakarų Europos) 
kova su Rusija. Užtai nustojo principijalios, idėjinės savo reikš- 
mės Ordino kova su Lietuva, dviejų krikščioniškųjų Europos 
valstybių kova pavirtusi, ir tą kovą turėjo laimėti Lenkija-Lie- 
tuva. Lenkija-Lietuva įsigalėjo rytiniame Europos pasieny: 
nebegrėsė jai pavojus iš Čechijos ir Vengrijos; Vengrija skyrė 
ir tuo gynė ją nuo Osmanų. 

Karolius IV aptvarkė kiek Vokiečių imperiją. Visai betgi 
nustojo toji imperija idėjinės ir politinės savo reikšmės: nė kiek 
nebevienijo Europos ir faktiškai nebeteko Italijos. Kovose su po- 
piežiais ir dėl Italijos atsisakė ji nuo tautinių savo uždavinių ir 
suiro, pavirto nuolat tarpusavy kovojančių valstybių sąjunga; o 
tos valstybės periferijoje iš dalies nevisai vokiškos buvo ir ma- 
žai kuo tesiskyrė nuo tokių karalysčių, kaip Vengrija ar Lenki- 
ja, juoba, kad ir jų valdovai teoriškai pripažino imperatoriaus 
pirmenybę, nors ne jo valdžią. Atsilikusiems Europos Rytams in- 
ternacijonali imperijos, krikščionių vienovės, idėja daugiau reikš- 
mės turėjo, nei kad Prancūzijai ar Anglijai. Vokiečių imperija 
jungė kultūrinį Europos branduolį su Europos pasieniu ir jiems 
tarpininkavo. . 

Europos pasienis buvo sritis, kur jos kultūra susidurdavo su 
kitų kultūrų tautomis, gynėsi nuo jų arba jas puolė ir asimiliavo, 

europino. Pirmučiausia to asimiliavimo, europinimo, priemonė ir 
forma, tai tautų valstybinimas, čia tiesioginis (kur Europos val- 
dovas tąsias tautas pasivergdavo), čia netiesioginis (kur jos, nuo 
Europos besigindamos, pačios valstybėjo ir ilgainiui europėjo). 
Todėl ir natūralu, kad Europos pasieny taip greit mezgėsi bei au- 
go, o paskui greit ir žuvo galingos, bent didžiulės valstybės. Bet ir 
Vokiečių imperijos — nekartą esam jau pastebėję — negalima 
laikyti tikrajai, romaniškai Europai atstovaujant. Vokietija tu- 
rėjo savos, germaniškosios kultūros pradus, tik aiškiai to nema- 
tė: tik ką kultūriškai-vokiškai augti pradėjus, tuoj imdavo tą 
augimą romaninti. Spengleriškai sakant, jos kultūros augimas 
buvo „pseudomorfozas“. Neaiškų potencijaliosios savo kultūros 
jautimą vokiečiai pirmiausia politine savo ideologija, imperijaliz- 
mu ir ekspansija į rytus reiškė. O toji ekspansija buvo ir natū- 
ralus, stichijinis vokiečių tautos sąjūdis, kurio reikšmė seniai jau 
tapo nebesuprantama imperijos vadams. 

Vokiečiai, kur tik galėjo, barbariškai, žiauriai naikino užka- 
riaujamų žemių kultūrą ir gyventojus; kur negalėjo — iš lėto ir 
nuosekliai juos vokietino, tuo netiesiog europino. Tačiau XIV 
amžiuje romaniškoji Europos kultūra buvo jau ir tiesiog Euro- 
pos pasienį beveikianti. Užteks paminėjus Karolius IV Čechijoj, 
Karolius Robertas ir Liudvikas Didysis Vengrijoj ir Lenkijoj, 
Kazimieras Didysis Lenkijoj. Tąja tiesiogine romaniškosios kul- 
tūros įtaka bent iš dalies reikia aiškinti, kad vokiečių Reforma- 
cija nenuveikė katalikybės nei Čechijoj, nei Vengrijoj, nei Len- 
kijoj. Paminėtina ir tai, kad Europos krikščionių vienovei atsto- 
vavo Europos pasieny ne tik Vokiečių, imperatoriai, bet ir 
Avignono bei Romos popiežiai. 

Užuot gynęs Vengriją ir Europą nuo Osmanų, Liudvikas 
Didysis ($ 14) įsikišo į painią Italijos politiką ir ne tik kovojo 
su Venecija dėl Dalmatijos (dėl Adriatikos pajūrio), bet 
mėgino užsidėti ir Neapolio karūną. Iki gyvos galvos Ro- 
bertas Išmintingasis ir jo karalystė buvo popiežių ramstis Itali- 
joj. Robertas vadovavo guelfams ir kovai su imperatoriais; Ro- 
mai skyrė savo prosenatorius. "Tačiau vienas po kito išmirė jo 
sūnūs, Kalabrijos dukas Karolius, ir abu jo broliai, Ta- 
rento ir Durazzo dukai; tik dvi anūkės,, Ona (Gio- 
vanna) ir Marija, teliko. Robertas sutuokė Oną su savo 
giminaičio Liudviko Didžiojo broliu Andriumi ir paskyrė 
ją savo įpėdine. Bet Onai (1341-81 m.), seneliui numirus, tebu- 
vo sukakę tik 17 metu, o savo vyru tiek ji pasibjaurėjo, kad ne- 
sutiko nė valdžios su juo dalintis. Paveikė jaunąją karalienę ir 
jos tetų intrygos. Popiežius Klementas VI turėjo pagaliau pa- 
skirti „Sicilijos karalystės vikaru, globėju ir valdytoju kardino- 
I) Aimeriką, kuris ištisus metus valdė nepilnametės Onos 
karalystę. Kadangi Vengrų karalius buvo labai nepatenkintas 
Onos elgimusi su vyru ir reikalavo, kad būtų jis pagaliau karū- 
nuotas, popiežius privertė Oną su tuo sutikti. Karalienė paskyrė 
karūnuojamą dieną, bet — prieš dvi dienas Andrius nežinia ko 
buvo nužudytas (1345 m.). Visi kaltino tuo pačią Oną. Neapolio 
liaudis reikalavo „išdavikų ir ištvirkusios karalienės mirties“. 
Liaudis nuraminti buvo nesunku, bet nesidavė įkalbamas Liud- 
vikas, kuris norėjo pats pasigriebti Neapolio karūną. Keistokai 
čia elgėsi Ona: pirma panoro ištekėti už vieno savo brolėno, pas- 
kui ištekėjo už kito — už Tarento duko Liudviko (1347 

m.). Vengrų karalius 1348. I įsibrovė į karalystę ir pareikalavo, 
kad popiežius teistų Avignonan pasprukusią Oną, o jį, Liudvi- 
ką, investintų Neapolio karalyste. Bet greit prieš Liudviką su- 
kilo karalystės baronai, o karalienė Avignone pasiteisino, pardavė 
popiežiui patį Avignoną ir 1348. VIII išlipo Neapoly. Vengrų ka- 
riuomenė priversta buvo pasitraukti, ir po naujo nesėkmingo žy- 
gio prieš Oną Liudvikas su ja susitaikino (1352 m.). Popiežiaus 
legatas karūnavo Oną karaliene, jos vyrą Liudviką — karalium 
(1353 m.). Tačiau karalystė nenurimo. Onos giminės pradėjo su 
ja kariauti; Liudvikas Tarentietis numirė 1362 m., kaip netru- 
kus ir trečiasis Onos vyras Jaimė III Majorkietis; 
Liudvikas Didysis spirinėdamas laukė sosto, o ketvirtasis Onos 
vyras Ottonas Braunschweigietis nė kiek jai ne- 
padėjo. Popiežiaus legatai buvo bejėgiai ir pranašavo nelaimių. 
Iš tikro — Onai paskyrus savo įpėdiniu Prancūzų karaliaus J o- 
no Gerojo sūnų Anjou duką Liudviką II (1380 m.), 
Durazzo dukas Karolius III Jaunis paėmė Neapolį 
(1381 m.), sumušė Ottoną ir liepė pasmaugti nelaimingąją kara- 
lienę. Jam numirus (1386 m.), po ilgųjų kovų įsikaraliavo jo sū- 
nus Vladislovas (Ladislavas, 1390—1400), kurio sesuo ir 
įpėdinė Ona II (1414—1432) ištekėjo už Alfonso V Ara- 
goniečio (1423 m.). Bet Prancūzijos Anjou (Valois 
giminės) nuo savo pretenzijų atsisakyti nenorėjo. 

Lengvabūdės karalienės Onos I dvaras buvo vienas iš links- 
miausių ir kultūringiausių visoj Italijoj. Jo gyvenimą atvaizdavo 
savo romanais Boccaccio. Bet politinės reikšmės Neapolio 
karalystė, savaime suprantama, nustojo. Įspūdingi Jono XXII 
planai nuėjo niekais. Romagna, Benediktui XII popiežiau- 
jant, nebepripažino popiežiaus valdžios, o Viscončiai ($3) 
užėmė pagaliau (1350 m.) pačią Bologną. Klementas VI at- 
sisakė nuo ekskomunikos ginklų ir pats paskyrė Giovannį 
Visconti, Milano sinjorą, Bolognos vikaru. 

Taigi, politinės popiežių valdžios Italijoj nežavingos būta. 
Nei popiežiai patys galėjo Italiją suvienyti, nei karalienė Ona. O 
Italijoj karams tebesiaučiant, negalima buvo nė manyti, kad po- 
piežiai grįš Romon, plėšikų lindyne pavirtusion. Senuosius 
pastatus griaudami, prisistatė baronai pačiame mieste devynias 
galybes pilių ir bokštų; be perstogės plėšikavo ir kariavo tarpu- 
savy; vieniems vadovavo Orsini, kitiems Colonnos, 


Gaetani, Savelli... Iš Romos tos feodalinės faidos plito 
po visą Romos valstybę, iš čia vėl skverbėsi į pačią Romą. Didi- 
kai kaip įmanydami spaudė „plebėjus“, o plebėjai čia didikus 
puolė, čia savybėj kovojo. Pirma karaliaus Roberto, paskui pa- 
čių popiežių vardu Romą valdą senatoriai buvo partijų Žmonės 
ir realios valdžios neturėjo. Kartais mėgindavo Romėnai pakeisti 
tuos senatorius demokratinėmis įstaigomis, bet nesisekė jiems pa- 
daryti to ilgam laikui. 

Kad ir kaip baisi buvo Romos anarchija, ne tik patys romė- 
nai, bet ir išviso italai laikė Romą Italijos ir viso pasaulio sosti- 
ne. Žinome jau (IV, 105 t.), kad XIII amžiuje gimė italų tauta 
ir kad tapdino ji save su Romėnais, didžiavosi garsiąja savo 
praeitimi — Romos imperija. Italų šviesuoliai skaitinėjo lotynų 
autorių veikalus, kaipo savo tėvyniečių; mokėsi lotynų kalbos, 
kaipo savo protėvių kalbos. Griovė romėnai senuosius savo pasta- 
tus, bet daug kam gyvai bylojo tie griuvėsiai apie „tėvynės“ 
praeitį. 

Hlorencijos tremtinio Petracco sūnus Francesco 
Petrarka (Petrarca, taip pats jis pagražino savo pavar- 
dę), vaikas tebebūdamas, paliko Arezzo miestą, kur gimė (1304. 
VII. 20; num. 1374), ir atsidūrė su savo tėvais Avignone. 
Čia pradėjo jis mokytis; paskui studijavo teis; Montpellier 
i1 Bolognoj. Iš Bolognos, tėvams numirus, grįžo Avignonan 
( 1325), tapo kunigu (vadinasi, gavo beneficijumus) ir visas at- 
sidavė literatūrai: teisininko karjera ne jam pačiam, tik tėvui 
magėjo. Avignone ir netoli nuo jo, nuošalioj Vauclusėj, gyveno 
Petrarka iki 1353 m.; tiesa, nekartą išvažiuodavo: aplankė pietų 
Prancūziją (1330 m.), Paryžių, Gand'ą, Liėgę, Aacheną, Kėlną 
(1333 m.), Romą (1337), o po 1334 m. ir visą Italiją; tik po 
1353 m. įsikūrė jis šiaurės Italijoj. Avignone Petrarka ir išsipru- 
sino, įsimylėjo Laurą, lankė popiežių dvarą, įsigijo daug įtakingų 
globėjų, susidraugavo su Colonnomis ir išgarsėjo savo žiniomis 
bei lotyniškais veikalėliais. Tačiau mylimąją savo Laurą garsino 
itališkais sonetais ir jautėsi italas, romėnų palikuonis esąs. Tiek 
įsigilino jis į praeitį, kad Romos rašytojai bei didvyriai, gali sa- 
kyt, tapo jo amžininkais, kuriems net laiškus rašė, ir kad toji 

praeitis su dabartimi sijo. Italų tauta buvo jam romėnai, italų is- 
torija — Romos istorijos tęsinys. 

„Sunku ir įsivaizduoti“, rašė jis 1334 m. savo draugui, „kaip 
trokštu aš Romos miestą pamatyti, nors ir apleistas jis ir seno- 
sios Romos tik šešėlis tėra. Jaučiu, kaip džiūgauja Seneka, iš Sci- 
pijono Afrikano vilos Lucilijui rašydamas, — kaip didžiai verti- 
na jis, kad yra matęs vietą, kur tas garsusis tremtinis gyveno ir 
kur paliko savo pelenus, nes atsisakė atiduoti juos tėviškei. Is- 
panui taip džiūgavus, ką gi aš, italas, jaučiu? Nebe Linternumo 
vilos klausimas, bet Romos miesto, kur Scipijonas gimė ir išau- 
go, miesto, kuriam nėra lygių ir niekuomet nebus!“ Veltui at- 
kalbinėjo Petrarką nuo kelionės Romon kardinolas Jonas Colon- 
na: liūdna būsią poetui vieton įspūdingų savo vaizduotės vaisių 
matyti griuvėsiai. Petrarka 1337 m. aplankė amžinąjį miestą. — 
„Iš tiesų, didingesnė yra Roma ir didingesnės yra jos liekanos, 
kaip kad maniau! Nesistebiu, kad Roma (urbis) pasivergė 
žemę (orbis), bet — kaip taip vėlai“. Savo mylimųjų, taip 
gerai pažįstamų senosios Romos didvyrių pėdomis apėjo Pe- 
trarka brangius jam griuvėsius. Stebėjosi ir gėdinosi, kad patys 
romėnai savo miesto liekanų nebevertiną ir nieko apie jas nebe- 
žiną. Visa, ką buvo jau parašęs, atrodė jam dabar nieko neverta: 
nihil est. Sumanė prilygti Vergilijui — ėmė lotyniška po- 
ema garsinti Scipijoną Afrikaną. 

Ne tik žiningas mokslininkas ir gražus poetas buvo Petrar- 
ka, bet ir kitus mokėjo įtikinti savo genijalumu. "Tiek išgarsėjo 
lotyniškais savo veikalais ir laiškais įtakingiems žmonėms, kad 
1340 m. Paryžiaus universiteto kancleris ir Romos Senatas pa- 
sikvietė jį atvažiuoti ir vainikuotis poeto vainiku. Neilgai dvejojo 
Petrarka — nutarė vainikuotis Romoj, bet pirma nuvyko Neapo- 
lin, kad čia paegzaminuotų jį ir pripažintų „dieviškąjį“ jo talentą 
Robertas Išmintingasis, „filosofų ir poetų karalius“. Kelias die- 
nas kvotė Petrarką tasai garsusis mecenatas, pagaliau davė jam 
nemirtingumo diplomą, apdovanojo jį savo paties drabužiais ir 
liepė dviem savo riteriam palydėti poetą Romon, o Romoj kara- 
liaus vardu karūnavimo apeigose dalyvauti. Ant paties Kapito- 
liumo 1341. IV. 8 susirinko senatoriai, magistratai, cechai, rite- 
riai ir liaudis. Karaliaus drabužiais vilkįs Petrarka lotyniškai pa- 
sakė kalbą Romos tautai. Išaiškino, koks sunkus ir vertingas po- 
eto darbas. Sakėsi vainiko trokštąs, bet dar labiau norįs savo pa- 


vyzdžiu kitus pažadinti, kad mokslus studijuotų. Kad ir pakvies- 
tas buvęs jis Paryžiun, labiau įmanęs betgi vainikuotis Romoj, nes 
gerbiąs ją ir savo tėvyne laikąs. Senatorius graias Ursus Anguil- 
lara, Petrarkos draugas ir didis mokslų bei poezijos mėgėjas, už- 
dėjo jam ant galvos vainiką. Tauta sušuko: „Tegyvuoja Kapito- 
liumas ir poetas!“ Senatas įteikė Petrarkai diplomą, kur skelbė 
jį didžiu poetu, istorininku bei magistru ir davė jam Romos pi- 
lietybę. 

„Gal būt“, rašė Petrarka karaliui Robertui, „sakys kas, kad 
visa tat niekai, parva res; be abejo, tat yra betgi didelė 
naujovė, Romos tautos plojimais ir malonumu išgarsinta“. Iš tik- 
ro, Petrarkos vainikavimas buvo romėnams tautos šventė ir su- 
kurstė jų meilę tėvynei. Padegė tas vainikavimas ir paties Pe- 
trarkos patrijotizmą. Dabar visus šaukė jis — ir popiežių, ir im- 
peratorių — atgaivinti Italijos, o visų pirma Romos galią; sielo- 
josi matydamas pilietinius italų karus. "Tačiau ne politikas jis 
buvo, bet poetas; gyveno Romos ir Italijos praeityje — nė kiek 
nesuprato, ko reikia norint Italija suvienyti. Karšta, bet roman- 
tiška meilė tėvynei reiškėsi tik neaiškiomis svajonėmis ir litera- 
to atsiminimais, gražiomis reminiscencijomis. Natūraliai beau- 
gančios italų tautos patrijotizmas virto tad klasiškosios senovės 
atgijimu, nepraktiška, politikai greičiau kenksminga mokslinin- 
ko, literato ir poeto veikla. Vis dėlto ta veikla, tas senovės atgi- 
jimas, savo rėžtu, žadino ir ugdė italų patrijotizmą. 

Nemažesnis už Petrarką patrijotas ir Romėnų Romos ger- 
bėjas buvo vieno Romos smuklininko sūnus Cola (Kola) di 
Rienzo (Nicolaus Laurentii). Išaugo jis pas gimi- 
nes Anagni miestely (gimė 1313 m.); tėvui numirus, persi- 
kėlė Romon, tapo notaru ir vedė. Nežinia kur ir kada, bet gerai 
susipažino jis su senovės rašytojais, dar geriau — su Romos pa- 
minklais. „Nuo tada ėmiau niekinti plebėjų gyvenimą ir maitinti 
savo dvasią didesniais dalykais, kuriais tikėjaus įsigysiąs daugiau 
šlovės, garbės ir pagyrų, nei kiti piliečiai“.  Svajonėmis padan- 
gėse jis skrajojo; tikėjo paskala, kad tikras jo tėvas buvęs pats 
imperatorius Heinrichas VII. Matė Petrarkos karūnavimo apei- 
gas. Buvo Cola geriausias senųjų paminklų žinovas, „visus se- 

nuosius įrašus mokėjo versti, taisyklingai aiškino marmurinės 
statulas“; kaip ir Petrarkai, Scipijonas, Caesaris, Metellas, Mar- 
cellas, Fabijus buvo įam gyvi žmonės, amžininkai, bet notaro 
veikla išmokė jį konkrečios politikos ir išugdė konkrečius planus, 
politinę programą. Troško jis duoti „blogai valdomai Romai“ ge- 
resnę valdyseną, atgaivinti Romos tautą. Neabejojo, kad Roma 
turi visam pasauliui vadovauti ir duoti karūną bei valdžią impe- 
ratoriams; atidžiai skaitė ir Dantės De Monarchia (IV, 
108), ir Marsilijaus Defensor Pacis ($ 5). Bet su popie- 
žiais kovoti Cola nemanė; priešingai — norėjo su jų pagelba su- 
demokratinti Romos valstybę. 

Tą planą galvoj turėdamas, ir nuvyko jis 1342 m. Romos 
tautos vardu Avignonan naujojo popiežiaus Klemento VI pasvei- 
kinti ir su juo dėl demokratų sumanytosios reformos susikalbėti. 
Mat, iškilmingai Senato pasiuntinybei Avignonan išvažiavus, Ro- 
moj vėl įsigalėjo demokratai. Jie ir norėjo, kad popiežius pa- 
tvirtintų naują apdemokratintą Romos valdyseną ir kad paža- 
botų savavaliaujančius ir tik savo labui miestą tevaldančius di- 
džiūnus. Didžiūnų pasiuntiniai, žinoma, rados įtakingesni Avig- 
nono kurijai, ir Rienzo nieko nelaimėjo. Tačiau, pats labai ap- 
šviestas žmogus ir garsus kalbėtojas būdamas, Klementas VI 
pamilo gražiakalbį, karštą ir žiningą Romėnų pasiuntinį; „kas- 
dien norėjo jį matyti“. Avignone susibičiuliavo Rienzo ir su Pet- 
rarka, o Petrarka supažindino jį su kardinolu Colonna ir su ki- 
tais savo globėjais. Klementas paskyrė pagaliau Rienzą Romos 
miesto Tarybos notaru. Bet svarbiau, kad Avignone Rienzo ge- 
rai susipažino su politine Europos buitimi ir su visomis diploma- 
tijos gudrybės; be to įsitikino, kad Klementas Romon negrįš 
ir niekuo nepadės Romos demokratams, nors jiems perdaug ir 
nesipriešins. 

Atrodo, kad Romon grįžo Rienzo su paaiškėjusia politine 
programa. Bemanąs buvo išbudinti Romėnų patrijotizmą, suval- 
dyti didžiūnus ir įsteigti demokratinę valdžią. Kurstė jis tėvynie- 
čius karštomis savo kalbomis ir alegoriniais paveikslais, kuriuos 
liepė piešti ant Kapitoliumo Rūmų ir vienos bažnyčios sienų; įro- 
dinėjo, kad reikią sutvarkyti Romos valdysena iki 1350 m., nes 
šiaip nebūsią miestui nei garbės, nei pelno iš naujojo jubiliejaus 
(plg. IV, 64), kurį buvo sutikęs paskirti tiems metams Klemen- 
tas VI. Laterano bazilikoj atrado Rienzo vadinamąją Lex Re- 

gia, bronzinę lentą, kur įrašytas buvo Romos Senato dekretas 
Vespasianui imperatoriaus valdžią duodąs. Bonifacijus VII bu- 
vęs tą lentą paslėpęs, nes nekentęs imperijos. Rienzo įsakė įmū- 
ryti ją į bazilikos sieną, sušaukė bazilikon romėnus ir iškilmingai 
išaiškino jiems dekreto reikšmę. — Apverkė Romą baisiai nu- 
smukus. Nebetekus ji abiejų savo akių — popiežiaus ir impera- 
toriaus. Liepė kalbėtojas perskaityti dekretą, kuris aiškiai sakąs 
vyriausiąją valdžią Romėnams priklausant. Romos Senatas, Ves- 
pasianui ją duodamas, davęs ją laikinai (o ne išsižadėjęs jos, kaip 
aiškino Lex Regia Irnerijus ir kiti imperatorininkai) ; taigi, 
Roma nenustojo buvus tos valdžios šaltinis. 

Tuo būdu kėlė Cola di Rienzo aikštėn senąją Romos pirme- 
nybės idėją, kurią skelbė kadaise Arnaldas Brescijietis ir kuria 
neseniai mėgino pasiremti Marsilijus bei kiti Liudviko Bavaro 
šalininkai. Rienzo galva, Roma esanti ne tik imperijos sostinė, 
bet ir šaltinis. Nebe popiežius ir nebe imperatorius, bet Roma tu- 
rinti valdyti pasaulį. "Tai buvo drąsi mintis; dar drąsiau, kad 
Rienzo norėjo ją ir kūnu padaryti. Tačiau mokėsi jis politikos 
pačiame Avignone ir suprato, kad bejėgis buvo Karolius IV ir 
kad Vokietijos kurfiurstų pretenzijos skirti imperatorių be popie- 
žiaus sutikimo tuo tarpu mažai tesvėrė. Su popiežium Rienzo ti- 
kėjosi susikalbėsiąs, o Neapolio karalienės Onos nebijojo: ji pati 
turėjo tuo metu gintis nuo Liudviko Didžiojo ($ 16). Taippat 
nepavojinga Romai rados ir Edwardo III ties Crėci sutriuš- 
kintoji Prancūzija. 

Romos didžiūnai laikė Rienzą nepavojingu svajotoju, elgėsi 
su juo kaip su kokiu juokdariu, kaip kadaise Tarkvinijus — su 
Brutu; taigi, nė nepastebėjo, kad susimokė jis su demokratų va- 
dais, su tūlais turtingais pirkliais ir smulkiąja bajorija, cavale- 
rotti, net su popiežiaus legatu vyskupu Raimundu. Staiga, 
1347. V. 20, Rienzo su savo šalininkais užėmė Kapitoliumą, pa- 
leido Senato valdininkus ir sušaukė (V. 21) visos tautos parla- 
mentą. Tas parlamentas priėmė Rienzo pasiūlytąją konstituciją 
ir pavedė valdyti Romą bei reformuoti jos valdysęną pačiam Ri- 
enzui ir popiežiaus legatui, „miesto rektoriams“. Faktiškai 
diktatoriaus valdžią (libera potestas et auctoritas 
reformandi et conservandi statum pacificum 
Urbis et totius Romanae provinciae) tepasigavo 
vienas Cola di Rienzo, ėmęs vadinti save tribunu — „Nikalojus 

(Griežtasis ir Maloningasis, laisvės, taikos ir teisybės tribunas, 
šventosios Romėnų Respublikos laisvintojas“. Jautėsi jis šv. Dva- 
sios įkvėptas (paveikė jį Gioacchino di Fiore, IV, 63, 
III, 68, 75, sekėjų, „iachytų“, idėjos), Šv. Jurgio ir Romos patro- 
nų Petro ir Povilo globoje esąs. Troško teisybės valstybę sukurti. 
Pirmiausias jo uždavinys buvo apginti savo valdžia nuo di- 
džiūnų ir jie patys suvaldyti. Daugumą jų ištrėmė iš miesto; at- 
ėmė jiems Romos apskrities tvirtovėles, uždraudė imti muito ir 
kitus mokesčius ir versti žmones savo vasalais; pagaliau prisiek- 
dino juos naujajai valdžiai. Savo valdžią tuo būdu sustiprinęs, 
galėjo jis apsisteminti ir patobulinti miesto įstatymus; reforma- 
vo teismus, paskelbė įstatymus žmonių gyvenimui apdorinti, per- 
tvarkė finansus, ėmė kaldinti gerus pinigus ir globoti amatninkus 
bei pirklius. Visa tai galima buvo todėl, kad pertvarkė jis ir Ro- 
- mos miliciją. O su tąja milicija greit atgaivino Romos valdžią ir 
visoj „Romos provincijoj“. Nė pusantro mėnesio nepraėjo, kai 
Romos tribunas buvo jau berašąs popiežiui: ,,„Beturčiai džiau- 
giasi ir vargšai, kurie anksčiau bijojo nuolat siaučiančių tironų, 
džiūgauja. Nesuteptos širdies žmonės linksmi, taikieji laimingi 
ir romieji drauge su jais linksmauja, nes nebėr plėšikų ir visi gali 
gyventi savo darbu ir turtu“. Teisės santvarka ir taika pakeitė 
anarchiją ir pilietinius karus tiek pačioj Romoj, tiek Romos ap- 
skrity. Kaip ir Brancaleonės laikais (IV, 29), Roma vėl tapo su- 
tvarkyta valstybe, galimu suvienytosios Italijos branduoliu. 
"Suvienytoji Italija ir buvo Rienzo tikslas. Pirmiausia ėmė 
jis plėsti pačią „(Romos provinciją“ į šiaurę, kur pripažino jo siu- 
zerenitetą Arezzo miestas, ir į pietus, kur susidūrė jis su ap- 
irusia Neapolio karalyste. Tik ką tribunu tapęs, išsiuntė jis laiš- 
kus „ištikimoms mūsų tautoms, kurios mūsų nariai yra“, vadi- 
-nasi, šiaip ar taip Romos priklausantiems miestams, ir laisvie- 
siems Italijos miestams bei sinjorams — Florencijai, Milano Vis- 
conti, Venecijos dogei, Mantovos Gonzagoms, Veronos Scalige- 
riams ir kitiems, net Neapolio ir Sicilijos valdovams. Visus pra- 
šė atsiųsti įgaliotinius į „šventąjį Romos sinodą“ (1347. VII. 1) 
„visos šventosios Italijos“ (universa sacra Italia) rei- 
kalų svarstyti. Priminė jiems „senąją draugystę“ ir — kaip daug 
ir dažnai senovėje padėdinėjus jiems Roma. Sakėsi norįs tribu- 
nauti „senosios teisybės tvarka ir su stiprios bei teisingos mili- 
cijos pagelba“, bet prašėsi ir pagelbinių pulkų. Manė Rienzo 

įsteigti Romos ir visų kitų Italijos valstybių sąjungą, įsteigti ant 
teisės ir senosios Romos tradicijų pamato. Laiške Sicilijon pa- 
minėjo ir imperium Romanum, imperiją, kuri dėl kur- 
fiurstų nesusitarimo ir dviejų imperatorių tarpusavio kovos tu- 
rinti būti grąžinta Romėnams. 

Visur nuvyko Rienzo pasiuntiniai, be ginklų, tik pasidabrin- 
tomis lazdelėmis nešini. „,„Nešiojau aš tą lazdelę“, rašo vienas iš 
jų, „keliais ir po miškus. Tūkstančiai, ją pamatę, atsiklaupdavo 
ir su džiaugsmo ašaromis ją bučiuodavo, nes keliai rados nebe- 
pavojingi ir plėšikų nė garo nebebuvo“. Maloniai pasiuntiniai 
miestuose priimdinėta. Paabejoję kiek, sutiko daugumas miestų 
ir su pačiais Rienzo pasiūlymais dalyvauti tribuno sušaukiame 
susirinkime, visos Italijos parlamente. Tik pats tribunas buvo jau 
pakeitęs savo sumanymą. — Kvietėsi valstybių įgaliotinius ne tik 
susirinkime, bet ir negirdėtose iškilmėse dalyvauti. Mat, norėjo - 
tapti riteriu ir karūnuotis. Keliais Toskanos ir Lombardijos 
teisininkais papildė jis savo sušauktąjį Romos teisininkų su- 
sirinkimą ir jo sprendimus VII. 22 paskelbė vienų Romėnų par- 
lamentui. Paklausė Romėnų, ar nori, kad būtų jiems grąžinta vi- 
sa senoji jų valdžia ir visa, kas buvo išdalinta, padovanota ar at- 
imta. Romėnams sutikus, pavertė jų valią dekretu, kurį VII. 1 
iškilmingai ir paskelbė. — Roma esanti visos žemės galva ir 
krikščionių tikėjimo pamatas. Romai, Romėnų tautai ir „visai 
šventai Italijai“ pagal teisę priklausąs Imperium Roma- 
num, o pirmiausia pats pusiasalis bei Sicilija, Sardinija, Korsi- 
ka ir Provence. Dabar Romėnų tauta grąžinantis visas savo tei- 
ses ir pripažįstanti visus Italijos miestus laisvais, o visiems ita- 
lams duodanti Romos pilietybę (tuo būdu tribunus tapdino p o- 
pulus Romanus su italų tauta). Tegul visi, kas su skelbia- 
mosiomis Romos teisėmis nesutinką, viešai protestuoją iki 1348 
m. Sekminių šventės, patys arba per savo įgaliotinius, Laterano 
bazilikoj. „Kad niekas neatvyks, tai daroma bus, kaip teisė nu- 
rodys ir Šv. Dvasia pamokys“. Atskirai siūlė tribunas pareikšti 
savo nuomonę Liudvikui Bavarui bei Karoliui IV, „kurie vadina 
save Romos imperatoriais ar imperatoriauti išrinktaisiais“, ir 
kurfiurstams. 

Aišku. — Italijos parlamento nutarimų nė nelaukdamas, Cola 
di Rienzo pats, savo inicijatyva skelbė naują, nors su Romos pra- 
eitimi, su Marsilijaus idėjomis, su Dantės bei Petrarkos troškimais 

ir surizgusią, teoriją. Mėgino jis atskirti Italiją nuo Vokietijos 
(kaip ir popiežiai) ir paversti Italiją naujosios, atgaivintosios se- 
nųjų Romėnų imperijos branduoliu. Jis norėjo (tai vėliau ir pa- 
siūlė Italijos miestų atstovams), kad imperatoriui, karaliams ir 
visiems kitiems valdovams uždrausta būtų įeiti Italijon su ka- 
riuomene be Romėnų sutikimo. Reikią panaikinti bjaurūs ghi- 
bellino ir guelfo vardai, atimti Vokiečiams imperatoriaus titulas 
ir, Romoj „sinodas“ sušaukus, išsirinkti imperatorium italas. „Iš 
tikro, baisiai yra sužeidę mūsų ir jūsų širdis tai, kad Romos impe- 
riją, dėl kurios Romėnai bei Italai tiek kraujo praliejo ir tiek pa- 
vargo, dabar valdo neverti žmonės ir svetimšaliai ir kad senąją 
jūsų garbę, pasisavinę, nusinešė jie į savo kraštą“. Visi italai, 
„senieji Romėnų tautos sūnūs ir broliai“, turį susiburti. „Mes 
norime atgaivinti senovėje buvusią mūsų vienovę su visais Itali- 
jos sinjorais ir miestais, o šventąją Italiją, kuri nuo sena pargriau- 
ta žemėn, karų draskoma, pačių taikingai bei teisingai valdyti 
ją turinčiųjų, imperatoriaus bei augusto vardą pasigrobusiųjų at- 
stumta, norime nuo baisios tos gėdos išvaduoti; norime atgaivinti 
pirmykštę jos garbę, kurią senovėje turėjo, ir net padidinti, kad 
pajustų ji, kaip laiminga taika, ir kad šv. Dvasios malone klestėtų 
kitų kraštų tarpe daug labiau, nei kad buvo kadai klestėjus“. 
Federatyvinės italų imperijos idėja reiškė Rienzui ir religinį- 
moralinį Italijos atgijimą. Teisės teorijas ir romiškąjį bei itališ- 
kąjį savo patrijotizmą pamatavo jis iachytų ir spiritualų ($ 2) 
svajonėmis ir religiniu entuzijazmu. Bendravo su minoritais, kas- 
dien išpažindavo savo nuodėmes ir priimdavo šv. Komuniją; 
karštai meldėsi savo koplyčioj; tikėjo, kad pati šv. Dvasia (tiek 
spiritualų garbinamoji) jį kvėpdavo ir su juo kalbėdavo, aiški- 
nosi savo sapnų reikšmę. "Tvirtai tikėjo ypatinga savo misija ir, 
savaime suprantama, pats sau skyrė Italų imperatoriaus vainiką. 
Iš pat savo tribunavimo pradžios ėmė kurtis nepaprastą etiketą. 
Jodavo gatvėmis ant balto žirgo, baltais auksuotais drabužiais 
(vestis triumphelis) apsivilkęs, vėliavininko su Romos 
tribuno vėliava lydimas; savo vardą ant pinigų kaldino, išviso 
mėgzdžiojo imperatorių elgimąsi. Sinjorų ir miestų atstovams 
Romon susivažiavus (1347. VIII. 1), Cola di Rienzo įsakė įšven- 
tinti save riteriu. Pirma, kaip šventimų būdas reikalavo, pasi- 
maudė, tik ne prastoj vonioj, bet toj Laterane saugomoj, kur 
pagal padavimą popiežius Silvestras apkrikštijęs ir tuo išgydęs 

nuo raupsų imperatorių Konstantiną, ir visą naktį ilsėjosi ant 
koplyčioje pastatytos lovos. Antrą dieną, mišioms pasibaigus, 
buvo įšventintas „Šv. Dvasios riteriu“ (candidatus Spi- 
ritus S. miles). Po to ir liepė paskelbti mūsų jau išdėsty- 
tąjį dekretą, Romos teises bei valdžią nusakantį; tik kitą dieną te- 
sušaukė Italijos atstovus. „Meilės ženklan ir vienovei sustiprinti“ 
davė jis kiekvienos valstybės atstovui žiedą ir vėliavą. Perugija 
gavo „Konstantino vėliavą“, Siena — „Laisvės vėliavą, „Romos 
dukrelė“ Florencija — „Italijos“, Todi — „Tribuno vėliavą“, jo 
ir Romos herbus vaizduojančią. Dviem savaitėm praslinkus 
(VIII. 15), S. Maria Maggiore bažnyčioj buvo Cola di 
Rienzo ir vainikuotas: uždėta jam ant galvos vienas po kito penki 
(ąžuolo lapų, gebenės, mirtų, laurų ir alyvmedžio) vainikai, o pa- 
galiau Šv. Dvasios hospitalio prijoras įteikė jam sidabrinę karūną 
ir skiptrą. — „Aukštasis tribune, karūną ir skiptrą gaudamas 
pasiimk šv. Dvasios dovanas ir dvasios karūną“. Romos sindikas 
„davė jam dar sidabrinį žemės kamuolį: „Aukštasis tribune, pasi- 
imk žemės kamuolį, vykdyk teisybę, duok mums laisvę ir taiką.“ 

Visa tai iš anksto vaizdavo tribuno numatytąjį karūnavimą 
imperatorium. Tribūnas, liberator Urbis, zelator 
Italiae, amator orbis et Tribunas Augustus 
(taip ėmė jis dabar pats save tituluoti), galėjo pasitikėti palankia 
sau politine konjunktūra: romėnų, iš dalies net italų patrijotizmu, 
dviejų imperatorių, Liudviko Bavaro ir Karoliaus IV, tarpusavio 
kova, Neapolio suirute, dėl kurios mėgino jį prisivilioti ir pati 
karalienė, ir Liudvikas Didysis, ir Neapolio princai. Tačiau ns 
suprato Rienzo, kad toji konjunktūra buvo laikinė ir preka- 
rinė; neįvertino kaip reikiant nei Romos didžiūnų galios, nei Avi- 
gnono kurijos politikos. 

Kurija mielai sutiko, kad tribunas sutvarkytų Romos vals- 
tybę (nors ir čia negalima mažinti Romos didžiūnų įtakos pačiai 
kurijai). Bet visai nenorėjo kurija, kad tribūnas plėstų savo val- 
džią Neapolio karalystėj, įsigalėtų Toskanoj bei Lombardijoj ir 
atgaivintų visos Italijos karalystę, nebekalbant apie naują Italų- 
Romėnų imperiją. Patys visos Italijos pasiglemžti negalėdami, 
nenorėjo popiežiai ir to, kad kas kitas ją suvienytų ir tuo panai- 
kintų politinės jų valdžios pamatą. Rienzo sakėsi norįs būti visiš- 
kai paklusnus popiežiui ir visus karalius bei valdovus pavergti po- 
piežiaus valdžiai. Bet jo elgimasis, savavališkas karūnavimasis 


ir politika griežtai prieštaravo tiems žodžiams; be to ir kitoniški 
jo žodžiai pranešami buvo kurijai. Petrarka rašė jam iš Avigno- 
no, gyrė, kad atsargiai kalba, o patardinėjo dar atsargiau kalbėti. 
Kardinolas Colonna ir Rienzo priešai be perstogės kurstė prieš jį 
popiežių; kaltino tribuną ir valdžios troškimu, ir slaptomis dery- 
bomis su Liudviku Bavaru bei su Liudviku Didžiuoju, ir negir- 
dėtomis, blasfemiškomis jo suriterėjimo bei karūnavimo apeigo- 
mis. Formaliai valdžią su Rienzo pasidalinęs popiežiaus vikaras 
Raimundas vargais negalais pasiekė, kad Rienzo papildė savo de- 
kretą keliais žodžiais, Bažnyčios, popiežiaus ir kardinolų teises 
mininčiais. Bet nieko nereiškė tie žodžiai, nes kovoti su Rienzu 
vikaras negalėjo. 

Jau VIII. 21 popiežius paskyrė generaliniu savo vikaru visai 
Bažnyčios valstybei kardinolą legatą Bertrand'ą de Deux 
ir įsakė jam suvaldyti tribuną. Turėjo Bertrand'as susidėti su 
Spoleto duku ir su patrimoniumo bei Kampanijos rektoriais ir pa- 
reikalauti, kad Rienzo prisiektų nebeskriausti Bažnyčios teisių, 
panaikintų savo „bedieviškus įstatymus“ ir pats prisiektų popie- 
žiui. Jeigu nesutiksiąs, reikią iškelti jam byla, kaip Bažnyčios 
žemių grobikui, ir, gal, erezija apkaltinti. Gal būt, gerai būtų nu- 
imti (žinoma, laikinai) ekskomunika kai kuriems baronams, ,„Baž- 
nyčios priešams“, nes tuo būdu greičiau sušauksiąs Bertrand'as 
reikalingą sau kariuomenę. Kaip tik tuo metu ėmė bruzdėti Romos 
baronai, o netrukus dalis jų (vadovavo jai Colonnos) ir sukilo. 
Pirma mėgino Rienzo kovoti su baronais ir popiežiaus vikaru; 
1347. XI. 20 sėkmingai atrėmė sukilėlių puolimą, ir, kautynėse 
(ties Porta San Lorenzo) žuvo jų vadai. Bet staiga 
tribūnas neteko vilties; pamatė, kad, Liudvikui Bavarui numirus, 
o italams nebesiunčiant Romai pagelbinių pulkų, niekais nuėjo visi 
jo didingi planai. Ėmė jis derėtis su vikaru; tik vikaras jau ne- 
benorėjo palikti valdžios „antikristo pirmtakūnui“ ir homo 
pestifer (kaip vadino dabar Rienzą popiežius). Kadangi ir 
romėnais nebepasitikėjo, Rienzo verkdamas išsižadėjo valdžios 
(1347. XII. 15) ir užsidarė Castel Sant Angelo; greit 
pabėgo iš Romos, pasislėpė nuo popiežiaus smerkimų ir eksko- 
munikų. Romą ėmė valdyti Rienzo priešai — senatoriai Ber- 
toldas Orsini ir Lukas Savelli. 

Bertrando de Deux atgaivintoji popiežiaus, o fak- 
tiškai tų pačių Colonnų ir Orsini, valdžia negalėjo nuraminti Ro- 
mėnų, tautos, ne tik nuverstojo tribuno, bet ir didžiūnų įsigalė- 
jimu nepatenkintos. Tiek pačiame mieste, tiek visoj valstybėj vėl 
prasidėjo baisi anarchija. Net 1350 m. jubiliejui specijaliai po- 
piežiaus Romai paskirtasis kardinolas nedrįso pasirodyti gatvėse 
be šalmo ir šarvų, tiesa — iš viršaus kardinolo rūbais vilkėjo. Vie- 
nos procesijos metu kuo tik nebuvo nušautas. Kitas kardinolas, 
jo kolega, manė, kad, norint nuraminti Roma, reikią pirma ji su- 
griauti. Naujieji senatoriai valdžios neturėjo, tik savavaliavo. 
Romėnų tauta nekartą mėgindavo vėl sudomekratinti valdyseną, 
pagaliau, 1353. IX, atidavė valdžią buvusiam rienzininkui Fran- 
cescui Baroncelli. Pavadino jis save „antruoju tribunu“, 
stengėsi eiti Rienzo pėdomis, bet — visi matė — permenko poli- 
tiko jo būta. Tiesa, sunkiau buvo ir politikuoti, nei kad Rienzo 
laikais: visa Romos valstybė griuvo. 

Kai, Neapolį užkariavęs (1348. I, $ 16), Liudvikas Didysis 
išsigando maro, paleido kariuomenę ir skubiai grįžo Vengrijon, 
vienas iš jo generolų Werner von Uerslingen su 
savo samdiniais (buvo susirinkęs 3.000 vokiečių ir kitų avantiū- 
ristų) įsismerkė į Romos valstybę, pultim paėmė bei sudegino 
Anagni miestą ir ėmė žiauriai plėšikauti. Ant jo drabužių buvo 
parašyta: „Aš esu dukas Werner, didžiosios kompanijos vadas, 
Dievo, užuojautos ir pasigailėjimo priešas“. Greit atsirado ir kitų 
tokių pat condottieri, samdinių „kompanijų“ (con- 
dotta) vadų. Ypačiai išgarsėjo drąsus karvedys ir geras or- 
ganizatorius Fra Monreale, 6.000 raitelių vadas. Išėjo 
pagaliau aikštėn, kiek svėrė Rienzo paskelbtoji Italų vienovė. — 
Toskanos miestai patys ėmė burtis, susidėjo sąjungon ir galvojo 
— kuo pasiremti, popiežium ar imperatorium. Romėnams visai 
riesta pasidarė, nes vėl įsigalėjo Rienzo kadai kitkart nuveiktasis 
„Romos prefektas“ Giovanni Vico. Nei Romos milici- 
jai, nei pagelbinei Florencijos kariuomenei nesisekė karas su ši- 
tuo Viterbo miestą pasigrobusiu tironu. Atrodė, kad, Colą 
di Rienzo nuvertusi, Bažnyčia tuo pat panaikino ir savo pačios 
galią vidaus Italijoj. 

Tuo pat metu nusmuko jos galia ir Romagnoj, Emi- 

lijoj bei Lombardijoj, kur įsigalėjo Milano sin- 
joru, o 1350 m. ir Bolognos vikaru tapęs arkivyskupas Giovan- 
ni Visconti ($ 16) ir jo sūnėnai. Išsigandusi Floren- 
cija ir kiti guelfiški Toskanos miestai ėmė šauktis Ka- 
roliaus IV pagelbos. Tik Innocentijui VI vargais ne- 
galais pasisekė sutaikinti jie su Visconti (Sarzanos taika, 
1353. III). Tuo būdu naujasis popiežius galėjo imtis gaivinti po- 
piežių valstybę Italijoj; surado tam reikalui visai tinkamą žmogų. 

Gil (Aegidijus) Alvarez Carillo Albornoz 
buvo Kastilijos grandas. Išgarsėjo jis karuose su maurais. Bet 
Alfonsui XI numirus, Petras (Pedro) Žiauru- 
sis susivaidijo su Albornozu, kaip ir su kitais Alfonso dvariš- 
kiais. Tuo tarpu Toledo arkivyskupu tapęs, Albornozas pabėgo 
Avignonan, kur Klementas VI įvertino karinius bei diplomatinius 
jo gabumus ir padarė jį kardinolu. Innocentijus VI paskyrė jį 
savo legatu Italijai, o ypačiai Romos valstybei. 

Pabėgęs iš Romos, Cola di Rienzo tarėsi grįšiąs jon 
su Liudviko Didžiojo pagelba, bet baisiai čia apsiriko: Liudvikas, 
kaip minėta, pats iš Italijos pabėgo. Už „ereziją“ pasmerktas, 
Bažnyčios persekiojamas tribunas pasislėpė tada (1348-49 m.) 
Abruzzuose pas spiritualus. Su jais negyvenamose vietose gyve- 
no, gailėjosi už savo puikybę, už tuščią savo karūnavimąsi, skai- 
tinėjo spiritualų knygas — abato Jokymo, Merlino, Polikarpo pra- 
našavimus. Bendravo jis, rodos, su Angelo Clareno 
fratičelliais; gal būt, patapo tretininkų. Tie fratičelliai laukė 
Bažnyčios dar baisiau nusmuksiant, Šv. Pranciškaus iš numirusių 
prisikelsiant ir drauge su „angeliškuoju popiežium“ įsteigsiant 
naują Dvasios Bažnyčią. Laukė jie Šv. Dvasios amžiaus; tikė- 
josi, kad angeliškasis popiežius ir imperatorius įkūnysią žemėje 
Dievo karalystę, kurios nariais net žydai ir saracėnai tapsią. Iš 
pat pradžios Įokymo ir spiritualų idėjos paveikė, esam jau matę, 
Rienzą; dabar tų idėjų įtaka jam, savaime aišku, sustiprėjo. Mie- 
lai klausė jis spiritualų puolančių Avignono Bažnyčią, jį iš Romos 
išvijusią ir patrijotišką jo darbą panaikinusią. Ėmė manyti, kad 
galima susidėti su imperatorium ir įvykdyti tai, ko nedavė jam 
įvykdyti Bažnyčia. Pakurstė čia buvusį tribuną ir vienas spiri- 
tualas, brolis Angelas, kuris išaiškino jam „Kirilo Pranašavimus“ 
ta prasme, kad jam, Rienzui, pavedęs Dievas drauge su impera- 
torium reformuoti Bažnyčią. Rienzo ir esąs Kirilo minimoji „sau- 

lė“, kuri, patekėjus, buvus „skorpijonitų“ (— popiežininkų) už- 
temdyta. Kovoj su popiežium imperatoriui, pasak Kirilo, turįs pa- 
dėti gudrus giminus jam žaltys (tortuosus coluber 
mentosusgue tibi ex latere coniungetur); tas 
žaltys, girdi, ne kas kitas, kaip pats Rienzo, mergautinis Heinri- 
cho VII sūnus. 

Su keliais spiritualais ir su jų knygomis atvyko (1350 m.) 
Rienzo Prahon su Karolium IV tartis. Išdėstė Karoliui ir spiri- 
tualų svajones, ir, kas buvo daug įdomiau blaivaus proto impera- 
toriui, politinius savo paties planus. Aprašė politinę Italijos buitį, 
žadėjo padėti imperatoriui taikingai įsiviešpatauti Romoj ir vi- 
soj Italijoj. Religingas ir teologijos pramokęs žmogus, Karolius 
tuoj pajuto, kad erezijomis atsiduoda Rienzo kalbos, bet susido- 
mėjo politinėmis tribuno informacijomis. Išviso patiko jam, kaip 
ir arkivyskupui Arnoštui ($ 9), mokytas bei gražiakalbis romė- 
nas. Suėmė dėlto jį ir pranešė apie visa popiežiui; tiesa, padarė 
Rienzui kalėjimą, kiek tik galima, patogų, stengėsi jį nuo popie- 
žiaus apginti ir nenustojo su juo bendravęs. Skaitė jo laiškus bei 
memuarus ir pats jam pamokslinio pobūdžio laišku atsakė; pa- 
tarė išsižadėti fantastiškų svajonių. Kalėdamas, rašė Rienzo ir 
arkivyskupui, ir savo draugams Italijon, ir keliems kardinolams 
Avignonan. Pagaliau išdavė Karolius Rienzą popiežiui. Tačiau 
Klementas VI buvo jau aprimęs; kad ir lygino Rienzą su Arnaldu 
Brescijiečiu, nenorėjo jo žudyti. Be to, ir Avignono dvariškiai 
užjautė garsųjį senovės žinovą ir, kaip ėjo garsas, poetą. Žino- 
ma, Rienzo idėjomis jie nesidomėjo: ne senieji romėnai ir filoso- 
fai — rašė jis pats — jų skaitinėta, bet Tristano ir Lanceloto ro- 
manai. Patupdė popiežius Rienzą kalėjiman ir atidavė inkvizici- 
jai, bet kalėjimas buvo honestus et curialis, o inkvi- 
zicija neskubėjo savo darbo atlikti. Naujasis popiežius, Innocen- 
tijus VI, išleido tribuną iš kalėjimo ir — gal, Rienzo draugų kar- 
dinolų patariamas — nusiuntė jį Italijon popiežiaus vardu Romos 
gelbėti ir taikinti. Bet, kad ir paties popiežiaus Romon nusiųs- 
tas, Rienzo priklausė kardinolo Albornozo. O tas gudrus 
ir blaivus diplomatas nei perdaug svajotoju pasitikėjo, nei buvo 
linkęs dėl jo planų savo paties politikai trukdyti. Pradžioje daug 
kariuomenės neturėdamas, stengėsi Albornozas prisivilioti Vis- 
contį ir miestus, nė manyt nemanė reikalauti, kad Romėnai 
vieton „antrojo tribuno“ priimtų popiežiaus paskirtąjį Rienzą. 

Maža to — Romėnams Baroncellį nuvertus, patvirtino Alborno- 
zas Romos senatorium jų išrinktąjį Guido de Patrici, 
irgi buvusį rienzininką (1354 m.). 

Kantriai ir atsargiai siekė savo tikslų Rienzo; tarnavo Albor- 
nozo kariuomenėj — vadovavo mažam raitelių būreliui, o tuo 
tarpu visur jieškojosi šalininkų ir pinigų. Teberėmė jį Perugija. 
Čia prisiviliojo jis du Fra Monrealės brolius, davusius 
jam pinigų, pasisamdė 250 raitelių ir įkalbėjo pagaliau Albornozą 
paskirti jį Romos senatorium. Kaip naują Scipijoną priėmė Ro- 
mėnai (1354. VIII. 1) nebe tribūną, bet paties popiežiaus paskir- 
tąjį senatorių, aprimusį ir nutukusį Rienzą. Kaip ir savo tribu- 
navimo laikais, reikėjo jam pirmiausia kovoti su didžiūnais dėl 
Romos apskrities miestų bei žemių. Turėjo jis dabar samdinių 
kariuomenę. Bet, viena, negalima buvo ja pasitikėti, juo labiau, 
kad Fra Monreale buvo bemanąs su Colonnų pagelba 
nuversti senatorių ir pats įsiviešpatauti Romoj; antra, samdiniams 
mokėti ir savo skoloms Monrealės broliams grąžinti priverstas 
buvo Rienzo padidinti mokesčius, kuo sukurstė prieš save Romė- 
nus. Monrealę ir jo brolius vyliumi jis suėmė ir mirtimi nubaudė; 
bet kolonnininkai susimokė, prisiviliojo didelę dalį liaudies, ir 
X. 8 iš ryto sukilėlių minios apsiautė Kapitoliumą. Rienzo su- 
triko, norėjo pabėgti, bet buvo sugautas ir nužudytas. Valdžią 
vėl pasigriebė didžiūnai. Albornozas patraukė nužudytojus teis- 
man, bet popiežius juos paleido. Kardinolas tam nesipriešino, 
nes ir be to perdaug rūpesčių turėjo. 

Patraukęs savo pusėn Viscontį, visomis golėmis užsikrito jis 
ant prefekto Giovanni Vico ir ant Anconą, Riminį ir 
kitus Bažnyčios miestus pasigrobusių Malatestų, kuriuos 
rėmė Florencija. Albornozo nuveiktas prefektas pasidavė 
jo valiai, ir Montefiasconės mieste Albornozo sušauktasis pralo- 
tų, baronų ir miestų atstovų susirinkimas prisiekė saugoti Bažny- 
čios teises (1354 m.). Po to suvaldė kardinolas ir kitus Bažny- 
čios žemių sinjorus, net Spoleto duką, ir pradėjo kovą su 
Malatestomis;įsibrovėį Anconos marką, apgulė Ri- 
minį ir privertė Galeotto Malatestą pasirašyti 
Gubbio taiką (1355. VI). Galeotto grąžino Bažnyčiai jos 
žemes, sutiko mokėti jai duoklę bei siųsti pagelbinius pulkus, o už 
tai gavo dešimčiai metų Riminį, Pesaro, Fano bei Fossombronės 
vikarijatą ir ekskomunikos nuėmimą. Tiesa, ilgai dar (iki 

1559 m.) reikėjo kardinolui kariauti su Cesenos bei Forli tironais 
Ordelaffi ir su Giovannio Visconti (į1354. X) 
sūnėnais Bernabo, Galeazzo ir Matteo. Su popie- 
žiaus sušauktųjų kryžiuočių pagelba Albornozas kuo tik jų nenu- 
veikė (1363 m.), bet Urbanas V atšaukė jį ir 1364. III pasi- 
rašė taiką su Bernabė. 

Albornozui pasisekė paversti žiemių Italijos. tironai Bažny- 
čios vikarais ir atgaivinti valstybė (Romos apskritis, Spoleto du- 
katas, Romagna ir Emilija). Iš lėto traukė jis Bažnyčios pusėn 
miestus. Savo tvarkomųjų ir globojamųjų miestų pavyzdžiu veikė. 
Miestą popiežiui „grąžindamas“ palikdavo jam savivaldybę ir jo 
privilegijas. Dar svarbiau, kad jis Bažnyčios valstybę — ypačiai 
Tuscijos (Toskanos) patrimoniumą, terra Arnulphorum 
(žemes tarp Spoleto ir Nėsos esančias) ir Sabinos grafystę — ir 
aptvarkė. Kiekvieną provinciją ėmė valdyti rektorius, ku- 
riam padėdinėjo teisėjų bei patarėjų kurija ir kurio priklausė 
samdinių bei miestų milicijų vadas, karo kapitanas. Pa- 
čiai Romai kardinolo patarimu popiežius ėmė skirti sena- 
torių svetimšalį ir pripažino Romėnų renkamą 7 reforma- 
torių tarybą. Mat, Romos diduomenė nusmuko, ir Romos 
tauta sudemokratino valdyseną Florencijos pavyzdžiu. Roma tu- 
rėjo ir savą iš dalies samdinių, iš dalies milicininkų kariuomenę, 
kurioj, kaip ir visur, didžiausią rolę ėmė vaidinti šauliai (bales- 
trarii ir pavesatori). Kaip tik XIV amžiaus pusėj, pa- 
raką išradus, atsirado šautuvų ir patrankų. ,„Maža buvo žmonėms“, 
rašo Petrarka, „nemirtingojo Dievo griausmų: žmogpalaikiai — 
taip puikybės sutupta su žiaurumu! — ėmė patys žemėje dūzgėti 
griausti. Maronas sako, kad negalima pamėgzdžioti žaibo, bet tie 
pasiutėliai ėmė mėgzdžioti. Neseniai dar buvo tai maras bei re- 
tas dalykas; dabar — žmonių blogiausiems dalykams palankių 
esama — paplito ne mažiau, kaip ir visi kiti ginklai“. Alborno- 
zas patvirtino naują demokratinę Romos konstituciją ir 1363 m. 
apkodifikavo kiek Romos teisę. Kiek galima buvo, vienodino 
jis visos popiežių valstybės teisę; 1357 m. Fano mieste su- 
šaukė seimą ir paskelbė savo Constitutiones Aegidia- 
nae, įstatymų kodeksą, kuris galiojo Bažnyčios valstybėj iki 
1816 m. 

Albornozas buvo atsargus politikas: pasitenkino formalia 
šiaurinės Italijos tironų priklausomybe ir nesistengė vienyti Ita- 
lijos. Tačiau, kad ir kaip romantiška, Rienzo paskelbtoji vienos 
Italijos idėja sutiko su daugelio italų troškimais ir atrodė vienin- 
telis vaistas esąs nuo miestų bei tironų tarpusavio kovos, nuo 
anarchijos. Kaip pagaliau ir pačiam Rienzui, visiems aišku ra- 
dos, kad, norint suvienyti Italija, reikia susidėti ar su popiežium, 
2r su imperatorium. Be to, miestai ir tironai, nuolat tarpusavy 
kovodami, jieškojo galingų sąjungininkų. Florencija ilgai 
mėgino įsteigti popiežiaus vadovaujamą sąjungą, pagaliau — 
guelfų tvirtovė — ėmė šauktis imperatoriaus Karoliaus IV. 
Kvietė jį Italijon ir Lombardų-Venecijos sąjunga (1354 m.). 
Klementas VI priešinosi Karoliaus žygiui, bet Innocen- 
tijus VI nusileido — tikėjosi, kad Karolius padės Albornozui. 

Giovanniui Visconti numirus, Karolius IV 1354. X. nu- 
žygiavo Italijon ir XI. 3 atvyko Padovon; žiemojo Mantovoj. Jis 
vieną tikslą galvoj teturėjo — karūnuotis Romoj imperatorium. 
Tik dėl to dalyko ir dėl subsidijų tesiderėjo su sinjorais ir mies- 
tais; visus nuvylė tik su 300 riterių atvykęs: ir patrijotus, ir 
guelfus, ir ghibellinus. Tiesa, mėgino sutaikinti priešus; bet visi 
tuoj suprato, kad rūpi jam ne taika, ne Italija, o karūna ir pini- 
gai. Viena Pisa tedavė jam sinjoriją; kiti miestai — tik pinigų, 
kad greičiau juo nusikratytų.  Paniekinamai žiūrėta į valdovą, 
kuris važiuojąs Romon karūnuotis, kaip koks pirklys mugėn pre- 
kiauti. Visconti tuoj pamatė, ko jis vertas; nepabijojo įsileisti jo 
Milanan, kur arkivykupas Robertas Visconti pats karūnavo jį ge- 
ležine Lombardijos karalių karūna (1355. I. 6). Tačiau kukliai 
elgdamasis ir imperatoriškąjį savo autoritetą žemindamas, Karo- 
lius pagaliau laimėjo. — Toskanos miestai jam prisiekė; pati 
Florencija pinigais išdildė Heinricho VII, Karoliaus sene- 
lio, paskelbtąjįi jai imperijos baną. Ramiai pasiekė Karolius Ro- 
mą ir buvo karūnuotas (1355. IV. 5). Greit ir be garbės grįžo 
Vokietijon „su karūna, kurią buvo įsigijęs nė karto nemostelėjęs 
kardu, su kietai prikimšta pinigine, kurią tuščią buvo Italijon at- 
sinešęs, su menkute šlove ir didele gėda“. „Ka būtų tau pasakę 


su tavimi Alpėse?“. 

Aišku — nieko nebegalima buvo laukti iš Vokiečių imperi- 
jos. Kaip ir Vokietija, Italija sueižėjo daugeliu kovojančiu savy- 
bėj valstybių ir valstybėlių, kurios nuolat įveldavo į savo karus 
Prancūzijos, Vokietijos, Vengrijos ir Ispanijos valdovus. Ne- 
nuostabu, kad Italijon skverbėsi visokie avantiūristai, ypačiai ka- 
rių samdinių vadai, condottieri, kurių, tiesa sakant, ir 
pačioj Italijoj netrūko ($ 19). Tie samdiniai ir jų vadai buvo na- 
tūralus socijalinių procesų padarinys. — Prekybai ir pramonei 
augant, o pinigams pingant, smulkioji, savo žemdirbių mokesčiais 
gyvenanti riterija ekonomiškai smuko. Miestelėnai išstumdavo 
riterius iš miesto, atimdavo jiems politines teises bei privilegijas 
+ ir skriaudė miesto apskrities riterius: laisvindavo jų žemdirbius, 
griaudavo jų pilis, visur ir visiškai juos žabodavo. Ne tik Itali- 
joj, bet ir visoj Europoj riterių vieton tapo valdininkais miestelė- 
nai; net karo dalykuose su riteriais ėmė lenktyniuoti miestelėnų 
milicijos ir šauliai ($ 19). "Tačiau karinės savo reikšmės riteriai 
dar nebuvo nustoję. Kautynių eigą nulemdavo sunkiai apgink- 
luotieji raiteliai (riteriai, milites), o norint riteriauti reikėjo 
iš pat mažens miklintis bei mokytis karo dalykų, ko negalėjo da- 
ryti pirklys ar amatninkas ir, savaime suprantama, nenorėjo. 
Taigi, miestelėnams asimiliavus arba išvijus riterius, miestų mili- 
cijos nuprato kariauti ir nustojo buvusios gera kariuomenė. Mies- 
tams vadovaują pirkliai, pramonininkai ir amatninkai ėmė sam- 
dyti riterius ir kreiptis į garsius jų ir karių profesijonalų būrių, 
kompanijų, vadus. Taip pat darė ir valdovai. Be samdinių Al- 
bornozas niekuomet nebūtų pasiekęs savo tikslų ir niekuomet ne- 
būtų taip įsigalėję Italijos tironai. Antra vertus, nusmuko pačios 
riterijos kultūra; nubudo karingi riterių instinktai, kurtuazinį 
gyvenimą pakeitė primityvusis didvyriškumas, plėšikavimas ir 
stovyklos papročiai. Natūraliai būrėsi tie riteriai plėšikai; jų bū- 
relius papildinėjo visokio plauko drąsuoliai, energingesnieji tapo 
vadais. Visa tai buvo savotiškas nufeodalėjusios visuomenės di- 
ferencijavimasis: iš visuomenės išsiskirdavo profesijonalų kariuo- 
menė. Bet Italija nebebuvo viena valstybė, kaip kad Prancūzija, 
nebeturėjo karaliaus, kuris galėjęs būtų suvienyti bei sutvarkyti 
pakrikusius po kraštą kondottierių būrius ir padaryti juos Italų 
tautos kariuomene. Italų kariuomenės, kaip ir pačios Italijos, 
anarchinės būta; iš esmės ir ne tautinės, nes iš visur skverbėsi 
Italijon kondottieriai svetimšaliai. 

Esam jau minėję samdinių vadus — Fra Monrealę, Wernerį 
von Uerslingen ($ 19). Daug naujų vadų atplūdo su savo kom- 
panijomis iš Prancūzijos, ypačiai Anglams pasirašius su Prancū- 
zais Bordeaux paliaubas (1357 m.). Monteferrato markizas 
pats pasisamdė (1361 m.) garsiąją „baltąją kompaniją“ kariauti 
su Galeazzo Visconti. Romos valstybę ėmė plėšti žiaurusis kon- 
dottieris grafas Landau. „Visiems žinomas“, atsakė jis Al- 
bornozo pasiuntiniams, „mūsų gyvenimo būdas Italijoj. Esam 
pripratę plėšikauti ir žudyti visus, kas mums priešinasi. Kam 
brangi yra gyvybė, tas gera duokle nusiperka iš mūsų ramybę ir 
taiką. Todėl, jeigu viešpats legatas nori su mumis geruoju gy- 
venti ir savo miestams taikos, tai tegul daro, ką daro visi, vadi- 
nasi, moka ir moka“. Legatas, valdovai bei miestai, dažnai ir 
mokėdavo arba patys kompanijas samdydavo, t. y., jas stiprino. 
Anglas John Hawkwood (Giovanni Acuto) pra- 
dėjo kariauti - plėšikauti minėtojoj „baltojoj kompanijoj“, 1364 
m. patapo savo paties kompanijos vadu; tarnavo Pisai, paskui 
Elorencijai, kuri net atvaizdavo jį ant savo katedros sienos. 

Samdinių kompanijos, kartais labai didelės (apie 10.000 
žmonių), pavirto keliaujančiomis valstybėmis. Valdė kompaniją 
vadas ir taryba, kurią sudarė 4 raitelių (cavalieri) ir 4 pės- 
tininkų (masnadieri) kapitanai. Svarbių reikalų svarstyti 
sušaukiamas buvo visų kaporalų susirinkimas. Kompanija turėjo 
savo teisėjus, notarus, iždininkus. Jos stovykla tapo turgumi; jos 
kontragentais — bankininkai. Jos vadas tik tuo tesiskyrė nuo 
valdovų, kad neturėjo teritorijos. Fra Monrealė buvo be- 
manąs įsikurti tikrąją valstybę, kai suėmė jį Cola di Rien- 
zo ($ 19). Muzio Attėndolo Sforza, Romagnos kai- 
miečio sūnus, tapo pagaliau Neapolio karalienės Onos II ko- 
netabliu, jo sūnus Francesco — Milano duku. 

Tiek valdovai, tiek miestai čia samdydavos kondottierius, 
čia su jais kovojo. Urbanas V prakeikė visus kondottierius ir 
šaukėsi talkon imperatorių, kunigaikščius, vyskupus, miestus, 
visas tautas, net arkangelą Mykolą ir žvaigždes, kurios kovoju- 
sios su Sisara. Miestų įgaliotinių susivažiavimas Florencijoj pa- 
sirašė sąjungos sutartį (1366. IX). Toj sąjungoj žadėjo daly- 
vauti Toskanos miestai, Bažnyčios valstybė ir Neapolis; bet 
Florencija nesutiko, kad įstotų į ją imperatorius, ir sąjunga 1367 
m. suiro. — Negalėjo susitarti Italijos valstybės. Todėl ne tik 

Romėnai, bet ir visi patrijotai, imperatorium nebepasitikėdami, 
prašė meldė popiežiaus grįžti Romon. 

Avignono popiežiai ir patys suprato Romos reikšmę. Tebe- 
gyveno Avignone todėl, kad bijojo savo valstybės baronų bei 
miestelėnų ir nuolatinių karų su kitais Ttalijos valdovais. Dabar 
Albornozas buvo sutvarkęs Bažnyčios valstybę. Urbanas V 
1364 m. pasirašė taiką su Bernabo Visconti ($ 19), o 1366 m. 
ėmė vadovauti minėtajai ($ 20) Bažnyčios, Toskanos miestų ir 
Neapolio sąjungai; maža to — buvo beruošiąs ir šiaurinės Itali- 
jos tironų sąjungą prieš tą patį Visconti. Dėl visos tos politikos 
ir norint Albornozo laimėjimai apsaugoti, reikėjo popiežiui Ro- 
moj gyventi. Tiesa, kardinolai prancūzai (jų buvo daugumas), 
beveik visa Avignono kurija ir Prancūzų karaliaus šalininkai iš- 
sijuosę priešinosi popiežiaus sumanymui: „kur popiežius, ten ir 
Roma“, sakydavo. Bet popiežius jautė, kad jo autoritetas amžinai 
yra susimezgęs su amžinąja Roma. ,,Ką atsakysi tu Petrui“, ra- 
šė Urbanui Petrarka, „kad sakys jis tau: — Aš pabėgau iš Ro- 
mos pašėlusio Nerono bijodamas, bet mano Mokytojas papeikė 
mane pabėgus — ir grįžau numirti; sakyk, koks Neronas ar Do- 
mitianas yra išvijęs tave iš Romos? Su kuo — su Avignono ne- 
dorėliais ar su Petru ir Povilu — nori tu Paskutiniojo Teismo 
dieną būti?“ Be to, Prancūzijai kariaujant su Anglija ir kompa- 
nijoms Prancūzijoj siaučiant, Avignone neramiau rados gyventi, 
kaip pačioj Italijoj. Pagaliau, Italijoj, gal, ir lengviau būtų buvę 
įkūnyti brangioji Urbanui idėja — suruošti kryžiaus žygis ir iš- 
vaduoti Jeruzalė. 

Imperatorius žadėjo pats palydėti popiežių Italijon ir padė- 
ti jam nuraminti kraštą. Venecija, Genova, Pisa ir Neapolis da- 
vė 60 galėrų. Su kardinolais (5 liko Avignone) ir su savo dvaru 
Urbanas 1367. V. 20 išplaukė iš Marseillės, V. 23 buvo Genovoj, 
VI. 1 — Pisoj, VI. 4 — Corneto uoste, kur sutiko jį vyskupai, 
abatai, valdovų bei miestų pasiuntiniai ir gyvas skruzdėlynas 
žmonių. Ant kranto laikė popiežius iškilmingas mišias, savo pir- 
mąsias Italijoj. Per Toscanellą pasiekė jis Viterbo ir X. 16 įžen- 
gė Romon. Džiaugdamies priėmė jį romėnai; nesipriešino ir tam, 
kad savo valdžiai padidinti pakeitė jis konstituciją. Čia aplankė 


— 107 — 


popiežių Neapolio karalienė, Karolius TV (1368. X) ir Bizanti- 
jos imperatorius Jonas Palaiologas (1369. X), kuris 
išsižadėjo graikų tikėjimo: prašė popiežiaus padėti jam kovoti su 
Osmanais. 

„Kad būtute Romoj“, rašė Florencijos kancleris Coluc- 
cio Salutati Petrarkai, „tai matytute, kaip atstatomos 
sugriautosios bažnyčios, ir, žinau, pasidžiaugtute. Pamaldus 
žmogus būdami laimintute tąjį, kas atstatė Lateraną, restau- 
ravo Šv. Petro katedrą ir atgaivino visą miestą“. Bet politiniu 
Italų vadu Urbanas netapo. Karolius IV neištesėjo savo pažadų, 
tik vėl piniginę teprisikimšo. Iš sumanytosios sąjungos prieš B. 
Visconti nieko neišėjo, o 1366 m. sąjunga suiro ($ 20). Albor- 
nozui numirus (1367. VIII), popiežius nebegalėjo suvaldyti sa- 
vosios valstybės. Tam dar nepasiekus Romos, sukilo Viterbiečiai. 
Netrukus Romos apskrity ėmė maištininkauti Francesco 
Vico (Giovannio sūnus) ir sukilo Perugija, kuri pasisamdė Joh- 
no Hawkwoodo kompaniją. Bernabo Visconti pasisamdytosios 
kompanijos plėšė Toskaną ir grėsė popiežių valstybei. Nenuo- 
stabu, kad nutarė pagaliau Urbanas grįžti Avignonan; sakėsi tu- 
rįs  sutaikinti Angliją su Prancūzija. Nesidavė įkalbamas šv. 
Birgittos ($ 2), nuo 1350 m. Romoj gyvenančios švedų 
mistikės, nors pranašavo ji, kad, jeigu tik grįšiąs Avignonan, 
tuoj numirsiąs. „Šv. Dvasia“, sakė Urbanas romėnams, „atvedė 
mane Romon, o dabar Bažnyčios labui iš jos veda“; 1370. VI. 
26 atsisveikino su Roma ir XII. 19 numirė Avignone. 

Jo įpėdiniu kardinolai išrinko Klemento VI sūnėną — Gri- 
galių XI (1370. XII. 30 — 1378 m.). Ir jį iš pat pirmųjų jo 
pontifikato dienų kvietėsi grįžti romėnai, italų patrijotai ir reli- 
gingi žmonės. Šv. Birgitta tvirtino pačią Panelę Šv. jai sakius, 
kad numirsiąs popiežius, jeigu negrįšiąs Romon; bet šįkart pati 
numirė (1337 m.). Kita mistikė, Šv. Kotryna Sienietė 
įkalbinėjo jam persikelti Romon ir reformuoti Bažnyčią, puolė 
supasaulėjusią Avignono kuriją. Įsenėjęs Petrarka gynė Romos 
garbę nuo žeminančių amžinąjį miestą prancūzų. Bet gerą politi- 
ką Grigalių didžiau paveikė kiti, konkretesni argumentai. — Už- 
sivertęs jis buvo centrinės Europos reikalais, taikino Prancūzi- 
ją su Anglija, bet matė, kad reikėjo arba Italijon grįžti, arba nuo 
itališkosios popiežių valstybės atsisakyti. 

Iš tikro, 1371 m. vėl prasidėjo Bažnyčios karas su B. Vis- 

conti, o popiežiaus generolų pergalės sukurstė prieš jį ir F10- 
renciją, kuri bijojo, kad popiežius nori ir Toskaną pasi- 
glemžti. Paties popiežiaus vasalai bei valdovai vis smarkiau prie- 
šinosi jo valdininkams. — Legatais, provincijų rektoriais ir mies- 
tų podestomis popiežiai daugiausia skyrė prancūzus, patrijotų 
nekenčiamus svetimšalius. Tie, kaip vadino juos Kotryna Sie- 
nietė, „įsikūniję velniai“ (demoni incarnati) begėdiškai 
siurbė žmones ir laužė miestų konstitucijas. „Geriau būtų“, rašo 
vienas metraštininkas, „ir Dievui, ir žemei, kad tie Bažnyčios ga- 
nytojai visai išsižadėtų žemiškosios valdžios... Negalima kar- 
tu tarnauti ir Dievui, ir mamonai, viena koja stovėti danguje, o 
antra ant žemės“. Blogu tųjų „ganytojų“ valdymu ir pasinaudo- 
jo Florencija. Dėjosi italų laisvę ginanti, o tikrovėje — 
Toskaną nuo popiežių gynė. Iš tiesų, despotiškai valdė, Bažny- 
čios 1370 m. vėl užimtąją, Perugiją legatas Gerardas 
de Pui; besiruošiąs buvo Arezzo ir Sieną užkariauti; 
Bolognos legatas Guillaume Noellet norėjo atimti 
Florencijai Prato miestelį ir nusiuntė Toskanon Hawkwoodo 
vadovaujamą „šventąją kompaniją“. 

* Florencija pati pasisamdė Hawkwoodo kompaniją (davė jam 
daugiau pinigų) ir ėmė kurstyti miestus bei valdovus numesti 
kunigų jungą, išsivaduoti iš svetimšalių valdžios ir sudaryti są- 
jungą. Pisa, Genova, išviso 80 miestų susidėjo; įstojo į jų 
sąjungą karalienė Ona, o B. Visconti 1375 m. pasirašė sutartį su 
Florencija. Buvo pasiūta raudona sąjungos vėliava su sidabri- 
nėmis raidėmis išsiuvinėtu žodžiu Libertas. Netrukus suki- 
lo ir tūli paties popiežiaus valstybės miestai. ,„,„Prefektas“ Gio- 
vanni Vico užėmė Viterbo miestą. Sąjūdis paplito po Ro- 
magną, Emiliją, Anconos marką ir Spoleto. 
„Šviesiausieji viešpačiai ir brangieji broliai“, rašė Romėnams Flo- 
rencijos kancleris Coluccio Salutati, „teisingasis Die- 
vas pasigailėjo nužemintosios Italijos, kuri stenėdama prakeikto- 
sios vergijos jungą tempia. Pakėlė Jis tautos dvasią ir pavergtuo- 
sius prieš gėdišką barbarų tironiją sukurstė... Sukilkite ir jūs, 
Romėnai!... užstokite tautas, išvykite iš Italijos prakeiktus tiro- 
nus, apginkite mylimąją laisvę! ... "Tai Romėnų vertas darbas... 
Nesiduokite meilininkams kunigams. Jie nori jums įkalbėti, kad 
remtute Bažnyčios valdžią; žada jums, kad grįš Italijon popiežius 
ir kurija, kad tada ateis jūsų miestui laimingi laikai. Bet iš visa to 

viena teišeis: su jūsų pagelba Italija pavirs verge, o prancūzai 
— jos ponais... Padarykite įstatymu senojo Katono žodžius — 
su laisvaisiais gyvendami norime laisvi būti“. 

Deja, kadaise Florencija nenorėjo padėti Rienzui suvienyti 
Italijos, o dabar Romėnai nepanoro susidėti su Florencija. Bijo- 
jo Romėnai galingojo miesto ir jo sąjungininko prefekto Vico; 
Romoj gyvenantis popiežius labiau jiems rūpėjo, nei Italijos vie- 
novė. Grigalius XI gerai tat suprato ir padarė tinkamą iš- 
vadą: reikėję kuogreičiausiai grįžti Romon. Prakeikė jis (1376 
m.) sukilimo vadus Florencijiečius, leido visiems ir visur plėšti 
Florencijos piliečius, nusiuntė Italijon kariuomenę ir nesidavė 
įkalbamas išsigandusios dėl savo prekybos Florencijos pasiunti- 
niams, nė pačiai Šv. Kotrynai. Tačiau grįžti Romon ne veltui jį 
popiežių įkalbinėjo. — Prancūzijos karaliaus ir prancūzų kardi- 
nolų nė neklausdamas, Grigalius 1376. IX. 13 paliko Avignoną, 
XII. 5 išlipo Corneto uoste ir 1377. I. 17 įžengė Romon. Popie- 
žiai sugrįžo, tik ne Italijos vienyti, o savos valstybės ginti ir 
Italų vienovės laidoti. 

Didiesiems Vokiečių imperatoriams Italija knietėjo kaipo 
integralinė imperijos dalis ir imperatoriškosios valdžios parama. 
Karoliui IV tik imperatoriaus karūna, tuščias išnykusios valdžios 
simbolis, teknietėjo. Italijos užkariauti bei suvienyti negalėda- 
mas jis tuo nė kiek ir nesirūpino. Taip pat tiktai priemone, pu- 
siau dvasinės — pusiau pasaulinės Bažnyčios-imperijos rams- 
čiu, tebuvo Italija ir popiežiams. Mielai būtų jie visą pusiasalį 
savo karalyste padarę, bet dėl kovos su imperija nepajėgė savo 
svajonių kūnu paversti. Patys atskėlė nuo Italijos Neapolio ka- 
ralystę ir priversti buvo pasitenkinti grynai formalia tos karalys- 
tės priklausomybe. Dabar, Romon grįždami, popiežiai pirmiau- 
sia stengėsi apginti savo pačių valstybę; rados persilpni Italijai 
apžioti, pakankamai stiprūs — neduoti kitiems to padaryti. 

Kas gi, be imperatoriaus ir popiežiaus, galėjo įkūnyti poli- 
tinę nelaimingosios tos Italijos vienovę, patrijotų, deja — dau- 
giausia lepšių-literatų, svajonę? Tam reikėjo valstybių fede- 
racija įsteigti arba kuria nors iš tų valstybių pasiremti. Bet Ita- 
lijos valstybės tebekovojo savybėj dėl žemių bei valdžios, viena 


— 110 — 


kitai valdžios pavydėjo ir negalėjo išvien eiti, ilgam sąjungon su- 
sidėti.  Nepasisekė Italijos suvienyti nei Colai di Rienzo, 
nei Fiorencijai. Galima buvo spėlioti, kad kuris nors galingasis val- 
dovas pasiglemš kitus ir tuo būdu Italiją suvienys; bet ir tai tik 
teorinis galimumas tebuvo. Galingiausioji Italijos valstybė, Nea- 
polio karalystė, iro ir nebevaliojo varyti toliau Roberto II politi- 
kos, kuri, tiesa sakant, ir jam pačiam nelabai buvo sekus. Iš 
kitų didesniųjų valstybių tebestiprėjo, bet nuolatiniais tarpusa- 
vio karais viena kitą silpnino Venecija, Milanas ir Florencija. 
Venecija (IV, 40) XIII-XIV baigtinai sutvarkė oli- 
garchinę savo valdyseną ir, nuveikus Pisą (XIII amžiaus ga- 
le) bei Genovą (Chioggios kautynės, 1380 m.), sutvir- 
tino savo jūros imperiją. Netiesiog padėjo jai čia patys Osmanų 
laimėjimai: Archipelago salų ir Bizantijos pajūrio gyventojai pa- 
siduodavo Venecijai, kad apgintų juos nuo Osmanų, ir respubli- 
ka tapo krikščionybės gynėja rytuose. Ties Gallipoli 1416 m. 
sunaikino Venecija baisųjį Osmanų laivyną. Žinoma, žiūrėjo ne 
tiek karo su turkais, kiek savo galios ir prekybos. O prekybos 
reikalai vertė Veneciją kreipti dėmesį į Italiją. Rytų prekybai su 
Europa tarpininkaudama turėjo įi saugoti savo pirklių kelius Ita- 
lijoj ir didinti savo teritoriją, itališkąją savo terra ferma. 
Žinome, kad dėl Dalmatijos sėkmingai kovojo su ja Liudvi- 
kas Didysis ($ 14). Bet pavojingesni už Liudviką rados 
Venecijai itališkieji jos kaimynai, XIV amžiuje įsigalėję tironai 
—-— Padovos Carraros, Ferraros markizai Estės, Veronos 
sinjorai Scaligeri ir ypačiai Visconti. Taigi, nuo XIV 
amžiaus galo ėmė Venecija plėsti savo terra ferma: išnai- 
kino Carrarų giminę ir nusiuntė savo rektorių bei kapitaną P a- 
dovon (1406 m.), paskui užsikariavo dalį Friulo bei Is- 
trijos, Vicenzą, Treviso, pačią Veroną ir 1435 
m. Ravenną. Tiesa, tik XV amžiuje tetapo Venecija tikrai 
galinga Italijos valstybe. Jos dogė Tommaso Moce- 
nigo, prieš mirdamas (1423 m.), melste meldė savo draugus 
bei patarėjus, kad atsisakytų nuo naujų užkariavimų ir kad jokiu 
būdu nerinktų jam įpėdiniu išdidžiojo bei karingojo Frances- 
co Foscari. Kaip tik Foscari ir buvo išrinktas. 
Arkivyskupas Giovanni Visconti ir įo sūnėnai 
Bernabėo, Galeazzo ir Matteo ($$ 3, 16, 19, 20) padėjo pamatus 
galingajai Milano valstybei. Matteo (į1322) sutrukdė 

popiežiui atsigaivinti valdžią žiemių Italijoj ($ 4); Galeazzo 
stengėsi visai Lombardijai pirmininkauti. Jam numirus, jo sūnus 
Gian (Giovan(ni) Galeazzo, Conte di Virtū, su- 
sirėmė dėl valdžios su savo dėde Bernabė, 1385 m. klas- 
ta ją pasigrobė, o dėdę su sūnėnais kalėjime numarino. Smur- 
tu ir vyliumi padidino ir sutvarkė valstybę tas žiaurusis tironas, 
bet kartu ir sumaningas valdovas. Neturėjo jis draugų ir niekuo 
nepasitikėjo; gyveno užsidaręs Pavijos pily. Čia mezgė savo in- 
trygų tinklą; iš čia vadovavo savo gudriems, visur siunčiamiems 
diplomatams ir geriausiems Italijos kondottieriams, kuriems atsi- 
lyginti pinigų nešykštėjo. Gerai pažino žmones ir sugebėjo tiek jų 
gabumais, tiek jų silpnybėmis naudotis. Su vienais Lombardijos ti- 
ronais sąjungininkaudamas, nuveikė kitus, o paskui ir savo sąjun- 
gininkus išveisė. Tuo būdu pasivergė Lombardiją ir 1395 m. išsi- 
prašė iš imperatoriaus Vaclovo duko titulą. Jo galia plito iki 
Genovos ir Bolognos. Liepė jis statyti milžiniškas užtvankas, kad 
galėtų Mincio upę nuvesti į šalį nuo Mantovos ir Brentos upę -- 
nuo Padovos; rodos, norėjo pačios Venecijos lagūnas nusausinti; 
brovėsi į Toskaną, nuolatiniais karais vargino Florenciją ir tikė- 
josi, ją nuveikęs, užsidėti ant galvos Italų karaliaus vainiką. Visai 
tai puikiojo duko politikai turėjo tarnauti jo kuriamoji valstybė. 
Svarbiausias jo tikslas buvo, žinoma, fiskalinis: daug reikėjo pi- 
nigų ir diplomatijai, ir karams, ir prašmatniam paties duko gy- 
venimui. Tačiau gražiai suprato Gian Galeazzo, kad valstybės fi- 
nansai priklauso ekonominės valdinių gerovės ir geros valdyse- 
nos. Todėl jomis nuolat ir rūpinosi. Visiems dukato miestams 
pats skyrė podestaūs, o tarybas pakeitė paklusnių sau valdininkų 
kolegijomis; dukato sostinės, Milano, taryba panašėjo į dabar- 
tinių valstybių ministerių kabinetą. Dukatas virto absoliutine - 
biurokratine monarchija, kurios gyvenimas aiškiausiai reiškėsi 
paties duko ir jo dvaro gyvenimu. Žinia, kad kiekviena valstybė 
reikalinga gyvojo savo simbolio, valdovo; bet Gian Galeazzo, 
kaip ir kiti XIV — XV. amžiaus tironai, tapdino valstybę su sa- 
vimi, nesąmoningai josios norus vykdydamas, tik ties savimi žiū- 
rėjo. Nepaveldėjo jis valdžios, nieko nebuvo išrinktas ar inves- 
tintas — pats pasigrobė valdžią ir manėsi viską pats vienas tepa- 
daręs. Priverstas buvo iki mirties tick dukato pasieny, tiek jo vi- 
dury gintis nuo savo priešų ir religinių ar moralinių pareigų idė- 
ja nė kiek nesivadovavo. Tuo ir skyrėsi nuo paveldėtinių ir ren- 

kamųjų valdovų; todėl ir buvo ne valstybės atstovas, bet tiro- 
nas. Todėl ir knietėjo jam valdžios reiškiniai, etiketas, dvaras, iš- 
orės dalykai, ypač kada sutiko tai su jo paties norais. Ėmė sta- 
tyti „didumu ir iškilnumu visas bažnyčias pralenkiančią“ gotinę 
Milano katedrą ir Pavijos Certosa, „iš visų vienuolynų ste- 
buklingiausią“. Puikiuose Pavijos rūmuose surankiojo garsiąją 
biblijoteką ir relikvijų (nes jomis prietaringai tikėjo) kolekciją; 
kvietėsi savo dvaran architektus, skulptorius, tapytojus, literatus. 

Nereikia dėl visa to perdėti Gian Galeazzo galvotumo. — 
Jis, kaip ir kiti tironai, galėjo pasigrobti valdžią tik todėl, kad 
objektyviai nebebuvo kitos išeities iš socijalinės - politinės mies- 
to partijų kovos, kaip savo prigimtimi dekmokratinė, liaudimi 
remiantisi tironija (IV, 40 t.). Racijonalią ekonominę politiką ir 
biurokratizmą tironai irgi iš komunų paveldėjo, nemažiau — sa- 
vo užkariaujamąją politiką; net Gian Galeazzo troškimu įsigyti 
Italijos karūną pasireiškė su Milano imperijalizmu susijęs italų 
patrijotizmas ir nevisai dar išnykusi Italijos karalystės idėja ($ 
4). Niekuo nežabotasis individualizmas, kuris transformavo val- 
stybę į monarchą, taip pat buvo prinokęs miestų kultūros vai- 
sius. — Miestų visuomenei turtėjant ir diferencijuojantis, suny- 
ko ilgainiui Viduramžių bendruomenės ir ėmė virsti individų ag- 
regatais (neorganinėmis klasėmis), o individai išsivadavo iš jų 
valdžios, socijalinius tikslus egojistiniais pakeitė. Be to, tam tik- 
romis sąlygomis, despotinė vieno tirono valdžia atrodė racijona- 
liškesnė, nei oligarchinės respublikos anarchija, o racijonalizmas 
vėl buvo miestelėnų pasaulėžiūros reiškinys (IV, 39). Taigi, 
tironija, tironų politika ir būdas reikia laikyti natūraliu miestų 
evoliucijos vaisiumi; natūraliu, bet nevisai sveiku, nes nevisai 
sveika buvo ir pati ta evoliucija. Miestų visuomenę pavojingai 
sirgus sako mums tai, kad nustojo lemiančios reikšmės patrijoti- 
niai, socijaliniai ir religiniai - moraliniai idealai, kad nebe jais 
vadovavosi ištvirkęs individas, bet egojistinių savo tikslų siekė, 
kad galėjo tironas nebematyti visuomenės - valstybės. Miestų 
evoliucijos ir jų krizės būta. 

Giano Galeazzo sūnus Giovanni Maria (1402-12) 
išgarsėjo savo kurtais, kuriais ne žvėris, bet žmones pjudė. Sa- 
vo samdiniams liepė iškapoti žmonių minią, kuri, jį gatvėmis jo- 
jantį sveikindama, taikos prašė; uždraudė visiems žodžius „ka- 

rą“ ir „taiką“ vartoti: net kunigai turėjo prašyti Dievo ne „tai- 
kos“, bet „ramybės“ (dona nobis tranguillitatem). 
Jį nužudžius, bailus ir žiaurus jo brolis Filippo Maria ėmė 
vienas valdyti dukatą (1412-47). Nepaprastas bailumas netruk- 
dė Filippo Marijai nuolat kariauti su Florencija, Veneci- 
ja ir su Neapoly įsikaraliavusiu Alfonsu Aragonie- 
čiu ($ 16). Alfonsą paėmė jis nelaisvėn, bet pats ir paleido, 
kad neįsiviešpatautų Neapoly Anjou dinastija: sutiko su savo be- 
laisviu, kad tai būtų ir Milano dukatui pavojinga. Kariavo Filip- 
po Marijos samdomieji kondottieriai; pats vadovavo jiems ir savo 
diplomatams Milano pilyje ir kitose tvirtovėlėse gyvendamas, sa- 
vo ištikimųjų dvariškių, karių ir šnipų saugomas. Mokėjo visus 
apgauti ir, net pralaimėjęs karą, apsukrumu laimėti; apgynė ir 
gerai valdė savo dukatą. Padėjo jam čia, liūtu apsimetančiai 1a- 
pei, lape apsimetęs liūtas — garsusis kondottieris Francesco 
Sforza, kuriam pasisekė ne tik su Filippo dukteria susituokti, 
bet pagaliau ir Milano duku tapti (1450-66). 

Su Venecija sąjungininkaudama, Florencija (IV, 42) 
priešinosi užkariaujamai Viscončių politikai, gynė nuo jų pati sa- 
ve ir Toskaną, kuriai, Genovai nuveikus Pisą (jūros kautynės 
ties Meloria, 1281 m.), ir pirmininkavo, nors tiktai XV am- 
žiuje tepasivergė Pisą, Livorno, Porto Venere ir, įsi- 
tvirtinusi pajūry, ėmė tiesiog jūros prekyboj dalyvauti. Tačiau 
Florencijos vadai, savo prekybos bei pramonės reikalų žiūrėda- 
mi, nenorėjo be galo plėsti jos teritorijos, vienyti Italijos ir jai 
pirmininkauti. Imperijalistinė politika nesutiko su pačia praktiš- 
kų bei skeptiškų florencijiečių dvasia ir su neramia jų miesto 
evoliucija. Kaip tik Florencijoj nuosekliausiai išsirutulavo racijo- 
nalistinė - demokratinė miestelėnų dvasia ir politinė demokrati- 
jos santvarka pasidarė proto sprendžiamąja problema. Neatsitik- 
tinai Machiavelli buvo florencijietis. — Nuo Giano 
della Bella reformų popolo minuto (arti mino- 
ri) kovojo dėl valdžios su popolo grasso (arti mag- 
giori). Pastarasis (stambioji kapitalistų, pirklių bei pramoni- 
ninkų buržuazija) įsigalėdavo, kai reikėjo didinti valstybė, ko- 
voti su Pisa dėl pajūrio ar su Siena dėl ekonominių santy- 
kių su Roma, gintis nuo Viscončių; pirmasis puldavo 
antrąjį, reikalavo politinių ir socijalinių reformų, lygybės, kai tik 
taika pakeisdavo karą. Taika buvo sąlyga smulkiosios buržuazi- 

jos (vietinės reikšmės amatninkų bei pirklių, arti mino- 
ri) gyvenimo, augimo ir įsigalėjimo. Tačiau smulkioji buržua- 
zija neturėjo stambiosios prityrimo ir galios; noroms nenoroms 
dėdavosi su žemesniais visuomenės sluoksniais, su proletarijatu. 
Tuo būdu ir Florencijos demokratija rutulavosi tironijos link. 

Niekuomet nebūtų vis dėlto kultūringi, savo laisve didžiuojąsi 
florencijiečiai ne tik kad tokiems žiauriems ūpšams, kaip Milano 
Visconti, nusilenkę, bet ir daug švelnesnio tirono pripažinti ne- 
norėjo. Buvusis Atėnų dukas Gauthier de Brienne, 
tiesa, pasigriebė tirono valdžią, bet — tik keliems mėnesiams 
(1342-43 m.). Nepasibaigė tironija ir neilgametė proletarijato 
diktatūra (Tumulto dei Ciompi, 1378-82 m.); ji paga- 
liau net sustiprino stambiąją buržuaziją, kuriai ėmė vadovauti 
Albizzi šeima. Tačiau turtingasis Salvestro Medici, 
pats popolano grasso, iš pasalų kurstė sukilusį proleta- 
rijatą, o jį numalšinus, rėmė tebekovojančią su Albizziais smulkiąją 
buržuaziją. Vieri de' Medici atsisakė nuo aktyvios politi- 
kos ir užsiėmė savo banko reikalais; nenutraukė betgi ryšiu su 
popolo minuto ir „kad būtų buvęs didesnis garbėtroška, 
o ne toks geras žmogus, tai būtų galėjęs tapti valstybės vadu“, 
principe della citta. Vėl pradėjo politikuoti ir vado- 
vauti demokratams Giovanni di Bicci de! Medici. 
Tačiau suprato jis, kad tironijos įsteigti Florencijoj negalima; 
tik pinigais bei patarimais padėdinėjo savo šalininkams skverbtis 
į visas respublikos įstaigas, o tarybose ir pats kovojo dėl demo- 
kratinių įstatymų; įsigijo tuo didelį populiarumą. Jo pėdomis ėjo 
jo sūnus Cosimo (Cosimo il Vecchio). Gudriomis 
banko operacijomis padidino Cosimo ir be to nemažą savo šeimos 
turtą. Garbės nesijieškojo, kukliai elgėsi, bet mielai skolindavo 
ir duodavo pinigų visiems savo šalininkams ir įtakingiems mies- 
to magistratams. Tiek išaugo pagaliau jo galia, kad Albizziai 1433 
m. ištrėmė jį iš Florencijos. Kaip kokį valdovą priėmė tremtinį 
Venecija, o kitais metais jo šalininkai nuvertė Albizzi. Cosimo 
grįžo. Daug kraujo nepraliejo, bet vienus priešus ištrėmė, ki- 
tus įvarė į pragaištį; tarybas sau paklusniais, niekam nežinomais 
žmonėmis, uomini bassi e di vile condicione, pa- 
pildė. Vienais „Dieve mūsų“ valstybė nevaldoma, sakydavo Co- 
simo, bet konstitucijos laužyti nenorėjo. 

Tuo metu Florencijoj tebesiskyrė dar pilnateisių piliečių 

(cechininkų) bendruomenė, arba „komuna“, ir vadinamoji „tau- 
ta“ (popolo), kuriai (nes buvo ji ir milicija) vadovavo „tau- 
tos kapitanas“. Nors daugumas „tautos“ ir buvo necechininkai 
(nepiliečiai), dalyvavo betgi milicijoj bei dviejose kapitano ta- 
rybose ir cechininkai - piliečiai; o su tomis tarybomis turėjo tar- 
tis cechų atstovų renkamieji prijorai (signoria), vyk- 
domoji komunos ir viso miesto valdžia. Komuna turėjo ir savą 
šimto tarybą, o „teisybės vėliavininkas“ (gonfalonie- 
re della Giustizia) posėdžiavo prijorų kolegijoj ir vyk- 
dė jos bei teismų nutarimus, buvo, gali sakyt, policijos viršinin- 
kas. Renkami buvo prijorai (dviem mėnesiam), tarybų nariai ir 
didieji valdininkai burtais. Visos tos sistemos naujasis Florenci- 
jos „pirmininkas“ (principe, vadas Fūhrer), arba 
patronas, nepanaikino. Savo įtakai paversti realia ir pastovia val- 
džia pasinaudojo jis tuo, kad prireikus galima buvo ne tik su- 
šaukti parlamentas (piliečių susirinkimas), bet ir išrinkti 
specijaliems tikslams arba net valstybei reformuoti ypatingoji 
komisija, vadinamoji balia. Tokia penkeriems metams renka- 
moji balia ir ėmė daryti visų respublikos magistratų bei tary- 
bų narių sąrašą; kita komisija (accopiatori) pagal tą są- 
rašą burtais rinkdavo magistratus bei patarėjus. Tuo būdu Co- 
simo per savo šalininkus, klijentus bei skolininkus 31 metus 
(j1464 m.) valdė respubliką ir ramiai perleido visą valdžią savo 
sūnui Piero. 

Cosimo Medici dėjosi paprastas Florencijos pilietis esąs, 
kuodo nerietė — realia valdžia tenkinosi. Jis tikrai atstovavo tau- 
tai ir, padre della patria, ne savo paties, bet jos gero- 
vės paisė. "Tuo skyrėsi nuo Milano tironų. Su Viscončiu susitai- 
kinti negalėdamas, susiuostė su Francescu Sforza, o Sfor- 
zai pasigrobus dukatą, sutaikino Milaną su Florencija, davė savo 
tautai geidžiamąją taiką. Susibičiuliavo ir su garsiuoju humanis- 
tu kardinolu Tommasu Parentucelli, sušelpė jį, ir 
Parentucelli, popiežium Nikalojum V tapęs, pavedė piniginius 
kurijos reikalus Medičių bankui, kas ėjo sveikaton ne tik patiems 
Medičiams, bet ir visai Florencijai. Taupus ir net šykštokas žmo- 
gus, Cosimo nesišykštėjo, kai rados jo pinigų reikalinga Floren- 
cija. Eikvojo pinigus statyti naujoms bažnyčioms, prieglaudos na- 
mams, ligoninėms, biblijotekoms. Dosniai apmokėdavo meninin- 
kus; perlinksmą vienuolį - tapytoją Fra Filippo Lippi 

mielai apgindavo nuo jo viršininkų, pusiaumirka žiūrėjo į jo mei- 
lės pokštus ir linksmai jais juokėsi. Pats Cosimo nemokytas bu- 
vo; juo didžiau gerbė mokslą ir literatūrą; savo gydytojo sūnų 
Marsiglio Ficino paragino mokytis graikų kalbos ir fi- 
losofijos, sušelpė jį ir „dvasios gydytoju“ padarė. Tasai Marsig- 
lio guodė susenusį savo globėją — vertė jam Platono dijalogus. 
Mėgo dienagalis Cosimo klausyti jo verčiant skaitant, tik kar- 
tais akis užmerkdavo. „Kam gi merki akis?“ klausia jo Žmona. 
— „Kad priprastų“. 

Cosimo laikais Florencija ėmė tapti italų meno, literatūros ir 
mokslo centru. Socijalinėms kovoms aprimus, ji praturtėjo ir su- 
stiprėjo. Bet Cosimo nė nemanė pirmininkauti Italijai. Kaip Ve- 
necijai rūpėjo savo jūros imperija ir prekybos keliai, taip Flo- 
rencijai — prekyba ir Toskana; todėl abiem tom valstybėm — 
taika ir status guo Italijoj, politinė pusiasalio pusiausvyra. 
Venecijiečiai ir florencijiečiai buvo praktiški žmonės ir blaivūs 
politikai; nepasiduodavo tad miglotoms svajonėms. Susidėdamos 
galėjo Florencija ir Venecija atremti Milano dukų puolimus ir 
neduoti nei Milanui, nei popiežiams, nei Neapoliui pasiglemžti 
Italijos. Taip pat Florencijos sąjunga su Milanu žabojo Veneciją, 
kurios įsigalėjimo, XV amžiui įpusėjus, bijojo Italijos politikai. 

Popiežių kova su imperatoriais X— XIII amžiais sugriovė 
politinę Italijos vienovę ir padėjo išaugti kultūriniam - ekonomi- 
niam miestų partikuliarizmui, kurį dar labiau sustiprino popiežių 
valstybės atgijimas. Tas partikuliarizmas pavirto politiniu ir ne- 
davė Italijai vėl susivienyti net tada, kai jos kultūros vienovė pa- 
darė reikalingą politinę vienovę. Nė viena Italijos respublika, nė 
pati Florencija, negalėjo suvienyti Italijos, nes atkakliai tam prie- 
šinosi kitos respublikos bei valstybės; kiekviena respublika nu- 
baidydavo kitas nuo savęs tuo, kad naikino savo nugalimųjų ne- 
priklausomybę. Mat, Italijos demokratijų negalima pripažinti tik- 
rai demokratinėmis. Florencija, demokratiškiausias Italijos mies- 
tas, XV amžiaus gale turėjo apie 100.000 gyventojų, bet iš jų tik 
3.200 pilnateisių piliečių. Lengva suprasti, kad Florencija tiro- 
niškai valdė prisijungiamuosius miestus ir nesutiko duoti jų pi- 
liečiams teisių, kurių nedavė nė savo pačios gyventojams. Itali- 

jos miestą ir jo teritoriją valdė nedaugelis jo piliečių; nė suma- 
ningiausiems politikams ir demokratijos ideologams neatėjo gal- 
von visų gyventojų atstovybės idėja. Todėl ir miestų tarpusavio 
santykiai yra tiktai tironiškoji nugalėtojo valdžia arba neilgame- 
tė, tam tikram tikslui sudaromoji sąjunga. Colai di Rienzo šmėkš- 
telėjo federacijos, net Italų parlamento idėja ir — tuoj išnyko 
($ 18). Taigi, tik monarchas tegalėjo, Italiją vienydamas, bent 
kiek žiūrėti miestų savivaldybės bei laisvių, kaip kad darė kar- 
dinolas Albornozas ($ 19). Tačiau Albornozas čia politikavo (ki- 
taip nebūtų pasiekęs savo tikslo), ir vargiai buvo tat politinė jo 
ideologija; jo papėdininkai grįžo prie savavaliavimo ir tironijos 
($ 21). Italijos tironai ($ 22) rados baisesni laisvės ir savivaldy- 
bės priešai, nei patys miestai, net savo tėviškėj jas naikino; tai- 
gi, turėjo, ne tik kad Italiją vienydami, bet ir savo pačių valsty- 
bę didindami, susiremti su savo laisvę ginančiomis respublikomis. 

Respublikos pavyzdžiu tie tironai racijonalino ir biurokra- 
tino savo valstybę, kūrė naują, XVI — XVIII amžiaus Europai 
charakteringą, absoliutinės monarchijos tipą. Kad ir kaip val- 
stybę su savimi tapdino, tironai suprato betgi jos organiškumą, 
rūpinosi jos ūkiu ir gyventojų gerove, didino savo pajamas tuo, 
kad valdinius turtino. Tironija buvo nauja miesto-valstybės 
forma, natūraliai augo iš respublikos. Respublika turėjo arba 
socijalinėj anarchijoj žūti, arba virsti tironija. Bet Italijoj feoda- 
lizmas visuomet buvo reliatyviai silpnas, o XIII amžiuje ir visai 
sunyko. Tironais tapo tad patys miestelėnai arba kondottieriai, 
tik retai — išlikusieji feodaliniai valdovai (Estės), kurie, be to, 
suimdavo savin miestelėnų dvasią. Kitaip sakant, tironija buvo 
politinė forma, kurią kūrė sau pati miestų visuomenė. Nenuostabu, 
kad ta nauja forma negalėjo greit nusistoti. Tironai gerai tat 
matė ir priversti buvo nuolat ginti savo valdžią nuo kitų preten- 
dentų, net nuo savo šeimos narių. Ne paveldėjimo teise, ne val- 
dymo tradicijomis, ne tolimojo ir bejėgio imperatoriaus autorite- 
tu — tik savo gabumais, gudrumu ir drąsumu, tuo, ką italai va- 
dino virtū (ne „dorybė“, virtus, bet greičiau „vyrišku- 
mu“), tegalėjo jie pasiremti. Tironija buvo revoliucinė, vadinasi, 
stipriausiojo, gudriausiojo ir nesąžiningiausiojo, valdžia. Jos bū- 
dą, socijalinį faktą, ir vaizdavo XIV — XV amžiaus tironai, žiau- 
rūs ir klastingi virtuosi. 

Tironijų istorija rodo mums, kaip miestas-valstybė jieškojosi 

naujosios politinės formos; antra vertus — kaip iro senoji poli- 
tinė-socijalinė miesto santvarka. Ne tik įvairios miestelėnų ben- 
druomenės kovojo tarpusavy ir draskė miesto vienovę — tos ben- 
druomenės ir pačios iro; nebe savotiškas (iš esmės organinis, kad 
ir visai neidilinis) jų bendravimas būdino XIV— XV amžiaus 
miesto gyvenimą, bet socijalinė nebeorganinių „klasių“ kova. Se- 
nosios bendruomenės rados individui nebereikalingos. Ne Medi- 
čiai savo cecho, bet cechas jų priklausė; ir ne tiek cechu jie rė- 
mėsi, kiek savo skolininkais ir klijentais. Individas išsivadavo iš 
bendruomenės valdžios ($ 12), vistiek — kaip ta bendruomenė 
būtų vadinusis: miestu, cechu, consorteria, societa del- 
la torre ar gimine ir šeima. O kartu su bendruomenėmis griu- 
vo ir socijaliniai moralės pamatai, nes naujoji visuomenė nebuvo 
dar susitvarkius. Bendruomenės ir šeimos tradicija nebevaržė indi- 
vido; jis tos tradicijos, senųjų gyvenimo normų, nebepripažino ir 
savo giminaičio nebeskyrė nuo kitų savo priešų; džiaugėsi indi- 
vidualia savo laisve ir, gal, kaip vaikas, stengėsi pats sau ją įro- 
dyti tuo, kad niekino kadaise sau šventas normas. Nereikia už- 
miršti, kad moralė yra socijalinis faktas ir kad Viduramžiais ji 
visuomet buvo tam tikros bendruomenės moralė. Senosioms ben- 
druomenėms irstant, o naujai visuomenei dar nesusitvarkius, mo- 
ralė būtinai turėjo sunykti. Iš esmės individas nepasidarė blo- 
gesnis: tik nustojo atstovavęs bendruomenei. Žiauri bendruome- 
nių kova savybėj (ji praktiškai sugyveno su krikščioniškais ben- 
druomenės narių tarpusavio santykiais, IV, 39) pavirto individų ir 
nebeorganinių jų susibūrimų kova ir atrodė žiauresnė. Be 
abejonės, tai buvo baisi visuomenės ir jos moralės krizė, bet — ir 
augimas. "Tik savimi tepasitikėdamas, tik ties savimi težiūrėda- 
mas, individas suprato savo ir kitų individų reikšmę, ėmė bran- 
ginti individualius gabumus, politiko, mokslininko, menininko ta- 
lentą, žmogaus virtū, pats troško didžių ir garsių darbų. 
Viskas platino individo akiratį ir veikimo sferą, mokė ir vertė 
ji individualiais savo gabumais naudotis, juos ugdyti ir lavinti. 
Nebe socijalinės grupės, bet individai vadovavo visuomenei (par- 
tijų, sukilėlių vadai), kariuomenei (kondottieriai, $ 20), valstybei 
(tironai, $ 22). Niekas nebeįsivaizdavo gyvenimo, kur negalėtų 
skirtis nuo kitų ir didžiuotis ypatingais savo drabužiais, ypatingu 
elgimusi, savo žiniomis ir gabumais. Ne tik tironai — ir respub- 
likos rinkosi valdininkais ir diplomatais žiningus žmones bei 

garsius oratorius. Giano Galeazzo Visconti nuomone, Florencijos 
kanclerio Coluccio Salutati laiškas buvęs Milanui pavojingesnis, 
nei tūkstantis raitelių. Vietoj anoniminių menininkų mokyklų- 
draugijų atsirado žymieji, visiems žinomieji ir visų gerbiamieji 
menininkai. Valdovai, tironai, kondottieriai ir turtingieji mieste- 
lėnai tapo tų menininkų mecenatais bei draugais; menas, litera- 
tūra, mokslas — vertingiausio žmonių darbo sritimi, darbu, kuris 
visus domino bei džiugino, gražino gyvenimą ir realybę, meninin- 
kų vaizduojamą. Realybė nustojo buvus abstrakčių simboliu, ne- 
gyva alegorija — viliojosi kaip tik savo konkretumu, individua- 
liais savo bruožais. Staiga ir nepaprastai įsigalėjo pasaulininkų 
dvasia — užmiršta ir niekinama buvo absoliutūs, religiniai idealai, 
absoliutus (todėl tik — ir reliatyvus, $ 1) žemiškojo gyvenimo 
tikslas: žemiškojo gyvenimo tapta sau pačiam tikslu, absoliu- 
tinamu. Tai gražiai sutiko kaip tik su italų tautos būdu, konkre- 
čiu, gyvybingu ir aistringu, į žemės gyvenimą nukreiptu. 
Visuomenės individualėjimas nebuvo visa to priežastis, ir ne 
dėl individualėjimo visa tai aikštėn išėjo. Individualėjimas tebu- 
vo tik kultūros augimo reiškinys ir savotiška to augimo forma. 
— Socijalinio-ekonominio (iš dalies ir politinio) gyvenimo at- 
žvilgiu Italija seniai jau buvo pralenkus kitus Europos kraštus, 
bet dėl feodalinės santvarkos ir dėl popiežių kovos su imperato- 
riais XIV amžiuje politiškai visai subyrėjo — užuot politiškai su- 
sivienijus, priėjo politinę daugelio valstybių, didžiųjų socijalinių- 
politinių individų, pusiausvyrą, panašią į XVIII-XIX amžiaus 
Europos santvarką. "Tikrai nelemto to abstrakčios-universalisti- 
nės monarchijos idealo būta! Senosios Romėnų kultūros atlaikas 
būdamas, nesutiko jis su beaugančia Europos kultūra ir nebegyva 
Romos tradicija slėgė Italiją: trukdė jai europiškai augti. Ro- 
mos tradicija stelbė tautinės italų kultūros diegus ($$ 17, 18). 
Todėl dvasinės kultūros srityje Italija ir pavėlavo. Žinoma, 
prancūzų kultūrą Italija savin suimdavo ir iš lėto „„europėjo“. Iki 
XIII amžiaus, iki italų tautai gimstant, buvo betgi italams toji 
kultūra svetimas turtas, kaip kad ir romėniškoji. Bet štai italų tau- 
ta gimė, pasijuto esanti viena tauta, nuo visų kitų skiriantisi, ir 
ėmė kurti savą kultūrą — saviškai reikšti europiškąją. Dabar 
italai nebesisavino pasyviai Romos ir Prancūzijos kultūrų, bet 
perdirbinėjo jas, sintetino ir ant pamatų to, ką savinosi, patys to- 
liau varė kultūrinį Europos darbą. Žinoma, Europos kultūros au- 

gimas didino ir jos antinomiškumą ($ 1), o romaniškosios tau- 
tos — tiek prancūzai, tiek italai — negalėjo kultūros antinomijų 
nuveikti. Tik todėl teugdė ir tereikšdino abi tautos kultūrą, kad 
ji iš esmės buvo vieninga ir rymojo ant absoliučių, religinių savo 
pamatų: iš jų sėmėsi savo goles. Tačiau kultūros reiškėjai jos 
vienovės ir religinių jos pradų nebesuprato ir, XII amžiui bai- 
giantis, pasidavė įsivyravusiai pasaulininkų dvasiai. Tai sutiko 
su minėtuoju italų tautos būdu ir su visa socijaline, ekonomine ir 
politine jos santvarka (arba netvarka). Iš tiesų, individualėji- 
mas-subyrėjimas ir reiškia, kad kultūrai trūksta vienovės ir ją 
vienijančių (iš esmės visuomet religinių) idėjų. Be abejo, kultū- 
ros augimas tik individų veikla ir augimu tegali pasireikšti, nes 
socijalusis asmuo (visuomenė, kultūra, plg. II, 25) yra konkretus 
ir gyvena tiktai individuose ir tiktai per juos. Bet tasai gera- 
sis individualizmas reikia skirti nuo blogojo in- 
dividualizmo, vadinasi, nuo tokio, kuris stengiasi visai at- 
skirti žmogų nuo visuomenės, visuomenę pakeičia individų agre- 
gatu ir, pats geruoju individualizmu misdamas, naikina jį, visuo- 
menę ir pagaliau individą. Žymieji vadinamosios atgimimo 
gadynės (rinascimento, renaissance, XIV-— 
XVI amž.) aiškintojai, Michelet, Į. Burckhardt ir 
kiti, visa to nesuprato. Patys jie atstovavo individualistinei XIX 
amžiaus pasaulėžiūrai ir teisingai laikė renesanso individualizmą 
naujosios Europos individualizmo pradžia; bet nė nepastebėjo, 
kad blogasis renesanso ir naujosios Europos individualizmas yra 
ne kas kita, kaip išsigimstantis gerasis, ir kad ne jis, blogasis in- 
dividualizmas, sukūrė XIII-XIV amžiaus kultūrą. Sukūrė ją 
Viduramžiai (XIV—XV amžius, tai tiek pat jų pabaiga, kaip ir 
naujosios Europos pradžia), o blogasis individualizmas ją tik te- 
iškraipė. Pajuto mūsų aikštėn keliamąjį individualizmų skirtu- 
mą žymus popiežių istorininkas L. von Pastor, bet buvo jis 
originalių minčių neturįs, menkas, nors ir nepaprastai žiningas 
bei kruopštus, mokslininkas, be to, apologetas. 

Socijalinius-politinius procesus tyrinėdami, galėjome pajusti, 
kad augo ir stiprėjo italų kultūra. Bet daug aiškiau reiškia tąją 
kultūrą XIV— XV amžiaus menas ir literatūra. 

Kaip ir Anglijos, Ispanijos bei Vokietijos meną, itališkąjį pa- 
veikė prancūzų gotika. Pirma benediktinai, ypačiai cistercijiečiai, 
paskui pranciškonai ir dominykonai XII-XIII amžiuje pristatė 
Italijoj daug gotinio stiliaus vienuolynų ir bažnyčių (Fossa- 
nova, San Galgano, San Francesco bažnyčios 
Assisi mieste ir Bolognojį Santa Maria Novella ir 
Santa Croce FElorencijoj ir kt.), pastatų, kurių pavyzdžiu 
ėmė statyti sau bažnyčias miestai (Sienos, Orvieto, Como, Flo- 
rencijos, Bolognos, Padovos katedros, S. Maria sopra Mi- 
nerva Romoj, Frari Venecijoj, Milano katedra, 1386 m. 
— XVI amž.,ir kt). Anjou dinastija plėtė gotinę architek- 
tūrą Neapolio karalystėj, Venecija — savo imperijoj. Gotikos 
stiliumi statomi buvo ir miestų bei feodalinių senjorų rūmai. Ta- 
čiau gotinis stilius nenuveikė Italijoj romaniškojo, ir su gotikos 
įtaka lenktyniavo ne tik pastarojo, bet ir Lombardijos, Vokietijos, 
Bizantijos ir net rytų meno įtaka. Gotika nesutiko su italų dva- 
sia, su, XIII amžiuje dar neaiškiais, jų meno idealais. Italų ar- 
chitektai neužsidegė gotinio stiliaus logika, racijonalistiniu jo 
nuoseklumu ; naudojosi gotikos formomis didingai pastato ramybei 
reikšti, romėniškojo meno tradicijoms gaivinti ir pastatui gra- 
žinti, puošti.  Romaniškų esama Sienos katedrų kupolo bei arkų, 
o jos fasado — pristatytosios prie pastato dekoracijos. Orvieto 
katedros statytojų bazilikos planu vadovautasi. Tos katedros ir 
Santa Croce bažnyčios lubų ne skliautinių, bet plokštainių 
esama. Padovos katedros (Sant Antonio, il Santo) 
statytojų gotiniai nefai derinta su lombardiškuoju fasadu ir su 
rytinio pobūdžio kupolais. 

Florencija XIV amžiuje ėmė gaivinti romaniškojo meno tra- 
dicijas. Net gotinėj, Giotto pradėtoj, varpinėj (Campa- 
nile) galima pastebėti, kaip gotinės arkos virsta romaniškosio- 
mis (1387 m.). Gotinės arkelės ir kolonėlės tik tegražina roma- 
niškus Or San Michele (1337—1404 m.) langus. Ro- 
maniškosios arkos niekais verčia gotinių Loggia dei Lan- 
zi motyvų įspūdį. Naujosios, tautinės architektūros idealą sten- 
gėsi įkūnyti garsusis Florencijos katedros (S. Maria del 
Fiore) kupolo statytojas Filippo Bruneleschi 
(1377—1446). Romoj buvo jis susipažinęs su senuoju jos menu 
ir, jį galvoj turėdamas, pastatė minėtąjį kupolą, nuo 
Romėnų laikų didžiausią. Tiesa, čia, kaip ir Palazzo Pitti 

statydamas, nebuvo jis dar visai nusikratęs gotikos dvasia. Bet 
San Spirito ir S. Lorenzo bažnyčios, o ypačiai 
Pazzi koplyčia aiškiai sako Brunelleschį kuriant naują, ramų, 
įspūdingą ir nepaprastai darnų renesanso stilių. Brunelleschio 
mokiniai (Michelozzo, 1391—1472m.,, Giuliano da 
Maiano, 1432-90, jo brolis Benedetto, 1442-97) tobu- 
lino ir plėtė tą stilių, kuriuo ėmė statyti ir palocius (palazzo 
Riccardi, p. Strozzi). Bet tikras naujojo stiliaus kūrė- 
jas buvo genijalusis florencijietis Leone Battista AL- 
berti (1404-72), rašytojas, poetas, teisininkas, matematikas, 
fizikas, filosofas, architektas, sportininkas, žodžiu — univer- 
salusis žmogus; pats sakydavo: „Žmogus gali viską padaryti, kad 
tik norėtų“. Alberti ilgai ir atidžiai studijavo Romos meną, nau- 
dojosi jo formomis, principais ir motyvais, bet jo pastatų (S. 
Francesco Rimini mieste, palazzo Ruccelai ir 
S. Maria Novella fasadas Plorencijoj) dvasia buvo nebe 
romėniška, o itališka. Tis švelnino romėnų meną vyrišku Floren- 
cijos grakštumu ir darnumu. Gal būt, niekas taip giliai nejautė 
sielą raminančiojo grožio, kaip kad Alberti. Jis verkė matyda- 
mas išsišakojusius žaliuojančius medžius arba banguojančius, kiek 
tik akys aprėpia, laukus; gražus reginys nekartą jį nuo ligos pa- 
gydydavo. 

Brunelleschi su savo mokiniais ir Alberti (gabiausias jo se- 
kėjas buvo dalmatas Luciano Laurana, į+1479 m.) nu- 
sakė renesanso architektūros (iš Florencijos ji paplito po visą vi- 
durinę Italiją; popiežiaus Pijaus II įsakytas, Rossellino, 
1409-64, pastatė ištisą renesanso miestą — Pijaus tėviškę Pien- 
zą) principus, kurie skiria ją ir nuo gotikos, ir nuo romaniško- 
sios bei romėniškosios architektūros. Gotika stengėsi įkūnyti ab- 
strakčią geometrinę-dinaminę idėją ir tik tiek tepaliko materijos, 
kiek būtinai reikėjo tai idėjai išreikšti; spiritualistiškai siekė ab- 
strakčios, grynai dvasinės formos, o materiją niekino (III, 47). 
Romaniškasis menas kūrėsi fantastinį pasaulį, transformavo empi- 
rinį, bet negalėjo nuveikti materijos ir išreikšti savo svajojamųjų 
idealų. Iš Romėnų išmoko renesanso architektai valdyti ma- 
teriją ir jos formomis reikšti savo idėją. Bet, materijai nevergau- 
dami, materijos jie ir neniekino, nespiritualino; neskyrė formos- 
idėjos nuo materijos. Pastatas buvo jiems konkreti materijos ir 
formos vienovė, tokia pat, kaip ir graži kūninga moteris, kaip 


— 123 — 


graži žmogų žavinti gamta. Nerūpėjo jiems, kaip kad romaniš- 
kojo meno kūrėjams, pakeisti empirinio pasaulio kitu arba, kaip 
gotikos menininkams, dėl abstrakčios idėjos nuo jo atsisakyti: 
šiuo empiriniu pasauliu be galo grožėjosi. Visuomet žiūrėjo jie 
formos ir materijos pusiausvyros, pastatams pagražinti vartojo 
įvairiaspalvius marmuro gabalus ir — architektūrinės minties kar- 
tais nemotyvuotą — ornamentiką. Žinoma, menas visuomet ir 
visur siekia grožio, bet nevisuomet ir nevisur grožio idėja jam va- 
dovauja: dažnai veikalo gražumas tik menininko nesąmoningai 
(tarytum — atsitiktinai) pasiektas tikslas tėra. Taip antai, Ro- 
mos menui vadovavo įspūdingumo bei galios idėja ir praktikos 
sumetimai. Romėniškajam menui ir gotikai grožis irgi buvo ne 
tiek tikslas, kiek kitų menininko siekiamųjų tikslų rezultatas ir 
forma. Renesanso architektai grožį laikė gamtos bei meno esme ir 
esminiu savo tikslu. Tas grožis, be abejo, buvo absoliutus, die- 
viškas — Dievo leistoji gamta ir Dievo palaimintasis menas — 
ir juo, kaip Adomas rojuje, džiaugėsi menininkai ir žiūrėtojai. 
Džiaugsmas, mudri savijauta būdina pirmąjį renesanso meną. 
Mat, menas visuomet vaizduoja praeitį; renesanso menas — 
pačią italų kultūros pradžią, kai nebuvo dar išėjusios aikštėn tos 
kultūros priešybės, kai jos reiškėjai nebuvo dar jų pastebėję. Taip 
ir Adomas pradžioj nepastebėjo, kad gražiu žalčiu velnias buvo 
apsimetęs. 

Iš gotinės prancūzų skulptūros išsirutulavo Pisos skulp- 
torių (Niccolo Pisano ir jo sūnus Giovanni, 
+1320 m., IV, 110) menas, kad ir didžiai paveikė tėvą bei sūnų 
romėnų skulptūros liekanos. Andrea Pisano (1270— 
1348) įsteigė Florencijos skulptorių mokyklą. Ir An- 
driaus bareljefuose (Florencijos Battistero durys, Cam- 
panilės reljefai) lengva pastebėti gotikos įtaka, juo labiau, 
kad tuo metu Florencijos menininkams pirmininkavo genijalusis 
Giotto. Tačiau įkūrė Andrius naują, originalų stilių — su- 
prastino sudėtingą Nikalojaus reljefų kompoziciją, apšvelnino jo 
meno griežtumą bei didingumą ir, nuo Jono Pisiečio dramatizmo 
atsisakydamas, susydino realizmą su grakštumu ir aiškios kompo- 
zicijos saikingumu. Jo mokiniai drauge su Jono mokiniais skap- 
tavo Orvieto katedros fasado reljefus; antrieji vaizdavo su- 
dėtingas, pilnas žmonių ir dramatinių judesių scenas (Paskutiny- 
sis Teismas), pirmieji — ramų Žemės rojaus gyvenimą, Viešpatį, 

kuris rūpestingai kuria Jievą, Kristų ir apaštalus. Nino Pi- 
sano, Andriaus sūnus, ir kiti Andriaus mokiniai ėmė skaptuoti 
ir Panelės Šv. statulas; jie dirbo ne tik Florencijoj, bet ir kituose 
Italijos kraštuose. 

Tuo būdu išaugo Italijos, pirmiausia Florencijos, skulptūra, 
realistinis, bet saikingas ir grakštus menas, kuris tebebuvo religi- 
nis, bet kuriam, kaip ir XV amžiaus architektams švietė grožio 
idealas. Sienietis ĮJacopo della Ouercia (1374— 
1438) suėmė savin Florencijos meno natūralizmą ir elegantišku- 
mą; jo reljefų kompozicija aiški bei ritminga (Sienos Fonte 
Gaia, Bolognos S. Petronio fasadas). Bet gaivino jis 
ir kilnųjį Nikalojaus Pisiečio meno didingumą. Ouercia, tai XIV 
amžiaus Michel Angelo. Ištikimesnis Andriaus Pisiečio 
tradicijoms buvo Lorenzo Ghiberti (1378—1455), 
bronzinių reljefų meisteris. Jam trūko Ouercijos galybės, ir jo me- 
no grakštumas kartais virsta perdideliu švelnumu. Mėgsta jis de- 
tales ir sudėtingas kompozicijas — tiesa, tam padėjo ir pati bron- 
zinių reljefų technika: Ghiberti, tai skulptoriumi tapęs auksaka- 
lys. Tačiau kiekvieną figūrėlę, kiekvieną galvelę, paukščiuką, 
medžio lapelį ar vaiselį vaizduoja jis su žavinčiojo meno apšvel- 
nintu realizmu ir moka visa tai stebuklingai suderinti. Mat, pa- 
darė jis reljefą daugiaplanį (pirmame plane stovi beveik atsisky- 
rusios nuo plokštumos statulėlės, o paskutiniojo plano daiktai tik 
braižinys tėra).  Ghiberti nuliejo dvejas Florencijos Battis- 
tero duris. Pirmųjų (šiaurinių) durų projektu jis laimėjo 
konkursą, kuriame be jo dalyvavo Jacopo della Ouercia, Brune- 
leschi ir kiti 4 skulptoriai, ir po 21 metų darbo (1403-24) tokias 
gražias jas nuliejo, kad komuna tuoj užsakė jam kitas. Pastaro- 
sios (Ghiberti dirbo jas 1427-52 m.) tikrai yra, kaip pavadino jas 
Michel Angelo, „rojaus durys“, porta del paradiso. 
Čia, 10 reljefų ir durų rėmuose (ilgoje grakščiai apdorotų ąžuolo, 
lazdyno bei grenado lapų, žvėrelių, paukštelių, statulėlių, portre- 
tinio pobūdžio galvelių ir antikinių ornamentų pynėje), pasiekė 
savo tobulumą daugiaplanio reljefo žanras; čia aiškiausiai pasi- 
reiškė menininko stiliaus ypatybės — puikiausioji, meisteriui vi- 
suomet paklusni technika, meilingas konkrečios realybės tyrinė- 
jimas, kompozicijos turiningumas, įvairumas bei darna — ir pati 
renesanso dvasia. 

Neniekino reljefo genijalusis Donatello (1388—1466 

m.; Prato sakykla, Florencijos katedros ir S. Lorenzo 
„Cantoria“, S. Croce bažnyčios „Panelės šv. Apreiški- 
mas“, bronziniai Padovos katedios reljefai), bet žymiausieji jo 
kūriniai — statulos (Jonas Evangelistas, Šv. Jurgis, Campa- 
nilės pranašai, Dovydas, Judita, Magdalena, raito kondottierio 
Gattamelatos statula). Tūlais savo kūriniais Donatello rutulavo 
Florencijos, dalimi ir gotikos, meno tradicijas, tik vyriškiau, nei 
Ghiberti; kitais atrodo kad tąsias tradicijas griovė. Buvo jis gy- 
vo, aistringo būdo menininkas; savo genijumi pasitikėdamas, ne- 
norėjo varžyti savęs mokyklos taisyklėmis — jieškojosi naujų ke- 
lių. Kaip kadai kitkart Joną Pisietį, viliojosi jį smarkūs jausmai bei 
tragiškos situacijos; ir pati konkreti, net bjauri realybė dažnai 
daugiau jam svėrė, nei jos grožis. Jo Šv. Jurgis, tai gražus, idealus 
jaunikaitis; bet gali pajusti to riterio budėjimą ir baisią jo galią. 
Atrodo, kad jis jau pastebėjo priešus (šiaip — ko gi susiraukęs 
yra?) — tuoj pakels stipriąją savo ranką ir apgins nuo jų savo 
globojamuosius, pamaldžius Or San Michele statytojus. 
Gattamelata — prityręs, įmetėjęs savo karių vadas; šaltai žiūri, 
kaip jie su priešais kaujasi, — baisiosios kautynės jam nenaujovė; 
gerai žino, kad reikia kariai padrąsinti ir, gal, pačiam priešai pulti, 
rodos — greit, nes turi jau rankoj savo karingojo, nekantriojo 
žirgo kamanas. Campanilės pranašai (ypačiai liūdnas, negražus, 
plikas ir pavargęs senis (il Zuccone), yra realistiniai gy- 
vųjų žmonių portretai; Magdalena — bjauri asketė: į ją įsižiū- 
rėjus, bjauru net už mirštamąsias savo nuodėmes gailėtis. 
Didžio, bet nedarnaus menininko būta Donatello. Nesigro- 
žėjo jis ramiai ir nayviai realybės grožiu, bet lenktyniavo, ko- 
vojo su ja dėl jos paslapčių, kurias atsidėjęs tyrinėjo; stengėsi 
ją paimti savo akmens ir bronzos nelaisvėn. Jis visuomet buvo 
įsitempęs, ne todėl, kad trūko jam genijaus, bet todėl, kad troško 
įvykdyti tai, kam ir titano jėgų permaža. Žinoma, Donatello ti- 
taniškumas gražus ir būdina Italijos kultūrą, tik — ne jaunojo 
renesanso kultūrą (kartais gaivina gotinę). Tajam darningam re- 
nesansui būdingas ne Donatello (jis greičiau aiškina imanenti- 
nes italų ir Europos kultūros priešybes), bet jo amžininkai ir se- 
kėjai. Donatello mokinys Desiderio da Settignano 
(1428-64), Agostino di Duccio (1418-81), broliai 
Rossellini, Mino da Fiesole (1431-84), Benedet- 
to da Maiano (1442-97) savo stiliumi ir dvasia primena 

Ghibertį. Luca della Robbia (1400-82), kuris dirbo 
spalvotojo molio reljefus, irgi artimesnis Ghiberčiui. Sausesnis 
puikiojo technikininko V erocchio (1435-88 m.; Florenci- 
jos Bargello Dovydas ir kondottierio Colleoni statula 
Venecijoj) menas. 

Tapyba, palyginti su skulptūra, atsiliko. — Didžiajai freskų 
tapybai XIV amžiuje atstovavo Giotto (IV, 110) mokiniai 
— Taddeo Gaddi (į1366), Orcagna (į1368), Spi- 
nello Aretino (į1410), Trionfo della Morte ta- 
pytojas ir kiti. Atsirado giottininkų ir žiemių Italijoj, ir Neapo- 
ly, ir Sienoj, kur Duccio (IV, 110) mokinys Simone 
di Martino (apie 1284—1344) susiejo savo mokytojo meną 
su Giotto stiliumi. Sienietis Pietro Lorenzetti (įapie 
1350) pagražino savo freskomis Assisį ir Sieną; jo brolis 
Ambrogio (tapie 1348) Sienos rotušėj nupiešė freskas, 
„„Gerąjį“ ir „Blogąjį Valdymą“ vaizduojančias. Sienos menui yra 
betgi būdingesnė paties Duccio tradicija — gražios, liūdnos 
ir švelnios (net perdaug švelnios) madonnos ir atskiri nedideli 
religinio pobūdžio paveikslai — Simonės di Martino ir 
jo svainio Lippo Memmi (+13572) „Panelės šv. Apreiš- 
kimas“ (Florencijos Uffizi), Sassettos (1392-1450) ir 
Sano di Pietro kūrinėliai. Apskritai imant, Sienos tapyto- 
jai greit tarytum sustingo, tebesilaikė savo meno stiliaus, kur go- 
tikos ir minijatiūrų motyvai sijo su Bizantijos ir net Mažosios 
Azijos meno gaivalais. Tiesa, nieko principijaliai nauja nedavė ir 
giottininkai; jų stilius irgi menkėjo. „Šnekesni“ buvo jie betgi, 
nei pats Giotto; domėjosi gyvenimo smulkmenomis, žmonių pa- 
pročiais, sieniečiai — ir peizažu. Tačiau gyviau grožėjosi gyve- 
nimu, puikiais drabužiais, puošniomis iškilmėmis bei gamta ilgai 
Venecijoj dirbę tapytojai, veronietis Pisanello (1397-1455) 
ir umbrijietis Gentile da Fabriano (1370—1450). Jų- 
dviejų meno puošnumu ir realizmu, ypačiai kilniuoju (genti- 
1e) Gentilės realizmu užsikrėtė florencijiečiai. 

Florencijiečiai iš prigimties buvo realistai, akyli stebėtojai ir 
racijonalistai. Jie tikėjo visą gamtą valdančiais dėsniais ir tikė- 
josi juos atrasią, o vadovaudamies jais, meno srityje atvaizduo- 
sią gamtos grožį. Beveik kaip į mokslą žiūrėjo jie į meną, svar- 
biausiu jo elementu laikė techniką ir tąją techniką atsidėję tobu- 
lino. Net pamaldųjį dominykoną Fra Beato Angelico 

(Giovanni di Fiesole, 1387—1455) paveikė pagaliau 
šita tėvyniečių dvasia. Fra Beato buvo Umbrijos minijatiūrinin- 
kų, iš dalies ir Giotto sekėjas. To freskas ir paveikslus (tarytum 
padidintas minijatiūras) matydamas tiki žmogus padavimu, kad 
malda ir pradėdavęs, ir pabaigdavęs jis kiekvieną savo veikalą; 
sakai sau ne menininko kūrinį matąs, bet su pamaldžiu, vaikiškai 
nayvios širdies vienuoliu bendraująs. Kaip vaikas, įsivaiz- 
duoja „angeliškasis brolis“ rojų, dainuojančių, grojančių ir šo- 
kančių angelų bei šventųjų ratanas; skaidriomis spalvomis ir auk- 
su puošia jų, savo mylimųjų, drabužius. Štai, angelams grojant 
ir trimituojant, susirinko visi laimingieji ir, tyliai džiaugdamies, 
rimtai bei meiliai žiūri, kaip Kristus vainikuoja savo Motiną, 
romiąją dangaus karalienę, visų užtarėją. Nayviai įsivaizduoja ir 
vaizduoja tapytojas tyliame sode, gražiame namelio prieangyje 
besėdinčią Panelę Šv., kurią sveikina atsiklaupęs arkangelas, 
Kristaus gyvenimą ir baisiąsias Jo kančias. Visa širdimi gyvena 
jis tai, ką piešia, džiaugiasi ir graudenasi, užjaučia Nukryžiuotą- 
jį; bet niekas, nė Kristaus mirtis, nedrumstė jo širdies ramybės, 
nes į visa žiūri jis rojaus gyventojo akimis ir mato, kad visa bu- 
vo reikalinga Dievo garbei bei meilei apsireikšti. Vienuolyno cė- 
lėj užaugęs, nesuprato jis, kas yra blogis ir tragingas pasaulio 
nuodėmingumas. Tarytum ir empirinį gyvenimą rojaus gyveni- 
mu pavertė, apdievino. Bet renesanso žmonės jautė pasaulio die- 
viškumą ir dievino jį nė negalvodami, kad yra antžeminis gyve- 
nimas, o Bėato Angelico, krikščioniškųjų Viduramžių vaikas, į 
žemėje giedruojantį rojų žiūrėjo. Žemėje jis tik tai tematė, kas 
yra šventa ir iš esmės dangiška. Todėl ramiai grožėjosi žeme ir 
tobulino savo meną; kaip ir kiti menininkai, tyrinėjo perspekty- 
vos ir anatomijos dėsnius, net stabmeldiškosios Romos pamink- 
lus. Nenuostabu, kad jo mokinys Benozzo Gozzoli 
(1420-97) užmiršo dangaus džiaugsmus, nes jam ir žemės gyve- 
nimo (taip Gentilę da Fabirano sužavėjusio) visai užteko. Tech- 
nikos problemomis galvos nesikvaršindamas, linksmai pasakojo- 
piešė jis, Medičių dvaro tapytojas, kaip gražiai puošiasi, elgiasi, 
linksminasi, medžioja ir gimusio Kristaus pagarbinti joja (čia jie 
karaliais magais vadinasi) kilnieji ponai su savo tarnais bei pa- 
lydovais. 

Bet naujosios tapybos kūrėjams pirmiausia rūpėjo technikos 
problemos. Jie tyrinėjo perspektyvą ir anatomiją; dėl jų niekino 

savo veikalų turinį, pačių spalvų gražumą ir gyvenimo malonu- 
mus. Paolo Uccello (1397—1475) dieną naktį skendėjo 
perspektyvos problemose, nė miego nemigo. Veltui šaukė 
jį žmona gulti. „Che bella cosa ė perspettiva!“ atsiliepdavo. 
Ir visuotinis tvanas, ir kautynės tebuvo jam tik proga perspekty- 
vos dėsniams išsiaiškinti ir erdviniams piešiamųjų dalykų santy- 
kiams atvaizduoti. Skatino čia tapytojus ir skulptorių laimėjimai: 
tapytojų norėta, kad jų piešiamieji žmonės darytų tokį pat iški- 
lumo ir tūrio įspūdį, kaip kad ir statulos. Uccello nupiešė ant 
Florencijos katedros mūro raito kondottierio Giovanni 
Acuto (=Johno Hawkwood) statulą, Gattamelatos 
paminklą primenančią; Andrea del Castagno (1423- 
57) — Farinatos degli Uberti, kondottierių Nic- 
coloė Marucci da Tolentino ir Pippo Spano 
(Pilypo Scolari Ispano), Petrarkos, Boccaccio statu- 
las. Kaimiečio sūnus, A. del Castagno buvo ne tik techniki- 
ninkas, bet ir gabus, temperamentingas tapytojas, kurį paveikė 
Donatello ir Masaccio. 

Masolino da Panicale (1383—1447) ir jo moki- 
nys Masaccio (Tommaso Guidi, 1402—1429) pasi- 
naudojo technikininkų laimėjimais realistinio ir vėl gražiai pasa- 
kojančio savo meno tikslams. Masaccio freskos vaizduoja tikrai 
erdvėje esančius, perspektyviškai suderintus žmones. Masaccio 
atgaivino be to ir didįjį Giotto ir Cavallini (IV, 110) stilių, rim- 
tą, įspūdingą ir kilnų.  Masaccio kūryba vėl nukreipta į pačią 
konkrečią realybę, kurią tikrai ir tiksliai rekonstruoja techniki- 
ninkų ir paties Masaccio patobulintasis menas. Netrukus toji rea- 
lybė dar labiau sukonkretėjo — patapo Florencijos ir jos visuo- 
menės vaizdais, nors formaliai freskų bei paveikslų temos ir te- 
bebuvo imamos iš Šventosios ir šventųjų istorijos. Taip „moder- 
niškai“ traktavo tąją istoriją gabusis Masaccio mokinys Fra 
Filippo Lippi (1406-69), vienuolę suvedžiojęs vienuolis, 
linksmas ir palaidas, bet religingas. Kaip tik tuo metu Elorenci- 
jos ir visos Italijos tapybą apvaisino Niederlandų tapyba (Van 
Eyck, Rogier van der Weyden, Hugo van der 
Goes), o išorėj Florencijos iškilo ir ėmė veikti jos meną tokie 
didieji tapytojai, kaip Piero della Francesca, Man- 
tegna, Melozzo da Forli, Luca Signorelli, Pe- 
rugino. 

Byloja nebylio meno istorija, daug ką mums pasakoja. — 
Italai pasijuto gyveną gražioje žemėje ir gražų gyvenimą, pamė- 
go gyvenimą ir gamtą, sąmoningai nusikreipė į juos ir susiža- 
vėjo neapsakoma jų galia, jų turtingumu ir grožiu. Iki tol jie, 
„Viduramžių“ ir Viduramžių krizės žmonės, svyravo tarp em- 
pirinių tikslų bei džiaugsmų, kurie yra konkretaus žemės gyve- 
nimo turinys, ir abstrakčios religinės - asketinės pasaulėžiūros, 
kurį tą gyvenimą niekino, laikė iš esmės nevertinga priemone 
neįmanomam dangiškajam įsigyti, smerkė. Dabar, religinių-aske- 
tinių idealų dar neneigdami, italai paprastai juos užmiršo ir pa- 
sidavė empirijos viliojami, gyveno ir džiaugėsi gyvenimu, kaip 
nesamprotaują vaikai (mat, italų tautos naujagimio būta) arba 
kaip senovės Romos stabmeldžiai. Žinoma, tebetikėjo jie Bažny- 
čios mokslu, ir jos sakramentais, ir rojaus džiaugsmais; tik visos 
tikėjimo tiesos pasidarė tušti, konkrečiam gyvenimui nebereikš- 
mingi ir nebepavojingi žodžiai, o Dievo leistoji gamta, jos ir 
žmonių gyvenimas viliojosi savo grožiu, absoliučiu savo reikš- 
mingumu. Teoriškai sakant, tųjų priešybių iš esmės suderinamų 
esama (negi gali Dievo leistoji, tegul net nuodėmingoji, gamta 
nesutikti su Dievo mokslu). Toks nekaltas vaikas, kaip Fra Bea- 
to Angelico ($ 24), jas ir derino kiek. Taippat praktiškai derino 
jas visi, kas nemėgino visokiomis teorijomis aiškintis ar teisinti 
savo gyvenimo, kas gyveno instinktyviai, o tokių pradžioje buvo 
daug. Tačiau, esam jau matę, asketinės pasaulėžiūros kova su pa- 
saulininkų dvasia buvo esminė Europos kultūros ir Bažnyčios an- 
tinomija ir romaniškosios tautos tos antinomijos nuveikti ne- 
galėjo; negalėjo ir italai, kurie tikėjo Romos mokslu ir ugdė kul- 
tūrą ant prancūziškosios pamatų. Kiek nekreipė dėmesio į Bažny- 
čios mokslą, galėjo jie, savo gyvenimo ir veiklos ideologiją aiškin- 
damies, pamatuoti savo pasaulėžiūrą empirija ir įtraukti į ją Die- 
vą bei visą antempirinį pasaulį; tai reiškė „platoniškosios“, ryti- 
nio pobūdžio krikščionybės, paties platonizmo ir net panteizmo 
atgijimą. Kiek žiūrėjo jie į Bažnyčios mokslą sąmoningiau, tiek 
neišvengiama rados smarki „Viduramžių“ ir naujosios pasaulė- 
žiūros kova: vieni turėjo kentėdami dvejoti, kiti Bažnyčios 
vardu smerkti naujosios, stabmeldiškosios pasaulėžiūros princi- 
pus, treti kurti ją ir pulti „Viduramžių“ pasaulėžiūrą, asketizmą 

ir stabmeldiškąjį Bažnyčios mokytoją Aristotelį Visa to neby- 
lys menas mums parodyti negali, nes yra — nebylys, ne filoso-- 
fuoja, tik jausmus ir nuotaiką tereiškia. Bet čia pasišauna mums 
talkon literatūra. Tiesa, ji vėliau ėmė klestėti, nei menas. Aišku 
— kodėl. — Viena, pirmasis kultūros perijodas visuomet yra 
greičiau instinktyvus, ne ideologijos, bet.jausmų ir nuotaikos pe- 
rijodas; antra, konkretiniam į empirinį gyvenimą žiūrinčių italų. 
būdui menas buvo artimesnis ir charakteringesnis, nei literatūra, 
ir patys italai literatai pirmiausia domėjosi (kas vėl sutiko su tau- 
tos būdu) savo kūrinių forma. 

Esam jau apsipažinę kiek su didžiausiu po Dantės Italijos. 
poetu —su Petrarka ($17). Petrarka buvo diletantas - 
mokslininkas ir tikras literatas. Visas jo paties ir kitų žmonių 
gyvenimas, visos ateinančios jam galvon idėjos, visos širdį jau-- 
dinančios mintys tapo literatūros darbo proga ir tema. Petrarka. 
negalėjo tiktai vien gyventi — nuolat stebėjo, poetiškai transfor- 
mavo, užrašydavo ir skelbė kitiems, ką matė, jautė ir galvojo. 
Tvirtino, kad sau teparašęs dijalogą De contemptu mun- 
di, ir net pavadino jį Secretum, turėjo betgi galvoj, tąją. 
autobijografiją rašydamas, skaitytoją ir pagaliau veikalą išleido. 
Buvo jis — negalima tuo abejoti — karštas italas patrijotas; 
užsidegė Colos di Rienzo programa ir, Colonnų draugas, greičiau 
— „brolis ir sūnus“, būdamas, patardinėjo tribunui išveisti Ro- 
mos magnatus, tad ir Colonnas: „persekiok juos apsiginklavęs, 
kad ir pragaran turėtum už tat su jais pakliūti!“ Tačiau tuo pat 
metu dar gražesniais žodžiais guodė senąjį kardinolą Colonną: 
kas čia, girdi, tokio, kad giminės rūmai kelių kolonų nebetekę? — 
tebėsą rūmų pamatai, pats kardinolas; Tulius Caesaris irgi tik 
vienas tebuvęs! Greit vėl ėmė Petrarka lyginti Collonnas su Me- 
tellais ir Maksimais, nors tuo pat metu prikaišiojo Colai, kad ne- 
pasinaudojęs savo galia nusikratyti priešais (Colonnomis). Veid- 
mainiavimas? — Ne, paprastai literato abejingumas pačiai realy- 
bei. Be to, gražios sentencijos čia Petrarką ir teisino: mylįs jis 
Colonnas, sed carior Respublica, carior Roma, 
carior Italia! Netrukdė dėlto respublikoniškos idėjos Pe- 
trarkai rašyti karaliui Robertui, kad tik monarchas tegalįs išgel- 
bėti Italiją, šauktis Italijon Roberto priešo Karoliaus IV ir ramiai 
sau viešėti Milane pas Viscontį. Įdomu, kad šitas bevalis svajo- 
tojas laikė save įtakingu politiku ir mėgino sutaikinti Veneciją 

su Genova: pasitikėjo vargšas literatūros ir gražių savo kalbų 
galia. Ai man! ir kiti pasitikėjo. 

Avignone gyvendamas, Petrarka, gražus ir jaunas dabita, 
snobas, „dandy“, įsimylėjo Laurą, kurios grožį pats imperato- 
rius Karolius IV viešai bučkiu (žinoma, tėviškuoju) pagerbė. 
Poeto meilė, kaip kad ir kurtuazinės meilės kodeksas reikalavo, 
turinti būti amžina ir ideali. Meilės idealumas Petrarkai, tiesa sa- 
kant, nelabai rūpėjo, bet aplink kilniąją ponią amžinai jis tūp- 
čiojo. Idealią Petrarkos meilę padarė pati Laurą, nes buvo dora, 
vyrui ištikima moteriškė, kad ir patiko jai (tokių jau, ai man, 
visų ponių esama) pagarsėjusio jau poeto dainavimas; čia jam 
meilias akutes žibino, čia, įsidrąsinusį, šalčiu nutrenkdavo. No- 
roms nenoroms turėjo jautrusis kanauninkas mylėti Laurą idea- 
liai, o kitiems meilės dalykams susirado konkubiną, su kuria ir 
vaikų susimeistravojo. Didelės jo meilės Laurai būta, tik — lite- 
ratūra virsta. Savo sonetais ir kanconėmis visam pasauliui tuoj 
pranešdavo Petrarka, kaip meiliai Laura į jį pažvelgus ar dėp- 
terėjus ir ką jis ta proga pajutęs, kaip gražiai, giliai, filosofiškai jis 
Laurą mylįs, kaip dūsaująs ir kenčiąs. ,,„Mažoji ugnis tedegina 
tąjį, kas gali pasakyti, kaip jis dega“, Chi puo dir com'eg- 
li arde ė'n picciol foco. Teisybę pasakė, bet kam gi ta- 
da be paliovos apie savo meilę kalba? Gali sakyt, ne tiek myli, 
kiek savo meile ir ją reiškiančia literatūrine forma grožisi. Jo so- 
netai skaitant, sunku įsivaizduoti, kokios tos Lauros būta, bet 
visai aišku, koks buvo arba, tiksliau sakant, koks norėjo žmo- 
nėms ir pats sau rodytis Petrarka. Akylai ir smulkmeniškai ana- 
lizuoja Petrarka savo jausmus, nerimsta su jais (kartais, tiesa 
sakant, kiaušinio kevalo nevertais), o mylimąją aprašinėja tik 
kiek ji būtinai reikalinga tiems jausmams paaiškinti, bendrais, net 
banališkais bruožais. Gali iš jo sonetų sužinoti, kad, jo nuomone, 
Lauros akys išsklaidydavusios tamsą ir visa nušviesdavusios, o 
angeliškoji jos burna buvus pilna žemčiūgų, rožių ir saldžiųjų 
žodžių. Bet nekitoniškai ir mes (bent iki didžiojo karo) apraši- 
nėjome savo mylimąsias. Gal būt, todėl (todėl, kad jo meilė taip 
panaši į mūsų, ne didvyrių ar genijų, bet šiaipjau žmonių, meilę) 
taip ir jaudina mus iki šiol Petrarkos Rime. Petrarka parašė 
poetinę autobijografiją, kur jis vienintelis veikėjas tėra, o trans- 
formuotoji ir deformuotoji Laura pavirto nebegyvu poeto eilė- 
raščius ir žmogaus subyrėjusiąją sielą vienijančių vaizdu. Lau- 

rai pagaliau (1348 m.) numirus, Petrarka sumanė surinkti ir iš- 
leisti savo eilėraščius; iki gyvos galvos juos dorojo ir sistemino, 
vienus išbraukdavo, kitais, naujai parašytais, rinkinį papildinėdavo. 
Tuo būdu sukūrė Petrarka poetinę savo autobijografiją ir savo 
meilės Laurai romaną. — Įsimylėjęs jis, girdi, patį įsikūnijusį gro- 
žį. Bet jo meilė buvus perdaug aistringa, perdaug žemiška; ir ne- 
suprantąs jis pradžioj, ką reiškiąs keistas Lauros elgimasis. Be abe- 
jo, jos priešinimasis poeto meilei, jos šaltumas reikią aiškinti ne- 
abejotina jos dora. Bet kodėlgi kartais ji taip džiaugsmingai ir ma- 
loniai sutinkanti poetą? kodėl kartais, poetui su ja atsisveikinant, 
staiga išblykštąs jos veidas? Nejaugi pati jį mylinti? Jei taip — 
kodėl visai abejinga jo sonetams? Veltui raminąs Petrarka save 
mintimi, kad Laurą garsinančiais eilėraščiais išgarsinsiąs, įam- 
žinsiąs savo paties vardą, kad savo galvą Lauros simboliu — lau- 
rais vainikuosiąs. Visur ir visuomet persekiojęs jį mylimosios 
vaizdas, toks žavingas bei artimas ir toks nepasiekiamas. Ir liūd- 
na jam daręsi, jautęsis vienui vienas esąs, bet slėpęsis nuo Žžmo- 
nių į savo Vauclusę, solitudo mea jucundissima; o 
čia sugniauždavus jam širdį baimė — bijojęs vienas pasilikti; be- 
manąs buvo net (tik netikiu jo žodžiais) nusižudyti, ir sąžinė 
'graužus kiek nusidėjėlį Bet štai, Laurai numirus, po baisiojo, 
kad ir neilgo nusiminimo Petrarka aprimęs. Dabar jokios vilties 
jis nebeturėjęs, užtai — nebenusidėdamas galėjęs mylėti savo 
Laurą. Įsivaizduoja jis dabar, kad Laura irgi jį mylinti, žinoma, 
ne žemiškąja meile. Ji esanti danguje, gyvenanti su angelais. Po- 
etas matęs ją įžengiant į dangų ir žiūrint į žemę, tarytum lau- 
kiant jo. „Aš laukiu, mylimoji, dieną naktį laukiu ir meldžiuos 
- Viešpačiui. Kadagi tai pagaliau bus?“ 

Taigi, Laura pavirto Petrarkos Beatrice. Vis dėlto negalima 
čia lyginti Dantės su Petrarka ir Beatricės su Laura. Iš esmės 
ideali, Dantės meilė Beatricei pasidarė meile teologijai ir Dievui; 
Petrarkos meilė liko, kaip ir buvus, žemiška, ne filosofinė - reli- 
ginė, bet jausminė, o Laura konkrečiu Dievo (?) meilės ir gro- 
žio vaizdu patapo. Be abejo, Petrarka tik dėjosi neskaitąs poeti- 
nių Dantės veikalų; ir be reikalo nayvus Petrarkos draugas Bocca- 
ccio atsiuntęs jam  Dieviškosios Komedijos egzempliorių (1359 
m.): jau 1352 m. Petrarka ėmė rašyti savo Trionfi, kur 
lenktyniavo su Dante. Tai buvo alegorinė poema reliatyviai ba- 
nališko turinio. — Amūras pasivergęs žmones, bet Lauros dora 

jį nuveikus, kad ir, deja, Mirtis nuveikus pagaliau pačią Laurą. 
Klystą žmonės manydami nuveiksią Mirtį savo garsu: viską 
nieku paverčiąs Laikas. Vienas amžinasis Dievas neapgaunąs tų- 
jų, kas Jį tikįs ir Juo pasitikįs. Ne tik idėjinio turinio, bet ir kom- 
pozicijos atžvilgiu Trionfi yra menkas veikalas. Petrarka 
neturi nei filosofo, nei epinio poeto (tai rodo ir griozdiškas loty- 
niškais hexametrais parašytasis, Scipioną Afrikaną garsinantis jo 
epas Africa) gabumų. Tik lyrinės „Trijumfų“ vietos jam te- 
pasisekė. Autobijografinė, gili ir švelni, tiktai dažnai įmantri ly- 
rika yra jo talento sfera. 

Esam jau pabrėžę, kad jis buvo ypatinga to žodžio prasme 
literatas. Jo „literatiškumas“ yra glaudžiai susijęs su refleksija, 
su tuo, kad, mylėdamas, jausdamas, galvodamas, jis nuolat pats 
save stebi, analizuoja ir pats savimi grožisi, myli save labiau, nei 
visa kita. Kaip ir kiti žymūs XIV, o ypačiai XV amžiaus italai, 
jis — egocentrinis individas ir individualistas, tik individualistas, 
kuris neveikia, bet pats save tyrinėja. Petrarkos kūryba, tai 
XIV — XV. amžiaus individualisto savižina. Bet pats į save 
protu nusikreipdamas, save stebėdamas ir tyrinėdamas, žmogus 
tarytum išsiskaido, o tuo naikina savo vienovę bei galią. Todėl 
Petrarka buvo bevalis žmogus ir pats sau atrodė aibės bekovo- 
jančių savybėj troškimų bei aistrų draskomas, niekuomet neži+ 
nas, ko iš tikrųjų nori. ,,Negaliu rasti sau taikos, bet ir nekariau- 
ju; bijau ir tikiuos, degu ir esu ledas; smerkiuos į dangų ir te- 
besu žemėje; visą pasaulį trokštu apglėbti ir nieko neapglebiu“. 


Pace non trovo e non ho da far guerra; 

E temo e spero; ed ardo e son un ghiaccio; 
E volo sopra '1 cielo e giaccio in terra; 

E nulla stringo e tutto '1 mondo abbraccio. 


Net šlovės verte abejojo Petrarka, bet šlovės troško ir jos 
trokšdamas studijavo Romos literatūrą. Romos rašytojus — 
krikščionis, kaip antai Augustiną (mėgo jo „Išpažintį“) ir Jero- 
nimą, stabmeldžius, Vergilijų, Ciceroną (atrado jo Epistolas 
familiares) ir kitus, skaitinėdamas, susidūrė Petrarka su 
panašiais į save žmonėmis, su jų šlovės troškimu, egojizmu ir 
dvejojimais, su visa individualistine vėlybesnės Romos imperijos 
kultūra. Augustinas aiškino jam paslaptingą ir sudėtingą indivi- 
dualios sielos gyvenimą; Ciceronas ir kiti rašytojai stabmeldžiai 

teisino žemės gyvenimą, kuris taip viliojosi Pertrarką ir kuris taip 
griežtai skyrėsi nuo asketiškųjų Viduramžių pasaulėžiūros. Jų gy- 
venimo idealas ir esąs vienintelis tikras, visai tinkąs tokiam krikš- 
čioniui filosofui, koks norėjo būti Petrarka (plg. I. 49). Petrarka 
taip įsigilino į Romos senovę, taip toj senovėj įsigyveno, kad, gali 
sakyt, patapo jų amžininku, bedraminčiu ir draugu ($ 17). Visas 
laikas tarp Romos imperijos ir XIV amžiaus, kai jis, Petrarka, 
ėmęs gaivinti Romos kultūrą, atrodė jam baisiojo barbariškumo 
amžiai; smarkiai puolė Viduramžių mokslus, teisę, mediciną, 
žmogaus laisvę griaunančią astrologiją, alchimiją ir filosofiją, 
kartu ir visų scholastikų vadą Aristotelį. Nė galvon Petrarkai ne- 
atėjo, kad Europa turi savą, krikščioniškąją kultūrą ir kad be 
klasiškosios senovės — graikų (tiesa, graikiškai nemokėjo: Ho- 
mero veikalą tik su baiminga pagarba tepasklaidydavo) ir romė- 
nų — kultūros gali būti dar ir kita kuri. Jo galva, kultūrą kurti 
(o kurti ji reikią, nes Viduramžių Europa jos neturėjus) reiškią 
Romos ir Graikijos kultūrą gaivinti. Todėl Petrarka didžiavosi 
ir tikėjosi išgarsėsiąs ne itališkais, bet lotyniškais savo veikalais 
— laiškais ir tik mokslininkų specijalistų tebeskaitomais poema 
„Afrika“ ir traktatais (De viris illustribus, Rerum 
memorandarum, De contemptu mundi, De vi- 
ta solitaria, De otio religiosorum, De reme- 
diis utriusgue fortunae). Iš tikro, lotyniškoji jo kal- 
ba nebepanaši į Viduramžių, reliatyviai taisyklinga, graži, gyva 
ir nėt individuali: jis turi savą stilių, ne bezdžioniškai mėgzdžioja 
senuosius rašytojus; senovės visuomenė ne tik gerai jam žinoma, 
bet supranta jis ir tos visuomenės savotiškumą, turi istorijos 
jausmą. Keista, kad nepastebėjo, jog Europos kultūra iš esmės 
skyrėsi nuo jo gaivinamosios senovės, kaip ir jis pats — nuo 
Scipionų, Metellų, Vergilijų ir Ciceronų. 

Tiesa, menkas galvotojas jis buvo. Drąsiai, net akiplėšiškai 
puolė Viduramžių mokslą bei filosofiją, tačiau motyvavo savo ko- 
vą tik tuo, kad jų išvedžiojimai nesutinką su senovės rašytojų žo- 
džiais, kuriais, naujuoju autoritetu, pats aklai tikėjo, ir tuo, kad 
Viduramžių filosofai bei mokslininkai lotyniškai rašyti nemokė- 
jo. Gražus — nėr ko sakyti — argumentas, tačiau — visai su- 
prantamas. — Petrarka skaitė, vertino ir mėgzdžiojo Romos ra- 
šytojus kaipo literatas. Ne tiek turinys jam svėrė, kiek kalbos ir 
išviso formos grožis (čia reikia lyginti Petrarka su pirmaisiais 

renesanso menininkais). "Tuo būdu pati senovės kultūra rados 
visai kitoniškos kultūros forma, nes Petrarka savinosi pirmosios 
idėjas, idealus ir nuotaiką tik tiek, kiek jis aiškino ir teisino jo 
pasaulėžiūrą, nors pats to ir nepastebėjo. Petrarkos ir kitų 
į jį panašių senovės gerbėjų (taip antai, Albertino Mus- 
sato) dėka Romos literatūra ėmė mokyti italus (o per juos ir 
kitus europiečius) savo formų ir tuo netiesiog laisvino Europos 
kultūrą nuo svetimų jai, nebegyvų Romos tradicijų. Senovės at- 
gijimas tam tikra prasme buvo kova su senove ir išsivadavimas 
iš jos įtakos. Žinoma, tik iš lėto šita renesanso reikšmė tepaaiš- 
kėjo. Petrarka ir jo sekėjai jos nė kiek nesuprato; savo pačių 
idėjas senųjų rašytojų autoritetu pamatuodami sakėsi jų 
raštuose tas idėjas randą, tikėjo, kad, norint žmogus (homo) iš- 
auklėti, reikia studijuoti senieji rašytojai, kurie geriausiai ir gra- 
žiausiai visa, kas žmogiška (humana), išreiškę, reikalinga 
studia humaniora, humanizmas. 

Čia tikrai svarbus Petrarkos darbas ir autoritetas. Ne tik 
kad jis visą savo gyvenimą pats mokėsi iš senųjų: nemaža už- 
mirštų veikalų atrado, susirankiojo didelę biblijoteką, savo pa- 
vyzdžiu ir žodžiu ragino studijuoti senovę ir kitus. Kiek svarbus 
atrodė amžininkams Petrarkos darbas, rodo ir poeto vainikavi- 
mas Romoj ($17), ir negirdėtas jo populiarumas. Popie- 
žiai, kardinolai, valdovai draugavo su juo, didžiavosi jo laiškais 
ir tuo, kad sutikdavo pas juos paviešėti. Su didžia pagarba, o s- 
seguenti e riverenti, rašė jam Florencijos prijorai, nes 
lygaus jam žmogaus dar nebuvę ir niekuomet nebūsią. Vienas ak- 
las senis, savo sūnaus ir mokinio lydimas, perėjo visą Italiją, kad 
galėtų apglėbti nemirtingojo žmogaus kelius ir pabučiuoti kaktą, 
kuri tokias kilnias mintis mąsčius. Pats Petrarka pasididžiuoda- 
mas tai aprašo. Atlaidžiai leido jis save gerbti ir mylėti pagarsė- 
jusiam jau rašytojui Boccaccio, net pamilo jį kiek. 


26 


Giovanni Boccaccio (1313 — 1375) buvo pavai- 
nikis Florencijos pirklio Boccaccio di Chellino ir vie- 
nos paryžietės sūnus, gimė Paryžiuje, bet išaugo Florencijoj tė- 
vo ir pamotės šeimoj. Kai sukako jam 15 metų, tėvas, gal — nu- 
sikratyti norėdamas, atidavė jį mokytis prekybos vienam pirk- 

liui, kuris ir nusivežė jį su savim Neapolin. Dvylika metų gyveno 
čia Boccaccio, tik ne tiek prekyba vertėsi, kiek linksmai ir palai- 
džiai gyveno. Mielai priėmė į savo tarpą sąmojingą, gražų ir ne- 
blogai jau išprususį florencijietį Roberto Išmintingojo dvaro po- 
nai ir ponios. Patiko Boccaccio pačiai karaliaus Roberto dukte- 
riai Aguino grafienei Marijai; jis nebuvo Dantė, ji, jo Fiammetta 
(liepsnelė), nė kiek nepanašėjo į Laurą. Be to, ir visas mokytojo 
karaliaus dvaras žiūrėjo ne doros, o žemiškojo gyvenimo džiaugs- 
mų. Savo romanuose Boccaccio gražiai ir vaizdingai aprašė ir 
tą gyvenimą, ir Neapolio šviesuomenę, ir aistringąją savo pa- 
ties bei Fiammettos meilę. Nieko nebodama smaginosi Neapolio 
šviesuomenė, išsigalvodavo vis naujų pramogėlių; ponios ir ponai 
susirinkdavo padainuoti, pašokti, pasišnekėti; dažnai išsirinkdavo 
„karalienę“ ar „karalių“, kad daugiau tvarkos būtų; pasakodavo 
juokingas ar graudingas apysakas, kurių temos apie meilę sukosi. 
Kurtuazinių idealų neneigta, bet labiau domėtasi žmogiška meile. 
Nešvarių žodžių vengta, bet išauklėto kultūringo žmogaus moka- 
ma juk švariais žodžiais nešvari istorija išdėstyti. Kartais apy- 
saka virsdavo visus dominčia mįsle. — Jaunikaitis pamilęs gra- 
žią ir doringą ponią, ilgai jai dainavęs, tik nieko nepešęs ir 
kreipęsis pagaliau į nigromantą. Už didelius pinigus padėjęs ni- 
gromantas — sutikus ponia ateiti pas jaunikaitį, savo žodį jam 
davus. Bet susekęs visa tai ponios vyras; baisiai nusiminęs, lei- 
dęs dėlto žmonai aplankyti jaunikaitį, nes reikią tesėti duotasis 
žodis. Atėjus ponia ir papasakojus tai jaunikaičiui. Bet tada, 
vyro dvasios kilnumo sujaudintas, jaunikaitis nepriėmęs ponios 
meilės, o nigromantas — pinigų.  Klausiama: kas kilnesnis — 
vyras, jaunikaitis ar nigromantas? Du broliai sugavę vieną jau- 
nikaitį savo sesutės miegamajame; pasiūlę jam arba mirti, arba 
vienerius metus gyventi su mylimąja (su jų sesute) ir vienerius 
su bjauria sene; pats jaunikaitis turįs išspręsti, su kuria iš jųdvie- 
jų gyvensiąs pirmuosius metus. Kurią gi — jaunąją gražuolę ar 
senę — išsirinkęs pirmiesiems metams jaunikaitis? Apie mirtį nė 
kalbos negalėjo būti. 

"Toji šviesuomenė, savaime suprantama, didžiai vertino (o 
daug didžiau pats Robertas Išmintingasis) literatus ir mokslinin- 
kus. Nenuostabu, kad gabusis florencijietis ėmė atidžiai studi- 
juoti į madą įeinančią lotynų literatūrą, o šviesuomenei, ypačiai 
Fiammettai ir kitoms ponioms, pramoginti rašė eilėraščius ir roma- 

nus. Apdorojo ir klasiškosios mitologijos motyvais, savo nuo- 
mone, pagražino garsųjį romaną Floire et Blanche- 
flor (III, 55); pavadino savo veikalą Filocolo, manė, kad 
tas žodis graikiškai reiškiąs meilės tarną ir kentėtoją, povero 
pellegrino damore. Paskui išleido dar Filostrato 
(— meilės nuveiktąjį) ir Fiammettą. Tais veikalais Boccaccio 
įkūrė naują literatūros žanrą — psichologinį meilės romaną, kur 
vietoj idealizuotųjų herojų veikia gyvi, aiškiai apibūdintieji žmo- 
nės, o pati meilė suprantama ir aprašoma realistiškai. Šiuo atžvil- 
giu ypačiai pasisekė autoriui Fiammetta. Tiesa, net šitą 
aistringai ir kerštingai (pametė poetą lengvabūdė Fiammetta-Ma- 
rija) parašytąjį veikalą pagadino kiek Boccaccio perilgais skoli- 
niais iš Ovidijaus ir Senekos: pedantiškai puikavo savo žiniomis 
ir „moksliškumu“. Gaila, nes, kaip rodo jo Ninfale Fieso- 
lano, mokėjo tikrai atgaivinti pačią Metamorfozų autoriaus 
dvasią. Išviso, jauno Boccaccio negalima dar laikyti visai sąmo- 
ningu menininku.  Kenkė jo kūrinių meniškumui ne tik tai, kad 
Romos rašytojus studijavo ir mėgzdžiojo, bet ir tai, kad mėgino 
sekti savo garbinamuoju poetu filosofu Dante. Alegorine savo 
poema YVAmorosa Visione norėjo pamokyti žmones, 
kokiu keliu pro „siaurąsias gyvybės duris“ galima įeiti į amžino- 
sios laimės pilį. Esam dėkingi autoriui, kad leidosi įtraukiamas 
žemiškųjų tuštybių karalystės ir kad, sutikęs čia savo Fiammettą, 
visai užmiršo minėtąją pilį ir poemos nepabaigė. Taip pat ir kitų 
itališkųjų Boccaccio veikalų meniškumą gelbia temperamentinga 
ir laisva jo meilė empiriniam gyvenimui ir nepretenzingas auto- 
riaus uždavinys — gyvenimu pasidžiaugti ir kitus padžiuginti; ne 
rimtų bei vertingų filosofo ir mokytojo tikslų siekiąs čia rašyto- 
jas: rimtas bei vertingas darbas tik Romos senovės tyrinėjimas, 
mokslas, tėsąs, ir jam lotynų kalba tetinkanti. Bet tuo būdu me- 
nas ir nusikrato visomis svetimomis jam tendencijomis, ima siekti 
grožio ir tampa pats sau tikslu. 

Meniškiausias Boccaccio veikalas, tai, be abejo Dekame- 
ronas. Jį parašė Boccaccio Elorencijoj (1350—1353 m.), kur 
1340 m. pasikvietė jį tuo metu našliu tapęs tėvas ir kur Fiammet- 
tos paniekintasis poetas guodėsi karštai dirbdamas, Neapoly pra- 
dėtuosius veikalus baigdamas ir naujus rašydamas. "Tėvui antru- 
syk vedus, Boccaccio vėl paliko Florenciją, gyveno šiaurinėj Ita- 
lijoj bei Neapoly ir, tik tėvui numirus, galutinai tegrižo tėviš- 

kėn. Čia 1373 m. sinjorijos pasiūlymu ėmė viešai komentuoti 
Dieviškąją Komediją, parašė ir Dantės gyvenimą. 

Dekameronas (— Dešimts dienų) yra 100 apysakų rinkinys, 
iš kurių pats Boccaccio, gal, nė vienos nėra pats išgalvojęs: iš 
visur — iš kurtuazinių romanų, fabliaux, chronikų, iš folkloro, iš 
liaudies ir šviesuomenės pasakojamųjų anekdotų — jas suran- 
kiojo ir apdorojo. Taigi, ne apysakų turinys sudaro menišką rin- 
kinio vertę, bet tai, kaip jos atpasakotos, autoriaus stilius ir 
viso veikalo kompozicija. O atpasakotos novelės nepaprastai 
gražiai ir meniškai, temai ir beveik kiekvienam iš dešimties pasa- 
kotojų būdingu stiliumi. Dekameronas išgarsėjo nešvankiosiomis 
savo novelėmis ir kaip tik dėl jų į daugelį kalbų išverstas. "Ta- 
čiau nereikia perdėti net tokių novelių nešvankumo, o dėl jo nie- 
kinti grakštaus ir realistinio meno. To meto žmonės nebuvo 
šventeivos, kaip kad mes, ir vadino dalykus tikraisiais jų vardais; 
neturėjo dar mūsų pruderie, dirbtinių ir sąlyginių vadina- 
mojo doro elgimosi taisyklių, kurios toli gražu nevisada sutinka 
su intymiu mūsų gyvenimu. Į gyvenimą žiūrėjo jie prasčiau ir, 
gal, sveikiau, nei mes; gyveno, žinoma, palaidžiai — nepakeis- 
davo bent neįvykdomojo palaidžiojo gyvenimo nesveikais palai- 
džios vaizduotės vaisiais. Be to, Boccaccio niekuomet neblevyz- 
goja be reikalo, kaip kad daro fabliaux autoriai ir jo sekė- 
ja Giovanni Sercambi (1347—1424) ir florencijietis 
Ser Giovanni (Pecorone autorius, apie 1378 m.). 
Boccacciui rūpi ne blevyzgos, ne pati nešvari istorija, bet sąmo- 
jinga dėstysena, charakteringas stilius ir savo vaizduojamųjų 
gyvų žmonių būdas. Pagaliau, didžiąją dalį Dekamerono sudaro 
visai kitoniškos apysakos. Vienos, švelnios, graudingos ar tra- 
giškos, vaizduoja besimylinčiųjų pasiaukojimą ir ištikimybę, kitos 
— dvasios kilnumą, trečios yra romantiškos avantiūrinio pobū- 
džio novelės arba gražiai atpasakoti anekdotai. 

Stilingai ir gyvai piešia Boccaccio savo meto žmones ir švie- 
suomenę; nemoralizuoja ir jokių tendencijų neturi. Mielai pa- 
juokia kunigus ir vienuolius, bet ne todėl, kad būtų jį piktinęs 
nedoras gyvenimas, ar kad norėjęs būtų reformuoti Bažnyčią. — 
Dvasininkų ydos bei nuodėmės išsena buvo ir iki šiol tebėra pui- 
kiausia proga pasijuokti ir atkeršyti jiems už smagų, dykiniuoja- 
mą jų gyvenimą, už jų turtus bei galią, na — ir už jų skelbia- 
mąjį, žmones varžantį mokslą. Kunigas kritikuojant, lengva ra- 

dos parodyti, kaip idealas nesutinka su realybe ir tuo daro žmogų 
juokingą. Petrarkai mėginant suderinti krikščionybę su stabmei- 
džių filosofų mokinio idealu, Boccaccio tokiomis problemomis sau 
galvos nekvaršino — gyveno, džiaugėsi, juokėsi, linksmai meno 
veikalą kūrė ir tiek. Ne tik jis apdorojo visas surinktąsias apysa- 
kas ir, jų temą, kalbą bei veikėjus individualindamas, pavertė jas 
gyvais konkretaus gyvenimo vaizdais — bendru siužetu sužiejo 
jas į vientėgį veikalą. — Baisiojo 1348 m. maro (jį ciceroniškai 
aprašė Boccaccio) metu septynios florencijietės ir trys jų drau- 
gai susitikę S. Maria Novella bažnyčioj ir nutarę bėgti 
iš maru apkrėstojo miesto; apsigyvenę kuriam laikui gražioj viloj 
netoli nuo Fiesolės ir čia, puikiame jos medyne, mėginę užmiršti 
liūdnąjį miesto gyventojų likimą. Kasdien išsirinkdavę karalienę 
ar karalių, kurie tvarkę smagų visos draugijos gyvenimą ir duo- 
davę pašnekesiams temą, kiekvieno draugo ypatinga apysaka aiš- 
kinamą. "Tuo būdu rinkinio apysakos rados reliatyviai aptvarky- 
tos ir tapo priemone bent kai kuriems draugijos nariams apibū- 
dinti. 

Pats Boccaccio rimtu veikalu Dekamerono nelaikė: atsidėjęs 
studijavo Romos rašytojus ir, naujojo savo draugo Petrarkos (su 
juo 50-ųjų metų pradžioj susibičiuliavo) pavyzdžiu bei žodžiu 
kurstomas, rašė lotyniškus eilėraščius (Bucolicum Car- 
men) ir menkas kompiliacijas (De casibus virorum 
illustrium, De claris mulieribus, De monti- 
bus, silvis, fluminibus, De genealogia de- 
orum); net graikiškai trupučiuką pramoko. Tas „mokslo“ dar- 
bas blogą įtaką turėjo itališkajam jo stiliui ir pagaliau visai ati- 
traukė jį nuo grožinės literatūros, juo labiau, kad prisidėjo čia 
pedantiški Petrarkos patarimai ir visokios abejonės. Petrarkai 
lengva buvo plepėti apie dorą krikščioniškojo filosofo gyvenimą 
(pats tik pasenęs teapdorėjo), o Boccaccio rimčiau ir nayviau į 
gyvenimą žiūrėjo, stengėsi savo idealus įvykdyti, kamavosi dėl 
nuodėmių, tikėjo paprastai, nefilosofuodamas ir filosofija nesiten- 
kindamas. Tik ką Dekameroną išleidęs, ėmė pulti moteris, kurias 
taip aistringai mylėjo; storžieviškai jas savo traktatu Corba- 
ccio iškoneveikė. Po kiek metų atėjo pas jį kartą vienas fana- 
tikas kartusietis ir ėmė jį artima mirtimi bauginti. — Visai su- 
gniužo Dekamerono autorius, pasmerkė nuodėminguosius savo 
veikalus, kuo jų nesudegino ir tikras davatka pasidarė. Vargais 

negalais Petrarka jį padrąsino: bent mokslo darbo nepametė Boc- 
caccio, iki gyvos galvos Dantę komentavo ir lotyniškuosius vei- 
kalus rašė. 

Gal, naujosios, itališkosios literatūros srityje nieko ypatinga 
padaryti ir nebegalėjo. Iš tikro, didžią literatūrą kuria ne tik ta- 
lentingi rašytojai, bet pirmiausia jų aiškinamoji pasaulėžiūra ir 
absoliučiai reikšmingos, iš esmės — religinės, idėjos. Tokių 
idėjų, kaip ir pasaulėžiūros, neturėjo Petrarka ir jo draugas Boc- 
caccio.  Negalėjo juodu nei visai nusikratyti įspūdingai Dantės 
išreikšta religine Viduramžių pasaulėžiūra, kad ja ir nebetikėjo, 
nei juodu viliojančios empirijos grožio padėti naujosios pasaulė- 
žiūros, žemės religijos, pamatan. Beidėjiniai žmonės būdami, ne- 
suprato juodu idėjų sistemos, turinio, grožio: tik formos grožį 
tejautė; ir reikšminga grožinė literatūra tebuvo jiemdiem tik 
formaliai graži literatūra. O formos grožio reikėję moky- 
tis iš senovės rašytojų. "Taigi, klasiškosios senovės atgijimas, 
humanizmas, buvo neišvengiama priemonė atgaivinti literatūrai, 
kaip tąją literatūrą įsivaizdavo Petrarka, Boccaccio ir jų amžinin- 
kai bei sekėjai. Senovės rašytojų nestudijuojant, jų nemėgzdžio- 
jant, rados nebegalima literatūros tobulinti. 

Žinoma, italai nenustojo rašę ir itališkai. — Matteo ir 
Pilippo Villani teberašė savo brolio ir dėdės Giovan- 
ni (IV, 96) pradėtąją Chroniką. Giovanni Colombini 
(+1367), Kotryna Sienietė (1347—1380), Giovan- 
ni Dominici (1356—1419) garsėjo savo religinio-asketinio 
ir net politinio turinio laiškais. Atsirado vienas iš gražiausių re- 
liginių veikalėlių — Fioretti di messer San Fran- 
cesco. Fazio degli Uberti geografine-istorine savo 
enciklopedija il Dittamondo ir Federigo Frezzi 
nuobodžiausia Ouadriregio alegorija (1403 m.) mėgino 
eiti didžiojo Dantės pėdomis Giovanni Sercambi ir 
Franco Sacchetti (apie 1355 — 1400 m.) išleido apy- 
sakų rinkinius. Sacchettiir Antonio Pucci rašė ir saty- 
rinius bei didaktinius eilėraščius. Bet visų tų rašytojų negalima 
nė lyginti su Dante, Petrarka ir Boccaccio, su trimis italų litera- 
tūros karūnomis, tre corone, ir tikrais italų kalbos kūrė- 
jais. Italų literatūra neišnyko, bet baisiai nusmuko; gabieji žmo- 
nės tapo humanistais, nors pirmoji jų karta ir tebegerbė dar mi- 
nėtąsias tre Ccorone. 

Florencijoj, XIV ir XV amžiaus sąvartoj, mes susitinkame 
ne tik su atskirais žymiais humanistais bei šviesuoliais, bet mato- 
me ir jų susirinkimus. Coluccio Salutati, Niccolėo 
Niccoli ir kiti mokslo trokštantieji žmonės perijodiškai su- 
sieidavo Santo Spirito vienuolyne, apybukio, bet moky- 
to augustinininko, teologijos daktaro Luigi Marsili cėlėj. 
Marsilis stebino draugus savo žiniomis ir tikrai stebuklinga savo 
atmintimi; buvo didelis Romos rašytojų gerbėjas ir Petrarkos 
draugas, kurio Canzone allItalia sukomentavo. Nic- 
coli, Leonardo Bruni, Carlo Marsuppini ir 
kiti humanistai bei šviesuoliai dažnai susirinkdavo ir kitame Flo- 
rencijos vienuolyne, Convento degli Angioli, pas ka- 
maldoliečių (Camaldoli eremitų) ordino generolą (nuo 
1431 m.) mokytąjį Medičių draugą Ambrogio Traver- 
sarį, kuris mokėjo graikiškai ir išgarsėjo savo vertimais bei 
laiškais. Dalyvavo tuose susirinkimuose ir patys Medičiai. 
Minėtasis Niccolė Niccoli taip pat buvo labai žiningas 
žmogus, gyvoji enciklopedija. Nieko pats nerašė, bet savo na- 
mus pavertė senovės liekanų muziejumi — „malonu buvo matyti 
jis čia besėdįs, tarytum gyvasis pačios senovės atstovas!“ — ir 
surinko didelę biblijoteką (800 kodeksų). Visiems leido ja nau- 
dotis ir mielai visiems padėdinėjo savo patarimais. Testamentu 
(į 1437 m.) paliko tą biblijoteką Florencijai; Cosimo Medičiui 
garsųjį humanistą sušelpus ir visas jo skolas sumokėjus, ji patapo 
pirmos viešosios biblijotekos branduoliu Europoj. Savaime su- 
prantama, ir Niccolio namuose rinktasi humanistų. Rinktasi jų ir 
kitur. Ne tik Medičiai — beveik visi Florencijos magnatai — 
graikų kalbos žinovas Roberto dei Rossi, Luca 
degli Albizzi, mokyčiausias Palla Strozzi— savo 
pavyzdžiu bei patarimais ragino jaunuomenę mokytis, globojo bei 
šelpė mokslininkus. Humanistai visur buvo geidžiami svečiai, 
kiekvienos kultūringų žmonių kuopelės nariai; net ponios domė- 
josi mokslo klausimais ir dažnai pačios dalyvaudavo mokytųjų 
žmonių pašnekesiuose, rodė, kad ir florencijietės „gerą logiką tu- 
rinčios“. Kadai kitkart Boccaccio aprašė šviesuolių susirinkimus, 
pramogėles ir pasikalbėjimus; dabar tie pasikalbėjimai tapo rim- 
tesni: imta svarstyti doros, metafizikos ir net gramatikos klausi- 
mai. Vienas Boccaccio sekėjas, Giovanni Gherardi da 

Prato, XV amžiaus pradžioj išleido įdomų romaną, il Pa- 
radiso degli Alberti, kur gražiai aprašė, kaip Flo- 
rencijos šviesuolių, mokslininkų ir ponių kuopelė linksminosi, 
šnekėjosi, o be to ir rimtus klausimus svarstė Antonio 
degli Alberti viloje il Paradiso. 

Nenuostabu, kad Florencijos respublika 1375 m. išsirinko sa- 
vo sekretorium garsųjį mokslininką Coluccio Salutatį 
(1331—1406). Kiad ir be galo savo draugą Petrarką gerbė, Sa- 
lutati italų poezija mažai tesidomėjo (tiesa, ir pats Petrarka savo 
kancones niekų pasaka laikė, bent dėjosi laikąs) — visas atsidavė 
rimtam mokslo darbui: rankiojo manuskriptus, atidžiai tyrinėjo 
lotynų kalbą, rašė lotyniškus traktatus, laiškus, kalbas ir vaikiš- 
kai mėgzdžiojo Ciceroną. Filippo Villani pavadino jį „Cicerono 
bezdžione“ (scimmia di Cicerone) — metraštininkas 
norėjo pagirti Salutatį, ir pats Salutati tuo pavadinimu buvo 
labai patenkintas. Didelę reišmę turėjo, kad humanistas Salutati 
pasidarė Florencijos sekretorius, arba kancleris (po jo mirties 
Florencija pavedė sekretoriaus pareigas irgi humanistams: Leo- 
nardo Bruni (1410ir 1427-44 m.), Carlo Marsup- 
pini dArezzo (1444-53 m.), Poggio Bracciolini 
(1453-59 m.), B. Accolti, Cristoforo Landino, 
Macchiavelli ir kiti), nes jis įpūtė politikams deklamato- 
rinę kiek, bet realistinę Romos rašytojų dvasią, padėjo pamatus 
politinėms Macchiavellio ir Guicciardinio teorijoms. Dar dau- 
giau padėjo jis pačiam humanizmui augti. Tiesa, čia pralenkė jį 
Niccolo Niccoli, kuris pats kvietė ir Cosimo Medičį ragino kviesti 
Florencijon žymiausius mokslininkus — Leonardo Brunį, 
Carlo Marsuppinį, Poggio, Traversarį, Gua- 
rino, Filelfo, Aurispą, graiką Emanuelį Chri- 
solorą, kuris 1396 m. pradėjo dėstyti Florencijos universitete 
(Studio) graikų kalbą. Niccoli ir Palla Strozzi 
1414 m. reformavo šitą 1321 m. įsteigtą universitetą. Jųdviejų 
dėka pakviesti buvo profesoriauti ne tik florencijiečiai, bet ir sve- 
timšaliai, ne tik italai, bet ir graikai: Graikijos kultūra ėmė vai- 
sinti italų humanizmą. 

Petrarka graikiškai mokėsi, bet nemokėjo; Boccaccio — vos 
tegrabaliojo. Mat, pradžioje trūko gerų mokytojų, graikų kalbos 
žinovų, o pabėgėliai iš Graikijos, kurių priviso XIV amžiaus pa- 
baigoj, nemokėjo itališkai bei lotyniškai ir daugiausia buvo visai 

tamsūs žmonės. Tik paskutiniaisiais XIV amžiaus metais te- 
ėmė rimtai dėstyti graikų kalbą Florencijoj Emanuelis 
Chrisoloras, buvusis Konstantinopolio universiteto profe- 
sorius. Pas jį mokėsi žymieji Florencijos literatai ir mokslininkai 
Roberto dei Rossi, Palla Strozzi, Poggio, 
Giannozo Manetti, Carlo Marsuppini, Leo- 
nardo Bruni. Greit atvyksta naujų, mokytesnių pabėgėlių 
iš Graikijos. Nemaža žymiųjų Graikijos mokslininkų, filosofų ir 
teologų dalyvavo Florencijos sinode (1439 m.). Garsusis plato- 
nininkas Jurgis Gemistas Pletonas padarė didelį 
įspūdį florencijiečiams savo žiniomis ir metafizine sistema; už- 
krėtė platonizmu patį senąjį Cosimo Medicį, kurio auklėtinis 
Marsiglio Ficino ($ 22) greit po to įsteigė laisvąją pla- 
tonininkų draugiją, vadinamąją Accademia Platonica. 
Pletono mokinys Bessarionas priėmė katalikybę ir buvo 
popiežiaus paskirtas kardinolu. Graikai padėjo filosofijai, ypačiai 
Platono filosofijai atgyti, bet pirma — graikų kalbai humanistų 
tarpe plisti. Nuo to laiko graikiškai nemokantis mokslininkas imta 
laikyti pusmoksliu. 

Pirmieji humanistai nebuvo nei filosofai, nei originalūs moks- 
lininkai. Jie stropiai mokėsi, rankiojo senųjų rašytojų manuskrip-- 
tus, konfrontavo juos, taisė; tyrinėjo lotynų gramatiką ir stilių, 
vergiškai mėgzdžiojo Ciceroną ir kitus garsiuosius senovės rašy- 
tojus. Romos filosofų (ypačiai Cicerono) mintis, o dažniausiai tik- 
tai žodžius kartodami sakėsi jie filosofuoją; stilistinius savo ban- 
dymus vadino jie istorija. Į Dantę, Petrarką, Boccaccio, kuriuos 
taip didžiai vertino Salutati ir Luigi Marsili, ėmė paniekinamai 
žiūrėti, nes italų kalba esanti neapdorota bei nemoksliška, o di- 
dieji jos kūrėjai nemokėję gerai rašyti lotyniškai. Humanistai 
jautėsi tikri mokslininkai esą; didžiavosi savo žiniomis, gryna 
savo lotynų kalba, savo stiliumi. "Tik toji kalba jiems ir terū- 
pėjo, entuzijastiškiems senovės gaivintojams. Ir reikia pripažinti, 
kad savo srityje jie buvo mokslininkai. Rankiodavo kuodaugiausia 
kiekvieno senovės veikalo rankraščių, atsidėję juos konfrontuodavo 
ir tuo būdu kritiškai rekonstruodavo tikrąjį tekstą. Kai XV am- 
žiuje imta knygos spausdinti, humanistai tapo kritiškai apdoro- 
tųjų senovės veikalų leidėjais. Jie buvo filologijos mokslo stei- 
gėjai ir tikrai atrado klasiškąją senovę — ne tik aibę niekam ne- 
bežinomų (Cicerono, Kvintiliano, Tacito ir kitų) veikalų, bet ir 

pačią lotynų kalbą. Lorenzo Valla (1407-57) savo trak- 
tatu Elegantiae linguae latinae sistemiškai išdės- 
tė tos kalbos dėsnius, kuriuos mėgino išaiškinti dialektikos, reto- 
rikos, stilistikos ir gramatikos pagrindu. Iki šiol nenustojo visos 
savo reikšmės Vallos veikalas. Lotynų kalba pasidarė humanis- 
tams gyva. Į ją išvertė jie klasiškuosius Graikijos veikalus. 
Antroji (jaunesnė, nei Salutati, Niccoli ir kiti) humanistų 
karta, bent daugumas, buvo specijalistai mokslininkai (filologai), 
grynai formalinės kultūros žmonės, kurie ir savo gyvenamąją rea- 
lybę ne tik lotynų kalba aprašinėjo, bet ir lotynino. Tūliems hu- 
manistams klausimas, kaip reikią rašyti jungtuką cum (cum 
ar guum) svėrė daug daugiau, nei filosofijos bei etikos pro- 
blematika. Antonio Beccadelli (gimė 1394 m. Palermo 
mieste ir todėl vadino save Panormita) išgarsėjo porno- 
grafiškiausiu epigramų rinkiniu (Hermaphroditus); pats 
ir apgynė savo veikalą nuo visai natūralių priekaištų: sekęs Ro- 
mos bei Graikijos rašytojais ir įrodęs, kad viskas galima loty- 
niškai pasakyti; garsusis ir dorasis humanistas pedagogas Gua- 
rino (1370—1460) pridūrė, kad gyvenimas turįs vieną tikslą, 
o menas — kitą. Tačiau filologinės studijos išugdė kritikos dva- 
sią. Humanistai ėmė pasiutiškai pulti ir griauti Viduramžių au- 
toritetus ir pasaulėžiūrą, kuri visai nebesutiko su klasiškąja, daug 
jai iš esmės artimesnę senovę gaivinančia, renesanso dvasia. 
Romėnas Lorenzo Valla, Pavijoj profesoriaudamas, 
drąsiai užpuolė garsųjį teisininką Bartolo, kuris nemokąs lotynų 
kalbos, nežinąs istorijos ir todėl negalįs suprasti bei dėstyti Ro- 
mos teisės. Savo traktatu De voluptate et vero bo- 
no Valla stengėsi įrodyti, kad visai su gamtos dėsniais sutinkąs 
gyvenimo tikslas esanti laimė. Pati dora ne kas kita, kaip prie- 
monė tam tikslui pasiekti. Smarkiai kritikavo jis scholastiką, 
Aristotelį, Boethijų, įrodinėjo, kad filosofija tik protu ir gamta, 
kuri esanti pats Dievas, teturinti remtis, ir skelbė epikūrininkų 
mokslą. Krikščionybės gynėjų kritika tik dar labiau sukurstė 
humanistą peštuką. Neapoly, Alfonso Aragoniečio dvare, atsidū- 
ręs, Valla 1440 m. išleido De falso credita et emen- 
tita Constantini donatione. Čia aiškiai įrodė, kad 
toji imperatoriaus Konstantino Konstitucija yra kokio nors maža- 
raščio suklastota. Kartu kritikavo ir teorinius popiežiaus valdžios 
pamatus. Neturįs popiežius teisės valdyti nei pasaulio, nei Romos; 

jo valdžia sugriovus Bažnyčią ir Romos laisvę. Kad ir tikras doku- 
mentas būtų Konstitucija, tai vistiek nieku ją pavertusios po- 
piežių nuodėmės. Valla — tuo metu jo globėjas Alfonsas ko- 
vojo su popiežium — šaukė visus sukilti prieš popiežių tironiją. 
Kituose savo raštuose įrodinėjo jis, kad karaliaus Abgaro laiškas 
Kristui irgi falsifikacija ir kad vadinamasis Apaštalų Simbolis ne 
apaštalų, bet Nikėjos sinodo tėvų darbas. Visa tai nekliudė Val- 
lai, Neapoliui susitaikinus su popiežium, prašyti popiežiaus, kad 
jam dovanotų. Popiežius Nikalojus V, tikrai, pasikvietė Vallą 
Romon ir pavedė jam versti graikų veikalus (1448 m.), o Kaliks- 
tas III padarė jį kurijos sekretorium ir kanauninku. 

Valla buvo tipingas humanistas, savo žiniomis didžiuojąsis 
garbėtroška ir karštas polemistas. Turėjo aštrų protą ir gražiai 
nušvietė kai kuriuos istorijos klausimus. Bet nei jo, nei Leonardo 
Bruni ir Poggio Bracciolini negalima pavadinti tikrais istorinin- 
kais. Juo įdomiau, kad kritiškoji humanistų dvasia ir nauji me- 
todai paveikė kuklųjį kurijos sekretorių Flavio Biondo 
(1388—1463), kuris nemokėjo graikiškai, menkai rašė lotyniškai 
ir nebuvo tikras humanistas. Jo veikalai Roma instau- 
rata, Italia illustfata ir Roma triumitafis; 
tai rimtai, sąžiningai ir kritiškai parašyta archeologinė Romos 
bei senosios Italijos istorija. Parašė Biondo ir vėlybesnės Romė- 
nų imperijos istoriją, bet mes tik mažą dalį to veikalo teturime. 
Biondo — vienas iš pirmųjų istorininkų-mokslininkų ir bene pir- 
mas archeologas. 

Taigi, humanizmas ilgainiui ugdė istorinį jausmą ir kritikos 
dvasią. Pastaroji nė kiek neprieštaravo XIII-—XIV amžiaus fi- 
losofijai bei mokslui, priešingai — su jais sutiko, bet prieš juos, 
prieš ,,Viduramžius“, buvo nukreipta. Čia humanistai instinkty- 
viai ir netiesiog pabrėždinėjo italų kultūros savotiškumą ir naują- 
sias, joje įsivyravusias Europos kultūros tendencijas. Nubudęs 
istorinis jausmas reiškė ir tai, kad jaučiama ir skiriama nuo pra- 
eities konkreti dabartis, konkretus dabarties gyvenimas. Neatsi- 
tiktinai norėjo visa pasakyti lotyniškai Beccadelli ir lotyniškai 
plūdosi, baisiausiais žodžiais (švankiausias — canis filius) 
vienas kitą koliojo ir blevyzgojo Poggio, Francesco Filelfo bei ki- 
tos garsenybės. Konkretus gyvenimas brovėsi į lotyniškąją hu- 
manistų literatūrą, nejučiomis, bet greit ją italino. Viena teliko 
—- kad italai vėl pradėtų rašyti itališkai. Dabar, atgaivintosios 

romėnų literatūros dėka, rašytojai gerai suprato, kas yra graži 
forma ir meninis stilius; jie galėjo dabar atgaivinti ir nutrūkusią 
Petrarkos ir Boccaccio tradiciją. Pačioj XV amžiaus pabaigoj vėl 
ėmė klestėti Florencijoj italų literatūra. 

Florencija vadovavo humanistų sąjūdžiu. Bet XIV—XV 
amžiuje atsirado ir kitų humanizmo centrų. — Humanistai ėmė 
spiestis apie popiežių kuriją; du humanistai — Tommaso Pa- 
rentucelli ir Enea Silvio Piccolomini — buvo 
išrinkti popiežiais — Nikalojumi V ir Pijumi II, kiti popiežiai glo- 
bojo menininkus, literatus, vertėjus, mokslininkus.  Humanistai 
tapo kurijos sekretoriais. Nikalojaus V įsteigtąją Vatikano bibli- 
joteką užvertė savo vertimais bei veikalais Poggio, Filelfo, Valla, 
Guarino, Bessarionas ir kiti graikai. Milane dirbo Filelfo; 
įsiviešpatavus F. Sforzai, ėmė jį garsinti epine poema Sforzia- 
da. Neapoly Alfonsas Aragonietis gynė Valią nuo popiežiaus ir 
inkvizicijos, Beccadelli įsteigė Akademiją ir vienas iš gra- 
žiausių poetų Giovano Pontano ėmė vadovauti Alfon- 
so sūnaus Ferrantės politikai. Ferraroj Guarino Ve- 
ronietis vertė graikų veikalus, rašė bijografijas, gramatikas, 
kalbas, profesoriavo ir auklėjo jaunuomenę, net duko sūnus. Gua- 
rino mokinys Vittorino Rambaldoni da Feltre 
(1378—1446) įsteigė Mantovoj naujo humanistinio tipo 
mokyklą, Casa gioiosa. Čia mokėsi markizo Gonzagos sū- 
nūs ir garsusis Urbino dukas Guido da Montefeltro, 
kondotieris, mokytasis mecenatas ir puikiosios Urbino biblijote- 
kos steigėjas. 


IV 


Šimto metų karas ir Prancūzija 
iki 1377 m. 

Italų tautai, kaip ir Vokiečių, nepasisekė susivienyti. Abu 
internacijonaliosios imperijos šulai, Vokietija ir Italija, subyrėjo. 
Abiejuose kraštuose prasidėjo daugelio valdovų kova savybėj, o 
galingiausieji Vokietijos valdovai, Habsburgai ir Luxemburgai, 
savo valstybę kitataučių žemėmis didindami, tad internacijonalė- 
dami, ėmė kovoti tarpusavy dėl imperatoriaus titulo, kuriam Ita- 
lija tik nebereikšmingas priedėlis tebuvo. Visą Europą apiman- 
čios imperijos, Europiečių vienovės, idėja nebegrįžtamai žuvo. 
Bet žuvo ir, pirma Avignono belaisviais, paskui Italijos valstybė- 
lės valdovais tapusių, popiežių pretenzijos. Ir popiežiai nebega- 
lėjo vadovauti kitiems Europos valdovams. Maža to — Avig- 
nono laikais baisiai nusmuko pats moralinis-religinis jų autorite- 
tas. Didžiosios XIII amžiaus erezijos buvo nuveiktos, bet evan- 
geliškosios krikščionybės ir evangeliškosios Bažnyčios idealai 
toli gražu neišrauti. Aišku, kokią reikšmę tam turėjo Bažnyčios 
supasaulėjimas. O čia dar nauja nelaimė — popiežių grįžimas 
Romon rados Bažnyčios schizmos proga ir popiežių kova su an- 
tipopiežiais ėmė klibinti pačius hierarchinės-monarchinės Bažny- 
čios pamatus. Išėjo aikštėn XIII amžiuje prasidėjusi Europos 
kultūros krizė. 

Keturioliktojo amžiaus pradžioje atrodė, kad imperatorių ir 
popiežių vietoj galės politiškai suvienyti Europą, bent didžiąją jos 
dalį, Prancūzų karaliai. Pilypo IV Gražiojo laikais kultūrinė 
Prancūzijos pirmenybė ėmė virsti ir politine. Tačiau, naujai V a- 
lois dinastijai įsikaraliavus, prasidėjo vadinamasis 100 metų 
karas. 

Ir Prancūzija, ir Anglija XIII amžiuje įsigalėjo pirmiausia 
todėl, kad čia feodalų luomu besiremianti valdžia ėmė remtis ir 
miestelėnais, Anglijoj be to ir kitais visuomenės sluoksniais. Abie- 
juose kraštuose feodalinė valstybė virto luomine. Anglijoj vi- 
suomenė buvo geriau sutvarkyta, drauge su karaliaus valdininkija 
valdė kraštą, o įvairūs visuomenės sluoksniai dažnai ėjo išvien ir 
žabojo karalių bei valdininkiją. Prancūzijoj paskutinieji tiesio- 
giniai Kapetingai papildinėjo savo valdininkiją trečiojo luomo 
žmonėmis ir dėjosi su miestelėnais prieš feodalus. Bet Prancūzi- 
joj feodalai buvo daug galingesni, o miestelėnai turtingesni, kaip 
Anglijoj, ir vis dėlto nei vieni, nei kiti neturėjo nuolatinių orga- 
nizuojančių juos ir žiejančių į vieną visuomenę įstaigų. Anglus 
vienijo parlamentas, Prancūzus — karaliaus valdžia ir valdinin- 
kija. Antra vertus, Prancūzijoj feodalai griežčiau skyrėsi nuo 
miestelėnų ir kitų sluoksnių, nei Anglijoj. Miestelėnų milicijos 
nevaidino didelės rolės prancūzų kariuomenėj; feodalai panieki- 
namai žiūrėjo į tas milicijas ir į svetimšalius šaulius, kuriuos sam- 
dydavosi karaliai. O Anglų karaliai laisvuosius žmones karan 
šaukdavo, vertė juos ir taikos metu mokytis karo dalykų. Ne tik 
kiekvienas smulkus dvarininkas (gentry) — kiekvienas 
substantial yeoman mokėjo vartoti lanką arba bent 
ypatingos rūšies jietį (ilgą lazdą su peiliu). Karai su Walesu ir 
Skotija išmiklino tą Anglų miliciją. Prancūzijoj karinga feodalų 
visuomenė XIII-XIV amžiuje gyveno karo „menu“, dirbtiniais 
karais — riterių dvikoviais, turnyrais, o prireikus virsdavo ka- 
raliaus kariuomene, bet ir tada karo meno principais vadova- 
vosi. Kitaip sakant, kariuomenė, kaip ir pati feodalija, kaip ir 
visa jos kultūra, išsigimdavo. Anglų karaliai iš pat pradžios žiū- 
rėjo į savo feodaliją, kaip į kariuomenę karalystei ginti ir didinti 
reikalingą.  Pačioj saloj kariavo jie ne su feodalų kariuomenė- 
mis, bet su klanais gyvenančiomis tautelėmis ir kariuomenės 
reikšmę sveikiau suprato. Karui su Prancūzija prasidėjus, E d- 
wardas III uždraudė turnyrus, bet įsakė visiems senjorams, 
baronams, riteriams ir miestelėnams mokyti savo vaikus vartoti 
ginklus, šaudyti iš lanko ir — „prancūzų kalbos, kad karo metu 
būtų tie vaikai geresni kariai“. 

Kariuomenių skirtumas vaizdavo visos politinės-socijalinės 
abiejų kraštų santvarkos skirtumą.  Abejur feodalinė visuomenė 
nustojo pirmykštės savo reikšmės ir ėmė irti. Bet Anglijoj ji sijo 

su kitais sluoksniais ir tapo naujosios visuomenės elementu, 
Prancūzijoj (kur, išskyrus karaliaus valdžią, nebuvo dar visą 
tautą vienijančių įstaigų) — tebesistengė karalystei vadovauti. 
Dar blogiau, kad Valois dinastija atkero nuo Pilypo IV po- 
litikos tradicijų. Pilypas VI (Valois, Anjou, Mai- 
nės, Chartreso ir Alencgono grafas; tomis žemėmis 
padidino jis pačios karūnos domėną) atstovavo riterijos idealams 
ir kultūrai; mėgo riterių pramogėles — turnyrus, iškilmes, poky- 
lius, visą kurtuazinį dvaro gyvenimą, buvo prašmatnus ir pamal- 
dus. Petrarka vadino jį nemokša, bet Petrarka išviso žemina 
prancūzų kultūrą — Pilypas nusipirkdavo knygų, skaitė Ovidi- 
jaus metamorfozes, domėjosi ginču dėl visio beatifica 
($7). Tik valdovo gabumų jam trūko — tvirtos valios, pastovu- 
mo; mažai tenusimanė apie valdymo reikalus. Nesuprato Kape- 
tingų išauklėtosios valdininkijos, jų legistų, ir trečiojo luomo 
reikšmės; nežinojo, kad reikia sutvarkyti finansai, mokesčių bei 
pajamų sistema, ir pertvarkyti kariuomenė. Jam įsikaraliavus, 
ėmė valdyti Prancūziją feodalija. . Negi galėjo ji, pati irdama 
ir nuo kitų luomų vis daugiau toldama, sutvarkyti turtingo, 20 
milijonų gyventojų krašto, kuris dar nebuvo susiradęs tinkamų 
savo vienovei įstaigų. 

Pilypo VI užsimojimai pradžioje buvo labai platūs. Popie- 
žiams persikėlus Avignonan, mėgino jis įsitvirtinti žiemių Ita- 
lijoj ir, Jono Luxemburgo kurstomas, bemanąs buvo padėti 
jam įsiimperatoriauti Vokietijoj, o už tai prijungti prie Prancū- 
zijos Arelato karalystę Nuo 1330 m. ruošė jis kryžiaus 
karą. Bet ir nuo kryžiaus žygio, ir nuo kitų savo planų turėjo 
jis atsisakyti dėl karo su Anglija. Pats popiežius Benedik- 
tas XII rašė jam 1336 m.: „Kad ir kaip buvo mėginama panai- 
kinti ginčai bei karai, nepasiekta betgi taikos. Argi neaišku, kad 
Anglija ir Skotija viena antros nekenčia, kad Vokietija pilna pa- 
vojingų kovų? Taip pat yra pavojų Toskanoj ir Apulijoj, o dar 
daugiau — Sicilijoj. Karas nenurimsta. Galima spėti, kad, 
Jums išvykus kryžiaus karan, tebeslypį dar priešai sukils prieš 
Jus ir Tūsų karalystę“. 

Kova su Anglija ne tik kad buvo neišvengiama, bet, tiesa sa- 
kant, nenustojo trukus nuo Pilypo Augusto laikų. Abi tautos tik 
iš lėto teišaugo ir teišsiskyrė; ilgai reikėjo laukti, kol tautinės 
valstybės principas nuveikė pagaliau internacijonalinį Planta- 

genėtų, o iš dalies ir Kapetingų imperijalizmą. Kad ir virsdavo 
juo dažnai pats pribrendusios tautos instinktas, buvo betgi jis iš 
pat pradžios susimezgęs su feodaliniais Plantagenėtų ir Kapetin- 
gų santykiais, kurie nuolat pjudė vieną karalių antru. Nei Liu- 
dvikas IX galėjo visai išvyti Plantagenėtų iš Prancūzijos, nei jo 
įpėdiniams tai pasisekė; o dėl siuzerėniškųjų savo teisių visi jie 
nuolat su Plantagenėtais kovojo (TV, 59). Tik karas ir Prancū- 
zijos laimėjimas tegalėjo pabaigti amžinąją kovą dėl Akvita- 
nijos. Nemažiau kurstė vieną karalių prieš antrą ir Flan- 
drijos reikalai. Čia Plantagenėtai, tiesa, jokių teisių neturėjo. 
Bet ?/,„ savo vilnų anglai gabeno Flandrijon ir kasmet įsiveždavo 
didžiąją dalį Flandrijos gelumbių. Savaime suprantama, kad 
stengdamasis Flandriją pasiglemžti pats Prancūzų karalius vertė 
dėtis su Anglija čia savo vasalą Flandrijos grafą, čia Flandrijos 
miestelėnus. 

Pilypui VI žengiant sostan, Flandriją valdė grafas Liud- 
vikas de Nevers. Rėmėsi jis feodalija, miestų patricijatu 
ir pirmiausia pačiu Prancūzų karalium. Nenuostabu, kad 1323 m. 
Bruges'o, o paskui ir kitų miestų pirkliai bei amatninkai, be 
to, daugelis laisvųjų žemdirbių sukilo prieš grafą ir diduomenę; 
išsirinko vadus, kapitanus; Bruges'o burmistras šaukėsi Edwardo 
III pagelbos. Grafas kreipėsi į Pilypą VI. Prancūzų kariuo- 
menė 1328 m. įsismerkė į grafystę ir, susidėjus su Flandrijos di- 
duomene, ties Casseliu sumušė miestelėnų miliciją (VIII. 
23), išžudė apie 12.000 žmonių, sudegino Casselio miestą ir nu- 
malšino sukilėlius. Tai buvo smarkus smūgis Edwardui. Ka- 
riauti su Pilypu jis dar nedrįso, bet pradėjo ekonominį karą su 
Flandrija. Be perstogės prikaišiojo grafui, kad skriaudžiąs pirk- 
lius; kvietėsi Anglijon darbininkų gelumbininkų, ėmė steigti ge- 
lumbių dirbtuves Anglijoj — Flandrijos miestelėnus nuo santykių 
su Prancūzija grasino anglų gelumbininkų konkurencija. "Tikė- 
josi Edwardas, kad karui su Prancūzija prasidėjus, privers tuo 
Flandriją susidėti su Anglija. 

Pilypo Gražiojo sesers vaikaitis, Edwardas III, Karoliui IV 
numirus, lenktyniavo su Pilypu VI dėl Prancūzijos sosto; bet 
1329 m. prisiekė jam, pripažino jį Akvitanijos siuzerėnu. Mat, 
kaip tik 1329 m. numirė Robertas Bruce ir paliko Sko- 
tiją 7 metų sūneliui Dovydui. Edwardas pasinaudojo ta 
proga Skotijai užkariauti, juo labiau, kad prieš vaiką Dovydą su- 

kilo Edwardas Balliol. Savo tėvo Įohno Ballio- 
lo sostą įsigyti norėdamas Edwardas Balliol pripažino savo siu- 
zerėnu Edwardą III ir net atidavė jam Skotijos dalį. Keturis kar- 
tus žygiavo su kariuomene Skotijon Anglų karalius (negalėjo tad 
tuo pat metu kariauti ir su Prancūzija), ir 1333 m. Dovydas pri- 
verstas buvo pabėgti Prancūzijon, kur susirado asile moult 
dėbonnaire. Tačiau skotai atkakliai tebesipriešino Edwardui 
ir paklusniam jo vasalui Balliolui. Edwardas norėjo išvengti karo 
su Prancūzija. Bet nekariaujant su ja negalima buvo nuveikti ir 
Skotijos: nuo 1295 m. Prancūzija su ja sąjungininkavo; 1336 m. 
Pilypas VI besiruošiąs buvo atsiųsti Skotijai pagelbinių pulkų. 
Visa tai Edwardas gerai žinojo ir pats ruošėsi kariauti. Ka- 
dangi Prancūzijoj buvo ketveria tiek gyventojų, kiek Anglijoj, tai 
ėmė jis jieškoti sąjungininkų, kaip ir patarė jam Anglų parlamen- 
tas. Susigiminiavo Edwardas su Hainaut (Hennegau), 
Olandijos bei Zelandijos grafuirsu Liudviku 
Bavaru; susidėjosu Brabanto duku. Tuo būdu sustip- 
rino politinę savo buitį Flandrijos atžvilgiu, kurią ir pačią 
ėmė versti sukilti prieš Pilypą ekonominėmis represalijomis. Par- 
lamentui išaiškino jis Prancūzų karaliaus intrygas Guiennėj bei 
Skotijoj ir vėl pasiskelbė turįs teisę paveldėti Prancūzijos sostą. 
Rūpėjo sąjungininkai ir Pilypui. Galėjo jis pasitikėti 
Čechų karalium Jonu Luxemburgu ir Flandri- 
jos grafu, kad ir ne pačia Flandrija; patraukė savo pusėn 
Kastilijos karalių Alfonsą XI ir tūlus smulkiuosius 
valdovus bei miestus šiaurinės Prancūzijos pasieny. Popiežius jį 
palaikė, kad ir stengėsi sutaikinti priešus. Pasiruošė Pilypas dvi 
armijas ir laivyną; 1337. V. 24 paskelbė Guiennę atimtą esant iš 
Edwardo ir liepė savo kariuomenei jon įsibrauti. Karas prasidėjo. 


29 


Tuo metu ėmė jau veikti Flandriją ekonominė Ed- 
wardo politika. — Buvo jis uždraudęs gabenti Flandrijon anglų 
vilnas, kurias flandrijiečiai didžiau vertino, nei patį Anglijos ka- 
ralių, ir įvežti Anglijon užsienio gelumbes; kvietėsi ir globojo ge- 
lumbininkus darbininkus; norėdamas dar smarkiau įgelti flandri- 
jiečius, leido išvežti į Brabantą 30.000 maišų vilnų ta sąlyga, kad 
brabantiečiai jų svetimšaliams nepardavinėtų: Flandrijiečiai pri- 

versti buvo sumažinti savo pramonę; dalis darbininkų išsidangino 
iš krašto, likusieji ėmė bruzdėti ir kaltinti grafą bei Prancūzijos 
karalių. Niekas netikėjo grafo žodžiais, kad visa tai negalį ilgai 
trukti. Gand'o darbininkai susirinkdavo gatvėse, reikalavo „dar- 
bo ir laisvės“, „blazgatydavo, kaip prastų žmonių įprasta, grafą 
Liudviką“, plūsdavo ir turtuolius, kuriems tik privilegijos terū- 
pinčios. Atsirasdavo vis daugiau Edvardo šalininkų, o jo įgalio- 
tiniai išsijuosę gyrė savo karalių ir žadėjo viską, kad susidėsianti 
Flandrija su Anglija. 

Pagaliau, 1337 m. Kūčių vakarą Gand'o amatninkai su- 
sirinko ir atėjo pas „labai sumaningą“ miestelėną Jokūbą 
van Artevelde; išdėstė jam visas savo skriaudas, žadėjo 
jam paklusnūs būti. Arteveldė liepė visiems jiems vėl susirinkti 
„vietoj Biloke vadinamoj“. Buvo jis turtingas patricijus, prekia- 
-vo gelumbėmis; daug kur važinėjo, aplankė Romą, Graikiją net 
Rodoso salą; daug buvo matęs; vedė kilnios kilmės mergaitę. 
Gražiai jis kalbėjo, mėgo žmonėms vadovauti. Susirinko XII. 28 
sušauktieji darbininkai. Ant rankų atnešė Arteveldę. Vidury 
pastatė aukštą klotą ir pakėlė ant jo Arteveldę. Čia ėmė jis kal- 
bėti taip gražiai ir gudriai, kad visus įtikino“. Patarė susi- 
dėti su Anglų karalium. Prancūzų karalius, girdi, taip visokiais 
reikalais užsivertęs, kad nei galįs, nei norįs padaryti flandrijie- 
čiams nieko bloga, o Anglų karalius labai džiaugsiąsis jų meile. 
Žadėjo Arteveldė, kad eisią su jais išvien Hainaut, Brabantas, 
Olandija ir Zelandija. Visi pritarė Arteveldės pasiūlymui ir pa- 
skelbė jį miesto kapitanu. ,Taip jis įsigalėjo, kad kasdien mie- 
gojo, gėrė ir valgė jo namuose tūkstantis — pusantro tūkstančio 
žmonių“, gali sakyt — jo gvardija. Pradžioje nenorėjo Arte- 
veldė kovoti su Prancūzija, tik — atgaivinti prekybinius Flandri- 
jos ryšius su Anglija. Iš dalies geruoju įkalbėjo kitiems mies- 
tams susidėti su Gand'u, iš dalies privertė juos tai padaryti. Jo 
valdomas, Gand'as ėmė vadovauti visai Plandrijai. Tačiau — 
veltui nusileisdinėjo Arteveldei Pilypas VI — prekybinė sąjunga 
su Anglija pavirto ir politine, o Flandrijos grafas priverstas buvo 
pabėgti Prancūzijon (1339 m.). 

Mat, Edwardas visai nenorėjo pasitenkinti prekybos sutar- 
timi su Flandrija ir jos neutralumu kovoj su Prancūzais, juo la- 
biau, kad mažai jam tepadėjo ir Liudviko Bavaro duotasis jam 
imperijos vikaro titulas, ir kiti jo sąjungininkai. Reikalavo Anglų 

karalius, kad Arteveldė padėtų jam ir kariauti. Arteveldė Flan- 
drijos vardu atsakė, kad negalinti ji sulaužyti savo priesaikos 
Prancūzų karaliui, bet patarė Edwardui pačiam viešai Prancūzų 
karalium pasiskelbti. Tada Flandrija jį savo valdovu pripažin- 
sianti ir kariausianti. Edwardas paklausė Arteveldės ir 1340 m. 
Gand'o meiste sušaukė visos Flandrijos parlamentą. Čia, kaipo 
Prancūzijos karalius, apdovanojo jis Flandriją privilegijomis ir 
pažadėjo grąžinti jai Pilypo Gražiojo atimtąsias žemes. Arte- 
veldė pasirašė be to sąjungą su Brabantu ir Hainaut. Tiesa, Pi- 
lypas įkalbėjo popiežiui pasmerkti Flandriją „tokia didele ir bai- 
sia ekskomunika, kad nenebuvo Flandrijoj kunigo, kuris būtų drį- 
sęs kunigauti“. Bet ir čia pažadėjo Edwardas „atvežti iš savo 
krašto kunigų, kurie laikys mišias, vistiek, ar nori to popiežius, 
ar ne“. 

Po penkių mėnesių (1340. VI. 22) Edwardas atplaukė su di- 
deliu laivynu ir ties Sluysu (Ėcluse) sutiko tą uostą gi- 
nantį prancūzų laivyną.  Aštuonias valandas kovojo priešai; pa- 
galiau, flandrijiečių laivams atplaukus, anglai baisiai sumušė pran- 
cūzus (VI. 24): iš 202 prancūzų laivų (anglai turėjo 250) tik 30 
teišsigelbėjo. Edwardas išlaipdino į krantą 4.000 riterių ir 11.000 
šaulių, su kuriais netrukus susidėjo 60.000 flandrijiečių, ir ap- 
siautė Tournai miestą. Bet miesto paimti jam nepasisekė, 
o pinigų greit pritrūko; be to, prancūzai buvo laimėję kiek 
Guiennėj ir sukurstė prieš Edwardą Skotiją. Taigi, 
1340. IX abu karaliai pasirašė paliaubas. Tačiau iš tų paliaubų 
ne tik kad neišėjo taikos, bet 1342 m. Edwardas vėl užpuolė Pran- 
cūziją. Pasinaudojo jis Bretagnės įpėdinystės karu. — Bre- 
tagnėj, dukui Tonui numirus (1341 m.), susikivirčijo dėl dukato 
jo dukterėčios vyras (o Pilypo VI sūnėnas) Charles de 
Blois ir paties Jono sūnėnas Montfort-V"Amauri gra- 
fas Jonas. Pirmąjį pripažino duku ir rėmė Pilypas, antrąjį — 
Edwardas. Jonui patekus nelaisvėn, Edwardas nusiuntė pagelbi- 
nius pulkus jo žmonai, o 1342. X. su 13.000 karių ir pats išlipo 
Bretagnėj. Popiežiaus legatai vėl privertė karalius pasirašyti tre- 
jiems metams paliaubas (1343. I. 19), bet Karolius Bloisietis tik 
dalį dukato tegavo: antroj įsiviešpatavo Monfort'ai, ir karas ne- 
nurimo. 

Edwardas nieko nepešė. Politinė jo buitis net pablogėjo. 
— Liudvikas Bavaras ir kiti Edwardo sąjungininkai susitaikino 

su Pilypu.  Flandrijoj atsirado Arteveldės priešų, kurie ėmė jį 
kaltinti prašmatniu gyvenimu ir tironija, o Flandrijon grįžęs gra- 
fas Liudvikas visokiais pažadais viliojosi flandrijiečius.  Sukilo 
pagaliau prieš Gand'ą ir Arteveldę kai kurie miestai. Net pačiame 
Gand'e subruzdėjo Arteveldės priešų kurstomi gelumbininkai dar- 
bininkai: kentėjo jie nuo ilgojo Anglijos karo su Prancūzija. 
Fiandrijoj prasidėjo pilietinis karas. Arteveldė bemanąs buvo nu- 
versti Flandrijos grafą ir jo vieton pasodinti Edwardo sūnų. Bet 
patiems Liudviko priešams atrodė tai didelis nelojalumas esąs, 
nes Flandrijos sostas teisės atžvilgiu priklausė Liudviko sūnui. 
Audėjų minia apsiautė Arteveldės namus ir norėjo į juos įsi- 
laužti. — „Norime, kad atsilygintum mums už didelius Flan- 
drijos turtus, kuriuos esi savo noru per septynerius metus surin- 
kęs, ir kad pasisakytum, ką su jais esi padaręs ir kur esi juos įdė- 
jęs!“ Arteveldė mėgino pasprukti, bet minia jį sugavo ir nužudė. 

Tačiau visa tuo Pilypas, kaip reikia, nepasinaudojo: vangiai 
kariavo ir Bretagnėj, ir Guiennėj.  Nesijautė sėdįs Prancūzijos 
soste, bijojo savo dinastijos priešų, persekiojo išdavikus ir ką iš- 
davikais laikė, o tuo, žinoma, daugelį baronų pats prieš save šiun- 
dė. Užkariavo dėlto prancūzai 1337—1344 m. nemaža Guiennės 
tvirtovių bei miestų, prie paties Bordeaux prisiartino. Bet 
štai 1345. VII išlipo Bayonnės mieste anglų kariuomenė, 
atsikariavo prancūzų užimtuosius miestus ir pasiekė Angoulėmės 
apylinkes; 1346. VIII įsibrovė į Poitou. Tuo tarpu pats 
Edwardas su kita kariuomene išlipęs buvo Normandijoj ties 
Saint-Vaast-1la-Houge (1346. VII. 12) ir maža čia 
priešų tesutiko, nes kuone visą savo kariuomenę Pilypas nu- 
siuntęs buvo į pietus. Baisiai plėšdamas kraštą, Edwardas jau 
po savaitės pultim paėmė Caeno miestą ir skubiai nužygiavo 
į Flandriją, kur tikėjosi susijungsiąs su flandrijiečių kariuomene: 
be jų tik apie 20.000 žmonių teturėjo. Taigi, reikėjo jam kuo- 
greičiausiai pereiti Sommės ir Seinės upės, juoba, kad miestai ėmė 
priešintis anglams, o Pilypui pasisekė sušaukti nauja kariuomenė, 
ir ji kasdien didėjo. Laimė, kad Pilypas bastėsi ten ir atgal su 
savo kariuomene — nežinojo, ar Paryžių nori pulti Edwardas, ar 
Roueną; bijojo baronų išdavimo, nepasitikėjo ir miestais. Paga- 
liau pasiūlė Edwardui paskirti dieną ir vietą kautynėms ir kvailai 
sustojo laukti jo toli nuo Poissi miesto, ties kuriuo, pažadais 
priešą apgavęs, Edwardas ramiai perėjo Seinę. Pervėlai paste- 

bėjo Pilypas apgavą, veltui skundėsi išduotas. ,,„Murmėjo ir liau- 
dis, sakė, kad prisidėta išdavikų prie to bastymosi ten ir atgal. 
Todėl daug kas verkė ir, be abejonės, turėjo pagrindų“. 

Pyktis padarė Pilypą energingesnį. Su visa kariuomene, 
kuri buvo tuo metu padidėjus iki 60.000 žmonių, pasišovė jis per- 
sekioti Edwardą; norėjo įvytį jį į trikampį tarp Sommės ir jūros 
ir ten sumušti. Bet „išdavikai, kurie buvo karaliaus dvare, pra- 
nešė tai“ anglams, ir tie suspėjo pasprukti: VIII. 24 Edvardas pe- 
rėjo Sommę ir sustojo ties Crėci mišku. Čia apkasais, tui- 
nais ir vežimais sutvirtino jis savo stovyklą ir laukė priešo atei- 
nant. ,Lankininkai susėdo ant žemės, pasidėjo ties savimi lankus 
bei strėles ir ilsėjosi, kad būtų, priešams ateinant, stipresni“. 
Priešai tik 26 popiet teatidardeno, ilgos kelionės ir tvankios die- 
nos nuvarginti, ištroškę ir alkani. Pilypas buvo bemanąs atidėti 
kautynes, bet daug baronų nekantriai verpėsi kautis. Pačiam 
„Pilypui, anglus pamačius, kraujas ėmė virti, nes baisiai anglų 
nekentė“. Įsakė jis genoviečiams arbaletininkams pradėti mušį. 
Tuo pat metu kilo tokia audra, kad atrodė, jog galas. Nuo lie- 
taus atsileido arbaletų timpos, o praūžus audrai, saulė ėmė rei- 
binti prancūzus. Anglų lankininkai be perstogės šaudė susigrū- 
dusius genoviečius — „galėjai sakyt: strėlėmis snigta“; dūmus 
leido ir dundeno Edwardo patrankos*). Genoviečiai „šokinėjo, bu- 
les strėlėms vartė, stengėsi pasprukti ir savo arbaletus laužė“. 
Pasipiktino drąsūs prancūzų riteriai; pro genoviečių eiles, bailius 
savo žirgais mindydami ir kaudami, užpuolė anglus. Riterių ri- 
kiuotės tuo būdu, savaime aišku, iširta: žirgų imta piestu šokti, 
o priešą pasiekusiųjų į apkasus pakliūta. Anglų lankininkai nenu- 
stojo šaudę, o peilininkai buvo jau besiskverbią į prancūzų ri- 
kiuotę ir bebadą žirgus ir pačius riterius. Penkiolika kartų iki 
pat nakties siauru frontu pasiutiškai puolė riteriai tvirtą anglų 
poziciją ir kaskart sumušti atplūsdavo. Senasis Čechų karalius, 
aklas Jonas Luxemburgas liepė savo riteriams nuvežti jį, kur 
smarkiausiai kaujamasi. Čia mosavo savo kalaviju, kirto visus, 
savųjų nuo priešų neskirdamas, kol pats žuvo. Be jo žuvo dar 


*) Žinoma, XIV amžiaus pradžioj atsiradusios ir, rodos, ties Crėci 
pirmą kartą kautynėse pavartotos patrankos labiau gąsdino žirgus bei 
žmones, nei žudė. Be to, pradžioje šaudoma buvo visokiais degančiais 

karaliaus brolis, Flandrijos grafas ir daug garsiųjų senjorų. „„Ka- 
ralius Pilypas kovėsi stebuklingai, bet Fortūna prieš jį buvo“. 
Pabėgo pagaliau prancūzai, kur kas tik galėjo. Kautynių lauke 
liko kuone 4.000 prancūzų; kariuomenė išsisklaidė. 

Nedrįso betgi Edwardas brautis giliau į Prancūziją: degin- 
damas miestus ir kaimus, vedė kariuomenę Flandrijos link ir 
IX. 4 apsiautė geriausiąjį Prancūzijos uostą, be to, ir Anglijai ar- 
timiausią, Calais miestą, Negalima buvo nė manyti pultim 
paimti to gražiai sutvirtinto ir drąsiai ginamo miesto. Kalėčiai 
ilgai galėjo laukti pagelbos, o, Crėci kautynes pralaimėjęs, Pily- 
pas toli gražu nebuvo dar pralaimėjęs karo. Edwardui Calais 
siaučiant, įsibrovė į pačią Angliją, į Northumberlandą, prancūzų 
sąjungininko, tėvynėn grįžusio Skotų karaliaus Dovydo ka- 
riuomenė; Bretagnėj kovojo su anglais jos grafas Karolius. 
Tačiau X. 17 ties NevilY/s Cross anglai sumušė ir paėmė 
nelaisvėn Dovydą, 1347. VI. 20 pakliuvo nelaisvėn Karolius, o 
Edwardo kariuomenė bei laivynas badu marino Calais gynėjus. 
„Nebėr čia nieko“, rašė Pilypui įgulos vadas, „ko nebūtume su- 
valgę: nei šunų, nei kačių, nei arklių. Negalime susirasti maisto, 
jei tik nevalgysime žmonių mėsos... Taigi, nutarėm: kad greit 
negausime pagelbos, tai išeisime iš miesto kautis su priešu, mirti 
ar gyventi; nes labiau įmanom garbingai mirti, nei vienas kitą 
valgyti“. 

Laiškas į anglų rankas pakliuvo, o Pilypas delsė. Tik 
1347 m. liepos mėn. pabaigoj teatvyko su kariuomene miesto iš- 
vaduoti, bet nedrįso pulti Edwardo bei susidėjusių su juo flan- 
drijiečių kariuomenės ir pasitraukė. Kalėtiems viena beliko — 
Edwardui pasiduoti. Ėmė jie derėtis. Pirma karalius nė kalbėti 
su jais nenorėjo — grūmojo visus išžudyti; pagaliau nusileido — 
pareikalavo, kad atneštų jam miesto raktus šeši patys garbingieji 
miestelėnai, vienmarškiniai, basi, be kepurių, su virve ant kaklo. 
Su jais darysiąs, kas jam parūpsią; kitų pasigailėsiąs. Susirinko 
aikštėje miestelėnai išklausyti, ko nori karalius. Išgirdę, visi 
„ėmė raudoti ir verkti taip graudžiai, kad nėra pasauly tokio žmo- 
gaus, kuris, tai girdėdamas, nebūtų jų pasigalėjęs. Nebegalėjo 
nė žodžio pratarti... Atsistojo tada turtingiausias ir garbingiau- 
sias Calais miestelėnas, ponas Eustachijus de Saint - Pierre ir taip, 
į visus bei visas kreipdamasis, prabilo: — Geri žmonės, baisi ne- 
laimė būtų, kad badu ar kitaip kaip išmirtų tiek žmonių, jeigu yra 

kuo jie išgelbėti. Ir geras būtų darbas ir mūsų Viešpačiui malo- 
nus, kad galėtų kas išvaduoti juos iš tos nelaimės. Aš tvirtai ti- 
kiuos gausiąs iš mūsų Viešpaties nuodėmių atleidimą ir Jo ma- 
lonės, kad numirsiu šitą tautą gelbėdamas; tiek tvirtai, jog noriu 
būti pirmas. Mielai vienmarškinis, basas, su virve ant kaklo pa- 
siduosiu kilniojo Anglų karaliaus valiai.“ Po jo atsistojo kitas 
garbingasis miestelėnas, „kuris turėjo dvi jaunas, gražias ir grakš- 
čias dukreles“, paskui trečias, ketvirtas. .. visi šeši. Atėję jie pas 
karalių.  Tylėdamas jis stovėjęs, „nes jo širdis buvo tiek suak- 
menėjus ir tokio baisaus pykčio kupina, kad negalėjo nė kalbėti“. 
Pagaliau įsakęs nukapoti miestelėnams galvas. Nei jų, nei savo 
baronų maldų neklausęs. Bet štai atėjus karalienė, kuri tuo me- 
tu dieninga buvus; puolus jam po kojų, pravirkus. — „„Brangusis 
viešpatie, su dideliu pavojumi, kaip ir patys žinote, esu perplau- 
kus jūrą ir nieko iš Jūsų nesireikalavau, nesiprašiau nieko. Da- 
bar romiai prašau sau dovanos. Dėl Panelės šv. Sūnaus ir dėl 
meilės man pasigailėkite tųjų žmonių“. Nusileidęs niaurusis kara- 
lius. Karalienė nusivedus miestelėnus, pavalgydinus ir išlais- 
vinus. 

Edwardas VIII. 4 įžengė miestan. Išskyrus 22 miestelėnus, 
visus gyventojus iš jo ištrėmė; jų vieton įkurdino anglus; gra- 
žiausius namus savo baronams išdalino. Tik dabar pasidavė įkal- 
bamas dviem kardinolams, kuriuos buvo atsiuntęs popiežius tai- 
kinti abiejų karalių. Sutiko pasirašyti paliaubas vieneriems me- 
tams; jos iki 1351 m. truko. 

Pilypo VI mirtis nedavė Prancūzijai geresnio karaliaus. Jo 
sūnus, Jono Luxemburgo žentas Jonas Gerasis (1350-64) 
buvo tipingas riteris, drąsus kovotojas, prašmatnus, dosnus (ta 
prasme ir pramintas „geruoju“, Jean le Bon) ir ištikimai 
savo pažadus (žinoma, tik lygiems sau žmonėms) pildąs senjoras, 
bet valdovas net menkesnis, nei tėvas. Kaip ir Pilypas, atstovavo 
jis feodalijos kultūrai, feodalija rėmėsi, o tuo pat metu ir bijojo 
savo dinastijos priešų; galinguosius karalystės baronus įtarinėjo 
išdavimu. Ne be reikalo — Navarrės karalius, Prancūzijos 
pėras ir daugelio jos feodų senjoras Karolius Blogasis 
(Charles le Mauvais) manė, kad jo tėvas, Ėvreux 

grafas Pilypas (Pilypo IV vaikaitis), ir motina, Jeanne (Liud- 
viko X duktė), neturėję teisės pripažinti karalium Pilypo VI, va- 
dinasi, jo, Karoliaus, vardu išsižadėti karūnos. „Buvo jis žemo 
ūgio, gyvo proto ir labai akylas žmogus; lengvai ir gražiai kalbė- 
jo; savo mandagumu pralenkė visus kitus princus“. Vedė Karo- 
lius paties karaliaus Jono dukrelę. Tik nedavė jam Jonas kraičio 
savo paties pažadėtųjų žemių, o Karoliaus motinos žeme, Angou- 
lėmės grafyste, savo konetablį ir draugą Karolių Ispaną 
investino. Negaišdamas atkeršijo Karolius Blogasis ir bendravar- 
džiui, ir „uzurpatoriui“ uošviui: su savo brolio pagelba nužudė 
konetablį ir ėmė derėtis su Anglais. Siūlė jis Edwardui padėti 
įsikaraliauti Prancūzijoj, o pačią Prancūziją su juo pasidalinti 
(1355 m.). Karalius Jonas visa tai susekė; 1356 m. nubaudė mir- 
timi kelis Karoliaus šalininkus, o jį uždarė tvirtovėj. Tuo būdu 
sukurstė karalius prieš save ir pavertė Edwardo III sąjunginin- 
kais Navarrės karaliaus šalininkus, kurie valdė didžiąją dalį že- 
mutinės Normandijos. 

Taigi, jonas negalėjo visai pasitikėti ta pačia feodalija, ku- 
ria rėmėsi, o ja remdamasis, savaime suprantama, tolo nuo že- 
mesniųjų visuomenės sluoksnių, kad ir karui reikalingų pinigų tik 
iš jų, ypačiai iš miestelėnų, tegalėjo gauti. Karaliaus valdžios fe- 
odalėjimas bent iš dalies aiškina ir tai, kad išsigimė valdininkija. 
Žinoma, valdininkų net padaugėjo, o centrinės įstaigos geriau 
susitvarkė. Tačiau visa ta valdininkija spaudė bei čiulpė liaudį 
ir be reikalo biudžetą didino, o tokių žmonių, kaip Pilypo IV le- 
gistai, nebebuvo. Jono Gerojo patarėjai — Simon de Buci, 
Nicolas Brague, Robert de Lorris — begėdiškai 
vogė, o nuo teismo gynėsi atleidžiamaisiais karaliaus laiškais 
(lettres de rėmission; jais karalius pripažindavo savo 
valdininką nekaltu arba, dalyko nė neištyręs, visa jam dovano- 
davo). Bet blogiausia, kad neturėjo jie nei inicijatyvos, nei ideo- 
logijos, kaip kad Flote arba Nogaretas (IV, 60). Dar mažiau ti- 
ko krizės metu vadovauti valstybei feodalai; net tiesioginio savo 
darbo nebemokėjo atlikti — kariauti. Tai parodė Crėci kautynės 
ir visa 1346-47 m. kompanija; puikiai patvirtino 1356 m. karas. 

Edwardas III 1355 m. gale išlipo su kariuomene Calais uos- 
te, tačiau nei prancūzai drįso jo pulti, nei jis prancūzų. Labiau 
sekėsi anglams karas pietuose, kur Gascognės feodalams vado- 
vavo Edwardo sūnus, Waleso princo Edwardas, dėl savo 

ginkluotės spalvos pramintas juoduoju princu. Su 14.000 
feodalų ir samdinių du mėnesius plėšė jis pietų Prancūziją, degi- 
no pilis ir miestus, pasiekė Carcassonnę, net Narbonnę ir gruo- 
džio mėn. pradžioj su dideliu grobiu grįžo į Bordeaux. Kitais, 
1356 m. anglai įsibrovė į Bretagnę ir priėjo Normandijos sieną, 
kur su didele kariuomene laukė jų karalius Jonas. Su savo 7.000 
žmonių juodasis princas negalėjo kautis su 50.000 kariuomene ir 
skubiai pasitraukė Loirės link. Bet Jonas buvo jau perėjęs Loirę. 
ir užkirtęs princui kelią atgal: ties Poitiers išrikiavo 
15—20.000 karių. Nebesitikėdamas pasprukti, princas užėmė ge- 
rą poziciją — vynmedžiais ir krūmais pasišiaušusią aukštumą, 
kuri sunku buvo pulti raiteliams, ir pasiūlė karaliui susitaikinti 
—- žadėjo grąžinti anglų užkariautąsias jau žemes (Calais ir 
Guinės grafystę) ir belaisvius, pasirašyti paliaubas 7 metams. 
Tuščiąja! Jonas troško kautynių. Nė klausyt neklausė prityru- 
siųjų patarėjų, kurie sakė negalint riterius pulti princo sutvirtin- 
tosios pozicijos ir kad geriau jau esą apsiausti anglai ir badu pri- 
versti jie pasiduoti. Karaliaus įsakyti riterių būriai vienas po kito 
siauru frontu ėmė pulti aukštumą. Kaip ir ties Crėci, anglai pra- 
džioje tik tesigynė, strėlėmis apiberdavo priešus. Be to, karalius 
čia pats jiems padėjo — liepė savo riteriams nusėsti nuo žirgų. 
Ruopštėsi sunkiai apginkluotieji, mosavo kardais ir kirviais, o 
šaulių taip ir negalėjo pasiekti: žuvo nuo jų strėlių. Ėmė betgi 
pagaliau anglams strėlių trūkti. Tada su paskutiniaisiais savo 
riteriais užpuolė juos pats Jonas; pirmoj riterių eilėj kovėsi, di- 
džiuliu kirviu kūlė priešus. Bet tuo tarpu vienai anglų rinktinei. 
pasisekė užpulti iš užpakalio patys prancūzai. „Dabar“, sakė 
princui jo kapitanas Jean Chandos, „pulkime Jūsų priešą Pran- 
cūzų karalių. Žinomas man jo drąsumas — nepabėgs“. "Taip ir 
padaryta. Anglai sugrūdo karalių bei rinktinius jo riterius tarp 
vynuogyno ir skardžiaus. ,/Tuo būdu paimtas buvo nelaisvėn 
Prancūzų karalius Jonas, jo sūnus monseigneuras Pilypas.... 
Nuostabiai daug dukų, grafų, baronų, riterių, ginklanešių ir gerų 
tarnų žuvo tose kautynėse. Buvo tai nebeatgaunami nuostoliai“ 
(1356. IX. 19). 

Riteriškai priėmė juodasis princas belaisvį karalių. Grįžo su 
juo Bordeaux miestan, kur pasirašyta buvo paliaubos 2 metams 
(1357. IV), o V. 25 įžengė su juo ir Londonan. Čia 38 mėn. 
linksmai gyveno Prancūzų karalius, medžiojo, puotavo, dalyvavo 

visokiose iškilmėse. Prancūzai atsiųsdavo jam pinigų, žvėrienos, 
aliejaus, vyno; vyną — mat, pinigų karaliui neužtekdavo — Jo- 
nas slapta pardavinėjo. Tuo tarpu derėjosi jis su Edwardu dėl 
taikos, tik Edwardas perdaug reikalavo. Jonas mielai būtų jam 
nusileidęs ir atidavęs pusę karalystės, nes ji mažiau jam rūpėjo, 
nei laisvė. Bet taika nebe jo vieno priklausė: užteko jam proto 
Poitiers kautynių metu įsakyti savo įpėdiniui, dofinui*) Karo- 
liui grįžti Paryžiun, o Karolius ir pačių prancūzų noro paisyti 
turėjo, ir rimtesnis už tėvą žmogus buvo. 

Ties Crėci ir Poitiers riterija, feodalinė diduomenė, pati save 
ir savo tėvynę iškoneveikė. Nebuvo žmonės dėkingi tiems, kurie 
drąsiai kovodami žuvo; vainojo keikė tuos, kas pabėgo arba bai- 
liai priešams pasidavė. Kaltino bajorus tuo, kad slapta su prie- 
šais susitarę ir jų papirkti buvę. Gavę jie, ką nusipelnę, rašo vie- 
nas metraštininkas, teisingai nubausti esą už prašmatnų savo gy- 
venimą, už tai, kad dieną naktį jų ūliota bei linksmintasi, už tai, 
kad jų pašiepiama ir spaudžiama savo žmonės, praščiokėliai žem- 
dirbiai, Jacgues Bonhome, jacgues'ai. Patys an- 
glams pasidavę ir linksmai sau tebegyveną, o vargšams žmonėms 
reikią jiems visa ko siųsti ir dar išperkamieji pinigai mokėti. Kau- 
tynes su anglais pralaimėję, o iš žemdirbių vis daugiau mokesčių 
bei prievolių reikalaują; saką, kad kovai su anglais. Bet visiems 
žinoma, kam bajoras savo pilį tvirtinąs ir savo tarnus ginkluojąs! 
— Plėšiąs kaimynų žemes, vergiąs ir žudąs jų žmones. Daug 
tųjų bajorų tikrais plėšikais patapę ir niekuo nebesiskirią nuo vi- 
sokių svetimšalių (anglų, gaskonų, navarriečių, ispanų) būriams 
vadovaujančių plėšikų. 

Daug tokių būrių, tokių kompanijų ($ 19t.) priviso. 
Mažai temokėjo jiems anglai karo metu, o karui pasibaigus — nė 
kiek. Taigi, visos tos kompanijos plėšikavimu vertėsi. Rober- 


*) Pilypas VI 1343 m. nusipirko ir prijungė prie Prancūzijos 
Dauphinė, kraštą esantį tarp Alpių, Durancės, Lyono ir Viennės. 
Sutartimi (1344 m.) su paskutiniuoju Dauphinės valdovu, arba dofinu 
(delphinus, dauphin), Humbertu II toliau valdyti kraštą ir 
vadintis dofinu turėjo vyresnysis Prancūzų karaliaus sūnus, sosto įpėdi- 
nis, arba pats karalius. 

tas Knolles plėšė Normandiją; Gallois Rufin užėmė 
kraštą tarp Loirės ir Seinės esantį ir nieko be mokesčio nepraleis- 
davo; anglas Audley įsiskverbė tarp Troyes ir Chalon-sur- 
Marne. Kasdien plėšikai puldavę kokį miestą ar pilį ir tiek turto 
įsigydavę, kad buvę tai tikras stebuklas. Ypačiai prasikūrė būrių 
vadai. O tie būriai dažnai tikromis armijomis virsdavo. A r- 
naud de Cervolles, vadinamasis VArchiprėtre, arba 
Rodrigo de Villandrando derėjosi su valdovais, ta- 
rytum patys valdovai būtų buvę. Pilypas VI pasiūlė Croguar- 
d'ui algą ir riterio garbę, kad tik jam tarnautų. Ką čia bereiškė 
taikos ir paliaubų sutartys? — Karas vistiek nuolatiniu pavirto 
arba — XI-ojo amžiaus anarchija. Feodalai greit prisitaikė prie 
naujų kariavimo būdų — ėmė stiprinti savo pilis, samdyti karių, 
plėšikauti; tapo panašūs į kompanijų vadus arba — naujų kom- 
panijų vadai. Iš esmės tai buvo feodalų kariuomenės transfor- 
mavimasis, naujos strategijos ir naujos taktikos užuomazga. Tik 
jos pertvarkius tebuvo galima su anglais kovoti ir jie pagaliau iš- 
vyti. Bet to proceso esmės niekas nesuprato, o žmonės lygia da- 
lia kentėjo ir nuo tikrųjų plėšikų, ir nuo plėšikaujančiųjų tėvynės 
gynėjų. Miestelėnus gynė kiek tvirti mūrai; kaimiečiai čia stip- 
rino savo kaimus, čia, priešams arba plėšikams artinantis, slėpėsi 
miškuose, kalnuose, pelkėse. Visi — kaimiečiai ir miestelėnai — 
keikė bei kaltino nelaimėmis tiek anglus, tiek bajorus; tik mieste- 
lėnai, žinoma, daugiau galvojo. 

Jaunam, tik 20 metus teužkliudžiusiam, dofinui Karoliui rei- 
kėjo tvarkyti yranti ir priešų tebepuolama karalystė, vienyti jos 
luomai, šaukti nauja kariuomenė, o tam pirmiausia rinkti pinigai. 
Jų visai nebebuvo; mokesčių sumažėjo, ir dėl blogos finansų poli- 
tikos (per 13 metų, 1330-50, Pilypas VI 24 kartus pakeitė pinigų 
kursą, plg. IV, 70) valdžia, gali sakyt, nieko nebegaudavo. Ne- 
galima buvo apsieiti be luomų atstovybės, nors tiek provincijų 
luomų susirinkimai, tiek Etats Gėnėraux nuolat puolė 
karaliaus valdininkiją, derėjosi dėl kiekvieno skatiko ir reikalavo, 
kad jų įgaliotiniams pavesta būtų skiriamosios subsidijos rinkti. 
Jono Paryžiuje 1355 m. sušauktieji Languedoilio Etats 
Gėnėraux sutiko duoti jam subsidiją, bet sunkiomis sąlygo- 
mis. — Turėjo mokėti visi, neišskyrus nė paties karaliaus. Kiek- 
vienai provincijai paskirti buvo ypatingi luomų įgaliotiniai, kad 
skirtų bei rinktų mokesčius. Įgaliotinius turėjo prižiūrėti luomų 

atstovybės išrinktieji devyni „geri bei sąžiningi žmonės“. Nei 
karalius, nei jo valdininkai nieko negalėjo gauti iš surinktųjų pi- 
nigų: visi paskirti buvo kariuomenei. Maža to — luomų atstovai 
nutarė tais pačiais metais dar dukart susirinkti ir kad be jų su- 
tikimo nebebūtų skiriama naujų mokesčių; pripažino visų teisę 
priešintis neteisėtiems valdininkų reikalavimams, net burtis tuo 
reikalu su kitais. Panašiomis sąlygomis davė karaliui 1356 m. 
subsidiją ir Languedoco luomų atstovybė. Bet abiejų ka- 
ralystės dalių atstovai nė nemanė susidėti ir drauge reformų plano 
apsvarstyti. 

Paryžiuje trečiojo luomo atstovams jau 1356 m. ėmė 
vadovauti Etienne Marcel. Priklausė jis senai ir turtin- 
gai sostinės patricijų šeimai; prekiavo gelumbėmis, tad santykia- 
vo su stambiaisiais Flandrijos pirkliais-pramonininkais; gal būt, 
paveikė jį ir Arteveldės veikla. Šiaip ar taip, atstovavo jis ne 
stambiesiems pirkliams, kurie mėgino geruoju gyventi su kara- 
lium, skolindavo jam pinigų ir patys mielai tapdavo finansų val- 
dininkais, bet demokratiškesniam miestelėnų sluoksniui, opozici- 
jai. Pirklių prevotu išrinktas (1355), pasidarė Marcelis labai įta- 
kingas žmogus. Turėjo savo tribunolą ir valdininkus, imdavo vi- 
sokius mokesčius, kontroliavo Seinės upės prekybą. Sužinojęs 
apie Poitiers kautynes, paėmė jis į savo rankas aukščiausiąją 
miesto valdžią ir negaišdamas ėmė jį tvirtinti. Dofinas turėjo 
žiūrėti galingojo prevoto norų, juo labiau, kad miestelėnai nuo 
sena kovojo su karaliaus valdininkija ir viskuo ją kaltino, o čia 
dar kurstė juos Karoliaus Blogojo šalininkai, dinastijos priešai. 

Miestelėnų verčiamas, dofinas sutiko, kad luomų atstovai su- 
sirinktų net greičiau, nei buvo numatyta, — 1356. X. 17. Daug 
atstovų susirinko, daugiau, kaip 800 žmonių. Iš jų pusė buvo 
miestelėnai. Tuo ir prasidėjo greitas luomų atstovybės demo- 
kratėjimas. Tolesniuose Etats Gėnėraux (1357, II, IV, 
VII, XI; 1358, I, II) dalyvavo vis mažiau bajorijos ir dvasininki- 
jos atstovų. Visų luomų atstovybė virto vienų miestų susirinki- 
mais, be to ne visų ir miestelėnų. — Iš pat pradžios Languedoco 
atstovybė derėjosi su dofinu atskirai, nė nemanė išvien eiti su 
Languedoilio atstovybe, o Normandijos (paties dofino dukato) ir 
kai kurių kitų provincijų atstovybės nesidavė vadovaujamos Pa- 
ryžiaus vadams. Nedaug miestų ilgam susidėjo su Paryžium ir 

rėmė Marcelio politiką. Mat, toji politika nevisai sutiko su dau- 
gumo prancūzų norais. 

Karo nelaimės, anglų, samdinių bei feodalų plėšikavimas pa- 
žadino prancūzų patrijotizmą ir subūrė juos apie nelaisvėn pate- 
kusį karalių ir jo sūnų, kuriuodu vienudu visiems aiškiai tebekūni- 
jo tėvynės vienovės idėją. „Poitiers kautynių Raudos“ (Com- 
plainte de la bataille de Poitiers) autorius 
karštai puola tėvynę išdavusius bajorus, bet prašo Dievą apginti 
karalių ir jo sūnų. — 


Dieu veille conforter et garder nostre roy 
Et son petit enfant gu'est demorė o soy! 


„Kad gerai bus tasai vaikas patariamas, tai neužmirš pašaukti 
savo kariuomenėn kaimiečių; ir jie, be abejo, nepabėgs iš kauty- 
nių norėdami sveiką galvą išnešti.“ 


S'il est bien conseillė, il n'obliera mie 
Mener jacgue Bonhome en sa grant compagnie, 
Gučres ne s'enfuira pour ne perdre la vie. 


Autorius reikšdino žemesniųjų visuomenės sluoksnių pažiūras bei 
nuotaiką, bet nereikia perdaug tikėti jo žodžiais ir kaltinti išda- 
vimu visos bajorijos: nei bajorijai, nei dvasininkijai meilės tėvy- 
nei netrūko. Esam jau pabrėžę, kad pats baronų plėšikavimas iš 
dalies buvo naujas kovos dėl tėvynės būdas. Ir dofinas, ir daugu- 
mas prancūzų suprato, kad reikia ir toliau kariauti su anglais, 
šaukti karius ir rinkti pinigus. Daugelis miestelėnų kaltino Pran- 
cūzijos nelaimėmis blogą karaliaus valdininkiją ir bajoriją; todėl, 
sąmoningai ar nesąmoningai socijalinę savo kovą su bajorija sy- 
dindami su politika, pirmiausia norėjo reformuoti valstybę. Tųjų 
miestelėnų, miestų, o ypačiai Paryžiaus demokratijos, vadu ir 
tapo Etienne Marcel. Su juo susidėjo karštas Navarrės 
karaliaus Karoliaus Blogojo šalininkas, Laono vyskupas Ro- 
bertas Le Cog, teologas Robertas iš Corbie, 
riteris Jean de Picguigni ir kiti. Jie ir vadovavo 
1356. X-XI Etats Gėnėraux. 

Tas susirinkimas sutiko apdėti visus luomus nauju mokesčiu, 
reikalingu 30.000 karių apmokėti, bet už tai reikalavo, kad do- 
finas atsisveikintų su keliais vyriausiais savo patarėjais, valdytų 
toliau kraštą su naujosios luomų išrinktosios tarybos pagelba ir 

išvaduotų iš nelaisvės Karolių Blogąjį ($ 29). Specijaliai karo 
reikalams luomai siūlė išrinkti ypatingą savo atstovų tarybą. Visa 
valdysena turinti būti reformuota ir kontroliuojama. Dofinas, 
savaime suprantama kaip įmanydamas priešinosi luomų reikala- 
vimams, juo labiau, kad jam pačiam nė kiek pinigų jie nedavė. Bet 
mažai ką tegalėjo jis padaryti. Delsė, aiškių pažadų neduodavo, 
derėjosi su Languedoco luomų atstovais, kurie bent reformų ne- 
reikalavo, ir visur jieškojosi pinigų bei pagelbos; aplankė savo 
uošvį imperatorių Karolių IV ir prašė padėti, vėl ėmė gadinti pi- 
nigus. Tačiau Marcelis uždraudė Paryžiaus cechininkams var- 
toti naujus pinigus, o dofiną privertė pagaliau nuo jų atsisakyti ir 
išnauja sušaukti luomų atstovus. Šitam susirinkimui dofinas tu- 
rėjo nusileisti ir 1357. III paskelbė jo sudarytąjį ordonansą. Tuo 
ordonansu dofinas pripažino, kad Etats Gėnėraux turi 
teisę rinktis net kelis kartus per metus ir be karaliaus įsakymo. 
Tik su jų sutikimu galįs karalius pasirašyti paliaubas ir kaldinti 
naujus pinigus. Jų išrinktiesiems įgaliotiniams karalius pavesiąs 
reformuoti visą valstybę ir jų patarimu papildysiąs savo tarybą. 
(Nuo 1356 m. reikalavimų luomų atstovybė atsisakė, bet į kara- 
liaus tarybą pati paskyrė Reimso arkivyskupą, Langres'o vys- 
kupą, Jeaną de Picguigni ir kelis miestelėnus). Ordonansas ma- 
žino karaliaus dvaro išlaidas, drausmino karaliaus tarybos narius, 
tvarkė jos komisijų (parlamento, chambre des comp- 
tes), bailyvų, senešalų, prevotų ir kitų valdininkų veiklą, sten- 
gėsi tiksliai nusakyti jų pareigas ir pažaboti juos. Nuo karaliaus 
valdininkų savavaliavimo žmonės galį gintis ir gynimosi reikalu 
burtis. Paaiškinta ir visų tų priemonių motyvai — noras pagerinti 
liaudies buitį, apsaugoti žemdirbius, amatninkus bei pirklius nuo 
nepakeliamų mokesčių ir gaišaties teismuose. Tokiomis sąlygo- 
mis atstovybė žadėjo dofinui 30.000 kariuomenės, o jai apmokėti 
vieton visų senųjų mokesčių paskyrė naują: dvasininkai ir bajorai 
turį sumokėti 10,57, metinių savo pajamų, kiti žmonės — kas 
šimtas šeimų išlaikyti per metus vieną kareivį. Bet pinigus turį 
rinkti ir eikvoti luomų įgaliotiniai, ne karaliaus valdininkai; val- 
džia, nė pats dofinas, nieko negaunanti. 

Demokratai pasiekė savo, bet reformuoti valstybė rados ne- 
lengva. Reformatoriams priešinosi ir senieji prityrę valdininkai, ir 
valdžios nebetekęs dofinas, ir miestelėnų įsigalėjimu nepatenkin- 
tieji bajorai. Šiaipjau žmonės, net daugumas miestelėnų matė, 

kad paryžiečiai ir jų vadovaujamieji Etats Gėnėraux kovojo su 
dofinu ir dėjosi su Karoliaus Blogojo šalininkais, kurio brolis Pi- 
lypas Normandijoj sąjungininkavo su anglais ir drauge su jais 
plėšė kraštą. Sumanytųjų reformų reikšmę mažai kas tesuprato, 
o mokėti naujojo mokesčio niekas nenorėjo. Čia atėjo Paryžiun 
karaliaus Jono laiškas. Pasirašęs su Anglija paliaubų sutartį, 
draudė karalius luomų atstovams rinkti pinigus naujam karui ir 
patiems rinktis. Sąjūdžio vadai į tuos draudimus dėmesio ne- 
kreipė. Bet naujame luomų atstovų susirinkime bajorai nebeda- 
lyvavo; dvasininkai atsisakė mokėti subsidiją; karaliaus laišku 
remdamies atsisakinėjo ją mokėti ir patys miestelėnai. 

Tuo pasinaudojo dofinas. Patraukė jis savo pusėn kai kuriuos 
luomų jam duotus patarėjus; atvirai sakydavosi norįs pats valdy- 
ti karalystę ir nebenorįs jokių globėjų. Nuvažiavo pagaliau savo 
dukatan, Normandijon. Deja, negavo čia iš dvasininkijos ir bajori- 
jos gyvų pinigų, tik subsidijos pasižadėjimą, ir priverstas buvo 
grįžti Paryžiun. Kvietėsi jį atgal paryžiečiai, žadėjo net duoti jam 
pinigų, nebereikalauti Navarrės karaliaus laisvės, o luomų atsto- 
vybės vieton sušaukti tik 20—30 miestų atstovus. Mat, tuo tarpu 
nei paryžiečiai galėjo apsieiti be dofino, kuris tarytum legalizavo 
jų sąjūdį, nei dofinas be jų. Tačiau, dofinui grįžus, susirinko IPary- 
žiuje ne 30, bet 70 miestų atstovai ir tuoj pareikalavo, kad su- 
šaukti būtų Etats Gėnėraux, o pastarieji 1357. XI. 7 išvadavo Ka- 
rolių Blogąjį. — Marcelis ir Le Cog nebepasitikėjo dofinu ir nu- 
tarė (Marcelis, gal, ir nenoromis) susidėti su Navarrės karalium, 
kad ir turėjo žinoti, jog jis pats nori Prancūzų karalium būti, o 
navarrininkai ėjo išvien su anglais. Iš tikro, Pilypą Navarrietį 
Edwardas III buvo jau paskyręs savo vietininku Normandijai, ir 
visoj Normandijoj anglai bei navarrininkai kariavo su prancūzais. 
Karoliui išsivadavus ir atvykus Paryžiun, priešai beveik apsiautė 
patį Paryžių — įsiviešpatavo Etampes'e, Epernai, Mon- 
tlhėri, Montargis, Mantes'e, Meulane. Visiems 
aišku rados, kad vyskupas Le Cog yra Navarrės karaliaus agen- 
tas. 

Reformų sąjūdis pavirto išdavimu ir revoliucija. Etienne 
Marcel davė savo šalininkams naują kepuraitę, pusiau raudoną, 
pusiau mėlyną su ženkliuku, kur buvo parašyta A bonne fin. 
Su Karolium susitaikinti priverstas, dofinas nenustojo betgi su 
juo kovojęs. Kaip ir Karolius, viešai aiškino paryžiečiams savo 

programą. Sakėsi norįs ginti ir šelpti prancūzų tautą, kuri baisiai 
kenčianti. Norįs jis atremti priešus. Seniai jau būtų tai padaręs, 
kad būtų turėjęs pinigų ir valdžią. Bet iš surinktųjų pinigų nie- 
ko nėra gavęs, o tie, kurie pasigrobę valdžią, nieko nedarą. Pa- 
ryžiaus apylinkėse rinko dofinas savo šalininkus. 


Nesnaudė ir revoliucijonieriai.  Neleido jie dofino kariams 
įeiti Paryžiun, o naujame luomų atstovų susirinkime (1358. IT) 
atgaivino 1357 m. ordonansą ir uždraudė provincijų luomų susi- 
rinkimus, kad negalėtų dofinas gauti iš jų pinigų, — patys žadėjo 
pašelpti jį kiek, gal, tikėjosi su juo susikalbėsią. Bet greit pa- 
sklido Paryžiuje gandas, kad karalius Jonas pasirašė Londone 
taiką su Anglija ir kad dofinas yra gavęs tą žinią, tik nieko ne- 
sakęs. Taika su Anglija reiškė, kad karalius grįš Prancūzijon ir 
kad revoliucijonieriai ne tik turės išsižadėti savo planų, bet, gal, 
ir patys žus. Etienne Marcel sušaukė 3.000 cechininkų, apsiautė 
karaliaus rūmus, su didele minia įsilaužė į paties dofino kambarį 
ir liepė čia pat nužudyti du jo patarėjus. ,„Prevote“, sušuko do- 
finas, „argi tai ne mano priešai įsibrovė?“ — „Viešpatie, Jums jie 
tik gera tenori, nes Jums padėti čia atėjo“. Ir prevotas pasiėmė 
karalaičio kepurę, o jam davė savą, dvispalvę. Dofiną įbauginęs, 
Marcelis su Karoliaus Blogojo pagelba privertė jį paskelbti save 
„karalystės regentu“ (1358. III. 14). Tuo būdu „visai išnyko 
karaliaus vardas“, ir Etienne Marcel ėmė tikėti, kad pats regento 
vardu valdysiąs karalystę. 

Tam reikėjo, kad dofinas tebebūtų jo rankose. Tačiau, kad 
ir jaunas, dofinas skiltas perėtas buvo. Po dviejų savaičių paliko 
jis Paryžių; III. 27 pirmininkavo Senliso mieste Pikardijos ir Ar- 
tois bajorų susirinkimui, kuris pažadėjo jam duoti subsidiją; pas- 
kui atsidūrė Champagnėj. Champagnės luomų atstovybė nutarė 
padėti dofinui kovoj su maištininkais ir taip pat paskyrė jam sub- 
sidiją. Tuo būdu dofinas galėjo sušaukti Etats Gėnėraux nebe 
Paryžiuje, kaip buvo pažadėjęs paryžiečiams, bet Compiėgnės 
mieste (1358. V. 4). Maža susirinko čia atstovų, o susirinkusieji 
reikalavo reformų ir luomų atstovybės kontrolės. Buvo tai dėlto 
dofino šalininkų susirinkimas. Dofinas išsivadavo pagaliau iš pa- 
ryžiečių ir navarrininkų valdžios; prancūzai ėmė apie jį spiestis. 

Etienne Marcel buvo pasiryžęs savo darbą iki galo varyti. Pa- 
siėmė jis visą valdžią Paryžiuje, konfiskavo dofino šalininkų pini- 
gus, pats skolinosi ir ėmė sau, kur tik galėjo, kaldino naujus; stip- 
rino miestą ir teroru baugino priešus; nusiuntė ištikimą sau žmo- 
gų į patį Avignoną plėšikų vadų samdyti. Netrukus susirado 
naujus sąjungininkus. — 

Beauvais apskrity sukilo kaimiečiai, ėmė pulti bei plėšti 
bajorus, deginti jų dvarus, griauti pilis. Kai kur pasisekė jiems 
apiplėšti miesteliai. Tas Jacgues'ų sąjūdis, jacguerie, 
žinoma, buvo chaotinis. Bet greit kaimiečiai išsirinko kapitanu 
karį Guillaume'ją Karlę, „mokytą žmogų, gražų, gerą 
kalbėtoją“. Jis aptvarkė kiek nedrausmingas kaimiečių minias, 
padarė jas kariuomene, kurioj atsirado ir „turtuolių, miestelėnų 
ir kitų“, prevotų, karaliaus seržantų, net kunigų. Karle turėjo 
savo antspaudą ir kanceliariją, davė kaimiečių būriams vėliavas su 
nupieštomis ant jų lelijomis (karaliaus herbu), nes jacgues'ai ne 
prieš karalių sukilę, bet su išdavikais ir gerų Žmonių spaudėjais, 
su bajorais kovoją. Iš Beauvais apskrities sąjūdis paplito po Pi- 
kardiją, Champagnę ir Paryžiaus apskritį. Karle kreipėsi į Mar- 
celį pagelbos; o Marcelis ir pats buvo jau pradėjęs vadovauti Pa- 
ryžiaus apylinkių kaimiečiams, kurie jo nusiųstųjų vadų įsakymu 
sistemiškai plėšė ir griovė bajorų dvarus bei pilis. Susidėję su 
jacgues'ais, paryžiečiai paėmė ir sugriovė Ermenonvillės 
tvirtovę. Paskui paryžiečiai nužygiavo pulti sustiprintos Meaux 
turgavietės, kur dofinas palikęs buvo savo žmoną, dukterį ir se- 
serį, o jacgues'ai grįžo į Beauvais apskritį. | 

Kad ir susijungė su Meaux miestelėnais, paryžiečiai ir jų 
vadovaujamieji kaimiečių būriai nepaėmė Meaux turgavietės. At- 
sitiktinai atsidūrė toj turgavietėj du iš karo su Prūsais grįžtą sen- 
jorai. Su 40 savo raitelių užpuolė jie ir išsklaidė besibraunančius 
į turgavietę miestelėnus bei kaimiečius; daugumą išžudė, baisiai 
apiplėšė — „nubaudė“ — ir Meaux, ir jo apylinkes. Dar nelai- 
mingesni buvo jacgues'ai. Gal būt, Clermont'o link žygiuodami, 
tikėjosi, kad padės jiems Karolius Blogasis, „gerų žmonių“ ir 
Etats Gėnėraux „gynėjas“. Bet Pikardijos baronų prašomas, Ka- 
rolius surinko 400 navarrininkų bei anglų, vyliumi paėmė nelais- 
vėn Karlę ir sutriuškino kaimiečių kariuomenę (1358. VI. 10). 

Karlę pakorė. Be jo žiauriai buvo išžudyta daugiau, kaip 4000 
žmonių. Karoliaus pavyzdžiu ėmė malšinti, vadinasi, karti ir žu- 
dyti, kaimiečius ir įsidrąsinę bajorai. Neskirta, skundėsi Mar- 
celis, kaltųjų nuo nekaltųjų. Be pasigailėjimo deginta miestai, 
žudyta geri žmonės, jų žmonos ir vaikai, kunigai ugnin mesta, 
moterys, vyrams čia pat esant, žaginta. „Žodžiu, daugiau bloga 
padaryta ir žiauriau bei nežmoniškiau, nei kad vandalai ir sara- 
cėnai yra darę“. 

Priverstas buvo betgi Etienne Marcel susidėti su žiauriuoju 
kaimiečių malšintoju: marcelininkai išsirinko Karolių Blogąjį ge- 
neraliniu kapitanu. Tačiau iš jo ir paryžiečių žygio prieš dofiną 
nieko neišėjo, nes dofinas buvo jau susirinkęs ties Compiėgne 
apie 30.000 raitelių, šiaurinės Prancūzijos senjorus ir daug Vo- 
kietijos baronų. Netrukus pats dofinas užėmė Vincennes'ą, Cha- 
rentoną ir Conflans'ą. Tada Karolius pastiprino savo kariuomenę 
naujais anglų bei navarrininkų būriais, kurie ir susigrūdo Pa- 
ryžiaus priemiesčiuose bei pačiame Paryžiuje. Visi pamatė, kad 
Marcelis ir Navarrės karalius nori pasiduoti anglams. Tiesa, Ka- 
rolius slapta derėjosi su anglais. Bet, kadangi tos derybos nela- 
bai slidžiai ėjo (Karolius reikalavo Prancūzijos sosto, o Edwar- 
das jam tik Champagnę ir La Brie tesiūlė), tai ėmė jis derėtis ir 
su dofinu. Tikrovėje gi bemanąs buvo Navarrės karalius pasi- 
vergti Paryžių ir pasiskelbti čia Prancūzų karalium. Etienne 
Marcel visiškai jo priklausė ir turėjo jam padėdinėti, bet, dofinin- 
kų kurstomi, paryžiečiai bruzdėjo ir kilo. Pagaliau, 1358. VII. 
31, dofininkai užpuolė Marcelį Paryžiaus tvirtynes apvažinėjant 
ir nužudė. Nužudyta buvo ir žymiausieji jo šalininkai, ir VIII. 2 
dofinas įžengė Paryžiun. Po dviejų dienų sušaukė jis paryžie- 
čius. Pažadėjo jiems visa sutvarkyti, prašė, kad nuoširdžiai vie- 
nas kitam skriaudas dovanotų, kad susitaikintų ir susijungtų. Ži- 
noma, savo šalininkus apdovanojo, bet nuolaidžiai ir su priešais 
elgėsi, sukilėliams atleidžiamuosius laiškus davė; po kelių mėne- 
sių net Etienne'o Marcelio našlei grąžino, kas buvo likę iš jo tur- 
to, ir paskyrė pensiją. Dofino prašomas sutiko visa užmiršti ir 
karalius Jonas. 

Augustin Thierry ir jo įpėdžiui daugumas istori- 
ninkų iškraipė 1356-58 m. revoliucijos prasmę. Jų galva, Etats 
Gėnėraux, paryžiečiai, o ypačiai Etienne Marcel, kaip kokie XIX 
amžiaus liberalai, kovojo su dofinu dėl demokratiškesnės politi- 

nės santvarkos. Istorininkai liberalai ir XIII amžiaus žmones no- 
rėjo padaryti demokratijos ideologais. — Kaip tik ideologija 
tiems žmonėms mažiausiai svėrė. Be abejo, luomų atstovai, pir- 
miausia miestelėnai, mėgino kontroliuoti valdžią, nuosekliai ma- 
žino jos teises ir dėl tų teisių kovojo. Tačiau visa tai buvo prie- 
monė tėvynei išgelbėti ir savo buičiai pagerinti, ne pirmykštis 
miestelėnų tikslas, ne ideologija. Be niekur nieko — matė jie, 
kad apfeodalėjusi Valois dinastija pralaimėjo karą, akiplotu ėjo, 
be reikalo eikvojo pinigus ir leido krašto ginti nebemokantiems 
bajorams čiulpti bei spausti liaudį. Nebepasitikėjo jie valdžia ir, 
savaime suprantama, norėjo prieš pradėdami naujas karo opera- 
cijas pertvarkyti valdyseną, ypačiai finansų. Visai natūralu, kad 
vadovavosi čia miestelėnai miestų savivaldybės pavyzdžiu. Etien- 
ne Marcel pralaimėjo kovą todėl, kad jo vadovaujamieji Etats 
Gėnėraux savo reformomis karalystės nesustiprino ir naujos ka- 
riuomenės nesukūrė — tik žmones naujais mokesčiais teapdėda- 
vo ir su valdžia tekovojo. Visuomenė greit tat pastebėjo ir atša- 
lo. Negalėjo ji nesuprasti ir to, kad kova dėl reformų pavirto 
miestelėnų kova su bajorija ir valdininkija, be kurios negalima 
buvo karo metu apsieiti, ir susipynė su Anglų sąjungininko Ka- 
roliaus Blogojo intrygomis. Užuot Prancūziją tvarkius ir nuo 
Anglijos gynus, Marcelio partija tik tedidino anarchiją, griovė 
valstybės pamatus ir pagaliau ėmė remtis Prancūzijos priešais. 
Tiek dvasininkija ir bajorija, tiek patys miestelėnai pamatė, kad 
Prancūzijai visų pirma reikėjo susivienyti. O susivienyti ji tega- 
lėjo tik apie karaliaus valdžią ir apie savo karalių dinastiją spies- 
damos. 

Karo ir anarchijos nelaimės išauklėjo pagaliau prancūzams 
tikrą karalių. — Liguistas ir ramus dofinas Karolius visai nepa- 
našus buvo į riteriškuosius savo tėvą ir protėvį. Nemėgo nei 
kautynių, nei turnyrų. Daug skaitė, ir ne tik romanus, bet ir rim- 
tus veikalus: enciklopedijas, Aristotelio raštus (ypačiai „Poli- 
tigue“ ir „Economigue“, kurios „buvo jam labai reika- 
lingos, ir ne be priežasties“), Senekos raštus, Justiniano „Insti- 
tutijas“, „„Digestas“ bei „Kodeksą“, nebekalbant apie Augustino 
De Civitate Dei ir religinę literatūrą. Domėjosi teise, fi- 
losofija, astrologija, medicina. Buvo jis „tikras filosofas“, „tikras 
išminties mokinys“. Mėgo pasikalbėti su mokslininkais, dažnai 
kviesdavosi pas save profesorius; globojo universitetą. Visuomet 

prisimindavo Karolius šventąjį savo sentėvį Liudviką IX, „ne tik 
karališkosios mūsų giminės, bet ir visų prancūzų žiedą, garbę, 
vėliavą ir veidrodį“; sekė juo kaip įmanydamas, karštai jam mel- 
dėsi, kad išprašytų ir jam, Karoliui, dieviškosios šviesos, tautai 
valdyti reikalingos“. Tikrai, panašėjo kiek į Liudviką Šv. ir savo 
pamaldumu, ir tuo, kad visur teisės ir teisybės žiūrėjo; tik buvo 
daug gudresnis, ir pamaldumas netrukdė jam globoti žydų ir 
ginti žmonių nuo inkvizicijos. Visus jis prisiviliodavo gera savo 
širdimi ir nepaprastu mandagumu. Karalystę valdė sąžiningai; 
mėgo patariamas būti ir įdėmiai klausė savo patarėjų, bet ir pats 
gražiai kalbėjo. Labiau įmanė Karolius politikuoti, nei kariauti. 
Magėjo jam diplomatijos gudrybės ir sudėtingos intrygos. Esam 
jau matę, kaip laimėjo jis kovą su Etienne'u Marceliu ir Karolium 
Bloguoju ir kaip ramiai, teisingai bei saikingai pasinaudojo savo 
pergale. Tie baisieji metai daug ko jį pamokė: suprato, ko reikė- 
jo Prancūzijai. 
33 


Dofinui atgaivinus karaliaus valdžią, anglai, navarrininkai, 
kompanijos ir plėšikai tebedraskė dar Prancūziją. Priešai plėši- 
kavo aplink patį Paryžių, kuone visus kelius į jį užkirto. Kiti 
priešų būriai šeimininkavo Champagnėj. Robertas Knolles 
su savo anglais iš Bretagnės per Orlėans'o apskritį įsi- 
brovė Burgundijon, oją apiplėšęs, nužygiavo į Auverg- 
nę. Skersai ir išilgai bastėsi priešų būriai po Pikardiją, 
Bretagnę, Normandiją, Angoumois, Sainton- 
ze, Limousiną, Tourainę. Gal, koks 14 Prancūzijos 
sveikas beliko. Aišku — tokiomis sąlygomis nebegalima rados 
daug pinigų iš žmonių gauti, kad ir skirdavo naujus mokesčius 
provincijų ir visos karalystės luomų atstovai. Noroms nenoroms 
reikėjo vėl gadinti pinigai: 1358. X — 1360. V perkaldinta jie 22 
kartus; bet ir tai valdžios nebešelpė, nes reali pinigų kaina pasiu- 
tiškai krito (livre tournois, kuris 1330 m. buvo lygus 
33-34 litams, prilygo 1359 m. 75-76 centams). Dofinas nebega- 
lėjo nei sušaukti kariuomenės, nei jos maitinti. 

Tiesa, ir didelė gerai sutvarkyta kariuomenė nieko čia ne- 
būtų padarius, nes, kaip minėta, pakitęs buvo pats karo būdas. 
Tikrų kautynių nebebuvo, bet visur žygiuota, kariauta ir plėši- 
kauta mažų būrių, čia anglų bei jų samdinių, čia šiaipjau grobikų, 

čia tėvynės gynėjų, kurių nebegalėjai sveikas atskirti nuo gro- 
bikų svetimšalių. Gynėsi nuo visų jų Žmonės, kaip kas mokėjo. 
Miestelėnai už savo mūrų lindėdavo; valstiečiai stiprino savo kai- 
mus, paversdavo tvirtovėlėmis bažnyčias arba slėpdavosi miškuo- 
se bei pelkėsi ir, prireikus, mažesnius priešų būrelius naikindavo. 
Tikrajam karui nustojus, visas gyvenimas pavirto karu, anar- 
chija, revoliucija, kurios 1356 — 1358 m. sąjūdis tik vienas reiš- 
kinys tebuvo. O revoliucija klibina krato visuomenę, permaišo 
jos sluoksnius, naikina visa, kol lieka pagaliau tik nepaprastai 
gaivūs žmonės ir nebesugriaunami visuomenės santvarkos pama- 
tai. Revoliucija gaivina visuomenę; anarchijos verpetui rimstant, 
aptinka tos visuomenės pradus ir išnauja juos prasmina bei daro 
gyvus. Su svetimšaliais kovodami, jų plėšiami bei spaudžiami, pa- 
sijuto žmonės prancūzai esą; nuo priešų savo miestą ar kaimą 
gindami sakėsi tėvynę giną; suprato, kad visokie grobikai nuo 
tautos atsimetą ir su priešais išvien einą, kad pirmiausia reikią 
visiems susivienyti ir valdžia atgaivinti. Ir kaip feodalinės anar- 
chijos metu žmonės instinktyviai būrėsi ir spietėsi apie karingus 
galiūnus, taip dabar ėmė spiestis apie karalių, gyvąjį tėvynės 
simbolį. Net plėšikais ir plėšikų vadais tapusieji riteriai kovojo dėl 
karaliaus ir tėvynės, o tebeplėšikavo, kad galėtų kovoti. 

Apie 1320 m. vienoj Bretagnės bajorų šeimoj gimė Ber- 
trand Du Guesclin. Buvo tai bjaurus, juodas bukasnu- 
kis berniukas — nuo Rennes'o iki Dinano negalėjęs būtum rasti 
bjauresnio — 


Je crois gu'il n'est si laid de Rennes a Dinant. 
Camus estoit et noir, malotru et manant. 


— drūtas ir nepaprastai pajėgus. Tėvai jo nemėgo ir jo auklėji- 
mu nesirūpino. Su kaimo bernais jis išaugo; mėgo su jais paūu- 
lioti ir pasipešti. Pagaliau ėmė turnyruose dalyvauti, išgarsėjo ir, 
Bretagnės duko Karoliaus Bloisiečio šalininku tapęs, dalyvavo 
kare su anglais. Net 1347 m. taiką pasirašius, nenustojo Du 
Guesclin su jais kariavęs. Tikrų nutrūkgalvių būreliui vadovau- 
damas, puldavo jis anglus, o vertėsi plėšikavimu. Jonui įsikara- 
liavus, ėmė jam tarnauti. Nekentė anglų, dar labiau — anglams 
pasidavusių prancūzų, frangais reniės. Kai 1356 m. Ed- 
wardo III sūnus, garsusis anglų karvedys John of Gaunt 
apsiautė Rennes'o miestą, Du Guesclin su keliais savo kariais 

prasikovė į miestą; žinoma, ne jis, 18 metų berniokas, apgynė 
Rennes'ą, bet savo drąsumu ir žygdarbiais pasižymėjo. Mont- 
Saint-Michel vienuolyno abatas paprašė paskirti jaunąjį 
riterį nuo 1347 m. atkakliai anglams tebesipriešinančios vienuo- 
lyno - tvirtovėlės kapitanu... — Atsirado naujajam karui tinka- 
miausias vadas, paties to karo išauklėtas. Dofinui Karoliui žen- 
giant tėvo sostan, Du Guesclin buvo banneret, karaliaus pa- 
tarėjas, dviejų bailivysčių kapitanas ir dviejų pilių senjoras. 

Bordeaux paliaubos pasibaigė 1359 m. pavasarį, o karaliaus 
Jono Londone pasirašytąją taiką (1358. I) atmetę buvo Pary- 
žius ir dofinas. Taigi, 1359. X Edwardas III vėl įsibrovė žiemių 
Prancūzijon; priėjo Reimsą, kur norėjo užsidėti Prancūzijos ka- 
rūną, bet ir miesto paimti nepajėgė. Dabar prancūzai vengė kau- 
tynių, miestuose ir tvirtovėlėse išsėdėdavo. Edwardas žiemojo 
Burgundijoj, paėmė iš jos duko kontribuciją ir, pavasariui atei- 
nant, atidardeno į Paryžiaus apylinkes (1360. IV). Pastovėjo čia 
12 dienų ir, nieko nepešęs, nuvyko Chartres'o link. Jo kariuo- 
menė ilgainiui tirpo, o dofinui pasisekė tuo tarpu pasirašyti są- 
jungos sutartis su Skotais ir Pikardijos bei Normandijos jūrinin- 
kai išlipo Sussexo pajūry; apiplėšę kraštą, su grobiu jie sugrį- 
žo. Edwardas sutiko taikintis. 

Netoli nuo Chartres'o, Brėtigni kaimelin susivažiavo 
Edwardo III ir dofino įgaliotiniai. Po savaitės, 1361. V. 7 pasi- 
rašyta paliaubos, o kitą dieną ir preliminarinės taikos sutartis. 
Edwardas pripažintas buvo Akvitanijos, Agenais, Pe- 
rigord'o, Saintongės, Limousino, Poitou, Gui- 
nės, Ponthieu ir Calais miesto siuzerėnu, bet atsisa- 
kė nuo visų kitų savo pretenzijų ir nuo sąjungos su Flandrija. 
Prancūzija atsisakė nuo sąjungos su Skotija ir turėjo sumokėti 
už karaliaus Jono išvadavimą 3 milijonus ėcus d'or (= apie 
75.000.000 litų). Calais mieste 1360. X. 24 abu karaliai pa- 
sirašė ir prisiekė baigtinį taikos aktą, bet nutarta buvo, kad tik 
po metų, kai įvykdyti bus visi sutarties punktai, iškilmingai at- 
sisakys Edwardas nuo Prancūzijos sosto, o Jonas nuo siuzerėniš- 
kųjų savo teisių prancūziškose Edwardo žemėse. Taigi, Brėtigni 
taika greičiau paliaubos tebuvo, kaip ir žiūrėjo į ją dofinas. Ga- 
vęs 400.000 ėcus, Edwardas išvadavo Joną, bet, iki 'Prancūzi- 
jai visus pinigus sumokėsiant, liko Anglijoj per įkaitus — 3 

karaliaus sūnūs, jo brolis ir daugiau, nei 30 princų, baronų bei 
miestelėnų. 

Nelengva rados įvykdyti pasirašytoji taika. Prancūzų val- 
džia neskubėjo atlikti formalumų ir atiduoti Edwardo III įgalio- 
tiniams pažadėtųjų feodų bei miestų; patys tie miestai ir vasalai 
atkakliai priešinosi — nenorėjo pasiduoti naujam siuzerėnui, o 
pasidavę, dažnai apeliuodavo formaliai nuo savo teisių dar neat- 
sisakiusio Jono teismui arba sukildavo. „Išskrodus tiems pran- 
cūzams pilvą“, sakydavo anglai „surasta būtų jų širdyje lelijos 
gėlė (Prancūzų karaliaus herbas)“. Antra vertus, ir anglai 
negalėjo, kaip buvo pasižadėję, atiduoti prancūzams visų užim- 
tųjų žemių, nes jas tebelaikė ir tebeplėšė kompanijos. Mat, tų 
kompanijų vadai nebuvo susitaikinę su prancūzais ir Edwardo III 
prisiektosios taikos nepripažino. Tebekariavo; čia mažais būre- 
liais išsisklaidydavo, čia didžiulėn kariuomenėn susiburdavo. Vi- 
sur jų būta — Bretagnėj, Normandijoj, Paryžiaus apskrity, Bur- 
gundijoj, Languedoce. Didesnės gerai sutvarkytos buvo, į ke- 
liaujančią valstybę panašios; turėjo savo kalvius, mėsius, siuvė- 
jus, daktarus, net kunigus, su kariais važinėjo jų žmonos bei 
meilužės ir aibė kromininkų. Vadai apdėdavo pirklius bei keliau- 
ninkus muito mokesčiais, bet nepraleisdavo nei ginklų, nei stru- 
čio plunksnų, nes jomis dabino sau kepures — išviso karališkai 
dėvėjo ir gyveno. Žinoma, Edwardas nebepripažino kompanijų 
savo kariuomene; galėjo betgi prancūzai kaltinti jį tuo, kad ne- 
nustojąs kariavęs ir negrąžinąs Prancūzijai žemių. Tiesa, ir patys 
prancūzai netesėjo savo pažadų. — Karalius Jonas 1361. II bu- 
vo sumokėjęs Edwardui išviso 600.000 ėcus, bet liko mokėti 
dar 2.400.000, kurių nebuvo. Jonas skolinosi pinigų iš visų, net 
iš popiežiaus, prašė iš luomų vis naujų mokesčių, „savo paties 
kūną pardavė“ — suvesdino savo dukterį Izabėlę su Gianu Ga- 
leazzo Visconti ir gavo iš jo 600.000 ėcus. Bet didžiąją dalį 
gaunamųjų pinigų kovai su kompanijomis, valstybės ir savo pa- 
ties reikalams eikvojo. 

"Tuo tarpu keturiems princams nusibodo įkaitais gyventi An- 
glijoj. Susitarė jie su Edwardu III, kad išvaduotų juos, o už tai 
gautų iš Prancūzijos dar daugiau žemių ir pinigų. Jonas su tuo 
sutiko, ir princai buvo pergabenti į Calais, iš kur Liudvikas 
Anjou, nė nelaukdamas, kad būtų išpildytos sutarties sąlygos, 
paspruko. Karalius Jonas manė, kad jo sūnus suteršė, moult 

blėmi, visos karališkosios šeimos garbę; sušaukė Amiens'o 
mieste Etats Gėnčraux, paskyrė karalystės regentu dofiną Karo- 
lių, o pats 1364. I grįžo nelaisvėn. Čia IV. 8 ir numirė. Nuliūdo 
patys anglai — de sa mort furent courrouciė les 
Anglais. Iš tikro, buvo ko: karalium tapęs Karolius V visai 
kitas Žmogus buvo. 


34 


Prieš išvažiuodamas Anglijon, 1363. IX Jonas paskyrė savo 
sūnų Pilypą Drąsųjį Burgundijos duku ir, impe- 
ratoriui Karoliui IV sutinkant, prijungė prie dukato imperijos 
žemę — laisvąją Burgundijos grafystę (Franche-Comtė, 
Freigrafschaft). Pasinaudojo karalius tuo, kad 1361. XI 
numirė bevaikis Burgundų dukas ir grafas, bet nedrįso sujungti 
dukato su savo domėnu, nes priešinosi tam Burgundijos diduo- 
menė: nenorėjo būti įtraukta į karą su Anglija (1360 m. su ja net 
susitaikino) ir klausyti karaliaus valdininkų. Tačiau reikalavo 
sau Burgundijos Karolius Blogasis ir net ruošėsi dėl 
jos kariauti. Taigi, Jonui išvažiavus Anglijon, regentas Karolius 
priverstas buvo pradėti su juo karą; paskelbė prancūziškuosius 
jo feodus sekvestruotus esant ir liepė Du Guesclinui įsibrauti 
Normandijon. Ties Cocherel1 1364. V. 16 Du Guesclin su- 
triuškino Navarrės karaliaus kariuomenę, bet karas užtruko iki 
1365 m., ir taikos sutartimi Karolius V tik dalį Karoliaus Blogojo 
žemių tegavo, o už Mantes'ųą ir Meulans'ą net atidavė 
jam Montpellier'o miestą (jį buvo 1349 m. pardavęs Pi- 
lypui VI Majorkos karalius Jaimė III). Karolius Blogasis iki pat 
mirties (1387 m.) nenustojo intrygavęs: Prancūzų karui su An- 
glais vėl prasidėjus, ėmė derėtis su Edwardu III, mėgino net nu- 
nuodyti Karolių V. Tik 1378 m. Karolius V prijungė prie savo 
domėno visą Normandiją (išskyrus Cherbourgą, kurį Na- 
varrės karalius buvo išdavęs Anglams). 

Pasisekė Karoliui V išspręsti ir Bretagnės klausimas. 
— Dukas Karolius Bloisietis žuvo (1364. IX) kovoj 
su Anglų sąjungininku duku Įeanu de Monfort ($ 29). 
Bet Teanas 1366 m. pripažino save Prancūzų karaliaus vasalu, o 
jam sukilus, Bretagne buvo prijungta prie karaliaus domėno 
(1378. XII). Tiesa, ilgai dar reikėjo kovoti dėl to dukato su „iki 
mirties ginančiais savo laisvę“ ir savo duką Bretagnės senjorais. 

Svarbiausias jaunojo karaliaus reikalas buvo kova su kom-- 
panijomis. — Du Guesclin 1361-62 m. nuvalė nuo jų Normandiją. 
Bet po Brėtigni taikos daugumas jų atsidūrė Champagnėj, iš kur 
brovėsi į Burgundiją, o iš čia į pietus; grąsino pačiam Avignonui. 
Ties Brignais tvirtove (netoli nuo Lyono) 1362 m. baisiai. 
jos sutriuškino karaliaus kariuomenę, tik pačios greit išsisklaidė 
ir pakrikusios tebeplėšikavo. Popiežius Urbanas V ir kara- 
lius Jonas manė suruošti kryžiaus žygį ir tuo būdu nuvaryti 
kompanijas į rytus. Tik nieko iš to sumanymo neišėjo. Kompa- 
nijos liko, kaip ir buvusios, Prancūzijoj, susiriesdamos juokėsi iš 
popiežiaus ekskomunikų. Nesutiko jų vadai ir Vengrijon žygiuoti 
jos nuo turkų ginti, kaip siūlė jiems popiežius ir Karolius. Tiesa, 
susirinko pagaliau daug tų savotiškų kryžiuočių  Lotharingijoj, 
bet vokiečiai privertė imperatorių užkirsti jiems kelią ties Stras- 
burgu, ir, imperijos žemes paplėšusios, kompanijos grįžo Prancū- 
zijon (1365 m.). Pagaliau, Karolius pasisamdė daug kompanijų 
kariauti su Kastilija. 

Kastilijos karalius, Alfonso XI sūnus, Petras (Pedro) 
Žiaurusis sukurstė prieš save diduomenę, be to išsiskyrė su 
savo žmona, Karoliaus V giminaite (ji po kelerių metų numirė,. 
ir žmonės kaltino ta mirtimi karalių), ir vedė savo meilužę. Po- 
piežius ekskomunikavo Petrą, o jo karalystei paskelbė interdiktą. 
Tai rados labai patogu mergautiniam Alfonso XI sūnui Hein- 
richui (don Enrigue de Trastamare), kuris rei- 
kalavo sau Kastilijos sosto ir tarpininkavo Petro priešams — 
Aragono karaliui ir norinčiam atkeršyti Petrui už savo gimi- 
naitės mirtį Karoliui V. Karolius nusiuntė Kastilijon Du Gues- 
cliną su kompanijomis (30.000 samdinių) ir Du Guesclinas, be- 
veik visą Kastiliją užkariavęs, karūnavo (1366 m.) jos karalium. 
Heinrichą. Tiesa, netrukus daug kompanijų grįžo Prancūzijon. 
Dar blogiau, kad į karą įsikišo Petro sąjungininkai Navarrės ka-- 
ralius ir juodasis princas; pastarasis 1367 m. per Na- 
varrę įsismerkė Ispanijon, sumušė ir paėmė nelaisvėn patį Du. 
Guescliną. Princas sugrąžino sostą Petrui, bet Petro pažadėtųjų 
jam pinigų nesulaukė; vertė jį palikti Ispaniją prasidėjusi ka- 
riuomenėj kruvinosios epidemija ir tai, kad Heinrichas su pran-- 
cūzų pagelba užpuolė Akvitaniją. O princui (jis pats užsikrėtė 
kruvinąja) grįžus Prancūzijon, Heinrichas vėl įsikaraliavo Kas- 
tilijoj ir, Karoliaus V iš nelaisvės išpirktas, Du Guesclinas baigti-- 

nai nuveikė Petrą ir paėmė jį nelaisvėn. Heinrichas susipešė su 
belaisviu broliu ir pats jį nužudė. Karolius V įsigijo sąjungininką 
naujam karui su Anglijja; nusikratė pagaliau ir kompanijomis: 
daug jų sutirpo Ispanijoj, kitos perėjo Italijon, trečias išžudė iš- 
mokę pagaliau kovoti su jais prancūzai. 

Taigi, Heinrichas de Trastamare tapo Karoliaus sąjunginin- 
ku; 1368 m. sutartimi pasižadėjo padėti Prancūzijai savo laivy- 
nu, o 1371 ir 1373 m. sutartimis su Portugalijos karalium 
Ferdinandu išrūpino Karoliui ir Portugalijos laivų pagelbą. 
Patys anglai nenoromis sustiprino Kastilijos sąjungą su Prancū- 
zija. — Seniai trokštąs karūnos Edwardo III sūnus, Lancastero 
dukas John of Gaunt 1371 m. vedė Petro Žiauriojo duk- 
terį ir pasiskelbė Kastilijos karalium. 

Be Kastilijos ir Portugalijos patraukė Karolius savo pusėn 
ir imperatorių Karolių IV. Karui su Anglija atgijus, pasirašė 
su juo sutartį, kuria žadėjo imperatorius jam, savo draugui bei 
giminaičiui, pagelbinių pulkų. Žinoma, tų pulkų Karolius taip 
ir nesulaukė — imperatoriaus nemėgta eikvoti pinigų bei kariau- 
ti; galėjo betgi Karolius V pasitikėti jo neutralitetu. Bet tikra 
Karoliaus V parama tapo Burgundija, kurią valdė jo bro- 
lis Pilypas Drąsusis ir prie kurios Karolius netrukus prijungė 
Flandrijos grafystę. — Flandrijos grafas Liudvikas 
de Mačle linkęs buvo sąjungininkauti su Anglija, ir Edwar- 
das III papiršo savo sūnų vienintelei jo dukteriai Margari- 
tai, Burgundijos duko našlei. Tačiau, Karoliaus V prašomas, 
popiežius Urbanas V uždraudė tas vedybas, nes sužadėtiniai bu- 
vo giminaičiai, o pats Karolius prisispyręs ėmė reikalauti, kad jo 
vasalas Liudvikas suvesdintų Margaritą su Pilypu Drąsiuoju. 
Liudvikas priešinosi, bet Karoliui ir Pilypui padėjo čia sena 
Liudviko motina. „Vieną dieną nusivilko ji apsiaustą, atsisegė 
drabužį, paėmė ranka dešinę savo krūtį ir tarė Liudvikui: — Aš, 
Artois grafienė, prašau Jūsų ir įsakau Jums, kad išpildytute ka- 
raliaus norą. Štai mano krūtis, kuria Jus išpenėjau. Dievui pasi- 
„žadu — kad neišpildysite karaliaus ir mano noro, tai padarysiu 
Jums gėdą: nupjausiu šitą krūtį ir išmesiu ją šunims, ir niekuo- 
met neturėsite Artois grafystės.—“ Grafas atsiklaupęs ir atsakęs: 
„Ponia, Jūs esate man motina. Darykite, kaip norite“. Tiesa, ir 
pinigų bei kelis miestus gavo grafas iš Karoliaus V už savo su- 
"tikimą. Burgundijos dukas tapo (1369 m.) Flandrijos, 

Artois, Nevers'o ir Rethelio paveldėtoju. Flandrija 
atsiknojo nuo sąjungos su Anglija. Karolius negalėjo iš anksto 
žinoti, kad jo įpėdiniams reikės kovoti su Pilypo Drąsiojo įpė- 
diniais, 

Taigi, iš pat savo karaliavimo pradžios Karolius kantriai ir 
gudriai vedė diplomatinį karą su Anglija. Brėtigni taiką jis, kaip 
minėta, tik paliaubomis telaikė ir nė valandėlės nenustojo ruošęs 
naujojo karo su Edwardu III. Gražiai suprato, kad tam reikėjo 
ne tik sąjungininkų, bet ir kariuomenė pertvarkyti bei atgaivinti 
valstybė. Čia Karolius, gali sakyt, tik teprasmino ir tetvarkė na- 
tūralųjį Prancūzijos atgijimo procesą. Karas ir revoliucija, esam 
jau matę, privertė prancūzus susispiesti apie karalių ir didžiai pa- 
kėlė jo autoritetą, kuris vienas sveikas teišnėrė iš revoliucijos 
verpeto. Dar svarbiau, kad karas ir revoliucija išauklėjo tiek pa- 
tį karalių, tiek artimųjų jo patarėjų kuopelę. Karolius aiškiai ma- 
tė karaliaus valdžios reikšmę Prancūzijai ir visuomet jautėsi at- 
sakingas esąs, einąs šventas karaliaus pareigas. Sąžiningai ir 
rimtai pirmininkavo jis savo Tarybai; kasdien po mišių pats ati- 
džiai ir maloniai išklausydavo prašytojų, visų — „turtuolių ir 
vargšų, ponių ir panelių, našlių ir kitų“. Po pietų priimdavo jis 
pasiuntinius, princus, senjorus, įvairių provincijų riterius. Suži- 
nodavo čia visa, kas darosi jo karalystėj ir svetur; pasirašydavo 
laiškus, skirdavo valdininkus. „Dažnai jo kambariuose ir didelė- 
se puikiose salėse tiek tirštai žmonių prisigrūsdavo, kad sunku 
būdavo pasisukti“, o karalius visus savo mandagumu žavėjo. Dir- 
bo jis tvarkingai, metodiškai; taip pat ir gyveno, „ne todėl, kad 
tai jam patogu buvo, bet todėl, kad visiems savo įpėdiniams no- 
rėjo duoti pavyzdį, kaip iškilminga tvarka reikia saugoti didžioji 
Prancūzijos karūna“. Karaliaus garbei pakelti nešykštėjo 
pinigų naujiems pastatams — pasistatydino naujus rūmus 
(H6tel Saint-Paul) ir puikią vilą (la Maison de 
Beautė), pabaigė Vincennės donjoną ir koplyčią, padi- 
dino ir pagražino Louvrę — ir savo bei karalienės dvaro iš- 
laidoms. 

Pasirinko Karolius ir gerus padėjėjus. Tai buvo jo šambe- 
"lanas ir draugas kilnusis Bureau de la Riviėre, „švel- 
nus, mandagus ir prastiems žmonėms labai nuolaidus“ senjoras, 
geras diplomatas, dar karaliaus kancleriai: Jean ir Guillau- 
me de Dormans, parlamento prokuratoriaus sūnūs, ir bu- 

vusis parlamento advokatas Pierre dOrgemont, kara- 
liaus prevotas buvusis Dijono bailyvas Hugues Aubriot, 
miklus finansininkas Nicolas Brague ir kiti. Beveik visi 
ištikimai jam tarnavo, ir karalius nesirūpino, kad tūlų nekentė 
luomų atstovai, kaip nepaisė ir žemo kai kurių kilimo. 

Ypačiai vertino Karolius mokslo žmones; ne tik mielai su 
jais bendravo, bet ragino juos rašyti bei versti svarbesniuosius 
mokslo veikalus ir darė juos savo patarėjais. Raoul de 
Presle išvertė Karoliui ir sukomentavo Augustino De Ci- 
vitate Dei, parašė Compendium morale reipub- 
licae ir De utrague potestate, kur aiškino valstybės 
santykius su Bažnyčia. Nemaža veikalų parašė ir riteris Phi- 
lippe de Mėziėres, kurį Karolius paskyrė savo Tarybos 
nariu ir dofino auklėtoju. Bet žymiausias iš jų visų buvo moky- 
tasis vyskupas, karaliaus kapelionas ir patarėjas Nikalojus 
OGresme. Jis rašė teologijos, gamtos mokslo, politikos ir eko- 
nomijos klausimais, vertė Aristotelio veikalus. Visi tie šviesuo- 
liai, tiek su karalium kalbėdami, tiek savo raštais kūrė naują val- 
džios ideologiją ir įkvėpdavo ją, Aristotelio autoritetu paremtą, 
sąžiningam monarchui. — Svarbiausiąs valdžios uždavinys esąs 
nuosekliai vykdomoji valdymo sistema, bonne police, kaip 
kad ir Aristotelis mokąs. „Karalių pareiga“, rašė Karolius viena- 
me savo ordonanse, „yra protingai valdyti visuomenės reikalų 
visata, o ne — vieni dalykai tvarkyti, kitais nesirūpinti“. Iš tik- 
ro, savo ordonansais Karolius sutvarkė, o iš dalics pertvarkė visą 
valdyseną, gali sakyt — sukodifikavo administratyvinę teisę. No- 
rėjo jis būti teisės valdovas, ne tironas, kurį taip griežtai smer- 
kiąs. Aristotelis. Todėl valdė Karolius valstybę su savo tarybų pa- 
gelba, o kvietė į jas bajorus, pralotus, teisininkus, valdininkus, 
miestelėnus, net universiteto profesorius. „Turime mes, kad pa- 
tardinėtų karališkajai Mūsų Didybei, daug garsių ir garsiausių 
žmonių, mokytų, išmintingų ir mokslininkų. Jų mintys ir darbai 
yra žemės garbė“. Daugelio išmintingų žmonių patarimai tvir- 
tiną ir stipriną valdžios darbą. Taip ir Aristotelis yra mokęs: 
„Daugumas, kurio nariai, nė vienas, nėra žymūs žmonės, viršija 
betgi žymiuosius žmones, kaip daugelio dalyvių surengtas poky- 
lis yra puikesnis, nei kad vieno žmogaus“. Net didesnius savo 
valdininkus Karolius skirdavo tarybų patariamas. 

Teisės valdžia labai rūpėjo Karoliaus patarėjams šviesuo- 
liams. Vieno dijalogo (Le Songe du Verger) autorius 
(gal būt, pats Philippe de Mėzičres) rašė: „Kad val- 
dovas siekia ne bendrojo tautos gėrio, bet savo paties naudos, 
tai turi jis būti pavadintas tironu ir neteisingai viešpatauja“. To- 
dėl Oresme reikalavo, kad, naujus mokesčius paskirti arba 
pinigus pakeisti norėdamas, karalius šauktų visuomenės atsto- 
vus. Tik susirinkimui visai nesušaukiamam esant, tegalįs karalius 
ir be jo apsieiti, bet tada jis pinigus tiktai tesiskolinąs ir turįs 
juos grąžinti. Minėtojo dijalogo autorius eina toliau. — „Tie 
karaliai, kurie, kaip Prancūzų karaliai, žemėje jokio suverėno 
neturi“, ir be tautos susirinkimo „gali apdėti savo valdinius eks- 
traordinariniais mokesčiais — talijomis, gabelle“ (druskos akci- 
zu), „pastogės (fouage) ir kitais mokesčiais“, kad tik būtų tam 
„tikra priežastis, taip antai, valstybės gynimo reikalas“; be to, 
reikią, kad visos tos pajamos tik tam reikalui ir tebūtų išeikvo- 
tos. „Šiaip — valdinių kraujas ir prakaitas bus karaliaus kaltin- 
tojai Paskutiniojo Teismo dieną“. Taigi, liko, kaip ir buvęs, tau- 
tos gerovės principas, bet formalinė karaliaus pareiga tos tautos 
atžvilgiu pavirto grynai moraline. Tik gera paties karaliaus valia 
besaugojo tautą nuo tironijos. Pačiam Karoliui V geros valios 
netrūko, kaip be kitko rodo ir piniginė jo politika: anarchijai 
aprimus, nebegadino jis pinigų. Vadovavosi čia Oresme'o patari- 
mais, kuris specijaliame veikale išaiškino pinigų vartojimo są- 
lygas. 

Karaliaus galios parama tebebuvo jo domėnas. "Tą domėną 
pirmiausia ir mėgino atgaivinti, padidinti ir sutvarkyti Karolius. 
Kaip begalėdamas kovojo jis ir su domėno dalinimu princams: 
stengėsi sumažinti jų apanages ir jokios apanagės nedavė 
nei savo dukterims, nei jaunesniajam savo sūnui. Tačiau turėjo 
čia nusileisti savo broliams Pilypui Drąsiajam, Liud- 
vikui Anjou (kuris gavo savo tėvo pažadėtąją jam Toou- 
rainę) ir Berri dukui (kuris valdė Macono, Poi- 
tiers, Limoges'o ir Angoulėmes'o grafystes). Pri- 
verstas buvo čia Karolius žiūrėti ir tėvo valios, ir įsigalėjusios 
Pilypo VI bei Jono laikais tradicijos, ir to, ko reikalavo politikos 
aplinkybės. 

Mėgino betgi Karolius padidinti savo valdžią tiek princų, 
tiek kitų feodalų žemėse. Mokėjo jiems pinigus karių būriams ka- 

raliaus vardu laikyti, tvirtovėms atstatydinėti bei ginti ir t. t. Ka- 

raliaus įgaliotiniai visoj Prancūzijoj apžiūrėdavo tvirtoves, griau- 

davo nebereikalingas, stiprindavo svarbesnes, daugelį aprūpinda- 

vo įgula ir su priklausančiomis joms žemėmis paimdavo karaliaus 

valdžion. Tuo būdu karalius ir pačią feodaliją darė pastovia, sa- 

vo apmokama kariuomene; bajorai tapo jo vietininkais (lieute- 

nants) ir kapitanais pilyse ir sutvirtintuose miestuose. Čia ka- 

ralius rėmėsi senomis feodalinėmis savo teisėmis, bet, jas vykdy- 

damas ir gaivindamas, nejučiomis, iš lėto pertvarkydavo politi- 

nę-socijalinę santvarką. Taip pat ir finansų ūkio srityje jis tiktai 

perdirbo Etats Gėnėraux išgalvotąją mokesčių paskirstymo bei 

rinkimo sistemą: luomų atstovybės skiriamuosius rinkėjus bei 

kontrolierius pakeitė savo valdininkais. Kaip jau minėta, finan-. 
sines atstovybės teises jis pripažino; tačiau dažnai rinko mokes- 

čius su ja nė nepasitaręs. Tuo būdu tam tikri mokesčiai (aide, 

vadinasi, pastogės mokestis, arba fouage, ir kai kurie netie- | 
sioginiai mokesčiai, ypačiai druskos akcizas, arba gabelle) 

rados pastovūs. Tiesa, pats Karolius pastoviųjų mokesčių reikš- 

mės nesuprato ir patardinėjo savo sūnui, kiek tik galima, juos 

panaikinti, nes „labai kenčia nuo jų neturtingieji“. 

Tiek rūpėjo pinigai Karoliui todėl, kad pirma ruošė karą su 
Anglija, paskui su ja kariavo. Kadangi, norint laimėti karas, net 
greičiau, nei finansai, reikėjo pertvarkyti kariuomenė, tai Karo- 
lius iš pamatų ją ir pertvarkė. Žinoma, neatsisakė nuo feodalinės 
sunkiai apginkluotųjų raitelių kariuomenės, nei, prireikus, nuo 
milicijos, kurios svarbioji dalis buvo miestelėnų laikomos arba- 
letininkų bei šaulių kuopos; kaip Edwardas III, vertė žmones 
mokytis šaudyti, liepė rengti šaulių rungtynes, uždraudė lošti 
kaulais, šaškėmis, kėgeliais. Vis dėlto tikroji kariuomenė buvo 
paties karaliaus ir apmokamos kompanijos. — Karui su Anglija 
atgyjant, Karolius pasisamdė riterius, senjorus, net princus — 
Burgundijos duką, Berri duką, Bourbono duką — kad jie už tam 
tikrą sumą pinigų surinktų ir laikytų 800, 300, 200, 20 žmonių 
kompaniją ir jai vadovautų. Tos kompanijos kiekviena pati sau 
kariavo ir gyveno. Bet karalius mėgino sužieti jas į vieną kariuo- 
menę ir sutvarkyti. Tam reikalui be specijaliai atskiroms apskri- 
tims skiriamųjų leitenantų ir kapitanų išrinko jis visai kariuome- 
nei tvarkyti bei vadovauti konetablį, Du Guescliną, 4 maršalus ir 
4 leitenantus. Jų priklausė kapitanai. Kiekvienas toks kapitanas 

gaudavo per mėnesį apie 500 litų ir sau pačiam, ir savo kariams; 
leitenantai ir maršalai — kiek skirdavo jiems karalius; taip pat 
savo nuožiūra apmokėdavo karalius atskiroms apskritims bei 
tvirtovėlėms arba miestams skiriamuosius kapitanus generolus. 
Pėstininkų, arbaletininkų ir artilerijos vadas buvo arbaletininkų 
viršininkas (1e maitre des arbaletriers), visos ka- 
riuomenės — didžiausias karaliaus patarėjas karo dalykuos ko- 
netablis Du Guesclin, jam numirus, Olivier de Clissopn. 

Du Guesclin ir Karolius didžiai rūpinosi artilerija. Tie- 
sa, lauko kautynėms ji dar maža reikšmės teturėjo: patrankomis 
aprūpinama buvo pirmiausia tvirtovėlės ir miestai. Cambrai 
miestas jau 1339 m. turėjo 10 patrankų, Cahors 1346 m. — 
24. Po 25 metų Caeno mieste buvo pastatyta didelė patrankų 
liejykla, kuri 1375 m. išliedino kariuomenei 32 patrankas. Jomis 
Jean de Vienne bombardavo Saint-Sauvėur tvir- 
tovę. 

Tasai Jean de Vienne padėjo Karoliui V pastatydinti la i- 
vyną. Admirolu paskirtas, įsteigė jis ties Roueno miestu 
arsenalą, ir 1377 m. karaliaus eskadra turėjo 120 laivų, iš jų 35 
karo laivus. Tą eskadrą padidino dar Kastilijos karaliaus 
laivai. Nuo 1377 iki 1380 m. prancūzų jūrininkai be paliovos 
puolė ir plėšė Anglijos pajūrį. 

Prancūzijos kišimasis į Kastilijos reikalus pavirto, esam jau 
matę, netiesioginiu karu su Anglija. Bet ir tiesioginiam karui 
progų netrūko. — Kadangi negalėjo ištesėti savo pažadų nei 
Prancūzai, nei Anglai, Brėtigni taika 1361 m. nebuvo pa- 
tvirtinta, ratifikuota, ir neišsižadėjo baigtinai karaliai, Karolius 
savo siuzereniškųjų teisių visoj Prancūzijoj, Edwardas — Pran- 
cūzų karaliaus titulo. Gudrūs Prancūzijos teisininkai taip sure- 
dagavo Brėtigni taikos tekstą, kad ir tose žemėse, kurios buvo 
jau atiduotos Edwardui, formaliai Karoliaus autoritetas tebeliko 
sveikas iki taikos ratifikacijos ($ 32), taip ir neįvykusios. Karo- 
lius seniai jau manė pasinaudoti tuo sutarties trūkumu, tik lau- 
kė patogių sau aplinkybių. Karas Ispanijoj jas sudarė. 

Iš tikro, brangiai atsiėjo jis Anglijai. Juodasis princas pri- 
verstas buvo apdėti prancūziškąsias savo žemes naujais mokes- 


— 182 — 


čiais, o tuo sukiršino ir miestus, ir galinguosius senjorus, iš jų 
Jeaną dArmagnac. Armagnacas su daugeliu kitų Gas- 
cognės senjorų kreipėsi į Paryžių, apeliavo Karoliui V, ir gavęs 
iš jo gerą pašalpą, pasirašė su juo slaptą sutartį (1368. V). Ne- 
skubėjo dėlto Karolius viešai paskelbti savo planų ir pradėti ka- 
ro. Iš pasalų kurstė jis prieš princą jo žemių senjorus bei miestus 
ir laukė, kad susiburtų princo priešai. Tik 1369. I pasišaukė jis 
princą teisman; tik 1369. V sušaukė Etats Gėnėraux, apsvarstė 
su jais visą dalyką ir paskelbė karą Edwardui. 

Karoliaus laišką gavęs, princas baisiai nustebo. „Eisiu Pa- 
ryžiun“, atšovė pagaliau karaliaus pasiuntiniams, „nes to reika- 
lauja Prancūzų karalius; tik eisiu šalmuotas ir su 60.000 karių“. 
Tačiau princas tebesirgo, „pilnas hydropisijos ir nebepagydomos 
ligos, kuria užsikrėtęs buvo Ispanijoj“; pavedė tad karą savo 
generolams. O Karolius 1370. X paskyrė konetabliu garsųjį Du 
Guescliną; be to ir kiti prancūzų vadai pramoko kariauti su an- 
glais, pamatė naujosios jų taktikos trūkumus. — Ties Crėci ir 
Poitiers anglai sumušė sunkiai ginkluotų raitelių kariuomenę 
todėl, kad patys tik tesigynė sustiprintoj, raiteliams neprieina- 
moj pozicijoj stovėdami, o prancūzų riteriai kvailai puolė ją ir 
stengėsi pėsti su judriais priešais ir su šauliais kautis. Du Gues- 
clinas suprato, kad taip besiginančių anglų negali nuveikti rai- 
teliai ir vargu bau gali pačios naujosios kompanijos. Bet matė 
jis ir tai, kad anglai be gynimosi viena tegalėjo padaryti — plėšti 
kraštą. O kraštą plėšdama, jų, ir be to reliatyviai nedidelė, ka- 
riuomenė būtinai dezorganizavosi ir tirpo, juoba, kad patys gy- 
ventojai ėmė partizaniškai su ja kovoti. Taigi, nutarė Du Gues- 
clinas vengti didelių kautynių, bet ginti nuo anglų tvirtoves, 
netikėtai pulti atskiras jų kompanijas ir pultim imti jų pilis bei 
miestus. Žodžiu, prasidėjusį jau partizanų karą su anglais pa- 
vertė jis savo kariuomenės taktika. Į anglų žygius atsakydavo jis 
tokiais pat žygiais; o kai pasiryždavo pradėti didžias kautynes, 
pirma įsakydavo savo arbaletininkams bei šauliams apšaudyti 
priešus, paruošti puolimą — 


Ouand le traire faillit, bataille ont commencie 
Et vindrent main a main, en faisant envoie. 


Kiek galima buvo, vartojo ir artileriją, ypačiai tvirtoves pul- 
damas. Du Guesclinui ir Karoliui svarbūs buvo ne atskiri laimė- 

jimai, bet viso karo rezultatai. Ir su jų strategija gražiai sutiko, 
kad kariuomenės operacijas derino jie su laivyno. 

Du Guesclino vadovaujamieji prancūzai laimėjo karą. Juo- 
dasis princas nebeteko beveik visų savo užkariautųjų žemių ir 
1371 m. grįžo Anglijon, kur 1376 m. numirė. Jo broliai Lancas- 
tero ir Cambridgės dukai taippat nepajėgė atremti prancūzų. Su 
didele kariuomene 1369 m. įsibrovė per Calais į Prancūziją Lan- 
casteras, 1370 m. Knolles ir 1373 m. vėl Lancasteras; baisiai 
plėšdavo jie kraštą, prieidavo patį Paryžių, bet nieko nekandę 
grįždavo. Tik keli uostai — Calais, Cherbourg, Brest, 
Bordeaux ir Bayonne belike buvo 1374 m. anglų val- 
džioj. „Tuo būdu tiek galingas buvo Prancūzų karalius, kad jo 
priešai visur buvo silpnesni už jį. Negali žmonės prisiminti, kad 
būtų buvę kur panašių dalykų ir kad kitas koks karalius būtų tiek 
padaręs“. 

Popiežiai Urbanas V ir Grigalius XI per visus šešerius karo 
metus nenustojo taikinę priešų. Karolius sutiko taikintis, bet Ed- 
wardas perdaug reikalavo. Derybos baigdavosi paliaubomis (1357 
ir 1377 m.). Pagaliau numirė pats Edwardas (1377. V. 21). 

Pilypo IV ir jo pirmtakūnų išugdytoji valdininkija ne tik 
apsitvarkė, bet, karalių globojama bei kurstoma, ėmė vadovauti 
ir pačiai valstybei. Nauji, žemo kilimo ir miestelėnų dvasios 
žmonės, apspietė karalių, įkvėpė valdžiai naują valstybės ideolo- 
giją, patrijotinę ir Romos imperijalizmo bei tradicijų kupiną. Ta- 
čiau karalius nenustojo atstovavęs ir feodalinei bajorijai, kuri te- 
bebuvo stipri jo parama valdymo, o ypačiai karo dalykuose. Kiek 
galima buvo, karaliaus žiejo legistus su bajorais į vieną vadovau- 
jantį sluoksnį, derino ir taikino juos. Bet ilgainiui tas darbas vis 
sunkėjo. — Tik karaliumi tesirėmė naujoji valdininkija ir visiš- 
kai jo priklausė, o giminystės, gyvenimo ir kultūros ryšiai sydino 
karalių su bajorija. Miestelėnai, kurių tendencijas vykdė valdi- 
ninkija, patys su ja kovojo, nes stengėsi išvengti valdžiai reika- 
lingų mokesčių ir kentėjo nuo valdininkų savavaliavimo. Val- 
džios ūkio reikšmės miestelėnai dar nesuprato ir nebuvo dar tapę 
vienu valstybės luomu. Karaliaus sušaukiamieji Etats Gėnėraux, 
žinoma, juos vienijo, bet tuose susirinkimuose reikėjo jiems gin- 
tis nuo valdžios reikalavimų ir eiti išvien su bajorija ir dvasinin- 

kija prieš valdininkus. O dvasininkija ir bajorija nuolat kovojo 
su valdininkais, nes, karaliaus valdžią ir pajamas didindami, jie 
nuosekliai mažino jų teises, kišosi į jų feodų reikalus. 

Jau paskutiniesiems Kapetingams karaliaujant, centrinėse 
įstaigose, Karaliaus Dvarė, vėl įsigalėjo feodalinė bajorija, o nau- 
joji Valois dinastija ir pati jai atstovavo. Tačiau feodalai vado- 
vauti valstybei nebegalėjo. — Karaliaus valdininkai siaurino 
politines jų teises ir tuo netiesiog mažino jų pajamas, o tos pa- 
Jamos ir pačios mažėjo, nes piniginis ūkis griovė ekonominį fe0- 
dalijos pamatą ir visą feodalinė santvarką. 

Nuo sena feodalo turtas buvo jo paties eksploatuojamos (ne 
vasalams išdalintosios) žemės, paprastai daug pakrikusių, kartais 
net keliose valstybėse, dvarų (curftis — čourt, Hof, An- 
glijoj — manor). Kai kuriuose savo dvaruose statėsi senjoras 
namus, pilį ir bažnyčią. Iki XIII — XIV amžiaus kiekvienas dva- 
ras buvo tikras ekonominis - socijalinis organizmas. Dalis žemės 
priklausė senjorui (terra dominica, t indominica- 
ta), kita dalis — jo žmonėms (servams, vilanams, nuominin- 
kams), kurių kiekvienas turėjo namą ir tam tikrą žemės kiekį, 
mansą (mansus, manse, mas, Hufe, Anglijoj — vir- 
gate, yarland) ir dažnai gyveno kaimais (villa). Vadi- 
namąja almenda, arba communia, warescapia, t. y. 
laukais, pelkėmis, mišku, naudojosi tiek pats senjoras, tiek, už 
tam tikrą mokestį, jo žmonės. Be įvairių mokesčių senjorui, vy- 
riausiajam žemės savininkui ir jos valdovui, žemdirbiai (tiek lais- 
vieji, tiek vilanai ir servai) ėjo lažą — apdirbdavo ir jo žemę 
drauge su samdomaisiais jo darbininkais. Bet nė vienas dvaro 
gyventojas, nė pats senjoras, neturėjo didelio tolydinio žemės 
ploto, tik daug (kartais iki 30) rėžių įvairiuose laukuose, į ku- 
riuos buvo padalintas dvaras. Tai, žinoma, trukdė ūkiui tobulėti, 
bet kaip tik ir darė dvarą ekonominiu-socijaliniu organizmu, agra- 
rinė bendruomene. Visus dvaro žemdirbius, net jo apskrity gy- 
venančius smulkiuosius žemės savininkus, vienijo valstybinės 
pono teisės (pirmiausia jurisdikcija), banalitetai (II, 69) ir ben- 
dras pono arba jo viliko (villicus, maior, mayet, 
maire, Anglijoj — seneshal, stewart, bailift) 
prižiūrimojo ūkio planas. Pats ponas ne tik negalėjo apsieiti be 
žemdirbių mokesčių bei prievolių, bet formaliai negalėjo žemdir- 
bių ir išvyti iš savo dvaro, atimti jiems (praktiškai — net ser- 

vams) jų mansų. Juk dvaro žemė ne tiek priklausė jam, kiek 
priklausė jo, be to priklausė todėl, kad žmonės turėjo savo darbo 
vaisiais maitinti krašto gynėją ir valdžios atstovą, valstybės val- 
dininką, kuriuo teoriškai laikomas buvo feodalas. Kaip iš vir- 
šaus žiūrint senjoras dalinosi savo žemės savastį su siužerėnu, 
taip iš apačios — su savo žmonėmis. "Tai buvo savotiška Vidur- 
amžių pažiūra, papročių (coutumes, customs) nusako- 
ma. Su ja kovojo Romos Teisės išauklėtieji juristai, kurie visa 
sugrūsdavo į tos teisės sąvokų sistemą, laikė visą žemę pono nuo- 
savybe, nepripažino feodalinių papročių, nenorėjo nė suprasti 
feodalinės-agrarinės santvarkos. Panašiai veikė senjorus ir mies- 
telėnų visuomenės dvasia. Tačiau iki XIII-XIV amžiaus tebe- 
vyravo, apskritai imant, senosios pažiūros. Nereikia užmiršti, 
kad, išskyrus Flandriją, Lombardiją ir Toskana, miestelėnų iki 
XV amžiaus buvo ne daugiau, kaip '/,, visų Europos gyventojų. 

Iki XII amžiaus pusės dvaras buvo teismo, ūkio ir net reli- 
ginio gyvenimo vienetas, agrarinė bendruomenė, kuriai senjoras 
tik tevadovavo. Dvaro gyventojų darbu gyveno tiek jie patys, 
tiek jis; ir nei jam, nei žemdirbiams nerūpėjo tobulinti ūkio, da- 
ryti jo pelningesnio. Ūkininkaujant norėta pramisti, produktų 
sandėtais blogiems metams apsirūpinti, bet ne praturtėti, ne pi- 
nigų prisikrauti. Ūkiui tobulėti nedavė tai, kad jis buvo bendras. 
Todėl visi lygiai turėjo taikytis prie dvaro sėjokaitos: kartu pū- 
dymą arti, kartu sėti bei pjauti javus ir t. t. Javams paūgterėjus, 
visi lauko rėžiai aptveriami buvo viena tvora; nuvalius, tvora bu- 
vo griaunama, ir laukas tapdavo viso dvaro ganykla. Savo didu- 
rnu mansai vienas nuo kito mažai tesiskyrė. Viso to stambiųjų 
dvarų ūkio konservatyvaus būta; per visą XII amžių nė kiek ne- 
žengta. Ne stambieji dvarininkai kirto miškus, sausino peikes ir 
išviso didino ariamųjų žemių plotą, bet vienuoliai, cistercijiečiai, 
kurie didžiuliuose savo domėnuose steigė ir stambųjį ūkį, ir va- 
dinamieji „svečiai“ (hospites), laisvieji žmonės arba pabė- 
gėliai vilanai bei servai, pagaliau — vadinamųjų villes neu- 
ves (miesto pavyzdžiu sutvarkytųjų kaimų) gyventojai 
(III, 28). 

Tas pažanginis laisvųjų žemdirbių (žinoma, stambieji žemės 
savininkai juos šelpė ir globojo) darbas, kaip ir iš miestų plintąs 
piniginis ūkis, veikė ilgainiui ir dvarų ūkį bei santvarką, transtor- 
mavo ir griovė agrarinę bendruomenę. — Dvaras ėmė gyviau saii- 

tykiauti su miestu, kaimiečiai — dirbti, kad galėtų savo darbo 
vaisius rinkoj parduoti ir miestelėnų gaminių nusipirkti. Dau- 
gelis dvarų ėmė specijalizuotis. Taip antai, Auxerrės apskrities 
kaimiečiai „nebesėjo ir nebepjovė“, nes pardavinėjo Paryžiuje 
savo vyną; Bordeaux apskritis gabeno vyną Anglijon ir net Pa- 
baltėn; Toskanoj, pietų Prancūzijoj, žemutinėj Normandijoj, Pi- 
kardijoj įsigalėjo pastėlės dažų kultūra. Stambiajam žemės savi- 
ninkui nebepelninga rados dirbti savo arimas baudžiauninkų ran- 
komis: ėmė jis dalinti savo žemę nuomininkams. Antra vertus, 
vis dažniau pinigais imdavo mokesčius iš savo vilanų bei servų 
senjorai, mokesčiais pakeisdavo prievoles ir pardavinėdavo savo 
servams laisvę.  Daugumas žemdirbių tapo čyžininkais. Kiek- 
vienas dvaras ėmė diferencijuotis: atsirado žemdirbių turtuolių; 
kai kurie iš jų išsinuomodavo didžiąją dvaro dalį, kartais ir visą 
dvarą. Be to, į dvarą skverbėsi turtingieji miestelėnai — nusipirk- 
davo čia censivų (— čyžės žemių), vėliau — ir ištisas sen- 
jorijas. 

Žodžiu, XII amžiuje — pirma Lombardijoj, Toskanoj ir 
Fiandrijoj, paskui Prancūzijoj, dar vėliau Anglijoj ir Vokietijoj — 
feodalai senjorai nustojo vadovavę visuomenės ūkiui. Inicijaty- 
vesnieji prisitaikydavo kiek prie piniginio miestų ūkio; visiems 
rūpėjo nebe dvaro gyventojų prievolės, pilni aruodai, žaliavos 
sandėliai, bet pinigai. Daug bajorų smuko ir skendo skolose, juo- 
ba, kad, pinigams pingant, vis mažiau besvėrė papročių seniai nu- 
sakyti žemdirbių mokesčiai. Savaime suprantama, kad nyko 
patrijarchalinis dvaro gyvenimo būdas: senjoras ir jo priklausą 
žmonės tapo priešais. Be visa kita rodo tai mums Prancūzijos 
jacguerie ir W. Tylerio sukilimas Anglijoj. 

Tačiau feodalai turėjo ne tik socijalinę-ekonominę reikšmę: 
tiek valdžia, tiek žmonės gražiai suprato, jog feodalai imdavo vi- 
sokius mokesčius ir naudojosi įvairiomis privilegijomis kaip tik 
už tai, kad buvo krašto valdytojai ir gynėjai. Tuo, kad feodalija 
negalėjo apginti tėvynės nuo Anglų ir jos tvarkyti, pirmiausia ir 
reikia aiškinti su karu susijusi Prancūzijos revoliucija. 

Karui su Anglija prasidėjus, Prancūzijoj aiškiai pasireiškė 
du momentai, be kurių neapsieina nė viena revoliucija. — Viena, 
valstybei vadovaujantis sluoksnis — feodalija ir karaliaus valdi- 
ninkija — atrodė išsigimęs, nebegalįs valdyti bei ginti krašto, tuo 
pat metu, kai, antra, pačiai valstybei grėsė baisusis pavojus. Val- 


— 187 — 


džia nebevaldė Prancūzijos, vadinasi, prasidėjo anarchija. O re- 
voliucinė anarchija nereiškia, kad išnyko valstybės bei valdžios 
idėja, bet — kad valstybės vardu ima veikti ir laikyti save jos val!- 
džia atskiros visuomenės grupės; todėl revoliucinė anarchija tiks- 
liau būtų pavadinus panarchija. Visai natūralu, kad valstybės bei 
valdžios gaivintojai pirmiausia susimetė į luomų atstovybę; jai, 
nesusitvarkiusiai dar įstaigai, mėgino paglemžti karaliaus valdi- 
ninkiją ir patį karalių. Tačiau nei patys luomai galėjo išvien 
eiti, nei jų atstovai, ir Etats Gėnėraux greit pavirto miestelėnų, 
net ne visų, atstovybe. Revoliucijai ėmė vadovauti maža pary- 
žiečių kuopelė, kuria, kaip ir jos sušaukiamais Etats Gėnėraux, 
nebepasitikėjo provincijų luomai. Noroms nenoroms toji kuopelė 
visur jieškojosi sąjungininkų ir susidėjo pirma su Navarrės kara- 
lium, paskui net su Anglais; vadinasi, dėl reformų programos pa- 
niekino reformų tikslą — tėvynės gerovę, o iš tiesų nebe dėl re- 
formų, bet dėl valdžios kovojo. Tuo būdu tėvynės gelbėtojai pa- 
virto jos priešais ir patys susikompromitavo. 

Revoliucija nepavyko — procesas nutrūko. Iš revoliucinės 
anarchijos (panarchijos) neišaugo naujo vadovaujančio sluoksnio, 
kuris galėjęs būtų sutvarkyti visą Prancūziją. Daug čia svėrė, 
kad provincijų partikuliarizmas tebebuvo Prancūzijoj stipresnis, 
nei dar neįsikerėjusi visos karalystės luomų atstovybė, ir kad 
visą karalystę tik karaliaus valdžia bei vadininkija tevienijo; 
dar daugiau — karo su Anglais būdas. — Vietoj reguliarinių ka- 
riuomenių su anglais bei plėšikais visur kovojo provincijų, miestų 
bei miestelių milicijos, samdinių kompanijos, partizanų būriai ir 
pati liaudis. Tam karui vadovauti rados nebegalima. Savo žemę 
ginančiai tautai reikėjo ne kariuomenių ir karo vadovybės, bet kad 
neišnyktų tėvynės idėja, kad tebegyvuotų visiems aiškus tos tė- 
vynės simbolis ir kad morališkai vienytų jis tėvynės gynėjus. 
Toks simbolis, nelaimių dabartį su garsiąja praeitimi sydinąs, ir 
buvo karalius. Jaunas Karolius V visa tai instinktu suprato, nau- 
jais žmonėmis papildė ir atgaivino savo valdininkiją, subūrė pa- 
krikusius karalystės gynėjus į naujo tipo kariuomenę ir jos stra- 
tegijos pamatan padėjo tautinio karo principus; žodžiu — tautą, 
kuri pati save apginti ir sutvarkyti stengėsi, vėl valstybe pavertė. 

Ne tiek, gal būt, Karolius V laimėjo karą, kiek pati Anglija 
jį pralaimėjo. Mat, ir Anglijoj karas pavirto pagaliau baisiąja 
valstybės krize. 

Anglijos karas su Prancūzais išaugo iš karo su jų sąjungi+ 
ninku Skotija ir iš kovos dėl Anglijos ūkiui reikalingos Flandri- 
jos; taigi buvo tikrai tautinis Anglijos reikalas, sakė tautą išau- 
gus ir savo tikslus pažįstant. Edwardas III įsibrovė Prancūzijon 
su tautine, karo su skotais išmiklinta kariuomene ir, sava- 
vališkus baronus į karą su prancūzais veldamas, nuramino tuo 
savo karalystę. Išviso karas padėjo jam aptvarkyti Angliją, ne 
tik jos kariuomenę ($ 28), bet ir jos ūkį. Savaime aišku, rūpėjo 
Edwardui anglų prekyba su užsieniu, pirmiausia vilnų išvežimas: 
per vienerius metus gavo 30.000 svarų sterlingų vilnų muito mo- 
kesčių. Globojo jis ir pačių anglų gelumbių pramonę: kvietėsi 
Anglijon Flandrijos gelumbininkus ir privilegijavo įsikuriančiuo- 
sius (ypačiai daug jų buvo rytų grafystėse). Miestams bei jų ce- 
chams, pramonei bei prekybai sveikaton ėjo ir agrarinė-socijalinė 
evoliucija, į kurią pradžioje nesikišo nei karalius, nei parlamentas. 

Kaip kad ir kontinente, Anglijoj iro agrarinė bendruomenė 
(stambusis dvaras, manor, $ 37). Stambieji žemės savi- 
ninkai, lordai, vis daugiau tolo nuo savo žmonių.. Patys šeimi- 
ninkauti nustodami, išnuomodavo savo žemes nuomininkams, fer- 
meriams (feorm—farm-=— lot. firma = čyžė), kurie nuo 
XIII amžiaus ėmė tarpininkauti jiems ir žemdirbiams.  Nuomi- 
ninkais dažnai tapdavo patys praturtėję žemdirbiai, nes agrarinė 
bendruomenė turto atžvilgiu buvo jau didžiai susidiferencijavus. 
Daugelis nebegalėjo pramisti iš savo manso (virgate) ir ėjo 

bernauti pas kitus žemdirbius ar pas poną arba išsikraustydavo į 
kitą kraštą ar į miestą. Savo rėžtu lordas (arba dvaro fermeris) 
savo paties žemėms dirbti vis daugiau naudojosi samdiniais dar- 
bininkais. Pinigų nuolat stingą ponai mielai pakeisdavo lažą bei 
visokias prievoles piniginiais mokesčiais ir pardavinėdavo savo 
žmonėms laisvę. "Tuo tikslu Edwardas ITI, vienas iš stambiausių 
karalystės žemvaldžių, išsiuntinėdavo į savo dvarus specijalius 
komisarus. Tuo būdu vietoj manoro santvarkos augo visai nauja 
agrarinė - socijalinė santvarka, panaši į dabartinę. Manoras 
liovėsi buvęs autarkinis ekonominis vienetas. Žemdirbiai tapo 
faktiškai laisvi ir atsiknodavo nuo pono; daugelis — ir nuo že- 
mės: tapo bežemiais samdiniais: Visa tai vienijo karalystę, darė 
ją vienu ekonominiu organizmu, žadino individo inicijatyvą bei 
savižiną, tuo netiesiog ugdė tėvynės idėją ir patrijotizmą. Ta- 
čiau naujoji ekonominė-socijalinė santvarka, palyginti su mano- 
rine, buvo nepakankamai organinė ir greičiau sutiko su ekonomi- 
ne-socijaline miestų santvarka: miestas asimiliavo ir transformavo 
agrarinę visuomenę. Antra vertus, toji naujoji santvarka toli 
gražu nebuvo dar nusistojus ir nuveikus senosios. Ne žmonės 
sąmoningai ją kūrė, bet — ji pati augo, o žmonės, tiek lordai, tiek 
žemdirbiai, senomis, agrarinės-feodalinės bendruomenės pažiūro- 
mis tebegyveno. Jie nesuprato socijalinės-politinės savo teisių 
reikšmės, bet, savo pareigas valstybei užmiršdami, neuž- 
miršdavo savo teisių. Lordas laikė save nebe valstybės valdinin- 
ku, bet visos savo valdomosios žemės savininku ir sakėsi vėl ga- 
lįs, prireikus, pakeisti piniginius mokesčius senosiomis prievolė- 
mis.  Išsivadavęs iš nelaisvės ir išsipirkęs prievoles, žemdirbys 
norėjo būti savo virgatės savininku, laikė ją sava, nebe senjoro 
ar valstybės nuosavybe. O Romos teisės išauklėtieji teisinin- 
kai negalėjo įbrukti į teisės sistemą feodalinių pažiūrų bei papro- 
čių ir visa aiškino individualistinės Romos teisės principais, sa- 
vaime suprantama — galingųjų lordų labui. Kad naujoji ekono- 
minė-socijalinė santvarka ramiai įsigalėtų, reikėjo, kad visuome- 
nė ramiai bei normaliai gyventų ir kad niekas netrukdytų ekono- 
minės evoliucijos. O ją kaip tik ir sutrukdė karas su Prancūzija 
ir 1348 m. prasidėjęs Anglijoj baisusis maras. 

Didžią ir teigiamą reikšmę turėjo karas augti parlamentui, 
iš kurio priverstas buvo nuolat prašyti pinigų Edwardas III. Ed- 
wardo laikais grafysčių atstovai, riteriai (knights), susijungė 

su miestų atstovais į vieną atskirą tarybą (communitates, 
the Commons). Tai buvo svarbu, nes riteriai (tokie pat, 
tik smulkesni, dvarininkai, kaip ir baronai) tarpininkavo baroni- 
jai ir buržuazijai ir tuo būdu vienijo abi tarybas, darė jiedvi viena 
įstaiga, kuri galėjo švelninti socijalines priešybes ir atstovauti vi- 
sai tautai. Parlamentas rėmė karalių kovoj su Prancūzija, mielai 
duodavo jam subsidijų, bet ir atkakliai gynė tąją savo teisę, o ka- 
raliaus ministerius dažnai šaukdavo net tieson. Ilgainiui plėtė jis 
savo valdžią — rūpinosi prekybos reikalais, gynė valdinius nuo 
karaliaus valdininkų, patį karalių ir karalystę — nuo popiežių. 
Taip antai, uždraudė, kad karaliaus teismu nepatenkintieji kreip- 
tųsi į svetimšalių (— popiežiaus) teismą (statutas Praemu- 
nire), kad popiežius dalintų Anglų Bažnyčios beneficijumus 
svetimšaliams ir savavališkai skirtų jai naujus mokesčius. Tiesa, 
su karaliumi susitardamas popiežius pasiekdavo savo. Gerasis 
Parlamentas (1376 m.) vėl smarkiai užpuolė kuriją. — Popiežius 
gaunąs iš Anglų penkeria tiek, kiek karalius, daugiau, nei bet 
kuris krikščionių valdovas. Nuodėmingos Romos įgaliotiniai duo- 
dą nemokšoms ir gribštukams 1.000 markių beneficijumus, o be- 
turčiai, bet mokyti kunigai vos ne vos 20 markių beneficijumą 
tegauną. Be to beneficijumais apdovanojami svetimšaliai, kurie 
dažnai Anglijoj nė negyveną ir esą blogesni, nei saracėnai ir 
žydai. 

Savo atsakomybę dėl karo su parlamentu pasidalinti norėda- 
mas Edwardas pats prašė jo patarimų ir tarėsi su juo dėl taikos 
sąlygų. Bet antroji taryba pradžioje nenorėjo į aukštosios poli- 
tikos klausimus kištis. „Didysis valdove“, sakė karaliui ko- 
monerų „kalbėtojas (speaker), „tiek mažai tenusimanome 
apie Jūsų karą ir apie tai, kaip reikia jis ruošti, kad negalime čia 
Jums patarti. Todėl prašome Jus mums dovanoti. Malonėkite 
pagal savo rinktinių ir prityrusių patarėjų nuomonę išspręsti, kas 
yra geriausia Jūsų garbei ir Jūsų bei karalystės labui. O mes pri- 
tariam tam, kas bus Jūsų ir Jūsų lordų nutarta, ir su visa tuo su- 
tiksime“ (1354 m.). Toks kuklumas nesukliudė komonerų ta- 
rybai pasiekti, kad jos peticijos, karaliui sutinkant, nebebūtų krai- 
pomos ir taptų karalystės statutais. 

Didysis maras išnaikino kuone pusę Anglijos gyventojų, o 
karas išsėmė jos iždą. Be to, karaliui Jonui numirus (1356 m.), 
karas Anglams ir nebesisekė. Be reikalo žygiavo juodasis prin- 
cas Ispanijon — neilgam nuveikė karalių Heinrichą ir prancūzus 
ir tik mirštamąją ligą tesusigriebė. Nebetekęs visa, ką pats buvo 
užkariavęs, grįžo 1371 m. Anglijon, kur po kelerių metų ir numi- 
rė. Nieko nedavė ir paties Edwardo III bei jo sūnaus Lancastero 
duko Johno of Gaunt, garsiojo anglų karvedžio, žygiai: kaip au- 
dra, anglai patys nuėjo. O Prancūzų ir jų sąjungininko Kastili- 
jos karaliaus laivai drąsiai ėmė pulti Angliją, beveik atkirto nuo 
jos Akvitaniją. Prancūzai plėšė Anglijos pajūrį; ruošėsi jon įsi- 
brauti. : 

Edwardas III paseno ir suvaikėjo; savo meilužės užgaidų 
tepaisė. Vyriausybei vadovavo Johnas of Gaunt, ku- 
riam magėjo Anglijos karūna, o jam kaip įmanydamas priešinosi 
savo sūnaus Richardo teises ginąs juodasis princas. Lan- 
castero dukas rėmėsi baronais, kurie, kaip ir riteriai, kaip visi dva- 
rininkai, baisiai kentėjo dėl prasidėjusios po didžiojo maro ekono-- 
minės krizės. Baronai buvo bemaną patys atsitaisyti ir naujiems 
žygiams Prancūzijon pinigų pririnkti Bažnyčios turtų konfiska- 
vimu, be to kovojo ir su politine pralotų galia — šalino juos iš 
vyriausybės. Apskaičiavo sąjūdžio vadai, kad kunigų Anglijoj 
buvo daugiau, kaip 20*/ gyventojų, kad Bažnyčiai priklausė L4 
visų žemių ir kad čiulpdavo ji iš žmonių dveja tiek, kiek karalius. 
Kova su Bažnyčia atrodė lengva, nes nepopuliari buvo Anglijoj 
Prancūzų karaliaus sąjungininkui popiežiui paklusni kunigija, o 
popiežių politika ($ 37) tą kunigiją dezorganizavo ir demorali- 
zavo. Turtingieji pralotai politikavo ir svietiškai gyveno; šiaip- 
jau kunigai dėl skurdo vargo negalėjo savo pareigų atlikinėti ir 
buvo nemokšos; mendikantai visur pešėsi su kunigais; kovojo su 
kunigais ir universitetai. Kas duodąs išmaldą mendikantui, tas, 
profesoriaus Wiclifo nuomone, ipso facto esąs atskirtas nuo 
Bažnyčios. 

Kaip ten yra — tiektos, bet Lancasteras ėmė vadovauti baro- 
nijai ir šiurkščiai vykdyti bažnytinę jos programą. "Tačiau jo ir 
baronų vyriausybė ne tik kad nelaimėjo karo su Prancūzija, bet 
negalėjo suvaldyti ir pačios karalystės, o tironiškais savo papro- 

čiais, nesąžiningumu ir paperkamumu visus prieš save sukurstė. 
Riterių ir miestelėnų prisivilioti lankasterininkams nepasisekė, ir 
komonerų taryba įsikišo pagaliau į politinę kovą. Ją šaukėsi tal- 
kon ir pralotai, ir juodasis princas. Gerasis Parlamentas 
(1376 m.) užpuolė Lancasterą ir jo ministerius; du iš jų patraukė 
savo teisman ir nuteisė, reikalavo rinkimų laisvės ir kad valdžia 
kasmet šauktų parlamentą. Savo 140 peticijų taryba išdėstė pla- 
čią reformų programą. Juodajam princui numirus, parlamentas 
paskelbė sosto įpėdiniu ne Johną of Gaunt, bet į posėdį atneštąjį 
mažą juodojo princo sūnelį Richardą (1377 m.). Tiesa, 
Lancasteras tik laikinai nusileido „šitiems miestelėnams, norin- 
tiems tapti krašto karaliais bei valdovais“. Parlamento sesijai pa- 
sibaigus, išvijo iš Karaliaus Tarybos parlamento paskirtuosius jon 
pralotus bei lordus, nepripažino jo peticijų statutais, vėl pasi- 
griebė visą valdžią ir atgaivino senąją savo politiką.  Edwardui 
III numirus (1381 m.), jis tapo visagaliu karalystės regentu. Bet 
karas su Prancūzais ir dabar jam nesisekė: reikėjo pati Anglija 
ginti nuo ties Forthu išlipusios prancūzų kariuomenės. Nustojo 
pagaliau Lancasteras vilties įsikaraliauti ir su kariuomene, kuri 
surinkta buvo pačiai Anglijai ginti, užpuolė Kastiliją: norėjo įgyti 
jos sostą antrosios savo žmonos, Petro Žiauriojo dukters, sūnui. 

Kaip ir visa lankasterininkų veikla, priešbažnytinė jų poli- 
tika tik didino suirutę. Tačiau tą politiką motyvavo ne tik pinigų 
stoka ir egojistiniai žemvaldžių troškimai, bet ir senoji, politine 
pavirtusi Anglų kova su popiežiais, ir Anglų Bažnyčios supasau- 
lėjimas, ir, pirmiausia, nauji religiniai idealai. Juos, apaštališko- 
sios Bažnyčios ir evangeliškojo gyvenimo idealus, buvo kadai pa- 
skleidę ir Anglijoj mendikantai, bet ilgainiui jie patys supasau- 
lėjo, o su religine tautos sąmone suaugę idealai tapo kovos tiek 
su mendikantais, tiek išviso su Bažnyčia akstinais. 

Kaip tik XIII-XIV amžiuje prasidėjo religinis anglų atgiji- 
mas, kas visai sutiko su tautos ir jos savižinos augimu ir kas pasi- 
reiškė literatūra. Iš tikrųjų, didžioji tos literatūros dalis, tai pa- 
mokslai, šventųjų gyvenimai, psalmių ir Šv. Rašto pasakojimų 
vertimai. Mėgta moralinio-asketinio pobūdžio pamokymai (M o- 
ral Poem, Roberto Manningo Handlyng Sinne, 
IV, 50). John Gower XIV amžiaus gale karštai puolė 
žmonių nedorumą (Speculum Meditantis) ir juo 
aiškino baisųjį žemdirbių sukilimą (Vox Clamantis). Kiti 

aprašinėjo stebuklingus šventųjų darbus bei nuotykius (Šv. Bran- 
dano legenda; čia veikė rašytojus keltų tautosaka, I, 58, 60) ir 
pomirtinį gyvenimą, amžinas nusidėjėlių kančias. Kaip ir konti- 
nente, augo bei plito švelnios legendos apie Panelę Šv. ir stip- 
rėjo viktoriečių, Šv. Bernardo, minoritų mistika. 

Švelniosios mistikos motyvai skverbėsi ir į kurtuazinę litera- 
tūrą. Nežinomas mums alegorinės poemos „Žemčiūgas“ 
(Pearl) autorius, be abejo, mėgzdžiojo Rožės Romaną, bet 
jam terūpėjo tik moralinė-religinė problema. — Sode nebetekęs jis 
savo žemčiūgėlio, savo margaritos, — žolėn ji nukritus ir išnykus, 
pasislėpus žemėje. Vadinasi, numirus autoriui mylimoji dukrelė, 
jo „margarita“. Dažnai lankydavęs jis sodą, kur ji išnykus, jos 
kapą, gailiai verkdavęs; tik ašaros ir teguodusios jį kiek. Kartą 
verkdamas užmigęs ir pasimatęs nežinomoj saulės apšviestoj vie- 
toj besąs. Stebėjęsis krikštolinėmis uolomis, gražiomis giraitė- 
mis, kur medžių lapai spinduliuoją, kaip sidabriniai, rytinių žem- 
čiūgėlių smėliu, linksmu neregėtų paukštelių čiulbėjimu. Pri- 
ėjęs pagaliau berylinį upelį, kurio dugnas spindįs savo akmenė- 
liais, kaip šviesa pro stiklą arba kaip žvaigždės žiemos naktį. Ana- 
pus upelio esąs — taip jam atrodą — rojus; tik veltui jieškąs jis 
tilto ar brastos. Bet štai pastebįs jis ant kito kranto gražią mer- 
gaitę. Dėvinti ji baltais, blizgančiais rūbais ir baltųjų žemčiūgų 
vainiku; ir atrodą jam, kad jau matęs ją kadai, ir širdis jam apsą- 
lanti, neapsakomai džiaugiantis. Bijąs prabilti, kad neištirptų vi- 
sas taip džiuginąs jį reginys. Pati mergaitė atėjus į kitą upės 
krantą, kad tėvas galėtų pažinti ją, savo žemčiūgėlį Kam gi tė- 
vas skundęsis jos nebetekęs? Ji esanti rojuje, laiminga. Jis turįs 
džiaugtis; tiktai tegul nemėginąs jos pasiekti. Tik numirus te- 
galima pereiti upė. Avinėlis Nekaltasis, jos sužadėtinis, leidęs 
jai parodyti tėveliui rojų. Ir tikrai — matąs poetas dangaus Je- 
ruzalę, kaip ji Apokalipsy aprašyta, o paties Avinėlio palydovų 
tarpe ir mažąją savo karalienę, savo dukrelę. Nebegalėdamas su- 
sivaldyti, stengiąsis pribėgti prie jos, bet — nubundąs. Tebegu- 
lįs prie jos kapo, tik dabar nebesipriešinąs Dievo valiai. Geriau 
esą, kad negalįs su ja pasimatyti: jai geriau esą, kur esanti. 

Tokios religinės idilijos nebuvo dėlto tiek būdingos anglų 
literatūrai ir tikėjimui, kiek rūstūs Senojo Įstatymo vaizdai ir 
moralinis rigorizmas. Apskritai imant, anglo veiklaus ir prak- 
tinių sumetimų žmogaus būta, realisto ir utilitaristo. ,,Žemčiū- 

go“ autorius daug eilučių paskyrė moraliniams pamokymams, ir 
viliojo jį konkretūs ir griežti Apokalipsio, bibliškiausios Naujojo 
Įstatymo knygos, vaizdai. Gal būt, jis buvo ir kitų dviejų di- 
daktinių poemų „Apie Skaistybę“ ir „Apie Kantrybę“ auto- 
rius. Pirmoji, tai angelų sukilimu prasidedąs ir Nabuchodonosoro 
žlugimu baigiąsis epas; antroji — pranašo Jono istorija; abi moko 
dorai gyventi ir klausyti Dievo. Švelniųjų jausmų mistika Angli- 
joj mito ne tik kurtuazine prancūzų literatūra bei kontinento mis- 
tikų veikalais, bet ir keltų kultūros tradicijomis. Įspūdingieji Se- 
nojo Įstatymo vaizdai patys sijo su anglosaksų epo vaizdais 
(I, 72). Tą iš esmės germaniškąjį epą primena ir herojinis 
anglų etikos stilius. Čia galima lyginti religinis-moralinis anglų 
idealas su vokiečių; tik pastarasis daug individualistiškesnis: ang- 
lai turėjo galvoj visuomenę, ir prigimtasis jį moralinis didaktiz- 
mas pats virto visuomenės ir Bažnyčios reformos planais. J. Go- 
wer, moral Gower, kaip vadino jį Chauceris, šaukė kara- 
lių sudorinti dvarą, o visuomenę sudorėti. Langlandas mėgino 
alegorine savo poema sudorinti ir pertvarkyti visuomenę, religi- 
nio-moralinio atgijimo idėją sydino su politine-socijaline pro- 
blema. . 

Tikėjimui stiprėjant, religinis idealas savaime virto gyveni- 
mo kriterijumi ir gimdė Bažnyčios reformos idėją. Žinoma, kaip 
tik religingam Žmogui sunku buvo kovoti su Dievo įsteigtąja 
Bažnyčia ir pulti jos autoritetas. Bet čia praskynę buvo kelią 
eretikai ir... teologai. Anglų mokslininkus didžiai paveikė 
Dunso Skoto ir — dar daugiau — Vilhelmo Occamo kriticizmas. 
Be to, kova su popiežių Bažnyčia Anglijoj, kaip ir Vokietijoj, 
buvo ir politinė, kova dėl karalystės nepriklausomybės, antra ver- 
tus — susimezgė su ekonominėmis-socijalinėmis priešybėmis. 
Pagaliau, tiek anglų, tiek vokiečių krikščionybė (krikščionybės 
forma) iš esmės skyrėsi nuo romaniškosios katalikybės. Tautos 
savižina beaugdama turėjo pasireikšti ir sava krikščionybės forma. 


39 


Occamo ($$ 5, 102 k.) idėjos ir veikalai, ypačiai tie, kur gynė 
jis valstybės nepriklausomybę ir puolė tiek politinę popiežių ideo- 
logiją, tiek pačius Bažnyčios hierarchijos pamatus, paveikė Oxfor- 
do profesorių ir karaliaus Edwardo III kapelioną, Bradwar- 

dinos mokinį Johną Wiclifą (g. apie 1320-30 m., 
m., 1384 m.). Universitete nuo sena antipopiežininkai kovojo su 
popiežininkais, bet vargu bau galėjo kas tikėti, kad tas negražus, 
mokslo, teisės ir filosofijos gudrybėms pasišventęs asketas bus 
drąsus reformatorius. Bet Wiclifas neabejojo nei proto išvado- 
mis, ypačiai kai sutiko jos su proto aiškinamuoju Šv. Raštu, nei 
tuo, kad protas turi vadovauti žmonėms, sutobulinti jų tikėjimą 
ir gyvenimą. "Tai darė jį ir drąsų, ir ėnergingą. Kai pats univer- 
sitetas pasmerkė tūlas jo teorijas, o galingasis jo globėjas ir kurs- 
tytojas Johnas of Gaunt liepė jam nutilti, Wiclifas pareikalavo, 
kad pirma sugriautų jo mokslą proto argumentais ir Šv. Rašto 
žodžiais. „Tikiu“, sakė, „kad Tiesa pagaliau laimės kovą“. Be 
to, šitas asbtrakčios dialektikos meisteris, matematikas ir teisinin- 
kas buvo ir praktikos žmogus, aiškiai matąs, kas ir kaip reikia da- 
ryti norint pasiekti savo tikslas. 

Lancastero kurstomas, Wiclifas pradėjo kovą su popiežium 
ir padarė savą priešbažnytinę parlamento programą. "Tik ėjo jis 
nepalyginti toliau, nei lankasterininkai: knietėjo jam pati Bažny- 
čios reforma.  Occamo mintis rutuluodamas, išdėstė jis 1376 m. 
(De dominio Divino) naują valdžios teoriją. — Val- 
džios (dominium) pagrindas esanti Dievo malonė, ir visa 
valdžia Dievui priklausanti. Dievas galima pavadinti pasaulio 
siuzerėnu, kuris duodąs žmonėms valdžią per feodą, o už tai rei- 
kalaująs iš jų vasalinių pareigų — paklusnumo. Net žmonių nuo- 
dėmės neiškraipiusios Dievo nustatytosios tvarkos; tik vietoj tei- 
sėtosios, tikrosios valdžios (dominium) atsirado neteisėtoji, 
netikroji (potestas); bet ir jos reikią klausyti, kaip kad 
klausęs jos pats Kristus. Žemėje Dievas turįs velnio klausyti. Su 
tąja, feodalinės teisės sąvokomis aiškinama, valdžios teorija Wic- 
lifas sąmojingai sieja demokratijos idėją. Jo nuomone, visos val- 
džios subjektas esanti pati visuomenė, taip, kad kiekvienas jos 
narys (ne tik valdovas) tiesiog iš Dievo gaunąs tam tikrą valdžios 
dalį ir kad viena (iš esmės ta pati) valdžia jungianti jį su kitais 
tarytum feodaline santvarka. Tuo būdu karaliaus valdžia ne ma- 
žiau tiesioginė bei šventa, kaip kad popiežiaus. Bažnyčiai, po- 
piežiui, valdant dvasios dalykus, karalius valdąs visa, kas žemiš- 
ka, neišskyrus nė Bažnyčios turtų, ir šiuo atžvilgiu taip pat atsto- 
vaująs Dievui, kaip ir popiežius. Žinoma, kiekvienas krikščionis 

turįs klausyti ir valdovų, ir kunigų. Tačiau, jis pats irgi turįs 
bent mažą valdžios dalelę ir tuo tiesiog su Dievu santykiaująs. 

Kitaip sakant, hierarchine feodalizmo pasaulėžiūra remda- 
masis, Wiclifas griovė patį hierarchijos principą, kuriuo rėmėsi 
ne tik politinė-socijalinė santvarka, bet ir Bažnyčia. Iš tikro, 
Bažnyčia buvo hierarchiškai sutvarkyta visuomenė, kuri, įsi- 
skverbus tarp Dievo ir žmonių, jiems tarpininkavo, bet taip skyrė 
žmones nuo Dievo, kad be jos sakramentų bei kunigų jie nebega- 
lėjo tiesiog ir išganingai su Dievu santykiauti. Bažnyčia neneigė 
tiesioginio žmonių santykiavimo su Dievu, bet tas santykiavimas 
(malda, mistinis aktas) be sakramentų ir hierarchijos (be tarpi- 
ninkų) nebuvo laikomas išganingu; tik Bažnyčia tedarė jį tikrą 
ir išganantį sielą. Extra ecclesiam nulla salus. 
Wiclifas kėlė aikštėn kaip tik tiesioginį išganingąjį žmogaus san- 
tykiavimą su Dievu. Čia jis ėjo (nesvarbu, kad nesąmoningai) 
mistikų pėdomis (IV, 91, 94 t.), tik laikė tą santykiavimą ne iš- 
imtiniu malonės aktu, bet normaliu ir pagrindiniu. Germaniškosios 
mistikos principą vertė jis naujosios krikščionių tikėjimo formos 
pamatu ir tiesė kelią Liuteriui. Bažnyčios kultas, sakramentai ir 
hierarchija rados iš esmės nebereikalingi. 

Tačiau pradžioje nei pats Wiclifas padarė visų neišvengia- 
mų išvadų iš savo mokslo, nei kunigija suprato, ką tas mokslas 
reiškė. Kunigija kovojo su konkretesnėmis Wiclifo „erezijomis““, 
su tuo, kad siūlė jis Bažnyčiai atsisakyti nuo savo turtų ir vėl 
būti evangeliška, o valdžią kurstė tuos turtus konfiskuoti; žodžiu, 
kunigija kovojo su lankasterininkų programa. Londono vysku- 
pas Courtenai patraukė Wiclifą savo teisman. Bet val- 
dingasis Lancasteras užstojo savo teologą. Atėjo su palydovų 
būriu į Šv. Povilo katedrą, kur posėdžiavo vyskupo teismas, ir 
sutrukdė posėdį; grasino patį vyskupą už plaukų iš katedros iš- 
vilksiąs. Tik į katedrą įsibrovusių Lancastero nekenčiančių lon- 
doniečių minia teišgelbėjo vyskupą. Veltui vyskupai išsirūpino 
Wiclifą smerkiančią popiežiaus bulę. Reformatorius dabar ir 
popiežiaus nebepripažino.  Ginamuoju savo laišku, kuris buvo 
įteiktas parlamentui ir paplito po visą Angliją, vėl įrodinėjo savo 
idėjas ir kartojo savo pasiūlymus; sakė popiežių negalint atskirti 
žmogaus nuo Bažnyčios. Tauta ir valdžia gynė drąsųjį reforma- 
torių. Karalius uždraudė kunigams jį persekioti; londoniečiai įsi- 
brovė į vyskupo teismo posėdį ir išsklaidė teisėjus (1375 m.). 

Wiclifas ramiai tebesakė pamokslus ir leido naujus veikalus, 
kur skelbė, aiškino ir rutulavo savo idėjas. Jau minėtajame De 
dominio Divino ir traktate „Apie 10 įsakymų“ neigė jis 
visą pasaulinę Bažnyčios valdžią, indulgencijas ir annatus simo- 
nija vadino; tvirtino, kad žemės dalykuose karalius esąs di- 
desnis už popiežių. Kituose savo veikaluose (svarbiausieji yra — 
De civili dominio, Tractatus de ecclesia, De 
veritate scripturae sacrae, Trialogus, De 
potestate papae, Opus evangelicum, Of the 
Church and her Members, Of Antichrist and 
his Meynee) Wiclifas sistemiškai išdėstė ir apgynė nuo 
priešų visą savo mokslą. 

Kad ir daug kur sekė Occamu, Wiclifas nepripažino betgi 
jo nominalizmo ir paniekinamai kalbėjo apie XIV amžiaus scho- 
lastikų teorijas, kurios jam atrodė esančios tuščios gudrybės. At- 
stovavo jis senajai augustinininkų mokyklai (IV, 75—81) ; kaip ir 
jie visi, buvo realistas. Tas realizmas ir padėjo Wiclifui naujoviš- 
kai nušviesti Occamo ir Marsilijaus Padoviečio išdėstytąjį jau vi- 
suomenės-valstybės mokslą, suprasti visuomenės organiškumą, 
daugingą jos vienovę. "Tikrosios filosofijos, Wiclifo nuomone, 
moką Šv. Augustinas, šv. Anselmas, Hugonas Viktorietis, Gros- 
setestė, nes geriausiai jie suprantą ir aiškiną Šv. Raštą. Mat, pa- 
ties Dievo įkvėptas, Šv. Raštas esąs aukščiausias tiesos kriterijus, 
infallibilis et necessaria regula veritatis; 
teikiąs mums visą tikėjimo turinį: idem est fides, guae 
creditur, et scriptura sacra. Tik šv. Raštas ne- 
klystąs, o iš žmonių — vienas Dievas-žmogus Kristus: visi kiti 
galį įpulti erezijon — nulla persona citra Christum 
est tam authentica, ut scriptura, cum labi 
potest in haeresim. Galis klysti ir popiežius: papa 
potest errare. Toks biblicizmas buvo ne naujo- 
vė, bet, tuo tarpu, kai Skotas (IV, 87) ir Occamas ($ 102 k.) krei- 
pėsi į šv. Raštą, kad juo protu, neįrodoma dogma pamatuotų, ir aiš- 
kino jį tųjų dogmų prasme, Wiclifas, visa dogmatine tradicija 
nusikratydamas, sveiku savo protu betarpiškai aiškino Šv. Raštą 
ir juo vertino bei taisė dogmatinę tradiciją. Tuo būdu jis grįžo 
prie Bažnyčios mokslo šaltinių, bet nusigręžė nuo tekančios iš jų 
upės — neigė tą mokslą augant ir aiškėjant: visa, kas nesutiko su 
Šv. Raštu, atrodė jam pačių žmonių išgalvota. Wiclifo bibliciz- 

mas būtinai virto tad Bažnyčios mokslo kritika ir pačios Bažny- 
čios neigimu. 

Negalima betgi sakyti, kad Wiclifas suprato Šv. Raštą visai 
betarpiškai ir kad nusikratė visa Bažnyčios tradicija bei visomis 
premisomis. — Viena, šv. Rašte jieškojo jis atsakymų į savo ga- 
dynės ir savo paties klausimus, taigi suimdavo savin ne visa, kas 
ten parašyta, o ką aiškino, tai aiškino vienašališkai, savo proble- 
matikos sąsajoj; antra, priėjo jis ne tiek prie krikščionybės šalti- 
nių, kiek prie Augustino mokslo, kuris nuo pirmykštės krikščio- 
nybės didžiai skyrėsi. Kaip tik Augustino ir savo mokytojo Brad- 
wardinos įpėdžiui Wiclifas dėstė griežtą predestinacijos mokslą 
(I, 47, 50), kuris, šv. Povilo žodžiais ir Dievo absoliutumo idėja 
pamatuotas, nevisai sutiko ne tik kad su pirmykštės krikščiony- 
bės, bet ir su vakarų Bažnyčios tikėjimu. 

"Iš predestinacijos mokslo ir išsirutulavo Wiclifo nusakytoji 
Bažnyčios sąvoka. — Bažnyčia nėsanti hierarchiškai sutvarkytoji 
ir monarcho-popiežiaus vadovaujamoji kunigija. Ji — paties 
Dievo amžinajam gyvenimui paskirtųjų visuomenė, congre- 
gatio omnium praedestinatorum. Ją sudarą visi 
išrinktieji, kurie tik gyveną, gyvenę ir gyvensią kada, o be jų dar 
angelai. Tie, kurių Dievas nėra išrinkęs amžinai gyventi, kuriuos 
Jis tiktai iš anksto tepažinęs nusidedant, nes nedavęs jiems savo 
malonės, visi tiktai praesciti, bet ne „ir praedesti- 
nati“, priklausą Bažnyčiai tik empiriškai: jie esą in eccle- 
sia (Bažnyčioj), bet nėsą de ecclesia (Bažnyčios na- 
riai). Bažnyčios galva esąs Kristus, jos pradas, patriarchas, ir 
dvasios karalius. „Joks popiežius negali stengtis būti Bažny- 
čios galva. Nežino juk jis nė to, ar yra amžinajam gyvenimui pa- 
skirtas, vadinasi, ar yra jis Bažnyčios narys... Niekam, norint 
laimingam būti, nereikia popiežiaus klausyti. Net tada, kai apie 
popiežius niekas nieko dar nežinojo, būta jau šventų žmonių. Po- 
piežius galima laikyti ne visuotinės, bet daugiausia tik kovojan- 
čiosios Bažnyčios galva; tačiau ir tai tik tada, kai jo darbai lei- 
džia tikėti, kad jis tikrai toji galva. Sielai išganyti užtenka krikš- 
čioniui tobulo tikėjimo. Popiežiui įsakant ką, reikia visuomet iš- 
tirti, ar jo įsakymai sutinka su Šv. Rašto žodžiais; ir kaip tik to>- 
dėl kiekvienas krikščionis turi tyrinėti šv. Raštą. Žmonių išga- 
nymas priklauso skiriančiosios juos gyventi malonės, bet ne to, 

kad surištas jis su kunigų Bažnyčia, ir ne hierarchijos tarpininka- 
vimo“. 

Wiclifas tikėjo visuotinę Bažnyčią, bet vaizdavosi Bažnyčią 
visai konkrečiai: visuomet turėjo galvoj tautinę Anglų Bažnyčią, 
o jos neskyrė nuo Anglų valstybės (nes ir pastaroji ne kas kita, 
kaip tam tikra krikščionių visuomenė, jos branduolys — c o n- 
gregatio praedestinatorum). Todėl popiežių no- 
ras, kad Anglų Bažnyčios įstatymai tebūtų tik tai, ką pripažįsta 
popiežiai, ir atrodė Wiclifui error bestialis, sakąs an- 
tikristą ateinant. Pagal Evangeliją, 1ex evangelica, Baž- 
nyčią, arba tautą, turinčios valdyti, viena antrą remdama, abi 
valdžios, t. y., pasaulinė ir dvasinė. Bet pastaroji galinti valdyti 
Bažnyčią-tautą tiktai savo patarimais, hortative, ir evan- 
geliškojo gyvenimo pavyzdžiu, o vienintelė, tikra to žodžio pras- 
me, valdžia tėsanti pasaulinė, regimen coactivum. Pa- 
saulinė valdžia duodanti kunigams turtų, kad jie atlikinėtų savo 
pareigas. Ji turinti prižiūrėti ir, prireikus, bausti kunigus, tiesa 
— consilio et auctoritate ecclesiae; galinti ir 
atimti kunigams turtą, juoba, kad neturtas, vita expro- 
priaria, pačios Evangelijos patariamas Kristaus mokiniams. 
Savaime suprantama, kad kunigija ir popiežius neturį turėti jo- 
kios pasaulinės valdžios. Neatsitiktinai savo ekskomunikomis ir 
valdžios troškimu popiežiai kuo nesugriovę Bažnyčios. Jeigu 
popiežius klystąs tikėjimo klausimuos ir nuodėmingai gyvenąs, 
tai kardinolai bei vyskupai ir valdovai turį jį nuversti, o jo vieton 
išrinkti naują. 

„Dievo žodis skelbti daug svarbiau, nei tiekti sakramentas 
(confectio sacramenti). Iš tikro, tas pats dalykas yra 
— ar žmogus priima Kristaus žodį ar Jo kūną; taigi, kad tauta 
priima Dievo žodį, yra didesnis dalykas, nei kad vienas žmogus 
priima Kristaus kūną“. Wiclifas galėjo tuos žodžius parašyti, 
nes nebepripažino transsubstancijacijos dogmos. Kaip kokie stab- 
meldžiai, net paganis deterius, katalikai tikį, kad pa- 
šventintoji hostija esanti jų Dievas! Bet tas tikėjimas aiškiai 
prieštaraująs ir protui, ir Šv. Raštui, ir pats sau. Nejaugi Dievas 
kiekvienam teikiamajam sakramentui naikinąs savo sukurtosios 
substancijos dalį arba didinąs Kristaus kūną? Prieš tokią nesąmo- 
nę Wiclifas gaivino Šv. Augustino teoriją, simbolinį eucharistijos 
aiškinimą. — Kunigo sakomieji Kristaus žodžiai reikią suprasti 

metaforiškai (figurative, tropice). Jie nepaverčią duo- 
nos ir vyno Kristaus kūnu ir krauju, nenaikiną duonos ir vyno 
substancijos, bet pridedą prie jų tam tikrą substancinę būtį (su- 
peradditum esse sacramentale, ne pačią Kristaus 
kūno substanciją!), duodą jai naują kokybę, darą ją simboliu, 
ženklu. Kunigui Kristaus žodžius sakant, tarytum nykstanti vy- 
raujančioji duonos bei vyno reikšmė ir tikintysis visą savo dėmesį 
nukreipiąs į Kristaus kūną. Tačiau tas kūnas nėsąs čia taip, kaip 
danguje, bet tiktai simbolio pavidalu ir potencijaliai, virtua- 
liter et in signo, tiktai dvasine savo jėga. Mes nekramtą 
Kristaus kūno, bet priimą jį savo dvasia, spiritualiter 
ipsum accipimus, arba mintą Kristaus kūno atsiminimu, 
mens nostra pascitur ex memoria corporis 
Christi. Tokia teorija, žinoma, nė kiek neprieštarauja svei- 
kam protui. Bet kurgi čia pagrindinė krikščionybės idėja, kūno 
ir viso, tiek dvasinio — tiek materijaliojo, pasaulio, transformavi- 
mas? Kur čia intymiausia tikinčiojo samplaika su Kristumi, o 
per Kristų ir su visa Žmonija, su visu Dievo leistuoju pasauliu? 
Kur tikras Kristaus kūnas (Kristaus, kuris ne tik danguje, bet, 
įsikūnijęs, ir žemėje yra!), vadinasi, Jo Bažnyčia? Tiesa, realistui 
Wiclifui žmogaus mintis buvo ir pats žmogaus mąstomasis daik- 
tas, Kristaus kūno idėja — ir pats Kristaus kūnas, atsiminimas — 
susijimas su tuo, kas atsimenama. Bet, viena, XIV amžiaus žmo- 
nės nebebuvo realistai ir nebegalėjo realistiškai suprasti Augus- 
tino-Wiclifo teorijos, būtinai aiškino ją subjektyvistiškai, t. y., 
skyrė save nuo Kristaus ir nuo Jo kūno; antra, iš Wiclifo teorijos 
išeina, kad sakramentinis Kristaus kūno įsivaizdavimas niekuo 
nesiskiria nuo šiaipjau tojo kūno įsivaizdavimo ir nuo Kristaus 
žodžio „priėmimo“, kada iš esmės nėra jokio sakramento. O jei- 
gu nėra sakramentų (Wiclifas visai nepripažino konfirmacijos ir 
paskutiniojo patepimo sakramento, išpažinties sakramentą laikė 
žmonių išgalvojimu, naujoviškai prasmino šventimų sakramentą, 
griežtai atmetė šventųjų, šv. paveikslų ir relikvijų kultą, už miru- 
sius laikomas mišias bei kalbamas maldas, indulgencijas ir skais- 
tyklos dogmą), tai nebereikalinga ir visa Bažnyčios hierarchija. 
Jei taip, tai ir pasaulininkai gali tiekti bei teikti Švenčiausiąjį, 
krikštyti ir turį skelbti Dievo žodį. Tas išvadas iš Wiclifo mokslo 
ir padarė Husas bei jo sekėjai. 

Bažnyčios idėją griaudamas Wiclifas laisvino valstybę nuo 

Bažnyčios, bet pačią valstybę darė nauja Bažnyčia. Jo idealas 
buvo pagal šv. Raštą valdomoji teokratija, kur viešpatautų Kris- 
taus įkūnytieji meilės, romybės ir neturto idealai. Tuo būdu 
Wiclifo skelbiamoji Bažnyčios reforma savaime virto ir valstybės 
bei visuomenės reforma. — Visą valdžią ir visus žemės gėrius 
Dievas davęs savo išrinktiesiems, amžinajam gyvenimui paskirtie- 
siems, praedestinati. Jie esą Dievo įsūniai (filii 
adoptivi), karaliai, kaip pats Kristus, ir Jo žodžių skelbėjai, 
vyskupai; jie turį ius ad regnum integrum, ir kiek- 
vienas jų valdąs visą pasaulį, dominatur toti mundo 
sensibili. Bet tokią didelę valdžią turįs, naturaliter 
dominat, ištikimas Kristaus mokinys tik todėl, kad pildąs Jo 
įstatymą, meilės įstatymą, bendraująs su kitais žmonėmis ir mylįs 
juos. "Taigi, visur talkinąs jis artimiesiems; visus daiktus turė- 
damas bei valdydamas, norįs, kad ir visi kiti juos turėtų bei val- 
dytų. Visas pasaulis esąs bendra teisiųjų savastis. Tačiau ne 
visi Žmonės esą išrinktieji praedestinati, ne visi teisūs. 
Neteisusis, nusidėjėlis, žinoma, jokių teisių iš Dievo nėra gavęs ir 
neturįs. Faktiškai jis (negi gali sveikas žemėje atskirti jo nuo 
išrinktojo) visais žemės gėriais naudojąsis taip pat, kaip ir išrink- 
tieji, bet dieviškosios teisės, lex evangelica, atžvilgiu 
vagiąs ar grobiąs visus daiktus, capit bona aliena, 
furtum committit vel latrocinium, nes prisisa- 
vinęs juos prieš Dievo valią arba tarytum Dievui nežinant, in- 
vito vel ignorante domino. "Tokiems nusidėjė- 
liams galima ir reikėtų atimti visa jų savastis. "Tais sumetimais 
Wiclifas ir pataria eksproprijuoti Bažnyčios turtus; nepataria 
betgi atimdinėti turtų šiaipjau nusidėjėliams — mat, visai nenori 
griauti valstybės bei visuomenės. 
Wiclifo nuomone, Kristaus duotojo Evangelijos įstatymo, 
lex evangelica, iš esmės užtenką visuotinei Bažnyčiai val- 
dyti, ir tas įstatymas sutinkąs su Dievo leistosios gamtos įstaty- 
mu-dėsniu, su natūraliąja teise. Tačiau žmonių nuodėmės priver- 
tusios juos tą įstatymą pakeisti kiek, ir tuo būdu atsiradus žmo- 
nių teisė, ius civile, o žmonės ėmė valdyti bei turėti daik- 
tus ne pagal natūraliąją, bet pagal civilinę teisę (dominare 
ne naturaliter, bet civiliter). Be civilinės teisės, 
be prievartos nebegalėjus gyvuoti valstybė. Vis dėlto civilinės 
teisės pradas esanti Dievo teisė ir Dievo teise reikią taisyti bei 

tobulinti pirmoji. Wiclifas aiškiai sako, kad teologija turinti va- 
dovauti pasauliui ir kad, norint valdyti valstybė, reikią teologo, 
theologus necessarius est ad rempublicam 
gubernandam. Turėjo tad galvoj Wiclifas Kristaus ir 
Evangelijos vardu reformuoti valstybę. Bet tokia reformacija 
reiškė socijalinę revoliuciją. 

Savo idėjas stengėsi Wiclifas ir kūnu padaryti; įsteigė ku- 
nigų beturčių (poor priests, simple priests) or- 
diną. Tie pamokslininkai dėvėjo prastais kaimiečių drabužiais ir 
prasta, liaudžiai suprantama kalba visur skleidė savo mokytojo 
mokslą. Pradžioje pajuokdavo juos išdidūs pralotai, raugių sė- 
jikais, lollardais (nuo lollium — raugės, piktžolės), pra- 
minė; bet po kelerių metų visur atsirado loilardų — miestuose, 
kaimuose, net vienuolynuose. Mokytojo profesoriaus idėjos tapo 
tautos sąjūdžio šūkiais. Pats Wiclifas sąmoningai to siekė. Kai 
1381 m. prasidėjo kaimiečių sukilimas ir, lollardus tuo sukilimu 
kaltinant, lankasterininkai atsisakė nuo bažnytinių savo planų, 
Wiclifas kreipėsi į pačią tautą. Vieną po kito leido jis angliš- 
kai rašytus traktatus; drauge su Nikalojumi Herfordu 
ir kitais savo mokiniais išvertė į anglų kalbą šv. Raštą. Vartojo 
jis prastų žmonių kalbą, turtino ją Šv. Rašto posakiais ir, savo 
idėjas plėsdamas, kūrė anglų prozą. 

Sukilėlius kaimiečius numalšinus ir lankasterininkams susilp- 
nėjus, kunigija įsidrąsino. Canterbury arkivyskupu tapęs, Cou r- 
tenai sušaukė Bažnyčios sinodą, kur pasmerkė 24 iš Wiclifo 
veikalų ištrauktąsias tezes.  Užpuolė arkivyskupas ir Oxfordo 
universitetą, „naujųjų erezijų židinį“. Netuoj pasidavė universi- 
tetas. Jo kancleris ir profesoriai gynė dėstymo laisvę ir Wiclifo 

"mokslą skelbiančius savo kolegas, Herfordą, Repyngdoną ir kitus. 
Daugumas studentų rėmė wiclifininkus ir lollardus, „šventuo- 
sius kunigus“, ginklavosi ir mirtimi grasino mendikantams, „ku- 
rie nori sugriauti universitetą“; o studentams dažnai ėjo talkon 
ir miestelėnai. Tik po ilgos kovos ir su valdžios pagelba pasisekė 
arkivyskupui  sudrausti universitetas ir priversti Herfordas bei 
Repyngdonas viešai išsižadėti Wiclifo erezijų. Bet paties Wiclifo 
persekioti ir jis nedrįso. Tiesa, universitetą Wiclifas paliko ir 
iki mirties (1384 m.) kunigavo savo Lutteswortho parapijoj. Bet 
nenustojo jis dirbęs, skleidęs savo mokslo ir kovojęs. Bažnyčios 
smerkimų nė nepaisė. — Kas gi iš to, kad kunigai pagaliau susi- 

dėję prieš jį su mendikantais, Pontijus Pilotas su Herodu? Kristų 
eretiku pavertus, lengva jiems dabar laikyti eretikais paprasti 
krikščionys! Wiclifas rašė ir karaliui, ir parlamentui, reikalavo, 
kad leistų jam įrodyti tiesą ir kad būtų reformuota Bažnyčia. Su 
baisiuoju dialektiku patys kovoti nebegalėdami pralotai kreipėsi į 
popiežių, ir popiežius patraukė Wiclifą savo teisman. Griežtai 
atsakė į popiežiaus laišką mirštąs reformatorius. — Visuomet jis 
džiaugiąsis, kai reikią jam savo tikėjimas skelbti. O didžiausias 
džiaugsmas jam esąs savo tikėjimas pačiam popiežiui išdėstyti, 
nes, jeigu tas tikėjimas tikras, tai popiežius jį patvirtinsiąs, o jei- 
gu ne, tai pataisysiąs. Popiežius turįs juk labiau klausyti Evan- 
gelijos, nei visi kiti žmonės, nes, girdi, pačiam Kristui atstovaująs. 
Bet, kadangi Kristus, žemėje gyvendamas, buvęs neturtingiausias 
žmogus ir pasaulinės valdžios netroškęs, tai turis popiežius visą 
savo pasaulinę valdžią valdovams atiduoti ir patarti tai padaryti 
visiems kunigams. Deja, jis, Wiclifas, sunkiai sergąs ir Romon 
atvykti negalįs. 

Wiclifas nubraižė naują krikščionių tikėjimo sistemą ir nu- 
sakė naują Bažnyčios sąvoką. "Toji sistema ir toji sąvoka reiškė 
religines jaunosios anglų tautos tendencijas ir iš esmės germaniš- 
kos buvo. Jiedviem vyravo germaniškieji motyvai — absoliuti 
moralinė individo pareiga ir absoliuti jo transformuojamojo empi- 
rinio pasaulio reikšmė. Tik vokiečiams labiau knietėjo mistinis- 
metafizinis tų motyvų pagrindas, o Wiclifui — pats konkretusis 
gyvenimas, kas sutiko su praktine anglų dvasia ir su reliatyviai 
sveika politine-socijaline jų evoliucija. Wiclifas drąsiai pasiėmė 
tautinį darbą. — Pirma savo idėjomis aiškino, gilino bei platino 
politikų-lankasterininkų paskelbtąją Bažnyčios reformos progra- 
mą; paskui stengėsi reformuoti Bažnyčią (tiksliau sakant, pa- 
keisti ją kita, visai nauja) su tautos pagelba. Bet čia reformato- 
rius susidūrė su tradicine pasaulėžiūra, su tradicinėmis įstaigo- 
mis, su visa politine-socijaline santvarka. Nebe vieni kunigai ko- 
vojo dabar su Wiclifu ir lollardais. Diduomenė suprato, kad re- 
voliucijos sąjūdžiu virstanti reforma ir jai pavojinga. Parlamen- 
tas ir išviso tautai vadovaujantis sluoksnis mielai būtų nusikratęs 
Romos valdžia ir apkarpęs Bažnyčios turtus bei galią, bet visai 
nelinkęs buvo išsižadėti senosios Bažnyčios ir religinių savo tra- 
dicijų. Kaip ir visuomet, anglai jieškojo kompromiso ir, jo su- 
rasti dar negalėdami, atsisakė nuo reformų. Wiclifo programa 

vėl tapo gryna teorija, kuri, tiesa, tebeglūdėjo tautos sąmonėj ir 
plito ne tik pačioj Anglijoj, bet ir Europoj, ypačiai karaliaus Ri- 
chardo žmonos Onos tėviškėj — Čechijoj. 

Keturiolika mėnesių (1348-49 m.) siautė Anglijoj baisusis 
maras, „juodoji mirtis“, apie pusę gyventojų išnaikino. Daug 
kaimų liko visai tušti. Be piemenų braidė ir žuvo bandos. Vie- 
nas metraštininkas apskaičiavo, kad apleista buvo L4 karalystės 
žemės. „Išnyko pajamos; dėl žemdirbių stokos žemės nebebuvo 
dirbamos“, liūdnai rašė vienuolynų metraščiai; jiems pritardavo 
ponų ūkvaizdžiai ir manorų kurijų protokolai. Žemdirbių skai- 
čiui sumažėjus, baisiai nukrito ir senjorų gaunamosios iš jų paja- 
mos, kartais iki kelių šilingų. Nebegalėjo senjorai ir savų žemių 
dirbti, nes pritrūko nuominių darbininkų. Pritrūko jų ir mies- 
tams, kurie nemažiau buvo nukentėję nuo maro, gal, net daugiau. 
Greit gyvenimas pasiutiškai pabrango. 

Žinoma, darbininkų liko, bet likusieji reikalavo didesnės al- 
gos, „tapo gobšais akiplėšomis“, ir — visur sau darbo susiras- 
davo, nes patys žemės savininkai (ir amatninkai) dėl jų tarpu- 
savy kovojo. Daug vilanų labiau įmanė pamesti savo mansą ir 
tapti nuominiais darbininkais, nei ir toliau vargą vargti. Ki- 
tiems ponai turėjo nusileisti — 1-2-3 metams atsisakyti nuo LĄ4, 
I; savo pajamų, nuo prievolių ir lažo. Bet kad ir kaip daug nusi- 
leisdinėjo savo manoro žemdirbiams ir nuominiams darbinin- 
kams, ponai nebegalėjo tuo padidinti krašto gyventojų skaičiaus. 
Visai natūralu, kad gaila jiems rados senosios manoro santvarkos, 
kur žemdirbys negalėjo palikti manoro ir paties pono ūkis rėmėsi 
visų manoro gyventojų baudžiava. "Tosios santvarkos atgaivinti 
ponai nė nemanė, bet, kur tik bebuvo galima, ėmė gaivinti bau- 
džiavą, prievoles ir kitas savo teises, kurių buvo išsižadėję. Tei- 
sės pramokę žmonės, kuriuos dažniausiai skirdavo žemvaldžiai 
savo ūkvaizdžiais (advokatais), naudojosi tam reikalui teisės gu- 
drybėmis: dėl formos trūkumų pripažindavo nebegaliojančiais pa- 
čios senjoro kurijos aktus, kuriais buvo jis atsisakęs nuo baudžia- 
vos bei prievolių ir davęs savo žmonėms laisvę. Bet manoro vi- 
lanų bei nuomininkų vistiek nebeužtekdavo, kad galėtų savo prie- 
volėmis išgelbėti pono ūkį. Pirmiausia reikėjo surasti darbininkų, 

neišleisti iš manoro savųjų ir prisivilioti laisvieji arba kitų ponų 
darbininkai. Čia nieko nebegalėjo padaryti patys, dėl tų pačių 
darbininkų tarpusavy kovoją, ponai. "Tai buvo nebe jų, bet ka- 
raliaus ir parlamento reikalas, juoba, kad parlamentas kaip tik 
turtingesniems visuomenės sluoksniams, žemės savininkams bei 
miesto diduomenei, ir atstovavo. 

Valdžia — karaliaus ministeriai ir parlamentas — nesuprato 
socijalinės-ekonominės krizės esmės. — Edwardo III ordonansas 
(1349. VI. 18) pripažino, kad maro metu išmirė didžioji tautos 
dalis, o ypačiai daug darbininkų ir tarnautojų (maxime ope- 
rariorum et servientium); bet tų darbininkų bei 
tarnautojų stiglių ordonansas aiškino tuo, kad jie naudojąsi sunkiu 
ponų padėjimu ir arba perdaug už savo darbą reikalaują, arba vi- 
sai nenorį dirbti ir kalėdoją. Todėl, su savo pralotais, didikais ir 
kitais prityrusiais žmonėmis pasitaręs, karalius įsakąs, kad kiek- 
vienas sveikas ir jaunesnis, nei 60 metų, žmogus (tiek vyras, tiek 
moteris), kuris nesiverčiąs prekyba ar amatu, neturįs savo dirba- 
mosios žemės ir niekam netarnaująs, tarnautų tam, kas jį pasi- 
samdysiąs, ir neimtų daugiau pinigų, nei mokama buvę 1347 m. 
Ponams karalius davė teisę neišleisti iš savo tarnybos tųjų savo 
vilanų, kurie buvo jau pasisamdę jiems tarnauti, bet draudė vilio- 
tis kitų ponų darbininkus ir mokėti jiems daugiau, nei ordonanso 
nusakoma. Visas sutartis, kurios prieštaraujančios ordonansui, 
karalius skelbė panaikintas, o tiems, kurie ordonanso nepildys, 
grasino baudomis ir kalėjimu. Be to, įsakė karalius, kad darbi- 
ninkai amatninkai taip pat neimtų už savo darbą daugiau, kaip 
1347 m., ir kad nebūtų didinamos prekių kainos. Uždrausta buvo 
dalinti išmaldos dirbti galintiems bedarbiams. Vyskupus karalius 
prašė priversti algą gaunančiuosius kunigus — tie capellani 
stipendiarii irgi pasinaudojo krize — tenkintis senąja 
savo alga. 

Tokiomis priemonėmis, žinoma, negalima buvo nuveikti kri- 
zės: nei reglamentavimas, nei baudos, nei kalėjimas darbininkų 
skaičiaus nedidino. Kaip ir anksčiau, ponai kovojo savybėj dėl 
darbininkų, o darbininkai samdėsi tam, kas daugiau mokėjo, „aki- 
plėšiškai priešinosi“ ir ordonansui, ir naujiems karaliaus įsaky- 
mams. Bet valdžia kitų priemonių išgalvoti nepajėgė. Neišgal- 
vojo jų ir 1351 m. sušauktasis Westminsterio parlamen- 
tas. — Komonerų Taryba įteikė karaliui peticiją, kur skundėsi, 

kad darbininkai nesutinką dirbti už ordonanso nusakytąjį atlygi- 
nimą, ir prašė bausti nepaklusėlius ir kūno bausmėmis, gue 
corporel Penaunce ovesgue Redemptions 
soit fait sur eux. Pagaliau karalius patvirtino parla- 
mento sudarytąjį „Darbininkų Statutą“ (Statutum 
de Servientibus, Lestatut dartificiens et 
servantz), kuris sugriežtino ir sudetalino 1349 m. ordonan- 
są. Bet Statutas irgi rados neįvykdomas. Kiekvienas naujas 
parlamentas jį tobulino ir papildinėjo: skelbė vis griežtesnius ir 
detališkesnius įstatymus. 

"Tais įstatymais nuominiai darbininkai nebeteko senosios savo 
laisvės: buvo atiduoti (tiesa, ne atskirų žemvaldžių, bet viso) že- 
mės savininkų sluoksnio valdžion. Darbininkas nebegalėjo ne- 
dirbti arba įsikurdinti mieste ir čia verstis kokiu amatu; nebega- 
lėjo palikti savo parapijos ir žemės savininko, pas kurį ėjo už 
berną; nebegalėjo prašyti ir gauti didesnės algos, nei kad įstaty- 
mo nusakytoji. Jis negalėjo burtis su kitais darbininkais sąjun- 
gon ir drauge su jais kovoti dėl geresnių gyvenimo bei darbo są- 
lygų.  Nusižengėlis metamas buvo kalėjiman, pripažįstamas be- 
teisiu (il soit utlaie, outlaw), ir ant jo kaktos bude- 
lis išdegindavo raidę F, nesąžiningumo ženklą (en signe de 
Fauxine). Tie patys įstatymai pavergė pramonininkams bei 
cechų meisteriams miesto darbininkus. 

Tuo būdu miesto ir kaimo proletarijatas tapo naujų vergų 
sluoksniu, kurio buitis buvo daug blogesnė, nei servų. Be abejo, 
parlamentas pirmiausia norėjo padėti savo sluoksnio žmonėms, 
žemės savininkams. "Tačiau nereikia perdėti „klasinių“ jo veiklos 
motyvų. Rūpėjo jam ir ekonominė karalystės gerovė. Tik, kaip 
jau minėta, nesuprato jis ekonominio-socijalinio proceso esmės: 
nemokėjo tikrai įvertinti to pagrindinio fakto, kad manoras, agra- 
rinė bendruomenė, nustojo gyvavęs ir kad baigtinai buvo išsisky- 
rę žemė, kapitalas ir darbas. Laisvąja tųjų momentų kova savy- 
bėj ir reiškėsi individualistinė naujosios ekonominės-socijalinės 
santvarkos esmė; ir tik iš tos kovos ir tegalėjo išeiti jų darna, 
tiesa — reliatyvi ir nepastovi. Miestuose įsivyraujanti individua- 
listinė-kapitalistinė dvasia darė tą kovą nepaprastai smarkią, o 
kapitalistinė dvasia bei nauja ekonominė pasaulėžiūra ilgainiui 
vis daugiau užsikrėsdavo tiek stambieji žemės savininkai, tiek 
kaimo proletarijatas. Tiesa, patys žemės savininkai to nepaste- 

bėjo: sąmoningai jie ir jiems atstovaująs parlamentas tebegyve- 
no senąja agrarinės-feodalinės visuomenės pasaulėžiūra ir ekono- 
miniais jos idealais. Manyta, kad žmogus turįs sąžiningai dirbti, 
o uždirbti tik tiek, kiek reikėjo jam išmisti ir savo pareigoms at- 
likti. "Turtas esąs, žinoma, Dievo dovana, bet ir — iš esmės abe- 
jotinas gėris. Krikščionis neturįs dirbti tik tam, kad praturtėtų. 
Tik palūkininkas tenorįs nedirbdamas užsidirbti; ir noras pasi- 
naudoti bloga darbo davėjo buitimi savo uždarbiui padidinti esąs 
akiplėšiškas gobšumas, nesąžiningumas, nuodėmė. Iš čia aišku, 
kodėl, ekonominės krizės priežasčių nesuprasdamas ir žemdir- 
bystę, krašto gerovę, atgaivinti norėdamas, parlamentas karštai 
puolė norinčius ta krize pasinaudoti darbininkus. 

Taip pat žiūrėjo į procesą ir šviesuomenė. J. Gower, pats 
dvarininkas, savo poemoj Vox Clamantis skundžiasi dar- 
bininkų akiplėšiškumu ir gobšumu. Vieną kitą mėnesį patarna- 
vęs, darbininkas laužąs savo sutartį su ponu ir pasprunkąs. Ne- 
beskanus jam paprastas valgis — ūpus rodąs, reikalaująs sau 
stipresnio alaus, keptinės. Pilvas rūpįs jam, kaip kad kokiam po- 
nui. Įstatymų jis nebijąs, žmonių nemylįs, Dievo nepripažįstąs. 
Ne žmonės tai, bet bepročiai žvėrys. Piktina Gowerį ir vilanai, 
„kolonai“. Dabar jų visai nedaug belikę, bet likusieji pasidarę 
gobšūs ir tinginiaują. Vienas kolonas dabar reikalaująs už savo 
darbą daugiau, nei kadai kitkart du, o naudos iš jo nepalyginti 
mažiau. Poniškai jis gyvenąs, įstatymų nepaisąs — šit ir paspru- 
kęs į kitą kokią grafystę, kaip lapė, kuri trėsianti po mišką naujo 
urvo jieškodamos. „Dievas ir gamta įsakė jam tarnauti, bet ne- 
begali jo suvaldyti“. ,,Pats Dievas įsakė, kad žemdirbiai, sunkiai 
dirbdami ir prakaituodami, mus, ponus, maitintų. Jiems duotas 
įsakymas, kurį pirmasis mūsų tėvas Adomas išgirdo iš paties 
Aukščiausiojo lūpų“. 

Hi sunt, gui nobis magni sudore laboris 
Perguirant victus, jussit ut ipse Deus: 

Est et eis jure nostri primi patris Adae 
Regula, guam summi coepit ab ore Dei. 


Kol pildę žemdirbiai tąjį įsakymą, viskas buvę tvarkoj — links-- 
mai dagoję žmonės javus ant derlios žemės. Taigi, visų kraštą iš- 
tikusių nelaimių priežastis esanti žemdirbių nedorumas, jų — 
tiesa, ir visų kitų žmonių — nuodėmės. Reikią priversti žemdir- 


— 208 — 


biai ir darbininkai sudorėti ir sudorinti kiti žmonės. Tada atgy- 
sianti sveika visuomenės santvarka. 

Taip samprotavo „dorasis Gower“, valstiečių sukilimo įbau- 
gintas dvarininkas. Beveik tais pačiais bruožais apibūdino žem- 
dirbius ir tą patį krikščioniškąjį Viduramžių idealą skelbė poetas- 
demokratas William Langland (Langley). Ponų 
neglostydamas, kaltino jis valstiečius bei darbininkus gobšumu ir 
tuo, kad nuolat mėčiakojasi. Šaukė visus sąžiningai ir kantriai 
dirbti, tiesos jieškoti ir mylėti artimą. Dangaus karalystę žadėjo 
visiems geriems darbininkams, kurie savo rankų darbu gyveną, 
sąžiningai dirbą ir lobstą, kurie kitus mylėdami ir teisingai gy- 
veną, kaip jiems tai romi jų širdis rodanti. Kaip ir jų tėvams, bū- 
siančios jiems atleistos nuodėmės. — 


Alle lybbing laboureres that lyven with her hondes, 
That frewlich taken and trewlich wynnen, 

And lyven in love and in lawe for her lowe hertis 
Haweth the same absoliucioun that sent was to peres. 


Langlando idealas yra Petras Artojas (Piers the Ploughth- 
man), kuris 50 metų dirbdamas tarnavęs Tiesai. Sąžinė ir svei- 
kas protas nurodę jam kelią pas Tiesą, ir dabar jis pats rodąs tą 
kelią žmonėms. Ne supasaulėję kunigai ir vienuoliai, bet Petras 
Artojas sekąs Kristumi, kuris žemėje beturtis buvęs ir savo ran- 
komis dirbęs. Kartais atrodo, kad poetas nori paversti savo Pet- 
rą paties Kristaus simboliu. Bet visai panašus tasai Petras ir į 
suidealintąjį Viduramžių valstietį. 

Taigi, valdžia, kaip ir visuomenė, vadovavosi senosiomis, fe0- 
dalinėmis pažiūromis į ekonominį socijalinį gyvenimą. Nebuvo 
betgi feodalinė jos politika. Valdžia nė nemanė gaivinti manori- 
nės sistemos, nemėgino nuominių darbininkų versti baudžiaunin- 
kais. "Tie bežemiai darbininkai, tas kaimo proletarijatas, buvo 
naujas, nebe feodalinis faktas, ir valdžia jį pripažino; tik feoda- 
liškai į proletarijatą žiūrėjo — kėlė aikštėn socijalinę funkciją, 
ekonominius-socijalinius jo ryšius su dvarininkais bei su valstybe 
ir smulkiai tuos ryšius reglamentavo.  Feodališkai kovojo ji su 
individualistine naujosios santvarkos dvasia ir griežtu reglamen- 
tavimu naikino konkurenciją bei darbininkų laisvę. Tačiau darė 
juos priklausančius ne žemės, ne atskirų žemės savininkų, bet viso 
žemės savininkų sluoksnio ir — per jį — valstybės. Darbininkai 

tapo nebe senjorinės (manorinės) teisės, bet valstybės teisės, 
common law, žmonėmis. Tuo būdu valdžia platino valsty- 
bės teisės sferą ir netiesiog griovė feodalinę teisę ir manoro san- 
tvarką, padėdinėjo savo įstatymais ekonominei-socijalinei evoliu- 
cijai ($ 37), o ne priešinosi jai. 

Bet ir tiesiog griovė valdžia manorinę santvarką. — Gyven- 
tojams daugėjant, valstiečiams nuolat dalinant arba didinant dir- 
bamąsias savo žemes, išnykęs buvo reliatyvus valstiečių dubų ir 
turto lygumas. Daug jų, net vilanų, galėjo šeimininkauti tiktai 
su darbininkų samdinių pagelba. Šiuo atžvilgiu naujieji įstaty- 
mai nė kick neskyrė vilanų nuo kilniųjų senjorų. Kiti valstiečiai 
nebegalėjo išmisti mažą savo sklypą dirbdami ir priversti buvo 
samdytis pas poną ar pas stambesnį valstietį. Jie arba patys tap- 
davo nuominiais darbininkais, arba tapdino juos su pastaraisiais 
naujieji įstatymai ir tuos įstatymus vykdančiųjų teismų praktika. 

Tiesa, darbininkų pritrūkus ir manoro pajamoms sumažėjus, 
ponai ir jų advokatai ėmė gaivinti senąsias feodalinio senjoro tei- 
ses bei privilegijas; reikalavo iš vilanų visokių prievolių (d e- 
manded of them their ancient customesand 
services), mėgino vėl paversti juos baudžiauninkais (to 
brynge hem in thraldom (vergystę) more than 
thei schulden bi reson and charite, kaip rašė 
Wiclifas). Tai buvo feodalinė reakcija. Tačiau ponams rūpėjo 
ne senoji manoro santvarka, ne ekonominė-socijalinė jo vienovė, 
bet tiktai savo pačių pajamos. Užmirštąsias savo teises gaivin- 
dami norėjo jie išgelbėti tuo tiktai savo pačių ūkį; tik dėl jo (ne 
dėl manoro santvarkos) su valstiečiais tekovojo. Kad ir feodaliz- 
mo tradicijomis rėmėsi, vykdė betgi naujosios ekonominės san- 
tvarkos tendencijas. 

Socijalinė-ekonominė manoro vienovė katastrofiškai greit 
nyko; tik nepadalintasis dar žemių plotas (miškai, pievos ir t. t.) 
tebesydino kiek visus jo gyventojus. Didžiąją žemių dalį faktiš- 
kai pasidalino ponas ir jo savarankiškais šeimininkais tapę žmo- 
nės. Bet teisės klausimas tuo nebuvo dar išspręstas. Prievolė- 
mis ir daugeliu mokesčių nusikratę, valstiečiai manė, kad senjo- 
ras negali jiems atimti jų dirbamosios žemės ir apdėti naujais mo- 
kesčiais bei prievolėmis. Anksčiau buvo jie priplakti prie žemės, 
dabar, baudžiavai išnykus, laikė jie žemę prie savęs priplakta — 
ne savo nuosavybe, bet netoli to. Manoro papročai ir sutar- 

tys, valstiečių nuomone, nusakė visas senjoro teises ir nebepanai- 
kinamas jų, valstiečių, teises. Senjoras kadaise buvo sąlygi- 
nis žemės savininkas, vadinasi, eksploatavo ją ir valstiečius tik 
todėl, kad pildė savo pareigas siuzerėno bei valstybės atžvilgiu. 
Bet ilgainiui tos pareigos atsiknojo nuo senjoro žemių, ir jis ėmė 
laikyti save tų žemių savininku. "Taip ir aiškino jo teisę juristai. 
Bet, jeigu ir valstiečių dirbamos žemės buvo senjoro savastis, tai 
jis, pagal Romėnų teisę, galėjo apdėti tas žemes naujais mokes- 
čiais bei prievolėmis, galėjo net išvyti iš jų valstiečius. Manoro 
papročiai ir net privataus pobūdžio sutartys su valstiečiais paly- 
ginti su teisės normomis reikšmės neturėjo. Be to, ir daugumas 
pačių valstiečių formaliai priklausė senjoro; griežtai sakant, ga- 
lima buvo jie lyginti su Romėnų teisės vergais. "Tuo būdu tiek 
valstiečiai, tiek ponai žiūrėjo į savo teisę nebe feodališkai, bet in- 
dividualistiškai ir individualistinės teisės pagrindais kovojo dėl 
to paties jos objekto — dėl manoro žemių ir dėl valstiečių darbo. 

Apskritai imant, nei ponams kova su valstiečiais sekėsi, nei 
parlamento įstatymai pasiekė savo tikslo. Kad ir kaip žiauriai tie 
įstatymai vykdomi buvo, neklausė jų nei valstiečiai, nei patys že- 
mės savininkai. Nenuostabu: valstiečiai ir darbininkai samdiniai 
ekonomiškai buvo labai stiprūs — tai rodo Gowerio bei Langlan- 
do lamentacijos ir kad parlamentas skelbė vis naujus įstatymus. 
Antra vertus, ponai negalėjo apsieiti be darbininkų ir vilanų, no- 
roms nenoroms jiems nusileisdinėjo. Valdžios draudimų nė ne- 
žiūrėdami, ne tik miesto, bet ir kaimo darbininkai būrėsi, steigėsi 
slaptas sąjungas ir draugijas. Dažnai iš pasalų kurstė juos vila- 
nai arba net dėjosi su jais kovoti su ponais. Nereikia užmiršti ir 
to, kad įstatymus vykdė ir bylas sprendė teismai, o ne tik grafys- 
tės — paties manoro teismas turėjo žiūrėti kiek tradicinės teisės 
normų. Teismo posėdžiuose dalyvavo ir vilanai; taigi, teismai 
stiprino ir be to nuolat augančią žmonių savižiną. Anglų žem- 
dirbiai jautėsi ne tik tautos nariai esą, bet ir tos tautos teisės, 
common law, ginami (parlamentas aiškino ją ponų naudai, 
bet tuo pat ją pripažino). Jie galėjo remtis manoro teismu, kuris 
turėjo ir valstybės teismo pobūdį, ir išviso savivaldybės įstaigo- 
mis. Be to, buvo jie daug socijalesni ir ekonomiškai stipresni, 

nei kad, sakysim, Prancūzijos žemdirbiai. Ne tiek jau lengva ra- 
dos jie vergti. Atkakliai gynė jie tai, ką laikė visos Anglijos ir 
savo pačių teise; mėgino pagrįsti tą teisę ir religiniais argumen- 
tais. Socijalinis sąjūdis sijo su religiniu. 

Jau 1366 m. Canterbury arkivyskupas ėmė kovoti su Johnu 
Ballu, kuris „vadina save kunigu ir skelbia devynias galybes 
paklaidų“, erorres et scandala. Nežinia, ar buvo 
tada Ball suimtas. Po dešimties metų Edwardas III paskyrė ypa- 
tingą komisiją, kad suimtų atskirtąjį nuo Bažnyčios Ballą ir 
įmestų jį kalėjiman. Bet ir 1381 m. Ball nebuvo dar nustojęs 
skelbti eretiškojo savo mokslo. Kaip vilkas medžiotojų, išveng- 
davęs persekiotojų. Pagaliau pakliuvo vis dėlto Ball kalėjiman, 
iš kur išvadavo jį sukilėliai kaimiečiai. Iš pat pradžios puolė Ball 
supasaulėjusią Bažnyčią.  Patardinėjo žmonėms nemokėti kuni- 
gui dešimtinės, kad nepildo jis savo pareigų ir kad patys parapi- 
jonys krikščioniškiau už jį gyvena. Vėliau ėmė šaukti žmones 
konfiskuoti Bažnyčios turtus, sumažinti vienuolių skaičių, o visų 
vyskupų vietoj palikti Anglijai tik vieną arkivyskupą. Kaip ir 
pats prieš mirdamas prisipažino, Ball dvejus metus mokėsi pas 
Wieclifą; tapo lollardu, bent išvien su jais ėjo. Ball nesitenkino 
Bažnyčios reforma ir visuomenės dorinimu, norėjo sukrikščioninti 
ir visą socijalinę santvarką. Smerkė baudžiavą, Dievo įstatymui 
prieštaraujančią.  Kartojo ir aiškino savo klausytojams plačiai 
vartojamą posakį: „Adomui ariant, Jievos siūta, bet bajorėlių dar 
nebūta“. Iš tikro, ponai esą to paties Adomo ir tos pačios Jievos 
vaikaičiai. Negalį' jie įrodyti, kad esą geresni už mus. Kodėlgi 
gyvena mūsų darbu? dėvį aksominiais rūbais ir šiltais kailiniais? 
sočiai valgą, siurbą vyną, kuodą riečią? Kodėl mes tik duoną te- 
valgą ir vandenį tegerią, dirbą prakaituoją ir lūšnelėse gyveną? 
Nebūsią Anglijai gera, kol visi turtai nebūsią bendri ir kol visi 
nebūsią lygūs, t. y., nebebūsią nei bajorų, nei vilanų. Taip kal- 
bėjo „beprotis Kento kunigas“, ir „žmonės jį pranašu laikė“. O 
Ball buvo ne vienas. Panašias idėjas skelbė daug kaimo kunigų, 
ypačiai lollardų. Šitie Evangelijos skelbėjai priversti buvo evan- 
geliškai atsakyti į visai konkrečius liaudies klausimus, evangeliš- 
kai prasminti bei teisinti jos norus bei neapykantą valdžiai bei po- 
nams. Kur trūko Evangelijos tekstų, įrodinėjo jie savo mintis 
Senojo Įstatymo žodžiais. Lollardų skelbiamasis Evangelijos 
idealas virto socijalinių ir politinių reformų programa, ir politi- 

nių — nes valdžia globojo ponus ir slėgė liaudį vis naujais anč- 
dėliais. 

Visų paniekinamas numirė Edwardas III (1377 m.), visų pa- 
liktas: brangioji jo meilužė pavogė mirštančiojo žiedus. Vaikui 
Richardui įsikaraliavus, parlamentas ėmėsi reformų. Išrinko du 
londoniečius prižiūrėti, kaip bus eikvojamos jo paskirtosios sub- 
sidijos; 1378 m. pareikalavo smulkios apyskaitos; karalystės ūkį 
gaivindamas sugriežtino darbo įstatymus. Knietėjo parlamentui 
ir karas su Prancūzija: Northamptono parlamentas 1380 m. leido 
karaliui rinkti naują pagalvio ančdėlį, kurį turėjo mokėti, išskyrus 
elgetas, visi gyventojai, kiekvienas po 1 šilingą. Pasiturintieji 
galėjo šelpti vargdienius, bet niekam neleista buvo mokėti ma- 
žiau, nei 4 pensai, ir daugiau, nei 20 šilingų. "Tuo būdu nuo mo- 
kesčio nukentėjo pirmiausia varguomenė, juo labiau, kad daugely 
kaimų pasiturinčiųjų ir visai neatsirado. Nepaprastai žiauriai (be 
to dukart, nes papirktieji rinkėjai pirmą kartą permaža surinko) 
buvo mokestis ir renkamas. Nežmoniškai elgėsi valdininkai su 
žmonėmis, populum inhumaniter pro huius 
modi pecunia levanda tractantes, eisgue 
plures iniurias et molestias inferentes, nė 
mergaičių garbės nepaisę. Kai ančdėlį surinkę, atvyko valdinin- 
kai antrusyk jo rinkti, ėmė žmonės kaltinti juos sukčiavimu. 

Ir štai 1381 m. gegužės mėnesį trijų Essexo grafystės 
sodžių valstiečiai atsisakė mokėti neteisėtąjį ančdėlį ir išvijo rin- 
kėjus. Su maištininkais susidėjo ir kitų Essexo kaimų gyvento- 
jai. Sukilėliai išsiuntė žmones visos grafystės valstiečių kurstyti; 
įsakė visiems ginkluotis ir rinktis, o vyriausybės įgaliotinius vie- 
nus išvarė, kitus nužudė. Greit susirinko 50.000 sukilėlių. „Vieni 
buvo tik lazdomis apsiginklavę, kiti — aprūdijusiais kardais ir 
dalgiakirviais, treti tik seną, kaip dramblio kaulas, sugedusį 
lanką ir vieną strėlę, be to dažniausiai vienplunksnę, tetu- 
rėjo“. Sukilėliai ėmė savavaliauti, žudyti valdininkus, plėšti bei 
deginti ponų, Bažnyčios, net karaliaus motinos dvarus, naikinti 
dokumentus, kuriais rėmė senjorai savo teises, libros, rotu- 
los, cartas, scripta et alia munimenta. Vie- 
nos šimtinės bailyvas tapo įtakingu sukilėlių vadu, ir netrukus jų 
„kariuomenė“, plėšdama kraštą, nupleškėjo Londono link. 

Tuo tarpu essexiečių pasiuntiniai buvo jau sukurstę Ken- 
to, Suffolko ir Norfolko kaimiečius, kurie „susibūrę 

sukilo prieš karalių ir jo tautą“. Daugumas Kento sukilėlių su- 
sispietė apie Watą Tylerį (Walter Tegheler), 
kurį ir ,,padarė savo vadu“. Jo vadovaujami, paėmė jie Canter- 
bury ir Madstoną; Madstone sugriovė Canterbury arkivyskupo 
kalėjimą ir išvadavo kalinius, jų tarpe J. Ballą. Ball, Tyler ir kiti 
vadai nuvedė sukilėlius į Londoną. Valstiečiai kilo visoj Angli- 
joj į rytus nuo Hertfordo, Bedfordo, Northamptono ir Leicestero 
grafysčių; daug kur dėjosi su jais ir miestelėnai. Vadai išsiunti- 
nėjo agitatorius, manifestus, laiškus. — „John Ball sveikina jus 
visus ir sako jums, kad yra suskambinęs sukilimo varpu. Gina 
jus teisė ir galia, valia ir drąsa ir pats Dievas“. „Kovokite dėl 
tiesos ir tiesa kovos dėl jūsų. Dabar vyrauja puikybė ir gobšu- 
mas laikomas išmintimi; paleistuvavimas dabar nebe gėda; pavy- 
das ir išdavimas viešpatauja; begėdiškumas visus viliojasi. Mels- 
kitės Dievui, nes atėjo laikas“. „Jokūbas Malūnininkas prašo pa- 
dėti jam malti. Jis pats savo grūdus yra jau sumalęs, ir dangaus 
Karaliaus Sūnus jam už tai atlygins“. 

Visas sąjūdis buvo staiga sukilimu pavirtusi valstiečių bei 
darbininkų kova su ponais ir su juos globojančia valdžia. Atsi- 
tiko tai ne todėl, kad parlamentui ir ponams būtų pasisekę pa- 
siekti savo tikslo ir kad valstiečiai būtų nebetekę, ką buvo laimė- 
ję, bet kaip tik todėl, kad parlamentas bei ponai trukdė augti vis 
stiprėjančiam ir turtėjančiam valstiečių sluoks- 
niu. Parlamentas ir ponai, gali sakyt, užtvenkė pasruvusią upę; 
nenuostabu, kad upė užtvanką pralaužė. Su tokia sukilimo pri- 
gimtimi gražiai sutinka, kad prasidėjo jis atsitiktinai, pradžioje 
jokios aiškios programos neturėjo, paplito betgi, ir nuostabiai 
greit, po visą rytų Angliją. 

Essexo valstiečiai sukilo ne prieš ponus, bet prieš ančdėlio 
rinkėjus, prieš valdžią; susibūrė ir ėmė maištininkauti todėl, kad 
bijojo bausmių už savo savavališkumą. Kaltino jie ne pačią val- 
džią, bet karaliaus valdininkus: sakė juos išdavus patį karalių. 
Greit ir visur imta skirti valdininkai nuo „jų apgaunamo“ kara- 
liaus ir vadinti išdavikais. Sukilėliai dėjosi karalininkai ir patri- 
jotai esą. Tik su neištikimaisiais karaliaus tarnais jie tekovoją ir, 
juos žiauriai persekiodami, norį išgelbėti karalystę, „kad galėtų 
žemė prigimtąja savo laisve džiaugtis“, ingenua liber- 
tate gaudere. Bet žemę ir žmones vergė žemvaldžiai. To- 
dėl, žemę laisvindami, sukilėliai užpuolė ir ponus, keršijo jiems 

už visa, ką buvo iš jų iškentėję, naikino visus dokumentus, kad, 
„praeičiai iš atminties išėjus, nebegalėtų ponai, teise remdamies, 
nieko iš jų, valstiečių, reikalauti“. Tuo būdu politinis sąjūdis 
virto ir socijaliniu. 

Dartfordo mieste susirinkę (1381. VI), kentiečiai pirmą kar- 
tą pasistengė išsiaiškinti sukilimo tikslus. — Vieno karaliaus vie- 
toj atsiradę daug karalių: karaliaus valdžią pasidalinusių valdi- 
ninkų ir ponų. Nebegalima to kentėti. Reikią mirtimi nubausti 
išdavikai ir grąžinti valdžia karaliui, o karalius turįs toliau val- 
dyti kraštą su ištikimųjų sau bendruomenių pagelba, ne lankaste- 
rininkų, ne bajorų, bet visa tauta remdamasis. Kentiečiai sustab- 
dydavo visus piligrimus einančius Šv. Tomo kapo aplankyti ir 
siekdino juos, kad būtų ištikimi karaliui Richardui ir bendruome- 
nėms, nepripažintų karaliumi Lancastero duko, nebemokėtų jokių 
naujų mokesčių, patys susidėtų su sukilėliais ir savo kaimynus 
priverstų susidėti.  Kentiečiai mėgino suorganizuoti sąjūdį; ne 
visus šaukė savo kariuomenėn — pajūrio gyventojams liepė namie 
pasilikti, kad gintų karalystę nuo galinčių įsibrauti jon prancūzų. 
„Kariuomenė“ gavo vėliavas su nupieštu ant jų karaliaus herbu, 
ir sukilėlių šūkis buvo: „Karalius Richardas ir ištikimosios jo 
bendruomenės“. „Tuo metu sukilėliai be galo didžiavosi ben- 
druomenių vardu ir laikė tą vardą pačiu garbingiausiu. Dėl savo 
kvailumo manė, kad toliau nebebus jokio kito valdovo, tik — ka- 
ralius ir bendruomenės; siekdino visus karaliui Richardui ir ben- 
druomenėms“. Į Londoną nuvyko jie su karaliumi susitarti ir 
išvaduoti jo iš neištikimųjų patarėjų valdžios; tačiau, to susita- 
rimo nelaukdami, ėmė veikti. — Canterbury arkivyskupo rūmus 
plėšdami, šaukė jie, kad pareikalaus dar iš jo, karalystės kancle- 
rio, visų jo surinktųjų pinigų apyskaitos. Į Canterbury katedrą 
mišių metu įsibrovusi minia užpuolė vienuolius. — Arkivyskupas 
esąs išdavikas; reikią jam nukirsti galva. Tegul vienuoliai ne- 
gaišdami renką naują arkivyskupą. Wat Tyleris ir kiti vadai lie- 
pė „ištikimiesiems karaliaus valdiniams“ naikinti dokumentus, 
draudė žemdirbiams eiti prievoles ir mokėti mokesčius savo sen- 
jorams; sakydavosi darą tai ex parte domini regis 
Richardi et fidelis communitatis. 

„Taigi, eita Londono link vargšų žmonių ir vilanų iš visų 
kraštų, už 400, 250, 160, 80 kilom., o ypačiai iš Kento ir Essexo, 
ir reikalauta karaliaus“. Norėta jį prašyti, kad būtų išduoti jį iš- 
davusieji, pirmiausia visą liaudį apiplėšęs karalystės kancleris, 
Canterbury arkivyskupas, karalystės iždininkas, hospitalininkų 
ordino magistras; pakelėje dvarai plėšta, valdininkai bei teisinin- 
kai žudyta. Ties Blackheathu sutiko kentiečių minias paties ka- 
raliaus pasiuntiniai, klausė, ko maištininkai nori. — Jie sukilę iš- 
davikus, 1es traytors a luy (vadinasi, 4 roi) et a la 
Roialme, išžudyti norėdami. Norį jie pasakyti karaliui, kad 
liaudžiai ančdėliai persunkūs ir kad baisiai spaudžią ją baronai. 
Jie patys, žemdirbiai, tik karalystės ir karaliaus labo tepaisą. O 
karalystė nuo sena visai blogai valdoma. Kalti tuo esą karaliaus 
dėdės ir kunigai, ypačiai Canterbury arkivyskupas. Karalius per 
pasiuntinius pažadėjo kitą dieną pats atvykti ir pasikalbėti su 
valstiečiais; tiesa, iš Windsoro išsidangino su savo dvaru į Lon- 
doną, į Towerio pilį. 

Londono mėras taip pat nusiuntė pas sukilėlius tris alderma- 
nus, kad uždraustų jiems artintis prie Londono bei maištininkauti 
ir įsakytų jiems klausyti karaliaus. "Tačiau aldermanai, užuot 
mėro įsakymą pildę, ėmė kviestis valstiečius į miestą, sakė, kad 
londoniečiai mielai juos priimsią ir net padėsią. Mat, londonie- 
čiai, net patricijato dalis, linkę buvo vieni susidėti su valstiečiais, 
kiti jų maištu pasinaudoti savo tikslams: kovai su lankasterinin- 
kais, su kai kuriais įtakingais valdinininkais, su Flandrijos ir Ita- 
lijos pirkliais, savo konkurentais. 

„Gražios“ londoniečių „kalbos“, pulcrae sermones, 
nemažiau ir karštas J. Ballo pamokslas, įdrąsino valstiečius, juo- 
ba, kad jų „kariuomenė“ augo: anapus upės ėjo Londono link 
essexiečių būriai ir kitą dieną (VI. 13) sustojo Londono priemies- 
ty Mile End. Vargu ar galėjus būtų valdžia geruoju susi- 
kalbėti su maištininkais. Šiaip ar taip, nieko neišėjo iš karaliaus 
pažadėtojo susitikimo. Su savo patarėjais ir dvariškiais nuplaukė 
jis (VI. 13) į Blackheathą, bet, iš. tolo pamatęs jį sveikinančią 
apdriskėlių minią, discaligatios ribaldos, išsigando 
ir skubiai grįžo Towerin. Ne išgąsčiu — išdavimu aiškino tai 
valstiečiai, sujudėjo susiūbavo. Kentiečiai pultim paėmė Londono 

priemiestį Southwarką, sugriovė kalėjimą — kaliniais papildė sa- 
vo kariuomenę — ir teisėjų namus. Tuo tarpu essexiečiai plėšė ir 
griovė Canterbury arkivyskupo vasarnamius Lambethe. 

Canterbury arkivyskupas Simonas Sudbury gui- 
busdam certis de causis grąžino karaliui didįjį ka- 
ralystės antspaudą. Bet — pervėlai: su pačių londoniečių pa- 
gelba VI. 13 sukilėliai įžengė Londonan. Susidėję su londonie- 
čiais, sugriovė jie puikius Lancastero rūmus, hospitalininkams 
priklausančią Templę, kalėjimus, daug teisininkų, prisiekusiųjų 
ir turtuolių namų. Išžudė aibę „liaudies priešų“ ir apsiautė patį 
Towerį. Grasino jį sugriauti ir visus išžudyti, net patį karalių, 
kad neišduosiąs jiems išdavikų ir nesutiksiąs su jais, sukilėliais, 
tartis. Pagaliau (VI. 14) karalius su mažu palydovų būriu ir 
Londono magistratais išvažiavo į Mile End tartis su maištinin- 
kais. Karaliui išvažiavus, maištininkų minia įsibrovė į Towerį, 
visa aukštyn kojom pastatė. Čia storžieviškai pajuokiama dva- 
riškiai ir pati karalienė motina, bučkių jos prašoma, jos ir kara- 
liaus lovose tvarstomasi; čia išdavikų jieškoma. Surado pagaliau 
pasiutėliai Canterbury arkivyskupą, hospitalininkų magistrą iz 
kitus, išvilko juos iš Towerio ir nužudė. Arkivyskupas grasino 
savo teisėjams ir budeliams popiežiaus interdiktu, bet minia rėkė, 
kad nebijo nei popiežiaus, nei interdiktų. Užmeigė nukankin- 
tųjų galvas ant jiečių ir, kaip vėliavas, panešė jas Londono gat- 
vėmis: „Štai išdavikų galvos!“ Ant arkivyskupo galvos uždėjo 
ir vinimi prikalė raudoną kepurę. "Tuo visame Londone prasidėjo 
liaudies teismas. Žuvo daug žinomųjų tautos skriaudėjų, bet ne- 
maža ir niekuo nedėtųjų — flandrijiečių, lombardų ir pačių lon- 
doniečių, kuriems keršijo jų priešai. Visiems, kas paklaustas ne- 
atsakydavo, kad ištikimas karaliui Richardui ir bendruomenėms, 
tuoj kapojo galvas. Didelės minios lydimas, vienas aldermanas 
jojo gatvėmis su vėliava ir siūlė žmonėms gerai ir greit teisti jų 
skriaudėjus; bematant skelbė ir vykdė savo nutarimus: vieniems 
atimdavo namus, kitiems atiduodavo. 

Tuo tarpu karalius atvyko į Mile End, kur susirinkę buvo 
essexiečiai; „jautėsi, kaip avinas vilkų tarpe“; išsigandęs, man- 
dagiai visus sveikino, meilikavo gerinosi. Valstiečiai įteikė jam 
savo peticiją. — Visoj karalystėj turį būti žmonės laisvi nuo ver- 
gijos ir visokios priklausomybės, taip, kad nebebūtų vilanų. Tik 
piniginėn nuomon tegalį nuomoti savo žemes savininkai, o imti už 

1 akrą ne daugiau, kaip 4 pensus. Karalius turįs leisti visiems 
savo žmonėms laisvai pardavinėti ir pirkti visur, kur tik prekiau- 
jama. "Turįis jis, be to, dovanoti visiems, kas yra sukilęs, plėšika- 
vęs, nužudęs ką ir pasisavinęs kitų teises, o visus išdavikus iš- 
duoti. Karalius atmetė pastarąjį reikalavimą, bet visus kitus pe- 
ticijos punktus priėmė ir pasiūlė valstiečiams grįžti, palikus du- 
tris žmones iš kiekvieno kaimo. "Tiems įgaliotiniams duosiąs ka- 
ralius savo laiškus, kur būsią surašyta visa, ko norį valstiečiai. 
Atsisveikinęs su jais, Richardas grįžo Londonan, į Wardrobės 
rūmus, ir tikrai, įsakė parašyti minėtuosius laiškus. Po kelių 
dienų buvo jie atiduoti valstiečių įgaliotiniams. Patys essexiečiai 
buvo jau paklausę karaliaus: nukeliavo namo. 


Bet nepaliko dar Londono ir nenustojo savavaliavę bei riau- 
šių kėlę kentiečiai. "Tiesa, sunku jie atskirti nuo susidėjusių su 
jais visokių grobikų, nuo išvaduotųjų iš kalėjimo nusikaltėlių ir 
pačių londoniečių.  Kentiečiai buvo nepatenkinti karaliaus žadi- 
niais essexiečiams — norėjo didesnių bei konkretesnių socijalinių 
reformų ir net politinės reformos. Vieni — jų buvo daugiau ir 
jiems vadovavo Wat Tyleris — reikalavo, kad valstiečiams būtų 
atiduotos tos bendrosios žemės, kurias daug kur senjorai išskyrę 
buvo iš manoro žemių, aptvėrę ir panaudoję savo ūkio bei gyve- 
nimo reikalams, omnes warennae tam in aguis, 
guam in parcis et boscis. Valstiečių galva, visi galį 
naudotis tomis žemėmis, jose medžioti ir žuvauti. Griežčiau ir 
aiškiau, nei essexiečiai, pabrėždinėjo jie, kad visi karalystės žmo- 
nės turį būti lygūs. Reikią panaikinti visos senjorų teisės ir kad 
teismai nebegalėtų skelbti nusikaltėlių beteisiais (outlaw). 
Reikią konfiskuoti ir išdalinti parapijonims vienuolių bei kunigų 
žemės, o Bažnyčios žemės, kurias valdą vyskupai bei kiti pralo- 
tai, atiduoti bendruomenėms. Be to, vieno vyskupo Anglijai už- 
tenką. Tai buvo reikalavimai, kuriais Tyleris ir kentiečiai no- 
rėjo, kad karalius papildytų essexiečiams duotuosius laiškus. 

Radikalesniųjų kentiečių programą vaizduoja jų vado Ja- 
cko Straw Confessio, iš dalies ir Ballo pamokslai bei 
laiškai. — Sukilėliai norėję suimti atvykstantį tartis su jais karalių 
ir išžudyti jo palydovus. Richardą suėmę, būtų jie važinėję su juo 
po visą Angliją ir jo vardu vykdę savo planus. Pradžioje būtų jie 
išveisę visus priešinančiuosius jiems ponus, hospitalininkus, pra- 

lotus, kunigus ir, išskyrus mendikantus, vienuolius; paskui, būtų 
paskelbę naujus įstatymus ir pertvarkę karalystę. Vieton nebe- 
reikalingo karaliaus būtų jie paskyrę po atskirą karalių kiekvienai 
grafystei, Kento grafystei — W. Tyler; Kokius būtent naujus 
įstatymus, be Tylerio programos minimųjų, norėjo paskelbti ra- 
dikalai, mes nežinome, gal, ir patys jie nežinojo, nes pirmiausia 
rūpėjo jiems pasigriebti visa valdžia. Galima betgi sakyti, kad 
manyta jų padaryti Anglija demokratine valstiečių valstybe. 
Kentiečiams viešpataujant Londone, karalius sutiko atva- 
žiuoti pas juos į Smiethefildo aikštę ir čia su jais susitarti. Ap- 
lankė jis pirma Westminsterio vienuolyną, karštai čia pasimeldė, 
prašė, kad padėtų jam Edwardas Išpažintojas, nes žmogaus proto 
bejėgio čia esama, ir VI. 16 atvyko pas sukilėlius. Sutiko jį 
W. Tyleris; dviese su savo vėliavininku prijojo prie jo, nulipo 
nuo savo kuino, atsiklaupė ir, atsistojęs, paspaudė jam ranką. — 
„Būk ramus ir linksmas, brolau! Po dviejų trijų savaičių ben- 
druomenės mylės tave net daugiau, nei dabar, ir geri draugai bū- 
sime““. — Tai kodėlgi, paklausė Richardas, nenorį jie grįžti, kaip 
kad essexiečiai? — Niekas niekur neišeisiąs iš Londono, kol ne- 
duosiąs jiems karalius naujais punktais papildyto laiško. Pa- 
gailėsią karalystės lordai, kad nesutiksią tųjų punktų į laišką 
įdėti. Priesaika, par grand serment, patvirtino Ty- 
leris savo žodžius ir išdėstė karaliui sukilėlių reikalavimus. Ka- 
ralius pažadėjo išpildyti visa, kas sutinką su jo, karaliaus, teisė- 
mis. Visa buvo nutarta, ir, alaus išgėręs, Tyleris atsisėdo ant 
savo arkliuko. Bet čia vienas karaliaus palydovas prisiartinęs 
įsižiūrėjo į sukilėlių vadą ir garsiai sušuko, kad tai didžiausias 
Kento vagis ir plėšikas esąs. Įsiuto Tyleris ir, savo skriaudėją 
persekiodamas, įsibrovė į karaliaus palydovų tarpą.  Kamšaty 
Tyleris buvo nužudytas. Kai sužinojo tai, toliese stovį valstiečiai 
įtempė savo lankus ir prisitaikė — norėjo bent atkeršyti už savo 
vadą. Tačiau jaunasis karalius drąsiai šuoliais prie jų prijojo. — 
„Aš esu jūsų vadas, jūsų karalius! Kas su manim, eik paskui mane 
laukan! Ten visa, ko nori, gaus“. Paveikė minią jaunikaičio 
drąsumas, ir lauke vėl prasidėjo derybos. Karalius laimėjo laiką, 
kuriuo pasinaudojo Londono mėras: suspėjo atvesti iš miesto rai- 
telių būrį. Sukilėliai nedrįso jų pulti ir tapo nuolaidesni. Savo 
rėžtu norėjo išvengti kautynių ir karalius; suvaldė savo gynėjus 
ir, pažadėjęs valstiečiams laiškus, liepė jiems palikti Londoną. Tą 

pačią dieną paskelbtas buvo Londone karaliaus įsakymas, kuris 
mirtimi grėsė visiems svetimiems žmonėms, kas liks mieste. 

Pažadėtuosius laiškus, savo antspaudu patvirtintus, karalius 
davė. Čia viešai skelbė, kad laisvina visus savo valdinius ir nai- 
kina vergiją bei visokią priklausomybę; dovanojo sukilėliams visa, 
ką buvo padarę; visiems leido visur laisvai prekiauti ir sutiko, 
kad už vilano žemę tik piniginis mokestis tebūtų imamas, be to 
ne didesnis, kaip 4 pensų. Su karaliaus laiškais grįžo valstiečiai; 
sakėsi laimėję kovą; ėmė laikyti save kilnesniais už patį karalių, 
aestimabant se super lineam regis genero- 
sos, ir laisvais nuo visų prievolių bei pareigų, nieko niekam ne- 
benorėjo mokėti. Daugumui valstiečių aprimus, turėjo išsižadėti 
savo troškimų ir sukilėliai radikalai. 

Valstiečiai pasitikėjo karaliaus pažadais ir laiškais. Bet, tik 
ką palikus kentiečiams miestą, Richardas išsiuntė į grafystes įsa- 
kymą, kuriuo visiems, kas mylįs karalių ir kam rūpinti jo garbė, 
liepė ginkluotis ir rinktis Londonan. Po kelių dienų susirinko 
čia 40.000 raitelių. Dar anksčiau, VI. 17, pradėjo teisti sukilėlius 
ypatingas, lordo mėro pirmininkaujamas teismas; jo nutarimu 
buvo nubausti Jack Straw, du kiti valstiečių vadai ir Canterbury 
arkivyskupo nužudytojai. Kitą dieną karalius viešai paskelbė, 
kad meluoją sukilėliai sakydamies jo, karaliaus, įsakymus pildą, 
ir įsakė sherifams, baylivams bei mėrams visokiomis priemonėmis 
kovoti su maištininkais. „Tas įsakymas labai įdrąsino karaliui ir 
karalystei ištikimuosius, o išdavikus nubaugino. Kas anksčiau 
visur save rodė, priverstas buvo slėptis, o teisininkai ir tie, kurie 
pirma iš baimės slėpėsi, išdrįso dabar iš savo urvų išlįsti. Vieni 
tylėdami ir bijodami teismo laukė, kiti, baime nusikratę, džiaug- 
damies kilo už savo skriaudas keršyti“. 

Tiek patys įsidrąsinę ponai, tiek kariuomenę susišaukęs ka- 
ralius ėmė žiauriai malšinti sukilėlius. Visur steigta ypatingi 
teismai, statyta kartuvės ir kariauta, nes nevisai dar buvo nuri- 
mę maištai ir vėl kilo apgautieji valstiečiai. Karštas ir jaunas 
Norwicho vyskupas numalšino Norfolko, Cambridgės ir Nort- 
hamptono grafysčių maištininkus, baisiai sumušė jų kariuomenę, 
jų vadą Listerį liepė pakarti ir ketvirtuoti. Tiesa, neužmiršo vys- 
kupas krikščioniškojo ganytojo pareigų — atleido Listeriui nuo- 
dėmes ir, kai velkamas buvo jis į kartuves, savo rankomis prilaikė 
jam galvą, kad nesusidaužytų. Kitus didžius nusikaltėlius liepė 

vyskupas prasčiau nužudyti, ar, geležimis apkausčius, kalėjiman 
sugrūsti. Vėl subruzdusius essexiečius malšino pirma karaliaus 
nusiųstoji kariuomenė, paskui ir pats karalius. Gali sakyt — tri- 
jumfiškai išniokojo jis Essexo ir Kento grafystes. Savo paties 
pažadų nebepripažino. „Jūs buvote baudžiauninkai“, sakė vals- 
tiečiams, „baudžiauninkai ir tebėsate. Turite likti vergijoj, ir ne 
senojoj, bet daug blogesnėj“. Ypatingu laišku (VII. 2) atšaukė 
visus sukilėliams duotuosius laiškus, nes buvo jie, girdi, parašyti 
gerai dalyko neapgalvojus, esą labai kenksmingi karaliaus valdžiai 
ir galį visai pražudyti karalių, pralotus, didikus, šv. Anglų Baž- 
nyčią ir karalystę. Karaliaus įpėdžiui kovojo su valstiečiais pra- 
lotai bei ponai; karaliaus įsakymu negailestingai baudė sukilėlius 
ir išviso įtartinus žmones teismai. 

Valstiečiai kaip įmanydami priešinosi; kartą čia, kartą ten 
įsiliepsnodavo nauji maištai. Pagaliau Karaliaus Taryba, rodos, 
suprato, kad reikia bent kiek nusileisti valstiečiams; Westminste- 
rio parlamentui (1381. XI. 3) tai ir pasiūlė. — Sukilimo metu ka- 
ralius davęs vilanams ir kitiems laisvinamąsias chartijas, savo ant- 
spaudu patvirtintas. Jis gerai žinojęs, kad nenuoširdžiai jas duo- 
dąs ir kad jas duodamas laužąs karalystės įstatymus, bet turėjęs 
tai daryti, nes rūpėję jam visų gerovė ir reikėję sustabdyti suki- 
limas. Kai Dievas grąžinęs jam valdžią, o suirutė aprimus, kara- 
lius savo Tarybos patarimu atšaukęs ir panaikinęs minėtąsias 
chartijas, nes prievarta buvusios jos parašytos ir nesutikusios su 
protu, įstatymais bei sąžine, galėjusios į pragaištį įvaryti visus 
karalystės pralotus bei senjorus. Norįs betgi karalius sužinoti 
čia esančių pralotų, senjorų ir bendruomenių nuomonę: ar gerai 
jis padaręs ir ar jie tam pritarią. Jeigu norį jie visi — karalius 
tikrai žinąs, kad tūli norį — bendru nutarimu išlaisvinti savo vi- 
lanus, tai sutiksiąs jis su tuo ir jų peticiją patvirtinsiąs. 

Tačiau parlamentas buvo griežtesnis, nei karaliaus patarėjai. 
Jis pripažino, kad karalius teisėtai panaikinęs savo duotąsias 
chartijas, nes negalima esą laisvinti vilanų be lordų ir bendruo- 
menių sutikimo. O lordai ir bendruomenės su tuo laisvinimu „ge- 
ruoju nesutinka ir niekuomet nesutiks. Sutiks greičiau visi vieną 
dieną numirti, nei tai padaryti“. Vienu balsu patvirtino parla- 
mentas karaliaus laiškų atšaukimą. Mėgino atgaivinti senąją 
santvarką ir senąsias žemės savininkų teises. Bet knietėjo jam 
teisė. — Jis pripažino, kad, sukilėlius malšindami, ponai nepaisė 

teisės normų ir be teismo mirtimi žmones baudė, sans due 
Proces de Loy et en autre manere gue la 
Loy et Usage de la Terre demandent. Tuo 
ponai sulaužę karalystės įstatymus, kad ir sukilėlių verčiami. To- 
dėl prašęs parlamentas karaliaus dovanoti tiems senjorams ir ba- 
jorams, Seigneurs et Gentilx; tiesa, prašė parlamen- 
tas paskelbti amnestiją ir sukilėliams. Tas rūpinimasis teise gra- 
žiai būdina anglus. Be abejo, parlamento nariai gynė ne tik savo 
privilegijas bei ūkį, bet ir senąją teisės santvarką; dėl jos kovojo 
jie su revoliucija; iš dalies todėl ir rados tiek nenuolaidūs valdžios 
pasiūlymui. Žinoma, nereikia mažinti ir egojistinių, „klasinių“, 
motyvų reikšmės. 

Šiaip ar taip, valstiečiams savo sukilimu nieko nepasiekus, 
nedaug telaimėjo ir malšintojai. Valstiečiams nepasisekė baigti- 
nai nusikratyti savo prievolėmis bei mokesčiais ir pasisavinti po- 
nų žemių: ponai apgynė savo teisę. Bet vistiek nebegalėjo 
ponai sustabdyti ekonominės-socijalinės evoliucijos — priplakti 
prie savo sluoksnio darbininkų, prie žemės vilanų, paversti vilanų 
baudžiauninkais. Kaip ir prieš sukilimą, ponai savybėj kovojo 
dėl darbininkų ir priversti buvo nusileisdinėti tiek jiems, tiek vi- 
lanams. Ūkis priklausė vilanų ir darbininkų skaičiaus, ir, kol jų 
vėl priviso, niekais ėjo visi griežtieji parlamento įstatymai, o kai 
pagaliau gyventojų skaičius padidėjo, tie įstatymai rados neberei- 
kalingi. Žodžiu, negalima buvo nuveikti darbo krizės įstatymais 
ir feodaline reakcija. Žemės savininkai turėjo jieškoti kitų prie- 
monių savo ūkiui padėti. Iš tikro, vis daugiau ėmė jie nuomoti 
numirusių ar pabėgusių vilanų žemes ir savo pačių terra do- 
minica; stengėsi sumažinti savo nuomininkų skaičių ir nuo- 
moti manoro žemes nedaugeliui stambiųjų fermerių. Antra ver- 
tus, tiek jie patys, tiek jų fermeriai vis daugiau vertėsi avinin- 
kyste, kuriai reikėjo nepalyginti mažiau darbininkų, nei kad 
žemdirbystei. Čia svarbu rados, kad po valstiečių sukilimo po- 
nams pasisekė apginti savo teisės: niekas nebegalėjo ginčyti, kad 
visa dvaro žemė jiems priklauso, ir nebesunku jiems buvo tiek 
aptverti bendrosios dvaro žemės, tiek nusikratyti smulkiaisiais 
nuomininkais. Dėl visa to vėl ėmė augti nuominių darbininkų 
skaičius. Tik daugumui jų nebebuvo darbo, ir tuo būdu darbo 
krizė virto nedarbo krize. Bedarbiai tapo socijaliniu ir politiniu 
pavojumi. 

Religinė ir socijalinė krizė sutapo su politine. Valstiečių su- 
kilimas ir jo ryšiai su lollardų sąjūdžiu privertė lankasterininkus 
atsisakyti nuo bažnytinės savo programos, sukompromitavo patį 
duką ir susilpnino jo partijos galią. "Tiesa, savo manifestu (1381. 
VII. 3) Richardas teisino Lancasterą. Jį, kaip ir tūlus pralotus 
bei karaliui ištikimus žmones, sukilėliai apkaltinę išdavimu, su- 
deginę jo namus ir pridarę jam daug nuostolių. Bet karaliaus 
dėdė tebėsąs jam ištikimas ir visuomet paisąs karalystės garbės. 
Tačiau ir po dviejų mėnesių žmonės skleidė gandus, kad dukas 
davęs laisvę visiems savo vilanams, ir Kento maištininkai bemaną 
buvo paskelbti jį Anglų karalium. 

Karaliaus Tarybai vadovaują Robertas de Vere ir 
Mykolas de la Pole, Suffolko grafas, visomis priemo- 
nėmis griovė Lancastero galią. Deja, kariavo su Prancūzija juo- 
du blogai, politikavo dar blogiau, o parlamento kontrolės išvengti 
norėdami, su juo susirėmė. Netrukus įsigalėjo Johno Lancastero 
brolis Gloucestero dukasirsūnus Heinrichas Bo- 
lingbrok, Derby grafas. Jų kurstomas parlamentas ap- 
kaltino Suffolką paperkamumu ir karalystei valdyti paskyrė naują 
Tarybą, kuriai pirmininkavo Gloucesteras. Suffolkas ir jo šali- 
ninkai buvo ištremti iš karalystės, kai kurie net mirtimi nubausti 
(1388 m.). Neilgai viešpatavo betgi ir Gloucesteras. Po metų 
Richardas atėjo į Tarybą ir staiga paklausė savo dėdę, kiek jam, 
karaliui, metų sukako — „Jūsų Didybė yra jau užkliudžius 22 
metus“. — „Taigi, pakankamai esu suaugęs, kad galėčiau savo 
paties reikalus suprasti. Turėjau globėjus ilgiau, nei bet kas vi- 
soj karalystėj. Dėkoju jums, mano lordai, už jūsų tarnavimą, 
bet daugiau jo man nebereikia“. 

Richardas viešai pasiskelbė norįs karaliauti su parlamentu 
ir karaliauti pradėjo labai sumaningai ir uoliai. Atsisakė 
nuo užkariaujamosios lankasterininkų politikos: su Prancūzija 
derėjosi, pasirašydavo paliaubas ir, pirmąjai žmonai, Karoliaus IV 
dukteriai Onai numirus, vedė Karoliaus VI dukterį 1Za- 
bėlę. Nukreipė jis dėmesį į pačios Anglijos reikalus. Nužy- 
giavo su kariuomene Airijon ir greit ją nuramino. Mėgino 
užgydyti revoliucijos padarytąsias Anglijai žaizdas. Kad ir kaip 
primygus reikalavo to Bažnyčia, griežtai lollardų nepersekiojo. 

Priešinosi Richardas ir žemvaldžių reikalavimams: atsisakinėjo 
skelbti vis naujus, žiaurius ir beprasmiškus, įstatymus, kuriais 
parlamentas tebesistengė pavergti vilanus bei darbininkus. Tiesa, 
taikino Richardas kraštą ir taikinosi su Skotija ir Prancū- 
zija pirmiausia todėl, kad troško sustiprinti savo valdžią. 

Bet taikingąja savo užsienių politika sukurstė jis prieš save 
bajoriją, socijaline savo politika — žemvaldžius, tolerantingumu 
— Bažnyčią, o naujais mokesčiais — pirklius ir išviso miestelė- 
nus. Visą tą opoziciją vienijo ir organizavo parlamentas. O ga- 
bus, inicijatyvingas karalius ir be to greit su juo susivaidijo, nes 
knietėjo Richardui išvengti priekabingos jo kritikos ir išsivaduoti 
iš finansinės jo kontrolės. Richardas privertė parlamentą duoti 
jam teisę iki gyvos galvos imti odos bei vilnų mokestį ir panaiki- 
no daug lankasterininkų parlamentų nutarimų. Pagaliau įsteigta. 
buvo 12 lordų ir 6 komonerų komisija, kuri, parlamentą paleidus, 
galėjo jam atstovauti. Su tos komisijos pagelba Richardas prisiek- 
dino karūnos vasalus jos klausyti ir jos nutarimus pildyti. "Tuo 
būdu karalius tapo beveik absoliutiniu monarchu, galėjo apdėti. 
valdinius naujais mokesčiais, kištis į teismų praktiką, skelbti ka- 
ralystės baną savo priešams ir t. t. 

Išdidusis valdovas nedovanojo skriaudų, neužmiršo, kaip 
niekino ir žemino jį Gloucesteras, kaip mirtimi baudė jo patarėjus 
ir jam pačiam grasino atimti karūną. Atvirai kovoti su tebeva- 
dovaujančiu opozicijai duku Richardas nedrįso, net nepašalino jo 
iš savo Tarybos, bet susidraugavo su jo sūnėnų Derby grafu 
Heinrichu. Susilpninęs tuo būdu lankasterininkus, jis ėmė 
veikti — apkaltino išdavimu bei suėmė Gloucesterą ir jo šalinin- 
kus, Arundelio grafąir Warwicką. Gloucesteras nu- 
mirė ar buvo nužudytas, Arundelis ir Canterbury arkivys- 
kupas buvo ištremti, kiti gloucesterininkai nuteisti mirti ar kalėti. 
Sulamdęs lankasterininkus, Richardas nusikratė ir savo sąjungi- 
ninku Heinrichu Bolingbroku-Derby. Pirma jį dešimčiai metų. 
ištrėmė iš Anglijos, paskui, jo tėvui Johnui of Gaunt numirus, 
prisisavino Lancasterų žemes bei turtus. Tačiau Heinrichas nė 
nemanė nusileisti savo brolėnui. Richardui vėl išvykus vergti bei. 
tvarkyti Airijos, Heinrichas susidėjo su kitu tremtiniu Arundeliu 
ir su mažute kariuomene išlipo Yorkshirės pajūry. Lengvai pri- 
siviliojo jis karaliumi nepatenkintus Northumberlando ir West- 
morelando grafus ir su greit beaugančia kariuomene nužygiavo 

Londono link. Richardo regentu paskirtasai Yorko dukas pasi- 
davė Heinrichui. Paties skubiai iš Airijos grįžusio Richardo ka- 
riuomenė išsisklaidė. Klastingu Heinricho kvietimu pasitikėda- 
mas, atvyko Richardas tartis su juo į Flintą ir čia pakliuvo į savo 
priešo rankas. — „Per anksti esu grįžęs“, sakė suimtajam kara- 
liui Lancasteras, „bet pasakysiu Jums kodėl. Mat, skundžiasi 
Jūsų tauta, viešpatie, kad jau 20 metų pergriežtai ją valdote. Kad 
sutinka su tuo Dievas, noriu dabar Jums padėti geriau karaliauti“. 
Nežinia, ką manė Dievas, bet Richardas turėjo su tuo sutikti. Tik 
Lancasteras didesnio tikslo siekė, kaip kad buvo pasakęs. Wlest- 
minsterio parlamentui 1399 m. susirinkus, privertė jis Richardą 
išsižadėti sosto. Parlamentas nudžiugo, nes Richardas nemokąs 
karaliauti ir už savo nusikaltimus nuverstinas esąs; iškilmingai 
paskelbdino karaliaus priesaiką, atskiru aktu išdėstė visas Ri- 
chardo kaltes ir nuvertė jį, kad ir pats jis buvo jau sosto išsiža- 
dėjęs. Kadangi Richardas vaikų neturėjo ir bevaikis buvo miręs 
antrasis Edwardo III sūnus, tai sostas pagal teisę priklausė Li o- 
nelio of Clarence, trečiojo sūnaus, dukters vaikvaičiui, 
6 metų vaikui Edmundui Mortimerui. Bet Heinri- 
chas Lancasteras atsistojo, persižegnojo ir pareikalavo sosto sau. 
— „Aš karališkosios giminės, gerojo karaliaus Heinricho III 
kraujo esu. Maloningasai Dievas su mano giminių bei draugų 
pagelba davė man teisę, ir ja remdamasis išgelbėjau karalystę, 
kuri kuone žuvus buvo dėl blogo valdymo ir gerųjų įstatymų nie- 
kinimo“. Parlamentas savo autoritetu patvirtino duko teisę. Du 
arkivyskupai pasodino jį sostan. ,„Mano ponai“, kreipėsi nauja- 
sis karalius į parlamentą, „dėkoju Dievui ir jums, dvasininkai ir 
pasaulininkai, ir visiems krašto luomams. Skelbiu jums, kad ne- 
noriu niekam prievarta atimdinėti jo palikimo, jo laisvių, teisių, 
turto, kurį jis gerais karalystės įstatymais bei papročiais yra tu- 
rėjęs ir teturįs, tik tiems, kurie yra priešai visos karalystės ge- 
rovei“. 

Taigi, Richardo kova su parlamentu dėl absoliutinės valdžios 
ir su Heinrichu Lancasteru dėl sosto pasibaigė naujosios, Lancas- 
terų dinastijos įsteigimu ir valdžios susitaikinimu su parlamentu. 
Kaip Prancūzija per revoliuciją grįžo prie tos santvarkos, kurią 
buvo įsteigęs Pilypas IV, ir gaivino stiprią, biurokratija remian- 

ČŽiąsi karaliaus valdžią, taip Anglijoj po ilgos krizės, pačioj XIV 
amžiaus pabaigoj atgijo ir išnauja susitvarkė savotiška dijarchija, 
karaliaus ir parlamento dvejybė. Abu procesai iš esmės skyrėsi, 
bet abu lygia dalia buvo tautiški ir sakė vienas — Prancūzų, an- 
tras — Anglų santvarką tautėjant. Abiem karalystėm brangiai 
atsiėjo politinė krizė, bet ji nesustabdė natūraliosios jų evoliuci- 
jos, gal, jai net padėjo. 

Taip pat ir didysis maras bei ekonominė-socijalinė revoliu- 
cija nesutrukdė naujajai ekonominei-socijalinei santvarkai augti, 
bet pagreitino evoliuciją ir paaiškino jos tikslus. Tiek politinė, 
tiek socijalinė evoliucija, tiek religinis XIV amžiaus sąjūdis aiš- 
kiai rodo kūrybines anglų pajėgas. Palyginti su jomis mažai te- 
svėrė didysis maras, valstiečių maištai ir jų malšinimas, karo su 
„Prancūzija nelaimės. Visa tai net kurstė greit beaugančią ir be- 
stiprėjančią tautos savižiną. Be to, nieko nereikia ir perdėti. — 
„Nežiūrint maro, suiručių ir karo, ekonominė krašto buitis ėjo vis 
geryn, buržuazija turtėjo; dvarininkai skundėsi darbininkų stoka, 
"bet tebešeimininkavo, kai kurie, taip antai, Goweris, net eilėraš- 
čius kūrė ar bent domėjosi literatūra; net žemesniųjų sluoksnių 
žmonės tapo daug inicijatyvingesni, savarankiškesni, atkakliai ko- 
vojo dėl to, ką laikė savo teisėmis ir teisybe. Daug žmonių visai 
neblogai gyveno. Ne tik Goweris, bet ir Langlandas skundėsi, 
kad valstiečiai mėgsta pavalgyti, valgydami ūpus rodo, o dirbda- 
mi įnoriauja. Girdime apie puikius pasiturinčių žmonių, bajorų ir 
miestelėnų, pokylius, kuriuos griežtai peikė asketinių pažiūrų ra- 
šytojai. Visa tai, sako anglų kultūrą augant; pati toji kultūra pa- 
sireiškė anglų literatūra, kuri kaip tik ir ėmė klestėti antroj XIV 
amžiaus pusėj, vadinasi, politinėms ir socijalinėms nelaimėms 
prasidėjus. 

Higden (lotyniškojo Polychronicon, iki 1363 m., 
autorius) skundėsi, kad anglai niekina savo kalbą dėl prancūzų 
kalbos (IV, 49). „Tas įprotis“, priduria jo veikalo vertėjas 
(John of Trevisa), „viešpatavo iki didžiojo maro 
(1349 m.); nuo to laiko daug kas pakito. Tohn Cornwall, grama- 
+tikos mokytojas, pakeitė mokymosi būdą mokyklose. Jis dėstė 
savo dalykus anglų kalba. Jo pėdomis ėjo Richard Pencrych ir 
kiti mokytojai. Tuo būdu dabar, 1385 m., Richardui II karaliau- 
jant, visų gramatinės mokyklų vaikai nebevartoja prancūzų kal- 
bos ir mokosi angliškai“. Maždaug tuo pat metu įsakyta buvo 

„vartoti anglų kalba teismuose, nes prancūzų daug kam ne- 
žinoma“ (1362 m.), kancleris pradėjo parlamento posėdį angliš- 
ka prakalba ir patys vyskupai angliškai ėmė sakyti savo pa- 
mokslus. Esam jau matę, kad Wiclifas išleido Biblijos vertimą 
ir angliškaisiais savo veikalais kūrė anglų prozą. 

Žinoma, Wiclifas pripratęs buvo galvoti ir rašyti lotyniškai, 
ir jo stilius dažnai labai sunkus. Lotyniškai arba prancūziškai 
galvojo ir kiti to meto rašytojai. Prozinio stiliaus, gali sakyt, dar 
nebuvo. Paties Chaucerio proza gyva ir angliška tik tada, kai 
verčia jis iš prancūzų kalbos; lotyniškuosius veikalus versdamas 
(taip antai, Boet hi jaus De Consolatione philosophiae) 
arba kompiliuodamas (Astrolabija — įvadas į astrologiją) auto- 
rius gadina anglų sintaksę, be reikalo sunkina savo stilių šaluti- 
niais sakiniais. "Mat, toji sintaksė panaši buvo į prancūzų, ne į 
lotynų. Apskritai imant, anglams labiau sekėsi vertimai iš pran- 
cūzų kalbos. Čia reikia paminėti „Johno Mandeville'io knygą“ 
(The Book of John Mandeville). Ją išleido vie- 
nas prancūzų daktaras, Jeanas de Bourgogne: taria- 
mojo anglo Į. Mandeville'io vardu aprašė jo kelionę į tolimuosius 
kraštus, kur gyveną žmonės su šuns galva, su tokiu didžiu kulnu, 
kad naudojąsi juo kaipo skėčiu, ir kur esą daug kitų stebuklų, ir 
papildė tai tikrųjų keleivių pasakojimais. Autorius supynė tiesą 
su bestijarijų pasakojimais; nemaža ir iš Plinijaus Jaunio veikalo 
paėmė. Jo veikalas apie 1377 m. išverstas buvo angliškai ir di- 
džiai paveikė anglų prozą. 

Bet ir XIV amžiuje literatūrinė anglų kūryba pirmiausia pa- 
sireiškė ne proza (geriausias anglų prozininkas Walsington 
iš Saint Albans amžiaus gale parašė savo metraštį loty- 
niškai), o poezija. Ir čia didelė buvo prancūzų literatūros įtaka. 
Daug anglai paprastai vertė; originalesnius veikalus rašydami 
mėgzdžiojo prancūzų poemas. "Tiesa, kaip tik XIV amžiuje atsi- 
rado nemaža senosios germaniškosios formos eilėraščių, kuriems 
autoriai vartojo ne rimus, bet aliteracijas. "Tačiau, viena, ali- 
teraciniais eilėraščiais daugiausia rašė kultūriškai atsilikusiųjų ir 
Prancūzijos mažai paveiktųjų provincijų poetai; antra, sunku 
buvo pritaikyti prancūzų prosodija prie dar nenusistojusios anglų 
kalbos ir tik Chauceris įvedė epinėms temoms tinkamą eilėraščių 
formą (dekasyllabinius eilėraščius). Iš pradžios didžiau veikė 
anglus prancūzai savo poezijos temomis ir dvasia. Sir Ga- 

wayn and the Grene Knight, tai prancūziško tipo 
kurtuazinis romanas (1360-70 m.). Taip pat Rožės Romaną pri- 
mena Pearl ($ 38). Tiesa, religine anglų poezija (ib.) buvo 
jau besireiškią kai kurie tautiniai jų bruožai — švelnios, „keltiš- 
kosios“ lyrikos motyvai, rigoristinis, herojinis, „germaniškasis“ 
doros idealas, sveikas konkretumas. 

Brėtigni Taiką pasirašius, išleido 1362 m. aliteraciniais eilė- 
raščiais parašytąjį „Petrą Artoją“ ($ 40) tautiškiausias anglų 
poetas (jeigu tik galima pavadinti poetu tas satyrikas moralistas) 
William Langland (Langley). Gal būt, jis pats 
dukart (1367 ir 1395-98 m.) savo veikalą papildė, o gal, antroji 
ir trečioji redakcija priklauso ne jam, bet kitam rašytojui. „Ilga- 
šeivis Vilius“ buvo nelaimingas žmogus, išdidus paniurėlis, suly- 
sėlis, kurį žmonės pajuokdavo ir pamišėliu laikė. Skurdžiai gy- 
veno jis Londone su žmona ir dukrele, bet nenorėjo sveikinti 
puošniųjų ponų bei ponių ar teisininkų; užsidirbdavo duoną tuo, 
kad, žmones laidojant, placebos ir diriges giedojo 
(buvo mažesniųjų šventimų dvasininkas, ne kunigas). Sirgo 
skurdžių nelaimėmis; kaip ir jie, piktinosi socijaline netvarka, ne- 
teisybėmis, kartais, retai — džiaugėsi atžarais juokais, dažniau- 
siai — piktėjo; šventu dalyku laikė darbą, troško religinių bei so- 
cijalinių reformų, bet nebetikėjo jų būsiant. Poetinių gabumų 
Langlandas neturėjo; daro betgi didelį, beveik meninį įspūdį tūlos 
jo veikalo, lygybės ir darbo evangelijos, vietos autoriaus nuošir- 
dumu ir rimtu religiniu patosu. 

„Ilgai dūlinėjau, toli toli nuėjau, nuvargau; atsiguliau pail- 
sėti ant upelio kranto. Begulėdamas čia ir į vandenį bežiūrė- 
damas, užmigau; linksmai čiurleno upelis“. Ir prisisapnavo 
prisivaideno poetui, kad ant pievos susirinko aibė visokio plauko 
žmonių: pirklių, amatninkų, kromininkų, žongliorų, visokių elge- 
tų artojų, piligrimų su meilužėmis, vienuolių, kunigų, vysku- 
pų, indulgencijų pardavėjų, riterių, žodžiu — anglų visuomenė. 
Tai buvę piligrimai, tik ne Canterbury aplankyti norėta, bet Tie- 
sa pasiekti. Išaiškinus jiems tąjį kelionės tikslą pati šv. Bažny- 
čia; pasakius, kad tai esanti jų pareiga, kad tikėjimas be darbų 
niekam vertas ir kad viena Meilė tevedanti žmones į dangų. Deja, 
niekas, nė pats naguotas piligrimas, kuris yra visas garsiąsias 
šventoves aplankęs, nežinąs kelio, kuriuo galima Tiesa prieiti. 
Vienas žmogus tą kelią težinąs — Petras Artojas. Jis čia ir pasi- 

rodąs, mokąs visus, kaip reikią krikščioniškai gyventi ir dirbti, 
aprašąs alegorinių vaizdų pilną kraštą, per kurį einąs kelias į 
Tiesą, žadąs visus į ją nuvesti. "Tiktai pirma reikią, kad kiek- 
vienas apartų margą žemės. Tinginius verčiąs dirbti Badas, 
o pats Petras duodąs gerų patarimų turtuoliams ir puošnioms 
ponioms, savo ilgų gražių pirštelių gailinčioms. Čia poetas nu- 
bundąas ir karštai mokąs žmones žiūrėti ne tiek popiežiaus atlei- 
dimų, kiek gero gyvenimo, nes netoli, gal, ir paskutinysis teis- 
mas. Šitą paprastą schemą pats Langlandas prišiukšlino viso- 
kių alegorijų ir įterpė į ją dvi dramatinio-dijaloginio pobūdžio 
apysakas, už pačią poemą ilgesnes, — „Ponios Meed Vestu- 
ves“ (Meed — teisėtasai atlyginimas) ir „Septynių mirštamųjų 
nuodėmių išpažintį“. Visai be reikalo pridėta aibė regėjimų 
(2 ir 3 redakcijose), kurie turi aprašyti gerą, geresnį ir tobulą 
gyvenimą (Do-well, Do-bet, Do-best). Bet jie, gal, 
Langlando tęsėjų, ne jo paties, parašyti. 

Ir alegorinio regėjimo-sapno forma, ir moraline savo idėja 
panaši yra į Langlando veikalą Gowerio poema Vox 
Clamantis. Tik parašyta ji lotyniškai, o pats autorius, vals- 
tiečių sukilimo įbaugintasis dvarininkas, neturi Langlandą įkve- 
piančio socijalinės-religinės reformos patoso; skelbia banališką 
moralę ir, antrą vertus, yra mokytas, išmiklintas poetas. Au- 
toriui pasivaidenus liaudis, kuri yra pavirtus už liūtus žiauresnių 
asilų, nebenorinčių dirbti jaučių, medžiotojus puolančių šunų ir 
sulaukėjusių kačių pulku. Kėkštas (Wat Tyler) savo kalba vi- 
sus tuos žvėris kurstąs, o jie pasiutiškai rėkią: „„Težūnie garbė! 
težūnie teisė!“. Užpakaly ekskomunikuotasis kunigas, Įohn 
Ball, pamokslą sakąs: Adomą ir Tievą visiems primenąs. Judanti 
tekanti baisioji vora; Troynovantą (Londoną) plėšianti. "Tiesa, 
vadą nužudžius, išsisklaidę žvėrys. Bet valstybės laivas vistiek 
nebegalįs vėjų ir bangų nuveikti; Netvarkos salą priplaukęs. Dan- 
gaus balsas liepiąs poetui visa tai aprašyti. Taip, nubudęs, jis ir 
daro ir moraliniu pamokslu poemą baigia: visas nelaimes žmonių 
nedorumu aiškina. 

Vox Clamantis rašydamas, Goweris varė jau penk- 
tąją dešimtį. Bet moralines temas, kaip ir ilgoji prancūziškai pa- 
rašytoji jo poema (Žmogaus Veidrodis, Specu- 
lum Meditantis) rodo iš jaunų dienų mėgo mokytasis ir 
daug prisiskaitęs dvarininkas. Tiesa, jaunas tebebūdamas, pran- 

cūziškais savo eilėraščiais dainavo jis kiek ir kurtuazinę meilę, o 
1383-84 m. karaliaus Richardo pasiūlymu, užuot tinkamesnę sau 
knygą apie dorą rašęs, vėl ėmęs meilę garsinti. Reikėję nusileisti 
skaitytojams, kurie ne tiek išminties, kiek įdomių pasakojimų 
trokštą. Dėl skaitytojų atsisakęs, girdi, Goweris ir nuo lotynų 
bei prancūzų kalbos. „Kadangi mažai kas terašo mūsų anglų 
kalba, nutariau parašyti knygą anglams“. Bet, gal būt, daugiau 
čia paveikė Gowerį jo amžininko Chaucerio pavyzdys. — „M y- 
linčiojo Išpažintis“, tai iš visur sulesinėtų apysakų rin- 
kinys, panašus į Gesta Romanorum, Cento novel- 
le antiche, Septynių Išminčių Knygą (IV, 
96, 106). Nelabai pavyko autoriui surišti visas tas apysakas 
viena tema. — Nepalanki buvus jam, doringam doros poetui, Ve- 
nera ir įsakė jam pagaliau eiti išpažinties pas savo vaidilą Genijų. 
Genijus sutiko jį išklausyti, vadinasi, ištirti, ar galįs jis tikrai ir 
kaip reikią mylėti. Bet Genijaus mokyto scholastiko būta: iš 
eilės, pedantiškai visos septynios mirštamosios nuodėmės per- 
žiūrėta, apibūdinta ir pavyzdžiais (apysakomis) paaiškinta. Tuo 
būdu lengviau, girdi, poetui pačiam suprasti, kaip ir kiek yra jis 
nusidėjęs. Taip antai, smulkiai atpasakojąs Genijus garsiąją Tro- 
jos žirgo istoriją. Ji aiškinanti veidmainiavimą, kurio būtinai tu- 
rįs vengti kas mylįs. Piramas pastebėjęs liūto sudraskytą ir sukru- 
vintą Thisbės drabužį; nepagalvojęs, kad pati Thisbė, kaip tikro- 
vėje ir buvę, galėjus pasprukti iš liūto nagų; tiek nusiminęs, kad 
pats save nužudęs. Išvada — mylintysis nieko neturįs daryti ne- 
apgalvojęs, o nusižudymas iš pykčio esąs nuodėmė. Phačtono 
istorija mokanti, kad mylintysis turįs būti atsargus, ir t. t. Pa- 
čias apysakas Goweris dėsto gražiai, nors perdažnai dejuoja, kad 
negalįs doros klausimams pasišvęsti. Dėl tų dejavimų ir dėl 
kvailo išdėstytųjų apysakų aiškinimo reikia pritarti Venerai, kuri 
po tokios „išpažinties“ sakanti poetui: „Eik, vaikel, šalin, palik 
mano dvarą! eik, kur dora gyvena, kur yra knygų, kokias tu, 
kaip žmonės sako, išsena rašai“. Tikras jos, Veneros, mokinys ir 
poetas esąs Chauceris, „kuris visą kraštą pripildė linksmomis dai- 
nomis, meilę garsinančiomis“. 


45 


Geoffrey Chaucer (—1340—1400 m.) gimė Lon- 
done, vynų pirklio šeimoj; 17 metus užkliudęs, tapo Lionelio of 

Clarence žmonos pažu, o po dvejų metų (1359) jau dalyvavo kare 
su prancūzais Pikardijoj ir Artois. Čia pakliuvo nelaisvėn, ir tik 
Brėtigni Taika tegrąžino jį karaliaus dvarui: riterio žygdarbiai 
jam nebemagėjo. Taunąjį dvariškį ėmė dabar globoti ir galingasis 
Lancastero dukas. Po kokių 10 metų pradėjo Chauceris diplo- 
mato karjerą. Septynis kartus pavestos jam buvo pasiuntinio 
pareigos Prancūzijoj, Flandrijoj ir Ttalijoj (1372, 1374 ir 1378 m.). 
Buvo jis Genovoj, aplankė puikų Viscončių dvarą Milane, Floren 
ciją (čia susipažino su garsiuoju Dantės gerbėju Boccaccio), Pa- 
dovą, kur, gal, pats Petrarka skaitė jam savo lotyniškai išverstąją 
graudingą Grizeldės istoriją. Kadangi nuo jaunų dienų daug 
Chauceris studijavo ir kūrė, prancūzus versdamas bei mėgzdžio- 
damas, eilėraščius, tai visos tos kelionės išlavino bei paturtino 
įgimtąjį jo talentą. Praplėtė jos ir jo akiratį, nes jis, kurtuazinės 
meilės dainius, buvo ir labai akylas gyvenimo stebėtojas. Taip 
pat neveltui tarnavo jis 1374 m. Londono muitinėj, 1382 m. pa- 
tapo Londono uosto muitinės viršininku, o 1389-91 m. prižiūrė- 
davo karaliaus architektų darbą Westminstery, Windsory ir To- 
wery. Gyvenimas supažindino Chaucerį su įvairaus plauko žmo- 
nėmis. 

Buvo jis — pats save yra aprašęs — neaukšto ūgio pilvūzas, 
greitais žingsniais vaikštinėjo, visa matė gyvomis, pašaipiomis 
savo akimis. Pabrėždavo jo veido pašaipumą dvišaka barzdelė, o 
gal, ir tamsūs drabužiai su prikabinta prie juostos rašaline. Be 
abejo, nevisai teisingai apkaltino jį vienas iš jo paties Canter- 
bury Tales veikėjų tuo, kad visuomet žemėn žiūrįs, tary- 
tum plauko jieškąs. "Tačiau pajuokdavo žmonės Chaucerio ty- 
lumą ir kad taip trokštąs mokytis. ,,„Darbui pasibaigus, pareini 
sau sveikas namo ir sėdi čia, tylus kaip akmuo, prie knygos, kol 
ima tau margti akys. Taigi, gyveni, kaip vienuolis, tik mažai pats 
save tetvardai“. Tokį pamokslą Chauceris pats sau sakė. 

Buvo jis rašytojas iš prigimties, literatas; nenuilstamai lavino 
savo stilių, dorino jį, jieškojo vis naujų poezijos formų. Jis mo- 
kėsi pas prancūzus — pas Rozės Romano autorius, Guillaum'ą 
Machaut, Eustache'ą Deschamps, Eroissart'ą, nedidelio mąsto 
poetus, bet poezijos formų meisterius. Bet nė nemėgino, kaip Go- 
weris ir kiti, rašyti prancūziškai: jaunas tebebūdamas, į anglų 
kalbą, į Londono tarmę, išvertė Rožės Romaną, praturtino ją nau- 
jais, iš prancūzų paimtaisiais, posmais, apdorojo ir pavertė litera- 

tūros kalba. Chauceris nesidėjo doros mokslą ar filosofijos sistemą 
skelbiąs, Bažnyčią ir visuomenę reformuojąs: terūpėjo jam tik po- 
ezija, menas, ir gyvi žmonės, į kuriuos skeptiškai kiek, bet ir nuo- 
laidžiai, su ironiška simpatija žiūrėjo. Suėmė jis savin prancū- 
zams įgimtąjį saiko jausmą; tiesa, ir paties jo saikingo Žmogaus 
būta. Kad ir kaip didžiai vertino jis Dantę, prisipažįsta betgi 
labiau mėgstąs vaikščioti po tvirtą žemę, nei padangėse skrajoti. 
Aprašydamas, kaip nunešęs jį aukštyn Jupiterio erelis, sakosi bi- 
jąs, kad žvaigždės jam akių neišdegintų ir kad dievas jo paties 
žvaigžde nepadarytų. Persenas jis esąs visų stebuklų paslaptims 
tyrinėti.  Patoso, tragiškų motyvų visur jis vengia, švelnia iro- 
nija, kaip rūku, aptraukia šleikščią kiek, persaldžią kurtuazinę 
meilę, nes pirmiausia knieti jam ne gudrinčiai, bet eiliniai žmonės. 
Juos pajuokia kiek, bet ir užjaučia. "Todėl, negailestingas pran- 
cūzų satyrikų sąmojis Chaucerio poezijoj virsta tipišku anglų hu- 
moru. Iš tikro, anglų humour tuo ir skiriasi nuo prancūzų 
esprit, kad neužmirštamas, priešingai net užjaučiamas gyvas 
žmogus, iš kurio juokiamasi. 

Tuo būdu sąmoningai tik meno uždavinių tesiekiąs, nenorįs 
nei filosofuoti, nei moralizuoti poetas atvaizdavo savo veikalais 
ir pats save, ir savo meto visuomenę, ir savo pažiūras į žmones bei 
gyvenimą, kurie lygia dalia skiriasi ir nuo Viduramžių asketizmo, 
ir nuo entuzijastingų Clopinelio pamokslų (IV, 99). Mielai pa- 
vadinčiau Chaucerio pažiūras į gyvenimą bei žmones nauja, kon- 
krečia gyvenimo filosofija, bet savo pažiūrų visai jis nesistemino 
ir teoriškai neformulavo. Antra vertus, ne tiek čia svarbios pa- 
žiūros, kiek bendras poeto ir žmogaus nusistatymas gyvenimui. 
Tas nusistatymas gali tapti visai naujos pasaulėžiūros, konkre- 
čios gyvenimo filosofijos, pagrindu, bet pats dar nėra filosofija. 
Į visa žiūri Chauceris skeptiškai, bet neneigia nei tikėjimo, nei 
filosofijos tiesų: jam, praktiškam žmogui, jos yra abejingos. Jis 
yra įsikerėjęs konkrečiame gyvenime ir juo tesidomi. Čia jis tik- 
ras anglas, Wiclifo tėvynietis; tik nieko nenori reformuoti. Do- 
ros principais žmonių ir gyvenimo nevertina, bet ir žmones, ir 
gyvenimą myli, nors ne perkarštai — kaip gali mylėti skeptikas 
sibaritas. Jo poezijos nepaprastai objektyvingos ir žmogiškos 
esama. 

Iš lėto augo jo talentas. Pradžioje mėgzdžiojo jis alegorinę 
prancūzų poeziją. Mielai naudojosi populiaria sapno forma (D u- 

kienės Knyga 1369 m, Paukščių Parlamentas 
1382 m, Garso Namas, Pavyzdingųjų moterų 
legendos 1385.m.). Tos poemos nepalyginti meniškesnės už 
kitų to amžiaus anglų poetų kūrinius; kai kur autorius prilygsta 
savo mokytojams prancūzams. Gražiai ir graudingai aprašinėja 
Chauceris mylinčiųjų moterų kančias ir pasiaukojimą (plg. Gri- 
zelidės Baladę ir Anelidos Aimanavimą), švel- 
niai — Kresidą, prisipažįstančią mylint Troilą. — „Jaunoji lakš- 
tingala pradeda suokti, bet, išgirdus piemens balsą arba bet ką 
krūmuose sujudus, stebisi ir nustoja suokus, o paskui aprimus 
vėl ima garsiai suokti. Taip ir Kresida, kai praėjo jos baimė, at- 
vėrė savo širdį Troilui ir pasakė jam visa, ką jautė“. 

And as the new abaysed nyghtyngale, 

That stynteth first, when she bygynneth synge 

When that she hereth any herdes tale, 

Or in the hegges any wight sterynge, 

And after syker doth hire voice oute rynge: 

Right so Criseyde, when hire drede stente, 

Opned hire herte, and told hijm hire entente. 
Su meile, kaip reikalavo to kurtuazinės poezijos tradicija, syja 
gamtos vaizdai. Bet ir čia poetas ne tik tradicija vadovavosi — 
gyvai jautė gamtos grožį. — Pavasarį atsitraukdavęs nuo bran- 
gių savo knygų, eidavęs į laukus, kur drauge su šiltu ir švelniu 
oru skverbusis jo krūtinėn meilė. Tarp gražių gėlių atsisėdęs, ma- 
tęs jis, kaip paukšteliai palieką savo lizdus, džiaugiasi dienos 
šviesa ir sveikiną pavasarį... Vieni garsiai čiulbą, kiti tarytum 
dejuoją arba gvaibuliuoją troškimu, kiti visa gerklele giedą. Jie 
purtąsi ir snapu kuteną plunksnas, darą jas blizgančias; šoką, 
visuomet — poromis... 

Tačiau varžė Chaucerį tradicinės jausmų ir poezijos formos. 
Nelabai sekėsi jam ir alegorijos. Dviejų iš alegorinių savo poemų 
taip ir nepabaigė. Kai kur iškraipė tradicinį stilių originaliomis 
naujovėmis. Čia dedasi paprastas, net apybukis žmogus esąs, ku- 
ris stebįsis smarkiomis aistromis, bet jų nesuprantąs; čia pabrė- 
žia blogas savo dainuojamųjų Kleopatros ir Mėdėjos, kitų gar- 
siųjų moterų puses, sakosi nebenorįs garsinti apleistųjų moterų 
ir peikti suvedžiotojų; Čia įterpia į dirbtinę kurtuazinę poeziją 
visai realistinius motyvus. Taip antai, aprašo paukščių parlamen- 
tą, kur ereliai ir kiti kilnieji paukščiai gražiai dėsto švelnią savo 

meilę, bet neužmiršta ir paukščių liaudies, šiaipjau paukščių, ku- 
ric prastai minta ir apie meilės gudrybes nė nenusimano. Poetas 
verčia skaitytoją lyginti dirbtinius kurtuazinius idealus su realiu 
gyvenimu, o toks sugretinimas ir labai komišką įspūdį daro, ir 
kurtuazinių idealų dirbtinumą aikštėn kelia. 

Nenuostabu, kad realistą Chaucerį paveikė italų literatūra, 
ypačiai Boccaccio veikalai — pirmosios jo poemos - ro- 
manai (Teseidė, Filostrato, kurį Chauceris perdirbo 
įsavo Troilą ir Kresidą) ir, gal, lotyniškiejiį De casi- 
bus virorum illustrium ir De claris mulieri- 
bus (Dekameronas anglų poetui liko, rodos, nežinomas). 
Be to, pusiau išvertė, pusiau perdirbo Chauceris Petrarkos 
į lotynų kalbą išverstąją Boccaccio apysaką Griselidę. Boc- 
caccio poemas - romanus perdirbdamas Chauceris nesumažino jų. 
graudingumo, bet jų aistringumą savo humoru apšvelnino, o 
dirbtinę tvankią palaidžios italų jaunuomenės gyvenimo atmos- 
ferą pakeitė sveiko gyvenimo oru. Italų poetui pirmiausia rūpi 
aistringosios meilės psichologija, Chauceriui — žmonių charak- 
teriai. Kresidos brolėną Pandarą pavertė jis apyseniu jos dėde: 
sukūrė juokingą ir gyvą ciniškojo plepio bei sąvados tipą. Visai 
natūralu, kad Chaucerio nesiviliojo Petrarkos poezija. Jis gerbė 
Petrarką, „vainikuotąji poetą, kurio retorika visą Italiją apšvietė 
naująja poezija“; bet Petrarka buvo jam perdaug dirbtinis, rati- 
nuotas poetas, dėl klasiškosios senovės nutolęs nuo gyvenimo. 
Taip pat didžiai vertino Chauceris „didįjį Italijos poetą“ Dan- 
tę, bet nė nemėgino sekti tragiškuoju jo monumentališkumųu. 

 Chauceriui pas prancūzus ir italus, pas lotynų rašytojus be- 
simokant, pasireiškė jau originalios jo genijaus ypatybės: gyvas 
dėmesys į visą konkretų įvairiaspalvį gyvenimą nukreiptas, savo- 
tiška skepticizmo darna su pamaldumu, užuojautos žmonėms — 
su mokėjimu sąmojingai juos pajuokti, nepaprastas dijaloginis 
ir dramatinis gabumas. Ketvirtąją dešimtį baigdamas, buvo Chau- 
ceris daug primatęs ir prisiskaitęs, ištobulinęs savo eilėraščių 
techniką, išsiaiškinęs savo talento ribas ir kryptį. Sąmoningam 
poetui tiktai to talento vertos temos tetrūko. Bet greit ir tema, iš 
oro pusės — visai prasta, iš esmės — genijaliai nauja, atsirado. 

Nuo 1385 m. Chauceris gyveno Greenwiche, per kurį 
nuolat ėjo piligrimai į Canterbury šv. Tomo Beketo kapo pagar- 
binti. Ėjo tie piligrimai būriais, kur patys kilnieji ponai kuodo 

nebešiaušdavo — nuolaidžiai šnekėjo su savo pakeleiviais. Negi 
gali sveikas visą laiką apie šventąjį kelionės tikslą galvoti; o no- 
rint su šiaipjau žmonėmis pasišnekėti, reikia jiems ir nusileisti, 
nebežiūrėti savo kilnumo ir etiketo dalykų, juoba, kad net mažas 
didelio pono nuolaidumas glosto ir demokratiškiausių pažiūrų 
žmogų. Savo Canterbury Tales Chauceris ir atvaizdavo 
tokį piligrimų būrį, o tuo, išskyrus dvariškius ir patį Žemiausią 
visuomenės sluoksnį, visus Anglijos luomus. — Trisdešimts kelei- 
vių vieną gegužės mėnesio rytą palieką Heroldrocko kar- 
čiamą Southwarke. Tojąs drąsus, mandagus ir doras riteris, kuris 
kariavęs su stabmeldžiais Prūsuose ir ties Grenada Ispanijoj ir 
niekuomet nėra dar sakęs nepadoraus žodžio, a verray par- 
fight gentil knight; su juo — sūnus, jaunas sąui- 
re, kuris irgi yra drąsiai kariavęs Pikardijoj ir Flandrijoj, bet 
kuriam pirmučiausia knietinti ponių meilė: visuomet jis įsimylė- 
jęs ir naktį miegąs neilgiau, kaip lakštingala, tačiau ūpo jam tai 
negadiną — esąs linksmas, mandagus ir kuklus, tėvui mielai pa- 
tarnaująs; jo drabužiai primeną pilną baltų ir raudonų gėlių lau- 
ką. Keliaująs mokytas, bet neturtingas Oxfordo klierikas; išdžiū- 
vęs geras kunigas, kuris mokąs Kristaus ir apaštalų mokslo ir 
pats pirmas tą mokslą pildąs. Visai nepanašus į jį nutukęs, me- 
džioti mėgstąs vienuolis, kurio žirgo kamanos skambančios savo 
kankalais, kaip bažnyčios varpai, arba linksmabūdis mendikantas, 
pirmas kalėdininkas ir kanklininkas visame krašte, arba „šviežių“ 
indulgencijų pardavėjas. Štai madame Eglentine, mo- 
terų vienuolyno prijorė. Jos šypsena labai kukli, o didžiausia jos 
priesaika — by seynt Loy. Gražiai ji giedanti bažnyčioj — 
kaip reikią, šniaukrodama. Svietiškai ir valganti: niekuomet jai 
kąsnis iš burnos ant stalo nekrintąs, o pirštai nepakliūvą į pada- 
žą. Mokanti prancūziškai — kuogražiausiai šnekanti, tik žino- 
ma, taip, kaip Stratford atte Bowe šnekama, nes Paryžiaus tar- 
senos jai visai nežinomo dalyko esama. Pilna ji meilės ir visus 
garsiai užjaučianti. Sužeistą ar nudvėsusią pelytę pelėkautuose 
pamačiusi — verkianti. Mažus savo šuniukus maitinanti kepta 
mėsa, pienu ir balta duonele. Skoningai dėvinti, rankose nešio- 
janti du gražius rožančius, turinti ir blizgančią auksinę brošelę, 
ant kurios parašyta — Amor vincit omnia. 

Madam Eglentine, tai aristokratiškų jausmų ponia. Nepasi- 
žymi aristokratiškumu pasiutusi tauškelė Batho miestelėnė, pen- 

kių vyrų našlė. Niekam neduodanti ji nė žodžio ištarti, be persto- 
gės plepanti, save garsinanti ir savo pažiūras į vedybas dėstanti. 
Mat, turėjus ji teisę penkis kartus ištekėti ir net gerai tat pada- 
rius. Argi Dievas nėra mums visiems įsakęs augti ir gausėti? Tik 
reikią gerai suprasti tas „gražutis tekstas“. „Žinau, kad Dievas 
yra liepęs mano vyrui palikti tėvus ir prie manęs prisidėti. Bet 
kurgi Dievas vyrų skaičių paminėjo? kur uždraudė tekėti už an- 
tro ir net už aštunto vyro?... Prisiminkite išmintingąjį karalių 
Saliamoną. Aš manau, kad jis žmonų turėjo daugiau, nei vieną. 
Duok Dieve, kad ir man būtų leista taip dažnai keisti savo vy- 
rai... Dėkoju Dievui, kad už penkių esu jau ištekėjus. Mielai pa- 
sveikinsiu ir šeštąjį, kad tik atsirastų... Kristus yra pasakęs sa- 
vo žodžius tiems, kurie norį tobulai gyventi. Ponai, aš, atsipra- 
šant, ne iš tokių žmonių. Noriu savo amžiaus gėles vedybų dar- 
bams ir vaisiams paaukoti... Noriu vyro ir jo neišleisiu“. Ra- 
miai gali tais subrendusios našlės žodžiais pasitikėti paskaitęs, 
kaip ji aprašo šeimyninį savo gyvenimą ir konkrečiais pavyzdžiais 
aiškina susivedėlių gulto paslaptis. Ne boba ji — velnias. Ket- 
virtajam savo vyrui buvo tikra žemės skaistykla, pati tikinti tad, 
jog jo vėlė dabar rojuje džiaugiantis. Penktasis, deja, apysenis 
buvęs — tik dvidešimts žiemų tebuvo jam sukakę. Tiesa, ji pati 
ketvirtąją dešimtį buvo beeinanti. Bet, ačiū Dievui, buvus ji tada 
gyva, graži, jauna ir kilni!... Pirklys, jūrininkas, petingas ma- 
lūnininkas, yeoman (IV, 231 p.), kromininkas, keli amat- 
ninkai, doras darbštus ūkininkas, kuris be atlyginimo talkinin- 
kaująs vargšams, atstovauja demokratiškesniems visuomenės 
sluoksniams; minėtasis Oxfordo klierikas (jam mokslas širdies 
akmeniu nepavertęs — pasakoja jis Grizelidės legendą), juodo- 
sios mirties metu praturtėjęs medicinos daktaras, teisininkas, 
kuris atrodąs labiau savo reikaluose paskendęs, nei kad tikrovėj 
esą, — mokslo žmonėms. Visiems vadovauja, vienus verčia kal- 
bėti, kitus tylėti linksmas smuklininkas: smuklėj besėdint įprasta 
jo savo svečiams pirmininkauti. 

Visus tuos savo poemos veikėjus autorius apibūdino prolo- 
ge. Tačiau tuo nepasitenkino: patys jie save charakterizuoja sa- 
vo pasišnekėjimais, pastabomis, juokais, savo pasakojamųjų apy- 
sakų tema bei stiliumi. Kiekvienas turįs papasakoti keturias apy- 
sakas, vadinasi, išviso turėjo jų būti 120. Bet Chauceris nepa- 
baigė savo poemos: ne visų keleivių ir po vieną apysaką papasa- 


— 236 — 


kota. Irgi nesuspėjo Chauceris visų jau parašytųjų apysakų ap- 
doroti — sutaikinti su pasakotojo būdu ir stiliumi. Iki mirties, 
kuri nutraukė jo darbą, kai kur abejojo jis, kam reikia pritaikinti. 
ta ar ta novelė. Na, tiek to: Chaucerio apdorotųjų, pasakotojus 
ryškiai charakterizuojančių apysakų mums pakanka. — Iš visur 
surankiotųjų apysakų rinkinį Chauceris pavertė medžiaga bei. 
priemone gyviems žmonėms, XIV amžiaus visuomenei apibūdin- 
ti. Šiuo atžvilgiu su Canterbury Tales negalima lyginti ne tik 
Gowerio veikalo, bet ir Boccaccio Dekamerono. Be to, ne atski-- 
rūs žmones ir jų bendravimą aprašo Chauceris, bet ir natūraliai 
susidariusią jų kuopą, duoda mums vaizdingą tos kuopos istori- 
ją. Visai natūraliai, keleiviams pasišnekant, kyla noras pasisma- 
ginti įvairių apysakų pasakojimu, ir juokai bei dijalogai pertrau- 
kia pasakotoją. Novelių rinkinys tampa vientėge poema, o poema. 
— komedija. Pirmą kartą rašytojas atvaizdavo nebe dirbtinę, bet 
realią visuomenę. Neatsitiktinai tas rašytojas buvo anglas, nes 
Anglijoj labiau, nei kontinente, committee sence sydino 
įvairius savybėj bekovojančius visuomenės sluoksnius. 


46 


Gabių sekėjų Chauceris neturėjo. Nelabai klydo Thomas 
Occleve (į 1454 m.) rašydamas: „„Brangusis mano mokyto- 
jas — išgelbėk, Dieve, jo sielą! — mano tėvas Chauceris norėjo 
mane išlavinti, bet buvau kvailas ir mažai ko tepramokau, o gal 
— ir nieko“. Ne geresnis už Occleve'ą poetas ir John Lyd- 
gate (į apie 1450 m.). Truputį primena alegorines Chaucerio 
poemas Thomo Clanvowe „Gegutė ir lakštingala“ ir 
anonyminė poemėlė „Gėlė ir lapas“. Gyvesnė buvo angliškoji 
Skotijos poezija. Apie 1375-78 m. Aberdeeno arkidiakonas 
John Barbour parašė poemą, greičiau — suritimuotą isto- 
rinį veikalą, Bruce, kur išgarsino tautinį skotų didvyrį ir kur 
pasireiškė karštas autoriaus patrijotizmas. „Tegul visuomet sau- 
goja Skotai laisvę, didijį dalyką, kuris yra gyvenimo laimė ir 
brangesnis, nei visas pasaulio auksas“. Apie 1461 m. Heinri- 
chas Aklasis apdainavo kitą Skotų didvyrį — Wallace'ą. 
Bet tais laikais Skotijos poetai pradėję buvo jau mėgzdžioti anglų, 
ypačiai Gowerio ir Chaucerio, veikalus. Gowerio ir Chaucerio mo- 
kiniu laikė save poetas karalius Jokūbas I (James, 1394— 

1436). Savo „Karaliaus Knygoj“ gražiai aprašė jis — su alegori- 
jų pagelba — savo nelaisvę Anglijoj ir kaip įsimylėjo Heinricho 
IV dukterį, kurią 1424 m. ir vedė. Chaucerio sekėjas buvo ir vė- 
lybesnis poetas Robertas Henryson (į 1500 m.). 
Chaucerio veikla rodo mums, kiek kūrybinių jėgų turėjo jo 
meto Anglija. Tačiau tai, kad, jam numirus, literatūra greit nu- 
smuko, visai nesako tas jėgas išnykus. Viena, Chauceris buvo ge- 
nijalus rašytojas, kurių nedaug ir retai teesti; antra, literatams 
sumenkėjus, tautos kūryba tebesireiškė anonyminiais veikalais, 
vadinamąja tautosaka, kurios motyvais bei dvasia mito ir pats 
Chauceris. Žinoma, ne pati tauta kolektyviai kūrė dainas apie 
Robiną Hoodą ir kitas balades, bet nežinomieji visų tų veikalų 
kūrėjai labiau už literatus žiūrėjo, ko reikia prastiems, nemoky- 
tiems žmonėms, kuo jie gyvena ir džiaugiasi; pats veikalų ano- 
nymiškumas leido, atpasakojant, juos papildinėti ar trumpinti, - 
taikinti prie klausytojų, „tautos“, dvasios ir skonių. Ilgas anony- 
minio veikalo buvimas darė jį daugelio autorių kūriniu ir dildė 
individualias autorių ypatybes: veikalas tapo „tautiniu“. 
Daugumas anglų bei skotų baladžių tik XVI amžiuje teat- 
sirado. "Tačiau, be abejonės, dygte dygo jų Anglijos ir Skotijos 
pasieny ne tik XV, bet ir XIV amžiuje. Penkioliktajam amžiui 
priklauso Chevy Chase, kur aprašytas epinis northumbri- 
jiečio Percy karas su skotu Duglasu. Daug tokių pa- 
sienio faidų tapo baladžių temomis; kai kada baladėmis subyrė- 
davo aptautėjęs kurtuazinis romanas; daugely baladžių vyravo 
lyrikos motyvai. Baladės reikšdino tautos jausmus, pažiūras, 
idealus ir tuo auklėjo tautą; jau XIV amžiuje dainavo mylimiau- 
sią tautos didvyrį — lankininką ir banditą Robiną Hoodą. 
Robinas — valdžios ir įstatymų persekiojamas drąsuolis, out- 
law. Jis girioj gyvenąs; kovojąs su valdžia, „su vyskupais bei 
arkivyskupais“, bet esąs kilnios širdies ir dosnus: nuskurdusiam 
riteriui duodąs žirgą ir pinigų, šelpiąs vargdienėlius. Jo nepa- 
prastai drąsaus esama. Visus jis nuveikiąs; tik stiprūs bei drąsūs 
yeomanai tegalį jam priešintis, nes juos, kaip ir valdžios priešą, 
bet teisybės gynėją Robiną, laiko tauta tikrais savo atstovais. 
Tūli anglų tautos bruožai reiškėsi ir tų laikų teatre, tuo tar- 
pu religiniame. Heinricho III laikais atsirado pirmosios angliškai 
rašytosios dramos. Daug miestų (Chester, Coventry, 
York, Newcastle) ir vienuolynų (Woodwirk ties 

Wakefieldu) išgarsėjo juose vaidinamomis misterijo- 
mis. Tos misterijos vaidinamos buvo švenčių, ypačiai Kalėdų ir 
Velykų, metu, ir dalyvavo jose beveik visos miesto draugijos. 
Yorko mieste Dievo kūno dieną vaidinta 48 pjesės, kurios sudarė 
visą Šv. Istoriją vaizduojantį ciklą. Ginklininkai vaidino Adomo ir 
Jievos išginimą iš rojaus (mat, reikėjo čia vaidinti ir angelo su 
ugnies kardu rolė), laivininkai — Nojaus laivo pastatymą, 
žvejai ir jūrininkai — visuotinį tvaną, mėsiai — Kristaus kančias, 
rašytojai — apaštalo Tomo dvejojimą. Kai kur kiekvienai pjesei 
statoma buvo atskira klota (pageant), ir žiūrovai pereidavo 
nuo vienos į kitą; kai kur tos klotos turėjo ratus ir buvo paei- 
liui su visomis savo dekoracijomis atvežamos į susirinkusiųjų 
žmonių tarpą. Toks ciklas paprastai kelias dienas trukdavo. 

Tų misterijų (miraklių, t. y., Panelės Šv. ir šventųjų stebuklų, 
anglai nemėgo) kompozicija, žinoma, prasta ir nayvi; meninė 
jų vertė nedidelė. Bet kur-ne-kur pasitaiko vykusios charakteris- 
tikos, gyvas dijalogas ir realistinio meno bruožų; ypač kai auto- 
rius įterpia į misteriją epizodinių personažų — Kaino tarną Gar- 
cio, kryžių statančius darbininkus, Kristaus kapą saugančius ka- 
reivius... Čia išeina aikštėn į konkretų gyvenimą nukreiptas dė- 
mesys ir įgimtas anglų palinkimas painioti tragedijos ir komedi- 
jos, net farso motyvus. Bet autorių sąmojis, humour, beveik 
niekuomet nekenkia veikalo tragiškumui ir pamaldumui (pravar- 
tu prisiminti Shakespearo dramos). Nemaža padėjo realistiniui 
menui augti vadinamosios moralijos (pirmosios, iš jų — 
Castell of Perseverance, priklauso XV amžiui). 
Užuot šv. istorijos žmones vaizdavę, jų autoriai personifikavo 
abstrakčias sąvokas, dorybes ir ydas, kūną, žmoniją (Man- 
kind), „kiekvieną žmogų“ (Everyman) ir pan. Nebesi- 
varžydami Šv. Rašto tekstu ir pamaldumo sumetimais autoriai 
galėjo čia laisviau piešti žmones ir gyvenimą. Visai natūralu, kad 
nuo XV amžiaus galo, misterijų žanrui nusistojus, moralijos ėmė 
vaidinti vis didesnę rolę. 

Norint kūrybinės anglų pajėgos tikrai įvertinti, reikia neuž- 
miršti, kad XIII — XIV amžiuje puikiai klestėjo jų menas. Ar- 
chitektūros srityje XIV-jo amžiaus pradžioj pasiekė savo apogie- 
jų vadinamasis dekoratyvinis anglų gotikos stilius (Decora- 
ted Style— Lincolno angelų choras 1256—1320 m., Lich- 
fie!do katedra, ypačiai vakarų fasadas ir Lady Chapel, 

1250 — 1330 m., Exeter, York, Beverley), o XIV amžiaus pusėj 
atsirado naujas, specifiškai angliškas, perpendikularinis stilius. 
(Perpendicular Style — Winchester, Gloucester, vė- 
lėliau — Oxfordo Christ Church College ir Divi- 
nity School, Windsorio St. George Chapel ir kt.). 


47 


Heinrichui IV Lancasterui karūną davė parlamentas, pir- 
miausia parlamentui vadovaują baronai. Mielai jie tat padarė; 
kad ir pats Richardas išsižadėjęs buvo sosto, nuvertė betgi jį 
ypatingu parlamento aktu, parlamento pirmenybę aikštėn kelian- 
čiu. Baronai laikė Lancasterą savo žmogumi: ką jis buvo pada- 
ręs, galį ir kiti baronai padaryti. Komonerų Taryba paklusniai 
sekė paskui lordus, nes Richardo II laikais pripildė ją lordai savo 
šalininkais. Heinrichas IV, gabus ir gudrus, priemonėmis nevar- 
žąs savęs politikas, jautėsi priklausąs parlamento. Kad ir kaip 
troško sustiprinti savo valdžią, turėjo betgi atsisakyti nuo abso- 
liutinių Richardo II užsimojimų ir nusileisdinėti parlamentui. 
Tiesa, tikėjosi atgaivinsiąs pagaliau karaliaus valdžią, bet tuo 
tarpu mėgino parlamentariškai valdyti vėl apifeodalėjusią kara- 
lystę. Ką gi kita galėjo jis daryti? — Tik ką įžengus jam sostan, 
reikėjo malšinti Richardo brolėnų, Huntingdono ir Ken- 
to grafų, sukilimas. Richardui numirus (arba jį nužudžius), su- 
kilo Percy giminė, o Northumberlando grafo sūnus 
Hotspur net susidėjo su Skotais ir su Waleso maiš- 
tininkais. Hotspurui žuvus Shrewsbury kautynėse, 
sukilo netrukus jo tėvas ir iki gyvos galvos grasino Lancasterų 
sostui. Visomis tomis suirutėmis pasinaudojo Wales, kur se- 
nųjų jo kunigaikščių palikuonys Owen Glyndwr (Glen- 
dower) įsiviešpatavo krašto žiemiuose ir ėmė pulti jo pietus. 
Prancūzų karalius Karolius VI siuntinėjo jam pagelbinių 
pulkų. Tik po smarkios ketverių metų kovos pasisekė Heinrichui 
atkariauti pietų Walesas, bet Owenas iki pat savo mirties (1410 
m.) tebesipriešino karaliui. Nemaža rūpesčių turėjo Heinrichas 
ir su maištu pavirtusiu lollardų sąjūdžiu. 

Dvasininkų pagelbos ir pašalpos jieškodamasis, Heinrichas 
pasiskelbė Bažnyčios globėju, sušaukė jos susirinkimą (Ikonven- 
ciją) ir čia liepė pralotams kuo smarkiausiai kovoti su eretikais 

ir su keliaujančiais pamokslininkais. Be to, karaliaus kurstomas 
parlamentas 1401 m. išleido žiaurųjį statutą De comburen- 
do haeretico. Tas istatymas įgaliojo vyskupus suimdinėti 
ereziją skelbiančius ir erezija užsikrėtusius žmones, net visus, ku- 
rie turi eretikų knygų, kad ir neprisipažįsta savęs cretikais. 
Kas nesutinkąs išsižadėti eretikų mokslo arba, išsižadėjęs vėl 
imąs eretikauti, turįs būti valdžiai atiduodamas, o valdžia turinti 
viešai ji sudeginti. Valdžia ir dvasininkija ėmė be pasigailėjimo 
persekioti ir deginti eretikus, ypačiai lollardus. Lollardai drąsiai 
žuvo, žiauria mirtimi išpažino savo tikėjimą. Kiti dėjosi su maiš- 
tininkais ir kurstė liaudį prieš valdžią. Tuos rėmė ir kai kurie ga- 
liūnai. Vienas iš jų, Salisbury grafui žuvus, sir John 
Oldcastle, lord Cobham, ėmė vadovauti sukilėliams 101- 
Jardams. Jo pilis Cowling tapo sąjūdžio centru. Tik 1418 m. 
tebuvo baigtinai numalšintas loilardų sukilimas, ir pats Oldcastle 
žuvo ant laužo. 

Lollardus persekiodami Heinrichas IV ir jo sūnus Hein- 
richas V (1413 — 1422 m.) pildė naująją dinastiją iškėlusių 
luomų norą. Bet baronai pirmiausia troško kariauti su Prancū- 
zija; karu tikėdamies ir buvo jie padėję Heinrichui IV kovoj su 
to karo nenorinčiu Richardu II. Norėjo atkeršyti Prancūzijai už 
visas karo nelaimes ir parlamentas, ir platūs visuomenės sluoks- 
niai, juo labiau, kad žmonės primiršo ar nė nebuvo supratę, kiek 
atsiėjo karas pačiai Anglijai. Heinrichas TV pradėti naujo karo 
dar negalėjo. Bet, jam nuraminus kraštą ir į sostą pagaliau įsisė- 
dus, jo įpėdinis pasiryžo kariauti. Jaunąjį ir išdidųjį garbėtrošką 
kurstė tautos nuotaika. Buvo jis pilnas jėgų, gabus ir net už sa- 
vo tėvą klastingesnis; be to, laikė save paties Dievo išrinktu „be- 
dieviškai“ prancūzų tautai nužeminti. Atrodė, kad palanki Hein- 
richo V planams buvo ir Prancūzijos buitis. 


VI 


Šimto metų karo pabaiga ir Prancū- 
zijos atgijimas 

Karoliui V numirus (1380. IX. 16), jo sūnui Karoliui 
VI (1380 — 1422) nebuvo dar nė 12 metų sukakę. Visa valdžia 
pateko į jo dėdžių — Berri duko Jeano, Anjou duko 
Liudviko, Burgundijos duko Pilypo Drąsiojo 
ir Bourbono duko (1378 m. numirusios karalienės - moti- 
nos brolio) — rankas. Dukai pašalino senuosius Karoliaus V pa- 
tarėjus, karūnavo vaiką Reimse ir susitarė pagaliau įsteigti Dvy- 
likos Tarybą, kur patys visa tvarkė. — Berri dukas, kuriam 
priklausė jau Macon, Auvergne, Berri ir Poitou, gavo dar val- 
dyti Languedocą, Guiennę, Rhėnės ir Dordognės apskritis, vadi- 
nasi, beveik L4 Prancūzijos apžiojo. Kalbus, energingas ir garbės 
trokštąs Liudvikas Anjou (tąją grafystę, Karoliaus II 
Neapoliečio atiduotąją Karoliui Valois, buvo jis gavęs iš savo tė- 
vo Jono Gerojo) stengėsi įsigyti karalystę pietų Italijoj ($ 16); 
tam reikalui eikvojo Prancūzijos jėgas ir viliojo ją į nuolatinę Ita- 
lijos valstybių kovą savybėj. Antroji Anjou dinastija rados 
nemažiau pavojinga Prancūzijai, kaip kad XIII amžiuje pirmoji: 
Karolius VIII XV amžiaus pabaigoj atgaivino Liudviko Anjou 
sumanymą, kurį buvo paveldėjęs iš savo senelės, Karoliaus VII 
žmonos ir Liudviko II Anjou dukters, Marijos. 

Negeresnis už Liudviką Anjou prancūzas buvo ir kitas Ka- 
roliaus VI dėdė Burgundijos dukas Pilypas Drąsu- 
sis (Phylippe le Hardi): tik iš dalies tesutapo Pran- 
cūzijos ir Burgundijos reikalai. Pilypas buvo veiklus valdovas, 
mandagiai elgėsi su visais, tiek su didikais — tiek su šiaipjau 

žmonėmis, dovanų nešykštėjo, didžiai rūpinosi savo dvaru, dar 
daugiau — savo kuriamąja valstybe. Ją sustiprinti bei padi- 
dinti norėdamas kovojo su broliais dėl įtakos sūnėnui karaliui 
ir, Liudvikui Anjou numirus, pasiėmė valdymo vadžias; 
nebesiskyrė su karalium, nusivežė jį savo dukatan ir darė jam čia 
gyvenimą kiek tik galima linksmą. Pats dukas karaliaus vardu. 
vedė užsienio politiką: ruošė žygius prieš Angliją ir į Angliją — 
gynė nuo jos Flandriją, kurią tikėjosi paveldėsiąs savo uoš- 
viui Flandrijos grafui ($ 33) numirus. Bet iš sumanytųjų žygių 
(1384 - 87 m.) nieko neišėjo, ir 1388 m. Prancūzija ir Anglija. 
ėmė tartis dėl taikos. Antras Pilypo tikslas buvo padidinti Bur- 
gundijos dukatas apirusios Vokietijos žemėmis. Pilypas susigi-- 
miniavo su Habsburgais ir su Bavarijos Wittelsba- 
chais, o Karoliui VI įkalbėjo vesti Bavarijos duko Ste- 
pono dukterį, Bernabo Visconti anūkę Izabėlę 
(1385 m.). Tačiau praplėsti savo dukato šįkart Pilypui nepasi- 
sekė, ir karas su Gelderno duku pasibaigė gėda ir Pilypui, 
ir Prancūzijai (1388 m.). 

Taigi, dėdės, egojistinių savo titulų siekdami, politinės Pran-- 
cūzijos buities nė kiek nepagerino, greičiau pablogino. Savo val- 
džią ir žemes didindami silpnino jie karaliaus valdžią, o pačioj 
karalystėj — kiek išviso kreipė dėmesį, į vidaus poditiką — rėmė 
feodaliją. Tiesa, vargais negalais numalšino, tikrai per anskti nu-- 
mirusio, Karoliaus V laikais prasidėjusias suirutes. 

Jau 1378 m. ėmė bruzdėti Languedocas: žmonės, ypa-- 
čiai miestelėnai, nebenorėjo mokėti vis didinamų mokesčių, kai 
kur (Puy, Montpellier, Clermont de TV'Hėrault, Alais) sukilo ir“ 
išžudė karaliaus valdininkus. Tuo pat metu prasidėjo suirutė ir 
Flandrijoj, kur grafas Liudvikas de Mačle su- 
kurstęs buvo prieš save didžiųjų miestų demokratiją naujais mo- 
kesčiais ir ' feodalijai bei miestų patricijatui palankia politika. 
Gandiečiai sukilo, išsirinko kapitaną ir patraukė savo pu- 
sėn daug miestų, net Bruges'o darbininkus gelumbininkus. 
Tas revoliucinis sąjūdis buvo akstinas ir kitiems Prancūzijos 
miestams. Compiėgne, Saint-Ouentin išjojo mokes- 
čių reikalaujančius karaliaus valdininkus. Paryžiaus pirk- 
lių prevotas, didelės minios lydimas, priėjo prie karaliaus rūmų 
ir pareikalavo, kad būtų panaikinti visi nauji ančdėliai, ypačiai 
aides. Liudvikas Anjou pažadėjo pranešti karaliui paryžiečių. 

norą. Tačiau jie tuo nepasitenkino, vėl apsiautė karaliaus rūmus, 
kur Karaliaus Taryba posėdžiavo drauge su luomų atstovais, ir 
privertė valdžią paskelbti, kad dalis mokesčių panaikinama 
(1380. XI. 14). Novus rex, nova lex, novum gau- 
dium! pabaigė savo prakalbą susirinkusiai liaudžiai advokatas 
Jean des Marės. Nudžiugusi liaudis išniokojo žydų kvar- 
talą. 

Bet išpildyti savo duotųjų pažadų valdžia ir norėdama ne- 
galėjo; negryna širdimi, tik baimės verčiama ir žadėjus buvo. Tą 
pačią ar kitą dieną tarėsi dėl naujų mokesčių su luomų atstovy- 
be, ir įvairių provincijų luomų atstovybės ir Ėtats Gėnėraux Pa- 
ryžiuje (1380 - 82 m) sutiko pagaliau tuos mokesčius paskirti. 
Bet štai Normandijoj, Roueno mieste sukilo „skardininkai, 
darbininkai gelumbininkai ir išviso menki žmonės“ (tiesa, iš pa- 
salų kurstė juos kai kurie turtingieji pirkliai), paskelbė savo vadu 
vieną turtingą gelumbininką, pastatė jam rinkoj sostą, prisiekė 
įrioglintajam, kaip kokiam karaliui, ir privertė jį panaikinti ai- 
des. Tris dienas siautė liaudis, plėšė žydus, persekiojo karaliaus 
valdininkus, pralotus bei turtuolius, atidarė kalėjimus. Pagaliau 
susirinkusi katedroj minia paskelbdino Normandijos Chartiją 
(IV, 72) ir prisiekė ją ginti. Kelios deputacijos buvo nusiųstos 
Paryžiun karaliaus nuraminti. Paryžiaus atsakyta, kad karalius 
atvyksiąs ir suseksiąs, kas riebmenų pavalgęs. 

Visa tai atsitiko 1382. II, o jau sausio mėnesį, naują aide 
paskelbus, buvo vėl pradėję nerimastauti paryžiečiai. Niekas ne- 
benorėjo klausyti sumanių ir taikingų Jeano des Marės 
patarimų. Vasario gale, gandams apie Roueną pasklidus, bruz- 
dėjimas pavirto maištu. Liaudis apsiginklavo, įsteigė savo valdžią 
ir ėmė žiauriai persekioti valdininkus bei žydus. Roueno malšinti 
išvažiavęs karalius turėjo skubiai grįžti Vincennės pilin ir nu- 
siuntė Paryžiun Burgundijos duką derėtis su maištininkais, su 
maillotins (arba maillets, taip buvo jie pavadinti dėl 
savo ginklų, didžiulių, Rotušę plėšiant, pasigrobtųjų plaktų). Bet 
maištininkai garsiai reikalavo, kad būtų palikti tiktai Liudviko 
IX ir Pilypo IV laikų mokesčiai, ir tebeplėšikavo. Valdžia grasi- 
no numarinti paryžiečius badu. Bet čia įsidrąsino ar išsigando 
buržuazija — sudarė savą miliciją, nuginklavo liaudį ir prašė ka- 
raliaus nusileisti. Universitetas prisidėjo prie buržuazijos. Val- 
džia sutiko grįžti prie finansinės Liudviko IX santvarkos ir, su- 

ėmus maišto kurstytojus, atleido „gerai Paryžiaus liaudžiai“, o 
karaliaus susitaikinimą su ja atšventė pavyzdingomis kurstytojų 
bausmėmis — vieniems nukapota galvos, kiti pakarti, treti kalė- 
jiman sugrūsti. Po kurio laiko — tuo tarpu buvo numalšintas 
Rouenas ir panaikinta jo komuna — karalius pareikalavo, kad 
paryžiečiai atiduotų savo ginklus ir vėl mokėtų aides, bet, 
Jeanui des Marės. tarpininkaujant, pasitenkino 80.000 
frankų (apie 2 milijonai litų). 

Panašūs žemesnių visuomenės sluoksnių maištai — ir dėl tos 
pačios priežasties, dėl mokesčių — įvyko ir kituose dideliuose 
miestuose: Amiens'e, Saint-Ouentine, Caene, Orlėans'e, Mantes'e, 
Reimse, Laone, Soissons'e, Lyone, o ypačiai Prancūzijos pietuo- 
se. Čia vienas karaliaus dėdė, Anjou dukas, buvo visai išdirginęs 
miestelėnus savo grobuoniavimu, kitas, Berri dukas, žiauriai su- 
kilėlius malšino, viename miestely kuone visus gyventojus iškorė. 
Dar didino suirutę plėšikų būriai, kuriuos nuolat papildinėjo pa- 
bėgėliai iš miestų ir su kuriais nekartą patys miestai susidėdavo. 
Tie plėšikai vadinami tuchins, krūmininkais. Ilgai reikėjo 
valdžiai su jais kariauti, iki 1384 m. 

Tikru karu pavirto Flandrijos sukilėlių malšinimas. 
— Stambioji Flandrijos buržuazija troško taikos, ir Bruges'o 
miestas pasidavė grafui. Bet Gandiečiai tebesipriešino. Pri- 
siminė jie Jokūbo Arteveldės ($ 28) laikus ir 1382. I išsirinko 
generaliniu kapitanu jo sūnų, kalbų ir „labai sumaningą jauni- 
kaitį“. Teroru suvaldė Arteveldė buržuaziją, konfiskacijomis pri- 
pildė revoliucinės valdžios iždą. Kadangi grafas nesutiko taikintis 
su Gandiečiais, Arteveldė pasiūlė jiems — arba, kaip kanki- 
niams, laukti grafo keršto, arba su virvėmis ant kaklo pulti jam 
po kojų, arba, pagaliau, užpulti jį pačiame Bruges'o mieste. Iš 
tikro, Bruges'ą Arteveldės kariuomenė paėmė (1382. V. 3) ir api- 
plėšė, patraukė tuo laimėjimu savo pusėn Ypres'o, Courtrai ir 
Casselio gelumbių pramonės darbininkus, kurie pasigrobė valdžią 
ir apsiginklavo prieš grafą. Bet pats grafas suspėjo pasprukti ir, 
pagelbos prašydamas, kreipėsi į savo žentą ir įpėdinį Burgun- 
dijos duką. 

Lengva rados Pilypui įkalbėti jaunam karaliui įsibrauti su 
kariuomene į Flandriją, maištingųjų miestelėnų, be to ir schiz- 
matikų (vadinasi, popiežiaus Urbano VI šalininkų) kraštą. Pran- 
cūzai 1382. XI užėmė Ypres'o miestą, ties Roosebeke (XI. 

27) sumušė Arteveldės vadovaujamąją Gand'o kariuomenę — 
pats Arteveldė kaudamasis žuvo, su juo 25.000 flandrijiečių, ku- 
rių, „Dievui“ (vadinasi, antipopiežiui Klementui VII), „savo ka- 
raliui ir savo senjorui grafui neištikimų Žmonių“, lavonus nuga- 
lėtojai išmetė šunims ir laukiniams paukščiams sudrąskyti, — pa- 
vergė Bruges'ą ir Courtrai. Paties Gand'o prancūzai nepuolė, gal 
būt — todėl, kad karaliui nusibodo kariauti, o Burgundijos du- 
kas žvairom žiūrėjo į būsimoj savo grafystėj šeimininkaujančius, 
kad ir savo paties pakviestus, prancūzus, gal ir todėl, kad Cour- 
trai mieste buvo surasti „labai maištingi“ paryžiečių laiškai, ku- 
rie sakė juos su Flandrijos sukilėliais susiuosčius: vyriausybė no- 
rėjo išravėti maišto diegus pačiame Paryžiuje. 

Kaip ten yr — tiek to, bet, karo nepabaigęs, karalius su- 
grįžo (1382. XII), o po kokių dviejų mėnesių iš Calais uosto 
įsibrovė Flandrijon popiežiaus Urbano VI palaimintieji „kryžiuo- 
čiai“ — Norwicho vyskupo, uolaus valstiečių malšintojo ($ 42), 

"vadovaujamieji anglai. Susidėję su Gand'u, užėmė jie Dun- 
guergue bei kai kuriuos kitus miestus ir apsiautė Y pres'ą. 
Vyskupas visais galimais ginklais kovojo — ir patrankomis, ir 
ekskomunikomis. Flandrijos grafas ir Burgundijos dukas vėl šau- 
kėsi Karoliaus VI pagelbos, ir prancūzų kariuomenė, kurioj, kaip 
ir anglų, su popiežiaus (tik čia Klemento VII, čia Urbano VI) 
sutikimu kovėsi ir kunigai bei vienuoliai, išvadavo Flandriją. 
Prancūzai būtų galėję paimti Gand'ą ir net patį Calais. Bet Bur- 
gundijos dukui Prancūzijos reikalai nerūpėjo: savo uošviui 
Liudvikui de Mačle numirus (1384. I. 30), skubėjo jis 
pats kuogreičiausiai įsiviešpatauti Flandrijoj. Deja, sunku jam 
rados vienam kovoti su Gand'u, kuris buvo pasidavęs Anglijai: 
noroms nenoroms vėl kreipėsi dukas į Karolių ir įkalbėjo jam vie- 
ton sumanytojo žygio į pačią Angliją pulti Gand'ą. Gand'o pran- 
cūzai nepaėmė, bet, kadangi iš Anglijos pagelbos negavo, Gand'as 
ir kiti miestai pripažino pagaliau savo grafu Pilypą Drąsųjį 
(Tournai Taika, 1385. XII. 18): 1386. I. 4 Pilypas ir jo žmona 
Margarita iškilmingai įžengė į Gand'ą. Flandrija nebeteko sava- 
rankiškumo — patapo Pilypo Drąsiojo valstybės provincija, bet 
nebetekus buvo ir senosios ekonominės savo reikšmės. — Miestų 
kova savybėj ir su grafu, socijalinė kova pačiuose miestuose ir 1l- 
gametis Prancūzų karas su Anglais, kuriame ji noroms neno- 
roms dalyvavo, pakirto ekonominio jos gyvenimo pagrindus. Po 

kelių dešimtmečių Europos prekybos bei pramonės centrai atsi- 
dūrė Brabante ir Olandijoj. 

Ne dėl savo karalystės kariavo prancūzai su Flandrija ir 
Flandrijoj — didino ir stiprino karaliaus dėdės valstybę, kuri 
faktiškai nebepriklausė Prancūzijos ir netrukus pavirto pavojin- 
gu jos priešu, Anglijos sąjungininku. Prancūzija visuose tuose 
karuose tik viena tepešė: revoliuciniam Flandrijos miestelėnų 
sąjūdžiui pasibaigus, lengviau rados ir pačios Prancūzijos demo- 
kratija suvaldyti. Bet ir čia pasireiškė nelemtoji dėdžių įtaka: 
kovos su demokratiniais sąjūdžiais ir feodalinės reakcijos būta. 
Pirmi nukentėjo paryžiečiai. Karaliui 1382 m. kariaujant 
Flandrijoj, jie būrėsi ir tarėsi dėl valdžios sumanytųjų naujų 
mokesčių, svarstė, kaip geriau galima jiems pasipriešinti; vėl 
bemaną buvo derėtis su karalium. Bet, Paryžiun atvykęs, kara- 
lius nepriėmė jų deputacijos, įžengė į patį miestą su 1200 karių 
ir liepė suimti visus įtariamus žmones, Jeaną des Marės, parla- 
mento pirmininką, daugelį advokatų, notarų bei pirklių, išviso 
apie 300 žmonių, o visai tautai — atiduoti ginklus. Paskui pa- 
naikinta buvo pirklių prevoto pareigos ir, vietoj cechų renkamų- 
jų magistrų (maitres), atsirado karaliaus prevoto renkamie- 
ji žmonės, prudhommes. Cechininkams uždrausta rinktis 
ir svarstyti savo reikalai. Kartu prasidėjo ir ekzekucijos. Mirti- 
mi nubaustųjų tarpe žuvo Tean des Marės. ,Kurgi mano teisė- 
jai?“ — klausė į kaukolyną vežamas advokatas — „Tegul ateina 
ir pasako man, už ką jie mane pasmerkė mirti!“ Atsisakė jis pra- 
šyti karaliaus malonės ir, visai miniai verkiant, vyriškai numirė. 
Be pasigailėjimo nubaustas buvo Rouenas (antrusyk, bet be 
naujų priežasčių) ir — pinigine bauda — Languedoco 
miestai. 

Kad ir savo žmonių prikišę buvo centrines karalystės įstai- 
gas karaliaus dėdės, liko betgi tose įstaigose daug ir senųjų Ka- 
roliaus V. valdininkų. Savo įtakos politikai nebetekę, jie tuo aiš- 
kiau matė, kiek kenkė karalystei „princų feodalizmas“. Ėmė pa- 
galiau jausti tai ir pats 20 metus užkliudęs karalius, o pirmiausia 
— jam, kaip ir jo broliui, linksmam bei savingam Tourainės 
(vėliau Orlėans'o) duku Liudvikui, nusibodo visur ir 
visuomet dėdžių klausyti. Nebenorėjo karalius už pavadžio būti 

vedamas; pasidavė savo brolio įkalbamas, o brolis susidėjo su se- 
naisiais Karoliaus V patarėjais ir su konetabliu Clissonu. Po 
Burgundijos duko sukurstytojo ir dėl jo paties kaltės didele gėda 
karaliui pasibaigusio karo su Gelderno duku ($ 47), Karo- 
lius sušaukė Reimso miestan savo "Tarybą, kurioj dalyvavo ir dė- 
„dės, ir paskelbė tvirtą savo norą valdyti karalystę savarankiškai, 
Veltui mėgino dėdės jį atkalbinti. Padėkojo jiems karalius už jų 
tarnybą, bet tik žodžiais: neišpildė jų prašymo — nedavė Bur- 
gundijos dukui Normandijos, o Berri dukui Guiennės (1388. 
XI). 

Tuoj atnaujintas buvo centrinių įstaigų personalas. Vy- 
ziausybei ėmė vadovauti Bureau de la Rivičre, Jean 
le Mercier, tūli kiti Karoliaus V valdininkai ir kai kurie 
nauji žmonės, marmousets (tuo žodžiu, reiškiančiu figu- 
rėlę, kuria baigėsi durų plaktukai ir žaidų žarstekliai, juokais 
praminė juos didikai todėl, kad daugumas jų žemo kilimo žmonės 
buvo). Jie turėjo ir prityrimo, ir tradicijų, ir net bendrąjį politi- 
kos planą, kurį nutarė drauge, dermingai vykdyti. Visų pirma 
pašalino jie dukų paskirtuosius valdininkus, o jų pareigas pavedė 
savo žmonėms; paskui jų paragintas karalius įsakė perskaityti 
savo pirmtakūnų ordonansus, patvirtino juos, o kur reikėjo ir pa- 
pildė. Iš esmės tai buvo administracijos reforma; ir labai įdomu, 
kad marmusetai mėgino visose įstaigose įvykdyti kooptacijos 
principą. Pirklių prevoto pareigų tiesiog atgaivinti nedrįsdami, 
paskyrė jie betgi ypatingą karaliaus valdininką eiti to prevoto 
pareigų. Pasistengė pagaliau aptvarkyti provincijų valdyseną ir 
apginti jas nuo valdininkų bei didžiųjų senjorų: 1389 - 90 m. 
pats karalius su savo broliu Liudviku, dėde Bourbono duku ir 
'su parlamento pirmininku apvažinėjo Languedocą. Stiprus, gra- 
žus ir gyvas, dosnus ir mandagus karalius tikrai tapo Karoliumi 
Mylimuoju, Charles le Bien-Aimė. 

Bureau de la Rivičre ir Jean le Mercier vedė užsienių poli- 
tiką. Svarbiausias jų uždavinys buvo taika su Anglija, kur kaip 
tik tuo metu Richardas II nusikratė savo dėdžių globa ($ 42). 
“Tačiau politikuoti marmusetams rados kur kas sunkiau, nei kraš- 
tas gaivinti. — Orlėans'o dukas Liudvikas mielai atidavė jiems 
visą juodąjį darbą, bet aukštosios politikos srity, kaip ir visi prin- 
cai, atidžiai savo tikslų žiūrėjo. Buvo jis vedęs Milano sen- 
joro Giano Galeazzo Visconti ($ 22) dukterį V a- 

lentiną, o kraičio gavęs Asti grafystę ir pažadėjimą, kad 
paveldės visą Milano valstybę, jei tik numirs Gian Galeazzo sū- 
naus nepalikęs. Gian Galeazzo norėjo tuo susilpninti Bavari- 
jos įtaką Prancūzų politikai ir įpainioti juos į šiaurės Italijos 
reikalus. Riteriškasis Karolius VI tuoj užsidegė aktyvios itališ- 
kosios politikos planais. Savaime suprantama, laikėsi jis sąjun- 
gos su Liudviko uošviu Gianu Galeazzo ir nesutiko su Floren- 
cijos pasiūlymu pasidalinti su ja Milano valstybę. Palankesnis 
buvo jis antipopiežiaus Klemento VII projektams. O Klementas 
siūlė Liudvikui Orlėans'ui naują, iš Bažnyčios žemių šiaurės Ita- 
lijoj sudarytiną valstybę (1385 m. investino Neapolio kara- 
lyste Liudviką II Anjou). Tuo būdu tikėjosi Klementas 
nuveiksiąs Romos popiežių, pirma Urbaną VI, paskui Bonifacijų 
IX. Tačiau itališkajai Liudviko Orlėans'o politikai netrukus ėmė 
priešintis Gian Galeazzo nužudytojo Bernabo Visconti anūkė ka- 
ralienė Izabėlė ir Burgundijos dukas, Florencijos ir Bavari- 
jos draugas. Liudvikas turėjo atsisakyti nuo savo sumanymo už- 
kariauti Genovą, kuri 1396 m. pasidavė pačiam, tada jau su- 
sirgusiam, Karoliui VI. Nesisekė Italijoj ir Liudvikui II Anjou: 
1399 m. Vladislovas Durazzietis išvijo jį iš Neapo- 
lio karalystės. 

Taigi, užuot baigus karą su Anglija, valdžia be reikalo ir be 
sėkmės eikvojo tautos jėgas užkariaujamai princų politikai pa- 
remti. Aiškios politinės programos nebuvo, nes karalius ne mar- 
musetų klausė, o broliui Liudvikui nusileisdinėjo. Išviso bodėjosi 
kiek Karolius savo pareigomis; tiesa, ir laiko jam nebeliko joms 
atlikinėti. — Linksmai gyventa karaliaus dvare: procesijoms, po- 
kyliams, baliams ir kitoms pramogėlėms galo nebuvo. Visa tai 
nuolat dirgino Karoliaus nervus, kuriuos jis, liguisto tėvo ir ne- 
visai sveiko proto motinos vaikas, ir iš prigimties blogus turėjo. 

Paryžiaus gatvėje 1392. VI. 13 apie vidurnaktį Bretag- 
nės duko brolėnas su savo tarnais pasikėsino nužudyti se- 
nąjį duko priešą, karaliaus labai mylimąjį konetablį Clisso- 
ną. Kad ir nepavojingai sužeistas buvo konetablis, baisiai sujau- 
dino betgi tas pasikėsinimas ir patį karalių, ir jo patarėjus. Mat, 
visiems buvo žinoma, kad Bretagnės dukas Jean de Mon- 
fort seniai jau ėmė kovoti su Karoliaus patarėjais ir kad slapta 
rėmė jį čia karaliaus dėdės. Valdžia pasiryžo energingomis prie- 
monėmis nukreipti gręsiantį jai trijų dukų maištą ir pirmiausia 

nubausti Monfort'ą. Pats Karolius nuvedė kariuomenę Bretagnės: 
link. „Rugpiūčio mėnesio 5 dieną karalių Mans'o girion įjojant 
sutiko kažkoks pamišėlis ir sušuko: — Karaliau, kad įžengsi gi- 
rion ir josi į Mans'ą, tai ištiks tave nelaimė!“ — Karaliui bejo-- 
jant, pamišėlis sugriebė jo žirgą už kamanų: — Jei dar žingsnį 
— tuoj nebegyvas būsi! — Pamišėliu nusikratyti norėdamas ka- 
ralius prijojo prie savo pažo kardo pasiimti; bet pažas išsigando 
ir pabėgo, o karalius — paskui jį. Pasiėmė pagaliau kardą kara- 
lius ir iš proto išėjo. Gal būt, taip paveikė jį pyktis ar nusimini- 
mas, o gal — buvo jis apduotas ar apkerėtas, nes užpuolė jis vi- 
sus, kas ten buvo, ir daug ką sužeidė. Taip ir nesusekta, kas bu-- 
vo tas pamišėlis. Tr labai sunku buvo suvaldyti karalius, nes nie- 
kas nedrįso prie jo prisiartinti; bet pagaliau sugriebė jį riteris“ 
Guillaume Martel. Dėdės dukai sustabdė pradėtąjį žygį, liepė nu- 
vežti ligonį į Mans'o miestą ir tą patį vakarą pašalino marmuse-- 
tus. 

Po trijų savaičių karaliaus liga pavirto chroniniu pamišimu, 
kuris reiškėsi bendru proto susilpnėjimu ir perijodiniais šėlos 
priepuoliais. Kartais atrodė jis pasveikęs, todėl jis nuversti 
ar karalystei regentas paskirti buvo negalima; bet karaliauti ne- 
galėjo Karolius ir protarpiais. Valdžia vėl pateko į Burgundijos 
duko ir, iš dalies, Berri duko rankas. Tiesa, Liudvikas Orlėans'as 
irgi norėjo pirmininkauti taryboms, bet Bourbono dukas įkalbėjo: 
jam bent laikinai nusileisti dėdėms; sutiko, nes, kaip ir jaunajai. 
karalienei Izabėlei, magėjo jam linksmas dvaro gyvenimas, po-- 
kyliai, kaukių baliai, šokiai, puikūs drabužiai. 

„Tas princas“, rašo apie Orlėans'o duką Christinė Pisietė, 
„mėgsta kilnius žmones ir drąsuolius, kurie atlieka žygdarbius ir 
didina visur Prancūzijos vardą bei garbę... Dabar jis yra Pran- 
cūzijos riterių globėjas, ir daug jų, gražių, jaunų, nepaprastai pa- 
sipuošusių bajoraičių, vieši puikiame jo dvare. Iš visur viliojasi. 
juos jaunoji duko grožybė ir jo prašmatnumas; visus mielai ir 
mandagiai jis priima“. Buvo Liudvikas gražiai išauklėtas, mėgo 
literatūrą ir meną, daug puikių pastatų prisistatė. Ištikimybės 
savo Žmonai nepaisė. ,Esu daug mylėjęs ir daugelio mylėtas: tai 
Amūras padarė“, sakydavo. Liežuvauta, kad karalienė Izabėlė su. 
juo ne tiktai linksminosi ir šoko. Tačiau Liudvikas neniekino po-- 
litinių savo tikslų. Valdė jis Orlėans'o dukatą, Pėrigord'ą, Valois, 
Beaumont'ą, Dreux, Blois, Soissons'o, Angoulėmės ir Porcieno 


— 250 — 


grafystes, Couci senjoriją ir Asti grafystę Italijoj. Kadangi visos 
tos Žemės nesudarė tolydinio ploto, Liudvikas stengėsi įsigyti 
naujų feodų, kurie jas sujungtų. Taip antai, prisijungė Vertu 
„grafystę ir net Luxemburgo dukatą. Tuo būdu kūrėsi jis 
didelę valstybę, kuri turėjo įsiterpti tarp dviejų Burgundi- 
jos duko valstybės dalių ir vieną (Artois bei Flandriją) nuo an- 
tros (Burgundijos dukato) atskirti. Esam jau matę, kad su Pi- 
lypu Drąsiuoju Liudvikas susidūrė ir Italijoj. 

Savo planams vykdyti reikėjo jam karaliaus pagelbos, ir dėl 
jos nuolat kovojo jis su Pilypu; bet pastarąjį iki jo mirties rėmė 
karalienė, ir Liudvikas įsigydavo įtakos valdžiai tik tada, kai Ka- 
xolius neilgam pasveikdavo. Prancūzijos politikai vadovavo Pily- 
pas, ir šįkart Burgundijos interesai sutapo su karalystės. Pilypas 
įkūnijo tai, ko siekė marmusetai. Ekonominiai Flandrijos ryšiai 
su Anglija privertė jį taikintis su Richardu II ir taikinti Richardą 
su Karolium. Richardas vedė (1396. XI) „jauną“ (nebuvo jai nė 
8 metų sukakę) „margaritą, brangųjį akmenėlį“, Karoliaus VI 
dukrelę Izabėlę ir pasirašė paliaubų sutartį 30 metų. Bet 1399 m. 
nuvertė Richardą Heinrichas Lancasteras. "Tiesa, Heinrichas TV 
kariauti su Prancūzija dar negalėjo ir patvirtino minėtąsias pa- 
liaubas, o 1403 m. su Karoliaus sutikimu Pilypas Flandrijos var- 
du ėmė derėtis su Anglija ir dėl prekybos sutarties. Orlėans'o 
-dukas be sėkmės priešinosi taikos politikai. Labiau jam sekėsi 
Vokietijoj, kur imperatorius Vaclovas davė jam Luxem- 
burgą (1402m.),o Gelderno dukas pripažino jį savo siu- 
zerėnu (1401 m.). "Tai lygia dalia buvo pavojinga ir Burgundi- 
jos sąjungininkui Bavarijai, ir pačiai Burgundijai. 

Pilypui Drąsiajam numirus (1404 m.), Burgundijos dukatą 
ir Flandriją paveldėjo jo sūnus Jonas Bebaimis (Jean 
Sans Peur). Ne kokį, greičiau nemalonų įspūdį jis darė — 
negražus, žemo stogo, su neproporcijonaliai didele galva, su ne- 
pasitikėjimą žmonėms ir pagiežą reiškiančiu veidu; nei vilkėti, 
nei kalbėti nemokėjo, tik pažadų nešykštėjo; bet viskuo domėjo- 
i ir visa žinojo, kas tik galėjo jam būti naudinga, tėvą pralenkė 
:savo garbėtroška; prireikus buvo drąsus; demokratiniu savo el- 
„gesiu daug žmonių paviliodavo, ypačiai Orlėans'o duko priešus. 

Liudvikas puikiai pasinaudojo Pilypo Drąsiojo mirtimi ir 
tuo, kad jo įpėdinis priverstas buvo ilgam nuvažiuoti savo duka- 
tan. Karalienė, kurią kiršino šiurkštus Jonas Bebaimis, persimetė 

Liudviko partijos pusėn. Burgundijos dukas viliojosi Paryžiaus 
buržuaziją, dėjosi ginąs karalystės finansus bei įstatymus ir 
priešinosi Liudviko kurstomam naujam karui su Anglais. Abu 
dukai šaukėsi į Paryžiaus apylinkes savo vasalus; 1405. VIII ir 
IX visi laukė pilietinio karo, bet spalių mėnesį priešai netikėtai 
susitaikino. Tiesa, abu tik vienas antrą apgaudinėjo; ir 1407. XI. 
23, sutemus, Jono žmonės užpuolė ir nužudė jojantį gatvėje Liud- 
viką. Po kelių dienų Jonas pats prisipažino, kad „velniui tarpi- 
ninkaujant“ kaltas tuo nužudymu, ir skubiai apleido Paryžių. 

Liudviko Orlėans'o nužudymas ne tik nepabaigė partijų ko- 
vos, bet buvo baisiosios suirutės pradžia. Liudviko našlė atvyko 
Paryžiun ir reikalavo teisybės bei teismo. Apie ją susispietė di- 
-duomenė. Dukienei numirus, jai ėmė vadovauti duko sūnaus 
Karoliaus uošvis, galingasis Akvitanijos grafas Bernar- 
das VII dArmagnac. „Armanjakais“ tapo Berri, Bourbono 
ir Bretagnės dukai, Clermont'o ir Alengono grafai, konetablis 
d'Albret ir daugelis kitų didžiųjų senjorų. Bet viena diduome- 
nė Liudviko nužudymu ir tesipiktino, be to greičiau todėl, kad 
"bijojo Burgundijos duko ar kad jam pavydėjo. Nemėgo nužudy- 
tojo duko nei Paryžiaus universitetas — jį dukas buvo įžeidęs 

“ savo išdidumu ir tuo, kad įkalbėjo karaliui pripažinti (1403 m.) 
„Avignono popiežių Benediktą XIII, kurio nenorėjo klau- 
syti universiteto vadovaujamoji dvasininkija, — nei demokrati- 
niai visuomenės sluoksniai, ypačiai paryžiečiai. Seniai jau ėjo 
„gandai, kad karalienė ir dukas norį sunkiais mokesčiais įvaryti 
liaudį į pragaištį ir todėl kovoją su Burgundijos duku, tikruoju 
liaudies gynėju. Jonas Bebaimis buvo, girdi, siūlęs refomų pro- 
„gramą. „Burgundijos dukas nori, kad karalystę valdytų trys luo- 
mai, kaip kadaise buvo, karaliaus ir tautos labui ir kad geri žmo- 
nės, darbininkai bei pirkliai, turėtų gerą valdžią, taiką saugan- 
<ią“. Karalius esąs sveikas ar — sergąs tik tada, kai to Orlėans'o 
:dukas norįs; tas dukas net manąs karalių nužudyti. Taigi, neap- 
rimęs dar demokratijos bruzdėjimas sijo su politinių partijų ko- 
va, o Burgundijos dukas tapo demokratijos vadu. 

Jis ir dėjosi jai vadovaująs, juo labiau, kad palaikė jį gimi- 
nės ir Flandrija. — Amiens'o miestan pasikvietė jis teologą Jea- 


— 252 — 


ną Petit ir kai kuriuos kitus universiteto profesorius, pasi- 
tarė su jais ir 1408. II grįžo Paryžiun. Čia dukams ir įtakingiems 
valdininkams susirinkus perskaitė Jean Petit ilgą savo parašytąją 
duko apologiją. Teologijos profesorius įrodinėjo, kad gobumas, 
cupiditas, esąs didžiausia blogybė ir nuodėmė. Iš jos visos 
kitos einančios, ir ji daranti žmones nusikaltėlius. Gobus princas 
tampąs tironu, kuris galima esą nužudyti. Toks „tikras tironas“ 
buvęs Orlėans'o dukas; taigi, Burgundijos dukas galėjęs ir net tu- 
rėjęs jį nužudyti. Daugiau, kaip profesoriaus argumentavimas, 
svėrė, žinoma, paryžiečių bruzdėjimas. Karalienė su dofinu Liud- 
viku paliko Paryžių; Jonas privertė karalių pasirašyti atleidžia- 
mąjį laišką. Tačiau greit ir pats prispirtas buvo skubiai nuvykti 
Elandrijon sukilusių Lie gė s miestelėnų malšinti. Jo priešai tuoj 
grįžo Paryžiun ir ėmė ruoštis su juo kariauti. Bet dukas buvo 
perdaug galingas ir pats grasino armanjakams karu; abi partijos 
delsė tad pradėti karą, kelis kartus taikinosi ir kiekviena jieško- 
josi sąjungininkų. Jonui Bebaimiam pirmam šovė galvon laiminga, 
bet nelabai patrijotiška mintis susidėti su Anglais (1411 m.). Jų 
pulkų talkinamam pasisekė jam atremti Paryžiuje įsiviešpatauti 
norį armanjakai, bet tada ir armanjakų vadai ėmė derėtis su Lan- 
casteru (1412 m.), žadėjo atiduoti jam Akvitaniją, o patys prašė 
už tai pagelbinės kariuomenės. Burgundijos dukas susekė slaptas. 
tas derybas, ir jam pavedė karalius bei dofinas ginti tėvynę. Ta- 
čiau negalėjo jis nuveikti armanjakų, kad ir nebuvo jiems atsiun- 
tę kariuomenės Anglai; Auxerrės mieste pasirašė su jais. 
naują taiką (1412. VII). Jaunasis Orlėans'o dukas Karo- 
lius, armanjakų vadas, pinigais turėjo atlyginti įsibrovusiems. 
pagaliau Prancūzijon ir priėjusiems Loirę anglams, kad jie pa- 
sitrauktų. 

Dukams besiruošiant kariauti ir besitaikinant, krašte pilie- 
tinis karas prasidėjo. Paryžiuje burgundininkai plėšė ir žu- 
dė armanjakus, naikino juos, „kaip šunis“; mušė visus, kas ne- 
nešiojo žaliosios jų kepuraitės su Šv. Andriaus kryžium; gatvėse 
tysojo nepalaidotųjų armanjakų lavonai, kuriuos draskė šunes ir 
laukiniai paukščiai. Caeno miesto magistratas 1410 m. liepė 
sudeginti Orlėans'o duko šalininkų namus; iš Dijono visi ar- 
manjakai buvo ištremti. Nešvelniau elgėsi ir armanjakai su bur- 
gundininkais. Visur ėmė maištininkauti ir plėšikauti kaimiečiai; 
vėl priviso plėšikų būrių — prancūzų, gaskonų, ispanų ir anglų. 

Valdininkija ištvirko; visas valdymo aparatas išgvero. Visai na- 
tūralu, kad atgijo ir karalystės reformos idėja. 

Ją kėlė aikštėn ne royetaux de grandeur (vadi- 
nasi, turtingieji pirkliai, kurie mielai naudojosi suirute), bet 
smulkioji buržuazija. Ji daugiausia kentėjo ir daugiausia skun- 
dėsi valdžia; nuo 1408 m. nuolat bruzdėjo. Dėl gandų, dėl mažų 
vaidų greit susirinkdavo suirzusių žmonių minia, triukšmaudavo, 
dažnai, reformų reikalaudama, vaikščiojo gatvėmis. Ypačiai neri- 
mastavo mėsiai, o su jais — jų cecho priklausantieji darbininkai— 
kailialupiai (ėcorcheurs), mėsinėtojai (tripiers) ir 
kt., „skurdžiai gyveną ir pikti žmonės, kurie galėjo daug nežmo- 
niškų darbų pridaryti“. Turtingieji mėsiai Legois, Saint- 
Von ir Thiber vadovavo tam revoliuciniam, triukšmingam 
ir savavališkam sluoksniui, kurstė ir kitus darbininkus. Tonas Be- 
baimis stengėsi jiems įtikti; siuntinėjo įtakingiems mėsių cecho 
žmonėms ir net kai kuriems kailialupiams, taip antai, Simonui 
Caboche'ui, geriausių Burgundijos vynų; 1411 m. liepė iš- 
kilmingai palaidoti mėsių Legois ir pats į kapus palydėjo. Beveik 
visus Paryžiaus miestelėnus jis prisiviliojo, o jie buvo jau susi- 
tvarkę: susibūrė dešimtinėmis, šimtinėmis ir kvartalais, apsigink- 
lavo ir išsirinko vadus; vėl atsirado renkamieji ėchevinai ir pirk- 
lių prevotas. 

Burgundijos dukas rėmė paryžiečius, bet ir pats jais rėmė- 
si; norėjo savo labui išnaudoti jų sąjūdį, bet priverstas buvo ir jų 
noro paisyti, nusileisdinėti jų vadais tapusiems savo šalininkams 
arba burgundininkais tapusiems jų vadams. Sąjūdžiui vadovavo 
ir jo programą aiškino Finansų Tarybos pirmininkas Eusta- 
che de Loitre, karaliaus sekretorius Guillaume Ea- 
raut, daktaras Jean de Troyes, Pierre Cauchon 
ir kiti universiteto profesoriai, be to — kailialupys (ėcor- 
cheur) Simonas Caboche ir budelis Capeluche, 
kurių dviejų klausė mėsiai. Jono agentai kurstė, organizavo ir 
siejo su paryžiečiais kitų didžiųjų miestų — Roueno, Reim- 
so, Soissons'o, Laono — pirklius, amatninkus bei liaudį. 
Paryžiečiams pagaliau sukilus, žadėjo jiems padėti ir Gand'o 
miestas, garsusis demokratijos židinys. 

Tokiomis sąlygomis sunku buvo karalystė valdyti ir ji nuo 
anglų ginti, juo labiau, kad pinigų valdžia visai pristigo. Jono 
Bebaimio spiriama, sušaukė ji 1413. I Languedoilio Etats Gėnė- 

raux. Tik dėl prasidėjusio pilietinio karo maža atstovų tesusiva- 
žiavo, ir susirinkimui natūraliai ėmė vadovauti Paryžius ir jo uni- 
versitetas. Valdžia prašė paskirti naujus mokesčius; atstovai pa- 
tarė jai apdėti tais mokesčiais valdininkus bei princus, reikalavo 
reformų, kontrolės ir kad būtų persijotas centrinių įstaigų per- 
sonalas. Universiteto atstovas Eustache de Pavilli pus- 
antros valandos skaitė universiteto ir Paryžiaus miesto peticiją. 
— Karalius nebeturįs pinigų todėl, kad jo valdininkai blogai val- 
dą finansus, begėdiškai vagią ir visur kišą savo gimines bei drau- 
gus. Pranešime specijaliai buvo paminėti ir apkaltinti 22 valdi- 
ninkai. Siūloma buvo pašalinti finansų valdininkai, konfiskuoti 
jų turtai, panaikinti visokios dovanos bei algos, apdėti mokesčiais. 
princai, pertvarkyti finansų valdysena, Parlamentas, Finansų 
Taryba ir Karaliaus Taryba, pagaliau paskirti kontrolės komi- 
sija. Valdžia su ta peticija sutiko, daug valdininkų pašalino; do- 
finas įsteigė reformų komisiją, kurioj dalyvavo karaliaus ir Bur- 
gundijos duko patarėjai, jų tarpe ir Pierre Cauchon. 

Deja, dofinas Liudvikas, 16 metų jaunikaitis, buvo nepopu- 
liarus. Kaltino jį prašmatniu bei palaidų gyvenimu; nekentė jo 
bičiulių ir patarėjų, tautos (vadinasi, pirmiausia Burgundijos du- 
ko) priešų. Penktą dieną po minėtojo luomų atstovybės posėdžio 
(1413. IV. 27). Caboche'o vadovaujami mėsiai ir kailialupiai už- 
plūdo miesto gatves, privertė pirklių prevotą duoti jiems ginklų 
bei miesto vėliavą; 28 d. apie 3.000 ginkluotųjų žmonių susirinko 
ties Rotuše (Grėvės aikštėje), o iš čia nuėjo Bastilijos link, 
kur buvo pasislėpęs Paryžiaus prevotas Pierre dEssart. 
Tuo tarpu kita minia — jai vadovavo Eustache de Loi- 
tre, Guillaume Baraut, Pierre Cauchon, Jean 
de Troyes, Legois ir Caboche — apgulė paties dofi- 
no rūmus; pirma geruoju prašė, kad išduoti būtų jai „išdavikai“, 
paskui įsilaužė į rūmus ir pati juos, dofino kanclerį bei kitus, su- 
ėmė, o kai kuriuos čia pat nudėjo. Kitą dieną kabochininkai iš- 
siuntė „geriesiems miestams“ laišką, kur patarė jiems suimti ne- 
ištikimuosius žmones. „Tai pradėję esam daryti ir darysime iki 
galo“. 

Iš tikro, gegužės mėn. 9 d. kabochininkai vėl ėmė maištinin- 
kauti; 10 d. Eustache'o de Pavilli pasiūlymu surašė 
valdininkus išdavikus, o paskui patys 20 žmonių suėmė ir savo 
žmones paskyrė dofino kancleriu, Paryžiaus kapitanu ir jo padė- 

jėjais. Pasveikęs Karolius VI dėjosi paryžiečių globėju ir mėgino: 
juos nuraminti. Bet 22 d. sukilėlių vadai su didele minia apsupo 
jo rūmus; išaiškino jam, kas buvę ir esą jo priešai; įteikė jam „iš- 
davikų“ sąrašą ir reikalavo, kad visi jie tuoj būtų atiduoti tautai. 
Veltui ramino maištininkus Jonas Bebaimis, kuris vedė už rankos: 
dofiną braukdamas jam ašaras, veltui karalienė „mirtinai susir-- 
go“, o kilniosios ponios latakus ašarų liejosi ir kūkčiojo. Ne tik 
kad nesidavė permaldaujami maištininkai, bet 24 d. Jean de 
Troyes jų vardu pareikalavo, kad visi suimtieji būtų ištremti, 
kad karalius savo laišku patvirtintų visa, ką buvo padarę paryžie- 
čiai ir kad karaliaus ordonansu būtų paverstas minėtosios komisi- 
jos jau sudarytas reformų projektas. — Karalius ir dofinas, prin- 
cų, vyskupų, riterių, universiteto rektoriaus bei profesorių, pirklių 
prevoto, ėchevinų ir daugelio miestelėnų lydimi, atvyko 26 d. į 
ypatingąjį Parlamento posėdį (vadinamąjį lit de justice) 
ir įsakė paskelbti komisijos projektą. Kitą dieną karalius jį pa- 
tvirtino. Tai ir buvo vadinamasis Caboche'o Ordonansas (L/O r- 
donnance Cabochienne). . 

Komisijos nariai apdorojo ir apkodifikavo senuosius karalių 
ordonansus, daug kur juos papildė ar pakeitė. Reformatoriai są- 
žiningai stengėsi sutvarkyti Prancūzų monarchiją, aprūpinti įstai- 
gas geresniais valdininkais, o valdininkus sudrausti nuolatinės 
kontrolės sistema. Luomų atstovybei pačiai save sukompromita- 
vus, nė nemėginta ja pasiremti. Pagal ordonansą valdymo pama- 
tas, tai centrinės įstaigos, pirmiausia Parlamentas ir Finansų 
Taryba (Chambre des Comptes). Jų posėdžiuose 
visi svarbieji klausimai turį būti ne tik sprendžiami, bet būtinai 
svarstomi ir balsuojami, kas, žinoma, darė tarybų narius atsakin- 
gesnius ir laidavo tam tikrą valdymo kontrolę. Be to, ordonansas 
įsakė kancleriui ir kitiems valdininkams tam tikrais atvejais tartis 
su specijaliai kviečiamųjų kompetentingų žmonių tarybomis. Net 
provincijų valdininkai turį prireikus kviestis karaliaus „advoka- 
tus, prokurorus ir kitus patarėjus“ (autres gens de 
conseil du pays). Bailyvams įsakyta kai kurių klausimų 
svarstyti šaukti „didžiausios ir sveikiausios dalies gyventojų“ ta- 
rybas. Visa tai primena Karoliaus V valdyseną. Taip pat juo, iš 
dalies ir marmusetais, sekė reformatoriai nusakydami taisykles, 
kuriomis turi būti papildinėjamos tarybos ir išviso valdininkija. 

"Tarybų narius bei valdininkus turi skirti ar pačios tarybos, ar 
specijaliai sušaukiamų valdininkų komisijos. 

Caboche'o Ordonansas sako, kad su revoliuciniu kabochinin- 
kų sąjūdžiu ir su Burgundijos duko intrygomis susijęs buvo rim- 
tų bei sumaningų žmonių darbas, geriausias valdžios tradicijas 
gaivinąs. "Tačiau Paryžiuje tebeviešpatavo kabochininkai, o nei 
jie patys, nei juos kurstę demagogai negalėjo ne tik kad įvertinti, 
bet ir suprasti ordonanso reikšmės. Ne valdysena — tiktai at- 
skirus žmones viskuo jie kaltino ir tuos žmones pasiutiškai perse- 
kiodavo. Patys norėjo valdyti karalystę — žudė „išdavikus“, te- 
roru baugino valdžią, paskyrė ir ėmė rinkti mokestį karui su An- 
glija. Nebeklausė jie pagaliau ir Jono Bebaimio ir jo politikai 
greičiau kenkė, nei padėdinėjo. Dofinas slapta ėmė derėtis su 
armanjakais, kurie buvo jau sušaukę kariuomenę ir ruošėsi žy- 
giuoti Paryžiun „karaliaus išvaduoti“. Bet ir šįkart visa pasibaigė 
nauja princų sutartimi — Pontoisės Taika (1413. VII. 
28), kurią pasirašė Berri dukas, Jonas Bebaimis, Karaliaus Tary- 
bos nariai, universiteto rektorius, pirklių prevotas ir ėchevinai. 
Tada su stambiosios buržuazijos pagelba valdžia suvaldė kabo- 
chininkus, kurių nebegynė Burgundijos dukas. Tuo pats jis su- 
griovė savo galią Paryžiuje, kur greit įsigalėjo armanjakai; sku- 
biai turėjo pabėgti Burgundijon. Naujas ypatingas parlamento 
posėdis (1413. IX. 5) panaikino Caboche'o ordonansą. Iki 1414. 
VII armanjakai žiauriai malšino kabochininkus; su Burgundijos 
duku jie susitaikino (1415. II) ir vėl — nenuoširdžiai ir neilgam. 


51 


Tuo metu Burgundijos dukas buvo jau slaptai susitaręs su 
Heinrichu V. Leicestero sutartimi (1414. V. 23) Jonas 
Bebaimis turėjo padėti Heinrichui užkariauti armanjakų princų 
žemes ir nesikišti į Heinricho karą su Karolium VI; Heinrichas 
žadėjo jam už tai karaliaus domėno dalį; be to sutiko Jonas, 
Heinrichui Prancūzijoj įsikaraliavus, pripažinti jį savo siuzerėnu. 
Atrodo, kad kartu ir su Heinrichu susitardamas, ir su armanja- 
kais bei karalium susitaikindamas, Tonas norėjo iš abiejų pusių 
apsisaugoti ir laukti, kas laimės: Prancūzija ar Anglija. Bet 
Heinrichas juo pasitikėjo ir ruošėsi kariauti. Leicestero parla- 
mentui (1414. V) Exetero dukas aiškino, kad palyginti su Sko- 


— 257 — 


tija Prancūzija „yra labai derlingas kraštas, magus ir turtų skli- 
dinas; turi juk daug turtingų miestų, puikiausių dvarų, begalę 
pilių, 24 galingus dukatus, daugiau kaip 80 tirštai gyvenamų pro- 
vincijų, 103 garsias vyskupystes, daugiau kaip 1.000 riebių vie- 
nuolynų ir 90.000 parapijų“. Pats Heinrichas nuo 1414. II rinko 
karo medžiagą ir maistą. 

Anglijos paliaubų sutartis su Prancūzija turėjo pasibaigti 
1415. II. 2. Bet jau 1414. VIII Heinricho pasiuntiniai pareikala- 
vo Karoliaus VI, kad „grąžintų“ Heinrichui Prancūzų karalystę 
ir išleistų už jo savo dukterį Kotryną. Prancūzai griežtai neatsi- 
sakė, delsė, nors Heinrichas tikrai apiberdavo Karolių savo laiš- 
kais, kur devynias galybes Šv. Rašto tekstų citavo ir Dievo var- 
du siekė, kad jam pačiam nieko nereikią ir kraujo pralieti bijąs. 
Taika vieno Prancūzų karaliaus tepriklausanti. Mat, Heinrichas 
buvo ne tik nesąžiningas politikas, bet ir labai pamaldus žmogus, 
o anglų ir pamaldumas dažnai praktiškas bei tikslingas, tad veid- 
mainiškas kiek. Karūną užsidėdamas, Heinrichas pats save savo 
jaunystės nuodėmėmis apkaltino, kad ir niekuomet nebuvo buvęs 
Shakespearo atvaizduotasis princas palaidūnas. 

Atvyko pagaliau, 1415. VI, Anglijon Karoliaus VI pasiun- 
tiniai; siūlė Heinrichui vesti Kotryną, bet vieton visos karalystės 
pasitenkinti 850.000 ėcus d'or (apie 2.000.000 litų) ir Akvitani- 
jos dalimi. Heinrichas prašė daugiau, ir prancūzų pasiuntinys 
karaliaus vardu jam atsakė, kad Karolius esąs vienintelis tikras 
Prancūzų karalius, o jis, Lancasteras, netikras Anglų valdovas. 
„Baisiai supykęs“, Heinrichas „daug išdidžių žodžių prisakė ir 
liepė pasiuntiniams važiuoti atgal; jis pats negaišdamas paskui 
juos vyksiąs“. 

Iš tikrųjų, 1415. VIII. 13 Heinrichas su 30.000 karių išlipo 
Normandijoj, netoli nuo Seinės žiočių ir apsiautė Harfleuro 
uostą, kurį norėjo padaryti antru Calais. Kadangi pačiame mies- 
te gynėjų buvo nedaug, o karalius ir dofinas atsakė jo pasiunti- 
niams, kad karaliaus kariuomenė dar nesusirinkus ir negali 
greit ateiti pagelbon“, tai harfleuriečiai nutarė pasiduoti Heinri- 
chui. ,,Tų pasiuntiniai buvo nuvesti į vieną palapinę, atsiklaupė 
čia, bet karaliaus nematė; paskui į kitą palapinę įvesti buvo, kur 
ilgai klūpėjo, bet vėl nepamatė karaliaus. Paskui buvo jie įvesti į 
trečią palapinę, kur karaliaus irgi nebuvo. Pagaliau nuvedė juos 
ten, kur sėdėjo karalius. Ilgai jie čia klūpėjo, o karalius nema- 

lonėjo nė pažvelgti į juos; tik gerokai jiems paklūpėjus, težvilg- 
terėjo į juos karalius ir mostelėjo Dorseto grafui, kad paimtų iš 
jų raktus“. Bet romiai, basas įžengė Heinrichas į miestą, nuėjo 
tiesiog į šv. Martyno bažnyčią ir ilgai čia meldėsi, dėkojo Dievui 
už Jo suteiktąjį laimėjimą. Įsakė jis po to visą grobį surašyti ir 
nusiųsti Anglijon, o daug kunigų bei moterų iš miesto ištrėmė. 

Neilgai — tik tris savaites — tetruko Heinrichas Harfleure: 
X. 8 nužygiavo Calais link, nes pervėlu jau buvo žygiuoti į Pa- 
ryžių. Tuo tarpu konetabliui Karoliui dAlbret pasisekė 
sušaukti ties Roueno miestu didelė kariuomenė, apie 50.000 
žmonių. Karaliaus Taryba kvietėsi talkon ir abu priešus, Bur- 
gundijos ir Orlėans'o dukus, tik dėl atsargumo prašė jų likti su 
savo pulkais savo žemėse, kol būsią pašaukti specijaliai. Jonas 
Bebaimis, slaptas Heinricho sąjungininkas, dėjosi labai įžeistas 
tokiu nepasitikėjimu. Kas gi galįs manyti, rašė, kad jis ir jo bro- 
lėnas, Orlėans'o dukas, neišpildysią savo pareigų ir tuo baisiai 
nusidėsią Dievui, karaliui ir visai karalystei? Tačiau pats jis už- 
draudė savo vasalams dalyvauti prancūzų kariuomenės operaci- 
jose. Tiesa, ne visi jo paklausė. Jono pagelbinių pulkų stoka, be 
abejo, rados prancūzų kariuomenei mažiau pavojinga, nei feoda- 
linis tos kariuomenės pobūdis. Kad ir primygtinai prašėsi daly- 
vauti kariuomenėj miestelėnai, vadai tik patrankų iš miestų te- 
pasiėmė; miestų lankininkus bei arbaletininkus paniekino. Ka- 
riuomenei vadovavo jauni princai, kurie nieko nenusimanė 
apie tikrojo karo meną ir nė girdėt nebuvo girdėję apie Du Gues- 
clino taktiką. Tie vadai ne tiek stengėsi užkirsti anglams kelią į 
Calais, kiek su jais riteriškai susikauti. Veltui senasis Berri du- 
kas patardinėjo jiems susidrausti ir nepulti anglų; viena tepešė: 
karalius ir dofinas grįžo Rouenan. 

Nė geros pozicijos nemokėjo išsirinkti prancūzai; sustojo 
tarp Azincourto ir Tramecourt'o ant siauros nedi- 
delės aukštumos, kur negalima buvo plačiai išrikiuoti kariuome- 
nės. Be to, visą naktį pylė kaip iš karties ir žemė tiek patižo, 
kad brėkštant riteriai turėjo nusėsti nuo žirgų ir išsirikiavo pur- 
vyne 30—40 eilėmis, ilgos lytingos nakties ir sunkių ginklų iš- 
varginti; tik du raitelių būriai teliko — abiejuose rikiuotės spar- 
nuose. Anglai spalių 24 d. aptiko prancūzų kariuomenę, bet, 
Heinricho įsakyti, visą naktį ilsėjosi. Rytą Heinrichas apsigink- 
lavo, išklausė, kaip paprastai, trejų mišių, išrikiavo savo kariuo- 

menę ilgu, bet tik 4 eilių ruožu ir iki 11 valandos laukė prancū- 
zų puolant. Pagaliau įsakė savo lankininkams pradėti kautynes. 
Drąsiai puolė artėjančius priešus sunkiai ginkluoti prancūzų 
riteriai, strėlėmis apiberiami, saulės apreibinami eilė po eilės 
krito, o anglai iš lėto prancūzų kariuomenę siautė. Sparnuose be- 
sikaujančių prancūzų raitelių žirgai, piestu stodami, puolė ir ar- 
dė pačių prancūzų rikiuotę. "Tai pastebėję, anglų lankininkai pa- 
metė savo lankus bei strėlines, išsitraukė kardus ir susipynė su 
priešais, „kaip į priekalą daužė“. Tuoj atūžė jiems talkon anglų 
jietininkai ir riteriai. Heinrichas laimėjo kautynes. 

Daug prancūzų žuvo: dar daugiau paėmė anglai nelaisvėn, 
tiek, kad Heinrichas net išsigando. Bijodamas, kad belaisviai 
nepradėtų vėl kautis, liepė savo lankininkams juos išžudyti. Tik 
apie 500 belaisvių gyvų beliko, iš jų Bourbono ir Orlėans'o dukai. 
„Pralinksmėk truputį, gražusis brolau!“ — ramino Heinrichas 
Orlėans'o duką Karolių — „Dievas maloningai suteikė man per- 
galę, ne todėl, kad esu Jo malonės vertas, bet tikiu, kad norėjo 
Jis prancūzus nubausti. Tai nenuostabu, jei tik teisybė yra, ką 
esu girdėjęs. Mat, sakoma, kad niekur ir niekuomet nebuvo tiek 
netvarkos, gašlybės, nuodėmių ir kuoblogiausių ydų, kiek yra jų 
dabar Prancūzijoj“. Karaliaus davatkos žodžiai vargu ar guo- 
dė jauną (gimė 1391 m.) ir sąmojingą duką, vieną iš gražiųjų 
Prancūzijos poetų. Gal būt, Heinrichas netiesiog padėjo augti 
švelniam Karoliaus talentui: tik meilė ir poezija belikus buvo iki 
1440 m. Anglijoj nelaisvėj gyvenusiam princui. Kūrė jis čia meis- 
triškai apdorotas balades, rondeaux, virelais; gaivino 
kurtuazinės lyrikos temas ir vaizdus; nieko iš esmės naujo nesakė, 
bet senuosius motyvus apindividualino ir rutulavo saikingai bei 
skoningai. Reiškė jis ir savo meilę tėvynei, douce France, 
kur taip troškęs grįžti, kurios netolimą krantą giedriom dienom 
matęs anapus jūros žaliuojant.  Neperdidelė toji meilė tėvynei 
buvo, bet graži ir žmones graudeno. Jaunojo princo belaisvio 
vaizdas žadino prancūzų širdyse tikresnį patrijotizmą, kurį Jean- 
ne d'Arc kūnu padarė. 

Bet ilgai dar reikėjo jos žygdarbių laukti. Heinrichui V nu- 
vedus savo kariuomenę į Calais, Burgundijos dukas sumanė už- 
imti Paryžių, kur tebeviešpatavo armanjakai; jo kariai plėšė 
Brie, Champagnę, Ile-de-France, pats jis Lagni mieste laukė pro- 
gos įsiskverbti į sostinę (1415-16 m.). Laimė jam šypsojosi. — 

Karalienei Izabėlei sukako 45 metai; ji papilnėjo ir sirgo pamėte, 
bet jokios gėdos nebeturėjo: taip pasiutiškai linksminosi ir su 
vyrais bovijosi, kad prireikė ištremti ji iš Paryžiaus į Tours'ą. 
Dofinas Liudvikas tik muzika tesidomėjo; dienomis miegojo, 
naktimis dykas slankiojo; 1415 m. numirė. Netrukus numirė vi- 
sai suvaikėjęs Berri dukas Jeanas (1416 m.), naujasis dofinas ir 
„Sicilijos karalius“ Liudvikas II Anjou (1417 m.). Karaliaus ir 
trečiojo dofino Karoliaus vardu vyriausybei vadovavo 
naujasis konetablis Bernardas VII dArmagnac, drą- 
sus, uolus ir žiaurus senjoras. Nuo anglų, o pirmiausia nuo Bur- 
gundijos duko apsiginti norėdamas prisikvietė jis ištikimų sau 
gaskonų. Normandijoj, Pikardijoj, Champagnėj ir paties Pary- 
žiaus apylinkėse siautė tie žiaurūs armanjakai; kai kur kovėsi su 
anglais ir burgundininkais, bet daugiausia plėšikavo. Paryžių ko- 
netablis teroru valdė. Bet nesisekė jam nei kova su anglais, nei 
užsienių politika. — Atvyko 1416 m. Paryžiun imperatorius Si- 
gismundas savo giminaičio Karoliaus VI su Heinrichu V 
taikinti, bet, Anglijoj atsidūręs, pats susitarė su Heinrichu, pri- 
pažino jį Prancūzų karalium ir pažadėjo jam padėti kare su Ka- 
rolium; pasirašė Sigismundas sutartį ir su Jonu Bebaimiu (1417 
m.). Mat, pats Paryžiaus paimti negalėdamas, Jonas vėl susiuostė 
su Heinrichu (1416. X); pripažino jį Prancūzijos karalium ir 
net pasiūlė jam padėti įsigyti sostą visomis slaptomis priemonė- 
mis, o karaliui įsibrovus Prancūzijon, kariauti su jo priešais. 
Heinrichas 1417. VIII. 1 vėl išlipo Normandijoj, ties Trou- 
ville; po kelių dienų Jonas nužygiavo Paryžiaus link. Manifes- 
tu apkaltino jis visomis nelaimėmis armanjakus ir žadėjo panai- 
kinti aides bei kitus mokesčius. Susitaikinęs su ištremtąja ka- 
raliene, sudarė Troyes mieste naują Prancūzijos vyriausybę, ku- 
riai oficijaliai ėmė vadovauti pati Izabėlė, „Dievo malone Pran- 
cūzijos karalienė“. Tuo tarpu Paryžiuje slaptai būrėsi armanja- 
kų priešai. Vienas burgundininkas 1418. V. 28 naktį atidarė 
miesto vartus Jono kariuomenės būriui. Įsiskverbęs į Paryžių tas 
būrys susidėjo čia su paryžiečiais sukilėliais ir netikėtai užpuolė 
armanjakus. Daugumas jų buvo išžudyti; žuvo ir Bernardas 
d'Armagnac. Paryžiaus prevotas Tangui du Chaūtel su- 
spėjo pasprukti į Meluno miestą su dofinu. Burgundininkų tero- 
ras pakeitė armanjakų. Jonas nemėgino pažaboti savo šalininkų: 
tik 1418. VII. 14 teįžengė su karaliene į Paryžių. Dukas nuve- 

dė ją pas ilgai jos nemačiusį beprotį karalių, ir karalius patvirti- 
no naują valdžią. Daug miestų, ne tik Prancūzijos šiaurėj, bet ir 
pietuose tą valdžią pripažino. 

Tačiau armanjakai nenorėjo pasiduoti Burgundijos dukui. Jie 
susibūrė apie dofiną Karolių, 16 metų jaunikaitį. Visa vidurinė 
Prancūzija (Maine, Anjou, Touraine, Berri, Poitou, Auvergne, 
Limousin, Pėrigord, Dauphinė) klausė regentu pasiskelbusio do- 
fino, jo vardu su anglais ir burgundininkais kovojančios vyriau- 
sybės. Kovojąs su Heinrichu V dėjosi ir Jonas Bebaimis. Bet 
vingri jo politika darėsi žmonėms nebesuprantama ir įtartina. 
Buvo jis pasinaudojęs slaptojo savo sąjungininko Heinricho įsi- 
brovimu armanjakams nuveikti ir valdžiai pasigrobti, o dabar ir 
pats gerai nebežinojo, su kuo nori išvien eiti — su Prancūziją 
tebesivergiančiu Heinrichu ar su dofinu. Norėjo kuodaugiausia 
savo dukatą praplėsti, bet turėjo ir prancūzų patrijotizmo pai- 
syti. Taigi su visais derėjosi, visiems melavo ir, visus apgauti 
norėdamas, pats save apgaudinėjo. 

Heinrichas V 1417. VIII — 1419. XII užkariavo visą Nor- 
mandiją, išskyrus sutvirtintų Mont-Saint-Michel vienuo- 
lyną. Po ilgos apsiausties įėjo jis į Roueno miestą (1419. I. 
20), sušaukė čia Normandijos baronus, prisiekdino juos sau ir 
ėmė kaldinti pinigus su legenda — Henricus rex Fran- 
ciae. Su prancūzais, kaip tikras jų karalius, elgėsi: draudė sa- 
vo kariuomenei plėšikauti, gynė kunigiją ir žmones, tik nenorin- 
čius jo pripažinti iš krašto teištrėmė, valdė griežtai, bet teisingai, 
gali sakyt — kovojo su Prancūzija ne tik ginklais, bet ir pavyz- 
dinga tvarka. Tą tvarką su karalystės anarchija lygindami pa- 
tys prancūzai ėmė dvejoti. Daug kunigų, bajorų ir miestelėnų 
mielai klausė naujojo karaliaus. Bretagnės dukas ir Anjou du- 
kienė pasirašė su juo paliaubų sutartį. 

Heinrichui besiruošiant žygiuoti į patį Paryžių, dofinas Ka- 
rolius ėmė tartis kartu ir su juo, ir su Jonu Bebaimiu, nors la- 
biau norėjo susitaikinti su Jonu. Jonas, savo rėžtu, su dofinu be- 
sitardamas, tarėsi ir su Anglais. Siūlė jis Heinrichui įkūnyti „di- 
džiąją Calais taiką“, ir „išdidus, kaip liūtas“, Heinrichas 1419. V. 
30 pats atvyko Pontoisėn susitikti su Karolium VI ir pasirašyti 
taikos. Bet čia atvyko ir dofino pasiuntiniai, kurje dar kartą mė- 
gino sutaikinti dofiną su karaliene ir Burgundijos duku. Ir be to 
daug buvo norėjęs Heinrichas; dabar, duku nebepasitikėdamas, 

pareikalavo dar daugiau. Net burgundininkai nebegalėjo su juo 
susikalbėti. fonas ėmė nuolaidžiau tartis su dofinu. Pats dukart 
su juo pasimatė, ir 1419. VII. 19 sutartis buvo pasirašyta ir pa- 
skelbta. Tačiau tuo metu anglai paėmė Mantes'ą ir Meulaną, o 
VII. 30 ir Pontoisę. Dukas skubiai paliko Paryžių, išsikraustė su 
karaliene ir tebesergančiu Karolium VI į Troyes ir paskelbė „di- 
dįjį karą su Anglais“, nenutraukė betgi derybų su jais. Siūlė jis 
dofinui vėl susitikti; gal būt, norėjo jį suimti, bent įtarinėjo jį 
taip manant dofino patarėjai. Šiaip ar taip, IX. 10 dukas ir dofi- 
nas susitiko ant Montereau-fault-Yonne tilto. Pasikal- 
bėjimas buvo karštas; duko ir dofino palydovai vos tik nesusipe- 
šė. Pagaliau "Tangui du Chatel prievarta nuvedė dofiną, o po ke- 
lių minučių krito ant tilto mirtinai sužeistas dukas. Nežinia, kas 
jam atkeršijo už Liudviko Orlėans'o mirtį ir dofino susitaikinimą 
su burgundininkais nebegalimą padarė. 

Burgundininkai pasidarė nebeperkalbamais Heinricho V ša- 
lininkais. Paryžiečiai atsakė į duko nužudymą skerdynėmis; sie- 
kė atkeršyti nužudytojams ir reikalavo sąjungos su Anglija prieš 
armanjakus. Savo giminaičių patariamas, naujasis Burgundijos 
dukas Pilypas pasirašė sutartį su Heinrichu, kuris sutiko 
padėti jam atkeršyti už tėvo mirtį. Troyes mieste 1420. I. 21 
buvo, Pilypui tarpininkaujant, pasirašyta ir Heinricho sutartis 
su Karoliumi VI. — Karolius vadino Heinrichą (jis 1420. VI. 2 
vedė Karoliaus dukterį Kotryną) vieninteliu tikru savo sū- 
numi ir „baisiais nusikaltimais“ kaltino „vadinamąjį dofiną“ Ka- 
rolių, kurio jo motina, vainikuotoji kekšė, nesigėdijo pripažinti 
pavainikiu. Karolius VI iki gyvos galvos turėsiąs karūną, kara- 
liaus titulą ir visas karalystės pajamas, bet Anglų karalius, jo 
įpėdiniu paskirtas, valdysiąs bei tvarkysiąs karalystę, ypačiai 
Normandiją ir kitas savo užkariautąsias žemes. Jam padėdinėsiąs 
Burgundijos dukas. Paryžiaus universitetas ir tyčia sušauktoji 
luomų atstovybė (Etats Gėnėraux 1420. XII. 6) prisiekė 
Troyes taiką, ir 1420. XII. 1. Heinrichas aplankė „Paryžių, ka- 
daise didingųjų Prancūzijos karalių sostinę“, dabar — „naująjį 
Londoną“. 

Kad ir pats ėmė abejoti, ar tikras jis Karoliaus VI sūnus, 
dofinas Karolius nenustojo betgi kovojęs dėl sosto. Visas kraštas 
į pietus nuo Loirės jį tebepripažino, ir iš čia jo kapitanai nuolat 
puolė priešus. Heinrichas 1421. VI. priverstas buvo vėl grįžti 

Prancūzijon su 30.000 karių. Iki 1422. VI jis sėkmingai kariavo 
su dofinu, bet 1422 m. pavasarį susirgo „keistu pilvo išputimiu ir 
hemoroju“ ir 1422. VIII. 31 numirė Vincennės pily. Po dviejų 
mėnesių (X. 21) numirė ir Karolius VI. Prancūzijos ir Anglijos 
karalium paskelbtas buvo Heinricho ir Kotrynos sūnus, viene- 
rių metų vaikelis Heinrichas. 

Vieno, tiesa — bepročio, karaliaus vietoj atsirado du — 
„Dievo malone Prancūzijos ir Anglijos karalius“ vaikas Heinri- 
chas ir „Karolius (VII), Dievo malone Prancūzijos karalius“. 
Priešai juokais praminė Karolių „„Bourges'o karalium“.  Heinri- 
cho žemes valdė paties Heinricho V prieš mirštant regentu pa- 
skirtasis jaunojo karaliaus dėdė Johnas Lancasteras, 
Bedfordo dukas, valdingas ir žiaurus žmogus, bet nepapras- 
tai gabus politikas. Bedfordas norėjo prisitraukti prancūzus 
tvarkinga bei teisinga, kad ir griežta, valdysena; senųjų karalys- 
tės įstaigų nepanaikino, nepakeitė ir jų personalo, tik karininkais 
ir Normandijos apskričių bailyvais skyrė anglus. Kad, mažais bū- 
reliais į svarbiuosius miestus bei pilis išsiųstoji, kariuomenė ne- 
plėšikautų ir nespaustų Žmonių, kariams mokama buvo alga. Ta- 
čiau tųjų po kraštą pakrikusių būrelių toli gražu neužtekdavo ne 
tik naujoms provincijoms iš Karoliaus VI atimti, bet ir taikai ap- 
saugoti. Bedfordas šaukėsi pagelbos iš Anglijos; bet parlamentas 
nebenorėjo eikvoti pinigų užkariaujamiems Lancasterų pla- 
nams. Taigi, karo išlaidoms privalė Bedfordas apdėdinėti nau- 
jais mokesčiais pačius prancūzus. Stengėsi jis, kad patys pran- 
cūzai suvienytų visą karalystę ir atiduotų ją Anglijos valdžion. 
Paradoksalus planas! juo neįvykdomesnis, kad tuo būdu Bedior- 
das naikino gero savo valdymo vaisius ir kurstė prieš save tuos, 
ką norėjo prisivilioti. Dėl nuolatinių Bedfordo karų su Karoliumi 
VII ir dėl sunkių mokesčių kraštas smuko vargan; miestai ir kai- 
mai tuštėjo, priviso elgetų ir plėšikų; net Normandija, kuri ypa- 
čiai rūpėjo ir Heinrichui V, ir Bedfordui, nebegalėjo pramisti 
savo javais: reikėjo gabentis jų iš Anglijos. Pagaliau pritrūko 
"pinigų kariuomenei mokėti, ir anglų karių būriai tapo negeresni 
plėšikai, nei patys armanjakai. Visa tai sakė anglų valdžią atsi- 
einant kraštui ne pigiau, kaip savas karalius, ir kurstė patrijo- 
tizmą. 

Kad būtų buvęs Karolius VII uolus ir ryžtus, greit galėjęs 
būtų grąžintis tėvo sostą. Deja, Bourges'o karalius buvo liguis- 
tas, viskuo abejojąs, visuomet neramus ir niekuo nepasitikis jau- 
nikaitis; ne tiek savo noru, kiek patarėjams nusileisdamas pasi- 
skelbė karalium ir nenoromis karaliavo. Be to atrodo, kad pats 
dvejojo, ar tikrai Karolius VI buvo jo tėvas ir ar turi jis, Karo- 
lius VII, teisę karaliauti. Laimė, kad susispietė apie jį prityrusių 
ir patrijotiškai nusiteikusių valdininkų, Jono Bebaimio pašalintų. 
Jie posėdžiavo Poitiers mieste įsikūrusiame Parlamente, Fi- 
nansų Taryboj ir Didžiojoj Karaliaus Taryboj. Bet vadovavo vy- 


riausybei nesąžiningi karaliaus favoritai, pirma — Louvet, 
Tanguidu Chūtel ir Frotier, paskui — konetablis 
Artūras de Richemont, pagaliau — La Trėmoil- 


le. Tie favoritai ties savimi težiūrėjo, vertė karalių mokėti jų 
skolas ir, užuot anglus puolę, savybėj kovojo. Nebuvo nei pinigų, 
nei gerų karo vadų, nei kariuomenės. Negavo karaliaus patarėjai 
susitarti ir su Burgundijos duku. — Pilypas Gerasis bu- 
vo atsisakęs vadovauti karaliaus Heinricho vyriausybei, bet te- 
besąjungininkavo su Anglija ir negalėjo nusikratyti įtarimu, kad 
Karolius VIi kaltas jo tėvo nužudymu. Karoliaus uošvei, Liudvi- 
ko III Anjou motinai, Yolandai Aragonietei pasise- |. 
kė patraukti jo pusėn Bretagnės dukas, kurio brolis Artū- 
ras de Richemont buvo paskirtas net konetabliu; bet nepavyko 
jai sutaikinti Karoliaus su Pilypu. Tuo tikėjosi Yolanda apginti 
nuo Bedfordo Mainę ir Anjou, savo sūnaus žemes. Kad ir veikė 
Pilypą Karoliaus šalininkai pačioj Burgundijoj, o Bedfordo brolio 
bei vietininko Anglijoj Gloucestero duko noras užsika- 
riauti Hainaut kurstė jį prieš Angliją, iš derybų su juo nie- 
ko neišėjo; ir 1428. X anglų kariuomenė apsiautė Orlėans'ą. 
Taigi, Bedfordas tikėjosi priversiąs pačius prancūzus užka- 
riauti jam visą Prancūziją, o Karolius veikė (tiksliau sakant — 
neveikė) taip, lyg kad to paties iš jų sau pačiam laukė. Prancū- 
zijos likimas jos pačios priklausė. Bet čia tikras senųjų Prancū- 
zijos karalių įpėdinis turėjo laimėti. Nežinomo mums autoriaus 
(pats jis pavadino save vienu des plus parfaitsclercs 
de VUniversitė de Paris) memuarai (vadinamasis 
Journal dun Borgeocis de Paris) aprašo 1405-49 
m. įvykius ir gražiai rodo mums, kaip kito pačių burgundininkų 
pažiūros bei nuotaika. Autorius buvo burgundininkas. Visomis 

Prancūzijos nelaimėmis kaltino jis armanjakus — „tegul Dievas 
prakeikia visus, kas gailisi išdavikų armanjakų labiau, nei šunų, 
nes jie yra sugriovę Prancūzų karalystę ir pardavę ją Anglams“, 
— sveikino Burgundijos duko laimėjimą ir drauge su kitais pa- 
ryžiečiais džiaugdamasis, net verkdamas sutiko Paryžiun atvyk- 
stantį (1418 m.) Joną Bebaimį. Troyes Taikos metu jis manė, 
kad nuo Chlodovecho laikų Prancūzija niekuomet nebuvo dar 
taip nusiaubta ir apiplėšta, „nes dofinas ir jo šalininkai dieną 
naktį viena galvoj teturi — ugnimi ir ginklais naikinti kraštą, o 
anglai savo rėžtu tiek bloga daro, kiek kokie saracėnai. Vis dėlto 
daug geriau būti anglų valdžioj, nei kad dofino ir jo žmonių, ku- 
rie vadina save armanjakais“. Tačiau, Karoliaus VI laidotuves 
aprašydamas, autorius, rodos, prijaučia paryžiečiams, kurie deja- 
vę į numirėlį kreipdamies: „Brangusis valdove, niekad tokio gero 
valdovo nebeturėsime, niekad tavęs nebematysime! Tebūnie pra- 
keikta mirtis! Tik karus teturėsime, nes tu mus apleidai. Tu eini 
ilsėtis, o mes liekame kentėti ir sielotis“. Gal būt, ir jis drauge su 
kitais paryžiečiais „murmėjo matydamas“, kaip jojo gatvėmis 
naujasis karalystės regentas Bedfordas, o priešaky nešamas bu- 
vo Prancūzų karalių kalavijas. Bent rašo jis apie „vadinamą- 
jį Prancūzijos regentą“ Bedfordą ir apie „vadinantį save 
Prancūzų karalium“ Heinrichą; piktinasi, kad „taip visų my'li- 
mas“ Burgundijos dukas nesirūpinąs karalyste. Esam jau paste- 
bėję sąjungos su Karoliumi VII šalininkų ir pačių Pilypo Gerojo 
patarėjų tarpe. Bet patrijotinė nuotaika aiškiau reiškėsi Karo- 
liaus VII šalininkų veikaluose. Generalinis Poitiers parlamento 
advokatas (vėliau karaliaus kapelionas i: Beauvais vysku- 
pas) Jean Jouvenel des Ursins parašė Karoliaus VI 
istoriją, kur griežtai smerkė Burgundijos duką ir teisino arman- 
jakus. Alain Chartier, Karoliaus VII sekretorius, apverkė 
Prancūzijos nelaimes, šaukė visus luomus susitaikinti ir saugoti 
karaliaus valdžią (Lettre a YVUniversitė de Paris, 
Ouadrilogue invectiv). Armanjakas normandijietis 
Robert Blondel (poema Complainte des bons 
Francais) įrodinėjo, kad jonas Bebaimis vertas buvo 
nužudomas, nes išdavęs Anglams karalių ir karalystę. Tuoj po 
Troyes Taikos išleistas buvo anoniminis veikalas Rėponse 
dun bon et loyal Frangois au peuple de 
France de tous Etats; autorius įrodinėjo, kad Karolius 

VI neturėjęs teisės atimti karalystės savo sūnui. Geras krikščio- 
nis turįs kovoti su Troyes Taika. 


Anglų užimtose žemėse daug gyventojų iš pat pradžios jiems 
priešinosi. Pačiame Paryžiuje Bedfordas susekė kelis karolinin- 
kų sąmokslus ir vieną paryžiečių sukilimą tik su Pilypo pagelba 
tenumalšino. Roueno mieste turtingasis patricijus Richard Mit- 
tes, anglų paskirtas mokesčių rinkti, vadovavo slaptiems jų prie- 
šams ir susižinojo su armanjakais; bemanąs buvo padėti jiems 
įsiskverbti į miestą. Daug Normandijos baronų bei riterių pame- 
tė savo dvarus ir persikėlė į Karoliaus žemes. Kiti pradėjo par- 
tizanų karą su anglais. Miškuose, kalnuose, pelkėse slapstėsi par- 
tizanų būriai; juos nuolat papildinėjo plėšikai, savo kaimus pa- 
metę žemdirbiai, visokios rūšies avantiūristai, net iš vienuolynų 
pasprukę vienuoliai. Gyventojai rėmė tuos partizanus: kaimietės 
atnešdavo jiems maisto, barzdaskučiai sutvarstydavo žaizdas, 
kaimų kunigai šnipinėjo. Žiauriai persekiojo anglai tuos „plėši- 
kus“ ir visus, kas jiems padėdinėjo: net moteris gyvas užrausdavo 
žemėn ties kartuvėmis; bet negi galėjo mažos anglų įgulos nu- 
veikti visos tautos. Lengva buvo numalšinti kiekvienas atskiras 
miestelėnų ar kaimiečių sukilimas; daug sunkiau — susekti ir iš- 
naikinti partizanų būrys. O išnaikinus būrį, atsirasdavo keletas 
naujų. Pats Bedfordas netoli nuo Amiens'o vos-ne-vos bepa- 
spruko. 


Sąjūdis augo ir stiprėjo natūraliai, stichijiškai, niekas jo ne- 
tvarkė, nesistengė suderinti atskirų sukilimų ir įvairių būrių. Ta- 
čiau daug sąmokslininkų ir partizanų patys kreipėsi į Karolių 
VII, gyvąjį tėvynės simbolį, šaukėsi jį talkon, siūlė jam savo 
pagelbą. Deja, nei pats Karolius mokėjo organizuoti sąjūdžio, nei 
menki jo patarėjai. Karolius negalėjo sušaukti didelės savo vasa- 
lų kariuomenės (nes jie arba nupratę buvo kariauti arba kariavo 
tik tada, kai jiems patiems parūpdavo), o kompanijos baugino 
pamaldųjį karalių savo plėšikavimu; 1424 m. jis net paleido tuos 
„iš tautos gyvenančius karius“, tik samdinius svetimšalius — 
lombardus, skotus — tepaliko. Ne kariuomenė, bet pasienio rite- 
riai, kurie neklausė Karoliaus ir niekino įo vyriausybę, kovojo dėl 
jo su anglais. Tai buvo nuolatinių karų išauklėti, nebegalį be ka- 
ro gyventi drąsuoliai, karšti patrijotai ir plėšikai, — Etienne 
de Vignolles, La Hire, broliai Xaintrailles. 

Karoliaus VII karas su Anglija rados betgi vienijamasis viso 
sąjūdžio momentas. Todėl ir įgavo tokią didelę simbolinę reikš- 
mę kova dėl Orlėans'o. Karalius nepaklausė Chino- 
ne sušauktosios luomų atstovybės — nesusitaikino su savo ko- 
netabliu Richemont'u, o atstovybės duotąją subsidiją begėdiškai 
išeikvojo savo reikalams, pilietiniam karui, Karoliaus favoritas 
La Trėmoille. Bet Orlėans'iečiai nutarė žūt būt atremti anglus, 
sutvirtino ir be to gerai sutvirtintą miestą ir iš visur prisišaukė 
padėjėjų. "Tours, Bourges, Poitiers, La Rochelle, Montpellier at- 
siuntė jiems karo medžiagos ir maisto; atėjo talkon su savo bū- 
riais daug garsių kapitanų, net italų, ispanų ir skotų. Gynėjams 
"ėmė vadovauti pavainikis Orlėans'o duko sūnus (1e būtard 
d'Orlėans, vėliau Dunois grafas), vienas iš geriausių to 
meto kapitanų. Po keturių mėnesių anglams ir burgundininkams 
pasisekė dėlto užkirsti visi keliai į Orlėans'ą, išskyrus Paryžiaus 
kelią. Įokios pagelbos iš Karoliaus negaudami, Orlėans'iečiai 
kreipėsi pagaliau į Pilypą Gerąjį, prašė jo pasiimti miestą, jo bro- 
lio Orlėans'o duko žemę, įkaitan. Tai netikėtai pavirto prancūzų 
laimėjimu. — Bedfordas atsisakė atiduoti miestą Burgundijos 
dukui ir dukas, supykęs, atšaukė pagelbinius savo pulkus. Tuo 
pat metu tarp Orlėans'o ir Paryžiaus esančiame krašte sukilo 
prieš anglus valstiečiai. Taigi, prancūzai galėjo dar apsiginti; tik 
trūko jiems vado, kuris padėtų Orlėans'o gynėjams iš išlaukės. 
Greit ir tas vadas atsirado. 

Lotharingijos ir Champagnės pasieny, Domrėmi kaime 
1412 m. (?) gimė Jeanne d'Arc. jos tėvas buvo pasiturįs 
ūkininkas, be to mažos pilies, kuri gynė brastą per Maaso upę 
ir kur slapstydavosi nuo priešų apylinkės kaimiečiai, viršininkas. 
Toji pilis priklausė Vaucouleurs'o senjorui Robertui 
de Baudricourt, o jis, kaip ir visi tos apskrities gyven- 
tojai, nuo sena prisispyręs kovojo su anglais, teisėtojo karaliaus 
Karoliaus VI ir jo sūnaus priešais. Kadangi per Domrėmi ėjo 
kelias iš Italijos ir Burgundijos į Flandriją, visuomet daug čia 
plito įvairių žinių bei gandų apie tai, kas darėsi Prancūzijoj. Sie- 
lojosi gyventojai dėl baisiųjų tėvynės nelaimių, mielai kartojo ne- 
žinia iš kur atklydusį pranašavimą: moteris (karalienė Izabėlė) 
pražudžius karalystę, nekaltoji mergelė ją išgelbėsianti. Meilė tė- 

vynei mistiniu tikėjimu virto... Tokioj atmosferoj augo Jeanne, 
Jeannotte, kaip vadino tą penktąjį savo vaiką tėvai. Nemo- 
kė jie dukrelės nei rašyti, nei skaityti, tik — Tėve mūsų, Sveika 
Maria ir Tikiu Dievą. Labai pamaldi buvo mažoji piemenėlė 
bergerette. Dažnai melsdavosi ji kaimo bažnytėlėj: „į Kris- 
taus kūną žiūrėdama apsčiai verkė“. Ypačiai garbino ji Šv. Ko- 
tryną, kuri, 18 metų būdama, sugriovus garsiųjų stabmeldžių fi- 
losofų išmislus ir kurios vardu buvo apkrikštyta mažoji Jeannės 
sesutė; mėgo klausyti šv. Kotrynos gyvenimo pasakojant. Gar- 
bino Jeanne ir „mergaitę“, pucelette, šv. Margaritą, pieme- 
nėlę ir velnių nugalėtoją, daugiau — gimtojo savo krašto ir Va- 
lois dinastijos patroną šv. Mykolą Arkangelą, kurio vardą tebe- 
garsino drąsūs jo vienuolyno Mont-Saint-Michel gynė- 
jai. Prašė Jeanne šventųjų padėti Prancūzijai. Ir štai, 1425 m., 
burgundininkams ir anglams plėšiant Domrėmi aplinką, išgirdus 
mergaitė Šv. Mykolo balsą. Sakęs jis, kad ji geras vaikas ir kad 
Dievas jai padėsiąs; apsakęs jai karalystės nelaimes ir liepęs eiti 
pas karalių jo išgelbėti. Jeanne niekam nė žodžio nesakė apie sa- 
vo regėjimą, juo labiau, kad karas kiek aprimęs buvo. Bet buvo ji 
visai jau įsitikinus, kad tikras Prancūzijos karalius esąs pats Die- 
vas, iš kurio yra gavęs karūną „Dievo vasalas“ Karolius. Balsai jos 
neapleido. Riterio drabužiais pasirodė jai Šv. Mykolas su Šv. 
Margarita ir Kotryna ir su daugeliu angelų. Šventieji vėl liepė 
jai vykti Prancūzijon; tvirtino, kad ji išvaduosianti Orlėans'ą iš 
anglų. Ilgai abejojo ir neklausė jų Jeanne; pagaliau ištiesė jiems 
tėvų dovanotąjį jai žiedelį, kur buvo įraižyta Jhesu Maria. 
Šventieji palietė žiedelį, o Jeanne paaukojo Dievui savo skaisty- 
bę. Šventųjų balsų verčiama, pačioj 1429 m. pradžioj atėjo ji į 
Vaucouleurs'ą pas Baudricourt'ą, sakėsi ateinanti Dievo vardu, 
palydėti dofino (dar neįšventintas Karolius VII jai tik do- 
finas tebuvo) į Reimsą karūnuotis. Pirma nenorėjo pasitikėti pie- 
menėlės žodžiais storžievis ir gudrus kapitanas, atžarais juokais 
jai atsakė. Nepanaši buvo juk į šventąją ši sveika, drūta, krūtin- 
ga merga, kaimo gražuolė. Bet visai ji nesidrovėjo, į juokus pati 
juokaudama atsakinėjo, tiesiog jam į akis juodomis savo akimis 
žiūrėjo ir nenusileisdavo. „Vistiek eisiu“, sakė, „kad ir klupčia 
turėčiau jieškoti dofino“. Liepė pagaliau Baudricourt'as kunigui 
perskaityti egzortus ir davė Jeannei kardą bei laišką karaliui. 
Vaucouleurs'o gyventojai apdovanojo ją žirgu ir vyriškais dra- 

bužiais. Su šešiais kariais palydovais 1429. II. 13 Jeanne išjojo 
pas karalių ir po dešimts dienų buvo Chinono pily. 

Padvejojęs kiek, ar ne ragana esanti Jeanne, Karolius po 
dviejų dienų sutiko ją priimti; ir trečią dieną, vakare buvo ji, vy- 
ro rūbais apsivilkusi, įvesta į didelę salę, kur 300 riterių tarpe 
slėpėsi paprastais rūbais dėvįs Karolius. ĮTeanne tiesiog priėjo 
prie jo: „Kilnusis dofine, Dievo siunčiama atėjau padėti Jums ir 
Jūsų karalystei, ir pats Dievas mano lūpomis sako Jums, kad bū- 
site įšventinti ir karūnuoti Reimse ir kad būsite vietininkas Dan- 
gaus Karaliaus, kuris yra Prancūzijos karalius“. Paskui ėmė 
ji su juo atskirai kalbėtis ir po to pasikalbėjimo Karolius priėjo 
prie savo dvariškių visai nudžiugęs. Jeanne, rodos, įtikino jį, kad 
jis yra tikras Karoliaus VI sūnus. 

Jeannei knietėjo kuogreičiausiai įvykdyti savo sumanymas. 
Bet karaliaus patarėjai ilgai dar delsė: nusiuntė kelis pranciško- 
nus domrėmiečių apklausinėti, ar Teanne visuomet buvo gera ir 
dora katalikė, paskui pavedė teologų komisijai ją pačią iškvosti. 
Tik po dviejų savaičių komisija nutarė, kad Įeanne nekalta, kuk- 
li, pamaldi ir geros širdies mergelė. Tiesa, tuo tarpu Jeanne pri- 
sitraukė ir uždegė savo viltimis nemaža drąsių karių — La Hirę, 
Xaintrailles'ą, Buelį, susibičiuliavo su pačiu Alencgono du- 
ku, gentil duc. 

Pagaliau Karolius paskyrė Įeannę „karo vadu“, chef de 
guerre, vadinasi, ne vyriausiu kariuomenės vadu (kariuome- 
nei vadovavo formaliai pats karalius, faktiškai konetablis ir jo 
priklausą maršalai), bet vienu iš kapitanų. O kiekvienas kapita- 
nas gaudavo iš karaliaus tam tikrą sumą pinigų, turėjo vėliavą ir 
pats jau sušaukdavo karių būrį, kurį apginkluodavo ir maitinda- 
vo. Pradžioje Teanne teturėjo tik tris „jietis“ (su vėliavėlėmis), 
t. y., tik 15 žmonių tevadovavo, ir drauge su kitais kapitanais 
dalyvavo kariuomenės taryboj. Bet Teannės įtaka pirmiausia rė- 
mėsi tuo, kad daug kitų „karo vadų“ pasitikėjo Dievo atsiųstąja 
mergele, o ji pati neabejojo savo pašaukimu ir netolima pergale. 
Jautėsi ji Dievo įsakymą vykdanti ir Dievo vardu kariuomenei 
vadovaujanti; nekvaršino sau galvos klausimu, kas iš tikro ka- 
riuomenės vadas ir kokie jo planai. Savo vardu nusiuntė laišką 
anglams. — „į Jhesu Maria į Anglų karaliau ir Jūs, Bed- 
fordo dukai, kuris vadinate save Prancūzų karalystės regentu, 
ir Jūs, Vilhelme de la Poule, Suffolko grafai, Jonai Talbot ir To- 

mai, Scalės senjorai, kuris vadinate save Bedfordo vietininku, 
atsakykite Dangaus Karaliui dėl karališkojo Jo kraujo, atiduo- 
kite mergelei, Dievo, Dangaus Karaliaus, atsiųstai, visų gerųjų 
Prancūzijos miestų, kuriuos esate paėmę ir apiplėšę, raktus. Jinai 
Dievo, Dangaus Karaliaus, vardu yra atėjus karališkojo kraujo“ 
teisių „reikalauti; sutinka taikintis, kad jūs su ja sutiksite... O 
jūs, šauliai ir kariai, kilnieji ir kiti, kurie esate ties geruoju Or- 
lėans'o miestu, eikite šalin — Dievo vardu jums sakau — ir grįž- 
kite į savo kraštą... Kad nepadarysite to, Anglų karaliau, tai aš, 
karo vadas, pasieksiu Jūsų žmones visur, kur tik jie bebūtų, ir 
išvysiu juos iš Prancūzijos, ar nori jie to, ar nenori... Nė nema- 
nykite, kad Dievas, Dangaus Karalius, Panelės šv. Sūnus, yra 
Jums davęs Prancūzijos karalystę. Ti priklauso karaliui Karoliui, 
nes Dievas, Dangaus Karalius, to nori ir pasakė tai jam, Karoliui, 
per mergelę“. 

Blois mieste susirinko prancūzų kariuomenė, išviso 7—8.000 
karių; 1429. IV. 28 nužygiavo Orlėans'o išvaduoti, priešaky su 
mažu savo būreliu jojo Jeanne. Ji norėjo, kad ją tiesiu keliu pri- 
vestų prie pačių anglų ir prie jų kapitano Talboto. Bet kiti karo 
vadai dėl atsargumo nutarė eiti kairiuoju Loirės krantu, netoli 
nuo miesto pereiti upę ir įsiskverbti į Orlėans'ą Paryžiaus keliu, 
kurio anglai nebuvo užkirtę. Tačiau Loirė buvo patvinusi; ka- 
riuomenė negalėjo nutiesti per ją tilto ir grįžo į Blois. Tik pati 
Jeanne su 200 „jiečių“ laivais perplaukė upę ir 1429. IV. 29 nak- 
ties metu įėjo į Orlėans'ą. Miesto gynėjai „pasijuto padrąsinti, 
tarytum jau išlaisvinti tokios Dievos jėgos, kuri, kaip sakyta 
jums, buvo prastoj toj mergelėj“. Visi reiškė jai didelę savo 
meilę, vyrai, moterys, maži vaikai ir pats Dunois. Tuoj Jeanne 
ėmė vadovauti orlėans'iečių išpuoliams; gegužės 4 d., prisiartinus 
pagaliau prancūzų kariuomenei, pultim buvo paimtas vienas an- 
glų pastatytas bastijonas, 6 d. kitas, trečias ir ketvirtas, 7 d. 
penktas, o 8 d. anglai pasitraukė; daug jų pabėgo nebedrįsdami 
kariauti su „ragana“. Anglų kariuomenė ėmė irti. „Didžiausia tos 
suirutės priežastis“, rašė savo karaliui Bedfordas, „yra kvailos 
mintys ir beprotiška baimė, kurią įvarė Jūsų žmonėms Šėtono 
auklėtinė ir šuva, vadinamoji Mergelė, užkeikimais ir burtais vei- 
kianti“. Prancūzai džiaugėsi ir garsino stebuklingai Orlėans'ą 
išvadavusią Jeannę. Gersonas ir Embruno arkivyskupas rašė 
traktatus, kur įrodinėjo, kad tikrai ji esanti Dievo įkvepiama. 

Toulousės magistratas manė, kad reikią paklausti Įeannės pata- 
rimo dėl naujų pinigų kaldinimo. Pats Karolius išsiuntė mies- 
tams laiškus: aprašė stebuklą ir paminėjo la Pucelle, 1a- 
guelie est venue devers nous. Pertrumpas buvo tas 
paminėjimas palyginti su Jeannės nuopelnu ir nepaprastu jos po- 
puliarumu. Mat, Karoliaus patarėjai — La Trėmoille, 
Reimso arkivyskupas Regnauld de Chartres — to po- 
puliarumo bijojo: pavydulingai saugojo savo įtaką silpnavaliam 
karaliui ir labiau įmanė su anglais bei burgundininkais tartis, nei 
pasitikėti šventosios mergelės pranašavimais. 

Karo vadams buvo aišku, kad reikia pasinaudoti pirmosios 
pergalės įspūdžių — prancūzų entuzijazmu ir anglų kariuomenės 
suirute. Jeanne džiaugėsi, kad jos neapgavo šventieji, ir norėjo 
pabaigti pradėtąjį darbą — nuvesti savo „kilnųjį dofiną“ į. 
Reimsą. Karūnavimo reikšmę suprato, be abejo, ir karaliaus pa- 
tarėjai. Tačiau be kita ko perdaug pavojingas atrodė jiems žygis. 
per anglų užkariautąsias žemes į tolimąjį Reimsą. Visą mėnesį 
abejota ir delsta, kol Bedfordas suspėjo surinkti naują kariuome- 
nę, kurią ir pavedė vienam iš geriausių savo kapitanų Falsta- 
fui. Pagaliau Bourges'o vyriausybė nutarė pirmiausia apvalyti. 
nuo anglų Loirės upyną, ir Alengono dukas buvo paskirtas ka- 
riuomenės vadu. Pultim paėmė jis Jargeau (VI. 12), o po 
penkių dienų Beaugency. Falstafas ir Talbotas išsigando, 
kad prancūzai užkirs jiems kelią atgal į Paryžių, ir skubiai pasi- 
traukė. Bet VI. 18 prancūzai pavijo juos ties Patay, sumušė 
kariuomenės ariergardą, paėmė nelaisvėn 200 priešų ir patį Tal- 
botą, o Falstafą privertė bėgti toliau. Tai įdrąsino ir Karolių VII; 
pasiryžo jis su 12.000 karių važiuoti karūnuotis (1429. VI. 29). 

Liepos mėn. 16 d. Karolius VII įžengė Reimsan, o kitą dieną 
miesto katedroj buvo karūnuotas. ,„Kas matė, kaip Mergelė ap- 
glėbė karaliaus kelius ir kaip, jos akims ašaromis pasruvus, bu- 
čiavo jam koją, tas buvo baisiai sugraudentas; ir daugelį pravirk- 
dė prabildama: — Kilnusis karaliau, išsipildė dabar Dievo 
valia, kuris panoro, kad atvyktumėte Reimsan gauti karūnavimo 
šventimų ir tuo parodytumėte, jog esate tikras karalius ir jog 
Jūsų turi būti karalystė!“ Iš tikro, Karoliaus VII karūnavimas 
didžiai paveikė žmones. Laono miestas atsiuntė jam savo raktus; 
visame Oisės upyne įsigalėjo armanjakai; Pikardijos miestai lin- 
kę buvo pasiduoti tikrajam karaliui; net Burgundijos duko val-- 

diniai ėmė kreiptis į Karolių visokių privilegijų prašydamies; 
Paryžiečiai — vieni bijodami, kiti džiaugdamies — laukė Karo- 
liaus kariuomenės ateinant. Visur garsėjo tėvynės gelbėtojos 
vardas. Liaudis vadino ją angeliška ir garsino ją „labai gražio- 
mis“ dainelėmis. Pardavinėta jos statulėlės ir paveikslėliai, kur 
buvo ji vaizduojama su nimbu apie galvą, kaip kad šventieji. 
Lagni miestelėnai kvietėsi ją prikelti numirėlio. Armagnaco gra- 
fas rašė jai klausdamas, katras yra tikrasis popiežius: Klementas 
VII ar Martynas V. Milano dukienė šaukėsi jos pagelbos dukatui 
atgaivinti. Kalbama buvo, kad, anglus iš Prancūzijos išvijus, 
Jeanne suruošianti kryžiaus žygį ir išvaduosianti šv. Žemę. 
Vieni karaliaus priešai telaikė ją ragana, o iš kitų, gal, tik 
Karoliaus patarėjai ja nepasitikėjo. Pats Karolius gausiai apdo- 
vanodavo Jeannę pinigais, gražiais rūbais, žirgais, kuriuos ji be 
galo mėgo, padarė ją ir jos gimines bajorais, bet — klausė tai- 
kingesnių savo patarėjų. Lengvai įkalbėjo jie sviriam ir ramybę 
mėgstančiam karaliui grįžti į patogias pilis anapus Loirės ir de- 
rėtis su Burgundijos duku. Tiesa, su kanclerio arkivyskupo Reg- 
nauld ir La Trėmoille'io vadovaujamąja taikos partija karštai ko- 
vojo Jeanne ir apie ją susispietę kapitanai — La Hire, Xaintrail- 
les, Dunois ir pats Alengono dukas, didelis jos gerbėjas. Jeanne 
nelaikė savo misijos pabaigta, kaip vėliau nekartą buvo tvirtina- 
ma jos šalininkų ir ją įkvepiančius šventuosius ar jos neapgy- 
nusį karalių pateisinti norinčiųjų istorininkų. Nė nemanė ji grįžti 
pas tėvus: buvo išsinuomojus Orlėans'e namą ir žadėjo orlčansie- 
čiams, karui pasibaigus, čia įsikurti. Gyveno nebe piemeniškai, 
nesigailėjo pinigų ristiems žirgams, puikiems ginklams ir gra- 
žiems drabužiams pirkinėtis. Arkivyskupas Regnauld prikaišiojo 
jai perdaug pinigų tualeto reikalams svaidant. Kovodama su 
priešais, dėvėjo ji šviesia ginkluote, raudonu ar paauksintos ge- 
lumbės apgaubtuvu, ilgu aksominiu ar šilkiniu apsiaustu su iš- 
siūtomis ant jo gėlėmis ir Karoliaus Orlčans'o herbu; šiaip — ri- 
terio drabužiais: „avėjo virvelėjamomis kurpelėmis, aptemptinai 
aptraukdavo trikuotomis kelnėmis kojas ir trumpa striuke liemenį, 
užsidėdavo mažą kepuraitę ir vilkėjo labai gražiais paauksintos 
gelumbės ar gero šilko rūbais“. Nė kiek neabejoju Jeannės doru- 
mu ir šventumu, tačiau vargu bau visa tai sutiko su tradiciniu 
šventojo idealu, o iš dalies aiškino arkivyskupo Regnauld nepa- 
„sitikėjimą Jeannės misija. Kėlė abejonių ir kariški Jeannės po- 

junkiai. Mat, pirmiausia buvo ji karys. Tik karių tarpe visai ge- 
rai jautėsi; mėgo karių atvirumą, storžieviškumą ir juokus; pati 
priprato kariškai juokauti ir plūstis. Vėliau teisėjai prikaišiojo 
jai jos keiksmus. Tiesa, visuomet žiūrėjo Jeanne savo karių do- 
rumo. Sveikas kaimietės protas atstojo Jeannei karo meną, kuris 
tuo metu, gal, greičiau trukdė kariauti, nei padėdinėjo; be to, 
negudrias tų laikų karo gudrybes Jeanne greit ir perprato. Na, 
tiek to; taip užsidegė ji karo dalykais, kad nebegalėjo nekariauti, 
o jo „balsai“ nenustojo liepę jai baigti pradėtąjį darbą. Tais bal- 
sais pasitikėdama, o juos su savo pačios sumanymais painiodama, 
drąsiai kišosi ji į politikos reikalus, atkakliai ginčijosi ir su kara- 
lium, ir su karaliaus ministeriais. ,,Nenorėjo klausyti patarimų, 
bet visa savo noru darė“, skundėsi kancleris arkivyskupas. „Jūs“, 
sakydavo Jeanne, „savo sumanymų laikotės, o aš savo“, o tuos 
savus sumanymus įrodinėjo šventųjų žodžiais, kuriuos tik 
viena ir teišgirsdavo. Nesunku įsivaizduoti, kaip tai sunkino val- 
džios darbą. 

Taigi, po karūnavimo vyriausybė ėmė derėtis su Pilypu Ge- 
ruoju; kariuomenė lėtai žygiavo atgal, Loirės link. Bet štai, nieko 
neatsiklausus, Įeanne su savo ištikimuoju Alengono duku surin- 
ko kariuomenę ties Saint-Denis (1429. VIII. 6) ir nutarė paimti 
Paryžių. Karalius pasidavė įkalbamas Alencgonui, atvyko pats į 
Saint-Denis (IX. 7), ir kitą dieną prancūzai užpuolė savo sosti- 
nę. Tačiau paryžiečiai atrėmė puolimą, ir pati Jeanne buvo su- 
žeista. Karolius įsakė sustabdyti karo operacijas tiek prieš Pary- 
žių, tiek prieš Pikardijos miestus, nes VIII. 28 buvo pasirašęs 
paliaubų sutartį su Burgundijos duku. — Ta sutartimi sutiko jis 
nebekariauti žemėse į vakarus nuo Seinės esančiose; be to, su 
duku tebesiderėdamas, vis labiau linkęs buvo pavesti jam ginti 
Paryžių. Atvykęs Gieno miestan, Karolius paleido kariuomenę. 
Jeannei teko nuobodžiauti karaliaus dvare. Tik 1429. X leido jai 
karalius pradėti operacijas prieš kai kurias burgundininkų Loi- 
rės slėny užimtąsias tvirtovėles, bet nepadėjo jos „kompanijai“ 
nei pinigais, nei maistu, nei kariais. Turėjo tad ji net atsisakyti 
nuo pradėtosios Charitė-sur-Loire apsiausties ir, pame- 
tus savo artileriją, pasitraukti. Tuo metu karaliaus patarėjai susi- 
rado naują pranašą Kotryną de Rochelle, kuri siūlė su- 
taikinti karalių su Burgundijos duku, o Bedfordui pasisekė gauti 
iš parlamento subsidiją naujam lemiamam žygiui. 


Istorija 18 


— 274 — 


Jeanne neiškentė. Nežiūrėdama pasirašytųjų su Burgundija. 
paliaubų ir tebevaromų su ja derybų, su karaliumi nė nepasitarus,. 
nuvedė ji savo kompaniją (dabar 300—400 karių; su ja susidėjo: 
kai kurie kiti kapitanai — Xaintrailles, Chabannes, Geoffroi de 
Saint-Belin) į Seinės ir Oisės slėnį; troško pakariauti čia su ang- 
lais ir burgundininkais, o pirmiausia išvaduoti Lagnis-sur- 
Marne miestą. Sumanymas buvo geras, nes tikrai reikėjo padė- 
ti ir Karoliui pasidavusiems miestams, ir Paryžių vėl pulti norin- 
tiems armanjakams. Bet Pilypas Gerasis buvo jau sušaukęs kariuo-- 
menę Oisės upyno miestų pasivergti; greit nutraukė derybas su 
Karolium, nes Compičėgnės miestas ir jo kapitanas Guil- 
laume de Flavi neklausė Karoliaus įsakymų ir nenorėjo pa- 
siduoti Pilypui. Pilypas apsiautė Compiėgnę (1430. V. 20). Po tri- 
jų dienų prasikovė į miestą su savo kompanija Jeanne ir tą pačią 
dieną, vakare dalyvavo jau kompieniečių išpuoly. Bet burgun- 
dininkų buvo perdaug. Pamatę tai, „prancūzai pasitraukė miesto 
tilto link. Mergelė visą laiką kovėsi pirmose jų eilėse, stengėsi 
padrąsinti savo žmones ir be nuostolių prieiti prie miesto“. Ta- 
čiau Guillaume de Flavi bijojęs, kad drauge su persekiojamais 
galį įsibrauti į miestą ir persekiotojai; todėl liepęs pakelti kelia- 
mąjį tiltą — peranksti, nes Jeanne pasiliko anapus griovio, bur- 
gundininkų bei anglų apsupta. Po karštos kovos priešai paėmė 
ją nelaisvėn. 


Guillaume de Flavi nė nemėgino išvaduoti Jeannės. Arkivys- 
kupas Regnauld (Guillaume'o giminė) laišku paaiškino Reimsie-- 
čiams, kad Jeanne nenorėjus klausyti patarimų, visa savo noru 
darius ir todėl buvus paimta. Be to, Dievas atsiuntęs anglų nu- 
galėti vieną Gevaudano piemenį, kuris žadąs padaryti ne mažiau, 
kaip kad Jeanne buvo padarius. Arkivyskupas ir karalius ne- 
pagalvojo, kad galima buvo bent pasiūlyti Jeanui Luxem- 
burgui, į kurio rankas pakliuvo Jeanne, išperkamuosius pini-- 
gus. Tik liaudis tesimeldė Dievui, kad būtų išvaduota iš nelaisvės. 
šventoji mergelė. Bet Dievas tų maldų nepaklausė, o Jeanas Lu- 
xemburgas, Beauvais vyskupui Pierre'ui Cauchonui tarpininkau-- 
jant, pardavė Jeannę už 1.000 auksinių ėcus (apie 25.000 litų). 
anglams. 


— 275 — 


54 


Anglai ir jiems pasidavusieji prancūzai, les francais 
reniės, laikė Jeannę ragana, Šėtono įrankiu. Iš tikro, jos nuo- 
stabius laimėjimus tegalėjo jie išsiaiškinti tik Dievo ar Šėtono 
pagelba. Bet pripažinti Įeannę Dievo šventąja reiškė tikėti jos 
žodžiais, vadinasi, pripažinti tikru Prancūzų karalium  Karolių 
VII, o save — paties Dievo priešu. Tik Jeannę bendravimu su 
Šėtonu kaltindami tegalėjo tėvynės išsižadėjusieji prancūzai pa- 
tys save pateisinti. Vienas italas jau 1429 m. rašė, kad Paryžiaus 
universitetas nusiuntęs savo įgaliotinius pas popiežių. Universi- 
tetas kaltinęs Jeannę erezija, nes ji norinti pranašauti ir — kad 
kiti jos žodžiais tikėtų. Jeannei patekus nelaisvėn, universitetas, 
tiesa — Prancūzijos inkvizitoriaus vardu, ėmė reikalauti Bur- 
gundijos duko atsiųsti JTeannę Paryžiun, kad atsakytų ji čia į 
„gerųjų universiteto daktarų bei magistrų“ klausimus. Bet Anglų 
karaliaus patarėjai bijojo teisti Jeannę Paryžiuje, nes jam tebe- 
grėsė armanjakų būriai. Nutarta buvo nuteisti ragana Roueno 
mieste. Atsirado ir puikiausias teisėjas. Tai buvo Pierre Cauchon, 
pirma karštas karalienės Izabėlės ir Burgundijos duko, paskui 
anglų šalininkas, Beauvais miesto vyskupas. Karoliaus VII bū- 
riams tą miestą užkariavus, Cauchonas gyveno Rouene, bet, ka- 
dangi Jeanne buvo paimta jo diecezijoj, Roueno Bažnyčia sutiko 
pavesti jam procesą. Senosios Roueno pilies bokštan įmestoji 
(1430. XII) Jeanne paskelbta buvo eretike ir atiduota Cauchono 
vadovaujamam Bažnyčios teismui. 

Veltui Jeanne atsisakė pripažinti savo priešą Cauchoną savo 
teisėju. — „Karalius įsakė man vesti Jūsų bylą, ir aš ją vesiu“. 
Jeannės teisti vyskupas pasikvietė kunigus anglininkus (nors tik 
kelis anglus), o vyriausiuoju prokuroru paskyrė jos priešą 
Jeaną dEstivet. Cauchonas stengėsi visiems parodyti, kad 
teismas nepartyvus; todėl pildė visas procedūros smulkmenas; 
bet teisingumas nė kiek jam nerūpėjo. Jeannei palankius teisėjus 
jis pašalino ar įbaugino; pačią ją kalino pančiais surakintą tam- 
siame rūsyje, kur prižiūrėjo ją dvylika storžievių kareivių ir nuo- 
lat lankė mirtimi jai grąsiną anglai ir burgundininkai; jos dva- 
sios tėvui liepė jis, kad išpažinties klausydamas duotų jai visokių 
pražutingų patarimų. Tikras kankinimas buvo ir Teannės kaman- 
tinėjimas viešuose teismo posėdžiuose. Iš kailio nėrėsi teisėjai, 

apiberdavo Teannę klastingais savo klausimais, kad tik susektų 
eretiškas jos nuomones. Turėjo ji pasakoti, kaip gyveno savo kai- 
me, kokiais prietarais yra užsikrėtę jos kaimiečiai, išaiškinti, ko- 
dėl vyriškais drabužiais vilkėjo ir kokiu būdu prisiviliojo Karolių 
VII. Ar nuogas buvęs jai pasirodęs šv. Mykolas Arkangelas? — 
„Nejaugi manote, kad Dievas neturi kuo jo apvilkti?“ — Ar tikin- 
ti ji, kad esanti Dievo malonėj? — „„Kad nesu, tai Dievas mane jon 
įtraukia; kad esu, tai Dievas mane joje laiko“. — Ką mananti ji 
apie popiežių ir katrą popiežių laikanti tikru? — „Nejaugi jų yra 
du?“ 

Kad ir kaip mėgino teisėjai įklampinti Jeannę, kad ir kiek 
jai spąstų spendė, visuomet rasdavo ji tikrą atsakymą ar są- 
mojingai pačius teisėjus pajuokdavo. Tebepasitikėjo ji savo bal- 
sais, kurie ramino ir drąsino ją sakydami, kad greit bus išvaduota 
iš visų nelaimių. Kai kurie teisėjai ėmė abejoti, ar tikrai ji eretikė. 
Taigi, po dviejų savaičių Cauchonas sustabdė viešus teismo po- 
sėdžius; pakeitė juos kamantinėjimais pačiame kalėjime, kuriuose 
nedaugelis visai jam paklusnių teisėjų tedalyvavo. Čia susirado 
pagaliau teismas kelis „įrodymus“. — Jeanne nesutiko vilkėti 
moteriškais drabužiais, nes laikė savo misiją dar nebaigta; nepri- 
pažino savo teisėjų Bažnyčios teismu ir sutiko atsakyti į visus 
klausimus tik pačiam popiežiui. „Atėjau“, sakė, „pas Prancūzų 
karalių, nes pasiuntė mane pats Dievas, Panelė Šv., visi dangaus 
šventieji ir nugalėtoja dangaus Bažnyčia. Jie visi man eiti įsakė. 
Lai toji Bažnyčia ir teisia visa, ką esu padarius ir dar padarysiu“. 
Teisėjų nuomone, tokių ir panašių žodžių erezija kvepėta. Jais 
remdamasis Jeanas d'Estivet surašė kaltinamąjį aktą, kur, tiesa, 
daug ir primelavo. Ramiai išklausius tą aktą skaitant, Jeanne nu- 
rodė, kad jis nesutinka su pačiais teismo protokolais, bet dieviš- 
kosios savo misijos nepaneigė. Tuščiąja sakė jai „meilės pamo- 
kymus“ vyskupas Cauchonas ir stengėsi ją perkalbėti Roueno ir 
Paryžiaus universiteto teologai, tuščiąja rodė jai kankinimo įran- 
kius, grąsino sudeginti. Tiesa, jos dvasios tėvas slaptai patardi- 
nėjo jai priešintis. Cauchonui reikėjo, kad ji atsisakytų išsižadė- 
ti savo „erezijos“, nes tik tada galima buvo atiduoti ji pasaulinei 
valdžiai, t. y., sudeginti. 

Gegužės 24 d. Jeanne atvesta buvo į Saint-Oueno kapyną, 
kur buvo jau susirinkus didelė minia, ir po ilgojo pamokslo teis- 
mas pareikalavo, kad Jeanne išsižadėtų savo erezijos. Kaip įsiutę, 

plūdo kunigai, anglai pamėtojo raganą, minia triukšmavo, rėkė. 
Tris kartus atsisakė Jeanne prisipažinti kalta tuo, kuo kaltino ją 
teismas, ir Cauchonas ėmė skaityti nuteisimo aktą. Jeanne nusi- 
kamavo, išsigando nebeišvengiamos mirties — pertraukė skai- 
tantį vyskupą ir sutiko padaryti visa, ko iš jos reikalauta. Klai- 
džiojančiom akim, verkdama ir juokdamos, vargiai suprasdama, 
ką sakė, prisipažino, kad jos regėjimai buvę melagiški, kad ji 
pati — eretikė ir dievaičių garbintoja, kad nusidėjus, jog vyriš- 
kais drabužiais vilkėjus ir žiauriai troškus žmonių kraujo, išsiža- 
dėjo visų savo paklaidų. „Mes pasmerkiame tave“, sakė Cauchonas, 
„amžinai kalėti ir liūdesio bei baimės duoną valgyti, kad verk- 
tum dėl savo nuodėmių ir nebedarytum tokių dalykų, dėl kurių 
reikėtų verkti“. 

Mirtimi nubausti išsižadėjusios savo nuodėmių Jeannės teis- 
mas nebegalėjo. Bet anglai prisispyrę reikalavo mirties bausmės 
ir patį Cauchoną išdavimu kaltino. Laimė, kad vyskupas nepės- 
čias buvo. — Įeannės drabužiai jai bemiegant buvo pakeisti vy- 
riškais, ir jais apsivilkusią rado Jeannę kalėjiman atėję teisėjai. 
Tuščia pastanga! — Pati ji pasakė Cauchonui, kad pasirodžiu- 
sios jai Šv. Kotryna bei Margarita ir Dievo vardu papeikusios ją, 
nes išsigelbėti norėdama sutikus išsižadėti tariamųjų paklaidų, 
pamelavus tad ir tapus išdavikė. Dabar nebegalėjo būti jokių abe- 
jonių: Jeanne grįžus erezijon, patapus haereticus relap- 
sus. Bažnyčiai neberūpėjęs jos kūnas, tik — siela (plg. IV, 
11). Cauchonas netvėrė džiaugsmu; „Farewell! Fare- 
well!“ — kreipėsi, išeidamas iš kalėjimo, į Warwicko grafą — 
„dalykas baigtas, džiaukitės!“ Kitą dieną teismas atidavė Jeannę 
pasaulinei valdžiai. 

Gegužės 30 d. anglų kariai atvedė Jeannę į senosios rinkos 
aikštę, kur buvo paruoštas laužas. Ilgais baltais marškiniais ap- 
vilktai uždėjo ant galvos popierinį kūgį, o ant jo parašė: „ereti- 
kė, erezijon grįžusi, apostatė, dievaičių garbintoja“. Prie laužo 
stulpo prikabintas buvo užrašas: „Jeanne, kuri pasivadino Mer- 
gele, melagė, labai kenskminga, liaudies apgavikė, ragana, prie- 
taringa, Dievo piktžodžia, išdidi, blogai Kristų tikinti, savigyra, 
dievaičių garbintoja, žiauri, paleistuvė, velnių šaukėja, apostatė, 
schizmatikė ir eretikė“. Garsusis magistras Nicole Midi pasakė 
ilgą pamokslą; Cauchonas, prieš skaitydamas teismo sprendimą, 
palydėjo Jeannę, toja netrumpu, pamokymų — patys anglai ėmė 

nekantrauti. Jeanne atsiklaupė, sakė, kad jos karalius nekaltas 
niekuo, ką ji buvo padarius, visus prašė melstis už jos sielą ir 
dovanojo visiems savo priešams. Cauchonas pravirko. Į kryžių 
žiūrėdama, įžengė Teanne į laužą. Paprašė sau kryžiaus. Vienas 
anglų kareivis kryžium surišo du pagalius ir padavė jai. Laužui 
pradėjus degti, šventoji sušuko, kad jos balsai iš Dievo buvę ir 
jos neapgavę: mat, buvo ji pagaliau iš visų nelaimių išvaduota. 
„Jėzau!“ buvo paskutinis jos žodis. Pelenus anglai išmetė į Seinę. 

Anglams Įeannę kalinant ir teisiant, neišgaravęs dar buvo 
karingas Karoliaus VII kapitanų įkvapas. Prancūzai sėkmingai 
tebekovojo su anglais Mainėj, Normandijoj, Champagnėj ir 
skverbėsi į Pilypo Gerojo žemes, į Charolais ir Macono apskritis. 
O Pilypas ir be to daug rūpesčių turėjo: Liėgiečių sukilimas pri- 
vertė jį atsisakyti nuo Compiėgnės apsiausties, o Austrijos dukas 
pasirašė sutartį su Karolium VII, nes bijojo galingojo „vakarų 
duko“ įsigalint. Patiems Anglams trūko ir pinigų, ir karių. Mažai 
tereiškė, kad Bedfordas atvežė Heinrichą VI Paryžiun karūnuoti 
(1431. XII). 

Bet Karolius VII vis dar nebuvo pradėjęs karaliauti ir aklai 
sekė La Trėmoille'io patarimais, o La Trėmoille kariavo su savo 
priešu konetabliu Richemont'u, su Anjou princais ir stengėsi už- 
sikariauti Auvergnę. Taip pat Alencono dukas susipešė su Bre- 
tagnės duku, o Foix grafas su Armagnaco grafu. Taigi, Karoliaus 
VII žemėse prasidėjo feodalinė anarchija. Algos iš karaliaus ne- 
begaudami daugelis jo kapitanų gyveno ir maitino savo būrius 
tuo, kad ėjo samdiniais pas tą patį La Trėmoille'į ir pas kovojan- 
čius su juo bei tarpusavy senjorus arba žiauriai plėšė kraštą. Nė 
marškinių gyventojams nepalikdavo, todėl ir pavadinta jie kailialu- 
piais, ėcorcheurs. Kaip koks velnias juos apsėdo — be pras- 
mės ir be reikalo visa naikino, iškirsdavo vynuoges ir vaismedžius, 
išmindydavo laukus, vyną ir javus į upę vertė, namus degino, 
vežimus ir baldus laužė, bažnyčias arklidėmis vertė. Tokiais kai- 
lialupiais pasidarė ir kastilijietis Rodrigas Villandran- 
do, kuris pirma tarnavo Burgundijos dukui, paskui Karoliui 
VII, „plėšikų imperatorius“, ir mergautiniai Bourbono duko ir 
Armagnaco grafo sūnus, ir kai kurie Jeannės d'Arc kovos draugai 
— La Hire, Xaintrailles. Blogiausia, kad negalima buvo jų at- 

skirti nuo tikrųjų tėvvynės gynėjų, nes jie ir su anglais drąsiai 
kovėsi. 

Tokiomis sąlygomis anglai nugalėti rados sunku, kad ir kaip 
patys jie susilpnėję buvo. Antra vertus, pavojinga buvo ir taikin- 
tis: kaip tik po Karoliaus taikos su Pilypu ypačiai daug priviso 
tujų kailialupių. Žodžiu, kaip ir prieš Jeannei d'Arc atvykus Chi- 
nonan, pati prancūzų tauta turėjo save gelbėti. Nelemta jai buvo 
vėl susirasti tokio vado, kaip Domrėmi mergelė, nors atsirado 
nemaža moterų, kurios sakėsi Dievo atsiųstos tėvynės gelbėti; 
viena kita dėjosi pati stebuklingai Dievo iš anglų nagų išvaduotoji 
Jeanne esanti. Tačiau dabar tauta ir be vado galėjo apsieiti. Buvo 
kad turi tikrąjį, Reimse karūnuotąjį karalių. Valdžiai reikėjo tik 
netrukdyti tautos darbo, o tam pačiai susitvarkyti. Ir štai kone- 
tablis Richemont, susidėjęs su karaliaus uošve Yolanda 
ir su jos sūnumi Karoliumi Anjou, nuvertė La Trėmoille'į 
(1433. VI). Nugalėtojai ir jų šalininkai — de Beuil, de 
Brėzė, Jean dEstouteville — pasigriebė valdžią. Nau- 
ji favoritai negalėjo būti blogesni, nei La Trėmoille; tikrovėje 
buvo geresni, nes ėmė, ypačiai pradžioje nežymūs perversmo da- 
lyviai, gaivinti Karoliaus V tradicijas ir šaukti talkon senuosius 
valdininkus. 

Anarchija ir naujasis anglų įsigalėjimas privertė vyriausybę 
pirmiausia griebtis diplomatijos priemonių. Ėmė ji derėtis su im- 
peratorium Sigismundu, kurio nuomone Burgundijos dukas 
peraukštai skrajojęs, nimus alte volabat, vadinasi, tapo 
imperatoriui pavojingas. Sigismundas 1434. VI viešai apkaltino 
Pilypą tuo, kad pasigrobė Vokietijos žemes, ir pasiskelbė susidė- 
jęs prieš jį su Karolium VII. Dukas nebepasitikėjo Anglijos pa- 
gelba; be to ir pats troško taikos, nes kraštas buvo baisiai ilgojo 
karo nuvargintas ir taikos reikalavo tiek Burgundijos, tiek Fland- 
rijos bei Niederlandų gyventojai. Sunku buvo riteriškajam dukui 
sulaužyti prisiektoji taika su Anglais, gal — sunkiau, nei užmiršti 
tėvo nužudymas. Bet jis kreipėsi į popiežių prašydamas sutaikinti 
jį su Karolium, o Karolių su Heinrichu VI. Arraso mieste 
1435. VIII susivažiavo popiežiaus įgaliotiniai, Pilypas, Karoliaus 
pasiuntiniai ir Winchesterio vyskupas kardinolas Beaufort, 
Bedfordo dėdė. Karolius siūlė Heinrichui VI per feodą „trečdalį 
karalystės, geriausią ir sveikiausią“, bet anglai norėjo, kad jis 


— 280 — 


pripažintų save Heinricho VI, „Prancūzijos ir Anglijos kara- 
liaus“, vasalu. Sutikti su tuo prancūzai, žinoma, negalėjo ir anglai 
nutraukė derybas. Kadangi bendroji taika atrodė nebeįvykdoma, 
popiežiaus legatas ėmė taikinti Karolių su Pilypu. Legato įsaky- 
tieji prancūzų ir italų teisininkai prirašė veikalų, kur aiškiai įro- 
dė, kad Pilypas turįs atšaukti Troyes taiką su Anglija ir nebe- 
keršyti Karoliui už tėvo mirtį. Dukas pagaliau nusileido; gal, to- 
dėl tiek ilgai ir skeryčiojasi, kad norėjo daugiau iš Karoliaus 
gauti. Iš tikrųjų, Arraso Taika (1435. IX. 21) buvo labai 
sunki Prancūzijai. — Karolius pasmerkė Jono Bebaimio nužųr 
dytojus ir pažadėjo juos nubausti, o pats teisinosi savo jaunyste. 
Atidavė jis dukui. Macono ir Auxerrės grafystes, Bar- 
sur-Seine, Pėronnę, Luxeuilį ir miestus Sommės 
upyne esančius (Amiens, Abbeville, Saint-Ouentin, 
Ponthieu, Boulogne-sur-Mer, tiesa, pagal sutartį, 
galėjo juos atsipirkti); pripažino, kad dukas turi valdyti prancū- 
žiškąsias savo žemes iki gyvos galvos kaipo savarankiškas val- 
dovas, be jokios homagės Prancūzų karaliui. 

Arraso Taika buvo mirštamasis smūgis Anglų valstybei 
Prancūzijoj. Bet toji valstybė ir pati nyko. Bediordas 1435. XII. 
14 numirė. Tiesa, diplomatinė Prancūzų pergalė sustiprino karo 
partiją pačioj Anglijoj ir sukurstė anglų patrijotizmą: parlamen- 
tas davė pagaliau valdžiai pinigų) Tačiau su senu Winchesterio 
vyskupu Beaufort'u, ištikimu ir gudriu Bedfordo padėjėju, 
kovojo jaunis Bedfordo brolis Humphrey Glouceste- 
ras, ir ta kova silpnino tiek nauju Prancūzijos regentu paskir- 
tąjį Yorko duką, tiek lordą Talbotą ir kitus anglų kapi- 
tanus. Normandijoj— ją prašė apginti nuo Prancūzų mir- 
štąs Heinrichas V. ir po Arraso Taikos mėgino apginti Bedfor- 
das — prancūzai kilo, o jiems talkon smerkėsi Karoliaus VII 
kapitanai. Dieppės uostas, Evreux ir naujai anglų pa- 
statytoji Granvillės tvirtovė buvo užkariauti prancūzų, ku- 
rie grėsė ir pačiam Rouenui (1435-41 m.). 

Bet karščiausiai kovojo prancūzų kapitanai dėl Ile-de- 
France ir Paryžiaus. Paryžiečiai visuomet buvo grei- 
čiau burgundininkai; tad Arraso Taika pakėlė Karoliaus VII ša- 
lininkų, prancūzų patrijotų, reikšmę ir įtaką. O tie patrijotai ko- 
voj su anglais galėjo pasinaudoti ir tuo, kad kaip tik Paryžius 
dėl karo kentėjo didį vargą ir badą. Nuo 1432 m. prasidėjo 

sąmokslai, o 1436 m. Karoliaus kariuomenė užkirto visus kelius,. 
kuriais gabenamas buvo į Paryžių maistas. Richemont ir 
Dunois 1436. IV. 10 užėmė Saint-Denis, o IV. 13 su-- 
kilo prieš anglus patys paryžiečiai. Jiems besimušant su anglais, 
Richemont įėjo į miestą. Tik spalių mėnesį aplankė savo sostinę 
Karolius, bet po trijų savaičių grįžo į mėgiamąsias savo Loirės 
pilis. 

Prancūzų laimėjimai palaužė pagaliau anglų valią. Popie- 
žiui, Burgundijos, Bretagnės ir Orlėans'o dukams tarpininkau- 
jant, Heinrichas VI pavedė Suffolko grafui, kuris vadovavo 
Karaliaus Tarybai, pasirašyti taikos arba paliaubų sutartį ir iš- 
piršti jam, Heinrichui, Karoliaus dėdės Renė d'Anjou duk- 
terį Margaritą. Anglų pasiuntiniai nebekalbėjo apie Pran- 
cūzijos karūną, reikalavo tik viena — kad Karolius pripažintų 
Heinrichą nepriklausomu Guiennės ir Normandijos 
valdovu. Karolius sutiko atiduoti Heinrichui Margaritą su jos 
teise paveldėti Majorkos karalystę, bet neatsisakė nuo savo 
siuzereniteto Normandijoj ir Guiennėj. Todėl 1444. V. 28 
Tours'o mieste tebuvo pasirašyta tik paliaubų sutartis 22 mė- 
nesiams, vėliau pailgintoji iki 1449 m. 

Tomis paliaubomis pasinaudojo ne Anglija, kurioj buvo jau 
prasidėjus nauja suirutė, bet Prancūzija. — Karolius VII paga- 
liau sutarpo, pasiutiškai įsimylėjo gražią ir lengvabūdę A gnie- 
te (Agnės) Sorel; doros papročių nepaisydamas, žmonių 
nesisarmatydamas padarė ją, gali sakyt, oficijalia savo favorite. 
Kai Agnietė, keturias dukteris jam pagimdžius, 1450 m. numirė, 
pasiėmė jis per meilužę jos seserėčią Antoinettę de 
Maignelais, tik dėl padorumo suvesdino ją su vienu savo 
favoritu, kuris už pinigus ir titulą atsisakė nuo vyro teisių. Bet 
ir to permaža buvo penktąją dešimtį užkliudžiusiam karaliui: 
visur lydėjo jį dabar moterys, kurių tarpe kuodą šiaušė ir skalbėja 
Alison. Bet Prancūzijai sveikaton ėjo, kad jos valdovas favo- 
ritų vieton ėmė rinktis favorites. Viena, pasijuto Karolius tikras 
vyras esąs ir ėmė domėtis valstybės reikalais, juo labiau, 
kad domėjosi jais ir Agnietė Sorel, ir Antoinette, o silpnavaliam 
karaliui netrūko sveiko proto, meilės tėvynei ir geros širdies; 

perdaug ir perdažnai dovanodavo savo giminėms bei favoritams, 
bet švelnino pergriežtą naujų savo favoritų politiką. Antra, ne- 
aukšto kilimo, bet didelių gabumų žmogus, Pierre de Brė- 
zė buvo senas Agnietės draugas, gal, pats ją Karoliui ir pakišo. 
Šiaip ar taip, bet su jos pagelba tapo įtakingu karaliaus favoritu. 
Greit pasisekė jam atstumti anjoujiečius, kurių vietoj karaliaus 
tarybose įsigalėjo Pierre'o de Brėzė bendraminčiai ir miestelėnai. 
Prancūzijos iždininku (finansų ministeriu) pasidarė Įean Bu- 
reau, kuris su savo broliu Gaspard'u puikiausiai sutvarkė 
ir karaliaus artileriją. Apie 1440 m. įsigijo įtaką turtingasis Bour- 
ges'o pirklys Tacgues Coeur. Žinoma, buvo jis sukčius ir 
nešvariomis priemonėmis praturtėjo: pardavinėjo ginklus mus- 
limams, kaldino netikrus pinigus, vogė, ėmė kyšius. Užtat skoli- 
no pinigus pačiam karaliui, sėkmingai atliko daug diplomatinių 
misijų ir sutvarkė karalystės finansus. 

Tuo būdu atgijo administratyvinė paskutiniųjų Kapetingų 
ir Karoliaus V santvarka: valdžia atsimezgė nuo feodalų ir jos 
viršūnėse sutūpė visai nekilnūs ponai — smulkūs riteriai, teisi- 
ninkai, daug įvairiose įstaigose padirbėję valdininkai, miestelėnai 
ir mielstelėnų kultūros bei pažiūrų žmonės. Žinoma, jie negalėjo 
visai pašalinti princų bei kilniųjų didikų ir patys stengėsi tapti 
didžiais ponais. Bet valdžios dvasia buvo kitoniška. Diduomenė 
pajėgė pagaliau nuversti Jacgues'ą Coeurą, bet nebegalėjo nu- 
veikti naujų karaliaus patarėjų. Be to, patrijotinę pastarųjų po- 
litiką rėmė ir tokie įtakingi senjorai, kaip Richemont, Dunois, 
Bueil, Foix grafas. 

Arraso taiką, o ypačiai paliaubas su Anglais pasirašius, vy- 
riausybė tuoj ėmėsi kovoti su kariuomenės iširimu ir sa- 
vavaliavimu. Ir ne tiek svarbu, kad valdžia stengėsi nusikratyti 
kailialupių būriais — daug jų buvo paleista, daug, kovojančiam 
su Burgundija ir Šveicarija imperatoriui pagelbos proga, nuvesta 
kariauti Šveicarijon, Alsasan ir Lotharingijon (1444 m.), kur ir 
pasiliko. Svarbu, kad valdžia turėjo pozityvią programą — norė- 
jo atgaivinti reguliarinę kariuomenę, į kurią ir įtilpo daugelis 
kompanijų. Kaip ir Karoliaus V bei Du Guesclino laikais, valdžia 
sutvarkė stichijinį kariuomene tapusios ir karių būrius iš savęs 
išskiriančios tautos sąjūdį. Senuosius karaliaus ordonansus gai- 
vindama, Karaliaus Taryba iš pagrindų reformavo kariuomenę. 
Tarybos nutarimu (1455 m.) konetablis paskyrė visų kapitanų 

būrių apžvalgą. Didžiąją dalį karių jis paleido, o geriausiems ka- 
pitanams karaliaus vardu pavedė surinkti naujas, karaliaus ir ap- | 
mokamas kompanijas,  compagnies d'ordonnance 
(== įsakytąsias). Išviso numatyta 15 tokių kompanijų, kiekviena 
po 100 „jiečių“ („jietis“ — 6 karių būriui). Toms kompanijoms, 
(faktiškai — nuolatine tapusiai kavalerijai) paskirti buvo miestai, 
kur jos turėjo gyventi provincijų lėšomis. Kapitanai — o jų tar- 
pe buvo pats konetablis, Dunois, Pierre de Brėzė — turėjo pri- 
žiūrėti, kad kariai, daugiausia bajorai, būtų gerai apginkluoti, 
išmiklinti ir drausmingi. Algai mokėti karalius apdėjo karalystę 
ypatingu mokesčiu (taille des gens de guerre). 
Taip pat apmokėdavo jis ir naujas, dėl naujo karo su Anglais 
nuo 1449 m. šaukiamas kompanijas, compagnies de pe- 
tite ordonnance, ir šaukiamus karan'vasalus. Pėsti- 
ninkų tais laikais karo teoretikai nevertino. Vis dėlto Karolius 
VII globojo miestų milicijas, arbaletininkus ir šaulius; be to, 
1448 ir 1451 m. ordonansais įsakė jis, kad kas 50 šeimų (feusx) 
duotų karaliui vieną arbaletininką ar šaulį. Tuo būdu susidarė 
8.000 pėstininkų kariuomenė. Tie šauliai irgi gaudavo algą karo 
tarnybos metu, o šiaip neturėjo mokėti talijos; todėl vadinosi 
laisvais (nuo talijos) šauliais, franc-archers. Kadangi tik 
specijaliai šaukiami tie šauliai tetarnavo (šiaip — kiekvienas ver- 
tėsi savo amatu), tai naujų pėstininkų nekokios kariuomenės 
būta. Tiesa, be jų turėjo karalius ir ypatingus šaulių pulkus. Dau- 
giau reikšmės, nei pėstininkai, turėjo artilerija. Čia valdžia 
nebesitenkino miestų bombardais ir „rankinėmis patrankomis“ 
(šautuvais). Didysis artilerijos viršininkas (1420-44 m.) Pier- 
re Besonneau, o po jo broliai Bureau patobulino tiek 
sunkiąją, tiek lauko artileriją. Pridirbę jie karaliui tiek visokios 
rūšies patrankų, kiek nė vienas krikščionių karalius neturėjęs. 
Prancūzų artilerijai negalėjo priešintis nei anglų kariuomenė, nei 
jų tvirtovės. Karoliaus VII vyriausybė iš esmės nieko principija- 
liai nauja neišgalvojo; nė nemanė apie nuolatinę kariuomenę: 
teturėjo galvoj tik neišvengiamąjį karą su Anglija dėl jos negrą- 
„Žžintųjų dar žemių. Tačiau faktiškai naujoji kariuomenė tapo nuo- 
latine ir — nors pradžioje mažai tesiskyrė nuo feodalinės — vie- 
no karaliaus tepriklausančia ir jo vieno teapmokama. 

Savaime aišku — negalima buvo sutvarkyti kariuomenės 
nesutvarkius finansų. Iš tikro, naujoji vyriausybė rūpinosi jais 

ne mažiau, nei karo dalykais. Be Chambre des Comptes 
atsirado ypatinga kasininkų, iždininkų ir kitų finansų valdininkų. 
Taryba, kuri nusakydavo biudžetą ir kontroliavo visą finansų: 
valdymą. Karalystė buvo padalinta į 4 apskritis (charges, 
arba gėnėralitės, — Languedoil, Languedoc, Normandija 
ir Žemės anapus Seinės bei Yonnės). Kiekvienoj apskrity kara- 
liaus domėną valdė „Prancūzijos iždininkas“ (trėsorier de 
France), o karalystės žemes — gėnėral des Finan- 
ces, kurio priklausė apskrities dalių (ėlections) valdinin- 
kai. Prancūzijos iždininkai priklausė minėtosios Tarybos, o g ė- 
nėraux des Finances— Chambre des Comp- 
tes. Valdžia nuosekliai mažino finansines senjorų teises, kovojo. 
su tuo, kad jie patys apdėdavo žmones naujais mokesčiais ir 
susilaikydavo dalį karaliui renkamųjų. "Tik nelabai ta kova val- 
džiai sekėsi, ypačiai didesnėse senjorijose; o Burgundijos dukas. 
Arraso sutartimi ir visai šiuo atžvilgiu nepriklausomas valdovas 
buvo. Karaliaus domėnas, kad ir labai padidėjęs po laimingų ka- 
rų su Anglija, tedavė tik mažą dalį ('/,„) visų karaliaus pajamų. 
Svarbiausi tų pajamų šaltiniai po senovei liko talija, aides 
ir gabelles. Vadinamąją realiąją taliją mokėjo visos (Lan- 
guedoco ir Guiennės dalies) žemės, kurios pradžioje nebajorams. 
priklausė, kad ir būtų dabar valdęs jas bajoras, terres rotu- 
riėres; asmeninę taliją mokėjo (kitose karalystės provincijose) 
visi nebajorai, roturiers, už savo žemę, nors tąją žemę būtų. 
ir iš kilniųjų ponų gavę. Aide, tai akcizo rūšis, mokestis už 
kiekvieną pardavinėjamą prekę imamas; gabelle — druskos 
akcizas karalystės pietuose bei vakaruose ir druskos monopolija 
šiaurinėj Prancūzijoj. Visi tie mokesčiai buvo sunkūs ir netei-- 
singai paskirstyti. Tačiau Karoliaus VII vyriausybė juos apsi-- 
stemino, padarė mokesčiais pačiam karaliui ir, kiek galima buvo, 
naikino kitus, ypačiai senjorų bei luomų atstovybės (Etats) 
skiriamuosius. Tuo būdu mokesčių našta išviso rados greičiau. 
palengvinta, o valdžia nebepriklausė subsidijas jai skiriančių 
luomų. Nuolatinę kariuomenę turėdamas, turėjo dabar karalius ir 
nuolatines pajamas. Karo su Anglais iškeltasis moralinis karaliaus. 
autoritetas pavirto ir realia valdžia. 

Amžininkai praminė Karolių VII gerai tarnaujamuoju, 
Charles le Bien Servi. Iš tiesų, nauja jo patarėjų bei 
valdininkų karta, 30-ųjų metų pabaigoj įsigalėjusi, sistemingai. 

ir atspariai didino karaliaus valdžią, kaip kadaise Pilypo TV 1e- 
gistai, ir turėjo visai aiškų planą. Labai gudriai valdžia kartu ir 
luomų atstovybę silpnino, ir biurokratiją tobulino. Čia 
padėjo jai pati Prancūzų valdysenos evoliucija. — Ne luomų 
atstovybė, atskirų provincijų ir visos karalystės luomų atstovų 
susirinkimai, bet karaliai išgelbėjo Prancūziją ir apgynė ją nuo 
Anglų. Luomų atstovai, susirinkę, skysdavosi blogu valdymu, val- 
dininkijos paperkamumu, kompanijų plėšikavimu, reikalaudavo 
reformų, bet konkrečios programos valdžiai, apskritai imant, ne- 
siūlydavo; o kai siūlydavo, vistiek negalėdavo jos kūnu padaryti, 
nes, subsidiją valdžiai davę, tuoj išsiskirstydavo ir nereguliariai 
šaukiami buvo. Tiktai provincijų luomų susirinkimai patys eikvo- 
jo tuos pinigus, kuriuos skirstydavo savo provincijos reikalams. 
"Tos provincijų luomų atstovybės buvo, be abejo, gyviausios įstai- 
gos; galėjo tapti nuolatiniais savivaldybės organais. Bet dažnai 
jos susidurdavo su Etats Gėnėraux, tuo silpnino juos ir netiesiog 
padėjo valdžiai jų nebešaukti; o Etats Gėnėraux nugalė- 
jus, valdžia lengvai suvaldė ir provincijų atstovybes. 

Tiesa sakant, Karoliaus VII laikais Etats Gėnėrausx, 
visos karalystės luomų atstovybės, gali sakyt, nebebuvo. Tik 
vieną kartą, 1428 m., sušaukė Karolius beveik visų savo karalys- 
tės provincijų atstovus į Chinoną. Bet ir tada Rouerguės pro- 
vincijos atstovai teatvažiavo tik to, kad atsisakytų dalyvauti su- 
sirinkime, o Languedoco atstovai skundėsi, kad valdžia privertus 
juos rinktis tiek toli nuo jų provincijos. Paryžių iš Anglų atėmus, 
1439 m. susivažiavo Orlėans'o miestan ne tik Bourges'o karalys- 
tės, bet ir anapus Loirės esančių provincijų atstovai. Tačiau tuose 
Etats Gėnėraux nedalyvavo nei Rouergue, nei Langue- 
docas. Taigi, Etats Gėnėraux tenka laikyti tokie relia- 
tyviai gausingi luomų atstovų susirinkimai, kurie, valdžios pasiū- 
lymu, skyrė mokesčius visoms karalystės provincijoms arba bent 
jų daugumui. Dažniausiai tokią reikšmę turėjo Languedoi- 
lio luomų atstovybė, kuri Karoliaus VII laikais išviso buvo 15 
kartų sušaukta. Daugumas sesijų tik kelias dienas tetruko; o kai 
pasisekė valdžiai sutvarkyti mokesčių sistema ir padaryti mokes- 
čiai nuolatiniai, ji ir visai nustojo šaukus Languedoilio atstovybę. 
Be absoliutistinių valdžios tendencijų kaltas čia ir pačių atstovų 
pasyvumas. Energingesnė kiek buvo Languedoco atsto- 
vybė. Ji priešinosi ir Languedoilio atstovybei, kuri, valdžios siū- 

loma, norėjo apdėti mokesčiais Languedocą, ir pačiai valdžiai. 
Languedoco luomų atstovybės prašomas Karolius VII 1428 m. 
uždraudė reikalauti iš Languedoco talijos ir aides be trijų Lan- 
guedoco luomų sutikimo. Tųjų luomų atstovai susirinkdavo kas- 
met, kartais net kelis kartus per metus ir varžė kiek valdžią Lan- 
guedoce. Tačiau ir Languedoco atstovybė nedalyvavo įstatymų 
leidimo darbe; antra vertus, praktiškai pasidarė ji vienų didžių- 
jų miestų atstovybė, nes maža tesusivažiuodavo bajorų, o dvasi- 
ninkai beveik visai neatvažiuodavo. Valdžiai nustojus Langue- 
doilio atstovybę šaukti, Languedoco atstovybė rados grynai pro- 
vincijali. 

Taigi, karalystės provincijų separatizmas trukdė Etats 
Gėnėraux įsivyrauti ir tapti nuolatine įstaiga. Anglijoj luo- 
mus vienijo baronija, kuri XV amžiuje ir ėmė vadovauti parla- 
mentui, o patį parlamentą rėmė grafysčių ir šimtinių savivaldybė. 
Prancūzijoj dvasininkija ir baronija nusikratė daugumu mokes- 
čių ir luomų atstovų susirinkimuose atstovavo ne tiek pačios sau, 
kiek priklausantiems sau žmonėms, kurie turėjo mokėti atstovy- 
bės nusakomuosius mokesčius. Taigi, dvasininkams ir baronams 
nereikėjo jungtis su miestelėnais bendrai kovai su valdžia dėl 
visuomenės teisių bei privilegijų. Antra vertus, miestelėnai nesu- 
gebėjo Etienne'o Marcelio laikais sutvarkyti ir išgelbėti karalys- 
tės; Marcelio sukilimu greičiau patys save sukompromitavo. Be 
to Prancūzijoj, ypačiai Paryžiuje, turtingiausias bei įtakingiau- 
sias buržuazijos sluoksnis buvo susijęs su karaliaus valdininkija 
ir tą valdininkiją papildinėjo. Anglijoj buržuazija skiepijo savo 
dvasią valdžiai per komonerų Tarybą, Prancūzijoj — per valdi- 
ninkiją. Šis skirtumas reikia, gal, aiškinti ir tuo, kad Prancūzijoj 
buvo daugiau turtingų miestų ir kad pats jų ekonominis-socijali- 
nis augimas pasiekė aukštesnį laipsnį. Kaip ir Italijoj, įvairiems 
miestelėnų sluoksniams rados sunku (plg. IV, 211 psl.) susi- 
jungti, o dar sunkiau — įvairiems miestams. Esam jau matę, kad 
miestų augimas pasireiškė ne tik naujomis socijalinio-ekonominio 
gyvenimo formomis, bet ir nauja racijonalistine-demokratine pa- 
saulėžiūra (IV, skyr. VI, ypač $ 40). O racijonalizmas ir be to 
reikšdino tam tikrą gimtąją prancūzų tautos ypatybę. Ir Karoliaus 
VII patarėjų nuosekliai vykdomoji biurokratijos sistema, be abe- 
jo, buvo daug racijonalesnė ir racijonalistiškesnė, nei natūraliai, 
bet neracijonaliai auganti politinė anglų santvarka. Tam tikra pras- 
me biurokratinė prancūzų monarchija buvo ir demokratinė; šiuo 

atžvilgiu reikia ji lyginti su Italijos miestų tironijomis, galima ir“ 
su cesaristine Napoleono I imperija. Neatsitiktinai Karolius VII. 
pradėjo, o Liudvikas XI pabaigė kovą su princų feodalizmu. 

Svarbiausia centrinė įstaiga rados Karaliaus Taryba, kuri 
posėdžiavo kasdien ir kur vyravo, */; balsų (apie 6—8 balsus) 
turėjo, neaukšto kilimo žmonės. Ji svarstė visus svarbiausius 
reikalus ir visur lydėjo karalių, kuris „be jos nieko nedarė“. 
Esam jau minėję Chambre des Comptes ir naujai įsteigtąją fi- 
nansų valdininkų Tarybą (Messieurs des Finanses). 
Karoliui VII baigiant karaliauti, reformuoti buvo ir teismai. Riche- 
mont'ui Paryžių atkariavus (1436 m.), valdžia panaikino Poi- 
tiers parlamentą, bet atnaujino Paryžiaus parlamento personalą 
(1437—54 m.): karalius paskyrė į tą parlamentą ištikimus, 
prityrusius ir dorus žmones, kuriems imta mokėti alga ir už- 
drausta imti kyšiai. Paryžiaus parlamentas, apeliacinis ir išviso 
aukščiausias teismas, registravo be to karaliaus ediktus ir tuo 
būdu tapo valdžios tradicijų saugotoju. Dažnai jis pačiam kara- 
liui priešinosi, taip antai, kaip įmanydamas kovojo su juo, kai 
mėgino jis dalinti domėno žemes bei pajamas. "Tačiau, kad ir 
priešinosi tam Paryžiaus parlamentas, buvo betgi įsteigti keli ir 
provincijų parlamentai: Guiennės Aukščiausias "Teismas (1452 
m.), Toulousės parlamentas (1420 ir 1443 m.), Grenoblės par- 
lamentas (1453 m.). 

Provincijose karaliui atstovavo, gerunt vices prin- 
cipis, bailyvai (27), o pietuose 15 senešalų (1460 m.). 
Jiems karalius pavesdavo ir kariuomenei vadovauti bei siųsdavo 
juos per pasiuntinius. Provinciją valdė jų priklausą leitenantai, 
teisėjai, prokurorai, advokatai ir jos tarybos (IV, 59); provin-- 
cijos apskritims skiriami buvo prevotai. Visą valdininkiją pri- 
reikus kontroliavo valdžios siunčiamieji „reformatoriai“. 

Suffolkas ir Heinrichas VI norėjo taikos, bet nenorėjo 
jos anglų kapitanai ir Karolius VII, kurį be to kurstė ir tųjų kapi- 
tanų puolamas naujasis Bretagnės dukas Pranciškus I 
(1442—50 m.). Bretagnė teužteko ginti. Tačiau kova dėl jos 
buvo Karoliui VII proga viešai paskelbti savo teisėms į visą 
Prancūzijos žemę ir nutraukti paliauboms su Anglija (1449. 
VII). Po metų (1449. VII — 1450. VIII). Prancūzai užkariavo 
Normandiją irties Formigni sunaikino Anglų kariuo- 

„menę (1450. IV. 15). Karolius VII nepaklausė savo parlamen- 
to ir patvirtino Normandijos Chartiją (1458 m., IV, 72). 

Patvirtino Karolius visas senąsias privilegijas ir Guien- 
nei, kurią 1451 m. užkariavo Dunois. Gaskonai nemokėjo mo- 
kesčių kitų prancūzų mokamų — talijos, gabellės ir pan.; iš jų 
„nereikalavo karalius karo tarnybos ir įsteigė jiems atskirą 
Aukščiausiąjį Teismą (parlamentą) Bordeaux mieste. Tiktai į 
svarbiuosius miestus nusiųstos buvo prancūzų įgulos, bet pran- 
cūzų valdininkai ėmė valdyti kraštą. Gaskonai, ypačiai Bordeaux 
miesto ir apskrities gyventojai, žiūrėjo į juos kaip į svetimšalius. 
Mat, gaskonai nė kiek neapanglėjo, bet tebebuvo lojalūs savo 
duko, Anglijos karaliaus, valdiniai. Anglų karaliai sugebėjo pri- 
sivilioti juos švelniu valdymu ir visokiomis privilegijomis. Bor- 
deaux miestas patapo galinga senjorija ir praturtėjo. Jo patri- 
cijatas, stambieji žemės savininkai, gabeno savo vyną Anglijon, 
kur pardavinėjo jį brangiau, kaip Prancūzijoj. Turtinga ir įtakin- 
ga dvasininkija irgi buvo savo dukui ištikima; jaunuomenę nuo 
Paryžiaus ir Toulousės universitetų atitraukti norėdama įsteigė 
1441 m. Bordeaux universitetą. Turtuoliai ir kunigai bijojo Ka- 
roliaus VII valdžios ir nenoromis jam pasidavė. Nenuostabu, kad, 
prancūzams pradėjus valdyti kraštą, gyventojai ėmė bruzdėti ir 
susižinojo su Anglija. Bordeaux apskrities baronai ir kunigai 
šaukėsi Heinricho VI pagelbos. Iš tiesų, 1452 m. atplaukė anglų 
laivynas ir senasis Talbotas užėmė Bordeaux. Trys prancūzų ka- 
riuomenės įsibrovė į Guiennę; viena apsiautė Castillono miestą. 
Su 800 žmonių atvyko jos atremti Talbotas ir užpuolė sutvirtin- 
tąją prancūzų poziciją. Bet prancūzai sutiko jį 300 patrankų ugni- 
mi, o paretėjusią kariuomenę patys užpuolė iš šono ir sunai- 
kino. Talbotas žuvo (1453. VII. 17). Badu ir patrankomis privertė 
Karolius pasiduoti Bordeaux miestą; 1453. X. 19. į jį įžengė. 
Šįkart panaikino jis krašto autonomiją ir privilegijas. Bet nuo An- 
glijos atskirsta Guienne greit nususo. Bordeaux miestas tuščias 
pasidarė. 

"Tuo šimto metų karas iš esmės pasibaigė. Tiesa, tik 1475 
m. po naujo karo tepasirašė taikos sutartį; (1e traitė de 
Picguigni) Liudvikas XI. Karolius VII turėjo pasitenkinti 
simboliniu aktu. — To prašomas popiežius Kalikstas III pavedė 
keturiems prancūzų vyskupams ir inkvizitoriui Jeanui Breholiui 
peržiūrėti Jeannės d'Arc procesą. Roueno arkivyskupo rūmuose 
1456. VIII. 7. buvo paskelbtas tos komisijos nutarimas — 1431 
am. procesas pripažintas neteisėtai ir neteisingai padarytu. 

Anglų istorija XIV —XV amžiuje ne tik surišta su Prancū- 
zų, bet ir labai į ją panaši. — Karolius VII laimėjo kovą su 
Anglais ir atgaivino karaliaus valdžią ir todėl, kad Anglijoj jau 
Edwardo III laikais prasidėję buvo tokie pat procesai, kaip tie, 
kurie Prancūzijoj susilpnino pirmųjų Valois ir Karoliaus VI val- 
džią. Tai buvo socijalinė-ekonominė revoliucija: Prancūzijoj — 
miestelėnų sąjūdis ir jacguerie'ja, Anglijoj — iš dalies su mieste- 
lėnais susidėjusių valstiečių sukilimas, daugiau — kova dėl sosto. 
Prancūzijoj — Pilypą VI ir Joną Gerąjį puolė galingieji baronai, 
Karolius Blogasis troško atimti karūną Karoliui V, o Burgundi- 
jos dukai kovojo su jo sūnumi ir vaikaičių; Anglijoj Johnas of 
Gaunt stengėsi įsikaraliauti, o jo sūnus Heinrichas IV ir įsikara- 
liavo. Princų feodalizmas ir sąjunga su Burgundija padėjo Hein- 
richui V ir Bedfordui užkariauti didžiąją Prancūzijos dalį. Bet 
Bedfordo ir jo dėdės Beaufort'o kova su Gloucesteru, o vėliau 
Yorkų kova su Lancasterais taip susilpnino Angliją, kad nebega- 
lėjo ji nė Guiennės nuo Prancūzų apginti. Prancūzijoj bepročiui 
Karoliui VI numirus, Anglijos (kaip ir Prancūzijos) sostą pavel- 
dėjo jo anūkas vaikas Heinrichas VI. Tas Heinrichas buvo šven- 
tas žmogus, bet — į senelį panašus: visai netiko karaliauti ir 
sirgo perijodiniu pamišimu. 

Abiejų valstybių istorijos paralelumo neatsitiktinio esama. 
Iš pat pradžios Europos kultūros centras buvo Prancūzijoj, ir 
pati imperijalistinė Pilypo IV ir jo įpėdinių politika aiškintina 
noru paversti kultūrinę Prancūzijos pirmenybę ir politine. Žino- 
ma, romaniškoji iš esmės Europos kultūra XIII-XIV amžiuje 
ėmė klestėti ir Italijoj. Bet Italija subyrėjo į daugelį valstybių, 

kas iš dalies padėjo jai ugdyti kultūrą, o iš dalies padarė ją kitų 
valstybių — tos pačios Prancūzijos, paskui ir Aragono — politi- 
kos objektu ir, taip sakant, sutrupino socijalinę-ekonominę evo- 
liuciją. Bendrieji kultūros evoliucijos bruožai aiškiau pasireiškė 
Prancūzijoj, o prie Prancūzijos galima čia priskirti Angliją, ku- 
rios vadovaujantis sluoksnis iš didžios dalies buvo apiprancūzė- 
jęs ir kurios karaliai ilgai valdė Prancūzijos dalį. 

Svarbiausias socijalinės-ekonominės tų laikų evoliucijos faktas. 
yra feodalinio dvaro, agrarinės feodalinės bendruomenės, irimas 
($ 35 k.), taigi, visos ekonominės feodalizmo santvarkos irimas, 
kurios vietoj ėmė augti naujoji. "Tos naujosios santvar- 
kos pradai buvo individuali nuosavybė ir individualios sutarties 
nusakomas darbas; todėl ir pats darbas individo nuosavybe bei 
preke virto ir, seniesiems socijaliniams ryšiams trūkstant, žmo- 
nes ėmė sieti tik ekonominė jų kova savybėj ir bendroji tam 
tikros jų grupės ekonominė buitis. "Tokios santvarkos gimtinė 
buvo miestai, kurie išugdė racijonalistinę - demokratinę visuo- 
menę, bet miestai — tiesiog ar netiesiog — griovė bei asimilia- 
vo feodalinę agrarinę visuomenę. Miestų augimas reiškėsi nauju 
jų visuomenės diferencijavimusi, naujų socijalinių grupių, gali 
sakyt — „klasių“, tarpusavio kova ir nuolatinėmis socijalinėmis- 
polithėmis revoliucijomis, kurios dažnai baigdavosi tironų ceza- 
rizmu (Italijoj, kur nebuvo centro valdžios; bet su Italijos re- 
voliucijomis galima lyginti Arteveldės ir net Etienne'o Marcelio 
sukilimai). Antra vertus, socijalinis-ekonominis-politinis vie- 
netas būdamas ir su kitais miestais lenktyniuodamas miestas 
egojistiškai siekė savo paties tikslų, o tuo aižė krašto vienovę. 
Tas miestų partikuliarizmas (tiesa, ne jis vienas) nedavė susi- 
vienyti Italijai ir nieku pavertė Flandrijos grafų valdžią. Pran- 
cūzijos ir Anglijos valdžia (palyginti su Italijos bei Flandrijos 
miestais, tųjų valstybių, ypačiai Anglijos, miestai buvo atsilikę) 
suvaldė savo miestų partikuliarizmą, apšvelnino socijalinę mies- 
telėnų kovą, o cezaristinę evoliucijos tendenciją savo labui pa- 
naudojo. Tuo būdu valdžia šiek tiek suėmė savin miestelėnų 
dvasią, o miestelėnai galėjo veikti valdžią ir mėgino (nesvarbu, 
kiek sąmoningai) ją asimiliuoti. Tai rodo mums miestelėnų, 
ypačiai londoniečių, dalyvavimas Wato 'Tylerio sukilime, 
Etienne'o Marcelio revoliucija, Paryžiečių sąjunga su Burgundi- 
jos dukais ir biurokratinė Karoliaus VII valdysena. 

Kadangi Anglijoj miestai nebuvo įsigiję tokios reikšmės, 
kaip kad Prancūzijoj, tai ekonominės-socijalinės evoliucijos vie- 
nodumą aiškiau rodo valstiečių sąjūdžiai. Šiuo atžvilgiu Anglija 
net priešaky ėjo. — Prancūzų jacguerie'ja buvo stichijinis vals- 
tiečių sukilimas prieš ponus; aiškios programos ir bendrojo 
plano valstiečiai neturėjo. Tylerininkai kovojo dėl socijalinių ir 
net politinių reformų. Tylerio sukilimas reikia lyginti ne su 
jacguerie'ja, bet su — Ypres'o ir Bruges'o cechininkų sukursty- 
tuoju — vakarų Flandrijos valstiečių sukilimu (1323—28 
m.), kurį tik prancūzų kariuomenė tepajėgė numalšinti (Casse- 
lio kautynės 1328. VIII. 23). 

Socijalinės-ekonominės feodalizmo santvarkos irimas reiš- 
kė, savaime suprantama, ir valstybės krizę. Galingieji senjorai 
ir valdovai su miestelėniškos kilmės bei dvasios patarėjų pagel- 
ba ėmė kurti nebefeodalinio tipo valstybes, nors tebesirėmė feo- 
dalais ir be jų savo tikslų pasiekti negalėjo; smulkieji feodalai, 
savo dvarus-valstybes apleisdami, spietėsi apie galinguosius, 
stengėsi pasidalinti su jais jųjų valdžią, progai pasitaikius — 
tą valdžią jiems atimti ir trukdė augti naujai biurokratinei - ab- 
soliutinei valstybei. Tie procesai pasireiškė Prancūzijoj—feoda- 
line XIV amžiaus reakcija, princų feodalizmu, ypačiai Burgun- 
dijos dukų įsigalėjimu ir keliomis aštriomis valdžios krizėmis 
(Jono Gerojo, Karoliaus VI ir VII laikais), Anglijoj, kur patys 
galingieji baronai nė nemanė tapti tikrais, savarankiškais val- 
dovais, — kova dėl sosto (Lancasterų su Richardu II ir vėliau 
Yorkų su Lancasterais), politinėmis Johno of Gaunt ir Glouces- 
tero svajonėmis, baronų kova dėl valdžios su karaliumi. 

Nenuostabu, kad tiek Anglijos, tiek Prancūzijos valdžia pati 
gyveno sunkią krizę; čia mėgino kurti visai naują politinę san- 
tvarką, čia vėl feodalėjo ir susidurdavo su nauja savo parama, 
su beaugančia nauja visuomene. Buvo dėl ko dviem karaliam iš 
proto išeiti. Naujai politinei-socijalinei santvarkai reikėjo ne 
feodalinės gadynės išsigimėlių, bet visai naujo tipo valdovų. 
Reikėjo jai ir naujų paramų. Negalima buvo suvaldyti feodalijos 
ir apibiurokratinti valstybės be valstybės biudžeto, be vienos 
valdžios teskiriamų ir tesuvartojamų mokesčių. Taip pat — feo- 
dalija nedavė valdžiai pertvarkyti valstybės, bet pati — kaipo 
kariuomenė — nebegalėjo jos apginti, o tuo tarpu karų ir revo- 
liucijų laikais pati tauta kariuomene virto ($ 31, 34, 56). Kaip 

kad ir valstybės biudžetas, reikalinga rados valdžiai ir nuola- 
tinė, nebefeodalinė kariuomenė. Anksčiau atsirado ji Anglijoj; 
Prancūzijai davė ir ją, ir valstybės biudžetą šimto metų karas. 
Čia Prancūzija pagaliau net pralenkė Angliją, nes dėl savo kon- 
tinentališkumo negalėjo apsieiti be nuolatinės kariuomenės; be to 
Anglijos karalius biudžeto, tad ir kariuomenės, dalykuose varžo- 
mas buvo parlamento. | 

Klausimas, kas yra karu kaltas, išviso tuščias. Šimto metų 
karas galima iš dalies aiškinti Angliją suprovokavusiu Prancū- 
zijos imperijalizmu, iš dalies imperijalistinėmis pačios Anglijos 
tendencijomis. Abu imperijalizmai rėmėsi augančia tautine valsty- 
be, bet įsikerėję buvo feodalinėj Europos ideologijoj. Neatsitik- 
tinai Heinrichas V norėjęs, Prancūziją „susigrąžinęs“, suruošti 
kryžiaus žygį į rytus. Prancūzijoj galima be to pastebėti dar 
viena tendencija. — Europos kultūrai vadovaudama, Prancūzi- 
ja natūraliai siekė ir politinės pirmenybės, stengėsi savo kara- 
liaus, „krikščioniškiausiojo“, t. y., europiškiausiojo, valdžia pa- 
keisti formalią barbariškų Vokietijos imperatorių pirmenybę, 
atgaivinti faktiškai išnykusią politinę kultūros vienovę. Kad 
būtų Prancūzijai tai pasisekę, būtų ji, gal, suvienijus Europą 
naujam kryžiaus žygiui (IV, 69), dėl kurio popiežiai nenustojo 
taręsi su valdovais, ir nedavus būtų Turkams užkariauti Konstan- 
tinopolio. Tačiau drąsios prancūzų politikų svajonės negalėjo 
įsikūnyti, nes valstybės ir visa kultūra gyveno krizę, o Prancūzų 
imperijalizmas grėsė ne tik suirusioms Italijai bei Vokietijai, 
bet ir Anglijai. Šimto metų karas ir palaidojo politinę Europos 
vienovę. Tuo karu ir XIV-—XV amžiaus suirutėmis pasibaigė 
feodalinis Europos istorijos perijodas ir baigtinai išnyko politi- 
nė Europos vienovė. Nė viena valstybė, nė pati Prancūzija, ne- 
buvo dar taip persitvarkius, kad galėjus būtų vėl, kad ir kitais 
pradais, politiškai Europą suvienyti, o kada Prancūzija pagaliau 
susitvarkė, rados ji karų susilpninta bei sumažinta ir susidūrė 
su naujais, grynai tautiniais savo politikos uždaviniais — rei- 
kėjo jai kovoti su Burgundija, Ispanija, įsigalėjusių Habsburgų 
valstybe ir vėl su Anglija. 

Negirdėti Heinricho V laimėjimai nesustiprino Lancasterų 
valdžios pačioj Anglijoj, o perilgai trunkąs vaiko Heinricho VI 

karaliavimas ją, parlamento įsteigtąją, nusilpnino. Sumaninga- 
sis Bedfordas užimtas buvo kova dėl naujosios Lancasterų ka- 
ralystės Prancūzijoj, negalėjo tad kaip reikiant vadovauti Ka- 
raliaus Tarybai. Ji nepripažino Anglijos regento, Bedfordo bro- 
lio Humphrey Gloucestero pirmenybės ir labiau klau- 
sė Heinricho V dėdės, Heinricho Beaufort'o, vėliau 
Winchesterio vyskupo, bet negalėjo sutvardyti trukdančio Bed- 
fordui darbą Gloucestero ir — dėl kovos su tuo pačiu Glouces- 
teru — siųsti Bedfordui pakankamai pinigų bei pagelbinių pul- 
kų. Tiesa, Beaufort'as kaip įmanydamas rėmė Bedfordo politiką 
ir nešykštėjo savo paties pinigų šelpti valdžiai. Tačiau, Bedfordui 
numirus, Beaufort'as nustojo vadovavęs "Tarybai ir pasitraukė į 
savo vyskupystę, o jo vietoj įsigalėjo Taryboj Suffolko gra- 
fas, taikos su Prancūzija šalininkas. Jis nė kiek nepadėjo Bedfor- 
do įpėdiniui, naujam Prancūzijos regentui Yorko dukui, su- 
vesdino Heinrichą VI su Anjou duko dukteria Margarita ir pa- 
sirašė su Karolium VII tik Prancūzijai tenaudingą paliaubų su- 
tartį. Veltui Gloucestero vadovaujamoji karo partija priešinosi: 
Gloucesteras buvo išdavimu apkaltintas ir nužudytas (1447 m.), 
o vėl atgijęs karas anglams nebesisekė. 

Parlamentas buvo davęs Lancasterams karūną ir nusakęs jų 
politiką: lollardų persekiojimą ir karą su Prancūzija. Be parla- 
mento subsidijų negalėjo jie to karo kariauti, o valdžios sumenkėji- 
mas ir visai atidavė ją parlamento valiai. Komonerų Taryba su- 
tvirtino savo teisę teikti valdžiai subsidijas ir kontroliuoti valdžią 
eikvojant tas subsidijas; traukdavo tieson karaliaus ministerius; 
nebe peticijas valdžiai įteikdavo, bet tiesiog siūlė jai įstatymų 
projektus, vadinamuosius bilius (bill, iš lotynų — billa— 
libellum — knygutė), kuriuos valdžia galėjo atmesti ar pri- 
imti, bet nebegalėjo trumpinti, papildinėti arba keisti. Tiesa, ka- 
ralius tebeleido savo įsakymus, writ; bet tie įsakymai nebebu- 
vo laikomi įstatymais, ir parlamentas galėjo juos panaikinti savo 
biliu. Tačiau, tiek įsigalėdamas, parlamentas nustojo atstovavęs 
visai tautai: tik baronams ir žemvaldžiams tebeatstovavo. Nuo 
paskutiniųjų Edwardo III karaliavimo metų baronai sėkmingai 
stengėsi vadovauti komonerams. Pats parlamentas mažino savo 
reikšmę. — Mūsų aprašytoji ($ 40, 42) socijalinė-ekonominė 
evoliucija, o ypačiai žemių dalinimas padidino laisvųjų žemdirbių, 
tad ir rinkėjų skaičių. Grafystėse prasidėjo bajorų (gentle- 

men) kova su šiaipjau žmonėmis, „bruzdėjimas ir maištai“. 
Daug kur „grafystės gyventojai nebegalėjo laisvai rinkti savo at- 
stovų, parlamento narių: iš įvairių dvarų kilniesiems grafystės ba- 
jorams atsiunčiami buvo laiškai, kad tie bajorai verstų savo nuo- 
mininkus ir kitus žmones rinkti parlamenian tokius asmenis, ku- 
rie būtų bendruomenėms geri“. Heinricho VI laikais, 1430 m., 
parlamentas išleido statutą prieš „nevertus rinkėjus, kurie saky- 
davo savo balsą nemažiau vertą esant, nei kilniųjų riterių ir es- 
guirų“  (eskuairų, esąuire — anglonorm, escuier — 
pranc. ėcuyer — lot. scutarius — ginklanešys, riteriu 
dar netapęs bajoras), „toj pačioj grafystėj gyvenančių“. Tuo sta- 
tutu didžioji rinkėjų dalis nebeteko savo teisės: rinkti parlamen- 
to narius tebegalėjo tik tie laisvieji žemės savininkai, kurie kas- 
met gaudavo iš savo žemės ne mažiau, kaip 40 šilingų, pajamų 
(5-6.000 litų). Vėlybesnis kiek parlamento statutas nusakė, kad 
kiekvienas grafystės atstovas parlamente būtų kilimo bajoras, 
gentleman. Tas antrasis statutas praktinės reikšmės, gal ir 
neturėjo; šiaip ar taip, Komonerų Tarybai nudemokratėjus, ba- 
ronams lengviau rados jai vadovauti; juo labiau, kad nebe tautai 
atstovavo parlamente ir miestų įgaliotiniai. — Nuo pirklių 
gildijų apsigynę, miestų cechai, Heinrichui VI karaliaujant, pa- 
tys pavirto oligarchine miestų valdžia. Miestai išsirūpindavo ka- 
raliaus laiškus, vadinamuosius inkorporacijos aktus, kuriais ma- 
žinamas buvo piliečių skaičius, o naujiems žmonėms buvo sutruk- 
doma įsigyti pilietybė. Miestus dabar valdė tik turtingųjų bei 
garbingųjų piliečių renkamos tarybos, ir tik tarybų nariai terinko 
parlamento narius. "Tiek baronams, miesto apylinkės žemval- 
džiams, tiek pačiam karaliui lengva buvo paveikti negausingos 
miestų tarybos. Dažnai jie tas tarybas papirkdavo; dažnai įsaky- 
davo, kas rinkti parlamentan, ir tiek. 

Šimto metų karą pradėdamas, Edwardas III įtraukė į tą ka- 
rą Anglijos baronus ir tuo apmažino pavojų, kuris iš jų pusės 
nuolat grėsė karaliaus valdžiai. Bet pats karas greit tą pavojų vėl 
padidino. Baronai tapo karingesni; Prancūzijoj kariaudami, pri- 
prato plėšikauti bei savavaliauti, linksmai bei lengvai gyventi iš 
grobio ir iš išperkamųjų pinigų; savaime suprantama, grįžę, 
negalėjo nuo visa to nuprasti ir ramiai šeimininkauti savo ma- 
noruose. Karui perijodiškai aptilstant, o pagaliau ir pasibaigus, 
atsirado be to pačioj Anglijoj daug jon grįžusių žmonių, kurie ir- 

gi buvo nupratę verstis žemdirbyste ar amatais ir mielai tapdavo 
samdiniais baronų kariais. O tie baronai savo rėžtu mielai tapo 
ne tik savo vasalų, bet ir samdinių vadais. Dar viena: Walese ir 
Skotijos pasieny niekada nenutildavo karas ir tebevirė feodalinė 
suirutė; pasienio baronai (the Marcher Lords— Mor- 
timerai, Percy ir kiti) tebėgyveno tvirtose savo pilyse; tebe- 
kovojo su priešais ir tarpusavy. Su jais reikėjo kovoti Heinrichui 
IV, ir pats Dviejų Rožių karas iš dalies buvo tų baronų kova sa- 
vybėj dėl sosto. 

Taigi, Heinricho VI laikais parlamentas pavirto karingų 
baronų ir jų klijentų susirinkimais. Ėmė jis panašėti į karo sto- 
vyklą, nes galingąjį lordą lydėdavo parlamentan tikroji kariuome- 
nė. Kai uždrausta buvo vykti parlamentan ginkluotiems, baronų 
šalininkai ir tarnai ėmė ginkluotis kuokomis (Club-Parlia- 
ment 1426 m).; kuokas uždraudus — slėpdavo savo drabužiuo- 
se akmenis ir švino gabalus. Baronas galėjo pasitikėti savo kli- 
jentais, nes juos šelpė ir gynė net karaliaus teismuose (tai vadi- 
nosi maintenance); ir retas teismas išdrįsdavo nuteisti 
galiūno „remiamąjį“ žmogų: sunku buvo surasti 12 tokių drąsių 
prisiekusiųjų (o jie turėjo vienu balsu bylą išspręsti). Kaip ir 
Prancūzijoj, Anglijoj atgijo feodalinė anarchija, su kuria savo- 
tiškai sijo teisės idėja. Mat, tie savavališki baronai ne tik kariavo 
tarpusavy, bet ir dėjosi kiekvienas savo teisę ginąs, net tikėjo 
tuo. Visur jų savo teisės žiūrėta ir pasiutiškai mėgta bylinė- 
tis. Kiekvienas baronas savo klijentų tarpe turėjo ir teisininkų. 
Tąja bylinėjimosi manija iš dalies reikia aiškinti ir Dviejų Rožių 
karas. | 

Tačiau nebuvo politinės ar socijalinės ideologijos, kuri galė- 
jus būtų suvienyti baronų luomą. Natūraliai būrėsi jie giminėmis, 
gali sakyt — klanais. Dėl nesumaningos karalių politikos visi 
svarbieji Anglijos feodai buvo kokių 4—5 giminių pasidalinti. Tų 
kilniųjų giminių ir joms vadovaujančių princų klijentais ir tapo 
smulkieji feodalai, kadaise karaliaus valdžios parama. Princai ir 
galingieji feodalai su savo herbo, savo „drabužių“ (livery), 
baronais bei riteriais kovojo tarpusavy dėl žemių bei galios; taip 
antai, Nevillių giminė su Percy gimine, Yorkų šalinin- 
kais (1453 m.), Salisbury su Eggremontais (pasta- 
rųjų karu, amžininkų nuomone, ir prasidėjo Dviejų Rožių karas). 
Bet ir galingiausieji baronai nė nemanė panaikinti karaliaus val- 

džios arba atskilti nuo karalystės ir susikurti, kaip, sakysim, Bur- 
gundijos dukas, savarankiškos valstybės. Prancūzijoj feodalinė 
anarchija pavirto princų feodalizmu, Anglijoj — princų kova dėl 
sosto. 

Karoliaus VII laimėjimai visus anglus sukurstė prieš nemo- 
kančią nei kariauti, nei derėtis su priešu valdžią. Suffolkas par- 
lamento buvo patrauktas teisman, o karaliaus ištremtas; pakelėje 
Prancūzijon žuvo (1449 m.). Portsmoutho jūrininkai nužudė Chi- 
chestero vyskupą, kuris nesumokėjo jiems visos algos. Pagaliau, 
1450 m. sukilo Kento grafystės — čia daug buvo pramonės 
darbininkų ir drąsiai su prancūzais kovojančių piratų — gyven- 
tojai. Iš Kento sukilimas persimetė į Surrey ir Sussexo 
grafystes. Valstiečiai apsiginklavo ir susitvarkė kariuomene. Su 
ja susidėjo apie 100 riterių bei esguirų. Palankūs sukilėliams bu- 
vo tūli stambieji žemvaldžiai, iš ją — Battle vienuolyno aba- 
tas. Kare su prancūzais išgarsėjęs kareivis Johnas Cade 
patapo 20.000 žmonių vadu ir ėmė vadinti save Mortimeru (Mor- 
timerai buvo Lionellio, Clarence'o duko, palikuoniai, o Lio- 
nellis tretysis Edwardo III sūnus). Sukilėliai turėjo programą ir 
įteikė Karaliaus "Tarybai savo peticiją, ,„,Kento bendruomenių 
skundą“. Nei religinių, nei socijalinių klausimų toji peticija nelie- 
tė. Kentiečiai reikalavo politinių reformų — kad būtų pa- 
keisti kitais žmonėmis karaliaus patarėjai, kad sutvarkyti būtų ka- 
ralystės finansai ir atgaivinta rinkimų į parlamentą laisvė. (Vė- 
liau tūli sukilimo vadai prisipažino norėję padaryti karalium 
Yorko duką Richardą). Tarybai atsisakius priimti peti- 
ciją, sukilėliai sumušė karaliaus kariuomenę ties Sevenoaks, 
paėmė Londoną, apiplėšė jį, „mirtimi nubaudė“ valdininkus „iš- 
davikus“ ir tuo privertė Tarybą priimti peticiją ir dovanoti vi- 
siems sukilėliams. Bet, kaip ir Richardo II laikais, valdžia apga- 
vo liaudį. — Sukilėliams išsisklaidžius ir Johnui Cade žuvus, Ta- 
ryba nė vieno savo pažado neišpildė; vėl ėmė jai pirmininkauti 
liaudies nekenčiamas Somerseto dukas Beaufort'as. 

Heinrichas IV įteisino pavainikius Tohno of Gaunt sūnus Be- 
aufort'us, bet nedavė jiems teisės paveldėti Lancasterų sosto. So- 
merseto dukas tikėjosi betgi pasigrobsiąs tą sostą po bevaikio 
Heinricho VI mirties. Tačiau daugiau teisės turėjo kitas preten- 

dentas Yorko dukas Richardas, dviejų Edwardo III sū- 
nų — penktojo, Edmundo, ir trečiojo Lionellio (John oi Gaunt 
buvo šeštas) — palikuonis, Yorkų, Clarence'ų ir Mortimerų turtų 
bei titulų paveldėtojas. Richardą rėmė ir visuomenė. Bet 1453 m. 
Heinrichui VI ir Margaritai Anjou gimė sūnus Edwardas, 
tikras Lancasterų sosto įpėdinis. Richardas buvo paskelbtas nebe 
įpėdiniu, bet karalystės lordu protektorium: pats Heinrichas dėl 
dvasios ligos karaliauti negalėjo. Somerseto duką Richardas įme- 
tė Towerin. Bet, kaip ir jo senelis Karolius VI, Heinrichas sirgo 
perijodiniu pamišimu, ir Richardo priešai pasinaudojo sveiko pro- 
to perijodu — valdžią vėl pasiėmė karalienės Margaritos remia- 
mas Somersetas. Richardas sušaukė savo gimines bei šalininkus, 
visą Neville'ių klaną, kuriam tada vadovavo Richardo uošvis Ri- 
chardas Salisbury su savo sūnumi Richardųu, 
Warwicko grafu. Su 3.000 karių sukilėliai užpuolė Saint- 
Albanso miestą, kur buvo surinkęs savo kariuomenę karalie- 
nei ir Somersetui paklusnus karalius. Somersetui kautynėse žu- 
vus, o karaliui vėl iš proto išėjus, Richardas Yorkas antrusyk pa- 
sidarė Anglijos protektorium (1458 n.). Tai ir buvo Yorkų (ba!- 
tosios jų herbo rožės) karo su Lancasterais (raudoną- 
ja rož e), Dviejų Rožių karo pradžia. 

Protektoriavo betgi Richardas neilgai. Karaliui vėl pasveikus, 
įsigalėjo Beaufort'ai ir karalienė, „vienintelis Lancasterų parti- 
jos vyras“. Išnauja prasidėjo pilietinis karas, kurį šįkart pralai- 
mėjo yorkininkai. Richardas priverstas buvo bėgti Airijon, Salis- 
bury ir Warwickas — į Calais. Coventry parlamentas visus juos 
pasmerkė. Vis dėlto yorkininkai nenusiminė; kitais metais išlipo 
Kento grafystėj, papildė savo kariuomenę vėl sukilusiais Kento 
gyventojais, ties Northamptonu sumušė karaliaus kariuo- 
menę ir įžengė Londonan belaisviu karaliumi vedini. Karalienė 
pabėgo Skotijon (1460 m.). Nugalėtojas Richardas Yorkas nebe- 
norėjo dabar tenkintis protektoriaus titulu, troško karūnos, pri- 
mindavo, kad jo protėvis Lionellis Clarence buvo vyresnis už 
Johną of Gaunt Edwardo III sūnus ir kad Heinrichą IV rinkda- 
mas parlamentas po kojų pamynęs Yorkų-Mortimerų teisę. Tie- 
sa sakant, daugiau — kodėlgi, iš tikrųjų, turėjo parlamen- 
tas vadovautis genealoginiais sumetimais? — svėrė, kad Yorkus 
rėmė visi Heinricho VI valdžia nepatenkintieji, o tokių daug at- 
sirado centrinėj ir rytinėj Anglijoj. Ypačiai svarbu, kad yorkinin- 

kais tapo Londonas ir kiti turtingieji miestai. Mat, jau XV am- 
žiaus pradžioj anglų pramonė bei prekyba sustiprėjo ir ėmė sėk- 
mingai lenktyniuoti su užsienio. Turtingieji pirkliai susibūrė ir 
įsteigė įtakingą draugiją (merchant-adventurers), 
kuri stengėsi padidinti gelumbių išvežimą ir aprūpinti pramonę 
iš užsienio gabenamąja žaliava. Viena anonyminė poema (The 
libell of English Policy, 1436 m.) ant šakių kilojo 
pikrlių reikšmę visai valstybei. Visas kraštas — tiek bajorai, tiek 
miestelėnai — klestėsiąs, kad būsią saugojami bei globojami pirk- 
liai. O globoti anglų prekyba bei pramonė tikrai reikėjo. Arraso 
Taika (1435 m.) uždarė anglams Flandriją, o Prancūzijai Guien- 
nę užkariavus, nustojo jie prekiavę ir su pietų Prancūzija. Eko- 
nominiai klausimai virto ir politiniais. "Tačiau mestelėnai, kad 
daugumas jų ir buvo yorkininkai, pačiame baronų kare beveik ne- 
dalyvavo. Dviejų Rožių karo būta baronų karo. 

Tokiomis sąlygomis Richardas nedrįso pats paskelbti savęs 
karalium — norėjo, kad duotų jam karūną parlamentas. Bet baro- 
nų vadovaujamasis parlamentas atsisakė nuversti Heinrichą VI 
ir pasiūlė Richardui kompromisą. — Kadangi nebuvo dar prisie- 
kę Heinricho sūnui Edwardui, baronai sutiko pripažinti Richar- 
dą sosto įpėdiniu. Tas kompromisas nieko nepatenkino, o lancas- 
terininkams padėjo susivienyti. Žiemos vakaruose susirinko jų 
kariuomenę Somerseto sūnus, o šiaurinėj Anglijoj lancasterinin- 
kai susispietė apie lordą Cliffordą. Su maža kariuomene 
nužygiavo prieš juos Richardas ir ties Wakefieldu buvo 
sumuštas. Žiaurumu pavirto nugalėtojų džiaugsmas. Pasodino jie 
Richardą skruzdėlynan, apvainikavo gėlių vainiku ir, juokais 
kaip karalių pasveikinę, nukirto jam galvą. Veltui prašė Cliffor- 
do jaunas Richardo sūnus dovanoti jam gyvybę. „Kaip tavo tėvas 
nužudė manąjį, taip ir aš tave“, atsakė, įsmeigdamas vaikui į krū- 
tinę stulgį, lordas. Salisbury grafui nukirto galvą budelis. Pur- 
purine karūna apvainikuotoji Richardo galva ir jo sūnaus galvelė 
buvo užmautos ant Yorko miesto mūrų. Ties Saint-Alban- 
su sumušė lancasterininkai ir Warwicko kariuomenę (1461 m.). 
Bet tuo tarpu, kai karalienė Margarita mirtimi baudė savo prie- 
šus, o lancasterininkų kariuomenė išsisklaidė krašto plėšti, Ri- 
chardo Yorko sūnus Edwardas, Marcho grafas, įžengė 
Londonan. „Tegyvuoja karalius Edwardas!“ sveikino jį mieste- 

lėnai.  Greituoju sušauktas parlamentas paskelbė Heinrichą VI 
nustojus karaliauti ir atidavė sostą Edwardui IV. 

Margarita skubiai grįžo į šiaurę rinktis naujos kariuomenės. 
Edwardas aiškiai matė, kad parlamento duotoji jam karūna karo 
priklauso, ir pasišovė karalienę persekioti. Ties Towton 
Field susirėmė priešai, išviso apie 120.000 karių. Šešias valan- 
das truko žiauriosios kautynės, kol ėmė svyruoti yorkininkų ei- 
lės. Warwickas nudūrė savo žirgą ir, pakėlęs savo kardo rankeną, 
kario kryžių, prisiekė, kad arba nugalėsiąs priešus, arba žūsiąs. 
Bet čia atūžė su pagelbiniais pulkais Norfolko grafas. Lancaste- 
rininkai ėmė lėtai trauktis atgal. Bet užpakaly buvo upė, ir ne- 
trukus yorkininkų laimėjimas pavirto skerdynėmis. Kitą dieną 
Edwardo heroldas suskaitė 20.000 priešų lavonų; nemažiau išgul- 
dyta ir yorkininkų. Heinrichas VI ir Margarita paspruko Skoti- 
jon. Karalienė mėgino dar kariauti, bet Warwickas numalšino 
pagaliau šiaurės Anglijos baronus, o Edwardo kariuomenė ties 
Hexhamu sutriuškino paskutinį kartą sukilusius lancasteri- 
ninkus (1464 m.). Nelaisvėn paimtas Heinrichas VI buvo užda- 
rytas Towerio pilin (1465. VII). Parlamentas vadinamuoju bill 
of attainder (išdavimą baudžiančiuoju biliu) pasmerkė 12 
didžiųjų baronų ir daugiau nei 100 baronų. Jų žemes konfiskavo 
karalius. 

Richardo Yorko sūnus tikrai įsikaraliavo. Tačiau ne jis vie- 
nas įsigalėjo — ir „paskutinysis Anglijos baronas“ Warwickas, 
Neville'ių giminės galva. Warwickas padvigubino savo žemių plo- 
tą ir dar daugiau jį padidino konfiskuotomis lancasterininkų že- 
mėmis. Buvo jis Calais miesto gubernatorius, admirolas ir kara- 
liaus vietininkas vakarų provincijoms. Vienas jo brolis, lordas 
Montagu, valdė šiaurės pasienį, kur prisisavino Percy gimi- 
nės žemes, antras, Georges Neville, buvo paskirtas Yor- 
ko arkivyskupu ir karalystės kancleriu. Savo žemėse ir savo val- 
domose grafystėse, lengvai galėjo Warwickas sušaukti didelę ka- 
riuomenę; su 600 apginkluotų palydovų atvykdavo parlamentan. 
Buvo jis geras karvedys (kad ir kaltino jį priešai bailumu), bet 
pirmiausia klastingas politikas diplomatas, gal, ne mažesnis už 
patį Edwardą IV intrygininkas. Visus prašoko menu sąmokslus 
daryti, draugus išdavinėti ir duotąsias priesaikas laužyti. Jauno- 
jo Edwardo IV brolėnas būdamas, Warwickas norėjo pats jo 
vardu karaliauti; bemanąs buvo suvesdinti jį su prancūzų prince- 

se ir sutaikinti Angliją su Prancūzija. Nežinojo, kad jaunas ka- 
ralius buvo jau slapta vedęs kare žuvusio lancasterininko našlę 
Elžbietą Grey. Warwickui pradėjus piršliauti, Edwardas 
viešai paskelbė savo vedybas ir, savaime suprantama, ėmė kildinti 
visą naujosios karalienės giminę, Woodwille'ius ir Grey'us: jos tė- 
vą, senąjį lancasterininką, paskyrė iždininku ir konetabliu, jos 
sūnų suvesdino su Exetero duko dukteria, nors ją piršo savo sū- 
nui pats Warwickas. "Tuo būdu Woodwille'iai tapo pavojingais 
Neville'ių priešais. Kai Warwickas 1465 m. išvažiavo Prancūzi- 
jon piršti karaliaus sesers Margaritos prancūzų princui, Edwar- 
das atėmė Warwicko broliui karalystės antspaudą, o Margaritą 
pats papiršo Burgundijos dukui Karoliui Patrakėliui 
(Charles le Tėmėraire), Prancūzijos ir Warwic- 
ko priešui. Jautėsi karalius išsivadavęs iš Warwicko ir visų Ne- 
ville'ių valdžios. 

Peranksti. Warwickas nė nemanė nusileisti Edwardui, savo 
kūriniui, ir nutarė pakeisti jį menku jo broliu, Clarence'o 
duku Georges'u. Išdavė už jo Warwickas savo dukterį, o 
1469 m. užėmė Londoną ir suėmė patį Edwardą. Tačiau taip toli 
eiti nenorėjo ir Edwardu nepatenkintieji yorkininkai. Warwickas 
turėjo grąžinti karaliui laisvę ir noroms nenoroms kreipėsi į lan- 
casterininkus. Jie sutiko susidėti su juo tik ta sąlyga, kad jis pripa- 
žintų karalium Heinrichą VI. Warwickas atsisakė nuo savo žen- 
to Clarence'o kandidatūros ir drauge su lancasterininkais pradėjo 
karą su Edwardu; bet nesuspėjo padėti sukilusiems Lincolno gra- 
fystės gyventojams ir, Edwardui numalšinus sukilimą, pabėgo 
Prancūzijon, kur rėmė ir kurstė lancasterininkus prieš Edwardą 
jo ir Burgundijos duko priešas Liudvikas XI; jau 1462 m. 
žadėjo Liudvikas Margaritai pinigų ir karių. Liudvikui tarpinin- 
kaujant, Warwickas baigtinai susitarė su Margarita: karalienės 
dukteriai pripiršo savo sūnų, o jos sūnui savo dukterį ir pasiža- 
dėjo grąžinti sostą Heinrichui VI. 

Edwardui nužygiavus šiaurinės Anglijos sukilėlių malšinti, 
Warwickas 1470. IX. išlipo su kariuomene ties Plymouthu. Tuoj 
susitelkė apie jį lancasterininkai, nes kaip tik Anglijos žiemos 
vakaruose plito lancasterininkų, Beaufort'ų ir Neville'ių, žemės. 
Susidėjo su Warwicku ir jo brolis lordas Montagu. Apsiginti ne- 
galėdamas, Edwardas pabėgo prašyti pagelbos pas savo svainį 
Burgundijos duką. Warwickas išpildė savo pažadą — išvadavo 

iš Towerio ir įrioglino sostan Heinrichą VI (X. 6), pusiau šven- 
tąjį-pusiau beprotį. Vis dėlto nei lancasterininkai pasitikėjo žiau- 
riu savo priešu, kuris netikėtai buvo draugu apsimetęs, nei pats 
Warwickas norėjo dalintis valdžią su jų vadais ir su valdinga 
Margarita. Warwicko sąjunga su lancasterininkais ėmė irti, o 
1471 m. pavasarį Burgundijos duko remiamas Edwardas išlipo 
ties Ravenspuru. Sakėsi jis atvykstąs tik savo dukato su- 
sigrąžinti, bet susirado daugiau šalininkų, nei kad buvo tikėjęsis, . 
drąsiai nužygiavo tad Londono link. Jo brolis Clarence'o dukas 
ir Warwicko brolis Yorko arkivyskupas persimetė jo pusėn. Ar- 
kivyskupas atidarė jam Londono vartus. Ties Barnetu su- 
mušė Edwardas Warwicką, „karalių kūrėją“, kuris bėgdamas 
žuvo. Pervėlai atvyko su savo kariuomene Margarita. Edwardui 
Tewkesbury kautynes (1471. V. 14) laimėjus, ir Marga- 
rita, ir jo sūnelis pakliuvo į nugalėtojo rankas. Nepasigailėjo jis 
paskutiniojo Lancastero: į vaiko maldas žandine atsakė; tarnai 
pribaigė Waleso princą. Greit po to numirė Towerio pily ir 
Heinrichas VI (1471. V. 21). 

Pats Edwardas IV užkariaujamųjų planų neturėjo. Bet 
Dviejų Rožių karas susimezgęs buvo su Prancūzijos bei Burgun- 
dijos politika, ir nedykai padėdinėjo Edwardui jo svainis. Karo- 
lius Patrakėlis norėjo su Edwardo pagelba išsivaduoti iš siuzere- 
niškosios Liudviko XI valdžios, padidinti Burgundiją Prancūzi- 
jos provincijomis, o jos karūną atiduoti Anglų karaliui. Edwar- 
das tam sumanymui mielai pritardinėjo, bet neskubėjo jo įvykdyti, 
kad ir prašė tąja proga iš parlamento vis naujų subsidijų. "Tik 
1474. VII. 25 pasirašė jis sutartį su Burgundija: iš anksto pasida- 
lino su ja Prancūziją ir pažadėjo užpulti ją iki 1475. VII. 1. Iš 
tikro, 1475. VII. 4 išlaipdino jis Calais uoste 20.000 karių. Ta- 
čiau, užuot išvien su savo sąjungininku puolęs Prancūziją, Karo- 
lius tebekariavo su Kolno arkivyskupu; be to, Liudvikas XI 
buvo sukurstęs prieš jį Lotharingijos duką, o pats iš kitos pusės 
įsismerkė į Karoliaus dukatą. Antra vertus, prancūzai atkakliai 
priešinosi Edwardo kariuomenei: karas atrodė sunkesnis, nei kad 
buvo manęs Edwardas. Sutiko jis pagaliau derėtis su Liudviku; 
po ilgų derybų pasitenkino 75.000 auksinių ėcus kontribucija, 


— 302 — 
50.000 ėcus pensija iki gyvos galvos ir Prancūzijos dofino san- 
tuoka (ji neįvyko) su anglų princese. "Tai ir buvo šimto metų 
karą pabaigusi Picguigni Sutartis (1475. VIII. 29), 
puikiausias Liudviko XI diplomatijos laimėjimas. 

Edwardas troško ramiai karaliauti ir linksmai gyventi. Troš- 
ko taikos ir ilgo pilietinio karo nuvargintasis kraštas; nesipriešino 
karaliui, kad jo ir nemėgo. Baronija pilietiniu karu pati sunai- 
kino savo galią, nusmuko. Tik Walesas ir Skotijos 
pasienis, kur tebeviešpatavo Percy, tebruzdėjo. Lengvai 
numalšino Edwardas paskutinį lancasterininkų sukilimą (1478 
m.), o pradėjusį intryguoti Clarence'ą atidavė parlamento teis- 
mui, kuris jį mirtimi nubaudė (1478 m.). Įtarusis karalius mo- 
kėjo apsaugoti savo sostą ir paversti savo valdžią kuone absoliu- 
tine; bet valstybės reikalai mažai jam terūpėjo. Laimė, kad susi- 
spietė apie jį geri bei ištikimi patarėjai, neaukšto kilimo žmonės — 
Stanley, Hastings, Howard, John Russell— 
kuriems turėjo įtakos turtingieji Londono pirkliai: Mielai ben- 
dravo su miestelėnais, o ypačiai su jų žmonomis linksminosi 
ir pats karalius. 

Dar didesnę reikšmę, nei ištikimieji patarėjai, turėjo bendrieji 
procesai. — Baronams, gali sakyt, patiems save išnaikinus, staiga 
nusmuko ir parlamentas. Jį Lancasterų laikais pasiglemžę 
buvo baronai, pavertę savo įrankiu kovai dėl karaliaus sosto. Jų 
vadovaujamoji Komonerų Taryba praplėtė bei sustiprino savo 
valdžią, visai suvaržė karalių, bet, nuo tautos atsiknodama, nu- 
stojo buvus reali jėga: nebe tauta — tik baronais tesirėmė ir, 
jiems išnykus, pati savo įsigytųjų formalių teisių apginti nebega- 
lėjo. Visi tie sluoksniai, kurie kadaise veikė karaliaus valdžią per 
parlamentą, dabar kreipėsi tiesiog į karalių, nes parlamentas pats 
buvo nuo jų atsiskyręs. Be baronų, Lancasterams karaliaujant, 
didelę įtaką turėjo valdžiai dvasininkija, Bažnyčia. Bet jau 
Edwardo III lakiais pralotai susijo su baronais ir, užuot Bažny- 
čios reikalais rūpinęsi, ėmė politikuoti; kunigai liko be vadų, o iš 
dalies net užsikrėtė religinių-socijalinių reformų sąjūdžio idealais. 
Su Heinricho IV ir V pagelba Bažnyčios vadai užgniaužė tą tau- 
tinį sąjūdį, bet Bažnyčios laimėjimas buvo grynai negatyvus, nes 
ji nereformavo nei pati savęs, nei visuomenės. Žiauri kova su 10l- 
lardais tik tepadidino Bažnyčios netvarką ir tesumažino jos auto- 
ritetą, o tautai sutrukdė kultūriškai augti. Ne be reikalo pralo- 

tai tebebijojo erezijos, bet patys, kaip ir baronai — pilietinio karo 
susilpninti, su ja kovoti nebegalėjo; nė manyt nemanė ir su val- 
džia kovoti, priešingai — jos pagelbos šaukėsi. Taigi, Komonerų 
Taryba nebeteko savo vadų ir paramos. 

Nereikia perdėti Dviejų Rožių karo reikšmės Anglijos ūkiui. 
Akylasis stebėtojas, Comines, rašo, kad to karo metu „nebu- 
vo Anglijoj sugriautas ar apiplėštas nė vienas pastatas ir kad yra. 
nukentėję tik tie, kurie patys kariavo“. Gal, trupučiuką ir pame- 
lavo čia garsusis rašytojas, bet, apskritai imant, miestelėnai ir 
liaudis pilietiniame baronų kare nedalyvavo, o ekonominė viso 
krašto buitis greičiau geryn ėjo. Anglų pirkliai suėmė į rankas. 
prekybą su užsieniu; daug jų atsidūrė Venecijoj ir Florencijoj. 
Anglų laivai plaukiojo Baltijos jūroj. Sustiprėjo Anglijos. 
pramonė, Kento grafystėj ir kitur atsirado nemaža didžių dirb- 
tuvių. Stambieji žemės savininkai vis dažniau griebėsi tikresnės 
priemonės savo ūkiui pagerinti, kaip kad nelaimingosios atmin- 
ties darbo įstatymai: žemdirbystę pakeisdavo avininkyste ir ap- 
tverdavo tiek savo pačių, tiek, juos išvydami, savo žemdirbių že- 
mes. Tuo ir ūkį prie pramonės bei prekybos pritaikydavo, ir savo 
priklausomumą nuo darbininkų naikino. Dėl visa to žinia kad pri- 
viso krašte bežemių ir bedarbių, kurie sijo su miesto proletarija- 
tu ir su, karams pasibaigus — irgi bedarbiais; kariais bei plėši- 
kais. Tik valdžia tegalėjo apsaugoti pirklius, cechininkus ir že- 
mės savininkus nuo naujos socijalinės revoliucijos; ir, parlamentui 
sunykus, visuomenė ėmė spiestis apie karalių. Visuomenė troško. 
taikos ir tvarkos, o jų iš karaliaus laukė. 

Edwardo IV vyriausybė galėjo pasiduoti absoliutistinei ten- 
dencijai, kuri yra įgimta kiekvienai valdžiai ir kuri tuo metu įsi- 
galėdavo visoj Europoj (esam jau išsiaiškinę — kodėl). Kova su 
lancasterininkais davė Edwardui progą pripildyti savo iždui ir 
konfiskacijomis padidinti savo domėnui. Jam priklausė apie '/, 
karalystės žemių. Labai pelninga finansų operacija virto, 
kaip minėta, ir paskutinysis anglų žygis į Prancūziją. Bet Edwar- 
das ėmė ir tikromis finansų operacijomis verstis, tapo pirkliu. — 
Prikraudavo savo laivus cino, vilnų, bei gelumbių ir gabendavo 
tas prekes į Italijos bei Graikijos uostus. Paklusnus parlamentas 
įgaliojo jį iki gyvos galvos rinktis muito mokesčius. Nebereikėjo 
tad Edwardui šaukti parlamento; o kai pritrūkdavo betgi jam pi- 
nigų, kreipdavosi jis tiesiog į turtuolius: kviesdavosi Londono 

pirklius ir reikalaudavo dovanų (benevolence). Negalėjo 
pirkliai neduoti dovanų karaliui: globojo jis ir prekybą, ir pra- 
monę. Tuo būdu Edwardas sustiprino savo užkariautąją valdžią 
ir nutiesė kelią Tudorų absoliutizmui. 

Daug kuo Edwardo IV karaliavimas primena ir jo amžinin- 
ko Liudviko XI valdymą — čia vėl galima aiškiai matyti bendro- 
sios tų laikų tendencijos. Tos dar aiškesnės mums todėl, kad pats 
Edwardas nemėgino nuosekliai pertvarkyti karalystės valdyse- 
nos. Jam pirmiausia magėjo linksmas bei prašmatnus gyvenimas, 
moterys ir dvasios kultūros dalykai: mėgo pasišnekėti su litera- 
tais bei mokslininkais, davė 10 svarų pirmajam anglų typografui 
Caxtonui. Šnipinėjimo sistema ir į teismų praktiką kišdama- 
sis klibino jis teisės santvarką. Nesuprato jis biurokratinės sis- 
temos reikšmės ir užuot pasitikėjęs teisininkais, miestelėnais bei 
valdininkais, pasidavė savo žmonos giminaičų, Woodwille'ių ir 
Greyų, įtakai. 

Tuo — senosios diduomenės liekanų pasipiktinimu „išsišo- 
kėliais“ ir tų „išsišokėlių“ varžomosios valdininkijos silpnumu — 
pasinaudojo Edwardo IV brolis Gloucestero dukas Ri- 
chardas. Tudorų šalininkų žodžiais pasitikint, įprasta vaiz- 
duotis jis tikra pabaisa. Bet nebuvo jis klastingesnis ir žiau- 
resnis, kaip broliažudis Edwardas, o politiškai daug už jį gabes- 
nis; daug padėjo jam ir politikuoti, ir kariauti. Gal, todėl ir troš- 
ko Richardas valdžios, kad jautėsi mokąs karaliauti. Deja, išauk- 
lėjo jį žiaurūs pilietiniai karai ir intrygos; tad nei pats sąžinės 
klausė, nei, kas daug svarbiau, manė, kad kitiems žmonėms doros 
klausimai rūpi. Nenorėjo valdingasis garbėtroška nusilenkti 
menkiems karalienės giminaičiams ir, gal, drauge su jais žūti ko- 
voj su jų priešais. Edwardui IV numirus, užvaldė Richardas jo 
sūnų, 13 metų vaiką, karalių Edwardą V, pašalino karalienės gi- 
minaičius ir privertė Karaliaus Tarybą, kad paskelbtų jį karalys- 
tės protektorium (1483 m.). Netrukus pasiglemžė ir pačią Tary- 
bą. Iėjo į jos posėdį karių lydimas ir apkaltino ištikimąjį Edwar- 
do patarėją lordą Hastingsą tuo, kad mėginęs jį, Richardą, bur- 
tais nužudyti. ,Nebepietausiu“, sakė, „kol bus man atnešta Jūsų 
galva“, ir — laiku papietavo. Kitus priešus, net du vyskupus, su- 
grūdo kalėjiman. Nepraėjo nė dviejų mėnesių po Edwardo mir- 
ties, kai keli lordai visų trijų luomų vardu įteikė Richardui peti- 
ciją. Prašė jo pasiimti karaliaus titulą, nes Edwardo IV sūnus 

Edwardas (V) ir Richardas esą neteisėtųjų vedybų vaisiai, o mir- 
timi už išdavimą nubaustojo Clarence'o vaikai neturį paveldėti 
sosto. Pasispyriojęs kiek, Richardas sutiko; įsikaraliavo, o sūnė- 
nus uždarė Towery, kur juodu greit buvo nužudyti. 

Visi kaltino nekaltųjų vaikų mirtimi patį Richardą, ypačiai 
žiauriai jo persekiojami yorkininkai, kurie ir susidėjo su pasku- 

„vadą, nevisai tikrą, bet iš bėdos priimtiną Johno of Gaunt pali- 
kuonį — Richmondo grafą Heinrichą Tudorą. Jo 
tėvas Edmundas vedęs buvo Margaritą Beaufort, Somersetų-Bi- 
aufort šeimos atžalą. Edwardo IV našlė Elžbieta susimokė su 
lancasterininkais ir pasiūlė Heinricho Tudoro motinai suvesdinti 
jį su Edwardo dukteria Elžbieta, santuoka pabaigti Yorkų kovą 
su Lancasterais. "Tiesa, Elžbietą norėjo vesti pats Richardas III 
ir net privertė karalienę su tuo sutikti. Bet Richardo priešai ne- 
snaudė. Ely vyskupas Mortonas ir lordas Bucking- 
hamas 1483 m. sukilo. Greit numalšino Richardas tą sukili- 
mą, bet negalėjo išnaikinti savo priešų ir nutildyti visų, kas jį vai- 
kų nužudymu kaltino. Atrodė, kad nubudo pagaliau visuomenės 
sąžinė. Imta bjaurėtis uzurpatoriaus žiaurumu, kurį be galo iš- 
pūsdavo visi jo priešai. O moralinį visuomenės pasipiktinimą kur- 
stė ir tai, kad daug buvo Yorkų, Edwardo IV, valdymu nepaten- 
kintų. „Labiau įmanome“, sakė Richardui Londono miesto atsto- 
vai, „savo gyvybę atiduoti, nei toliau kentėti tokią vergiją, kokioj 
gyvename. Juk spaudžia mus pinigų reikalavimai ir mokesčiai, 
kurie prieštarauja Dievo bei žmonių įstatymams, laisvei ir kara- 
lystės teisei, kiekvieną anglą ginančiai“. 

Kad ir sukilimą numalšino, o Prancūzijoj nuo Yorkų pasi- 
slėpusio Tudoro pavojingu priešu nelaikė, Richardas III gražiai 
suprato betgi, kad reikia jieškotis paramos. Dosniomis dovanomis 
ir rodomu pamaldumu viliojosi jis Bažnyčią. Sušaukė 1484 m. ir 
parlamentą. Paskelbė vadinamąsias dovanas (benevolen- 
ces) nesutinkant su karalystės įstatymais; daugeliui Edwardo 
IV nuteistųjų atleido bausmes ir baudas; davė naujas privilegijas 
pirkliams, išvadavo iš nelaisvės karaliaus domėno žemdirbius. Ta- 
čiau visa tuo nenuramino moralinio visuomenės pasipiktinimo ir 
tuo pasipiktinimu gudriai besinaudojančių priešų nenuginklavo. 
Nuolat augo išdavikų skaičius. Richardas turėjo tad vėl imtis te- 
roro priemonių ir gaivinti savo paties pasmerktąją Edwardo IV 

valdyseną. O Heinrichas Tudoras pasiryžo pagaliau veikti. Su 
maža kariuomene išlipo jis Milford Havene, savo tėviškėj 
Walese, ir čia apie jį, savo valdovų palikuonį, greit susispietė 
karingi Waleso patrijotai. Per Walesą ir lancasterininkų žemes 
įsibrovė Heinrichas į Leicestero grafystę ir ties Bosworthu 
susidūrė su Richardu (1485. VIII. 22). Richardo kariuome- 
nė buvo daug didesnė, bet, kautynėms prasidėjus, dalis jos per- 
simetė Heinricho pusėn. „Išdavimas! Išdavimas!“ sušuko Richar- 
das ir, įniršęs, pats su savo ištikimaisiais šoko kautis; pasiutiškai 
puolė patį Tudorą ir jo vėliavą apspitusius karius; paėmė ir že- 
mėn numetė vėliavą, kuo tik nepasiekė "Tudoro, bet mirtinai su- 
žeistas parkrito. 

Edwardo dukterį Elžbietą vedęs, Heinrichas VII pa- 
sidarė tiek Lancasterų, tiek Yorkų įpėdinis. Santuoka su Elžbie- 
ta, o ypačiai užkariavimu, Dievo nutarimu, rėmė jis savo teisę 
karaliauti. Parlamentas turėjo naująją dinastiją tik pripažinti: ne 
jis davė jai sostą. Nenuostabu — baisiai nusmuko baronija. Pir- 
mųjų Lancasterų laikais buvo apie 70 lordų, Richardui III kara- 
liaujant — apie 30, pirmame Heinricho VII parlamente tik 18 
tedalyvavo. Taigi, ilgąjį pilietinį karą baigdamas, Heinrichas 
lengvai padarė savą Yorkų politiką — absoliutinį valdžios pobūdį 
ir sąjungą su pirklių bei pramonininkų sluoksniu. Heinrichas VII 
buvo miestelėnų karalius. 


62 


Čia Anglijos evoliucija vėl rados panaši į Prancūzijos. "Ta- 
čiau politinė anglų santvarka ir ideologija didžiai skyrėsi nuo 
prancūziškųjų. Anot Pilypo de Comines, Anglų karalius nieko 
svarbaus negalįs padaryti be parlamento. O tai esą labai geras ir 
net šventas dalykas, nes todėl Anglijoj valdiniai tarnaują kara- 
liui geriau, nei kur kitur. Anglų valdysenos ypatybes aiškino, ly- 
gindamas ją su Prancūzijos, sir John Fortescue, Heinri- 
cho V generolo sūnus (į 1485 m.). Mokėsi jis teisės Oxfordo uni- 
versitete ir 1442 m. buvo paskirtas karaliaus teisėju; dalyvavo - 
Dviejų Rožių kare ir 1461 m. drauge su karaliene Margarita pa- 
bėgo Skotijon, o paskui Plandrijon ir Prancūzijon. Savo mokiniui 
princui Edwardui parašė jis garsųjį traktatą De laudibus 
legum Angliae. Su Edwardu 1471 m. grįžo Anglijon, da- 

lyvavo Tewkesbury kautynėse ir buvo paimtas nelaisvėn. Yor- 
kams laimėjus karą, pasidarė EFortescue jų šalininkas ir išleido 
The difference between an absolute and 1i- 
mited monarchy. Jis skiria monarchiją (dominium 
regale) ir respubliką (dominium politicum); an- 
troji esanti tautos valdžia, pirmoji — tautą pasivergusio valdovo. 
Tipingu pirmosios pavyzdžiu Fortescue laikė Prancūziją. Pran- 
cūzų karalius „gali valdyti savo tautą įstatymais, kuriuos pats ir 
skelbia, o todėl gali ją apdėti talijomis ir kitais mokesčiais, kokių 
tik panorsta, be jokio tautos sutikimo“. Tokią pat absoliutinę val- 
džią turėję ir Romos imperatoriai, kurie savo noru skyrę visus 
valdininkus ir leidę įstatymus. Jų noras ir buvęs įstatymas: 
guod principi placuit legis habet vigorem. 
Respublikoj visa valdžia priklausanti tautai. Geriausia politinė 
santvarka esanti dėlto ne respublika, o Anglų santvarka, kurią 
Fortescue vadina dominium regale et politicum, 
mūsiškai sakant — konstitucine monarchija. Anglų karalius val- 
dąs savo tautą tik tais įstatymais, su kuriais ji sutinkanti; negalįs 
tad apdėti jos mokesčiais be jos pačios sutikimo. Anglų tautos 
valia esanti „pirmiausias gyvas dalykas, kuris duodąs kraują gal- 
vai ir kitiems kūno nariams... Kaip Žmogaus kūno galva ne- 
gali pakeisti nervų ar neduoti kariams jėgų bei kraujo, kuris juos 
maitina, taip ir karalius, politinio kūno galva, negali pakeisti to 
kūno dėsnių (įstatymų) ir atimti jo nariams jų substancijos... 
Toks karalius yra išaukštintas savo valdinių teisės ir jų kūno bei 
savasties ginti; tik tam reikalui ir teturi valdžią, kuri eina iš tau- 
tos“. Anglijos įstatymai ne tik karaliaus, bet ir tautos leidžiama, 
daugiau, nei trijų šimtų rinktinių protingų žmonių. Taigi, tie įsta- 
tymai negalį būti tautai kenksmingi, priešingai — turį būti jai 
naudingi. Ne savo noru skiriąs Anglų karalius sherifus ir kitus 
valdininkus. Lordai siūlą jam kandidatus, iš kurių renkąs jis tin- 
kamiausius. Negalima esą Anglijoj nuteisti žmogaus Romos tei- 
sės normomis, vadinasi, tik dviejų žmonių liudijimais remiantis. 
Anglų teismas prisiekusiųjų skaičiumi, garbingumu ir nepriklau- 
somumu ginąs kiekvieno piliečio teises. Anglų tauta galinti lais- 
vai augti ir turtėti, būti drąsi ir stipri. Tepalyginie ją, kad norįs, 
su prancūzais! Prancūzai stenėdami moką talijas, gabellę ir viso- 
kius kitus mokesčius. Jie tiek esą nuskurdę, kad neturį kuo pra- 
misti: vandenį tegerią, duoną su obuoliais tevalgą, basi vaikščio- 

ją, esą silpni, neturį ginklų ir negalį jų nusipirkti, net savo tėvy- 
nės apginti negalį. Monarchija padarius juos bailius, ir dėl bailu- 
mo nedrįstą jie sukilti. Anglijoj dažnai trys-keturi grobikai 
užpuolą ir apiplėšią septynis-aštuonis žmones, o Prancūzi- 
joj negalėtum, girdi, surasti septynių-aštuonių grobikų, kurie 
išdrįstų pulti tris-keturis žmones. Anglijoj per metus pakaria- 
ma už grobimą daugiau žmonių, kaip Prancūzijoj per septynerius. 
Kai anglas esąs beturtis ir pastebįs turtuolį, kuriam galima esą 
atimti turtas, tai jis būtinai jį puoląs, jeigu tik pats nėsąs visai 
sąžiningas. Politinės santvarkos dėka anglai esą turtingi, galingi, 
drąsūs ir galį atremti tėvynės priešus. Jie sočiai valgą ir gražiai 
dėvį. Anglijoj tiek žemės savininkų, kad negalima rasti dvaro, 
kur nebūtų riterio, esguire'o ar laisvojo žemės savininko 
„franklino, toja ir kitų žemės valdytojų, yeomanų, ku- 
rie dėl savo pajamų galį prisiekusiais tapti ir kariauti. Tų yeo- 
manų daug esą kiekvienoj krašto apskrity, ir neužmirštą jie kau- 
tynių, kurias laimėję Prancūzijoj. „Tegul būna atsargus, kas 
mano turto nori, į mano namus braunasi, man kelią pastoja, mane 
įžeidžia. Aš kantrus, bet turiu ir stiprias rankas, gerų draugų, 
gerą kardą, o prireikus nedvejosiu — įsmeigsiu jam savo kardą į 
koserę““. 

Politinę Anglų santvarką, o jąja ir jų būdą aiškindamas, For- 
tescue turėjo galvoj Lancasterų Angliją ir politinę jos visuome- 
nės ideologiją, kuri nevisai sutiko su Edwardo IV ir Heinricho 
VII tendencijomis. Bet jo veikalai aiškiai mums rodo, kad anglai 
aiškinosi politinių savo įstaigų, pirmiausia parlamento reikšmę. 
Anglai taip pat nebegalėjo įsivaizduoti savo karalystės be parla- 
mento, kaip prancūzai — be karaliaus. Kad ir kaip stengėsi nu- 
sikratyti parlamento kontrole Edwardas IV ir Heinrichas VII, 
nė galvon jiems neatėjo naikinti parlamento ir kovoti dėl abso- 
liutinės monarchijos principo. Principijaliai ir juodu parla- 
mentą pripažino, tik mėgino prakštikai be jo apsieiti. O galėjo tai 
daryti todėl, kad nebebuvo galingosios baronijos, Komonerų "Ta- 
ryba buvo atsiknojus nuo tautos ir nusmukus, o karaliaus iždą 
papildinėjo konfiskacijos, muito mokesčiai ir — formaliai parla- 
mento teisių negriaunanti benevolence'ų praktika. 

"Tudorų absoliutizmas buvo visai kitos rūšies, nei Prancūzi- 
jos karalių; jam trūko absoliutizmo ideologijos, nors, kaip ir Ed- 
wardas IV, Tudorai tvėrėsi tų pačių priemonių savo valdžiai pa- 

didinti, kurių griebėsi Liudvikas XI. Yorkų pavyzdžiu Heinri- 
chas VII ėmė remtis buržuazija ir ją globoti, rūpintis Anglijos 
pramone ir prekyba. Galima kalbėti apei Yorkų ir Tudorų pro- 
tekcijonizmą. O tas protekcijonizmas sako Anglijos prekybą ir 
pramonę augus. Anglija tapo industrijos kraštu. Užsieny ėmė 
garsėti ne tik jos vilnos, bet ir jos gelumbės bei drobės. Newcast- 
lėj, Yorke, Warwicke, Westminstery, Canterbury, Chichestery, 
Winchestery, Exetery, Bristoly, Caemerdine (Walese), Airijoj 
(Dubline, Waterforde, Droyhedoj) ir net kontinente — Calais ir 
Bruges'e — buvo (kad lengviau būtų rinkti muito mokesčiai) 
pastatyti vilnų sandėliai (stabulum, ėtaple). Londonas, 
Bristolis, Hullis ir „penki uostai“ (Dover, Hythe, Romney, 
Sandwich, Hastings, Rye, Scaford ir Winchelsea) gyvai prekia- 
vo su užsieniu. Esam jau matę, kaip žemės savininkai pritaikyda- 
vo savo ūkį prie pramonės ir prekybos. Valdžia užsikrėtė buržua- 
zijos dvasia ir politikuodama vis daugiau vadovavosi prekybos 
bei pramonės reikalais. 

Gimė naujųjų amžių Anglija. Tai Anglijai iš esmės neberū- 
pėjo imperijalistinė Plantagenėtų politika. Vienas metraštininkas 
rašo, kad, Karaliaus Tarybai svarstant naujo karo su Prancūzija 
klausimą, vienas lordas sakęs: „Dėl mielo Dievo, nustokime puo- 
1g užmarius! Nesutinka, rodos man, su tokiais užkariavimais tai, 
kad mūsų kraštas yra sala. Anglija pati sau yra tikra imperija. 
Kad jau reikia mums karalystė plėsti, darykite tat taip, kaip 
mums tinka ir kaip amžinoji Apvaizda mums rodo, vadinasi — 
anapus vandenyno“. Gal būt, Kolumbui Ameriką atradus, met- 
raštininkas pats tuos lordo žodžius išgalvojo. Kaip ten yra — 
tiek to, bet naujosios Anglijos dvasią gražiai jis išreiškė. Nega- 
lėjo dėlto Anglija atsiknoti nuo kontinento, nes į jį gabeno savo 
žaliavą bei prekes, o iš jo parsiveždavo javų. Svarbu jai tebebuvo 
prekiauti su Niederlandais ir neduoti įsigalėti nei Prancūzijai, 
nei Ispanijai, nei imperijai. Tuo būdu aiškėjo naujosios Anglų 
politikos pradai — Europos valstybių pusiausvyra ir nebe politi- 
niai, bet ekonominiai ryšiai su kontinentu. 

Bet pirmiausia reikėjo Anglijai savo pačios namai sutvarky- 
ti, išspręsti, Plantagenėtų imperijalizmui išnykus, tikrai tautinės 
problemos. Jų buvo dvi — Skotijos ir Airijos klausimas. Nuo 
Edwardo I laikų Skotija visai atskirai gyveno. Roberto Bru- 
ce'o sūnui Dovydui II (1356-71) numirus, Skotijos parla- 

mentas paskelbė karalium Roberto sesers sūnų Roberttą II 
Stuartą (1371-90), kuris atgaivino nutilusį karą su Anglija 
(1377 m.). Tą karą varė toliau jo įpėdiniai — Robertas III 
(1390 — 1406), Jokūbas I (1406-37), Jokūbas II 
(1437-60) ir Jokūbas III (1460-88). Jų sąjungininkas buvo 
Prancūzija. Anglijos laimė, kad Stuartams reikėjo kovoti ir su 
savo baronais. Šimto metų ir Dviejų Rožių karo metu Anglija, 
savaime suprantama, negalėjo pasinaudoti Skotijos suirutėmis. 
Negalėjo kariauti su Skotija ir Heinrichas VII. Mėgino jis bent 
susitaikinti su 1496 m. vėl užpuolusiu Angliją Jokūbu IV 
(1488 — 1513) ir suvesdino jį su savo dukteria Margarita 
(1503 m.). Tačiau, Heinrichui numirus (1509 m.), Jokūbas pasi- 
rašė sutartį su Prancūzija ir įsibrovė Northumberlandan, kur ir 
žuvo Floddeno kautynėse. Susitaikino su Anglija jo našlė 
karalienė - regentė Margarita. 

Dviejų Rožių karas susilpnino ir Anglų valdžią Airijoj. 
Faktiškai Anglijai tepriklausė tik dalis Airijos, kelios grafystės, 
vadinamasis Pale. Bet ir čia anglai nesijo su airiais. Jie nieki- 
no airius; airiai jų nekentė. Be to Palės baronai greit subarbarėjo 
ir mažai kuo tesiskyrė nuo airių klanų vadų. Karaliui ne paklus- 
nesni jie buvo, kaip tie vadai. Richardui II nepasisekė Palės ba- 
ronų suvaldyti. Kare su jais ir su airių vadais žuvo karaliaus vie- 
tininkas Marcho grafas (1398 m.). Heinrichas VII nusiuntė Ai- 
rijon savo vietininką Poyningą, kuris baronus neilgam pa- 
žabojo; bet ir Heinrichas priverstas buvo pagaliau tiems baro- 
nams nusileisti: paskyrė savo vietininku vieną iš jų, Kildarės 
grafą, norėjo su baronų pagelba juos pačius suvaldyti. Tačiau nei 
baronai nurimo, nei airių vadai. 


VIII 


Liudvikas XI 

Karolius VII (žinoma, ne tiek jis pats, kiek jo patarėjai) su- 
stiprino karaliaus valdžią, parėmė ją nuolatine kariuomene ir fi- 
nansų sistema, pasiglemžė tautos atstovybę, susiaurino politines 
miestų teises savo vaidininkų labui. Tauta nesipriešino beaugan- 
čiam absoliutizmui, nes po šimtamečių karų bei suiručių tik ka- 
raliumi ir tepasitikėjo; be to, savaime suprantama, ne tik žemdir- 
bių, bet ir miestelėnų sluoksnis baisiai buvo nususęs. Nusmuko 
ir feodalija. Kaip ir Anglijoj, kuone išnyko feodalinė-agrarinė 
bendruomenė. Dvaro žemes dirbo nuomininkai ir samdiniai, kas 
dėl žmonių stokos vis brangiau atsieidavo. Žinoma, likę dar buvo, 
ypačiai karalystės vidury ir rytuose, vilanų bei servų. Bet žemės 
savininkai priversti buvo mažinti jų prievoles bei mokesčius, o 
dažnai ir laisvę jiems parduoti. Apleistąsias žemes ponai mielai 
atiduodavo žemdirbiams už tikrai juokingą čyžą; tapdavo tie 
žemdirbiai savo sklypų beveik savininkais, bent dažnai paskum 
juos pardavinėdavo. Pinigų vertei nukritus, išsena nusakytieji 
žemdirbių mokesčiai nieko ponams nebeduodavo, o ponams kaip 
tik pinigų ir reikėjo savo ūkiui gaivinti, dažnai — iš nelaisvės * 
išsipirkti. Nenuostabu, kad kilnieji ponai pardavinėjo savo žemes 
turtingiems, bet žemo kilimo žmonėms, roturiers, mieste- 
lėnams, kurie mielai savo pinigus žemės nuosavybe paversdavo ir 
ilgainiui patys bajorais tapdavo. Buržuazija skverbėsi į bajorų 
luomą, susigiminiuodavo ir sijo su bajorais. Karaliaus valdininkai, 
ypačiai vadinamųjų offices (finansų valdininko ar teisėjo 
pareigų) pirkėjai, įsigydavo iš karaliaus bajorystę. Kad ir kaip 
puikavo tąja bajoryste, kad ir kaip kilniuosius ponus mėgzdžiojo, 
visi tie naujieji bajorai tebebuvo dėlto nebajoriškos dvasios žmo- 

nės, neatstodavo feodalų tradicijoms ir pažiūroms. O jie buvo 
ekonomiškai stipriausia smulkiosios bajorijos dalis. Apskritai 
imant, bajorijos žemės trupėjo. Viena, daug vilanų bei čyžininkų 
tapo faktiškais savo žemės savininkais; antra, bajoro šeimai au- 
gant, jo įpėdiniai dalinosi feodą. Taip antai, vienas 3952 ha feo- 
das buvo pagaliau padalintas į 110 sklypų, kurie priklausė 39 
žmonėms. Tokie bajorpalaikiai be perstogės ginčijosi tarpusavy 
dėl palikimų, žemių bei teisių. Jų sūnūs dažnai tapdavo didžiųjų 
baronų, net princų, pažais bei namiškiais, domestigues; bet 
nei pati smulkioji bajorija galėjo priešintis valdžiai, nei tie pažai 
bei namiškiai virto, kaip kad Anglijoj, didžiųjų baronų kariuo- 
mene. 

Visa ta evoliucija ėjo karaliaus, deja — ir princų, valdžiai 
sveikaton. Tie princai buvo Burgundijos dukas, Orlė- 
ans'o dukas (jam be Orlėanso ir Valois dukatų priklausė dar 
Blois, Dunois, Soissons'o ir Beaumont-sur-Oise grafystės), A n- 
jou dukas Renė (jo ir jo giminių žemės — Anjou dukatas, 
Mainės grafystė, formaliai imperijos priklausančioji Provencės 
grafystė, kai kurios Baro ir Lotharingijos dukatų žemės ir teisė 
paveldėti Neapolio sostą), Alengono dukas (Alencono du- 
katas ir Perchės grafystė), Bourbono dukas (jis ir jo gimi- 
nės valdė Bourbono ir Auvergnės dukatus, Forezo grafystę, Cler- 
mont'o en Beavaisis grafystę, Beaujeu sinjoriją, Marchės, Cas- 
tres'o ir Vandėmės grafystes). Be tųjų Kapeto kilmės princų pa- 
vojingi rados -karaliui Bretagnės dukas, Foix ir Ar- 
magnaco grafai, sire dAlbret. Visi tie princai ir baronai 
buvo tikri valdovai, turėjo savo dvarą, valdininkiją, vedė savo po- 
litiką. Tūli tik formaliai karaliaus tepriklausė; kai kurie stengėsi 
ir formalia priklausomybe nusikratyti. Bretagnės duku tapęs, 
konetablis Richemont'as atsisakė drauge su kitais Prancūzijos 
pėrais teisti Alengono duką, nes Bretagnės dukatas niekuomet, 
girdi, nepriklausęs Prancūzų karaliaus. 

Daug galingesnis už karalių buvo Burgundijos dukas, 
ne tik jo, bet ir bejėgio imperatoriaus vasalas; Arraso Taika iki 
gyvos galvos išvadavo Pilypą Gerąjį nuo priesaikos karaliui. Pi- 
lypas beveik sudvigubino savo žemes. Titulavo jis save Burgun- 
dijos, Lothier, Brabanto ir Limburgo duku, Flandrijos, Artois ir 
Burgundijos (— Franche Comtė) grafu, Hainaut (Hennegau), 
Olandijos, Zelandijos ir Namuro pfalzgrafu, Šventosios Imperijos 

raarkgrafu, Frisijos, Salins'o ir Malines'o senjoru; 1451 m. įsigijo 
ir Luxemburgo dukatą. Pati „vakarų duko“ išvaizda sakius jį im- 
peratorių esant. Santykiavo jis su imperatorium bei karaliais, 
kaip jiems lygus; savo vestuvių su Portugalijos Izabėle proga 
(1430 m.) įsteigė naująjį „„Auksavilnio avinėlio“ riterių ordiną 
(Toison d'or). Atidžiai žiūrėjo etiketo dalykų, savo valdžios 
kulto; ir puikus, prašmatnus jo dvaras laikomas buvo pirmuoju vi- 
soj Europoj. Mokslininkai, literatai, tapytojai, skulptoriai, archi- 
tektai laukte laukė jo užsakymų ir malonės. Tiesa, ne dievažin 
koks valdovas buvo Pilypas, tas „iš Dievo malonės dukas“; pra- 
šmatnus gyvenimas, menas, mirštančios riterijos idealai ir mote- 
rų meilė labiau jam rūpėjo, nei valstybės reikalai. Bet jo tėvo ir 
protėvio laikais susibūrė vadovaujantis valstybei sluoksnis, kuris 
sumaningai ją tvarkė ir didino. Didžioji Taryba prižiūrėjo atski- 
rų provincijų tarybas; Dijono, Lillės, Bruxelles'o ir Haagos 
chambres des comptes rūpinosi valstybės finansais. Geriausieji 
duko patarėjai bei valdininkai buvo legistai, iš dalies naujai 
įsteigtųjų Dėlės (1422) ir Louvaino (1425) universite- 
tų auklėtiniai. Burgundiją mažai tepalietė Prancūzijos karo su 
Anglija nelaimės, ir prancūzų mokslininkai, literatai bei meninin- 
kai ėmė kraustytis į Dijoną bei kitus Burgundijos miestus. 

Pilypo valstybė nebuvo vienoda nei tautybės, nei kalbos bei 
kultūros atžvilgiu. Bet vienijo ją ir verste vertė plisti geografi- 
nis - ekonominis faktas. — Per ją ėjo prekybos keliai iš Prancū- 
zijos ir Italijos į Vokietiją, Angliją ir Pabaltę. Burgundija ir 
Flandrija natūraliai stengėsi susijungti, o tam reikėjo prisijungti 
bent dalis į jų tarpą įsiterpusių Lotharingijos ir Baro dukatų. An- 
tra vertus, viliojosi dukus apirusios Vokietijos feodai ir Burgun- 
diją nuo Italijos skiriančioji Šveicarija. Lengvas dalykas atrodė 
ir pačios Prancūzijos žemių užkariavimas, juoba, kad Prancūzijoj 
Pilypas buvo ne mažiau populiarus, kaip Karolius VII. Prancū- 
zai tebelaikė duką savu princu. Tačiau jo valstybė buvo nebe- 
tautinė, ir vis didesnę įtaką jos politikai įsigydavo turtingieji 
Niederlandai. Patys dukai ilgainiui nuprancūzėjo. Pilypas Drą- 
susis, kad ir pats ruošė žygį prieš Angliją, dažnai aukodavo betgi 
Prancūzijos reikalus savo valstybės labui. Jonas Bebaimis tuos 
reikalus niekino ir pradėjo sąjungininkauti su Anglija. Pilypas. 
Gerasis su ja susidėjo, o vėliau, Arraso Taika, Prancūziją apkar- 
pė. Jo sūnus, Karolius |Patrakėlis (Charles le Tėmėrai- 

re) — jis buvo karštas istorijos mėgęjas — kalbėjo apie Burgun- 
dijos karalystę, kurią Prancūzų karaliai seniai pasisavino ir pa- 
vertė dukatu, ko baisiai turi gailėtis visi tos karalystės valdiniai“. 
Burgundijos dukai būtų galėję kovoti su Karoliumi VI ir VII dėl 
Prancūzijos sosto; bet burgundiškasis patrijotizmas padarė juos 
pačios Prancūzijos priešais ir pasireiškė visai naujos valsty- 
bės idėja. 

Burgundijos dukų separatizmą motyvavo geografinis - eko- 
nominis faktas ir ypačiai tai, kad ekonominis - kultūrinis jų val- 
stybės centras atsidūrė nebe pačioj Burgundijoj, bet Niederlan- 
duose. Iš kitų galingųjų Prancūzijos valdovų vienam Bretag- 
nės dukui teturėjo įtakos jo valdinių, keltų, separatizmas ir se- 
nosios politinio nepriklausomumo tradicijos; bet keltai buvo gi- 
miningesni prancūzams, nei anglams ar vokiečiams. Išskyrus 
Burgundijos duką, galingieji baronai ir princai buvo vidujiniai 
karaliaus priešai, nors, su karalium kovodami, ir šaukdavosi tal- 
kon čia anglus, čia ispanus. Jie bruzdėjo, susimokydavo ir dėdavo- 
si su karalystės priešais pirmiausia todėl, kad karalius, jų nuomo- 
ne, permažai apdovanodavo juos žemėmis, privilegijomis bei pi- 
nigais ir nepadėdinėjo jiems plėsti jų valstybėlių. Nepatenkinti 
buvo jie ir naujųjų karaliaus patarėjų, mechants gens, et 
de mėchan čtat, issus de petite lignėe, įsiga- 
lėjimu. 

Po Arraso Taikos (1435 m.) Bourbono dukas Karo- 
lius ir Alencono dukas Jonas pradėjo kovą su tais pa- 
tarėjais ir su Karoliumi Anjou; patraukė savo pusėn 
Renė Anjou, Bretagnės dukgir Armagnaco gra- 
Tą. Valdžia suvaldė sąmokslininkus, bet neilgam jie teaprimo: po 
trejų metų vėl susimokė ir šįkart prisiviliojo pati valdžios 
trokštantį dofiną Liudviką, slapta susidėjo su Anglija 
ir sukilo. Bet karalius greit numalšino šitą Praguerie (taip, 
Čechijos pilietiniai karai galvoj turint, imta vadinti sukilimas) ir 
„. „dovanojo sukilėliams. Bourbono dukui davė jis pensiją, sūnui 
Liudvikui — Dauphinę. Nenuostabu, kad 1441 princai ir baronai 
sudarė naują sąmokslą, kuriame dalyvavo ir Burgundijos 
dukas. Sušaukė jie 1442 m. Nevers'o mieste baronų ir bajorų su- 
sirinkimą. Tačiau tai sužinojęs, karalius atsiuntė ir savo įgalioti- 
nius: gudriai legalizavo maištininkų susirinkimą. Sukilimo va- 
dams visai nebebuvo kas darą; beliko tik įteikti karaliui memo- 

randumas, kur reikalavo, kad būtų pašalinti kai kurie karaliaus pa- 
tarėjai, sušaukti Etats Gėnėraux ir reformuota valdysena. Valdžia 
pasitenkino neaiškiais pažadais ir dovanomis bei privilegijomis 
suskaldė sukilėlius. Tai buvo paskutinis didelio mąsto sąmokslas. 
Karaliui pasisekė pagaliau prisivilioti Orlėans'ai, Anjou 
giminė ir Bretagnės dukass Armagnaco grafystė ir 
Alengcon'o dukatas buvo prijungti prie karaliaus domėno. 

Visų tų sukilimų bei sąmokslų pobūdis ir eiga sako galin- 
guosius Prancūzijos baronus nebeturint jokios programos. Čia 
magėjo jiems nepriklausomybė, ir Ispanijos ar Prancūzijos žemė- 
mis padidintoji savoji valstybėlė, net Navarrės (kaip Foix gra- 
fams) ar Neapolio (kaip Renei Anjou, le roi Renė) 
karūna; čia — karaliaus malonė, pensijos ir įtaka valdžiai. Čia 
gynė jie Prancūziją nuo priešų ir tapo patrijotais; čia Angliją 
talkon kvietėsi. Sunku išsiaiškinti tų paskutiniųjų feodalinių val- 
dovų psichologija (gal, svarbiausia jos žymė — galios ir garbės 
troškimas), bet, nors karaliaus valdžiai ir nebepavojinga buvo, 
turėjo ji dėlto didelę reikšmę. Ja užsikrėtęs buvo ir toks ištikimas 
karaliui baronas, kaip Dunois, ir pats dofinas Liudvikas. 

Liudvikas gimė 1423 m. Auklėjo ir mokė jį pamaldūs 
žmonės — kanauninkas Jean Majorisir Bernard dAr- 
magnac. Abu kvėpė dofinui ir demokratinius skonius, visų 
žmonių lygybės idėją. Toli nuo tėvo gyveno Liudvikas ir mažai 
su juo tebendravo. Nei jis tėvo mylėjo, nei tėvas jo. Pavedė betgi 
Karolius 16 metų jaunikaičiui ginti Languedocą nuo anglų, o pas- 
kui — tvarkyti Poitou. Visa to rodės permaža garbėtroškai Liud- 
vikui: kaitėjo jam tikrai karalystės valdyme dalyvauti, troško 
jis valdžios, manė daugiau gera karalystei padarysiąs, nei tėvas. 
Susidėjo su 1439 — 1440 m. sukilimo vadais, kurie siūlė paskelb- 
ti jį karalystės regentu. Tėvas dovanojo Liudvikui ir 1443 pave- 

- dė jam malšinti Armagnaco grafo sukilimą, o 1444 m. — vado- 
vauti karui Šveicarijoj. Dofinas mėgino dabar prisivilioti kara- 
liaus patarėjus. Bet jie, ištikimieji karalininkai, nepasitikėjo bu- 
vusiu sukilimo vadu; jų nuomone, gana buvo Liudvikui ir Dau- 
phinė valdyti. Supyko Liudvikas, bet gudriai savo pyktį paslėpė 
ir ėmė naujon kovon su tėvu ruoštis. Visų pirma pasistengė jis 

savo Dauphinė padidinti. Mėgino prijungti prie jos Agenais 
ir siūlė gyventojams, karalių palikus, jam, dofinui, pasiduoti, 
paskui sumanė suimti karalių ir priversti jį nuo Agenais atsisa- 
kyti; pagaliau, karaliaus į Dauphinė ištremtas, ėmė tą savo feodą 
tvarkyti (1447-56 m.) Čia daug gera pridarė: nusakė ir apgynė 
Dauphinės sienas, panaikino vyskupų bei didikų privilegijas, už- 
draudė feodalines faidas, sutvarkė centrines įstaigas — Didžiąją 
Tarybą, Kancleriją, savo paties 1453 m. ir įsteigtąjį Grenoblės 
Parlamentą. Kovoj su feodalija rėmėsi jis miestais; tiesė naujus 
kelius, steigė prekymečius, privilegijomis viliojosi svetimšalius, 
muito mokesčiais gynė prekybą ir pramonę. Dauphinę valdyda- 
mas, išsiaiškino Liudvikas, kas tai yra valdovo, nebe feodalinio, 
bet naujųjų amžių valdovo, darbas, suprato naujosios valstybės 
prigimtį, ėmė raison d'čtat vadovautis. 

Jo valdysena buvo nuoseklesnė ir racijonališkesnė, nei Karo- 
liaus VII ir jo patarėjų, bet iš esmės — tos pačios dvasios. Laikė 
betgi Liudvikas tuos patarėjus amžinais savo priešais; tarytum 
buvo ne sosto įpėdinis, o vienas iš tų princų, su kuriais prieš tė- 
vą susimokydavo. Neatsisakė jis nuo savo plano atimti Karoliui 
valdžią, nes tasai, anot jo, blogai karaliavęs. O tuo tarpu plėtė 
savo paties valstybėlę; stengėsi prijungti prie jos Normandiją, 
Guiennę ir Auvergnę, norėjo įsiviešpatauti ir anapus Alpių — iš- 
sirūpino popiežiaus bulę, jam Savojos dukatą dovanojančią, ir 
prieš Karoliaus VII valią vedė Savojos duko dukterį (1451 m.). 
Karoliaus VII priešai — Burgundijos ir Alengono dukai, Armag- 
naco grafas, Francesco Sforza — buvo Liudviko draugai. Džiau- 
gėsi jis tėvo politikos nepasisekimais, fut fort joyeulx. 
Pagaliau pats sudriko savo įntrygose ir, tėvo bijodamas, pabėgo 
pas Burgundijos duką. 

Dukas, pasak Karoliaus VII, priėmęs į savo namus lapę, 
kurį suėsianti vištas; paskyrė Liudvikui pensiją ir prašė Karo- 
liaus jam dovanoti. Bet Karolius užėmė Dauphinę ir reikalavo, 
kad Liudvikas išsiskirtų su savo patarėjais: tik ta sąlyga sutiko 
jam dovanoti. Tėvas, rodos, geriau suprato sūnų, nei sūnus tėvą. 
Liudvikas nenorėjo taikintis ir tebemezgė savo intrygų tinklą. Ne 
tik dėjosi su Prancūzų priešais Aragono karalium Pernandu bei 
Milano duku Sforza ir susirašinėjo su „keliais imperijos princais 
bei senjorais“, bet drauge su Burgundijos duku ir kurstė Edwar- 
dą IV pulti Prancūziją. O tuo pat metu tebesiviliojo ir Karoliaus 

patarėjus ir siuntinėjo laiškus bei įsakymus — mat, sosto įpėdi- 
nio jo tebėsama — Paryžiaus bei Grenoblės parlamentams ir 
Prancūzijos miestams. Liudviko santykiai su Prancūzijos priešais 
buvo, be abejo, tikras idšavimas ir visai nesutinka su velybesne 
jo paties politika, kurią, jam tėvynę išduodant, vedė Karoliaus 
VII vyriausybė. Tačiau reikia turėti galvoj, kad klastingasis dofi- 
nas nė nemanė savo pažadų tesėti, norėjo tik pasinaudoti Pran- 
cūzijos priešais, kad padėtų jam valdžią įsigyti, ir tarėsi paskui 
visus apgausiąs. Liudvikui svėrė tikslas, o ne priemonės; nė kiek 
jis nežiūrėjo, ar tos priemonės geros ir kaip jos dorų žmonių ver- 
tinamos bei vadinamos. Negalėjo, žinoma, nematyti, kad Anglų 
įsibrovimas Prancūzijai labai pavojingas, bet pasitikėjo čia savo 
gudrybe ir, drąsus diplomatas būdamas, mėgo sudėtingas bei pa- 
vojingas intrygas. Intrygų srityje buvo jis meisteris ir artistas, 
poetas; mėgo intrygas dėl jų pačių, dėl jų sudėtingumo ir dėl 
meistriškumą rodančių tours de force. „Mano nuomone“, 
rašo Pilypas de Comines, „daug davė Liudvikui vargo 
mokykla, būtent, kad pabėgo jis nuo savo tėvo ir gyveno pas 
Burgundijos duką (o gyveno jis čia šešerius metus), nes privers- 
tas buvo pataikauti tiems, kurių buvo reikalingas. To gero daly- 
ko, visai nemažo, išmokė jį nelaimės“. Reikia pridėti, kad gerai 
pažino Liudvikas, kuo buvo Burgundija stipri, o kuo ir silpna, 
taippat — jos duką Pilypą Gerąjį ir jo sūnų Karolių Patrakėlį. 
Kad ir siūlė jam keli patarėjai (daugelį buvo papirkęs Liud- 
vikas) paskirti sosto įpėdiniu jaunį Liudviko brolį Karolių, Ka- 
rolius VII iki gyvos galvos tikėjosi betgi susitaikinsiąs su Liud- 
viku. Tik pats Liudvikas to nenorėjo ir nekantriai laukė tėvo mir- 
ties. Iš tikro, Karolius šioj ašarų pakalnėj neužtruko — 1461. 
VII 22 numirė įtardamas, kad yra Liudviko papirktojo daktaro 
nunuodytas. O Liudvikas buvo jau apsistojęs Avesnes'o mieste, 
ant pačios Prancūzijos sienos, ir susišaukęs savo ištikimuosius: 
nežinojo, ar pasiseks jam ramiai įsikaraliauti. Todėl sutiko ir su 
tuo, kad palydėtų jį Reimsan ir Paryžiun Burgundijos dukas su 
4.000 ratelių. Be to, puikusis dukas mielai mokėjo visas žygio ir 
karūnavimo išlaidas, o Liudvikas pinigų eikvoti nemėgo. Knietėjo 
Pilypui Gerajam dėtis jaunojo karaliaus globėju ir visi savo dva- 
ru bei kariuomene stebinti; pats, pirmasis Prancūzijos pėras, už- 
dėjo Liudvikui karūną ir įvedė jį Paryžiun, kur pusantro mėnesio 
rengė pokylius bei turnyrus. Palyginti su juo ir su jo palydovais 

Liudvikas atrodė visai menkas ponas: negražus, ilganosis, blogais 
apzulintais drabužiais ir prasta piligrimo kepuraite su švininiu 
šventojo paveikslėliu ant jos. „„Dievulėliau! Nejaugi tai Prancūzi- 
jos karalius, didžiausias pasaulio karalius“. Viskas ir 20 frankų 
neverta, ir kuinas, ir drabužiai!“ Tačiau tasai karalius apdriskėlis 
leido Pilypui puikauti ir pinigus svaidyti, bet jo patarimų nebe- 
klausė ir visas atsakingas pareigas ne jo — savo paties žmonėms 
pavedė. Nieko nepešęs grįžo dukas Burgundijon. 

„Jautėsi Liudvikas didis ir karūnuotas karalius esąs, teturėjo 
tad iš pradžių galvoj tik kerštą“. Daugelį savo tėvo patarėjų 
pašalino ir kalėjiman sukišo, norėjo net visus valdininkus pakeisti. 
Nepasikeitė dėlto valdininkijos sudėtis ir valdysena. Liudvikas 
greit pats pažabojo kerštingus savo jausmus ir pasikvietė vėl val- 
dininkauti geriausius tėvo padėjėjus. Nenuostabu — taip pat, 
kaip ir jie, suprato Liudvikas valdžios uždavinius. Mokėjo jis 
rinktis gerų padėjėjų. Žinomi jam buvo visi gabūs Anglijos, Is- 
panijos, Portugalijos ir Italijos valdovų patarėjai; daug jų prisi- 
viliojo visokiomis priemonėmis, ypačiai dovanomis — netikėjo, 
kad yra žmonių ir nepaperkamų. "Taip antai, artimu jo patarėju 
tapo Flandrijos bailyvas ir Karoliaus Patrakėlio šambelanas Pi- 
lypas de Comines, Pilypo Gerojo krikštasūnis. Bet ypa- 
čiai mėgo Liudvikas skirti atsakingais valdininkais žemo kilimo 
žmones, net sukčius. Jie visiškai jo priklausė. Toks buvo jau Ka- 
roliaus VII laikais pasižymėjęs. Tristanas Lermite ir 
barzdaskutys Olivier le Mauvais, šnipas, provokato- 
rius ir prireikus budelis. Liudvikas padarė jį Meulano grafu de 
Daim. 

"Tam, kad labiausiai pasitikėjo karalius prastais ir abejotinos 
doros žmonėmis, turėjo, gal, įtakos ir visas jo būdas. Nepatiko 
karaliui - buržua riterių šviesuomenė, jos idealai bei papročiai, 
etiketo dalykai, stilizuotasis dvaro gyvenimas. Tik savo politikos 
tikslams temėgino jis, prireikus, padaryti įspūdį visokiomis iškil- 
mėmis. Šiaipjau prastai gyveno — kaip koks pasiturįs ir šykšto- 
kas miestelėnas. Nenorėjo įsikurti Louvrėj — išsirinko Paryžiuje 
daug prastesnį, bet ir patogesnį namą, TH6tel des Tour- 
nelles. Nemėgo ir paties Paryžiaus — gyveno Amboisėj ar 
kitoj kurioj pily, liepė pastatyti sau netoli nuo Tours'o Ples- 
sis-1es-Tourspilį, gerai saugomą, gražią ir patogią buvei- 
nę. Bet daugiausia važinėjo po savo karalystę — norėjo visa pats 

matyti ir tvarkyti. Dar saulei netekėjus, atsikeldavo ir penkiese 
šešiese išvažiuodavo. Tojo neskubėdamas asiliuku, tik kelių išti- 
kimųjų lydimas; toli užpakaly kiūtino mažas būrelis, į piligrimų. 
būrelį panašus, — gurguolė ir lankininkai. Į miestą mėgo nieko 
nepastebėtas ir nelaukiamas įsiskverbti, mažomis gatvelėmis jojo, 
o apsistodavo pas kokį valdininką ar miestelėną. Išviso mielai 
miestelėnus lankydavo, pietaudavo pas juos, gerokai išgerdavo, 
o išsigėręs, gražias miestelėnes čiupinėdavo ir blevyzgojo — links- 
minosi. Kartais ir karčiamoj vyną siurbčiodavo. 

Taip Liudvikas ilsėjosi; bet, gal būt, todėl ir mėgo šiurkšto- 
kai su miestelėnais linksmintis ir ciniškai juokauti, kad mažai 
žmones tevertino. Jų dora, idealiniais jų veikimo motyvais visai. 
netikėjo: pats visuomet gudravo bei kitus apgaudinėdavo ir bi- 
jojo prigaunamas. Nelengva buvo jam slėpti savo mintys, nes 
priešams. Buvo jis iš prigimties nekantrus ir neramus; tylėti ne- 
mokėjo. Pats prisipažino: „Daug man pakenkė liežuvis“. Mi- 
lano pasiuntiniai skundėsi, kad kartais reikėdavę jiems dvi valan- 
dos tylėti — klausyti, kaip plūdęs karalius, Italijos valdovus ir 
patį popiežių vainojęs. Kad tikrai daug būtų kenkęs Liudvikui 
jo kalbingumas — aš nemanau; greičiau yra padėjęs, nes prastais, 
draugiškais ir sąmojingais savo pašnekesiais mokėjo gudrusis ka- 
ralius — „tikroji sirėnė“, kaip pavadino jį vienas metraštininkas, 
— vilioti žmones ir slapstyti tikrus savo planus. Tų planų nie- 
kam niekada jis neišduodavo, juos ir su ištikimaisiais savo patarė- 
jais retai tesidalino. O pats iš visur rankiojosi žinių. — „„Aš mo- 
ters prigimtį turiu: kai tik pasakyta man kas neaiškiais žodžiais, 
tuoj noriu viską tikrai sužinoti“. Visur išsiuntinėjo Liudvikas 
savo šnipus, tam reikalui net karaliaus paštą įsteigė (1464 m.); o 
visomis tomis žiniomis naudodamasis, pats vienui vienas iš lėto, 
kantriai kūrė sudėtingiausius politinius planus. „Atrodo“, sakė 
vienas Milano pasiuntinys, „kad jis visuomet gyveno Italijoj ir 
kad ten ir išauklėtas“. Kariauti Liudvikas nemėgo, kad ir ne- 
buvo bailus; nemėgo todėl, kad karo rezultatai perdaug priklausą 
visokių iš anksto nematomų atsitikimų. Laikė jis karą šiurkščia 
politikos priemone; tik verčiamas tekariavo, o kariaudamas vengė 
kautynių — stiprino tvirtoves, plėšė priešų kraštą, puolė jų gur- 
guolę, kurstė prieš juos kaimynus, ir tiek. 

Mėgiamiausi Liudviko ginklai buvo diplomatija, intrygos, šni-- 

pinėjimas ir apgavimas. Čia jis visus pralenkė ir daug ką pešė — 
sutaikino Warwicką su karaliene Margarita ir Šveicarus su Sigis- 
mundu ($ 66), be kautynių privertė Edwardą IV atsisakyti nuo 
pradėtojo jau žygio ir pasirašyti taiką ($ 61), nuveikė pagaliau ir 
baisųjį savo priešą Karolių Patrakėlį. Diplomatija buvo Liudvi- 
kui menas, tikras ir intensyvus gyvenimas. Gražiai pavadino jį 
Karolius Patrakėlis „universaliuoju voru“, universelle 
araignėe. Kaip voras slypėjo jis savo Plessis-les-Tours ir visą 
Europą apgaubdavo savo mezgamųjų intrygų voratinkliu. Intry- 
gas mezgant, drąsos jam netrūko; priešingai — kartais perdaug 
pasitikėdavo savo kombinacijomis. Mokėjo betgi visuomet išsi- 
sukti, juo labiau, kad nesivaržė sąžinės ir prestižo dalykais. ,„Sa- 
kydavo, kad, puikybei priešaky jojant, paskui ją seka gėda ir 
žala. Taja nuodėme nebuvo jis kaltas“. 

Savo tikslams siekti Liudvikas nieko neniedėjo; stengėsi pri- 
sivilioti ir Dievą, Panelę Šv., „kuri visuomet Mums padėdinėja 
ir pataria“, įtakinguosius šventuosius. Nesigailėjo pinigų jų pa- 
gelbai gauti arba jiems už pagelbą atidėkoti. Noyono miestui 
nuo Burgundijos apginti Liudvikas padovanojo Panelei Šv. pui- 
kų sidabrinį miestelį, ville d'argent; dofinui "gimus, gavo 
ji 20.000 auksinių ėcus. Mielai siuntinėjo Liudvikas dovanas sa- 
vo priešų patronams ir pats tų šventųjų relikvijas lankydavo, o 
pakely ir daug naudingų sau žinių prisirankiodavo; ypačiai garbi- 
no jis Burgundijos dukų patroną šv. Klaudijų (St. Claude). Mat, 
labai religingas ir net prietaringas Žmogus būdamas, Liudvikas 
praktiškai žiūrėjo ir į savo santykius su dangaus gyventojais, po- 
litikavo ir diplomatines derybas vedė su jais. Kaip ir kitų to am- 
žiaus žmonių, ypačiai romaniškųjų tautų, Liudviko tikėjimas buvo 
labai praktinis ir formalinis. "Tikėjo jis magiškąja relikvijų bei 
sakramentų jėga, tuo, kad maldomis, labdarybe ir dovanomis Die- 
vui bei šventiesiems galįs visa išprašyti, už visas savo nuodėmes 
su dangumi atsilyginti; taigi, nesydino tikėjimo su doros gyve- 
nimu: melavo, sukčiavo, žiauriai kankino bei žudė priešus, o pas- 
kui — atsilygindavo Dievui maldomis, pasninkais ir pinigais. Ti- 
kėjimas nė kiek netrukdė jam politikuoti ir visų savo norų ten- 
kinti. Jis taip griežtai skyrė gyvenimą nuo tikėjimo dalykų, kad 
dažnai atrodė besityčiojant jį iš tikėjimo. Šiuo atžvilgiu labai jis 
panašus į Nogaretą (IV, 68) ir į Moliere'o Tartufą. 

Klaidomis pradėjo karaliauti Liudvikas XI. Ėmė vyti bei per- 
sekioti prityrusius savo tėvo valdininkus, keisti juos nepopulia- 
riais grobuonimis. Sunkiais mokesčiais apdėjo kunigiją. Griež- 
tai užpuolė bajoriją, atimdinėjo Karoliaus VII duotąsias pensijas, 
naikino privilegijas, draudė bajorams prašmatniai, riteriškai, gy- 
venti — „Sudiev“, skundėsi vienas poetas, „ponios, panelės, iški!- 
mės, šokiai, turnyrai! Sudiev, švelnios ir gražios mergelės, gy- 
venimo džiaugsmas ir pramogėlės!“ Liudvikas pašalino tokį gerą 
karvedį ir sumaningą politiką, kaip Dunois, bet grąžino laisvę ir 
feodus išdavikui Alengono dukui ir leido grįžti į savo žemes Ar- 
magnaco grafui Tonui V. Karoliui VII ištikimuosius princus sa- 
vo politika pats prieš save sukurstė ir susivaidijo su galingu Bre- 
tagnės duku. Visa ta nerami, nervinga politika buvo juo pavo- 
jingesnė, kad Liudvikas turėjo ir ruošėsi kariauti su Burgundijos 
duku. Tiesa, Pilypas Gerasis paseno ir viena tenorėjo — naujam 
kryžiaus žygiui vadovauti. Bet jo vardu ėmė valdyti dukatą gar- 
bėtroškos ir jėgų kupinas Karolius Patrakėlis. 

Karolius buvo prince de grant venue et de 
haute attente, neaukšto ūgio, bet stiprus bei miklus 27 
metų Žmogus, gražiai išlavintas ir apšviestas. Tėvo dvare beaug- 
damas, suėmė jis savin riterijos idealus, mėgo įspūdingą Burgun- 
dijos dvaro etiketą; globojo menininkus ir literatus; troško garbės 
ir galios; prancūzu savęs nelaikė, svajojo apie karaliaus, net im- 
peratoriaus karūną. Gyveno nuosaikiai, rimtai ir pamaldžiai; no- 
rėjo pats savo valstybę valdyti ir daug dirbo. Bet perdaug buvo 
Karolius išdidus, nieko neklausė, visus savo putlumu įžeisdavo. 
Nebuvo galo jo garbėtroškai ir didiems planams, tad mėčiakojosi: 
vieno plano dar neįvykdęs, kito griebdavosi. "Todėl nepadėjo jam 
ir tai, kad buvo klastingas, žiaurus ir lengvai savo priesaikas lau- 
žė. Trūko jam kantrybės, nuoseklumo ir savivaldos. Liudviko 
XI jis nekentė. 

Pilypui dar gyvam tebėsant, Liudvikas išsipirko Sommės 
miestus (1463 m., $ 55) ir susidėjo su amžinaisiais Burgun- 
dijos dukų priešais Liėgės miestelėnais. Tuo būdu atsiėmė jis 
ekonomiškai bei strategiškai labai svarbią Prancūzijai Pikar- 
diją ir stengėsi sutrukdyti Burgundijai sujungti Brabantą su 
Luxemburgu. Bet kaip tik čia ir pasireiškė politinių Liudviko 

klaidų rezultatai. — Alengono ir Bourbono dukai, Armagnaco 
grafas, sire d'Albret, Dunois ir kiti senjorai susidėjo su Bre- 
tagnės duku ir su Karolium Patrakėliu. Vadu sukilėliai pasiskel- 
bė Liudviko brolį Karolių, menką ir liguistą princą, tuo me- 
tu sosto įpėdinį. Sakėsi jie visi sukilę karalystės labui ir pavadino 
savo maištą karu dėl visų gerovės, la guerre du Bien 
public; kaltino Liudviką despotizmu ir dėjosi giną jo spaudžia- 
mą tautą, bet tikrovėje savo tikslų siekė. Dunois mėgino sukurs- 
tyti ir Paryžių; siūlė sušaukti Etats Gėnėraux ir pareikalauti, kad 
karalius pavestų princams valdyti finansus, skirti valdininkus ir 
vadovauti kariuomenei. Manyta paskirti princas Karolius regen- 
tu.  Karolius Patrakėlis troško vėl pasiimti Pikardiją ir susilp- 
ninti Prancūziją. 

Kaip ir Karoliaus VII laikais, princai negalėjo susikalbėti ir 
išsiaiškinti, ko nori, o smulkiųjų feodalų ir miestelėnų miglotais 
savo pažadais prisivilioti jiems nepasisekė. Grėsė dėlto Liudvi-' 
kui nemažas pavojus. Nužygiavus jam į pietus peranksti sukilu- 
sio Bourbono malšinti, Karolius Patrakėlis ir Bretagnės dukas įsi- 
brovė į Ile-de-France ir skubėjo susijungti bei užpulti Paryžių. 
Greituoju pasirašęs paliaubas su Bourbonu, Liudvikas nuvedė sa- 
vo kariuomenę link Paryžiaus, kurį buvo beginą jo kapitanai. 
Ties Montlhėri (1465. VII. 16) susirėmė jis su Karolium 
Patrakėliu, jo nenuveikė, bet įsiskverbė Paryžiun, išžudė čia išda- 
vikus, prisitraukė miestelėnus lengvatomis bei pažadais ir negaiš- 
damas nuvyko Normandijon rinktis naujų pulkų ir maisto. Tuo 
tarpu sukilėliai visi susirinko ir ėmė derėtis su Paryžiečiais. Ta- 
čiau pirklių prevotas ir kiti Liudvikui ištikimi miestelėnai vilkino 
derybas, kol jis pats grįžo su naujais pulkais ir didele gurguole. 
Taigi, pulti Paryžių sukilėliai pavėlavo, o marinti miestelėnų ap- 
siaustimi negalėjo, nes jiems patiems maisto pritrūko. Tuo pasi- 
naudojo Liudvikas ir pasiūlė taikintis. Conflanso ir Saint- 
Maur-les-Fossės sutartimis grąžino Karoliui Patrakėliui 
Sommės miestus, jo draugą Saint-Pol grafą paskyrė kone- 
tabliu ir išdavė dukui savo sąjungininkus Liegiečius; sutiko in- 
vestinti savo brolį Karolių Normandija; nusileido Bretagnės bei 
Anjou dukams ir Dunois. : 

Tai buvo didelis pralaimėjimas ir baisus smūgis karaliaus 
garbei. Bet ne tiek garbė rūpėjo Liudvikui, kiek Normandija. 
Gerai jis suprato, kaip pavojingas jam buvo neištikimo, menkučio 

Karoliaus valdomasis Normandijos dukatas, tarp Bretagnės, Ka- 
roliui Patrakėliui grąžintosios Pikardijos, Anglijos ir Prancūzijos 
įsiterpęs. Patys priešai davė Liudvikui progą susigrąžinti duka- 
tui, nes Bretagnės dukas norėjo „globoti“ naująjį duką Karolių 
ir susikivirčijo su Normandijos baronais. Liudvikas „padėjo savo 
broliui“: užėmė Normandiją (1465-66 m.) ir vieton jos pasiūlė 
Karoliui Roussilloną, tolimąjį Ispanijos pasienį. Maža to—1468 
m. sušaukė Tours'e Etats Gėnėraux, kurie jo pasiūlymu paskelbė, 
kad Normandija esanti nebeatskirtinas nuo karaliaus domėno du- 
katas, ir kad Karoliui užtenką kurio kito, daug mažesnio feodo. 
Liudvikas davė jam pagaliau Guiennę, Bretagnės duką Pranciš- 
kų II karu privertė pasirašyti taiką, o Karolių Patrakėlį, kuris, 
tėvui numirus (1467. VI. 15), patapo duku, gudriai pažabojo 
tuo, kad kurstė prieš jį Liėgę ir pradėjusius bruzdėti Flandrijos 
miestus. 

Tačiau Prancūzijos princai ir naujasis Burgundijos dukas toli 
gražu nebuvo atsisakę nuo savo planų. Karolius greit ir žiauriai 
numalšino maištininkaujančius miestus, prisijungė visą Liėgės 
vyskupystę ir, jieškodamasis naujų sąjungininkų, ruošė prieš 
Liudviką koaliciją. Susitarė jis su Edwardu IV, kurio seserį 
Margaritą 1468 m. vedė. Veltui Liudvikas rėmė Heinricho VI 
žmoną ir Warwicką: negalėjo jie dar kovoti su Edwardu, o Ed- 
wardas ėmė rengti žygį į Prancūziją. Nekantrusis Karolius ne- 
galėjo to žygio sulaukti — Liudviko taikos su Bretagne supyk- 
dytas, sušaukė kariuomenę ir perėjo Sommę. Kas gi bebuvo da- 
ryti Liudvikui? Kariauti su Burgundija, kaip siūlė patarė- 
jai? Bet svarbiausias jų argumentas buvo, kad Dievas nubausiąs 
„išdidųjį maištininką Karolių“. '"Taikintis su Karolium? Bet Ka- 
rolius taikintis nenorėjo ir visa, ką siūlė jam Liudviko pasiunti- 
niai, griežtai atmetė. 

Šovė Liudvikui galvon nepaprastai drąsus planas, koks pasi- 
sekė vėliau įkūnyti Florencijos tironui Lorenzo il Magnifico. — 
Karoliaus lojalumą, o be abejo — protingumą perdėdamas, pasi- 
ryžo Liudvikas pats jį aplankyti; nusiuntė jam dovanų, gavo var- 
gais negalais saugomąjį laišką ir atvyko į Peronnės miestą, kur 
buvo apsistojęs Karolius. Deja, universalusis voras čia pats savo 
voratinkly susipainiojo. Nepagalvojo, kad Peronnėj atsiras daug 
jo priešų, negalėjo iš anksto žinoti, kad kaip tik tuo metu slapti jo 
sąjungininkai Liėgės miestelėnai sukils ir nužudys savo vyskupą, 

Karoliaus vietininką. Šiaip ar taip, įsiutęs Karolius apkaltino 
Liudviką išdavimu ir suėmė. Laimė, kad Karolius tikrų įrodymų 
neturėjo ir nedrįso ilgam karaliaus įkalinti. Antra vertus, Karo- 
lių paveikė jo patarėjai, ypačiai Pilypas de Comines, o patarėjus 
— Liudviko pinigai. Privertė betgi Karolius Liudviką pasirašyti 
sutartį (1468. X. 14), kuria Liudvikas išvadavo Burgundijos teis- 
mus iš Paryžiaus parlamento jurisdikcijos ir išpildė daug kitų Ka- 
roliaus reikalavimų. Be to, pažadėjo duoti savo broliui Champag- 
nę ir turėjo drauge su Karolium Patrakėliu numalšinti Liėgę. Tik 
Karoliui Liėgę užkariavus ir sudeginus, tegavo laisvę karalius. 
Tikrai, nevertino jis karališkosios savo garbės: „Lai gyvuoja 
Burgundija!“ šaukdamas, įjojo su Karolium į degantį miestą; bet 
savo nusižeminimo Karoliui nedovanojo, o pažadų neištesėjo 

Visų pirma Champagnės vieton — nenorėjo, kad brolis ir 
Burgundijos dukas būtų kaimynai — atidavė Liudvikas broliui 
Guiennės dukatą (1469 m.); paskui atsargiai ir kantriai pradėjo 
naują kovą su Karolium. Jo sąjungą su Anglija panaikinti norė- 
damas, vėl susitaikino Liudvikas su Warwicku ir sutaikino jį su 
karaliene Margarita (1470 m.). Warwickui grąžinus sostą Hein- 
richui VI, pasiūlė jis Anglijai drauge pulti Karolių ir pasidalinti 
jo valstybę. Anglų neutralitetu, o gal ir pagelba pasitikėdamas, 
sušaukė Tours'e pralotus, senjorus ir aukštuosius valdininkus 
(1470. XI) ; saviškai nušvietė jiems Peronnės susitikimą — buvęs, 
girdi, Karoliaus klasta Peronnėn įviliotas ir nelaisvai, tik priešų 
verčiamas, pasirašęs 1468, kaip ir 1465 m., sutartį. Susirinkimas 
pripažino, kad karalius neturi tų sutarčių pildyti, ir karalius 
1471. I užplūdo savo pulkais Pikardiją. 

Tačiau Anglijoj 1471. IV Edwardas IV susigrąžino sostą, o 
pats Karolius Patrakėlis iš šono užpuolė Pikardijon įsibrovusią 
Liudviko kariuomenę ir vėl ėmė derėtis su Prancūzijos princais, 
Jis, Liudviko brolis Karolius, Armagnaco grafas ir kiti maištinin- 
kai patraukė savo pusėn Aragono karalių ir Liudviko seserį Savo- 
jos dukienę; sutiko, kad Edwardas IV atsikariautų prancūziškuo- 
sius Plantagenėtų feodus. Bet Liudvikui pasisekė vėl užimti stai- 
ga numirusio savo brolio Guiennė, susitaikinti su Bretagne ir nu- 
veikti Armagnacas, o Beauvais miestas atrėmė visus Karoliaus 
puolimus. Nieko nepešęs, Karolius 1472. XI pasirašė su Liud- 
viku paliaubas penkiems mėnesiams. 

Kova su Burgundija buvo tiktai atidėta ir greit pavirto euro- 
pinio masto įvykiu. — Tik ką įsikaraliavęs, Liudvikas XI įsikišo į 
Ispanijos i: Italijos reikalus. Nuo Aragono ir Navar- 
rės karaliaus Juano II (1458-79 m.) mėgino jis atimti Ka- 
taloniją, bet tik Roussilono grafystę teatėmė (1475 m.) ir 
tiek telaimėjo, kad 1479 m. Navarrės karalium tapusio 
Gastono de Foix duktė bei įpėdinė Kotryna ište- 
kėjo už ištikimo Prancūzų karaliui Įeano d'Albret. Bet 
Juano II įpėdinis Fernandas jau 1469 m. vedė Kasti- 
lijos karalaitę Izabėlę, Heinricho IV seserį. Izabėlei 
1474 m. paveldėjus sostą, Kastilija (ir Lėonas) susi- 
jungė su Ara gonu, kuriam priklausė Katalonija, Va- 
lencija, Balearų salos, Sardinija ir Sicilija. 
Žinoma, Fernandas troško susigrąžinti ir Navarrės kara- 
lystę; antra vertus, savo giminaitį Neapolio karalių Fer- 
rantę (Aragono ir Neapolio karaliaus Alfonso V sūnų) 
gindamas, susidūrė su Prancūzijos politika ir Italijoj; 
įtraukta buvo tad Ispanija į Liudviko kovą su Karolium Patrakė- 
liu. Italijoj Liudvikas stengėsi vaidinti arbitro rolę — ap- 
gynė Florencijos tironą Lorenzo il Magnitfico 
nuo Neapolio karaliaus Ferrantės ir popiežiaus Siksto 
IV, padėjo Liudvikui Maurui (Lodovico il Mo- 
ro) pasigrobti Milano duko valdžią (1479 m.). Bet gar- 
džiausiai kvepėjo Liudvikui Savoja, kurią pirma liguisto sa- 
vo vyro, paskui savo sūnaus vardu valdė energingoji Liudviko se- 
suo Yolanda. Kaip tik Savoja įsigyti niežtėjo ir Karoliui 
Patrakėliui. 

Karolius (ai man! ir istorija domėjosi) norėjo atgaivinti im- 
peratoriaus Lotharo I karalystę. Tam reikėjo pirmiausia tolydi- 
niu žemių plotu sujungti atskiros dukato dalys (Artois, Flandrija, 
Brabantas, Olandija — Luxemburgas — Franche Comtė, Bur- 
gundijos dukatas) ir įsiskverbti Italijon ,t. y. įsigyti Savoja, bent 
dalis Šveicarijos ir, gal, Provencės grafystė bei Dauphinė. Visa 
tai buvo galima įvykdyti tiktai su Prancūzija ir su Vokiečių im- 
perija kariaujant. Menkučio Friedricho III valdomoji im- 
perija atrodė Karoliui nebegalinti apsiginti; Prancūzijos jis bi- 
jojo. Todėl dėjosi su visais Liudviko priešais — su maištininkau- 
jančiais Prancūzijos princais bei senjorais, su Aragono karaliumi, 

Milano duku, Savojos dukiene, o pirmiausia su Anglija. Kad ir 
buvo pats Valois kilimo, neturėjo betgi ir savo tėvo patrijotizmo: 
vadino save portugalu (portugalės jo motinos būta) arba anglu 
(anglė jo vesta). Savo valstybę centralindamas, paskyrė centri- 
nėms jos įstaigoms Malines'ą, imperijos miestą. Kadangi Liud- 
vikas sulaužė Peronnės sutartį, nebepripažino savęs jo vasalu. 
Tačiau norėjo ne tik nepriklausomas būti — troško karaliaus ka- 
rūnos, svajojo apie imperatoriaus. Siūlė 1473 m. imperatoriui 
Friedrichui III sutuokti jo sūnų Maksimilijoną su jo, 
Karoliaus, dukteria Marija ir duoti už tai jam, Karoliui, Ro- 
mos karaliaus (imperatoriaus įpėdinio, nekarūnuotojo dar impe- 
ratoriaus) titulą ta sąlyga, kad pirma jis, Karolius, o po jo mir- 
ties Maksimilijonas karaliautų. 

Tai ir buvo Karoliaus nelaimė, kad perplačiai jis užsimodavo, 
o tik ką suplaktoji, neorganinė ir savo tradicijų neturinti dar vals- 
tybė negalėjo jo pažaboti. Perdaug tikslų kartu jis siekė. Pui- 
kybės sklidinas, nepaisė savo valdinių teisių bei norų, despotiškai 
apdėdavo juos nepakeliamais mokesčiais ir žiauriai keršijo vi- 
siems, kas priešinosi; kvailai eikvojo pinigus bei kariuomenes ir 
pats griovė krašto gerovę. Klastingas žmogus jis buvo, bet nė 
nepastebėjo, kaip išduodavo jį Liudviko papirktieji patarėjai: nė 
nemanė, kad gali kas išdrįsti jį apgauti. Be to, ir gerų patarėjų 
neklausė: viską savo galva darė. 

Brabantą su Luxemburgu sujungęs (1468 m. Karolius baig- 
tinai užėmė Liėgės vyskupystę, o 1473 m. įsigijo Gelder- 
no hercogystę), Burgundijos dukas nusipirko ir Aukštutinį A 1- 
sasą. Tačiau, savo valdžią didindamas ir tuo pat kurstydamas 
prieš save Strasburgą, Schlettstadtą, Kolmarą 
ir kitus Alsaso miestus, Karolius nė nemanė padėti kariauti su 
Šveicarija Austrijos hercogui Sigismundui, ta sąly- 
ga pardavusiam jam Alsasą: ėmė savintis Lotharingiją ir 
derėtis su imperatorium Friedrichu III dėl imperijos įpė- 
dinystės. Kadangi iš tų derybų nieko neišėjo, įsikišo į Vokieti- 
jos reikalus ir įsibrovė į Kolno arkivyskupystę — norėjo pa- 
dėti arkivyskupui suvaldyti sukilusius miestus, o tikrovėje įsivieš- 
patauti jo žemėse, 1474. VI apsiautė beveik neprieinamą Neus- 
so miestą. Reikėję jam būtų kiti miestai pulti, o greičiau — vi- 
sai savo žygis atidėti, nes iš kitur didi pavojai jam grėsė. — A 1- 
saso miestai surašė prieš jį sąjungos sutartį su Baseliu 

ir su Badeno markgrafu (1473 m.), sukilo ir išsivadino iš jo 
valdžios (1474. V), o antra vertus, visus jo priešus ėmė veikti 
Liudviko XI intrygos ir pinigai. Pats Liudvikas kariauti ne- 
norėjo, nes „žinojo, kad nelabai jo myli valdiniai, ypačiai senjo- 
' rai“, bet pasisekė jam prisivilioti Karoliaus išsigandusi Šveica- 
rija ir sutaikinti ji su Sigismundu (1474. III). Strasbur- 
gas, Schlettstadtas, Kolmaras ir Baselis susitarė išpirkti visą Aukš- 
tutinį Alsasą arba net kariauti su Karolium, o tam reikalui pasi- 
rašė ginamosios sąjungos sutartį su Šveicarija (1474. III) ir su 
Sigismundu (1474. V) vadinamąją Konstanzo Uniją. Su 
minėtaisiais miestais susidėjo ir Lotharingijos dukas 
Renė II Anjou (1475). 

Užuot smarkių puolimu vėl pasivergęs Alsasą arba bent pra- 
dėjęs derėtis su koalicija, Karolius išsijuosęs tebepuolė Neussą, 
kurį palaikė kiti arkivyskupystės miestai ir Liudviko XI į koali- 
ciją įtrauktojo Friedricho III kariuomenė. Be reikalo eikvojo 
savo jėgas Karolius, kol vėl Liudviko sukurstytieji Šveicarai 
paskelbė jam karą (1474. X) ir įsibrovėį Franche-Comtė, 
Konstanzo Unija užėmė Aukštutinę Burgundiją, o pats Liudvi- 
kas nusiuntė kariuomenes į Pikardiją, Burgundiją, Franche-Comtė 
ir Luxemburgą. Nuveikti Burgundijos dukas buvo dėlto neleng- 
vas dalykas. — Pačioj Prancūzijoj konetablis Saint-Pol vėl 
kurstė prieš Liudviką galinguosius senjorus ir žadėjo Karoliui pa- 
gelbos. Vokietijoj Friedrichas III turėjo žiūrėti savo priešų 
Pfalzo kurfiursto ir Čechijos bei Vengrijos ka- 
raliaus Motiejaus Korvino. Savojos dukienė su- 
sidėjo su Karolium. Milano dukas Galeazzo Sforza 
svyravo. Aragono karalius Įuanas II tebekariavo su 
Liudviku. Bet pavojingiausias Liudvikui Karoliaus sąjunginin- 
kas buvo Edwardas IV. Jis 1475. VII. 6 išlaipdino Calais 
uoste kariuomenę „savo karalystės“ Prancūzijos susigrąžinti. 

Tačiau Karolius tik su mažu palydovų būreliu teatvyko Ed- 
wardo IV sutikti, nors 1374. VII ir žadėjęs buvo padėti jam 
10.000 kariuomene: Karolius, Neussą paimti atsisakęs, buvo da- 
bar nutaręs kariauti su Lotharingijos duku. Anot Karoliaus, ang- 
lai ir patys galį užsikariauti Prancūziją, o jis tuo tarpu nuveik- 
siąs Lotharingijos duką ir neduosiąs jam pulti anglų iš užpaka- 
lio. Gal, planas buvo ir neblogas, bet Edwardas jautėsi Karoliaus 
apgautas ir greit įsitikino, kad prancūzai, lemiamųjų kautynių 

vengdami, atkakliai gynė savo tvirtovėles. Taigi, ir pasirašė pa- 
galiau Picguigni sutartį su Liudviku (1475. VIII. 29, 
$ 67). Liudvikas pasirašė paliaubas ir su pačiu Karolium (1475, 
VIII. 13): nuo savo sąjungininkų atsimetė, bet suvaldė princus 
bei senjorus, Saint-Polui galvą nukirto. 

Tuo tarpu Karolius pasivergė Lotharingiją, 1475. XI. 30 
įžengėį Nanci miestą ir 1476 m. pradžioj užpuolė Šveicariją. 
Pultim paėmė jis Grandsono miestą, bet 1476. III. 21 pats buvo 
Šveicarų kariuomenės baisiai sumuštas. Vargais negalais sušaukė 
jis naują kariuomenę, tik 1476. VI. 22, ir naujas kautynes pra- 
laimėjęs, priverstas buvo pasitraukti. Lotharingija sukilo ir Liud- 
viko papirktasis Karoliaus generolas nesutrukdė Lotharingijos 
dukui ir Strasburgiečiams užimti Nanci. Sunku rados Karoliui 
sušaukti kariuomenė, nes ėmė jam priešintis jo paties valdiniai, 
jo despotizmo ir vis didesnių mokesčių išdirginti. O Liudvikas 
sutaikino Šveicarus su Savojos dukiene ir davė Lotharingijos du- 
kui pinigų Šveicarijoj kariams samdyti. Karoliui su 10.000 karių 
Nanci miestą siaučiant, dukas užpuolė jį su dvigubai didesne ka- 
riuomene. Ties Nanci 1477. I. 5 vėl sumuštas buvo Karolius ir 
bėgdamas žuvo. Pats beveik nekariaudamas laimėjo Liudvikas 
ilgąjį karą. "a 

Reikėjo dabar tas laimėjimas išnaudoti. — Karolius paliko 
savo valstybę baisiai apirusią. To duktė, 20 metų mergelė Ma- 
rija neturėjo nei kariuomenės, nei pinigų. Gan d'o mieste su- 
sirinkę Niederlandų luomų atstovai jai prisiekė, bet privertė ją 
pripažinti, kad gali jie, Niederlandų luomų atstovai, laisvai patys 
rinktis ir kad be jų sutikimo nebegali ji pradėti jokio karo. Pi- 
lypo Gerojo ir Karoliaus įsteigtosios centrinės įstaigos buvo pa- 
naikintos, ir Didžiąja Privilegija (1477. II. 11) Marija patvirtino 
visas senąsias miestų bei provincijų laisves. Nerimo vis dėlto 
kraštas — ilgai dar tebebruzdėjo Gand'o, Bruges'o, Ypres'o ir 
kitų miestų gyventojai. O senieji Karoliaus priešai skubėjo pasi- 
dalinti jo valstybę. Bavarijos dukasir Pfalzo kur- 
fiurstas norėjo įsigyti Olandiją, Zelandiją, Frisiją ir Hainaut 
(Hennegau); Šveicarų Sąjungair Sigismundas, ku- 
ris sugrąžino Alsasą, — Franche-Comte; Lotharingijos 
dukas Renė Ii — Burgundijos dukatą. Friedricho III sūnus 
Maksimilijonas užsidegė vesti paties Karoliaus papirš- 
tąją jam Mariją. Imperatorius rašė Liudvikui, kad mirusio duko 

žemės turi priklausyti Marijai ir būsimajam jos vyrui, jo, impe- 
ratoriaus, sūnui. Pati Marija ir jos pamotė Margarita šaukėsi 
Liudviko XI patarimų ir pagelbos. 

Prieš Karoliaus žūtį Liudvikas buvo jau sumanęs suvesdinti 
Mariją su dofinu Karolium, 8 metų vaiku, ir Marija, metų skir- 
tumo nė nepaisydama, rados palanki tam pasiūlymui. Tačiau po 
duko mirties atšalo Liudvikas „išmintingajam tam sumanymui“. 
Prisiminė, kaip pats su savo tėvu kariavo, ir išsigando, kad per- 
daug galingas pasidarys jo sūnus. Vedybų projektas tapo jam 
diplomatijos priemone, kurią mielai tebevartojo norėdamas prisi- 
vilioti dukaitę ir jos valdinius. Dėjosi jos globėju, sakėsi jos tei- 
ses ginąs, tikrovėje gi stengėsi kuogreičiausiai kuodaugiausia jos 
-žemių prisisavinti. Intrygomis ir pinigais panaikino Lotharingi- 
jos duko, Sigismundo ir Šveicarų planus, o pats užėmė Burgundi- 
jos dukatą ir laisvąją grafystę (Franche-Comtė, 1477. I— 
1478 m.), visą Pikardiją, Boulognės grafystę ir Artois (1477- 
79 m.). Mėgino prisijungti ir Flandriją bei Hainaut (Hennegau), 
imperijos feodą. Bet nepasisekė jam apgauti gudrių Flandrijos 
ir Brabanto politikų, kurie įkalbėjo Marijai ištekėti už Maksimili- 
jono (1477. VIII. 19). O Maksimilijonas apgynė nuo Liudviko 
tiek Flandriją, tiek Hainaut (1478-79 m.). 

Liudvikas suprato savo klaidą, bet nebegalėjo jos atitaisyti. 
—- Marijai numirus (1482. III), Niederlandai pripažino Karoliaus 
įpėdiniais Maksimilijono ir Marijos vaikus Pilypą Gražųjį 
ir Margaritą, jų globėju — patį Maksimilijoną. Luomų 
atstovai paskelbė, kad Flandrija yra valdoma duko Pilypo vardu 
dukų giminių bei patarėjų. Arraso Taika (1482. XII. 23) 
pabaigė Liudviko karą su Maksimilijonu. Tąja taika dofinas Ka- 
rolius turėjo vesti Margaritą ir kraičio gavo Artois ir Franche- 
Comtė. Nedidžiausia, bet turtingiausia ir kultūringiausia Karo- 
liaus Patrakėlio valstybės dalis, Niederlandai, pateko į Habsbur- 
gų rankas. Greit pavirto ji milžiniškosios Karoliaus V, 
Maksimilijono anūko, imperijos branduoliu. Liudviko XI klaida 
buvo Prancūzijos karų su Habsburgais užuomazga. 


67 
„Atsidėję, stropiai ir rūpestingai dirbdami, Mes, su Dievo 
pagelba ir garsiajai bei palaimintajai Jo motinai Panelei Šv. tar- 
pininkaujant, taip gerai valdėme ir gynėme Mūsų karalystę, kad 

iš visų pusių ją padidinome“. Taip savo „Testamente“ pats api- 
būdino savo darbą Liudvikas XI. Iš tiesų, pabaigė jis šimtametį 
karą su Anglija, sugriovė Burgundijos duko galią, padidino ka- 
ralystę Pikardija, Artois, Franche-Comtė, Burgundijos dukatu, 
Provence (ją pasisavino „karaliui Renei“ numirus), Roussillonu, 
sutriuškino galinguosius feodalus. Žinoma, nevisai dar buvo iš- 
garavus maištininkaujančioji feodalų dvasia ir ne pačiam Liudvi- 
kui pasisekė prijungti prie karalystės Bretagnės dukatas. 
Liudvikui numirus, karalystės regentams, Liudviko dukteriai 
Onai ir jos vyru Petrui Beaujeu (Bourbonų gimi- 
nės), teko kovoti su Bretagne ir su jos sąjungininkais keliais 
Prancūzijos princais, Aragono karalium Fernandųu, 
Anglų karalium (pirma Richardu III, paskui Heinri-- 
chu VII) ir Maksimilijonu, nuo 1486 m. Romos kara- 
lium. Tačiau Prancūzijos diplomatija ir kariuomenė laimėjo tą 
kovą: paskutiniojo Bretagnės duko Pranciškaus II duktė 
Ona priversta buvo 1491. XII. 6 ištekėti už Karoliaus VIII. 

Karalystės regentai abu buvo gabūs Liudviko auklėtiniai, 
mokėjo, kur reikia, nusileisti, kantriai laukti ir savo priešus ap- 
gaudinėti; didžiausia sėkmingojo jųdviejų valdymo priežastis bu- 
vo betgi paties Liudviko veikla. Mat, baisusis karalius ne tik pra- 
plėtė Prancūziją, bet ir sutvarkė. Aiškiai jis matė, kad karalys- 
tės galia pirmiausia priklauso ekonominės valdinių gerovės. Iš 
pat pradžios iki galo ta gerove ir rūpinosi, ypačiai miestelėnų ge- 
rove. Gynė juos nuo feodalų, vadino mielais savo draugais, daž- 
nai tardavosi su jų atstovais. Tiktai miestų demokratijos jis nemė- 
go: rėmėsi stambiąja buržuazija. Miesto patricijų labui mažino 
jis kitų miestelėnų teises ir privilegijas. Savo ordonansais kovo- 
jo su laisvais amatais, stengėsi visur praplėsti ir sustiprinti cechų 
santvarką ir globojo cechų meisterių oligarchiją. Čia pildė jis 
miestų patricijato, savo paramos, norus. Sušaukęs Paryžiaus 
pirklių bei miestelėnų atstovus ir pasitaręs su jais (1375 m.), iš- 
leido ordonansą visai karalystei: smulkiai sureglamentavo gelum- 
bių industriją. Bet ir čia buvo jis labai lankstus politikas. — Šil- 
ko pramonę išugdyti norėdamas pasikvietė darbininkų iš Italijos, 
įkurdino juos pirma Lyone, paskui Tours'e, bet nė nemanė var- 
žyti jų cecho santvarka. 

Nemažiau rūpėjo Liudvikui ir prekyba. — Jis įsteigė Pran- 
cūzijoj daug naujų prekymečių; uždraudė savo valdiniams lanky- 


— 331 — 


ti Genėvės prekymetį ir tuo apgynė nuo konkurencijos Lyoną; 
bemanąs buvo panaikinti vidaus muitines, suvienodinti karalystės 
pinigus, matus ir saikus. Atgaivino jis Bordeaux uostą, nors tam 
reikėjo leisti čia prekiauti ir anglams; Marseillės miestą pagaliau 
įsigijęs, mėgino paversti jį uostu, per kurį rytų prekės būtų gabe- 
namos Prancūzijon ir vison vidaus Europon. Pats pradėjo siųsti 
laivus į Aleksandriją, skatino prancūzų pirklius įsteigti didelę 
bendrovę prekybai su rytais. Liudviko piratai puolė jo itališkajai 
politikai besipriešinančios Venecijos laivus, bet norėjo karalius 
sugriauti tuo ir ekonominę Venecijos pirmenybę Viduržemių jū- 
roj. Padėjęs Heinrichui VI vėl įsikaraliauti Anglijoj, tuoj ėmė 
Liudvikas derėtis su juo dėl prekybos sutarties; net nusiuntė 
Londonan du Tours'o pirklius su Prancūzijos prekių pavyzdžiais, 
kad anglai galėtų patys įsitikinti, jog prancūzų pirkliai galį juos 
aprūpinti prekėmis ne blogiau, nei kitos tautos. Pasirašė Liud- 
vikas prekybos sutartį ir su Edwardu IV. 

Kaip kad ir Heinricho VII Tudoro, o dar anksčiau Italijos 
miestų bei valdovų (IV, 15), Liudviko ekonominė politika galima 
pavadinti protekcijonizmu ir merkantilizmu. "Tai rodo, kad vals- 
tybė buvo jam ne tik dinastinis-politinis, bet ir ekonominis vie- 
netas, gyvas organizmas, kuris valdyti norint reikia žiūrėti jo gy- 
venimo dėsnių. Žinoma, suprato tą organizmą Liudvikas viena- 
šališkai; žiūrėjo į jį taip pat, kaip patricijatas į savo valdomąjį 
miestą. Patricijams rūpėjo prekyba ir pramonė, bet negalvojo jie 
apie tai, kad tik agrarinės visuomenės produktus perdirbdamas, 
tik ją eksploatuodamas tegali miestas verstis prekyba ir pramone. 
Agrarinė visuomenė buvo toks natūralus miesto pamatas, kad nie- 
kas į ją nė dėmesio nekreipė, kaip kad sveikas žmogus nejaučia sa- 
vo sveikumo. Miestelėnų karalius, Liudvikas nesirūpino valstie- 
čių buitimi; nė galvon jam neateidavo bent kiek palengvinti vals- 
tiečiams mokesčių bei prievolių naštą. Manė jis kurį laiką net pa- 
didinti tą naštą, kad jo „geriesiems miestams“ lengviau būtų gy- 
venti. "Tiesa, prisibijojo mettre en dangier le fait 
de son argent. 

Tačiau, miestais besirūpindamas, valdė juos Liudvikas des- 
potiškai; nepaisė jų teisių bei privilegijų, savo noru mažino ar 
net naikino jas, pats skyrė miestams mėrus, čchevinus ir skelbė 
jiem įstatymus, a nostre bon plaisir et volentė, 
sans guenulz y ait gue veoir. Karalius pasiglemžė 

miestų patricijatą, kaip tas patricijatas buvo, iš dalies su jo, kara- 
liaus, pagelba, pasiglemžęs kitus miestelėnus. Šiuo atžvilgiu ka- 
raliaus despotizmas augo iš politinės miesto santvarkos ir reiškė 
pačių miestelėnų dvasios evoliuciją, nors, be abejo, rados daug 
racijonalesnis, nei kad patricijato despotizmas, nes karalius siekė 
visos karalystės miestų gerovės, o miesto patricijatas tik egojisti- 
nių savo tikslų. Dar labiau reiškėsi stambiosios buržuazijos dva- 
sia pačiais ekonominiais Liudviko projektais ir politika: jis varė 
tą patį darbą, kurį pradėjo dirbti Jacgues Coeur ir kiti stambieji 
Prancūzijos pirkliai bei pramonininkai. 

Žinoma, ne tik miestus despotiškai valdė Liudvikas: despo- 
tiška buvo visa jo vidaus politika. Esam jau matę, kaip karas su 
Anglija ir pilietinės bei socijalinės kovos pakėlė karaliaus autori- 
tetą ir meilę tėvynei sumezgė su monarchizmu. Tūli ideologai, 
taip antai, Paryžiaus pirklių prevoto sūnus ir įtakingas Karo- 
liaus VII patarėjas, Reimso arkivyskupas Įean Jouvenel 
des Ursins kėlė aikštėn senųjų karalystės įstaigų reikšmę. 
Jouvenelis (Remontrances au roy pour la rė- 
formation du royaume, 1453 m.) siūlė, kad Karolius 
atsisakytų nuo nuolatinės kariuomenės, šauktų Etats Gėnėraux ir 
pats žiūrėtų karalystės įstatymų. „Karalystė“, rašė jis, „vadinasi 
Prancūzija (France) todėl, kad valdiniai turi būti laisvi 
(francs). Bet dabar jie greičiau yra vergai, kuriuos valdovas 
savo noru mokesčiais apkrauna“. "Tai irgi buvo demokratinė mies- 
telėnų dvasia. Bet Etats Gėnėraux nepajėgė išgelbėti Prancūzi- 
jos nuo Anglų ir anarchijos, negalėjo suvienyti karalystės luomų 
valstybės darbui, o pagaliau patys savo teisių išsižadėjo. Garsino 
juos keli ideologai, mėgino jais pasinaudoti su karalium kovoją 
princai, kurie 1484 m. privertė karalystės regentus Beaujeu juos 
sušaukti. Bet visuomenė luomų atstovybe nebepasitikėjo — rėmė 
karalių, tikrąjį valstybės ir tautos vadą. 

Jau Karoliaus VII laikais nustojo savo reikšmės luomų at- 
stovybė, ne tik Etats Gėnėraux, bet ir provincijų luomų susirin- 
kimai ($ 56). Liudvikas XI tik vieną kartą tesušaukė Etats Gė- 
nėraux — 1468 m. ($ 65); be to, ir čia turėjo jis galvoj ne pasi- 
tarti su luomų atstovais, bet pastiprinti savo politiką tam tikru 
moraliniu efektu — iškilmingai paskelbtąja tautos valia, plebis- 
citu. Taip pat 1470 m. sušaukė jis Tours'o mieste princus, aukš- 
tuosius valdininkus, bailyvus, ištikimuosius sau bajorus bei pra- 

lotus, kad jų susirinkimas iškilmingai panaikintų Peronnės su- 
tartį, Patarimų gauti norėdamas, sušaukdavo Liudvikas ne luo- 
mų atstovus, bet prityrusius žmones, specijalistus; taip antai, 
1479 m. tarėsi dėl pinigų reformos su miestų atstovais. Ėjo čia 
Liudvikas savo tėvo pėdomis, tik darė visa daug griežčiau. Ka- 
rolius V mielai klausė savo patarėjų; Karolius VII visą vaidymą 
jiems pavedė, tik šiada tada tramdė kiek jų karštumą; Liudvikas 
XI pats karaliavo ir nieko klausyti nenorėjo, kartais griežtai tat 
ir pabrėždavo. Todėl susidurdavo jis su savo paties valdininkija, 
ypačiai su Paryžiaus parlamentu. Mat, valdininkai buvo 
ištikimi karalininkai, patys sistemiškai didino karaliaus valdžią ir 
pripažino ją neapribota, absoliutine; tačiau manė, kad ji turi būti 
ne tik absoliutinė, la puissance absolue, bet ir sutvar- 
kytoji, la puissance reglėe, vadinasi, norėjo, kad ka- 
ralius žiūrėtų savo paties ir savo pirmtakūnų paskelbtųjų įstaty- 
mų ir laikytųsi valdymo tradicijų. „Kad ir laisvas nuo įstatymų 
yra valdovas, turi betgi pagal įstatymus gyventi“, licet prin- 
ceps sit solutus legibus, tamen secundum 
leges vivere debet, buvo mėgiamiausia tų valdininkų 
formula. Ja dažnai jie pačiam karaliui akis badė, priešinosi jo no- 
rams ir gynė nuo jo karalystės įstatymus. Liudvikas tokios kon- 
trolės nekentė ir visur pabrėždavo absoliutinį savo valdžios po- 
būdį. Žinoma, išnaikinti karalystės įstaigų ir valdininkijos tradi- 
cijų jis negalėjo, o gal ir nenorėjo — tenkinosi tuo, kad šalino ir 
kalėjiman bruko atkakliausius teisės gynėjus. Antra vertus, ir 
valdininkai nė nemanė ginčyti karaliaus valdžios absoliutiškumo. 
Negi galėjo prieštarauti Liudvikui sakant: ,Dėl Mūsų suvereniš- 
kumo ir dėl karališkosios didybės tik Mums tepriklauso valdyti 
Mūsų karalystę“. „Prancūzijos karaliai“, sakė popiežiui Liudvi- 
ko pasiuntinys, „teisingai nusipelnė ir gavo labai krikščioniškų 
karalių vardą ir savo karalystės imperiją. Laikas niekada neiš- 
dilins jų garbės. Tie vieni tėra patepti šventu aliejum, kuris yra 
iš dangaus ir šviesos Tėvo duotas, — savo herbe turi jie lelijas, 
dangaus dovaną. Jie vieni tegarsėja stebuklais“. Čia karalius ir 
jo pasiuntinys.turėjo galvoj, kad karūnavimo metu Prancūzų ka- 
raliai savo palytėjimu išgydydavę skrofulinguosius. 

Per visą XIV— XV amžių Prancūzijoj irsta ir nyksta senoji, 
„Viduramžių“, politinė-socijalinė-ekonominė santvarka ir iš lėto 
auga naujoji, „naujųjų amžių“, kultūra. Iki pačios minėtojo pe- 
rijodo pabaigos feodalija tebemėgina vadovauti politiniam ir kul- 
tūriniam karalystės gyvenimui.  Feodalija, gali sakyt, atskėlė 
nuo Prancūzijos Burgundiją ir pasistengė įsikurti naują, interna- 
cijonalią valstybę. Žinoma, toji valstybė rėmėsi turtingu miestų 
kraštu, nefeodaliniais Niederlandais. Tačiau „didysis Vakarų du- 
kas“ žiūrėjo į savo valstybę ir politikavo feodališkai, atstovavo 
feodalizmo pasaulėžiūrai, riteriškajai jo kultūrai. Karoliaus Pa- 
trakėlio kova su Liudviku XI buvo feodalizmo ir naujosios, nebe- 
feodalinės visuomenės tarpusavio kova. Karoliaus valstybės 1i- 
kučiai tapo archajinės Vokiečių imperijos dalimi, jo vaikaitis Ka- 
rolius V — paskutiniuoju Viduramžių imperatorium, atgyvenusio 
politinės europiečių vienovės idealo gaivintoju. 

Bet feodalija buvo jau nebetekus savo reikšmės kultūrai. Jo- 
nas Bebaimis 1396 m. nuvedė Prancūzijos riterių kariuomenę pa- 
dėti imperatoriui Manuilui II (1391—1425) kovoti su Os- 
manais; bet ties Nikopoliu baisiai buvo sutriuškinta toji ka- 
riuomenė ir vos-ne-vos bepaspruko pats bebaimis jos vadas. Pily- 
pas Gerasis taip ir neįvykdė savo sumanytojo kryžiaus žygio; jo 
sūnus apie kryžiaus žygį tik tesvajojo. Taigi, feodalinė Europa 
ne tik kad Viešpaties Grabo iš muslimų atimti, bet ir Konstanti- 
nopolio nuo jų apginti nebegalėjo: 1453. V. 29 Konstantinopolį 
pultim paėmė Muchammedas II. Nebemokėjo feodalų ka- 
ruomenė, kaip rodo 100 metų karas, ir savo tėvynės apginti. Feo- 
dalų pilis ėmė griauti patrankos. Valstybės plėsti bei ginti nebe- 

mokėdama, feodalija nebemokėjo jos ir tvarkyti. Smulkieji feoda- 
lai nustojo buvę valdovėliai — tapo privilegijuotų žemvaldžių 
luomu, į kurį vis daugiau skverbėsi žemo kilimo žmonių, ro t u- 
riers. Tie naujieji feodalų luomo gaivalai, žinoma, feodalėjo, 
bet iš esmės buvo kito būdo bei kitų pažiūrų žmonės, tad ir nu- 
feodalindavo visą luomą. O tas luomas tebeturėjo dar politinę 
reikšmę. — Feodalinės santvarkos tradicija, bendrasis gyvenimo 
būdas, bendroji kultūra darė jį šiek-tiek aptvarkytu vienetu. Šiuo. 
atžvilgiu skyrėsi jis ir nuo pakrikusių po kraštą, susiburti nega- 
linčių valstiečių, ir nuo miestelėnų, kuriems trukdė susitvarkti 
miestų partikuliarizmas. Smulkieji feodalai spietėsi apie galin- 
guosius, apie Prancūziją pasidalinti mėginančius princus. Bet, 
viena, tų princų valstybės daugiausia buvo dirbtinės ir nesirėmė 
ypatingu savo gyventojų patrijotizmu (o Prancūzijos atžvilgiu— 
partikuliarizmu) ; antra, kaip tik šimto metų karo laikais pasireiš- 
kė prancūziškasis smulkiųjų feodalų patrijotizmas. Tuo būdu 
smulkioji feodalija pasidarė Prancūzų karaliaus valdžios parama, 
kaip kad buvo tokia parama ir karaliaus valdininkija. Negalėjo vis 
dėlto smulkioji feodalija pavirsti vasltybės vienybės pamatu. No- 
rint toji vienybė sustiprinti ir smuikiąja feodalija paremti, val- 
dovams pirmiausia reikėjo savo siuzereniškumas pakeisti suve- 
reniškumu, išsiugdyti paklusni valdininkija ir nebefeodalinė ka- 
riuomenė, turėti nuolatinių pajamų ir susidėti su buržuazija. Val- 
„stybei vienyti bei tvarkyti smulkioji buržuazija turėjo antraeilę 
reikšmę, kad ir neniekintiną. 

Karolius V, Karolius VII ir Liudvikas XI ir jų valdininkija 
pagrindė karalystės santvarką naujuoju ūkiu ir naująja socijali- 
ne santvarka. Tam ūkiui ir tajai socijalinei santvarkai feodalija 
reikšmės neturėjo, neprisitaikydavo prie jų, kaip kad Anglijoj, 
greičiau trukdė jiems augti politinėmis savo teisėmis bei privile- 
gijomis. Žinoma, tūli smulkūs bajorai, o ypačiai bajorų žemes įsi- 
giję valdininkai, miestelėnai ir pasiturį ūkininkai ėmė sumaningai 
šeimininkauti, rūpintis savo ūkiu ir net prekiauti — tai leido ba- 
jorams, kunigams ir valdininkams Liudvikas XI. Bet tokie geri 
šeimininkai nustodavo buvę feodalai. Apskritai imant, smulkieji 
feodalai skurdžiai gyveno ir ekonomiškai smuko arba sijo su 
buržuazija į vidurinį visuomenės sluoksnį. Daug bajoraičių ves- 
davo turtingas miestelėnes, net valstietes; daug kilniųjų panelių. 

ištekėdavo už miestelėnų. Liudvikas XI pripažino bajorais visus, 
kas buvo įsigijęs bajoro žemę. 

Karai ir suirutė baisiai ištvirkino visuomenę. Be abejo, pa- 
mokslininkai ir inkvizitoriai perdeda: ne tiek jau daug buvo bur- 
tininkų ir sodomitų. Bet dokumentai aiškiai rodo, kad jaunuolių 
paleistuvauta, žmonų ir vyrų prigulėtinių vaikų turėta ir net dvi- 
moterių netrūkta. Prancūzijos pietuose pasiturintieji miestelėnai 
ir bajorai prekiavo vergais, verges meilužėmis pasiversdavo, o jų 
vaikus pardavinėdavo. Karoliaus V laikais riteris de la Tour 
Landry parašė pamokymą savo dukterims (1372 m.). Doros 
tiesas joms įkvėpti norėdamas vartoja garbingasis riteris apago- 
ginį metodą, vadinasi, pasakoja visokias nešvankias apysakėles, 
kurias dabar ne kiekvienas žmogus beišdrįstų ir gerokai prisila- 
kusiems draugams atpasakoti. "Tiesa, nekitaip mokė doros savo 
aveles ir pamokslininkai, o žongliorai, paneles linksmindami, ir 
bjauriau pablevyzgodavo. Daug rimtesnis buvo vienas įmetėjęs 
miestelėnas, kuris 1392 m. parašė pamokymą jaunai savo žmonai 
(le Mėnagier de Paris). Tačiau tai dar nereiškė, kad 
miestelėnai gyveno daug doriau, nei bajorai. Galima tai spėti, nes 
miestelėnų luomas ekonomiškai bei kultūriškai nesmuko, kaip fe- 
odalija, buvo sveikesnis; linksminosi betgi miestelėnai nešvariais 
fabliaux ir farsais, o ,,Penkiolikos santuokos džiaugsmų“ (O uin- 
ze Joyes de Mariage) autorius aprašo nelabai dorą šei- 
myninį gyvenimą. 

Štai vienas tų laikų būdingas pavyzdys. — Karoliui VII įsi- 
karaliavus, Robertas dAurebruche, sutiko vesti kil- 
niąją panelę Annę de Franciėres. Jis buvo vienos kai- 
mietės našlys, bet savo giminių tarpe turėjo ir miestelėnų, ir bajo- 
rų, 0 ją giminės norėjo išgelbėti nuo sanguliavimo sti kunigėliu. Gi- 
minės gerai Robertą nugirdė ir po dviejų dienų sutuokė su aistrin- 
gąja panele. Kadangi susivedėliai greit gavo didžiulį palikimą, pra- 
turtėjo, tai pasipiršo ir vedė jų dešimties metų dukrelę Blanchę 
Guillaume de Flavy, kare su anglais išgarsėjęs kapita- 
nas, bajoras. Buvo jis labai drąsus žmogus, bet žiaurus grobikas 
ir paleistuvis. Magėjo įam žmonos tėvų turtas; pasisavino jį tad, 
uošvę kumščiais į grabą nuvarė, uošvį rūsyje užrakino ir badu 
numarino. Ėmė linksmai gyventi su savo meilužėmis, o žmoną pa- 
klusnumo mokyti; verste vertė ją atsisakyti nuo visų jos turtų, 
nes ir pačiam jam pinigų reikėjo, ir geras tėvas jis buvo: norėjo 

dalį žmonos žemių dviem mergautinėm savo dukterim kraičio 
duoti. Kumščių žmonai nešykštėjo, pagaliau net užrakino ją dviem 
mėnesiam. Bet žmona verta buvo savo vyro; puikiai pati plūdosi 
ir pešėsi, mokėjo ir taurę iki dugno išlenkti; „dažnai, gerokai iš- 
gėrus, prisipildavo sau burną vyno ir juo visus už stalo sėdin- 
čius apipurkšdavo“. Daug ir kitų, visai jau nešvankių, juokų krė- 
tė Blanche. Gal, būdo panašumas ir sutrukdė susivedėliams susi- 
mylėti, nes šiaip buvo Blanche žavinga moteriškė. Vyrui jos aki- 
vaizdoj su meilužėmis besibovijant, ji toja išsirinko meilužį — 
Karoliaus VII kapitaną Pierrę de Louvain. Po kelerių 
metų įgriso jiemdviem toks netvarkingas gyvenimas, o Petrui de 
Louvain, be to, ir Blanchės turtas parūpo. Nutarta jųdviejų Guil- 
laume'u nusikratyti. Su dviem namiškiais užpuolė juodu bemie- 
gantį popiečio Guillaume'ą, užmetė jam ant galvos priegalvį ir 
ėmė smaugti. Spardėsi, rėkė Guillaume, tarnus pagelbon šaukėsi. 
Reikėjo tad pagaliau jam gerklė perpjauti; bet nesuspėjo pa- 
sprukti Blanche — į kambarį įsibrovę tarnai rado ją ant savo vy- 
ro galvos besėdinčią, nes vyras, vartydamasis, buvo jos drabu- 
žiais apsinarpliojęs. Pabėgo betgi pas savo meilužį ir ištekėjo už 
jo. Pirmojo vyro giminėms patraukus ją teisman, sumokėjo 1200 
ėcus vienam karaliaus favoritui ir gavo atleidžiamąjį laišką. Nau- 
jasis jos vyras buvo įšventintas riteriu ir ištikimai tarnavo kara- 
liui, kol nužudė jį Guillaume'o de Flavy brolis. Blanche liko su 8 
vaikų vienui viena, sielojosi, nebedrįso iš savo namų išeiti, nes 
„minėtasis de Flavy sakėsi ir ją bei jos vaikus nugalabysiąs, kaip 
jau Petrą de Louvain kad buvo nugalabijęs“; kreipėsi į patį ka- 
ralių Liudviką. Karalius ištrėmė iš karalystės de Flavy, ir Blan- 
che, rodos, ramiai numirė. 

Nedoresnis buvo ir galingųjų feodalų gyvenimas. Ryškiai jį 
būdina karalienė Izabėlė, Liudvikas Orlėans'as, Jonas Bebaimis. 
Literatai tebegarsino idealinę meilę poniai, bet vyravo Vamour 
folle. Pilypas Gerasis turėjo mažų mažiausia du tuzinus mei- 
lužių ir devynias galybes pavainikių. Karalius Renė, rodos, jį 
pralenkė. Karolius VII, pats šiuo atžvilgiu visai nešventas ($ 56), 
per 8 metus pasirašė 59 laiškus, kuriais įteisino pavainikius di- 
„džiųjų ponų vaikus. Bet ponia d'Astarac nesikreipė į karalių 
— liepė du mergautinius savo sūnus nužudyti, ir tiek. Armagna- 
co grafas Jonas V drauge su savo seseria sugyveno tris vaikus, o 
paskui viešai ją vedė; tiesa, buvo nuo Bažnyčios atskirtas. Bretag- 

nės duko uošvis gyveno kartu su trimis seserimis ir ramiai žiū- 
rėjo, kaip jos jo žmoną pamėtodavo. Jonas Bebaimis, teisindama- 
sis, kaltino savo nužudytąjį Liudviką Orlėans'ą nedoru gyvenimu 
ir tuo, kad magijai buvo pasidavęs. Iš tikro, Liudvikas buvo la-- 
bai pamaldus, karštai melsdavosi pas mylimuosius savo Coelesti- 
no vienuolius, dažnai brolių vienuolyne miegodavo, bet gražiai 
derino visa tai su pasiutiškai prašmatniu gyvenimu ir paleistuva- 
vimu; be to turėjo savo nekromantų ir astrologų. Vieną iš jų, 
supykęs, liepė sudeginti. Draugai patardinėjo jam pasikalbėti 
apie magiją su teologais. — „Kam gi man jų klausinėti? Pats ži- 
nau, kad jie man nepritars. Pasiryžęs betgi esu taip tikėti ir da- 
ryti ir nenoriu atprasti“. Orlėans'as čia labai tipingas: visų tų pa- 
laidūnų bei žmogžudžių būta ir pamaldžių, prietaringų žmonių. 
Orlėans'o draugas Philippe de Mėzičėres mokėsi ma- 
gijos pas vieną ispaną; tik po 10—12 metų pasisekė jam nusi- 
kratyti „tąja didžiąja beprotybe, krikščionies sielos priešu“. 
Garbingasis Bretagnės baronas Gilles de Rais drąsiai 
kariavo drauge su konetabliu Richmont'u, La Hire ir Jeanne 
d'Arc. Karolius VII paskyrė jį savo maršalu. Gilles de Rais buvo. 
labai apsišvietęs žmogus, lengvai kalbėjo lotyniškai, mėgo teatrą, 
poeziją, meną. Bet štai palieka jis karaliaus dvarą, užsidaro savo. 
žemėse ir ima jieškoti filosofų akmens, kuris visus metalus paver-- 
čiąs auksu. Susispietė apie baroną visokie alchimikai, burtininkai, 
astrologai, daugiausia sukčiai, ir greit visas atsiduoda jis magi- 
jai. Skaito slėpiningas magų knygas, užkeikdinėja velnius, kad 
duotų jam „žinojimą, galią ir turtą“. Deja, gyvenantiems pas jį 
užkeikėjams pasisekdavę kartais pamatyti velnias, o jam pačiam. 
— niekada. Nenustojo dėlto būręs, o kadangi be to ir girtuoklia- 
vo, tai visai pašėlo. Liepė jis savo tarnams grobti vaikus ir tuos 
vaikus savo pilyje orgijų metu nužudydavo — vienus korė, kitus. 
smaugė, trečius darė, kaip tas žuveles, skrodė. Tuo būdu išžudė 
140 vaikų, o gal ir daugiau. Pačių bjauriausių orgijų metu tebe- 
buvo de Rais estetas — gėrėjosi kankinamų vaikų grožiu, švel- 
niai glostydavo nukapotąsias jų galveles — ir religingas. Savo 
sielai išganyti liepė kunigui kalbėti ypatingas maldas šv. Nekal- 
tiems Vaikams; pamaldžiai ir romiai, vargšų tarpe, priimdavo 
Švenčiausiąjį. Kadangi visi tie baisūs nusidėjimai nė kiek nepa- 
veikę velnių ir nė vienas jam nesirodęs, tai supratęs de Rais, kad 
Dievas žūt būt norįs jį išganyti. "Todėl ėmė jis taisytis žygiuoti 

Jeruzalėn visų savo nuodėmių atmaldauti. Deja, susirėmęs buvo 
su Nantes'o vyskupu, o tasai vyskupas iškėlė jam bylą. Liudinin- 
kų ir įrodymų netrūko. Kankinimų išsigandęs, de Rais prisipaži- 
no kaltu. Viešai išpažino visus savo nusikaltimus, prašė Žmones 
mokyti savo vaikus doros ir gero mokslo, o jam, nusidėjėliui, do- 
Pranciškau, brangusis mano drauge! Čia, žemėje, jau nebepasi- 
matysime. Bet, kad tikrai kantrūs būsite ir Dievu pasitikėsite, tai 
neabejokite, kad pasimatysime džiaugsmų pilname rojuje“. Gil- 
les'ą de Rais mirtimi baudžiant, didelė minia giedojo psalmes ir 
meldėsi už atgailininko sielą. Padavimai apie jį susijo su ,,„Mėlyn- 
barzdžio“ (Barbe-Bleue) legenda. 

Žinoma, nereikia nieko perdėti ir kaltinti nedoru gyvenimu, 
smurtavimu bei prietaringu tikėjimu vienų feodalų: Feodalija tik 
tevadovavo kitiems visuomenės sluoksniams, kurie mėgdžiojo jos 
gyvenimo būdą bei papročius ir užsikrėsdavo jos pažiūromis, nors 
nedrįso taip atvirai niekinti Dievo bei žmonių įstatymų. "Tiesa, 
miestelėnų gyvenimą tvarkė ir dorino kiek dirbamas jų darbas, 
sveika socijalinė jų funkcija, kurios nebeturėjo feodalai. Buvo dėl- 
to tasai gyvenimas labai apdrįžęs, storžieviškas, smurtavimo ir 
prietaringo tikėjimo sklidinas. Tebegraudeno žmones garsieji pa- 
mokslininkai, karštai puolė visuomenės papročius, nepadorias jos 
madas; kartais viešai degino visokius papuošalus, madnas, į ragą 
panašias ponių skrybėles, vadinamuosius hennins (70—80 
cm. kūgius), ir blogas knygas. Aibė žmonių susigrūsdavo tokio 
pamokslininko pasiklausyti, ponios nusiimdavo minėtuosius kū- 
gius, bet, pamokslininkui išėjus iš miesto, vėl juos užsidėdavo, 
kaip kokios kriauklės, kurios savo ragus čia įtraukiančios, čia vėl 
iškišančios. Apskritai imant, Bažnyčia nebeveikė visuomenės, nes 
pati baisiai nusmuko, ir visai ją suardė bei padarė bejėgę didžioji 
schizma. Daug kas tikėjo, kad visi tos schizmos metu gimusieji 
negalį būti išganyti, esą pragaro kančioms pasmerkti. Tokios 
mintys ir išviso religiniame gyvenime vyraujanti pesimistinė nuo- 
taika didino mirties baimę, kurią menininkai ėmė vaizduoti pa- 
veikslais — baisiais Giltinės šokiais su visokio plauko žmonėmis 
(vadinamuoju ,,Makabrės šokiu“, Danse de Macabrė, 
danse macabre), ir, antra vertus, reiškėsi neramiu gyveni- 
mo džiaugsmų troškimu, noru bent žemėje linksmai pagyventi. 
Žmonės tarytum jautė Viduramžių kultūrą mirštant ir neramiai 

gyveno; čia nusimindavo, čia stengdavosi užsimiršti, nepaprasto- 
mis pramogomis nuslopinti mirties baimės, nusiminimo ir nuobo- 
dulio jausmus. Naujų idealų nebuvo, gyvenimas nebeviliojo. 
Trokšta betgi idealų, gražaus, reikšmingo ir įdomaus gyvenimo. 
Nieko nauja nebematant, kreiptasi į praeitį; praeitis idealinta ir 
apidealintoji, stilizuotoji vėl gyventa — vaidinta. Gyvenimo tam 
tikrz prasme teatru virsta. 

Čia feodalinė visuomenė vėl ėjo priešaky. Atgyveno riteriš- 
kieji jos idealai — karas dėl krikščionybės ir tėvynės, silpniesiems 
ir vargdieniams pasiaukojimas, platoniškoji meilė, niekam nerei- 
kalingi, bet gražūs žygdarbiai; atgyveno visa jos — iš pat pra- 
džios dirbtinė — kultūra. Visa tai iš dalies išnyko, iš dalies nebe- 
turėjo jokios praktinės reikšmės ir nebesutiko su feodalų gyveni- 
mu ir būdu. Vis dėlto tų idealų įkvėpti esą dėjosi feodalai, tąją 
kultūrą ugdė, rafinavo ir vaidino. Jų kurstomi ir globojami, poe- 
tai dainavo kurtuazinį gyvenimą ir idealinę meilę, kurios nebebu- 
vo tikrovėj. Kuone visi XIV—XV amžiaus istorininkai — 
Froissart, Monstrelet d'Escouchy, Chastel- 
lain, Olivier de la Marche, Molinier — sakosi 
rašą riterių dorai ir žygdarbiams garsinti. Apvaliojo Stalo riteriai, 
Aleksandras Didysis, Caesaris, Herkulis, Paris, Troilas, karalius 
Dovydas, tai visų mėgzdžiojamieji didvyriai. Karolius Patrakėlis 
ėmė sau pavyzdžiais Caesarį, Hannibalį, Aleksandrą Didįjį, „,no- 
rėjo eiti jų pėdomis ir būti panašus į tuos princus, apie kuriuos 
toks didis garsas ėjo“. Burgundijos dukai didžiavosi savo relik- 
vijomis. — Šv. Jurgio kardu, Du Guesclino kardu, iltimi šerno, 
kurį nužudęs buvo Garin le Loherain. Nesigailėjo jie pinigų gra- 
žiems turnyrams (tournois, joutes, pas darmes).O 
tie turnyrai tapo dabar tikrais spektakliais, kuriuos smulkmeniš- 
kai tvarkė heroldai ir kur, puikiai išsipuošusiems ponams bei po- 
nioms susirinkus, riteriai rodė tiek savo drąsumą, tiek grąžius sa- 
vo ginklus, drabužius bei žirgus. Valdovai ir galingieji senjorai 
steigė naujus riterių ordinus, taip antai, Jonas Gerasis — Che- 
valiers Notre Dame de la Noble Maison, arba 
Žvaigždžių Ordiną, Pierre de Lusignan — Kalavijo 
Ordiną, Liudvikas Bourbonas — Auksinio Skydo, kil- 
nusis maršalas Jean le Meingre Boucicaut — Dame blanche 
a Vescu verd ordiną, Pilypas Gerasis — Auksavilnio 
Avinėlio (Toison d'Or) ordiną. Pradžioje dukas turėjo 


— 341 — 


galvoj Tasono pavogtąjį avino kailį (Vellus Jasonis); bet 
garsusis apgavikas, kad ir didvyris, Jasonas sunku buvo išrinkti 
krikščioniškųjų riterių patronu: naujosios draugijos kanclerio Cha. 
lons'o vyskupo patariamas Pilypas pakeitė stabmeldį Jasoną Ge- 
deonu, kurio avino kailis buvęs Panelės Šv. simbolis. Tačiau nė 
paties puikiųjų Burgundijos dukų ordino negalima lyginti su se- 
naisiais riterių ordinais. Nebebuvo tų ordinų dvasios, jų idealiz- 
mo ir socijalinės - politinės reikšmės; tik tuščios formos bebuvo 
likusios. Ir čia visa žaismu, vaidinimu pavirto. 

Tai ir yra XIV— XV amžiaus kultūrai būdingiausia, kad gy- 
venimo formų turinys nuolat gurdo garavo, o pačios formos te- 
beaugo, darėsi vis sudėtingesnės ir įmantresnės, virto priverstiniu 
gyvenimo būdu, sustingusiu etiketu. Valdovų dvarai buvo to sti- 
lingo gyvenimo mokyklos. Čia pruso bajorėliai, tarnavo valdovui 
pažais, suimdavo savin feodalinės šviesuomenės pažiūras bei sko- 
nius, mokėsi mylėti bei puikauti ir ruošėsi valdovo patarėjo, dip- 
lomato, karvedžio, o pirmiausia dvariškio karjerai. Visoj Europoj. 
garsėjo Burgundijos dukų dvaras, kuris iš anksto vaizdavo Ver- 
saillės dvarą. Nepaprastas sudėtingo etiketo dalykų mėgėjas bū- 
damas, Pilypas Gerasis, kaip ir jo sūnus Karolius, kaip vėliau ir 
Habsburgai, ne tiek gyveno, kiek ėjo valdovo pareigas, beveik 
kunigavo. Nuo pat ryto iki nakties tarnavo jam, kaip kokiam nau- 
jam dievui, dvariškiai, kurie turėjo vadovautis „didžiųjų valdovų 
ir bajorų, taip pat ir heroldų... apsvarstytaisiais ir įsakytaisiais 
statutais“. Tuo būdu dirbtinis išsigimstančios riterijos etiketas 
virto valdovo kultu. Ę 

Ne tik pačiam valdovui, bet ir dvariškiams derėjo tie gražūs 
ir brangūs drabužiai. Ponios suknelės kaina dažnai lygi buvo me- 
tinėms dukato pajamoms. "Tikrai keistos atrodo tų laikų našystos. 
Ponios nešiojo nepaprastas skrybėles, hennin; ponai vilkėjo 
siauromis trumpomis striukėmis, apsitemdavo pasiutiškai siau- 
romis kelnėmis ir avėjo nepaprastai ilgasnapėmis (4 la pou- 
laine) kurpėmis, kurios kaujantis reikėdavo kartais apkarpyti. 
„Bajorai panašūs į bezdžiones, nesigėdi rodyti pasturgalio ir prie- 
kio, o kurpėm avi naguotom. Mano galva, vaizduoja jie mūsų 
pragaro priešą“. "Tarytum tie ponai kokį kaukių balių gašijosi. 
Panašus buvo jų gyvenimas į nuolatinį balių. Pilypas Gerasis daž- 
nai „visą naktį nemiegodavo, naktį diena paversdavo, kad matytų 
šokius ir visokias pramogėles“. Hesdino pily liepė jis pastatyti 

galeriją, kur automatai ir ypatingos mašinos aplaistydavo svečius 
vandeniu, apiberdavo juos miltais bei suodžiais, mušdavo lazdo- 
mis ir t. t. Galo nebuvo turnyrams, gudriai įrengtiems poky- 
liams, procesijoms ir kitoms pramogėlėms. Architektai, skulpto- 
riai, tapytojai, poetai, muzikantai gyveno, kaip inkstai taukuose. 
Daugumas jų buvo neaukšto kilimo žmonės, bet, savo mecenatams 
įtikdami, reikšdino jie feodalinės šviesuomenės kultūrą. Be to 
buržuazija nebuvo dar nusikračius kultūrine feodalų pirmenybe, 
nebuvo išsiaiškinus savo kultūros pradų ir idealų. Ne grožinės li- 
teratūros, bet politinės publicistikos ($ 34) ir mokslo srityje 
reiškėsi miestelėnų dvasia. 


69 

Nemagėjo Jeanui Froissart (1333—1400— m.) tė- 
vo verslas, prekyba, bet — didžiųjų ponų gyvenimas bei žygdar- 
biai ir literatūra. Pasidarė jis kunigu; eilėraščiais garsino kurtua- 
zinę meilę, alegorijomis ir romėnų bei graikų mitologija aiškino, 
arba, greičiau, banalino, tos meilės metafiziką. Parašė Doux 
Congė, Paradis dAmour, Horloge amoureuse 
bei kitas dirbtines poemėles ir didesnę poemą-romaną M ėlia- 
dor, pilną avantūrinių ir kurtuazinių motyvų. Geriausiu dalyku 
laikė jis meilės melancholiją — rien ne vaut mėlanco- 
lier, bet pats dėl meilės nelaimių nesisielojo, buvo linksmas ir 
gyvas, mėgo pasigėrėti gamta ir išgerti kilniojo vyno. Tačiau pir- 
miausia žavėjo Froissart'ą riteriškoji visuomenė, kur ir jieškojosi 
skairiųjų globėjų. Atsidūrė jis 1361 m. savo tėvynietės (buvusios 
Hainaut grafaitės) Anglų karalienės dvare ir pasidarė jos namiš- 
kiu. Šešerius metus gyveno Anglijoj, daug žmonių matė, daug 
anglų riterių ir prancūzų belaisvių išklausinėjo; važinėjo su kara- 
liene po Angliją, aplankė Skotiją; 1366 m. tapo, gali sakyt — ofi- 
cijaliu, juodojo princo istorininku. Su Clarence'o duku buvo jis 
Italijoj; o Anglų karalienei numirus, susirado naujų mecenatų — 
Brabanto duką ir jo žmoną, Bavarijos duką, Olandijos bei Hai- 
naut grafą. Vienas iš tų mecenatų davė jam Estinnes'o parapiją. 
Čia 1373—1383 m. (?) ramiai gyveno Froissart'as, eikvojo pa- 
rapijos pajamas karčiamose ir, ponios Filosofijos, o greičiau — 
Olandijos grafo prašomas, ėmė rašyti garsiąsias savo „Chroni- 
kas“. Pasiėmė jis tam reikalui turtingo Liėgės kanauninko J e- 

ano Le Bel (g. XIII amžiaus pabaigoj), „Tikrąsias 
Chronikas“. Perrašė tą didelio, kaip ir jis pats, feodalinės 
visuomenės gerbėjo veikalą (iki 1356 m.), o kai kur jį ir naujais 
pasakojimais papildė. Pradžioje Froissart'o ,„Chronikos“ buvo 
tikra anglų apologija. Bet nuolat jis savo veikalą dorojo, įvairiems 
mecenatams perrašinėjo ir, įtikdamas jiems, vietoj anglų ėmė il- 
„gainiui kildinti prancūzus. Iš esmės nei Anglų tauta bei valstybė 
jam rūpėjo, nei Prancūzų, tik — riterija ir riterių avantiūros. „Visi 
mano knygos skaitytojai tikrai gali ir turi pasistebėti didžiomis 
avantiūromis, kurias joje ras aprašytas“. Bet toksai patrijoti- 
nių jausmų trūkumas padėjo autoriui obektyviam būti. 

Tiesa, pačiam Froissart'ui obektyvumas ir išviso istorininko 
uždaviniai neknietėjo. Naudojosi jis Le Belio veikalu ir 
Chandoso „Juodojo Princo Gyvenimu“, bet — tik savo 
«darbui palengvinti. Nė galvon jam neatėjo, kad reikia tikrinti ki- 
tų Žodžiai, lyginti įvairių šaltinių duomens, skaityti dokumentai. 
Jis akylai visa stebėjo, primygęs klausinėdavo ir klausydavo, o 
paskui gyvai atpasakodavo visa, ką buvo girdėjęs. Ne istorininko 
jo būta, bet reporterio. O čia daug sveria, kad Froissart tiek žmo- 
nių ir kraštų yra matęs. Savo globėją Gui de Blois lydėjo 
jis į Loirės kraštą. Naujų žinių pasirankioti norėdamas 1388 m. 
„aplankė Prancūzijos pietus — Pamiers, Foix prafystę, Avignoną. 
„Paryžiuje matė karalienę Izabėlę miestan įžengiant. Pagaliau, 
1395 m., vėl nuplaukė Anglijon; tik visa čia atrodę jam dabar 
svetima, senųjų draugų nebebuvę. Traginga Richardo II mirtimi 
pabaigė Froissart savo veikalą. Greit po to ir numirė. 

Froissart yra nepaprastai gyvas ir gražus pasakotojas — jis 
tikrai girdi savo aprašomuosius žmones kalbant, aiškiai ir ryškiai 
mato juos pačius, jų ginklus, drabužius, judesius. Jo „Chronikas“ 
:skaitydamas, pats jauties matąs puikųjį turnyrą, anglus su pran- 
cūzais ties Crėci besikaujant, Joną Gerąjį nuo apsupusių jį priešų 
besiginant, „bourgeois de Calais“ ir Edwardą III. 
Štai sire dAlbret, kuriam gaila esą tų laimingųjų lai- 
kų, kada sąjungininkavęs jis su Anglų karalium ir plėšęs turtin- 
guosius Toulousės pirklius; štai riteriškasis Foix grafas Gas- 
ton-Phoebus irjo dvaras. Froissart žino, kad grafas nužu- 
„dė savo sūnų ir buvo klastingas išdavikas, bet nekaltina jo tuo 
ir laikė pavyzdingu senjoru. Feodaline visuomene, riterių drąsu- 
mu bei miklumu, prouesse, viskuo, ką jie daro, jis tik gėrė- 

tis temoka. Kaip ir patiems feodalams, jam nė kiek negaila jų 
plėšiamų ir žudomų žmonių. Tarytum nė nebūtų buvę valstiečių 
bei miestelėnų nelaimių baisiųjų karų metu. Nieko nebekūnija- 
mų idealų ir gražios feodalų gyvenimo išvaizdos sužavėtas, aky- 
las stebėtojas nepastebėjo, kiek visas tas gyvenimas buvo dirbti- 
nis, tuščias, neberealus. 

Froissart — istorininku tapęs avantiūfinių romanų kūrėjas, 
mirštančios feodalijos dainius. Jis duoda mums pažinti jos gyve- 
nimą, darbą ir pažiūras. Norint su kitais visuomenės sluoksniais 
susipažinti, reikia kreiptis į lotyniškąją karmelito Jeano de 
Venette Chroniką (1340-68 m.), į Journal dun bour- 
geois de Paris($ 52), Nicolas de Baye dienraštį, 
Clėment de Fauguembergne dienraštį, į publicistiką 
ir pamokslus. Neturi literatūrinių Froissart'o gabumų, bet aiškiau 
vaizduoja visuomenės evoliuciją, valstybės augimą ir sudėtingą 
politinę - socijalinę problematiką kiti XIV—XV amžiaus istori- 
ninkai. Daug žinių teikia, gal — Karoliaus V kanclerio Pier- 
reo dOrgemont parašytoji, „Didžiųjų Prancūzijos chroni- 
kų“ (Grandes Chronigues de France) dalis 
(1350-77 m.) ; dar daugiau — Roueno kanauninko Chronigue 
des guatre premiers Valois. „Didžiosios Prancūzi- 
jos Chronikos“, kaip ir Berry parašytojį Recouvrement 
deNormandie (1420-55 m.), buvo oficijali karalystės istorija. 
Tokia pat oficijali istorija atsiranda XV amžiuje ir Burgun- 
dijos dukų dvare. Paties Pilypo Gerojo kurstomas, parašė sa- 
vo chroniką Enguerrand de Monstrelet (1400-44 
m.). Jo veikalą papildė Mathieu dEscouchy (1444-61 
m.). Bet Burgundijos „istorininkų žemčiūgas ir žvaigždė“ buvo 
Georges Chastelain, Louvaino universiteto mokinys ir 
žymus poetas (m. 1475). Kad ir didžiai Burgundijos duką gerbė, 
Chastelainas mėgino betgi būti objektyvus istorininkas, išsiaiš- 
kindavo įvykių priežastis, filosofavo ir moralizavo. ,„Vadintis val- 
dovu dar mažas dalykas tėra. Kvaili ir menki žmonės irgi vadi- 
nasi valdovais. Tiktai doras gyvenimas tedaro žmogų garbingą; 
tik geri darbai jį tegarsina“. Žinoma, ir Chastelain nušvietė isto- 
riją palankiai Burgundijos dukų politikai, buvo Prancūzijos ka- 
ralių priešas, kad ir ne toks karštas, kaip Liudviko XI ištremtasis 
Lisieux vyskupas Tomas Basin, lotyniškųjų Karoliaus 
VII ir paties Liudviko XI istorijų autorius. Bet 1489-91 parašęs 

jau buvo pirmąją savo atsiminimų dalį Pilypas de Comi- 
nes. 

Froissart'o „Chronikos“ nepalyginti įdomesnės ir meniškes- 
nės, nei jo poemos. Poemoms trūksta tikro, gyvo turinio. Jo 
trūko visai to amžiaus poezijai, kaip ir pačiam feodalinės šviesuo- 
menės gyvenimui. Poetai be galo perdirbinėdavo senąsias temas, 
mėgzdžiojo chansons de gestes (Hugues Capet, 
Charles le Chauve, Florence de Rome, Yone 
de Nansai) ir kurtuazinius bei avantūrinius romanus (didelis 
prozinis romanas Perceforest, Jehano Maillart'o Le Ro- 
man du comte dAnjou, Froissarto Mėliador). Je- 
an de Condė ir Watriauet de Courvin rašė pas- 
kutiniąsias fabliaux; Gervais du Bus savo romanu 
Fauvelir Renart'o le Contrefait (IV, 98) autorius 
be sėkmės lenktyniavo su Clopineliu (ib. 99). 


Bajorai, patys princai nesibodėjo literatūros darbo. Daugis 
bajorų poetų susispietė apie Liudviką Orlėans'ąir vėliau 
apie jo sūnų poetą Karolių ($51). Tačiau daugumas poetų 
kilimo buvo miestelėnai, kurie rašė savo veikalus pirmiausia feo- 
dalinei šviesuomenei, bet tęsė toliau ir XIII amžiaus poetų mies- 
telėnų, jų puys (IV, 97), tradicijas. Gal būt, kaip tik pozity- 
vinė, racijonalistinė miestelėnų dvasia ir pasireiškė tuo, kad XIV 
amžiaus lyrika tapo labai sudėtingu ir rafinuotu mokslu. Be to, 
didieji XII-—XIII amžiaus poetai, rodos, išsėmė lyrikos motyvų 
aruodą, bent XIV amžiaus poetai nebegalėjo naujų temų išgal- 
voti. Taigi, ne lyrikos tematika, tik jos forma tegalėjo augti ir to- 
bulėti. Todėl tiek ir išgarsėjo tos formos tobulintojas Guillau- 
me Machaut, pirmas „retorininkas“, rhėtorigue. 

Jis gimė 1300 m. Champagnėj, tapo Reimso kanauninku ir 
Čechų karaliaus Jono Luxemburgo dvariškiu, gyveno Flandrijos. 
ir Savojos grafų, Navarrės karaliaus Karoliaus Blogojo, Berri du- 
ko ir paties Karoliaus V dvare, numirė 1377 m.; buvo. ne tik poe- 
tas, bet ir geras muzikantas. Išsilavino jis Roman de la Ro- 
se studijuodamas ir mėgzdžiodamas (Dit du Verger), pa- 
rašė apie 80.000 eilučių (La Prise dAlexandrie, Con- 
fort dAmi, daug dits, chansons, rondel ir bala- 
des), bet visai maža tikrai poetiškų veikalėlių. Tiesa, kaip ir jo 
amžininkai, vertino jis ne poetinį savo veikalų turinį, bet jų for-- 

1mą. Tą formą nepaprastai jis patobulino, prigalvojo aibę naujų 
posmų, ritmų ir rimų. i 


Nouveaux et de mėtres divers; 
L'un est de rime serpentine, 
L'autre ėguivogue ou lčonine, 
I'autre croisėe et rėtrograde, 
Lai, chanson, rondel ou balade. 


Kai sukako išgarsėjusiam poetui 60 metų, kilnioji ir jaunoji 
(apie 18 metų) panelė Pėronelle dArmentičres at- 
siuntė jam savo rondelį — siūlė jam savo širdį ir prašė atsakyti. 
Užsidegė liguistas, pametės kankinamas, žlibas senelis. Prasidėjo 
poetinis susirašinėjimas. Pasiutiškai didžiavosi juo jaunuolė, norė- 
jo, kad Machaut aprašytų jųdviejų susimylėjimą ir išleistų tiek sa- 
vo paties, tiek jos laiškus. — „„Parašysiu Jūsų garbei ir šlovei tokį 
veikalą, kad jo neužmirš“, atsakė poetas. „Širdele mano brangioji! 
Sielojatės, kad taip vėlai susimylėjome. Deja, ir man toji meilė 
pervėlai atėjo! Bet žinau vaistą: sutvarkykime savo gyvenimą 
taip, kad galėtume atsiimti už pragaišintąjį laiką ir kad dar po šim- 
to metų kalbėtų žmonės apie dorą ir garbingą mūsų meilę“. Vei- 
kalą (Voir dit) Machaut parašė, bet nevisai doros senelio ir 
jaunuolės meilės būta. — Gavęs poetas Pėronellės paveikslą ir, 
kaip Dievą, jį garbinęs. Bet troškęs su mylimąja ir pasimatyti, 
nors baisiai bijojęs, kad jaunuolė nepasibjaurėtų jo, liguisto, ne- 
gražaus ir net, gali sakyt, vienaakio senio, išvaizda. Tačiau 
mandagiai ir gražiai priėmus jį pasipuošusi panelė. Kitą dieną 
vaikštinėjus ji su poetu po savo sodą ir, nuvargus, atsigulus po 
vyšnia, o jam ant pečių savo galvelę padėjus. Bailiai, visas dre- 
bėdamas, poetas palietęs jos lūpas meilės palytėjimu, i1 lui fita 
la bouche une amoureuse touche. — Nesupykus, 
gal — užsnūdus ir nepastebėjus. Drauge su savo poetu, tiesa — ir 
su svaine, aplankius Pėronelle šv. Dionysijaus (St. Denis) kapą. 
Kadangi buvę tai prekymečio metu ir daug žmonių miestan prisi- 
grūdę, reikėję senajam poetui pernakvoti tarp Pėronellės ir jos 
tarnaitės: kitoj lovoj svainės knarkta. Kelionei baigiantis, įsakius 
Pėronelle poetui ateiti paryčiu jos pažadinti. Machaut tvirtina, 
kad ir šitas paskutinysis jo pasimatymas su Pėronelle visai doras 
„buvęs, kalba apie onneur ir onnestė. Bet sunku pasakyti, 

ką reiškia, kad mylimoji davus jam „savo garbės raktelį“ rūpes- 
tingai saugoti. 

Taigi amžininkės vertino Machaut'o poeziją didžiau, nei 

mes, ir kitaip ją suprato. Machaut'o mokinys Eustache (Mo- 
rel) Deschamps (g. apie 1346 m. Champagnėj) mėgino 
apsisteminti poezijos mokslą; išleido 1392 m. Art de dic- 
tier et de faire ballades et chants royaux, 
kur nuodugniai ištyrė lyrikos formų klausimus. Savo mokslą ilius- 
travo jis iš Machaut'o ir kitų poetų paimtaisiais pavyzdžiais, bet 
ir jo paties lyrika buvo gražiausia to mokslo iliustracija. Vieną 
baladę parašė jis taip, kad galima ji aštuoniariopai skaityti ir vis 
nevisai nustoja prasmės. Ypačiai vertino jis la ballade 
eguivogue et rėtrograde, kur paskutinysis kiekvienos 
eilutės skiemuo buvo ir pirmasis kitos eilutės žodis; neniekino ir 
rondelio (arba rondeau), į kurį dėl paties jo trumpumo leng- 
va rados įdėti įvairiausių gudrybių. Deschamps parašė 1675 bala- 
des, 671 rondelį, 80 virelais, 14 lais, 28 farsus, elegijas ir traktatus, 
17 laiškų, iš viso 82.000 eilučių. Kaip ir Machaut, mėgzdžiojo jis 
Roman de la Rose, tirštai vartojo alegorijų ir dainavo kurtuazinę 
meilę. Tačiau pats labiau mėgo prastai mylėti, sočiai valgyti ir 
ramiai gyventi. Vertėsi tąja poezija, kurios iš jo reikalavo, bet 
ir joje kai kur pasireiškė sveikas, miestelėniškas jo sąmojis ir poe- 
+o-realisto gabumas. 

Visa ta poezija atrodo mums dabar nępoetiška. Esam linkę 
laikyti ją dekadanso poezija (plg. I, 22—24). Bet amžininkus ji 
žavėjo, net tokius tikrus poetus, kaip Chauceris ir Petrarka. Visa 
to meto šviesuomenė nepaprastai domėjosi dvasios kultūros daly- 
kais. Pilypas VI Valois mielai pirkinėjo sau knygas, jo žmona 
globojo mokslininkus ir literatus. Jonas Gerasis mėgo „gražiai 
parašytus ir iliustruotus manuskriptus“, ragino mokslinin- 
kus versti Titą Livijų ir Šv. Raštą, mėgino prisivilioti Petrar- 
ką. Karolius V buvo karalius filosofas, mokslo ir literatūros mė- 
gėjas ($ 34). Karolius VI paturtino Louvrės biblijoteką 210 nau- 
jų knygų; menininkai tvarkė jo dvaro balius, pramogėles bei iškil- 
mes. Jo dėdė Berri dukas buvo garsus ir šviesus mecenatas, ne- 
mažiau ir Liudvikas Orlėans'as. Vėlėliau išgarsėjo „karaliaus Re- 
nė“ ir Burgundijos dukų dvarai. Nedaug atsiliko ir mažesnieji 
„senjorai. Paryžiaus prevotas Guillaume de Tignon- 
+ville draugavo su žymiais mokslo bei literatūros atstovais; visi 

laikė jį sumaningu ir teisingu literatūros veikalų vertintojų. To- 
kią pat reputaciją įsigijo Karoliaus VI laikais Sens'o miestelėnas 
ir karaliaus sekretorius Gontier Col. Daugelis miestų ren- 
gė poetų konkursus. Kilnieji ponai, pats Karolius Orlėans'as lenk- 
tyniavo su poetais profesijonalais. 

Nenuostabu, kad pirmoj XV amžiaus pusėj poezija vėl atgijo. 
— Vieno pisiečio, Karoliaus V astrologo Tomo duktė Chris- 
tina (g. Pisoj 1364 m.), Christine de Pisane, buvo 
ištekėjus už karaliaus sekretoriaus. Bet netrukus jis numirė, pa- 
likęs našlei tris vaikus ir visai menką turtą. Reikėjo Christinai 
ir vaikai, ir motina bei du broliai maitinti, ėmė tad rašyti didžiūnų 
užsakymu šokamąsias daineles (ballettes; tą ballette 
Deschamps ir buvo pavertęs „balade“, eilėraščiu be muzikos). 
„Sunkus dalykas linksmai dainuoti, kai širdis sopa, ir gedint juok- 
tis“. Tačiau Christina buvo gyvybinga moteriškė, be to — rimta 
ir principinga, prancūziškai sakant, bas bleu. Poetiniais 
mažmožiais duoną užsidirbdama, atidžiai skaitinėjo ji italų ir lo0- 
tynų rašytojus, studijavo net filosofiją — filosofų dits et 
parleurs, deductions des scienices. Pagaliau 
drąsiai užstojo moterų garbę — išleido 1399 m. Epistre du 
Dieu damour, kur karštai puolė Ovidijų ir antrąjį Rožės 
Romano autorių Clopinelį. Tuoj atsirado ir garsiojo poeto filo- 
sofo gynėjas — Lillės prevotas ir karaliaus sekretorius Jean 
de Montreuil, labai apsišvietęs žmogus, Pierre'o dA iL1- 
li ir florencijiečio Coluccio Salutati draugas. Clo- 
pinelio garbei apginti parašė jis laišką „,garsiajam pralotui“. Bet 
tasai pralotas, žinomas teologas, mistikas ir pamokslininkas 
Jean Gerson, savu Vision parėmė Christinos kritiką. 
Į ginčą įsikišo Montreuilio bendraminčiai broliai Gontier ir 
Pierre Col, ir iki 1402 m. tas literatų ginčas truko. 

Tuo būdu Christina staiga pasidarė garsenybė; ėmė siunti- 
nėti jau didesnius bei rimtesnius savo veikalus princams ir būti 
jų globojama. Burgundijos dukui, o gal — Karoliui Orlėans'ui, 
parašė Epistre dOthea a Hector (apie 1400 m.), 
Berri dukui. — Chemin de longue ėtude (1402), ka- 
ralienei Izabelei — Dit de la pastoure, Pilypui Gera- 
jam — prozinį Livre des faits et bonnes meurs 
du sage roy Charles Ouint. Nenustojo gynus ir 
moterų (La Citė des Dames, Livre des Trois 

Vertus). Italė kilimo, sirgo ji tikrosios savo tėvynės, Prancū- 
zijos, nelaimėmis — rašė apie tas nelaimes ir Berri dukui (L a- 
mentation sur les Maux de la France, 1410 m.), 
ir dofinui (Livre de la Paix, 1414 m.). Paskutiniuoju 
veikalų — Beau ditiė de Christine sur Jeanne 
d'Arc 1429 m.) — susydino ji savo patrijotizmą su savo femi- 
nizmu. 

Keliomis gražiomis eilutėmis pareiškė savo meilę tėvynei ir 
belaisvis Karolius Orlėans'as, italės Valentinos Vis- 
conti sūnus ($ 51). Bet šitam gabiausiam pirmosios XV am- 
žiaus pusės lyrikui, tiesa sakant, nerūpėjo nei tėvynė, nei meilė, 
kurią jis taip gražiai pirma garsino, paskui, pasenęs, pajuokdavo. 
Švelnus ir sąmojingas lyrinių niekniekių kūrėjas, buvo jis vienas 
iš paskutiniųjų kurtuazinės poezijos atstovų, beveik klasikinis; 
gaivino jos motyvus, bet nebegyveno jais — tik jais gėrėjosi ir 
džiaugėsi. Vaizduoja jis mums gražųjį kurtuazinės kultūros de- 
kadansą. Gal būt, dekadanso nuotaika, jautimu, kad miršta kur- 
tuazinė kultūra, reikia aiškinti ir tai, kad madon įėjo liūdni, me- 
lancholiški motyvai. Gražusis poetas Alain Chartier 
(—1394—1439—) išgarsėjo savo tuoj po Azincourt'o kautynių 
parašytąja poema, kur prašo negailestingą savo damą išspręsti 
klausimą, kuri yra nelaimingiausia iš keturių damų, netekusių 
tose kautynėse savo mylimųjų: vienos mylimasis buvo nužudytas, 
kitos — nelaisvėn paimtas, trečios — nežinia kur dingęs, ketvir- 
tosios — pabėgęs. Bet, rasit — tą pačią savo damą galvoj turė- 
damas, 1424 m. išleido Alainas Belle Dame sans mer- 
ci. Čia aprašė du mylinčiuosius. Vienas iš jų veltui mėginęs su- 
graudenti savo damos širdį kalbomis apie savo meilės kančias ir 
dėl to damos negailestingumo mirštąs. Poema turėjo nepaprastą 
sėkmę ir sukėlė gyvą polemiką. Daug kas kaltino Alainą tuo, 
kad garsino negailestingąją damą, bet kuone visi pripažino jį 
paržfait esplanateur des comėdies et faits 
damour. Dar melancholiškesnis už Alainą lyrikas buvo Pie r- 
re de Nesson (1383—1424—). Jį domino liūdnos, rūš- 
kanos temos — Lecons de Job, Vigiles des Morts 
it Danse macabre ($ 68). Tiesa, nebe pirmas ir ne vie- 
nas dainavo jis bjaurius Giltinės šokius su žmonėmis. — Te tis 
de Macabrė la danse, rašė1376m. Jean Le Fėv- 
re ir tą patį šokančios Giltinės motyvą panaudojo Karolius Or- 

lčans'as, Chastelain (Le Miroir de Mort), Deschamps, 
Alain Chartier bei daugelis kitų. Jau 1424 m. Nekaltųjų Vaikų 
kapinėse, Paryžiuje, nupiešta buvo tuos šokius vaizduojanti freska. 
01485 m. Paryžiaus spaustuvininkas Guyot Marchant 
išleido graviūrų seriją Danse macabre. Tapytojai ir poe- 
tai rungčiomis gaivino Viduramžių asketų mėgiamąjį vaizdą — 
nieko negailinčią Giltinę, nei gražuolės, nei senelio, nei popie- 
žiaus ar imperatoriaus, nei šiaipjau žmogelio. Besilinksminan- 
tiems žmonėms primindavo jie tragišką visų likimą; nenuilsdami 
tvirtino, kad žmogaus džiaugsmų netikrų esama ir kad mirtis ne- 
išvengiama. Čia nebe dirbtinius jausmus poetai reiškė, tikrą 
šiurpą žmonėms ir patys sau įvarydavo, nes tikrai jautė visus 
džiaugsmus naikinančią mirties baimę ir kurtuazinę kultūrą mer- 
dėjant, nes patys nebegalėjo jos džiaugsmais ramiai džiaugtis. 

Gyvesnė darėsi literatūra ir tada, kai rašytojai — Alain Char- 
tier, Pierre de Nesson — kėlė aikštėn tautos nelaimes ir tėvynės 
idėją. Esam jau minėję Christinos patrijotizmą ir Alaino Chartier 
Ouadrilogue invectif ($ 52). Patrijotizmo motyvai 
skamba Alaino L/Espėrance ou consolation des 
trois Vertus, cest assavoir Foi Espėrance 
et Charitė, kaip ir jo laiške apie Jeannę d'Arc (1429 m.). 
Jeannę d'Arc garsino ir Prancūzijos nelaimėmis sirgo Mar- 
tin Lefranc (—1410-61 m.). Ritmuota savo chronika 
(Les Vigilles de la mort de Charles VII) 
Martial dAuvergne kandžiai puolė visas Liudviko XI 
intrygas; Karoliui VII numirus, Henri Bande gyrė, to 
karaliaus dorybes, kurių, nė vienos, neturįs Liudvikas. 

Bet grožinei literatūrai visa tat buvo antros rūšies motyvai. 
Apskritai imant, ji merdėjo drauge su savo įkvėpėja — feodaline 
šviesuomene. 


70 


Viduramžių kultūros merdėjimas galima aiškiai matyti XIV 
—XV amžiaus menas, pirmiausia architektūra, tyrinėjant. Ži- 
noma, ne feodalai to meno veikalus kūrė; jie vadovavo betgi me- 
nininkams ir savo skoniais bei idealais užkrėsdavo visuomenę. 
Avignono popiežiai, ypačiai Jonas XXII, Benediktas XII, Kle- 
mentas VI, ir kardinolai, karaliai — Jonas Gerasis, Karolius V, 

Karolius VI — ir princai, ypačiai Berri dukas Jeanas, Liudvikas. 
ir Karolius Orlčans'ai, Burgundijos dukai ir „karalius Renė“, 
buvo dideli meno dalykų mėgėjai ir dosnūs mecenatai. Tų pėdo- 
mis ėjo kilnieji senjorai ir pasiturintieji, titulų bei garbės trokš- 
tantieji miestelėnai, Jacgues Coeur ir kiti. Tiesa, naujų bažny- 
čių XIV amžiuje pastatyta nedaug — baigta, gražinta ir tobulinta 
senosios. Tačiau, šimto metų karui prasidėjus, daug bažnyčių. 
bei vienuolynų buvo sugriauta; reikėjo jie restauruoti, kartais iš- 
nauja statyti. Čia ir pasireiškė naujosios meno tendencijos (St. 
Germain-TAuxerrois portalas, St Maclou). Be 
to, nuo pačios XIV amžiaus pradžios ėmė klestėti civilinė archi- 
tektūra. Miestai puošėsi įspūdingomis rotušėmis, cechų bei lab- 
darybės įstaigų namais, feodalinių senjorų bei turtingųjų mieste- 
lėnų palociais. Benediktas XII pradėjo statyti Avignone milži- 
niškus popiežių rūmus, iš oro pusės tvirtovę, vidury — gražiai 
įrengtą, italų tapytojų freskomis papuoštą palocių. Karolius V per- 
sistatydino H6tel-Saint-Pol, Louvrę ir Vincen- 
nės pilį. Naujų puikių rūmų statėsi sau Pilypas Drąsusis ir 
jo įpėdiniai Dijone, Lillėj, Hesdine, Berri dukas — Riome, Bour- 
ges'e ir Poitiers, Liudvikas Orlėans'as — Pierrefonds'e; karalius 
Renė pavertė savo rezidencija senąją Provencės grafų pilį T a- 
rascone ir apmodernino ją vidury. Senjorams savo karo me-. 
tu apgriautąsias pilis atstatant ir naująsias statant, pakito tų pilių 
būdas. Kadaise senjoro pilis buvo prieglauda ir visiems apylin- 
kės gyventojams. Dabar senjoras statėsi pilį tik pats sau. Ne tik 
karo, bet ir taikos metu toj pily gyvendamas, žiūrėjo jis gyvenimo 
patogumų, puošė vidurinius kiemus, sales ir kambarius meno da- 
lykais. Pilis nenustojo dar buvus tvirtovė, bet virto jau ir palociu. 
O tikrus palocius, hė6tels, statėsi sau senjorai ir turtingieji. 
miestelėnai miestuose. Penkioliktojo amžiaus pabaigoj Paryžius 
buvo pilnas tokių h6telių. Iš gatvės žiūrint atrodė jie panašūs kiek 
į pilį — turėjo nemaža apysiaurių langų, bokštų ir t. t., bet į kie- 
mą, kur meniškai apdoroti laiptai, kartais įvijai, vedė į antrąjį ir 
trečiąjį aukštą, žiūrėjo gražios galerijos ir dideli langai; visą pa- 
statą vainikavo belvederis, kur „visur buvo langų, kad galima 
būtų matyti miestas“. 

Gotinis menas buvo pirmiausia bažnyčių, katedrų menas. 
Mat, joms statyti susidėdavo įvairūs visuomenės sluoksniai. Tose 
koncentravosi kultūrinis Viduramžių gyvenimas; jomis gražiau- 

siai reiškėsi kultūros vienovė ir esminės tos kultūros tendencijos. 
Čia, bažnyčiose, religiniai kultūros pagrindai konkretėjo ir šven- 
tino visą, menininkų vaizduojamąjį, gyvenimą. Architektūra vy- 
ravo kitiems menams — skulptūrai, stiklų mozaika pavirtusiai ta- 
pybai, bet nenaikino jų laisvės. Gotikos architektai nebekraipė 
žmogaus išvaizdos, nebedarė jos paprastu pastato ornamentu, fan- 
tastine, į gyvą Žmogų nebepanašia esybe, kaip kad darė roma- 
niškųjų bažnyčių statytojai, rytų dvasios įkvėpti; jie buvo realis- 
tai, tad suakmenėję Žmonės tapo integralinėmis įspūdingojo pa- 
stato dalimis, bet neišsižadėdavo nei savo realumo, nei savo gy- 
venimo. "Tai buvo bažnyčioj susirinkusi ir apie ją susispietusi 
kurtuazinė šviesuomenė. Kiekvienas rodė savo individualybę ir 
savo veiklos reikšmę. Jie kreipėsi vienas į kitą, tyliai šnekučia- 
vosi, kaupėsi grupėmis; bet niekas neužmiršdavo, kad visi vienoj 
bažnyčioj yra ir vienai Bažnyčiai atstovauja (III, 46—48). Pa- 
čios architektūros atžvilgiu gotinė bažnyčia buvo, galima sakyti, 
amžiams įakmenėjusi sintetinė Viduramžių pasalėžiūra, konkrečiu 
pastatu pavirtusi Summa Theolo giae. Gotinė bažnyčia, 
tai iki smulkiausių smulkmenų nuosekliai apmąstytoji mūrų, ko- 
lonų, kolonėlių, arkų ir skliautų sistema, racijonali ir net racijo- 
nalistinė sistema, iš kur ujama visa, kas pastatui nereikalinga, kur 
drąsi sisteminė architekto „aristotelininko“ idėja, tikslinga bei 
dinaminė idėja, dar drąsiau įkūnijama. Forma pavirto čia pačiu 
turiniu, arba turinys — forma, arba — turinys ir forma sutapo. 

Tačiau XIV — XV amžiuje Prancūzijos kultūra nebeteko tos 
vienovės, kurią turėjo XII-XIII amžiuje, arba, tiksliau sakant, 
kuri buvo tada jos idealas. (Tai sako mums politinė-socijalinė is- 
torija ir literatūra). Schizmos draskomoji ir nusmukusi Bažny- 
čia nebevienijo kultūros ir jai nebevadovavo. Principijaliai Bažny- 
čios autoriteto kad ir neginčijo, praktiškai šviesuomenė apsiei- 
davo betgi be jos, siekė savų tikslų, kuriems įvykdyti Bažnyčios 
autoritetu tik tesinaudojo. Bažnyčia tebebuvo beveik visų pripa- 
žįstama įstaiga, bet rados beveik visiems svetima, tapo tarytum 
įspūdinga gyvenamosios dramos dekoracija. Negi galėjo tokiomis 
sąlygomis ilgai išsilaikyti gotinės bažnyčios vienovė. 

Visuomenė buvo išsiskaidžius įvairiais, savybėj kovojančiais 
sluoksniais, 0 visuomenei vadovaujantis sluoksnis, feodalija, 
atkero nuo realaus kultūros darbo. Feodalų šviesuomenė nebe 
konkrečia realybe, bet idealinamąja praeitimi džiaugėsi. Per 

praeitį žiūrėjo toji šviesuomenė į gyvenamąją dabartį; todėl, da- 
bartį gyvendama, dabartyje praeitį vaidino. Gyvenimas vir- 
to vaidinimu, žmonės — aktoriais, konkreti realybė, praei- 
ties reminiscencijomis puošiamoji ir kraipomoji, — dekora- 
cija. Konkrečios realybės, jos problemų ir tikrojo jos turinio, 
šviesuoliai nebejuto. Viskas jiems rados graži, nes — tyčia gra- 
žinamoji, jų neberalinio gyvenimo-vaidinimo forma. "Taigi, turi- 
ningoj gotinės katedros formoj nebematė jie turinio; menas tapo 
jiems grynai dekoratyvinė forma. Jie nesusydavo per bažnyčios 
formą su idėjiniu jos turiniu, su jos idėja, bet — žiūrėjo į baž- 
nyčią ir tik jos forma tesigėrėjo. 

Gotinė XV amžiaus architektūra liovėsi buvus konstrukty- 
vinė, vadinasi, iš esmės architektūrinė, ir racijonali. Konstruk- 
tyvinę architektūros elementų (arkų, nervures, kolonų, pi- 
liastrų, kapitėlių, arc-boutants ir t. t.) reikšmę niedė- 
dami statytojai vartoja juos grynai dekoratyviniam (nebe archi- 
tektūriniam, bet greičiau tapybiniam) efektui gauti. Akmeniniai 
lango groblai baigiasi viršuj į liepsną panašių arkelių ir, jas tary- 
tum pratęsiančių, apverstųjų arkelių susikryžiavimu (iš čia nau- 
jojo stiliaus vardas — style flamboyant, liepsnojantis 
stilius). Portalus vainikuoją trikampiai atsiskiria nuo mū- 
ro ir riokso, kaip konstruktyviai nebemotyvuotos dekoracijos. Dėl 
aibės papildomų, bet konkstruktyviai irgi nereikalingų, arkų, ar- 
kelių bei nerviūrų skliautai darosi nepaprastai sudėtingi, antra ver- 
tus — plokštėja; tuo būdu skliautai rodo tendenciją tapti plokš- 
čiomis lubomis, kurias braižo reljefinės, žvaigždes ir kitas figūras 
sudarančios linijos. Architektūrinės prasmės tos linijos, tie įsi- 
vaizduojamųjų skliautų nerviūrai, nebeturi; o plokštė- 
jančios lubos prieštarauja patiems gotikos pradams ir nebereika- 
lingos kolonų bei arkų. Nenuostabu tad, jog nyksta kapitėlės ir 
iš kalkių nulipdytosios kolonėlės pakeičia konstruktyvines ak- 
menines. Išviso, architektams neberūpi architektoninis pastato 10- 
giškumas: pastato groblus uždengia jie puikiu galerijų, balkonė- 
lių, arkelių, nerviūrų ir visokių, kartais nulipdytų detalių kilimu. 
Žiūri jie nebe dinaminio architektūros linijų, bet šviesos ir tam- 
sos efektų, vadinasi, iš esmės dekoratyvinio įspūdžio. 

Visa tai sako gotinę architektūrą merdint, irstant. Visai 
natūralu, kad kiti menai (net pačioj bažnyčioj) išsivaduoja iš ar- 
chitektūros įtakos, kadai kitkart lemiamosios. Tryliktojo amžiaus 

stikliai-tapytojai pirmiausia žiūrėjo bendro įspūdžio, kurį darė: 
įvairiaspalvių stiklų darna; XIV amžiuje menininkai didesnį dė-- 
mesį kreipė į patį siužetą ir piešinį, juo labiau, kad, technikai pa- 
tobulėjus, galėjo vartoti didesnes stiklo skeveldras. Tie ėmė švel-- 
ninti spalvų intensyvumą, kuris mažina paties piešinio reikšmę, — 
ypačiai mėgo baltą, geltoną ir pilką spalvą. Stiklų mozaika virto 
tapyba ant stiklo, ir jos evoliucijai ėmė vadovauti nebe architek- 
tūros, bet pačios tapybos principai. O tapyba augo pirmiausia 
manuskriptų minijatiūromis, paskui freskomis (ypačiai Italijoj; 
gotinėse Prancūzijos bažnyčiose, apskritai imant, nebuvo fres-- 
koms vietos; tad čia beliko freskoms tik palocių sienos, kur su. 
freskomis lenktyniavo kilimai; didžiųjų popiežiaus rūmų Avigno- 
ne freskos nupieštos italų) ir kilimais. Pačiame XIV amžiaus. 
gale ar XV-ojo pradžioj įsigalėjo ir visai nauja aliejinių dažų tech-- 
nika. 

Architektūros įtaka nusikratančią tapybą ėmė veikti tapyto- 
jai italai (Avignone dirbo sienietis Simonė di Marti- 
no ir jo mokiniai, viterbietis Matteo di Giovanetto, 
jo mokiniai ir kiti italai; ne tik pietuose, bet ir pačiame Paryžiuje 
atsirado tapytojų ir minijatiūrininkų italų) ir niederlandiečiai 
(bruges'ietis Jean Bondol, hesdinietis, Jacguemart, 
ypres'ietis Melchior Broederlam, broliai Limbur- 
gai ir kiti). Italiją lankydami, prancūzai gėrėjosi Masaccio, Pi- 
sanello, Fra Beato Angelico, Fra Filippo Lippi ir kitų italų vei- 
kalais ir užsikrėsdavo tuos veikalus įkvepiančiais klasiškosios se- 
novės motyvais. Niederlandų menininkai — tiek tapytojai, tiek 
skulptoriai — spietėsi apie Burgundijos dukus, Burgundijoj sy- 
dino savo pačių bei vokiečių meno tradicijas su prancūzų meno 
tradicijomis ir įsteigė Niederlandų-Burgundijos mokyklą, kuriai. 
XV amžiuje atstovavo broliai Hubertas ir Jonas Van 
Eyck, Rogieras van der Weyden, skulptoriai olan-- 
dijietis Claus Sluter, jobrolėnas Claus Werwe ir 
kiti. Kad visi jie ir didžiai paveikė Prancūzijos menininkus, ga- 
lima betgi kalbėti ir apie pačių prancūzų mokyklą bei stilių. —- 
Girartas Orlėansietis nupiešė gražų Jono Gerojo pa- 
veikslą; laonietis Colard dirbo Karoliui VI ir jo žmonai Iza-- 
bėlei. Italų bei niederlandiečių įtaka nepanaikino tikrai prancū- 
ziškųjų Enguerrando Charontono meno bruožų 
(Couronnement de la Vierge, 1453-54 m., Ville-- 

neuve-lės-Avignon), ir, be abejonės, tikrai tautinis minijatiūrinin- 
kas bei tapytojas buvo garsusis Jean Fouguet (—1415— 
1476—). 

Tapyba reiškėsi tie patys kultūros polinkiai, kuriuos rodo 
mums ir literatūra, — noras tiksliai matyti ir tikrai atvaizduoti 
visas prašmatnaus, įvairaus, bet dirbtinio kiek gyvenimo smulk- 
menas. Ir tapyba, be abejo, labiau sutiko su regimuoju to meto 
žmonių tipu, nei literatūra. Geriausieji to meto rašytojai (taip 
antai, Froissart) mažai bei menkai samprotauja, bet tiksliai visa 
pastebi ir verčia skaitytoją visa aiškiai įsivaizduoti, matyti. "Ta- 
čiau literatas negali atvaizduoti paties daikto — priverstas yra 
kreiptis į skaitytojo vaizduotę ir raginti ją abstrakčiais žodžiais. 
Deja, XIV-XV amžiaus poetai mums nebesuprantami, nes mums 
sunku jau įsivaizduoti konkreti to meto žmonių, jų drabužių, vi- 
sos jų aplinkos išvaizda; gyvąją amžininkų vaizduotę žadiną žo- 
džiai nebesukelia mūsų sieloj jokių konkrečių vaizdų. Mums tie 
žodžiai perabstraktūs, nebegyvi, kaip ir dirbtiniai mirštančios ri- 
"terių šviesuomenės jausmai bei galvosena. Todėl mūsų nebežavi 
amžininkus žavėjusi poezija; sakome tuos poetus tik savo amži- 
ninkams, ne amžiams, tekūrus savo veikalus. Visai kas kita ta- 
pyba. Čia patys konkretūs daiktų vaizdai veikia mus ne mažiau, 
kaip amžininkus. Čia mes matome konkretų gyvenimą, ir jis 
mums visai artimas. Mums nebereikia įsivaizduoti alegorinės fi- 
gūros, nes ji pati čia bestovinti. Poetas savo mintimis, ritmu, 
rimais, žodžių sąsaja gali sukelti skaitytojo sieloj tik subjektyvų 
konkretaus pasaulio vaizdą, ir tas vaizdas visuomet yra netiesio- 
ginis poezijos uždavinys. Tapytojui ir skulptoriui konkretūs 
vaizdai yra pirmiausias tikslas, kuris be to virsta ir priemone jaus- 
mams, mintims, išviso — poezijos temoms, reikšti. Taigi, vaiz- 
duojamasis menas labiau atitiko kultūros polinkius, nei poezija; 
nenuostabu, kad XIV— XV amžiuje jis ėmė klestėti ir kad tapy- 
tojai bei skulptoriai savo talentu pralenkė poetus. O tas tapy- 
bos klestėjimas pasireiškė ir ypatingomis savo problemomis. 

Minijatiūrininkai ne tiktai vaizdavo konkretų gyvenimą, ne 
tiktai siekė kompozicijos, linijų ir grynų, neperšviečiamų, emali- 
nių dažų grožio: stengėsi perspektyviškai atvaizduoti trimatę 
erdvę, duoti pajusti skaidrųjį orą, kurio pilna šioji erdvė. Jie 
piešė kiekvieno mėnesio darbus ir darbininkus, kurių galima ma- 
tyti ir gotinių bažnyčių portaluose, bet piešė juos gražiame upės, 

girelių, bažnytėlių ir baltų pilių fone (Berri duko kalendoriai — 
Trės belles, grandes et riches Heures ir 
Trės riches Heures — čia ypačiai gražūs brolių Lim- 
burgų paveikslėliai, Fouguet'o iliustruotieji Etiennes'o 
Chevalier Heures ir Juozapo Flavijaus Antiguitės ju- 
daigues). Labai čia svarbu, kad XIV amžiaus gale įsigalėjo 
nauja tapybos technika — užuot piešę atskirus didesnius paveiks- 
lus vandeniu ar kiaušinio baltymu praskiedžiamais dažais, tapyto- 
jai ėmė vartoti aliejinius darylus, kurie duoda daugiau tonų bei 
antspalvių, įgalina tikriau atvaizduoti oro skaidrumą bei erdvės 
gylį, nepastebimai sulieja įvairius paveikslo planus, oru aptraukia 
vaizduojamuosius žmones bei daiktus ir, gali sakyt, naikina pa- 
veikslo paviršiaus ir tikrojo oro ribą. 

Tą naują aliejinių dažų techniką patobulino du broliai — 
Hubertas (m.1426m.)ir Janas Van Eyck. Apie 
Hubertą maža žinių teturime. Janas iki 1417 m. buvo Olandijos 
grafo minijatiūrininkas, nuo 1422 m. dirbo jo brolio Jono Bavaro 
dvare, 1425 m. tapo Pilypo Gerojo tapytoju, 1425-30 m. važinėjo 
po Ispaniją ir Portugaliją, 1432 įsikūrė Bruges'o mieste, vedė ir 
1441 m. numirė. Garsiausias brolių kūrinys, tai Gand'o 
(Gento) altorius (Mistinis Avinėlis). Janui priklauso 
be to Pilypo Gerojo kanclerio Rolino Panelė šv., kanauninko 
Van der Paele Panelė šv, Arnolfini ir jo žmonos 
portretai, Petrapilio Ermitažo (?) Panelės šv. Apreiškimas ir kt. 
Janas Van Eyck yra akylas, nenuilstamas stebėtojas, visų gyveni- 
mo smulkmenų sužavėtas. Jis įsigilina į tas smulkmenas, tyrinėja 
jas, analizuoja, bet ir derina gudriai apgalvota kompozicija; visa 
daro meno vienetu, neapsakomai gražiu, švelniu ir slėpiningu. 
Tarytum pats jis stebisi pirmą kartą savo pamatytąja realybe, jos 
įvairumu, darna ir paslaptingumu; ir štai atidus tyrinėtojas, be- 
veik mokslininkas, virsta svajotoju. 

Van Eycko veikalais pasireiškė ta pati naujųjų amžių dvasia, 
kuri tuo pat metu reiškėsi Italijos literatūra ir menu. Bet jis ne- 
kovojo su Viduramžiais, ir jo menas išaugo minijatūrininkų meno 
pagrindais. Tačiau realistiniam ir tuo pat metu romantiniam, su- 
dėtingam, nors nepaprastai darniam Van Eycko menui trūksta 
monumentališkumo. Kaip tik monumentališkumo sklidina yra 
jo amžininko Rogiero van der Weyden (Roger 
de la Pasture) tapyba. Rogieras gimė ir mokėsi tapybos 

pas Robertą Campiną Tournai mieste, apie 1436 m. gy- 
veno Bruxelles'y, apie 1450 aplankė Romą ir, grįžęs į Bruxelles'į, 
numirė čia 1464 m. Gal būt genijalųjį tapytoją paveikė monu- 
mentališkieji gotinių katedrų portalai ir kilimai, kuriuose tebegy- 
vavo monumentalinis stilius (Paryžiaus ir Arras kilimų dirbtu- 
„vėms vadovavo žymūs menininkai — Nicolas Bataille, 
Martin Bernard, Jean de Bruges; garsiausieji ki- 
limai — Angers'o Apokalipsis, 700—950 kv. m., Ba- 
taille de Roosebeke, 285 kv. m). Monumentališkumo 
įspūdį daro Rogiero jau prieš 1445 m. nupieštasis Paskuti- 
nysis Teismas (!Hospice de Beaune). Monumentališku- 
mo ir dramatiškumo siekė jis ir kitais savo paveikslais (Nuėmi- 
mas nuo kryžiaus Escoriale, [ono Altorius). 
Savo meno dramatiškumui ir monumentališkumui išreikšti prasti- 
no Rogieras techniką. Jis atstovavo kitai Niederlandų-Burgundi- 
jos tapytojų mokyklai, negu broliai Van Eyck. Gimini jo me- 
ru Jacgues'o Daret (gal, ir jis buvo R. Campino moki- 
nys), vadinamojo Flemallės Meisterio (Ą-1444?), 
Louvainėj dirbusio haarlemiečio Dirko Bouts (apie 1400- 
75 m.) tapyba. Bet pastarajam, kaip ir Hugo van der Goes 
(apie 1400-82 m.) bei Hansui Memlingui (apie 
1433-94 m.), didelę įtaką turėjo Van Eyck. Hanso Memlingo kū- 
ryboj niederlandiečių tradicijos ėmė syti su vokiečių meno, ypa- 
čiai švelniosios, mistinės K6lno mokyklos (Stepha- 
no Lochnerio, 1430-51 m., ir kitų) tradicijomis . 

Išviso nelengva pasakyti, kurios — prancūzų ar vokiečių — 
kultūros reiškiniu reikia laikyti Niederlandų menas. Italai va- 
dino Joną Van Eyck prancūzu, gallicus. Niederlandų meno 
centras, Tournai miestas, priklausė Prancūzijos karaliui. Gand, 
Bruges, Lille, Douai, Arras kultūros atžvilgiu buvo prancūziški; 
ir Niederlandus valdė Valois giminės dukai. Kaip ten yr — tiek 
to, bet Niederlandų menas paplito po visą Burgundiją ir įsiskverbė 
į karaliaus Prancūziją, kur paveikė pačių prancūzų meną smar- 
kiau, nei italų tapytojai. Tačiau tebebuvo XIV —XV amžiuje ir 
tikrai prancūziška tapyba. Jai atstovavo Enguerrand'as 
Charonton (Ouarton, g. apie 1410 m., dirbo Avignone 
1444-61 m.), Nicolas Froment (dirbo ten pat 1450- 
90 m.) ir kiti. Jie daug ko pasimokė iš italų ir niederlandiečių, 
bet tebebuvo gotinio stiliaus tapytojai. 

Svetimojo meno įtaka nenustelbė tautinių garsiojo Jeano 
Fouguet meno bruožų. Fouguet (1415—1476-81 m.?) su- 
ėmė savin niederlandiečių realizmą, bet padarė jį švelnesnį ir sai- 
kingesnį; aplankė (apie 1445 m.) Italiją, kur studijavo architek- 
tų, skulptorių (Bruneleschi, Ghiberti, Donatello) bei tapyto- 
jų veikalus ir senosios Romos rujinas. Savo minijatiūrose mėgo 
vaizduoti klasiškojo stiliaus pastatus. Bet pirmiausia studijavo 
jis gimtosios savo Tourainės gamtą bei žmones; gaivino Loirės 
slėnio meno tradicijas. Fouguet buvo ir minijatūrininkas, ir pui- 
kiausias portretininkas (Karoliaus VII, Etiennes Chevalier, Guil- 
laume Jouvenel des Ursins, popiežiaus Eugenijaus IV portretai, 
Panelė Šv., kuri, rodos, yra Agnės Sorel portretas). Janas Van 
Eyck atidžiai analizavo konkrečią realybę ir ta analize kantriai 
ją atkūrė. Fouguet mokėjo sučiuopti vyraujančius vaizduo- 
jamojo objekto bruožus, esminį jo būdą, ir vaizdavo jį prasčiau, 
bet nemažiau įspūdingai bei tiksliai. Čia, gal, paveikė jį Prancū- 
zijos skulptūra. 

O skulptūra taip pat buvo jau atsiknojus nuo architektūros. 
Gotinių bažnyčių skulptūra XIII amžiuje sužydo ir ėmė nykti; 
užuot kūrę individualius vaizdus, skulptoriai jieškojo dabar ben- 
drojo idealinio tipo. Bet greit atgaivino realizmą naujoji, iš da- 
lies prancūzų, o iš dalies niederlandiečių ir net vokiečių, skulpto- 
rių karta. Sąjūdis prasidėjo Olandijoj, Brabante, Flandrijoj ir 
Artois. Iš čia XIV amžiaus pradžioj daug skulptorių nusidan- 
gino Paryžiun, kur Jeanas Pėpin iš Huy įsteigė di- 
delę dirbtuvę, valenciennes'ietis Andrė Beaunaveu pa- 
gražino karalių statulomis jakobinų vienuolyną ir Saint-Denis, 
lišge'lietis Jeanas Henneauin buvo Karoliaus V skulp- 
torius. Kiti minėtųjų kraštų skulptoriai atsidūrė ir ėmė dirbti 
Bourges'e, Auvergnėj, Rouene, Lyone, Montpellier, Troyes, Di- 
jone. Ypačiai daug skulptorių priviso Burgundijos dukų dvare; 
galima kalbėti tad apie Niederlandų-Burgundijos skulptorių mo- 
kyklą. Ją būdina realizmas, teatrališkumas ir tam tikras, archi- 
tektūros nepriklausantis monumentališkumas; jai charakteringi 
prašmatnūs figūrų drabužiai, kresnokos madonnos, tiek nepana- 
šios į lieknas ir švelnias XIII amžiaus statulas, ir senių-pranašų 
statulos. Tos statulos dažnai yra tikri portretai. 

Pilypas Drąsusis sumanė pastatydinti įspūdingą Burgundi- 
jos dukų koplyčią ir antkapį, panašų į Prancūzijos karalių antkapį 

Saint-Denis bažnyčioj, 1a Chartreuse de Champmol. 
Portalas statulomis dekoruoti, kieme pastatyti vadinamoji ca1- 
vaire (monumentalinis krucifiksas ant statulomis pagražinto 
pastovo), o pačioj koplyčioj Pilypo Drąsiojo antkapis pavesta 
buvo duko skulptoriui Jeanui de Marville. jam numi- 
zus, 1389 m. visam darbui ėmė vadovauti jo padėjėjas (nuo 
1384 m.) olandas Sluteris (Claus Sluter de Or- 
landes, ouvrier dymages, numirė 1404-06 m.?). Slu- 
teriui nuo 1396 m. padėdinėjo jo sūnėnas Claus de Wer- 
we, kuris ir pabaigė minėtąjį antkapį. Jam numirus (1439 m.), 
Pilypas Gerasis pavedė pabaigti jo pradėtąjį Jono Bebaimio bei jo 
žmonos antkapį aragoniečiui ĮJuanui de la Huerta 
(1445-62 m.), o paskui Avignono skulptoriui Antoine'ui Le 
Moiturier, kuris, gal būt, iškalė ir monumentalinį Pi- 
lypo Pot (de la Roche-Pot senjoro, Liudviko XI 
„didžiuoju Burgundijos senešalu paskirto) antkapį. Visų jų, ypa- 
čiai Sluterio ir de Werwe, veikalais gražiausiai ir pasireiškė Nie- 
derlandų-Burgundijos skulptūros stilius. 

Tik kai kurios Champmolio portalo statulos (Panelės Šv., šv. 
Jono, šv. Kotrynos, duko ir dukienės) sveikos tebėra. Aišku 
"betgi, kad jos stovėjo atsiknojusios nuo portalo. Jos gyvena tik 
imanentiniais skulptūros (nebe architektūros) dėsniais. Jos visai 
nepanašios į idealines gotikos statulas, apykresnės, realistiškai ap- 
dorotos; sunkūs prašmatnūs drabužiai savo plačiomis raukšlėmis 
slepia jų kūną. Dar būdingesnės yra nebaigtos calvaire, 
vadinamojo Puit de Moise statulos, ypačiai Mozė ir Iza- 
ias. Dukų antkapiuose pati skulptūra virsta savotišku architek- 
tūriniu ansambliu. Nepaprastai įspūdinga Pilypo Drąsiojo sta- 
tula, gulinti ant juodo marmuro lentos, kurią remia balto marmu- 
ro ketvirtainis su iškaltų arkelių eile ir su stovinčiais jose 52 pa- 
lydovų raudotojų (plourants; jie vaizduoja mirusio duko 
artimuosius, plačiais gedulo drabužiais apsivilkusius) statulėlė- 
mis. Rankas melstis sudėjusio duko galvugalvy klūpo ištiesę spar- 
nus du angelėliai. Tačiau monumentališkesnis ir santūresnis Pi- 
lypo Pot antkapis: aštuoni raudotojai ant pečių neša lentą su gu- 
linčiu ant jos ginkluotų senjoru. Abu paminklai polichrominiai. 

Naujasis stilius paplito po Prancūziją. Tačiau prancūzai 
švelnino jį, nusikratydavo jo vulgariškumu, darė jį darnesnį, san- 
tūresnį ir monumentališkesnį. Loirės slėny, kur Jeanas Fouguet 

gaivino prancūzų tapybos tradicijas, išaugo ir Michel Co- 
lombe (apie 1430—1512 m.), kuris ėmė gaivinti ir prancūzų. 
skulptūrą (Bretagnės duko Pranciškaus II ir Margaritos de Foix 
antkapis Nantes'o katedroj). Iš lėto aiškėjo naujo pačių pran- 
cūzų meno pradai. Ir labai įdomu, kad, architektūrai nykstant, 
XV amžiuje įsivyravo kitas, jai giminus menas — muzika, 
pirmiausia, žinoma, religinė. Atsirado jau ir kontrapunktas, ir 
fūga. Janas Van Ockeghen, maistre de lacha- 
pelle de chant du roi (Liudviko XI ir Karoliaus 
VIII) buvo kontrapunkto meisteris, vieną savo motėtą parašė 36 
balsams. Čia vėl pirmininkavo Burgundijos dukų muzikantai. 

Meno istorija sako mums ne tik kurtuazinį-gotinį kultūros as- 
pektą, „Viduramžių kultūrą“, merdint, bet ir naująjį Europos 
kultūros aspektą, „naujųjų amžių kultūrą“, dygstant. Tiesa, nau- 
jasis kultūros aspektas greičiau ir aiškiau augo Italijoj; bet Tta- 
lijoj daug silpnesnė buvo „Viduramžių kultūra“, kuri dėl savo 
silpnumo nevaržė tiek naujosios ir rados Viduramžių „barbariš- 
kumo“, „gotiškumo“ simbolis. Be abejo, ir Prancūzijoj naujoji 
kultūra ne tik vaizduojamuoju menu reiškėsi. 

Kaip ir visoj Europoj, XIV-XV amžiaus Prancūzijoj kles- 
tėjo teatras ($ 46). Tai sutiko su minėtuoju jau gyvenimo. 
ir vaizduojamojo meno teatrališkumu. Nė vienos XIV—XV am- 
žiaus iškilmės neapsieidavo be religinių dramų, miraklių (IV, 
97), jeu x, arba religinio, alegorinio ar mitologinio pobūdžio pan- 
tomimų ir gyvųjų paveikslų. Karoliui VII įžengiant 1437 m. Pa- 
ryžiun, nuo pačių miesto vartų iki Chatelet, visa Saint-Denis gat- 
ve, galima buvo matyti įvairių Evangelijos scenų (Passion, Re- 
surrection, Annonciation. ..). Ties pačiais vartais karalių priėmė 
šv. Dionysijus (St. Denis), Liudvikas, "Tomas, Maurikijus ir Ge- 
neviėve. Dažnai vaizduojamos buvo ir nereliginės temos. Taip 
antai, 1461 m. Liudviko XI įžengimo Paryžiun proga netoli nuo 
Nukryžiuotojo „buvo dar trys gražios mergelės; jos, visai nuogos, 
vaizdavo sirėnes; ir labai smagu buvo matyti graži dešinioji krū- 
tis, kuri pūpsojo apvali ir tvirta; mergelės dainavo daineles (p e- 
tits motetz et bergerets), o kiti muzikos instrumen- 
tai tyliai grojo puikias gaidas.“ Lillės mieste Karolių Patrakėlį 

sveikino gerokai nutukusi, gurli Venera, džiusna Tunona ir ku- 
prota Minerva, mat — norėta pasijuokti kiek. 

Nuo 1371 m. ypatingos miestelėnų draugijos (confrė- 
ries de la Passion) be miraklių ir moralijų (mora- 
litės — Miroir de Vie et de Mort, Pėleri- 
nage de Vie Humaine, Alliance de Foi et 
de Loyautė) vaidino Kristaus kančių misteriją 
(Mystėre de ia Passion), kuri savo tema labiau sutiko 
su mistine-realistinė XIV amžiaus dvasia, nei Kristaus gimimo ir 
atsikėlimo dramos. Apie XV amžiaus pradžią visos trys religinės. 
dramos buvo susietos ir patapo viena milžiniška misterija, be to 
dar „Senojo Įstatymo“ ir „Apaštalų Darbų“ dramomis papildyta. 
Tam darbui daug padėjo du gabūs poetai — Eustache Mar- 
cadė ir Arnoul Grėban, Paryžiaus universiteto magis-- 
tras ir notable bachelier en thėologie. Senojo 
Įstatymo misterija turi apie 50.000 eilučių, Kančių misterija 
(Gsėbano) — apie 35.000, Mystėre des Actesdes 
Ap6čtres — daugiau kaip 60.000. Tai eilė atskirų scenų, ku- 
riose dalyvavo kokie du šimtai aktorių, Kristų, Panelę Šv., patri- 
jarchus, karalius, didvyrius, žmones, angelus ir velnius vaidinan- 
čių. Visa buvo vaidinamoji epopėja, XV amžiaus chanson 
de geste. Vaidinama buvo misterija „Dievo garbei ir liau- 
džiai pamokyti“, kartais — Dievui už gerą derlių padėkoti ar Jo 
malonės išsiprašyti. 

Nemaža lėšų, o dar daugiau rūpesčių reikėjo misterijai su-- 
rengti. Pinigus duodavo karalius, princai, miestas, cechai, įvai- 
rios draugijos, kaip antai minėtosios confrėries de la 
Passion. Vaidino kunigai, advokatai, miestelėnai, retai — di- 
dikai ir moterys. Patį Kristų vaidindavo kunigas; vienas Metzo 
klebonas (1437 m.) — taip sąžiningai, kad kelias valandas ant 
kryžiaus pakarojęs ir 300—400 eilių padeklamavęs, vos gyvas be- 
išliko. Misterija prasidėdavo visų, apsitaisiusių jau, aktorių (nuo 
Dievo Tėvo iki velnių) eisena po miestą (montre) ir trukdavo 
kelias dienas ir net kelias savaites. Ant 30—50—100 m. ilgio 
scenos buvo iš eilės sustatytos dekoracijos (10—30 mansio- 
nes): rojus.., Nazarėtas, žydų šventovė.., Jeruzalė.., jūra... 
ir, pagaliau, pragaro bokštas, iš kur kyšojo baisiosios bjaurybės. 
koserė, une gueulle se cloant et ouvrant 
guant en est. Toji koserė vėmė liepsna ir velniais, kurie, 

išsprukę, sugriebdavo nusidėjėlius, kartais net užsižiopsojusius 
„žiūrovus, ir, baisiai vaipydamies, triukšmaudami bei rėkdami, vilko 
juos pragaran. Liepsnos, bjaurūs velniai, riksmas ir pasiutiškas 
dundesys aiškino žiūrovams, ką reiškia pragaran pakliūti; aiškino 
tai ir pačių pasmerktųjų dainos: 


La dure mort čternelle 
C'est la chanson des damnės. 


Chorų dainavimas ir vargonų bei kitų instrumentų muzika, 
visokie mechanizmai didino misterijos įspūdį. Žiūrovai — dažnai 
jų prisigrūsdavo 15-20.000 — stebėjosi, verkė, juokėsi, džiaugėsi 
ir žiauriomis šventųjų kančiomis, ir smarkiomis girtuoklių kalbo- 
mis, nes, liaudžiai įtikdami, autoriai ir aktoriai mielai įvairino re- 
liginę dramą storžieviško farso motyvais. 

Kartas ir pats misterijos siužetas buvo nereliginis (Mystė- 
re du siėge dOrlėans, Destruction de Troye). 
Be to, XV amžiuje klestėjo ir pasaulinė drama. Kaip ir re- 
liginė drama, vaidinama ji buvo ne aktorių profesijonalų (jų tik 
XVI amžiuje teatsirado), bet miestelėnų. "Tam tikros moralijos 
suvaidinti miestelėnai susiburdavo į laikinę draugiją. Buvo ir re- 
liatyviai nuolatinių draugijų, kurios rengdavo visokias procesijas, 
pantomimas ir vaidinimus. Į tokią draugiją, vadinamąją Baso- 
che, susibūrė Paryžiaus parlamento raštininkai bei notarai; o jų 
Paryžiuje priklausė ir kitos panašios draugijos (Chatelet ir 
Chambre des Comptes raštininkai). Panašių basochiens at- 
sirado O:lčans'e, Lyone, Poitiers, Toulousėj. Kita draugija, vadi- 
namieji Sots (kvailiai), perijodiškai rengdavo „kvailių šven- 
tę“, kurią švęsti bažnyčiose buvo pagaliau uždrausta (III, 48). 
„Kvailiai“ apsivilkdavo įvairiaspalviais drabužiais, užsidėdavo ke- 
puraites su asilo ausimis ir skambaliukais, išsirinkdavo ,„Kvailių 
karalių“ bei „motiną“ (Prince des Sots, Mėre Sotte), 
įrengdavo sottie (juokingą eiseną bei pjeselę), kur vaizdavo 
pasaulio kvailybes, o paskui vaidino farsą ar moraliją, dažnai po- 
litine satyra tampančią, ir išsiskirstydavo iki naujos šventės. Ba- 
sochiens buvo pastovi draugija, kuri vaidino moralijas (kar- 
tais — graudingas dramatines pjeses, kartais — alegorinės ar po- 
litines satyrines pjeses, kartais — komedijas) ir farsus. 

Ypačiai populiarūs buvo farsai (farces), gali sakyt — 
vaidinamosios fabliaux. Kaip ir fabliaux, farsai pilni atžaro sąmo- 

jo ir blevyzgų. Autoriai ne tiek vaizduoja gyvenimą ir žmones, 
kiek juokus krečia; pajuokia kunigus, vienuolius, daktarus, teisi- 
ninkus, kaimiečius, o ypačiai žmonų apgaunamuosius vyrus; nori, 
kad žiūrovai garsiai kvatotųsi. Rūpi autoriams ne žmonių charak- 
teriai, bet juokingi jų bruožai, ne intrygos patikimumas, bet juo- 
kingos situacijos, peštynės, apgavimai, nešvarios kūno funkcijos. 
Noras šiaipjau žmogų palinksminti daro sąmojį primityvų ir vul- 
garų, trukdo farsui tapti grožinės literatūros žanru. Tačiau farsų 
medžiaga, kaip rodo mums Moličre'o komedijos, galima puikiai 
panaudoti tikrojo meno reikalams. Net pačiame XV amžiuje 
1460-90 m.) buvo parašytas garsusis farsas Maitre Pierre 
Patelin, juokinga, gyva ir tikrai meniška vienas kitą apgau- 
dinėjančių sukčių komedija. 

Mirakliai, misterijos, moralijos ir farsai yra gyvybingiausia 
XIV-— XV amžiaus literatūros dalis. Nenuostabu — teatras krei- 
„pėsi į plačią miestelėnų visuomenę, prisitaikydavo prie jos pažiū- 
rų bei skonių, jis turėjo tradicijas, bet kurtuazinės literatūros tra- 
dicija jo nevaržė. Tiesa, kaip tik dėl tų priežasčių teatrui skiria- 
mieji veikalai dažniausiai nepasižymėdavo ypatinga menine ver- 
te, buvo griozdiški ir neapdoroti. Teatras tebebuvo neatsiknojęs 
„dar nuo gyvenimo, tad negalėjo dar tapti tikru menu ir tik me- 
džiagą naująjam menui tedavė. Žinoma, ir XV amžiaus veikalai 
„skaitant, atsitinka rasti gražių monologų bei dijalogų (taip antai, 
„A. Grėbano misterijoj Panelės Šv. ir Kristaus kalbos) ir meniš- 
kai parašytų farsų — Patelin, Trois Galants et 
Phlipot, Franc Archer de Bagnolet. 

Pastarojo autorium ilgai laikomas buvo Villon. Bet Vil- 
lonas farsų, rodos, visai nerašė: tik matyti juos temėgo ir pats 
„gyveno tų sukčių gyvenimą, kurį vaizdavo farsai. Jis, Fran- 
Gois de Moncorbier, gimė 1431 m. ir buvo išauklėtas 
kapeliono magistro Guillaume'o de Villon, kurio pa- 
vardę ir pasiėmė. Mokėsi Villonas Paryžiaus universitete, 1449 m. 
tapo bakalauru, 1452 m. — licencijatu ir magistru. Jo įtėvis drau- 
„gavo su mokytais kunigais ir su teisininkais. Bet nepasidavė jau- 
nasis poetas jų ir literatų globėjos Paryžiaus prevoto Roberto 
„A'Estouteville žmonos įtakai. Susibičiuliavo su linksmais triukš- 
mingais studentais ir su visokiais nenaudėliais; pamėgo peštynes 
"bei suktybes; patapo blogiausių smuklių lankytoju. Ilgainiui pra- 
„moko jis girtauti, sukčiauti ir vogti. Mat, silpnos valios ir 

gabaus žmogaus jo būta. Dėl mergos susirėmė 1455 m. su vienu 
kunigėliu ir jį nužudė; reikėjo jam tad pabėgti iš Paryžiaus, ir ne- 
žinia su kokiais plėšikais bei nedorėliais bastėsi jis kelis mėnesius 
po kraštą, kol 1456 m., gavęs atleidžiamąjį laišką, vėl atsidūrė 
Paryžiaus lindynėse. Metų nepraėjo, kaip su keliais gerais drau-- 
gais įsikverbė jis į vieną studentų bendrabutį (Collėge de 
Navarre), išlaužė duris ir pavogė 500 auksinių ėcus. Žinoma, 
vėl turėjo bėgti, bet šįkart parašė testamentą (Petit Testa- 
ment), kur aiškino, kodėl išvažiuoja iš Paryžiaus: negalįs jis 
geruoju gyventi su savo meiluže, kuri be perstogės jį mušanti. 
Visai galimas daiktas, tik — nepaminėjo Villonas poetiniame 
savo testamente, kad bijojo teismo ir kad draugai pavedė jam ap- 
vogti vieną seną ir turtingą vienuolį Angers'o mieste. Kaip ten yr 
— tiek to, bet karaliaus policija susekė vagystės kaltininkus, ir 
grįžti Paryžiun Villonas nebegalėjo. Ilgai bastėsi jis Poitiers apy- 
linkėse, įsigijo Karoliaus Orlėans'o malonę ir dalyvavo jo rengia- 
muose poetų konkursuose, paskui gyveno Bourbono duko dvare,. 
o 1461 m. pakliuvo kalėjiman, kur — nežinia už ką, gal, už nužu- 
dymą ir vagystę — įmetė jį Orlėans'o vyskupas. Geležimis sura- 
kintas, tik duona bei vandeniu temisdamas (o mėgo jis vyną), gai- 
liai verkė Villonas dėl savo nuodėmių ir nedoro gyvenimo. Tik 
ką karūnuotasis Liudvikas XI, per miestą, kur tupėjo poetas,. 
pravažiuodamas, paleido visus kalinius, ir 1463 Villonas su nau- 
ju savo testamentu (Grand Testament) vėl atsidūrė Pa- 
ryžiuje, neilgam, nes greit, po geros puotos, susipešė su kunigais, 
ir Paryžiaus prevotas, ištyręs dalyką, liepė jį pakarti. Poetas 
apeliavo parlamentui, kuris pakeitė jam mirties bausmę ištrėmi- 
mu. Daugiau apie Villoną nebežinome nieko; gal, netrukus ir nu- 
mirė; šiaip — būtų išgarsėjęs ar naujais eilėraščiais, ar naujais 
nusikaltimais. 

Ne dirbtinį gyvenimą gyveno tasai peštukas, vagis ir palai- 
dūnas; gal, todėl ir netapo madnu, bet šablonišku poetu, antruoju 
Deschamps'u. O poetas buvo jis didis, gilus ir švelnus, kartu ir 
ciniškas satyrininkas. Villonas — tikras paryžietis; keliais tiksliais 
ir sultingais žodžiais moka apibūdinti žmogų, vaizdingai piešia sa- 
votiškus savo bičiulius, bet ironiškai žiūri ir į juos, ir į dorai gy- 
venančią visuomenę, ir pats į save. Mėgsta mulkinti žmones savo: 
mokslo žiniomis — neveltui licentia docendi jo gauta! — 
bet dar labiau mėgsta kalembūrus ir nevisai padorius, bet reikš-- 


— 865 — 


mingus paryžiečių tarmės posakius, Kad ir mokytas poetas buvo 
— rašė kartais ir visai madnus eilėraščius, suėmė betgi jis savin 
anonyminės Karoliaus VII laikų poezijos (smarkių baladžių prieš 
anglus, complaintes amėres prieš ėcorcheurs'us, mei- 
lės ir šokių dainelių, pavydžius vyrus pajuokiančių dainelių 
ir t. t.), tradicijas. Ant šakių kiloja jis (truputį jaučiama betgi ir 
ironija) savo linksmų bičiulių, tokio pat, kaip ir jis pats, bastūno 
Franco Gontier gyvenimą. Gontier dažnai tik vandenį tegeriąs, 
tik duoną tevalgąs, esąs ir svogūnų sriuba patenkintas, o su my- 
limąja krūmokšniuose žaidžiąs. Bet argi galima lyginti Gontierio 
gyvenimas su rūpestingų riebių kanauninkų gyvenimu; jie ir my- 
lėtis su moterimis tegalį tik gražiai įrengtame kambaryje, kur esą 
ir gražių kilimų, ir tvatąs žaidas, ir gero vyno ant stalo, ir minkš- 
to lova. 

Bet šitas poetas palaidūnas ir palaidūnų poetas, iš kalėjimo 
išeidamas, gailiai gailisi nedorai gyvenęs, žada ir nori pasitaisyti. 
Žinoma, dėl pasitaisymo nepasitaisė, bet negali, skaitytojau, nuo- 
širdžiu poeto pasiryžimu abejoti. Gražią maldą parašė jis savo 
senutės motinos vardu. — „Aš esu vargšė ir sena moteris, kuri 
nieko niežino; niekada nė vienos raidės nesu skaičius, Savo para- 
pijos bažnyčioj mačiau nupieštą rojų, kur yra arfų ir liutnių, ir 
pragarą, kur verda nusidėjėliai. Vienas mane džiugino, antras 
baugino“. 


Femme je suis pourette et ancienne, 

Oui rien ne scai; oncgues lettre ne leuz; 
Au moustier voy dont suis paroissienne 
Paradis paint oū sont harp et luz, 

Et ung enfer oi dampnez sont boulluz: 
L'ung me fait paour, Vautre joye et liesse. 


Nesvetima jam ir meilė tėvynei — puolė jos priešus, gui mal 
voudrait au royaume de France, irapverkė Jean- 
ne la bonne Lorraine. 

Bet pirmiausia buvo Villonas mirties poetas. Niekam nepa- 
sisekė taip graudžiai apverkti amžinai praėjusios jaunystės, taip 
aiškiai matyti, kad gražus kūnas sensta, bjaurėja, virsta kirmėlių 
ėdesiu ir griaučiais. Čia savotišką meno visumą sudaro ciniški 
juokai, nusiminimo stenėjimai ir resignacijos pilnas, širdį graudi- 
nąs tylus liūdesys. Štai Paryžiaus kurtizanė lygina savo veidą ir 

' kūną su tuo, kas jie buvo. — „Kuo pavirto ta švelnioji kakta, tie 
riestiniai antakiai ir geltonieji plaukai? tas platusis tarpuakis, 
linksmas žvilgsnis, kuriuo ji ir gudriausius prisimagindavo? Kas 
pasidarė iš gražiosios noselės, tiesutės, neperdidelės ir neperma- 
žos? mažučių plokščių auselių, smakrelio su duobute, apvalaus 
veidelio ir gražiųjų, raudonųjų lūpelių?... Dabar kakta raukšlė- 
ta, plaukai žili, antakiai išsmukę, akys užgesusios“. 


Le front ridė, les cheveux gris 
Les sourcils cheuz, les yeux estains. 


Deja! kur esąs praeitųjų metų sniegas? oū sont les nei- 
ges dantant? Visi mirštą — karaliai, popiežiai, valdovai, 
„GAeja! ir gerasis Ispanų karalius, kurio vardo nežinau“. 


Helas! et le bon roy d'Espagne 
Duguel je ne scay pas le nom. 


Villono reikšmė ne tik jo genijalumu aiškintina, bet ir tuo, 
kad palaidas jo gyvenimas bei nusižengimai atskyrė jį nuo dirbti- 
nės kurtuazinės šviesuomenės, pavertė jį daug sveikesnio buržua- 
zijos sluoksnio tendencijų reiškėju ir atvėrė jam tragingas meilės 
bei gyvenimo gelmes. Todėl Villono kūryba ir realistiškesnė, nei 
kitų to amžiaus poetų. Šiuo atžvilgiu galima ji lyginti su XIV— 
XV amžiaus skulptūra ir tapyba. Tiesa, ir kitų poetų kūryba da- 
rosi meniškesnė ir gyvesnė, kur reiškia jie tikrus jausmus, užsi- 
dega meile tėvynei, aprašinėja mirtį ir žmonių (nesąmoningai — 
pačios Viduramžių kultūros) merdėjimą. 

Gyvesnė ir meniškesnė, nei daugumo poetų veikalai, buvo ir 
(ne tik Froissart'o bei Comines'o) proza. — Antoine de La 
Sale, jaunas tebebūdamas, daug kariavo ir visokių nuotykių 
patyrė Italijoj, paskui pasidarė princų auklėtoju ir Burgundijos 
duko bendraskobniu. Apie 1459 m. parašė linksmasis pedagogas 
Histoire du petit Jean de Saintrė et de la 
Dame des Belles Couleurs. Ta kilnioji ponia, „gra- 
žiųjų spalvų dama“, nutarus išlavinti jaunikaitį, kad taptų jos rite- 
riu ir savo žygdarbiais ją išgarsintų. Išsirinkusi 13 metų pažą Jeaną 
de Saintrė, kuris nė meilės troškulio nebuvo dar jautęs. Pedantiš- 
kai mokiusi kilnioji ponia šitą „kerubiną“ visokių platoniškosios 
meilės gudrybių ir riteriškumo, trupučiuką ir bučiuodavus. Pa- 
galiau išsiuntus jį žygdarbių atlikti — užmovus jam ant rankos 

apyrankę, kad kautųsi su kiekvienu riteriu, kuris panorėsiąs atimti 
jam jąją.  Kariavęs Jeanas ir Ispanijoj, ir rytuose; išgarsėjęs. Tik, 
grįžęs, savo damos nepaklausęs — savavališkai išjojęs naujų žyg- 
darbių jieškoti. Ponia tiek nusiminus, kad net apalpus; iš pykčio- 
savo dvaran pasišalinus. Bet riteriui žygdarbiaujant, greit susi- 
radus ji čia paguodą — susimylėjus, tik nebeplatoniškai, o žmo-- 
niškai, su vienu abatu, grant, gros et trės-puissant 
de corps moyune. Labai švelniai, trės doulce- 
ment, „išpažindavęs“ jis gražuolę; bet nepabūgęs ir grįžusio ri- 
terio. ]į ir ponią pietų pasikvietęs; pietaudamas su jais, pasiutiš- 
kai išjuokęs — didžiam ponios pasitenkinimui — visus tuos kvai- 
lius riterius, kurie, gavę iš savo ponios kokį daiktelį, žiedą, pa- 
kinklinį ar... apyrankę, tos ponios lėšomis joją kur Vokietijon: 
ar... Ispanijon sočiai pavalgyti ir papuikuoti. Po tokių kalbų 
priverstas buvo gražusis riteris sutikti tuoj po pietų kumščiuotis 
su drūtuoju abatu, kad ir visai nepripratęs buvo prie tokių kai- 
mietiškų peštynių. Abatas nusirišęs savo sandalijas, basas, bet kaip 
koks riteris, priėjęs prie ponios, linkterėjęs jai, o paskui apibėgęs. 
visą kambarį, aukštai šokdamas — taip, kad galima buvę pama- 
tyti  gauruotos jo šlaunys, į meškos kojas panašios. Prasidėjęs 
dvikovis. Vienu akimirksniu abatas paglemžęs po savimi riterį, 
o paskui — ir antrusyk. „Mūsų teisėjau“, kreipęsis į ponią, „ar 
gerai esu atlikęs savo pareigą? Kas gi iš mudviejų Tamstai išti- 
kimesnis?“ — „„Kas?“, — sakius ponia — „Tamsta, žinoma, nes 
laimėjai“. Vėlėliau Teanas atkeršijęs — privertęs abatą riteriškai. 
kautis ir nuveikęs jį, o savo poniai viešai, paties karaliaus dvare 
kaukę numovęs. Buvo betgi La Salės romanas visiems supranta- 
mas kurtuazinės šviesuomenės išjuokimas. Mums čia svarbesnė 
ne parodinė veikalo reikšmė, bet tai, kad Histoire de Įean Saintrė 
yra vienas iš pirmųjų prozinių realistinių-psichologinių romanų, 
ne pats pirmasis, nes jau 1432 m. buvo išleistas Pierre'o de 
Sippade,Paris et Vienne“; 1457 m.ir Pierre de 
Provence et la belle Maguelonne. Antoine'ui 
de La Sale, be minėtojo romano dar kai kurių moralinio-didakti- 
nio ir istorinio pobūdžio veikalų autoriui, anksčiau priskiriamas 
buvo ir apysakų rinkinys Ouinze Joyes de Mariage 
(apie 1440 m,. $ 68), kur aprašyta, kaip žmona, uošvė ir tarnaitės 
apgaudinėja kvailoką vyrą. Bet, gal būt, La Sale parašė, Boccac- 
cio Dekamerono pavyzydžiuų, Cent Nouvelles (paties 

Dekamerono vertimas irgi buvo išleistas). Tos apysakos iš da- 
lies yra suprozintieji fabliaux. Jos taip pat priklauso realistinio- 
psichologinio pasakojimo (novėlių ir, mūsų prasme, romano) žan- 
rui. 

Ugdė literatūros realizmą ir humanizmas. Petrarka ap- 
lankė Prancūziją, kaipo Milano duko Gian Galeazzo Visconti pa- 
siuntinys (1361 m.). Gražia lotynų kalba pasakojo jis karaliui ir 
dofinui apie deivę Fortūną; visus savo žiniomis ir skambiais loty- 
niškais perijodais nustebino; bet ne nemokšoms kalbėjo: sutiko 
daug mokytų humanistų, susibičiuliavo su Bersuire, Tito 
Livijaus vertėju. Kiti Prancūzijos humanistai susipažino su ita- 
lais humanistais Avignono dvare. Nicolas Oresme, 
Gerson, Pierre d'Ailli,į Nicolas de Clėman- 
gis, Gontier Col, Guillaume Fillastre, Jean 
de Montreuil buvo dideli lotynų rašytojų — Cicerono, Li- 
vijaus, Terentijaus, Senecos — mėgėjai ir žinovai; daug jų vei- 
kalų (Oresme net kai kuriuos Aristotelio veikalus, $ 34) išvertė ir 
tuo praturtino bei patobulino prancūzų kalbą, o patys užsikrėtė 
Romos literatūros dvasia. Stengėsi kai kurie iš jų — spaustuvinin- 
kai Heynlin ir Fichet, Gaguin, kardinolas Jean 
Joufiroy ---atgaivinti (vadinasi, aplotyninti) Vart de bien 
dire ir tapo retoriais; taip ir pavadinti buvo rhėtoricgue- 
urs, retorininkais. Tuos retorininkus globojo valdovai — Bre- 
tagnės, Bourbono, ypačiai Burgundijos dukai. Pastarųjų žemėse 
atsirado daug retorininkų draugijų, chambres de rhėto- 
rigue. Tie retorininkai — Chastelain, Meschinot ir kiti 
— didžiausią dėmesį kreipė į savo veikalų formą; rašė sunkiu, 
miglotu stiliumi. Bet jų atsidavimas klasiškajai senovei turėjo 
didelę reikšmę, nes tos senovės įtaka stiprino realistinę srovę 
ir padėjo literatams nusikratyti atgyvenusia Viduramžių tra- 
dicija. 


